
TROILUS ŞI CRESIDA 
Troilus and Cressida, 1601-1602 


Persoanele 


Priam, rege al Troiei 

Hector, Troilus, Paris, Deifobus, Helenus, fiii săi 

Margarelon, fiu nelegitim al lui Priam 

Aeneas, Antentor, comandanţi troieni 

Calchas, preot troian (care a trecut de partea 
grecilor) 

Pandarus, unchiul Cresidei 

Agamemnon, generalul grecilor 

Menelau, fratele său 

Ahile, Aiax, Ulise, Nestor, Diomede, Patroclus, 
comandanţi greci 

Tersit, un grec pocit şi ticălos 

Alexandru, servitorul Cresidei 

Un servitor, al lui Troilus 

Un servitor, al lui Paris 

Elena, soţia lui Menelau 

Andromaca, soţia lui Hector 

Casandra, fiica lui Priam, înzestrată cu darul 

profeţiei 
Cresida, fiica lui Calchas 
Soldați troieni şi greci; slugi. 


Acţiunea se petrece la Troia şi la tabăra grecească 
din faţa oraşului. 


Prolog 


Suntem în Troia. Principi greci trufaşi, 
Cu sânge-albastru clocotind în vine, 
Din insulele lor înspre Atena! 

Au îndreptat corăbii înţesate 
De arme şi oşteni ce vor sluji 
Războiul crud. De-aici şaizeci şi nouă? 
De capete domneşti întins-au pânza 
Spre Frigia“, jurând să prade Troia, 


1 În original, 7o the port of Athens („spre portul Atenei”), respectiv 
„spre Pireu” (Piraieus), situat la vreo 9 km sud-vest de portul sus- 
menţionat. Nu este vorba, prin urmare, de vreo confuzie din partea 
lui Shakespeare, pentru care Atena ar fi port la mare. E posibil însă 
ca dramaturgul să fi avut în vedere Atena însăşi pentru a specifica 
locul unde a fost organizată expediţia împotriva Troiei. În 
Culegerea de povestiri despre Troia (W. Caxton) din care s-a 
înspirat Shakespeare (v. comentarii), apare construcţia at the port 
of Athens („în portul Atenei”), ceea ce poate explica şi cuvintele lui 
Shakespeare. 

2 Cifra e menţionată de W. Caxton. 

3 Frigia, străvechi regat în partea de sud-vest a Asiei Mici, având 
ieşire la Marea Egee în regiunea Hellespont-ului. Frigienii, 
menţionaţi şi în //iada lui Homer, aparţineau neamului tracilor, 
regatul lor fiind mai întâi cucerit în cca. 555-560 î.e.n. de către 
Cresus, regele Lydiei, ţară în Asia Mică, pe coasta Mării Egee şi 
vecină cu Frigia. Ulterior, Frigia a aparţinut imperiului persan, şi 
după aceea celui macedonean, fiind cucerită în secolul al 3-lea 
î.e.n. de către gali, când a primit denumirea Galatia. Mai târziu a 
devenit provincie romană. 

Căci între zidurile-i tari, Elena 
Răpită soaţă-a regelui spartan”, 
Se-alintă-n pat cu Paris, craiul. 
De-aici şi vrajba. 

Corăbiile pântecoase-şi lasă 
__Încărcătura lor la Tenedos”, 
In timp ce pe câmpiile dardane’ 

Înalţă corturi grecii teferi încă. 


În vremuri străvechi, Frigia a aparţinut Troiei, cu urmarea că 
poeţii romani folosesc în mod constant denumirea „frigian” în 
sensul de „troian”. 

Conform datelor istorice, troienii erau traci emigraţi din 
peninsula balcanică, iar Troia era situată la răscrucea drumurilor 
maritime de pe Marea Egee cu a drumurilor pe uscat care duceau, 
traversând Asia Mică, spre ţinuturile imperiului persan şi ale 
Mesopotamiei. Totodată, datorită poziţiei sale, Troia controla şi 
comerţul cu regiunile Mării Negre. 

Cercetările istorice şi arheologice au stabilit că Troia a căzut în 
anul 1184 î.e.n. 

4 Potrivit legendelor clasice, Paris, cel de al doilea fiu al lui Priam, 
regele Troiei, a reuşit, ajutat de zeiţa Afrodita (Venus), să o 
răpească pe soţia lui Menelaos, regele Spartei, Elena. Aceasta, 
fiica lui Zeus şi a reginei Spartei, Leda, era socotită cea mai 
frumoasă femeie a lumii din acea vreme. Numeroşii pretendenți la 
mâna Elenei se legaseră prin jurământ ca, după ce ea avea să-şi 
aleagă pe unul dintre ei drept soţ, toţi ceilalţi să o apere deo 
eventuală răpire la care se puteau aştepta din cauza frumuseţii 
sale. După ce Elena s-a căsătorit cu Menelau, care devenise de 
curând rege al Spartei, a fost răpită de Paris, iar cei legaţi prin 
jurământ, ajutaţi şi de alţi principi greci, au pornit războiul 
împotriva Troiei. 

5 insulă în Marea Egee, situată în dreptul Troiei, nu departe de 
strâmtoarea Dardanele. 

6 Troienii sunt cunoscuţi în lumea antică şi sub numele de dardani, 
după legendarul lor strămoş Dardanus. De aici adjectivul dardan şi 
numele strâmtorii, Dardanele - denumită în antichitate Hellespont, 
- între Turcia europeană şi Asia Mică. 

Cetatea lui Priam’ cu şase porţi“ - 
Dardan, Timbria, Helias, Chetas, Troas 
Şi-Antenorides - cu zăvoare grele, 
Vârâte strâns în scoabe mari de fier, 
l-a-nchis pe fiii Troiei; 
Înfrigurând acum pe nestatornici, 
De-o parte şi de alta, aşteptarea 
Se ncrede-n soartă. lară eu, Prologul, 
Deşi-narmat”, nu am venit să apăr 
Nici pană de autor, nici glas de-actor: 
Mi-am pus doar straiul povestirii noastre, 
Spre-a vă vesti, dragi spectatori, că piesa, 
Lăsând în urma ei pornirea certei, 
Începe din mijl6c'”, apoi se ţese 
Precum îi şade bine unei piese. 
De v-o plăcea sau nu, s-o spuneţi voi; 
Bine-i, sau rău, aşa e la război. 
(lese.) 


7 Respectiv Troia. Priam, regele Troiei, era fiul regelui troian 
Laomedon care a fost ucis de Hercule. La căderea Troiei, Priam a 
fost ucis de Pyrrhus, fiul lui Ahile. 

8 Numele celor şase porţi ale Troiei sunt preluate din traducerea 
lui Caxton şi din poemul lui John Lydgate în titulat Troy Book (v. 
comentarii). Conform legendei, zidurile şi porţile Troiei fuseseră 
construite de zeul Poseidon (Neptun). 

9 Prologul apare înarmat şi în piesa lui Ben Jonson, The Poetaster 
(v. comentarii). 

10 O explicaţie şi totodată scuză pentru că piesa prezintă legenda 
lui Troilus şi Cresida, fără vreo referire la desfăşurarea războiului 
troian până la data evenimentelor legendei respective, cum este 
de altfel prezentat însuşi războiul troian într-o etapă târzie în //iada 
lui Homer. O observaţie critică asemănătoare privind //iada se 
întâlneşte şi în De ars poetica (Despre arta poetică) a lui Horaţiu 
(65-8 î.e.n.). 

Actul | 


Scena 1 


_Troia. În faţa palatului lui Priam. 
Intră Troilus, înarmat, şi Pandarus. 


Troilus: 
să vină sluga - vreau să-mi scot armura; 
De ce să lupt sub zidurile Troiei, 
Când duc un alt război, aici, în piept? 
Să lupte cel pe inima-i stăpân, 
Nu însă Troilus, care şi-a pierdut-o. 
Pandarus: 
Când s-o isprăvi, oare, şi cu povestea asta? 
Troilus: 
Sunt tari şi plini de iscusinţă grecii, 
Şi, pe deasupra, aprigi şi viteji. 
lar eu sunt slab ca lacrima femeii, 
Mai orb ca neştiinţa, blând ca somnul, 

Mai sperios decât fecioara noaptea, 
Şi-asemenea prunciei, nedibaci. 
Pandarus: Ei, ţi-am spus destule. Eu, unul, nu mă 
mai amestec şi nici nu mai stărui. Cine vrea să 

mănânce cozonac să aştepte măcinatul grâului. 
Troilus: Nu l-am aşteptat? 

Pandarus: Da, măcinatul l-ai aşteptat. Trebuie însă 
să aştepţi cernutul făinei. 

Troilus: Nu l-am aşteptat? 

Pandarus: Da, cernutul da; însă trebuie să aştepţi 
dospitul aluatului. 

Troilus: Şi pe acesta l-am aşteptat. 

Pandarus: Aşa e, ai aşteptat şi dospitul; dar vezi 

că va să mai vină ceva: frământatul, creşterea 
cozonacului, încălzitul cuptorului şi coptul. Ce zic, 
trebuie să aştepţi să se răcească, altfel s-ar putea 
întâmpla să-ţi frigi buzele. 
Troilus: 
Răbdarea însăşi, care-i o zeiţă, 
N-ar aştepta atât cât aştept eu! 
Când, stând la masă cu Priam, de-o vorbă, 
Mă poartă gândul spre Cresida... Mint! 
Când a plecat din gândurile mele? 
Pandarus: Aseară era mai frumoasă decât a arătat 
vreodată - ea sau oricare femeie... 
Troilus: 
Voiam să-ţi spun că-atunci când, ca o pană, 
Suspinul îmi despică-n două pieptul, 
Spre-a nu-l ghici nici tatăl meu, nici Hector“, 
Ca soarele ce scaldă-un nor de smoală, 
Îl tăinuiesc în cuta unui zâmbet... 
Dar jalea-ascunsă în surâs făţarnic 
E râs schimbat de soartă-n plâns amarnic. 
Pandarus: Dacă părul ei n-ar fi ceva-ceva mai 
închis decât al Elenei - mare lucru, la urma urmei! - 
n-ai putea să le pui una alături de cealaltă. Mie, 
unuia - de, sunt rudă cu ea şi n-aş vrea, cum se 
spune, s-o ridic în slăvi - mi-ar fi părut bine s-o audă 
vorbind ieri şi alţii. Departe de mine gândul de a 
jigni deşteptăciunea surorii tale, Casandra, dar... 


11 Hector era fiul cel mai mare al lui Priam şi al Hecubei şi cel mai 
viteaz dintre eroii troieni, fiind favorizat şi de Zeus. Spre deosebire 
de mulţi dintre eroii greci şi troieni care erau fii de zei sau zeițe, 
Hector descindea din muritori de rând, cu urmarea că în legendele 
antice faptele sale de arme apar şi mai valoroase, câştigându-i - 
datorită totodată şi caracterului său virtuos - simpatia poeţilor din 
toate timpurile, înclusiv simpatia lui Shakespeare. 

Troilus: 

Te rog, Pandarus! Când mărturisesc 
Că-mi sunt nădejdile-necate, 

Nu măsura în stânjeni cât de-adânc 
S-au scufundat. Când spun că, de-al ei drag, 
Sunt ca nebun, răspunzi: „Ei, da, frumoasă-i!” 
Şi torni în rana sufletului meu 
Obrazu-i, ochii, părul, mersul, glasul. 
Îmi spui: „O! Mâna ei! Pe lângă dânsa, 
Tot ce e alb e negru ca cerneala, 

Şi-şi scrie-osânda! Mângâierea-i face 
Ca puful lebedei să pară aspru, 
lar gingăşia, palmă de plugar!” 
Aşa-mi vorbeşti când spun că o iubesc; 
Dar vorba-ţi dreaptă nu e untdelemn, 
Nu-i nici balsam, şi-n rănile iubirii 
Tu-mplânţi pumnalul care le-a făcut. 

Pandarus: Spun numai adevărul. 

Troilus: Mult mai puţin decât adevărul. 

Pandarus: N-o să mă mai amestec, îţi dau 
cuvântul. N-are decât să fie cum îi place. Dacă e 
frumoasă, cu atât mai bine pentru ea; dacă nu, are 
la îndemână mijloace ca să se înfrumuseţeze. 

Troilus: O, bunul meu Pandarus! Ce-i cu tine? 

Pandarus: M-am ostenit de dragul ostenelii. 
Neplăceri de la ea, neplăceri de la tine. Tot pe 
drumuri de la unul la altul şi, poftim, recunoştinţa 
voastră... 

Troilus: Te-ai supărat, Pandarus? Cum? Pe mine? 

Pandarus: De vreme ce e rudă cu mine, nu poate 
fi, care va să zică, frumoasă ca Elena; dar dacă n-ar 
sta rudenia asta la mijloc, atunci ar fi până şi într-o 
zi de lucru mai frumoasă decât Elena într-o zi de 

sărbătoare. Dar ce-mi pasă mie, la o adică? N-are 
decât să fie mai neagră decât o arăpoaică! Mi-e 
totuna. 

Troilus: Am spus că nu-i frumoasă? 

Pandarus: Ce-mi pasă dacă ai spus sau nu? E o 
proastă că nu s-a dus cu tatăl ei'. Să plece la greci! 
Asta o să-i spun când am s-o văd. Eu unul nu mă 
mai amestec în socotelile voastre. 

Troilus: Pandarus... 

Pandarus: Eu, nu! 

Troilus: Dragul meu Pandarus... 

Pandarus: Te rog să nu-mi spui nimic. Las toate 
aşa cum le-am găsit. Şi cu asta, am isprăvit! 

(lese Pandarus. Se aud trompele chemând la 
luptă.) 

Troilus: 

Taci, sunet spart! Taci, larmă blestemată! 
Nebuni - şi voi, şi ei! Frumoasă e Elena, 
De-o zugrăviți cu sânge zi de zi! 

Eu n-o să lupt pentr-un temei nerod - 

E mult prea şubred să-mi îndemne spada. 
Pandarus, însă... Ce năpastă, zei! 
Doar el mă poate duce la Cresida, 
Dar e la fel de greu de-nduplecat 
Pe cât se-nverşunează ea-n virtute. 


12 Tatăl Cresidei e preotul Calchas. În //jada, Cântul I, Calchas este 
grec şi are darul, primit din partea lui Apolo, de a prevesti viitorul. 
In poemul lui Chaucer (Troilus şi Cresida, |, 66 şi urm.), care 
foloseşte altă sursă, Calchas este un preot troian pe care Apolo l-a 
anunţat că Troia va cădea, ceea ce îl determină să se refugieze în 
tabăra grecilor, unde e bine primit şi unde se afirmă ca un strălucit 
prevestitor. Caxton îi atribuie ideea construirii unui cal mare, de 
alamă (nu de lemn), cu ajutorul căruia grecii să poată pătrunde în 
Troia. Ideea construirii calului de lemn îi aparţinea lui Ulise. 

De dragul Daphnei'*, spune-mi, o, Apolo, 
Ce e Cresida, ce-i Pandar, ce-s eu? 
Pe patul Indiei stă ea, o perlă, 
lar între Ilion!" şi-alcovul ei, 
Sălbaticul talaz rătăcitor; 
Eu însumi, un neguţător; Pandar, 
Cârmaci şi vas, e slaba mea nădejde. 
(Trompete. Intră Aeneas.) 
Aeneas”: 
Cum? Prinţul Troilus? Dar de ce nu lupţi? 


13 În mitologia greacă, Daphne era fiica lui Peneus, zeitate 
riverană. Cupidon îl săgetează pe Apolo, Zeul poeziei, artelor şi 
soarelui, făcându-l să se îndrăgostească de Daphne, dar în acelaşi 
timp o loveşte pe Daphne cu una din săgețile sale care aveau 
darul de a insufla o aversiune puternică pentru persoana pe care o 
privea cel lovit de săgeată în acel moment. Daphne îl respinge pe 
Apolo şi încearcă să scape de insistenţele acestuia prin fugă. 
Ameninţată să fie însă prinsă de zeu, se roagă de tatăl ei să o 
salveze, şi acesta o transformă într-o tufă de dafin. In amintirea 
marei lui dragoste pentru Daphne, Apolo e reprezentat de atunci 
cu o cunună din frunze de dafin (sau laur). 
14 Atât Kenneth Palmer (Troilus and Cressida, London and New 
York, 1981, p. 104) cât şi Georges Duval (Oeuvres dramatiques de 
W. Shakespeare, vol. VIII; Paris, 1909, p. 54), citind pe John 
Lydgate şi poemul anonim Distrugerea Troiei, îşi însuşesc opinia că 
llion era numele palatului lui Priam. Conform legendei, cel care a 
construit palatul a fost Ilus, (de aici „llion”), tatăl lui Leomedon şi 
bunicul lui Priam. Tatăl lui Ilus se numea Tros, ceea ce explică 
numele Troiei. f 
15 Aeneas era fiul troianului Anchise şi al Afroditei. In cadrul 
războiului troian apare ca unul dintre eroii de frunte ai troienilor 
alături de Hector. Este ocrotit în lupte o dată de zeul Poseidon şi 
altă dată de Afrodita. Când grecii pătrund în Troia şi cetatea apare 
evident pierdută, adună în grabă în jurul său un număr destul de 
mare de troieni şi porneşte în căutarea unei noi ţări. După multe 
peripeții ajunge în Latium, în Italia, unde este bine primit şi unde 
latinii amestecându-se cu troienii vor deveni strămoşii romanilor. 
Legenda, folosită ca bază a epopeii lui Vergiliu Eneida, nu are nicio 
confirmare istorică. 

Troilus: 
Fiindcă stau. Răspunsu-i muieresc, 
Căci muieresc e să nu fii în luptă. 
Ce-i astăzi nou pe câmpul de bătaie? 
Aeneas: 
Că Paris s-a-rentors şi e rănit. 
Troilus: 
Rănit? De cine? Cum? 
Aeneas: 
De Menelau. 
Troilus: 
Să sângereze! Cred că-i zgâriat: 
L-a-mpuns cu cornul soţul înşelat. 
(Trompete.) 
Aeneas: 
Auzi? Azi gluma s-a-ngroşat de tot! 
Troilus: 
De s-ar schimba „aş vrea să pot” în „pot”, 
Aş sta... Dar nu! În luptă iar te-arunci? 
Aeneas: 
Cu toată graba. 


Troilus: 
Te-nsoţesc atunci. 
(les.) 
Scena 2 
Troia. O stradă. 
Intră Cresida şi Alexandru. 

Cresida: 

Cine-a trecut? 
Alexandru: 


saiz 


Opere Complete Volumul 6 
Hecuba'* şi Elena. 
Cresida: 
Şi unde merg? 
Alexandru: 
Spre-un turn din răsărit 
Al cărui vârf domneşte peste vale; 
Vor să privească lupta. Astăzi, Hector, 
Pe care nu-l prea scoţi din ale lui, 
La Andromaca’ s-a răstit; apói, 
Lovindu-şi pajul, s-a-mbrăcat în zale 
Şi a purces în zori ca un cosaş 
Spre câmpul unde fiecare floare 
Plângea ca un profet, tot tălmăcind 
Mânia lui. 
Cresida: 
Dar ce l-a-nfuriat? 

Alexandru: 

Zvonitu-s-a că printre greci se află 

Un prinţ de neam troian, nepot lui Hector, 
Aiax'* pe nume. 


16 Hecuba, soţia lui Priam, a fost luată sclavă de greci, după 
căderea Troiei. După ce a fost metamorfozată în câine, s-a aruncat 
în mare, înecându-se, pentru a nu-şi sfârşi viaţa în robie. Viaţa 
tragică a Hecubei formează subiectul tragediei Hecuba a lui 
Euripide (480-400 î.e.n.). 

17 Soţia lui Hector. După căderea Troiei a fost dusă în robie de 
Pyrrhus, fiul lui Ahile, regele Epir-ului, împreună cu unul din fiii lui 
Priam, Helenus. Acesta, având darul de a prevesti, a fost eliberat 
de Pyrrhus, iar după un timp Helenus s-a căsătorit cu Andromaca. 
18 Aiax, unul dintre eroii cei mai viteji ai grecilor, era considerat al 
doilea după Ahile. După mamă, care era sora lui Priam, era troian 
şi prin urmare era văr cu Hector şi nu nepot al acestuia; Heclor de 
altfel îl numeşte văr al său în act. IV, sc. 5. După moartea lui Ahile 
a cerut să i se dea lui armele şi armura eroului, dar căpeteniile 
greceşti i le-au acordat lui Ulise. Simţindu-se profund ofensat, Aiax 
a înnebunit de durere şi, după ce a comis unele acte de nebunie, 

Cresida: 

Da - şi ce-i cu el? 

Alexandru: 

Se zice că e un bărbat ales; 
Se ţine tare pe picioare... 

Cresida: Păi asta fac toţi bărbaţii, afară doar dacă 
nu-s beţi, bolnavi sau ologi. 

Alexandru: Bărbatul acesta, stăpână, a vădwvit 
multe fiare sălbatice de însuşirile lor deosebite. E 
viteaz ca leul, mătăhălos ca ursul, greoi ca elefantul; 
un om în care firea a-ngrămădit atâtea toane, încât 
vitejia lui trece în prostie, iar prostia îi este dreasă 
apoi cu judecată. Nu se află om de la a cărui virtute 
să nu împrumute o sclipire, după cum nu se află 
unul de la al cărui viciu să nu ia o pată; îl apucă 
ipohondria din senin şi se-nveseleşte când e jalea 
mai mare. Nu-i lipseşte niciun fel de încheietură, dar 
toate încheieturile îi sunt aşa de descheiate, încât 
seamănă cu un Briareu'” bolnav de podagră: mâini 


s-a sinucis. 

19 Briareu, numit şi Aegaeon, era unul dintre cei trei fii monştri- 
giganţi ai lui Uranus (Cerul), primul stăpânitor al lumii. Fiecare din 
ei avea câte o sută de braţe şi cincizeci de capete. Datorită 
ajutorului lor Zeus a izbutit să-i învingă pe titani când aceştia au 
atacat Olimpul, cetatea zeilor. 

Uranus şi-a închis fiii în Tartar - o peşteră sub Hades (lumea 
subpământeană), - de frică să nu-l răstoarne de la putere fiul său 
cel mare, Cronos (Saturn). Acesta însă, împreună cu ceilalţi fii, 
ajutaţi şi de mama lor Gea, au reuşit să-l detroneze, Cronos 
devenind astfel stăpânitorul lumii. 

Cum în să Cronos îşi înghiţea copiii - deoarece şi lui i se 
prorocise că unul dintre ei îl va înlătura de la domnie -, când s-a 
născut Zeus, mama acestuia i-a dat tatălui să înghită un bolovan 
de piatră în locul copilului. Zeus, trăind apoi ascuns, a putut 
ajunge la vârsta bărbăţiei, când şi-a răsturnat tatăl de la 
conducerea lumii, închizându-l, împreună cu ceilalţi titani (fraţii lui 


213 = 


Opere Complete Volumul 6 
multe şi niciun folos; sau cu orbul Argus": numai 
ochi, dar vedere - de loc. 

Cresida: Cum e cu putinţă ca un astfel de om, care 
pe mine mă face să râd, să-l înfurie pe Hector? 

Alexandru: Se spune că ieri s-a încleştat cu Hector 
în luptă şi l-a trântit la pământ. De atunci n-a mai 
fost chip ca Hector să închidă ochii şi a postit într- 
una de ciudă şi ruşine. 

Cresida: Cine vine spre noi? 

Alexandru: Unchiul dumneavoastră, st 
Pandarus. 

(Intră Pandarus.) 

Cresida: Hector e un bărbat viteaz. 

Alexandru: Fără seamăn pe lume, stăpână. 

Pandarus: Cum? Cum? 

Cresida: Bună dimineața, unchiule. 

Pandarus: Bună dimineața, nepoată. Despre ce 
vorbiţi? Bună dimineaţa, Alexandre. Ce mai faci, 
Cresida? Când ai fost în Ilion? 

Cresida: Azi-dimineaţă, unchiule. 

Pandarus: Despre ce vorbeaţi când am venit eu? 


Oc 
He; 
o> 
mD) 
Oc 


Cronos), în Tartar. 
20 lo, fiica primului rege al Argos-ului, devenind iubita lui Zeus, 
acesta a metamorfozat-o într-o juncă pentru a o feri de mânia 
Herei (lunona). Zeița însă, descoperind înşelătoria, îi încredinţează 
lui Argus paza juncei, pentru a-l împiedica pe Zeus să se apropie 
de ea. Argus avea o sută de ochi care îi încercuiau capul şi era 
veşnic treaz, ochii săi dormind pe rând, astfel încât cincizeci de 
ochi erau permanent deschişi şi vedeau totul împrejur, sus şi jos. 
Zeus îl trimise atunci pe Hermes (Mercur) să-l înlăture pe Argus din 
preajma lui lo. Hermes reuşi într-adevăr, cântând din fluier, să-l 
adoarmă complet pe Argus, tăindu-i apoi capul. lo fugi în Egipt, 
unde-şi recapătă forma omenească, iar lunona fixă ochii lui Argus 
pe penele păunului, pasărea sa favorită. 

Una din variantele legendei se găseşte în Metamorfozele lui 
Ovidiu, Cartea |, 599-745. 

Hector era înarmat? Plecase la luptă când ai ajuns în 
Ilion? Elena nu se sculase încă, nu-i aşa? 

Cresida: Hector plecase, dar Elena nu era încă 
sculată. 

Pandarus: Da, da, Hector s-a frământat toată 
noaptea. 

Cresida: Tocmai vorbeam despre asta şi despre 
furia lui. 

Pandarus: Era furios? 

Cresida: Aşa spune Alexandru. 

Pandarus: E adevărat, era furios. Unde mai pui că 
ştiu şi din ce pricină. Pe mulţi o să-i cosească el azi, 
asta pot să le-o spun. Las’ că nici Troilus n-o să se 
lase mai prejos; să se păzească de Troilus, şi asta 
pot să le-o spun! 

Cresida: Cum? E şi el furios? 

Pandarus: Cine, Troilus? Dintre ei doi, Troilus o 
mai bărbat. 

Cresida: O, lupiter! Cum poţi să-i asemuieşti? 

Pandarus: Pe cine, pe Troilus cu Hector? Recunoşti 
un bărbat în clipa când îl vezi? 

Cresida: Da, dacă l-am văzut şi l-am cunoscut mai 
înainte. 

Pandarus: Ei bine, eu spun că Troilus e Troilus. 

Cresida: Atunci spui ca şi mine, deoarece sunt 
încredinţată că el nu e Hector! 

Pandarus: Nu, după cum nici Hector nu e Troilus, 
în multe privinţe. 

Cresida: Fiecare dintre ei este el însuşi; şi Hector, 
Şi Troilus. 

Pandarus: Troilus, el însuşi! Ah, sărmanul Troilus! 
Ar fi bine să fie aşa... 

Cresida: Aşa şi este. 

Pandarus: Ca să fie aşa, m-aş prinde să mă duc 
desculţț până în India. 

Cresida: El nu e Hector! 

Pandarus: El însuşi! Nu, nu mai este el însuşi, aş 
vrea să fie el însuşi! Ei, dar zeii veghează de-acolo, 
de sus: timpul va ajuta sau va curma. Troilus, dragul 
meu, aş dori ca inima mea să fie în pieptul ei! Nu, 
Hector nu-l întrece pe Troilus”. 

Cresida: Să am iertare. 

Pandarus: E mai în vârstă. 

Cresida: Hai, lasă, lasă. 

Pandarus: Celălalt n-a ajuns încă la anii lui. Când o 
să aibă vârsta lui Hector, n-ai să mai vorbeşti aşa. li 
mai trebuie mult lui Hector ca să aibă mintea de 
acum a lui Troilus! 

Cresida: Nici n-o să aibă nevoie, o are pe a sa. 

Pandarus: Nici însuşirile lui... 

Cresida: La ce i-ar folosi? 

Pandarus: Nici frumuseţea lui. 

Cresida: Nu l-ar prinde, a lui i se potriveşte mai 
bine. 

Pandarus: N-ai pic de judecată, nepoată! Elena 
însăşi se jura mai zilele trecute că Troilus, cu toată 
faţa lui oacheşă - trebuie să recunosc că aşa e- lao 
adică, nu e oacheşă... 

Cresida: Ba da, e oacheşă. 

Pandarus: Pe legea mea, ca să spun adevărul, 
este şi nu este oacheşă. 

Cresida: Ca să spun adevărul, e adevărat şi nu e 
adevărat. 


21 Proslăvirea lui Troilus de către Pandarus s-ar putea explica şi 
prin aceea că, potrivit unor legende greceşti, Troilus era fiul lui 
Apolo. 

Pandarus: Spunea că are mai multă culoare în 
obraz decât Paris. 

Cresida: Ei, asta-i! Paris are destulă culoare. 

Pandarus: Are. 

Cresida: Înseamnă atunci că Troilus are prea 
multă. Dacă ea l-a lăudat mai mult, e limpede că are 
mai multă culoare. Dacă unul are culoare destulă, 
iar celălalt mai multă, lauda este prea înflăcărată 
pentru ca faţa să fie atrăgătoare. Mi-ar fi plăcut ca 
limba de aur a Elenei să-l laude pe Troilus şi pentru 
nasul lui de aramă. 

Pandarus: Ţi-o jur! După mine, Elena îl iubeşte mai 
mult decât pe Paris. 

Cresida: Atunci e o grecoaică nostimă, zău aşa. 

Pandarus: Crede-mă că e aşa şi nu altfel. Mai 
deunăzi s-a apropiat de el pe când şedea sub bolta 
unei ferestre şi, ştii, n-are mai mult de trei-patru 
tuleie în barbă... 

Cresida: Ei, da, până şi tejghetarul dintr-o 
cârciumă” ar şti să le adune cât ai clipi. 

Pandarus: Ce vrei, e încă tânăr; totuşi, e în stare 
de pe-acum să ţină în braţe o greutate cam tot atât 
de mare ca şi fratele său Hector. 

Cresida: Va să zică e tânăr şi ţiitor... 

Pandarus: Stai, să-ţi dovedesc că Elena moare de 
dragul lui. S-a apropiat, cum îţi spuneam, şi-a pus 
mâna ei albă pe bărbia lui despicată... 

Cresida: Îndură-te, Iunona! Cine i-a despicat-o? 

Pandarus: Păi nu ştii? Are o gropiţă. Cred că 
Troilus zâmbeşte mai frumos decât oricare alt 
bărbat din Frigia. 


22 Tejghetarii din cârciumi erau proverbiali pentru nepriceperea 
lor în facerea socotelilor. 

Cresida: O, zâmbeşte fermecător... 

Pandarus: Nu-i aşa? 

Cresida: Te cred, ca un soare cu dinţi. 

Pandarus: Cum? Încetează odată... Şi aşa, ca să-ți 
dovedesc că Elena îl iubeşte pe Troilus... 

Cresida: Dacă ai dovedi aceasta, atunci Troilus 
nici n-ar aştepta altceva decât să fie pus la 
încercare. 

Pandarus: Cine, Troilus? El o preţuieşte cât 
preţuiesc eu un ou clocit. 

Cresida: Dacă îţi place un ou clocit tot atât de 
mult cât îţi place un cap sec, atunci eşti în stare să 
mănânci pui în găoace. 

Pandarus: Mă pufneşte râsul când mă gândesc 
cum i-a gâdilat bărbia! Pe legea mea, are o 
mânuşiţă albă minunată, trebuie să mărturisesc! 

Cresida: Fără să fii pus la cazne... 

Pandarus: Voia cu orice preţ să găsească un fir de 
păr alb pe bărbia lui. 

Cresida: Vai, sărmană bărbie! Mulţi negi au mai 
multe fire de păr! 

Pandarus: Să te ţii râsete! Regina Hecuba a râs cu 
lacrimi... 

Cresida: De crocodil. 

Pandarus: A râs până şi Casandra”. 

Cresida: Dar focul de sub oalele ochilor ei era mai 
potolit. Sau şi apa din ele a dat în clocot şi s-a 
revărsat? 

Pandarus: A râs şi Hector. 

23 Casandra, care prezicea necontenit căderea Troiei, dar ale cărei 
prorociri erau sortite de Apolo să nu fie niciodată crezute, nu putea 
participa cu toată inima la discuţii vesele şi glumeţe. S-ar părea că 
replicile personajelor au foarte mult haz, pe scenă, de vreme ce 
râde şi ea. 

Cresida: Dar, la urma urmei, de ce s-a râs atâta? 

Pandarus: Cum de ce? Din pricina firului de păr alb 
pe care l-a găsit Elena în barba lui Troilus. 

Cresida: Dacă ar fi fost un fir verde, aş fi râs şi eu. 

Pandarus: N-au râs atâta de firul de păr, cât de 
răspunsul caraghios al lui Troilus. 

Cresida: Ce-a răspuns el? 

Pandarus: Elena i-a spus: „Ai numai cincizeci şi 
unu de fire în barbă, şi unul dintre ele e alb”. 

Cresida: Păi asta a zis-o ea. 

Pandarus: Da, aşa e, stai, frate, să vezi. „Cincizeci 
şi unu de fire, a spus el, şi unul dintre ele e alb; 
acest fir de păr alb e tatăl meu, toţi ceilalţi sunt fiii 
lui”?*. „lupiter! A spus ea, care dintre aceşti peri e 
Paris, bărbatul meu?” „Cel care se desparte la vârf 
în două ca nişte coarne”, a răspuns dânsul. 
„Smulge-l şi dă-i-l lui”. să fi auzit râsete! Elena a 
roşit până în vârful urechilor, Paris s-a supărat foc şi 
toată lumea a râs până n-a mai putut. 

Cresida: Să lăsăm acum; prea am vorbit mult 
despre asta. 

Pandarus: Fie, nepoată. Ti-am spus ieri ceva. 
Gândeşte-te bine. 

Cresida: Asta şi fac. 

Pandarus: Mă jur că este adevărat; plânge de 
dragul tău de parcă s-ar fi născut în aprilie. 

Cresida: lar eu o să răsar din lacrimile lui ca o 
urzică în preajma lunii mai. 

(Sună retragerea.) 

Pandarus: Ascultă! Se întorc de pe câmpul de 
luptă! Ce-ai zice să rămânem aici şi să ne uităm 


24 Potrivit legendei, Priam ar fi avut cincizeci de copii, dintre care 
nouăsprezece erau şi ai Hecubei. 

cum trec spre llion? Zău, scumpă nepoţică, hai să 
stăm aici. 

Cresida: Cum ţi-e voia. 

Pandarus: Aici, aici - aici e un loc foarte bun - o să 
putem vedea toate de minune. Când trec, am să-ți 
spun cum îl cheamă pe fiecare; dar tu caută-l cu 
ochii mai ales pe Troilus. 

Cresida: Nu vorbi aşa de tare. 

(Aeneas traversează scena.) 

Pandarus: Acesta e Aeneas. Nu e un bărbat 
chipeş? E una dintre podoabele Troiei, crede-mă. Tu 
însă caută să-l deosebeşti pe Troilus; o să apară 
îndată. 

Cresida: Dar acesta cine e? 

(Antenor traversează scena.) 

Pandarus: Acesta e Antenor. Şiret nevoie mare, 
dar destul de bun ca om. E unul dintre capetele cele 
mai cu judecată din Troia. Ce chipeş e! Dar unde e 
Troilus? Am să ţi-l arăt pe Troilus îndată; dacă o să 
mă zărească, o să dea din cap. 

Cresida: Zău, o să-ţi dea „din cap”? 

Pandarus: O să vezi. 

Cresida: Atunci n-o să aibă de câştigat decât cei 
care mai au. 

(Trece Hector.) 

Pandarus: Acesta e Hector! Acesta, priveşte-l! Ce 
bărbat! Mergi cu bine, Hector! E un om straşnic, 
nepoată. Falnicul Hector! Uită-te la el! Ce înfăţişare! 
Nu-i aşa că e o mândreţe de bărbat? 

Cresida: Ba da, o mândreţe de bărbat! 

Pandarus: Nu-i aşa? i se umple sufletul de 
bucurie, privindu-l! Şi ce de crestături are pe coif! 
Uită-te bine, le vezi? Uită-te bine! Nu-i glumă! Sunt 

urmele luptei crâncene. Să le poarte cine e în stare! 
Aşa crestături mai zic şi eu! 

Cresida: Sunt de la săbii? 

Pandarus: De la săbii? De la ce vrei, că lui Hector 
puţin îi pasă. Chiar dacă ar veni dracul, pentru 
Hector ar fi totuna. Pe pleoapa lui lupiter, îţi creşte 
inima când îl priveşti! Uite-l şi pe Paris, uite-l şi pe 
Paris! 

(Trece Paris.) 

la priveşte, nepoată, nu e şi el un bărbat mândru? 
Ai? Să ţi se scurgă ochii, şi mai multe nu! Cine 
spunea că Paris s-ar fi întors astăzi rănit? Nu e rănit 
de loc; să vezi ce-o să se bucure Elena! Dar aş vrea 
să-l văd şi pe Troilus! O să-l vezi îndată şi pe Troilus. 

(Trece Helenus.) 

Cresida: Acesta cine e? 

Pandarus: E Helenus... Mă întreb unde e Troilus... 
E Helenus... Încep să cred că n-a ieşit azi pe câmp... 
E Helenus. 

Cresida: Helenus ştie să lupte, unchiule? 

Pandarus: Helenus? Nu. Da, adică ar putea să 
lupte binişor. Mă întreb unde e Troilus. Ascultă... nu 
auzi poporul strigând „Troilus”? Helenus e preot. 

Cresida: Cine e amărâtul acela care de-abia se 
târăşte? 

(Trece Troilus.) 

Pandarus: Unde? Acolo? Acela e Deifobus. Ba nu, 
e Troilus! Ah! Ce bărbat, nepoată! Hm! Viteazul 
Troilus! Fruntea cavalerilor! 

Cresida: Taci, unchiule! Nu-i frumos! Taci! 

Pandarus: Priveşte-l bine, nu-l slăbi din ochi! O, 
strălucitorul Troilus! Uită-te bine la el, nepoată! 
Sabia lui e plină de sânge, iar coiful mai crestat 

decât al lui Hector. Cum priveşte! Cum calcă! 
Minunat tânăr! Când te gândeşti că nu are nici 
douăzeci şi trei de ani! Mergi cu bine, Troilus, mergi 
cu bine! Dacă aş avea o Graţie ca soră, sau o zeiţă 
ca fiică, ar putea s-o aleagă pe care i-ar plăcea. O 
frumuseţe de bărbat! Paris? Paris e o momâie pe 
lângă el. Pun prinsoare că Elena l-ar schimba cu 
Troilus; ba şi-ar mai da şi lumina ochilor pe 
deasupra. 

(Trec mai mulți ostaşi.) 

Cresida: Mai sosesc şi alţii. 

Pandarus: Măgari! Dobitoci! Nerozi! Pleavă şi 
tărâţe! Terci după friptură! O viaţă întreagă nu m-aş 
sătura privindu-l pe Troilus. Degeaba te mai uiţi 
acum, vulturii au trecut, au rămas ciorile şi 
coţofenele! Aş vrea să fiu mai degrabă un erou ca 
Troilus decât Agamemnon şi toţi grecii lui. 

Cresida: Printre greci se află şi Ahile, un bărbat 


25 Ahile, cel mai mare erou al antichităţii clasice, neîntrecut în 
vitejie şi iscusinţă pe câmpul de luptă, îi salvează pe greci în 
numeroase situaţii grele când aceştia par înfrânți de troieni. El era 
fiul lui Peleu, regele mirmidonilor, un popor războinic a cărui ţară, 
Phthia, se afla pe coasta Mării Egee, în sud-estul Thesaliei, în 
partea de nord a Greciei. Tatăl lui Ahile era un muritor obişnuit, 
însă mama sa era nereida Thetis (v. nota 30), care, pentru a-l 
ocroti în lupte, l-a făcut invulnerabil cufundându-l la naştere de 
şapte ori în apa râului Styx, râul care înconjura Hades-ul (lumea 
subpământeană). Cum însă Thetis l-a ţinut de un picior în timpul 
cufundării în râu, locul de deasupra călcâiului, de unde l-a prins cu 
mâna, a rămas vulnerabil, şi acolo a putut pătrunde săgeata 
otrăvită a lui Paris, în ultima parte a războiului troian (cf. vechea 
legendă germanică a invulnerabilităţii eroului Siegfried: în timp ce 
se scălda în sângele balaurului pe care îl ucisese, o frunză, căzând 
de sus, i-a acoperit un mic loc sub omoplatul stâng, pe unde a 
putut fi străpuns de sulița lui Hagen). Când ajunsese un tânăr 
cultivat şi bine instruit în mânuirea armelor, Thetis i-a spus că 
soarta îi oferă două drumuri: sau o viaţă scurtă şi glorioasă sau 

care-l întrece pe Troilus. 

Pandarus: Ahile! Un căruţaş, un salahor, o 
adevărată cămilă! 

Cresida: Ei, haide, haide! 

Pandarus: Haide, haide! N-ai măcar un dram de 
judecată? N-ai ochi care să vadă? Nu ştii ce-i un 
bărbat? Oare naşterea, frumuseţea, boiul falnic, 
vorba,  bărbăţia, învăţătura, curtenia, virtutea, 
tinereţea, mărinimia şi toate celelalte, oare nu sunt 
acestea mirodeniile şi sarea cu care se drege un 
bărbat? 

Cresida: Ba da, un bărbat bun de pus în cozonac, 
în loc de stafide. Dacă nu e prea stafidit... 

Pandarus: Ce femeie! Nu ştie niciodată omul cum 
să te ia, fiindcă nu ştie pe ce te bizui... 

Cresida: Pe spate, ca să-mi apăr pântecul; pe 
minte, ca să-mi apăr vicleşugurile; pe tăcere, ca să- 
mi apăr cinstea; pe mască, pentru ca să-mi apăr 
frumuseţea; şi pe zelul dumitale, ca să le apăr pe 
toate. Astea sunt figurile de scrimă pe care le 
folosesc; şi sunt mereu în gardă. 

Pandarus: În gardă? Împotriva cui, mă rog? 

Cresida: În primul rând împotriva dumitale. Din 
pricina dumitale sunt cu ochii în patru! Şi dacă nu 
pot apăra ceva care n-aş vrea să fie atins, ştiu cel 
puţin că, veghind mereu, te voi opri să povesteşti 
cum anume am primit lovitura; afară dacă urmarea 
e cu ochi şi cu sprâncene şi veghea nu-şi mai are 
rostul. 

Pandarus: Ce şireată-mi eşti! 


una lungă şi neînsemnată. Ahile alese primul drum, aşa că atunci 
când se hotărî să participe la expediţia împotriva Troiei ştia că nu 
se va mai întoarce viu din război. 

(Intră pajul lui Troilus.) 


Pajul: Stăpânul meu vrea să vorbească neîntârziat 
cu dumneavoastră. 


Pandarus: Unde? 
Pajul: Chiar în casa dumneavoastră - acolo îşi 
scoate armura. 


Pandarus: Dragă băiete, spune-i că voi veni. 
(lese pajul.) 


Mă tem să nu fie rănit. La revedere, nepoată. 
Cresida: Cu bine, unchiule. 


Pandarus: Nepoată, mă întorc la tine cât de 
curând. 


Cresida: Ca să-mi aduci, unchiule... 
Pandarus: Fireşte, o dovadă de dragoste de la 
Troilus. 


Cresida: O dovadă a urzelilor dumitale. 
(lese Pandarus. ) 


Pentru un altul stăruie fierbinte, 
Cu vorbe, lacrimi, jertfe, jurăminte... 
O! Troilus e de mii de ori mai bun 
Decât l-a zugrăvit, dar eu n-o spun 
Cât e curtată, e un înger fata; 
Câştigu-i pierdere; în luptă-i plata. 
lubitele să ştie: pe-un bărbat 
L-atrage tot ce nu e câştigat. 
Nu-i dragoste mai dulce ca aceea 
Ce-o însoţeşte cu dorinţi femeia! 
Şi-atunci, e bine să luăm aminte: 
Ai - porunceşti; nu ai - te rogi fierbinte. 
Deşi mi-e sufletul plin de iubire, 
Ea nu se va trăda nici în privire. 
(les.) 

Scena 3 


Tabăra grecilor. În faţa cortului lui Agamemnon. 
Trompete. Intră Agamemnon, Nestor, 
Ulise, Menelau şi altii. 


Agamemnon: 
Prinţi ai Eladei, 

Ce păsuri v-au umplut de gălbinare? 
Pe-acest pământ, răsplata generoasă, 
Urzită din nădejdi, e-o amăgire. 
Nereuşita şi ruina cresc 
În vinele mult-avântatei fapte, 
Cum din răşini, în pinul sănătos, 
Se-adună cioturile ce-l chircesc 
Şi ţesătura-n drumul ei o strâmbă. 
Şi iarăşi, prinți, prea-bine ştiţi cu toţii 
Că ţinta până azi nu ne-am atins-o, 
Că Troia, şapte ani împresurată”, 


26 Agamemnon, regele Argos-ului (prin care se înţelegea deseori 
întregul Peloponez), fusese ales comandant suprem al expediției 
împotriva Troiei, deoarece era socotit cel mai puternic rege şi cel 
mai înţelept strateg al grecilor. Totuşi el nu a dat dovadă nici de 
vitejie nici de pricepere în cei zece ani cât a durat asediul Troiei. 
Agamemnon era fratele mai mare al lui Menelau şi luase de 
soţie pe Clytemnestra, sora Elenei. La întoarcerea din războiul 
Troiei, a fost ucis de Clytemnestra - care fusese sedusă de Egist - 
şi de acesta din urmă, care îi luă lui Agamemnon şi tronul. 
Clytemnestra şi Egist au fost la rândul lor ucişi de Oreste, fiul lui 
Agamemnon, tragicele întâmplări de mai sus formând subiectul 
trilogiei Orestia a dramaturgului Eschil (525-456 î.e.n.). 
27 Conform cronologiei stabilită de Caxton, Hector a murit în anul 
al şaptelea al asediului Troiei. Cum el este omorât de Ahile în piesa 
de faţă, data de mai sus apare totuşi prea târzie pentru momentul 
morţii, lui Patroclus (act. V sc. 5) şi prea timpurie pentru data 
îndrăgostirii lui Ahile de Polixena, una din fiicele lui Priam şi ale 

N-a-ngenuncheat; căci faptele de arme 
Ce-am auzit din moşi-strămoşi au fost 
Supuse încercării şi-nturnate 
Ca unele ce n-au răspuns menirii 
Şi straiului ce-l zămislise gândul. 
De ce, cătând atunci în jos cu ochii, 
Numiţi ocară tot ce-am săvârşit? 
Nu-s oare toate-acestea ispitiri 
Trimise din înalt de lupiter 
Ca să găsească-n oameni stăruinţă - 
Metalul rar ce preţul nu-şi arată 
În zâmbetele sorții? Căci atunci, 
Viteji sau laşi, nebuni sau înţelepţi, 
Cei învăţaţi sau proşti, cei tari sau slabi, 
Par toţi de o potrivă şi de-o seamă. 
Dar în furtuna încruntării sale, 
Alegerea, cu marea ei lopată, 
Aruncă pleava-n lături, vânturând-o, 
lar tot ce are greutate-n sine 
Bogat şi neamestecat rămâne. 
Nestor: 
Cu toată cinstea cuvenită ţie, 
Voi tălmăci, slăvite Agamemnon, 
Aceste vorbe. Omul se încearcă 
Pe vreme rea; când marea-i potolită, 
Nu-nfruntă zeci de şubrede corăbii 
Domoala undă, lunecând alături 


Hecubei, pe care Pyrrhus, fiul lui Ahile, o sacrifică după căderea 
Troiei pe altarul ridicat tatălui său. 

Legendele clasice se contrazic de altfel frecvent. 
28 Nestor, regele Pylos-ului (ţară cuprinzând trei cetăţi situate pe 
coasta de vest a Peloponez-ului), era cel mai în vârstă dintre 
căpeteniile grecilor şi vestit pentru elocinţa, spiritul de dreptate şi 
priceperea sa în arta militară. 

De cele falnice? 

Când însă furtunosul Boreas” 

Stârneşte supărarea blândei Thetis", 

Priviţi corabia cu coaste tari 
Cum îşi croieşte drum prin munţi de apă, 

Săltând printre stihiile apoase 

Ca roibul lui Perseu”! Unde-i atunci 


29 Zeul vântului de miazănoapte, locuind într-o peşteră din munţii 
Balcani. 

30 Una din cele cincizeci de nimfe ale Mării Mediterane, numite 
nereide, spre a fi deosebite de nimfele oceanelor, munţilor, văilor 
şi copacilor. La nunta ei cu Peleus, regele mirmidonilor, Eris, zeiţa 
discordiei, nefiind invitată, apăru pe neaşteptate la ospăț şi aruncă 
pe masă un măr de aur pe care scria „Celei mai frumoase”, ceea 
ce provocă o mare ceartă între Hera (zeiţa căsătoriei), Afrodita 
(zeiţa dragostei şi frumuseţii) şi Atena (zeiţa înţelepciunii) pentru 
dobândirea mărului. La porunca lui Zeus, Mercur conduse pe cele 
trei zeițe pe Muntele Ida, din Asia Mică, solicitând unui păstor 
întâlnit pe munte să hotărască care dintre ele merita mărul. 
Acesta s-a întâmplat să fie Paris, fiul regelui Troiei, care în acea 
vreme trăia necunoscut printre păstori. Pentru a-l câştiga pe Paris 
de partea ei, fiecare dintre cele trei zeițe îi oferi câte un dar 
deosebit. Hera îi făgădui stăpânirea Asiei, Atena biruinţă în 
războaie, iar Afrodita pe cea mai frumoasă femeie din lume. Paris 
dădu mărul Afroditei, iar aceasta îl ajută mai târziu să o răpească 
pe Elena din Sparta. 

In Egloga a 4-a a lui Vergiliu, Thetis e înfăţişată ca personificare 

a mării. 
31 Nestor se referă la Pegas, calul înaripat şi prins de Perseu, ieşit 
din sângele Meduzei, când acesta i-a tăiat Meduzei capul. Aceasta 
era una din cele trei surori gorgone, care aveau pe cap şerpi în loc 
de păr. Întrucât oricine privea capul Meduzei era preschimbat în 
stană de piatră, Perseu primise de la regele Polydect însărcinarea 
de a o distruge, ceea ce acesta reuşi să săvârşească, ajutat de 
Atena, Hermes şi Hades (zeul Infernului) al cărui coif îl făcea 
invizibil pe purtător. 

Perseu era şi el unul dintre numeroşii fii ai lui Zeus, iar printre 
faptele sale cele mai strălucite se numără salvarea Andromedei, 
fiica regelui Etiopiei, de un balaur trimis de Poseidon să pustiiască 
Etiopia. 

Semeaţa luntrişoară ce-adineauri 
Dădea cu măreţia piept? În port, 
Sau în gâtlejul lui Neptun“. Astfel 
Desparte vântul sorții vrednicia 
De masca ei. Când vremea e senină, 
Tăunul înspăimântă o cireadă 
Mai rău ca tigrul; însă când furtuna 
Stejarii noduroşi îi îngenunche 
lar muştele se-ascund, un om viteaz, 
Stârnit de vânt, cu vântul se îngână 
Şi, potrivindu-şi glasul cu al lui, 
Înfruntă vijelia. 
Ulise: 
Agamemnon, 

Tu, mare comandant, braţ al Eladei, 
Piept al oştirilor, suflet şi spirit 
Ce fereci gândul şi simţirea noastră, 
A tuturor, ascultă-l pe Ulise”! 


32 Neptun (în mitologia romană) sau Poseidon (în cea greacă) era 
zeul mărilor şi frate cu Zeus şi Hades, toţi trei fii ai lui Cronos şi 
constituind, am putea spune, primul triumvirat pentru împărţirea 
puterii politice, care apare astfel încă din mitologia clasică. Neptun 
dobândise stăpânirea mărilor prin tragere la sorţi şi, conform 
legendelor mitologice, este creatorul calului. 

33 Ulise, (lat. Ulyxes sau Ulysses) numit şi Odiseu (grec. 
Odysseus), în lumea antică grecească, era regele ltacăi, o mică 
insulă în Marea lonică, între Grecia şi Italia, în dreptul Epir-ului. 
Insula se numeşte în prezent Theaki, nume derivat din Ithaca. 
Totuşi, unii arheologi şi istorici consideră că Ithaka din //iaga era o 
altă insulă, numită Letwas, din aceeaşi Mare lonică, mai mare şi 
mai importantă decât Theaki şi prin urmare mai potrivită pentru 
locul pe care îl ocupa Ulise printre căpeteniile greceşti. În timpul 
asediului Troiei, Ulise se distinse prin vitejia, prudenţa, 
înţelepciunea şi elocinţa sa, propuse construirea calului de lemn cu 
ajutorul căruia grecii pătrunseră în Troia şi făcu parte din ceata de 
eroi de frunte care se ascunseră în pântecele calului, pentru a 
ataca pe troieni prin surprindere. Ulise însă a săvârşit cele mai 

Trecând peste adânca preţuire 
A cuvântărilor ce-am auzit. 
(Către Agamemnon): 
Din partea ta, mărit cârmuitor, 
(Către Nestor): 
Şi-a ta, cel venerat de dragul vârstei, 
Căci vorbele lui Agamemnon grecii 
S-ar cuveni în bronz să şi le sape, 
lar Nestor cel cu chipul de argint 
Urechile greceşti să le-nnădească 
De limba-i meşteră cu lanţul vorbei - 
Ce-i trainic ca al bolţii stâlp - Ulise 
Vă cere-ngăduinţă să vorbească. 
Agamemnon: 
Te ascultăm, prinţ al ltacăi. Ştim 
Că mai curând spurcatul de Tersit” 
Işi va desface fălcile să cânte, 
să spună glume sau să prorocească; 
Decât din gura ta s-aflăm nimicuri. 
Ulise: 
De mai stă astăzi Troia în picioare 
Şi spada vede-n Hector un stăpân, 
Pricina e aceasta: 
Nesocotit e sceptrul stăpânirii, 
lar dezbinările se-ntrec la număr 


strălucite fapte ale sale în timpul celor zece ani cât a rătăcit pe 
mare şi prin diferite locuri, la întoarcerea sa spre casă, după 
cucerirea Troiei. Acestea sunt povestite în poemul lui Homer 


Odiseea. 


34 Tersit, un personaj diform şi neruşinat, apare în //iaga ca un 
prototip al clovnilor-măscărici de la curţile regale şi princiare 
europene din epoca Renaşterii. Conform unora dintre poeţii antici 
de după Homer, Tersit mâniindu-l o dată foarte tare pe Ahile, ar fi 


fost ucis de acesta. 

Cu corturile ce le umflă vântul. 
Când comandantul nu e ca un stup 
Spre care dau albinele năvală. 

Nici gând de miere! Rangul de-i mascat, 
În jocul măştilor par mândri sluţii! 
Chiar cerul, aştrii şi-acest centru-al lumii” 
Respectă gradul, teapa, locul, cinul, 
Făgaşul, timpul, armonia, forma, 
Deprinderea şi slujba rânduită. 
De-aceea maiestuosul astru soare 
Tronează în înalt, înconjurat 
De stele; tămăduitoru-i ochi 
Îndreaptă neprielnicele zodii, 
lar aştrii, buni sau răi, i se supun 
Ca unui rege; când însă-n planete 
Pătrunde vălmăşagul şi sminteala, 
Ce molime! Ce semne şi răscoale, 

Ce volbură pe mare, ce cutremur, 
Furtuni, schimbări, năpaste şi urgii 
Ce frâng, abat sau dezrădăcinează 
'Nţelegerea şi tihna bunei case 
Ce-o duc popoarele! Când clatini treapta 
Din scara care urcă tot mai sus, 
Tânjeşte fapta! Fără dânsa, obştea, 
A’ şcolii titluri, breslele, frăţia, 


35 În vremea lui Shakespeare mai domnea credinţa că pământul 
este centrul universului şi că în jurul lui se învârtesc soarele, 
celelalte planete şi toţi aştrii cereşti, deşi Nicolus Copernic îşi 
publicase în 1513 opera în care demonstra că planetele se 
învârtesc în jurul soarelui (De rexo/utionibus orbiam caelestium, 
libri VI). Celebrul proces înaintea Tribunalului Inchizitorial care l-a 
obligat pe Galileo Galilei să retracteze confirmarea sistemului 
descris de Copernic - pe care a publicat-o în 1632, - a avut loc 
mult după Shakespeare, în anul 1633. 

Negoţul paşnic dintre-un țărm şi altul, 
Întâietatea primului născut, 
Cinstirea vârstei, laurii sau sceptrul 
Ar sta în locul ce li-i hărăzit? 
Desfaceţi, iată, lanţul ierarhiei 
Şi scrâşnetul îl ascultați! Atunci 
Se-nfruntă toate: apele în clocot 
Se nalţă peste ţărmuri, prefăcând 
Întreg pământul într-un bot de mâzgă; 
Puterea, asupreşte pe cel slab, 
lar fiul crud şi-omoară tatăl; forţa 
Devine drept - nu, drept şi nedreptate, 
A căror sfadă mijlocind, dreptatea, 
Îşi pierde numele cu-al lor o dată. 
Atuncea toate se preschimbă-n forţă, 
Aceasta în bun-plac, iar bunul-plac 
În poftă, lupul aflător oriunde, 

Ce, sprijinit de bunul-plac şi forţă, 
Îşi face-o pradă din întreaga lume 
Apoi se-nghite singur. Agamemnon, 

Acesta-i haosul ce stăpâneşte 
Când ierarhia e înlăturată; 
Nesocotirea ei, până la urmă, 

Ne poartă pasul îndărăt, când tocmai 
Voiam ca el să urce. Generalul 
E pizmuit de cel mai jos cu-o treptă; 
Acesta, de-următorul, şi-âstfel, toţi 
Ceilalţi rivali cu chipul supt şi palid, 
Luând primului pilda invidios, 

Sunt apucaţi de frigurile pizmei. 
Aceste friguri fac cetatea Troiei 
să stea-n picioare; mai pe scurt vorbind, 
Nu forţa ei, ci slăbiciunea noastră. 

Nestor: 
Cu-nţelepciune-a zugrăvit Ulise 
Ce friguri azi ne macină oştirea. 
Agamemnon: 
Acum că boala o cunoşti, Ulise, 
Care e leacul? 
Ulise: 
Ahile, cel ce-i socotit de toţi 
Drept mâna dreaptă a oştirii noastre, 
Stă, îmbătat de trecătoarea slavă, 
În cort, şi,-nfumurat, batjocoreşte 
Tot ce-am făcut. Alăturea, Patroclus, 
Trântit în patu-i, leneş, ziua-ntreagă 
Se ţine de năzbâtii, 


36 Patroclus (Patrocle) era prietenul nedespărţit al lui Ahile, fără a 
fi unul dintre comandanții grecilor. Era însă un luptător viteaz, 
distingându-se ca atare în numeroasele ciocniri cu troienii. 

În urma certei dintre Ahile şi Agamemnon, refuză şi el, alături 
de Ahile, să mai ia parte la luptele care aveau loc în mod obişnuit 
între cele două tabere. Cum, însă, grecii s-au aflat la un moment 
dat într-o situaţie precară în una din bătăliile lor majore cu troienii, 
Patroclus cere, la rugămintea căpeteniilor greceşti, permisiunea 
lui Ahile să vină în ajutorul grecilor, conducând totodată în luptă şi 
pe vitejii mirmidoni ai eroului, ceea ce acesta încuviinţă. Ahile îi 
împrumută chiar şi armura şi armele sale, deosebit de rezistente 
întrucât îi fuseseră făurite de Vulcan. Datorită intervenţiei lui 
Patroclus grecii siliră pe troieni să se retragă spre porţile Troiei. 
Hector îi întâmpină atunci pe Patroclus şi îl ucise crezând că era 
Ahile. Vâzând că s-a înşelat, îi luă totuşi armele, ca trofee cuvenite 
învingătorului. 

Durerea nemărginită a lui Ahile la pierderea prietenului său şi 
dorinţa de a-l răzbuna l-au făcut să se reîntoarcă în rândurile 
grecilor. 

Thetis (v. nota 30) i-a obţinut alte arme făurite tot de Vulcan, 
rugându-şi însă fiul să renunţe la dorinţa de a-l ucide pe Hector, 
fiindcă soarta hotărâse ca nici Ahile să nu-i supravieţuiască mult 
eroului troian. Rugămintea i-a fost însă zadarnică. 

Şi cu mişcări caraghioase crede 
Că ne maimuţăreşte, ticălosul! 
Adesea, Agamemnon, când imită 
Augusta-nsărcinare ce o ai, 
Pare-un actor fudul ce socotind 
Că arta stă în felul călcăturii 
Se-mbată când aude cum podeaua 
În jgheabă-un dialog cu paşii lui. 
Aşa schimonoseşte dânsul, jalnic, 
Mărirea ta. Cele rostite par 
Un sunet spart de clopot, baliverne 
Ce, spuse de Typhon” cel rău de gură, 
Hiperbole-ar părea. La aste fleacuri, 
Ahile, tolănit în patu-i, râde 
Din toată inima, aprobator, 

Şi strigă: „Bravo! Juri că-i Agamemnon! 
Acum să faci pe Nestor drege-ţi glasul 
Şi barba-ţi mângâie, ca oratorul.” 
Actoru-i gata, iar apropierea 
E ca-ntre nord şi sud, Vulcan” şi Venus"; 


37 Typhon, unul dintre titani, este uneori descris ca un uragan 
devastator, alteori ca un gigant care varsă foc sau ca un monstru 
cu o sută de capete, cu ochi înfricoşători şi glasuri 
înspăimântătoare. Typhon reprezenta, de asemeni, cutremurele, şi 
vulcanii şi putea produce zgomote asurzitoare. Ovidiu se referă la 
el în Metamorfoze V, 321, spunând că se afla îngropat în Tartar 
sub muntele Etna din Sicilia. Numele lui se păstrează şi azi ca 
denumire a uraganelor din mările din vestul Oceanului Pacific şi 
Marea Chinei („taifun”). 
38 Vulcan (Hefaistos), zeul focului şi meşter iscusit în prelucrarea 
metalelor, era fiul lui Zeus şi al Herei. Era descris ca un fierar 
murdar, slăbănog şi şchiop în urma faptului că Hera îl aruncase din 
Olimp dintr-un sentiment de repulsie faţă de înfăţişarea lui la 
naştere. Se reîntoarse însă după un timp în Olimp, unde Zeus îi 
dădu de soţie pe Venus (Afrodita). 
39 V. notele 4, 37, 38. 

Ahile însă îl zoreşte: „Straşnic! 


E Nestor, ce mai! Ei, acum arată-mi 
Cum se-narmează noaptea, pe alarmă.” 
lată-aşadar cusururile vârstei, 
Prilej de haz: cum scuipă şi tuşeşte 
Şi-şi potriveşte, tremurând, cârligul 
Armurii de la gât, iar voinicosul 
Se prăpădeşte: „O, destul, Patroclus! 
Dă-mi nişte coaste de oţel, căci altfel 
O să plesnesc de râs!” În acest chip, 
Destoinicia noastră, haruri, daruri, 
Ale oşteanului sau ale oastei, 
Isprăvi, porunci şi planuri, prevederi, 
Chemări la luptă, cereri de-armistiţiu, 
Izbânzi, înfrângeri, tot ce e sau nu 
Slujeşte-acestor doi pentru năzbâtii. 

Nestor: 
lar de maimuţăreala celor doi, 

Pe cari, cum spui, îi încunună obştea 
Cu-a vorbei slavă, mulţi s-au molipsit. 
Aiax, înfumurat, păşeşte ţanţoş 
Şi-şi poartă capul sus, precum Ahile; 
Stă-n cort ca el; petrece cu ai săi, 
Ne ia-n răspăr oştirea, îndrăzneţ 
Ca un oracol; prins în joc, Tersit, 
Tarapana de clevetiri murdare, 

Ne face albie de porci, râăzându-şi 
De strâmtorarea noastră şi mărind 
Primejdia ce şi aşa ne paşte. 

Ulise: 
Politica ce-o ducem, spun, e laşă; 
Înţelepciunea n-are preţ în luptă; 
Îşi rid de prevedere şi cinstesc 

Doar braţul; chibzuinţa şi gândirea, 
Ce află câte braţe vor lovi 
Când cere vremea, sau măsoară-atent 
A oştilor duşmane greutate, 
Acestea nu au niciun rost, că, de! 
Sunt jucării, războaie pe hârtie; 
Berbecele ce surpă metereze 
Prin greutatea şi avântul lui 
ÎI pun deasupra mâinii ce-l durează 
Şi-a celor cari, prin agerimea lor, 
Diriguiesc a sa lucrare. 
Nestor: 
Şi calul lui Ahile face-atunci 
Câte sute de feciori ai zeei Thetis. 
(Se aud trompete.) 
Agamemnon: 
Trompete, Menelau? De unde? 
Menelau: 
Din Troia. 
(Intră Aeneas.) 
Agamemnon: 
Ce vânt te-aduce pe la noi? 
Aeneas: 
E cortu-acesta al lui Agamemnon? 
Agamemnon: 
Da, este. 
Aeneas: 
Ca sol şi prinţ mă pot apropia 
Cu bune veşti de-auzul său regesc? 
Agamemnon: 
încrezător ca braţul lui Ahile 
În faţa grecilor cari, într-un glas, 
ÎI recunosc mai-mare pe-Agamemnon. 

Aeneas: 
Frumos îndemn şi bună chezăşie! 
Cum poate un străin deosebi 
Regeştii-i ochi de-ai altor oameni“? 
Agamemnon: 
Cum? 
Aeneas: 
Întreb spre a-mi putea trezi respectul 
Şi spre-a-mi îmbujora, sfios, obrajii, 
Ca aurora ce priveşte, rece, 
La tinerescul Phoebus". 
Unde e zeul ascultat de oameni? 
Unde e prea-slăvitul Agamemnon? 
Agamemnon: 
Ori joc de noi îşi bate, ori troienii 
Sunt prea curtenitori. 
Aeneas: 
Curtenitori şi blânzi ca nişte îngeri 


40 Unii critici englezi şi germani şi-au pus întrebarea cum se poate 
ca după şapte ani de război Aeneas să nu cunoască înfăţişarea lui 
Agamemnon şi prin urmare să nu-şi dea seama că se află în 
prezenţa acestuia. Explicaţia pe care o oferă aceştia este că 
Shakespeare îşi imagina - sub în fluenţa modului de comportare 
pe câmpul de luptă al cavalerilor europeni din veacurile anterioare 
epocii sale, descris în poemul Distrugerea Troiei, - că grecii şi 
troienii purtau armuri ca armurile medievale engleze şi 
continentale, iar coifurile aveau vizoare care erau lăsate în jos pe 
câmpul de luptă, acoperind feţele luptătorilor, astfel încât 
duşmanii nu le puteau cunoaşte chipurile. 

Shakespeare arată, de altfel, în mai multe ocazii, pe eroii greci 

şi romani comportându-se conform regulilor de viaţă şi luptă ale 
cavalerilor medievali, (vezi comentarii). 
41 Phoebus, epitet grecesc al zeului Apolo, însemnând 
„Strălucitor”, „pur”. Acesta era, printre altele, zeul soarelui, artelor 
şi al poeziei. Apolo era fiul lui Zeus şi al Latonei şi frate geamăn cu 
Artemis (Diana), zeiţa lunii şi a vânătoarei (v. nota 133). 

Aşa le merge vestea-n timp de pace; 
Dar, dacă-mbracă straie ostăşeşti, 
Se umplu de venin; au braţe tari, 
Muşchi de oţel şi paloş greu, pe Zeus! 
Sunt neîntrecuţi atunci. Dar taci, Aeneas! 
Troiene, taci! Du-ţi degetul la gură! 
Destoinicia meritul şi-l pierde 
Când lăudatul singur se slăveşte; 
Elogiul are preţ cu-adevărat 
Când laudă duşmanul, înciudat! 
Agamemnon: 
Ţi-e numele Aeneas, prinţ troian? 
Aeneas: 
Da, grecule, aşa mă cheamă. 
Agamemnon: 
Ce-nsărcinare ai, te rog? 
Aeneas: 
E pentru Agamemnon, cer iertare. 
Agamemnon: 
El nu-i ascultă-n taină pe troieni. 
Aeneas: 
Nici eu nu vin din Troia să-i şoptesc! 
Aduc o surlă sprea-i trezi auzul. 
lar când se va fi dezmorţit, voi spune 
Ce am de spus. 
Agamemnon: 
Nestingherit vorbeşte, 
Ca vântul. Agamemnon nu-i culcat, 
Aşa să ştii, troiene; că e treaz, 
Ţi-o spune singur. 
Aeneas: 
Trâmbiţă, răsună! 
Trimite-ţi glasul leneşelor corturi, 

Ca fiecare grec viteaz să afle 
Că Troia spune ceea ce gândeşte. 
(Sună trompeta.) 
În Troia, Agamemnon, este-un prinţ 
Pe nume Hector - fiul lui Priam - 
Ce, ruginit de-atâta amorţire, 

Mi-a spus să iau o trâmbiţă şi âstfel 
să vă vorbesc: „Regi, prinți şi nobili! Dacă 
Din floarea Greciei se află unul 
Ce pune cinstea mai presus de tihnă, 
Ce cată slava şi în gheara morții, 
Ce-şi preţuieşte mult mai mult iubita 
Decât i-o spune ei prin jurăminţi 
Şi vrea s-o apere cu alte arme 
Decât îmbrăţişarea, să m-asculte. 

În văzul grecilor şi-al Troiei, Hector 
Va arăta, sau va-ncerca s-arate, 

Că niciun grec n-a strâns la piept femeie 
Mai mândră, înţeleaptă şi cinstită 
Decât e soaţa lui. Trompeta-i, mâine, 
Va răsuna-ntre voi şi zidul Troiei, 
Înfiorând pe grecul ce iubeşte. 

De vine, Hector îi va da cinstire; 

De nu, va spune Troiei, când s-o-ntoarce: 
«Grecoaicele de soare înnegrite 
Nu merită o aşchie de lance.»” 

Agamemnon: 
Îndrăgostiţii vor afla acestea. 
Toţi cei cu suflet sterp au fost lăsaţi 
La vatră; însă noi suntem soldaţi, 
Şi ticălos să fie-oşteanul care 
Nu a iubit, nu va iubi, sau nu iubeşte! 
Îndrăgostitul, deci, să se măsoare; 

De nu, cu Hector voi lupta chiar eu. 
Nestor: 
Să-i spui de Nestor, ce era bărbat 
Atunci când moşul lui sugea, iar astăzi 
E-un om bătrân, că, dacă-n oastea noastră 
Nu-i vreun viteaz a cărui vrednicie 
Să scapere de dragul mândrei lui, 
Îmi voi ascunde barba albă-n cască 
Şi braţul slab în zale, şi-nfruntându-i 
Roşeaţa lui cu stropul meu de sânge, 
Voi dovedi că fata ce-am iubit 
A fost mai mândră ca bunica lui, 
Şi-n cinste, fără seamăn nimănui. 
Aeneas: 
Cruţaţi să fiţi de-aşa lipsă de tineri! 
Ulise: 
Amin“?! 
Agamemnon: 
Dă-mi mâna, prinţ Aeneas, să te duc 
În cortul meu. În primul rând pe-Ahile, 
Apoi pe toţi ceilalţi îi vom vesti, 
Din cort în cort, despre solia ta. 
Tu însuţi, ospătând cu noi, afla-vei 
Cinstirea dată de-un protivnic slavei. 
(les toti, în afară de Ulise şi Nestor.) 


Ulise: 
Nestor... 
Nestor: 
Te-ascult, Ulise. 
Ulise: 


42 Anacronism repetat în Troilus şi Cresida. Ebraicul „amen” 
(„desigur”, „aşa să fie”) a pătruns în greacă, apoi şi în latină, 
numai în urma apariţiei creştinismului. 

Un gând a încolţit în mintea mea; 
Tu-nlocuieşte vremea: fă-l să crească. 
Nestor: 
Ce gând? 
Ulise: 
Ascultă: 
O pană boantă crapă ciotul tare. 
Mândria ce-n obraznicul Ahile 
S-a pârguit noi cată s-o culegem; 
De nu, sămânţa-i va rodi ponoase, 
Şi-acestea ne vor sugruma. 
Nestor: 
Dar cum? 
Ulise: 
Această provocare a lui Hector, 
Deşi rostită ca s-audă toţi, 
E îndreptată numai spre Ahile. 
Nestor: 
Vădită-i ţinta ei ca şi-o avere 
Ce-n boaba cifrelor o poţi aşterne... 
Când o să afle el, chiar dacă mintea 
l-ar fi ca ţărmul Libiei“ de stearpă 
(Cu toate că e seacă îndeajuns), 
Cu grabă judecând - ce zic! - pe dată, 
Va spune că ce-a pus la cale Hector 
De-aproape îl priveşte. 
Ulise: 
Chemării crezi că va răspunde? 
Nestor: 
Da, 
S-ar cuveni. Pe cine să trimitem 


43 În vremea lui Shakespeare, prin Libia se înţelegea întreaga 
regiune de nord a Africii. 

Lui Hector laurii să-i smulgă-n luptă 
De nu pe-Ahile? Nu-i decât o joacă, 
Dar lumea o să-i dea însemnătate; 
Troienii vor găsi în fala noastră 
Un gust cum nu se poate mai amar. 
În jocu-acest nesăbuit mă tem 
să nu fim cumpăniţi nedrept: izbânda, 
Deşi a unui om, se va răsfrânge 
Asupra tuturor - în rău sau bine. 
Nişte-nsemnări cu litere mărunte 
Pentru volumele ce vor urma 
Sunt ca un prunc în faşă prevestind 
Pe viitorul uriaş. Vor spune 
Că luptătorul e ales de noi; 
Alegerea, făcută îndeobşte, 
Cernând virtutea, plămădeşte 
Un om crescut din meritele noastre. 
Neizbutind acesta, ce curaj 
Va prinde-nvingătorul, oţelindu-şi 
Părerea ce-avusese despre sine! 
Hrănind-o, braţele devin unelte, 
Aşa cum sunt unelte, pentru braţ, 
Săgeţile şi spada. 
Ulise: 
Îngăduie-mi, atunci, să spun 
Că nu e omul potrivit Ahile. 
să ne-arătăm, ca negustorii, marfa 
Cea mai urâtă, poate se va vinde. 
lar dacă nu, 

Cea bună va părea, faţă cu-aceasta, 
Şi mai de preţ. Nu-ţi da consimţământul 
Ca Hector să se-nfrunte cu Ahile, 
Căci slava sau ocara noastră-n luptă 

Ar fi-nsoţite de urmări ciudate. 
Nestor: 
Cu ochii mei bătrâni eu nu le văd. 
Ulise: 
De n-ar fi mândru, am împărtăşi 
Cu-Ahile slava smulsă de la Hector; 
Dar el e mult prea îngâmfat. Mai bine 
Să ne uscăm în soarele-african 
Decât în semeţia lui Ahile, 
De-i va scăpa lui Hector. De nu-i scapă, 
O să ne pierdem bunul nume-odată 
Cu prăbuşirea celui mai destoinic. 
Nu, omul nostru e Aiax“, netotul, 
Prin ticluită tragere la sorți, 
să fie-ales pentru-a lupta! Ascultă: 
Să-l ridicăm în slavă pe Aiax, 
Şi-aceasta pentru mândrul mirmidon“” 
Va fi un leac, şi-o să-i mai cadă creasta 
Ce-o arcuieşte ca pe-un curcubeu. 
Dacă Aiax neghiobul scapă teafăr, 
ÎI vom slăvi în cor; dacă-i învins, 
Vom da de veste tuturor că-avem 
Oameni mai buni. Dar, într-un fel sau altul, 
Urzeala e ţesută-nţelepţeşte: 
Pe-Ahile,-Aiax de pene-l jumuleşte. 


44 La asediul Troiei au participat doi Aiax. Unul, fiul regelui din 


Salamis (o insulă în largul coastei de vest a peninsulei Attica), era 
întrecut numai de Ahile în vitejie şi eroism, al doilea îi era mult 
inferior, având şi un caracter antipatic. 


Prin cuvintele lui Ulise, Shakespeare îi transferă lui Aiax din 


Salamis prostul renume de care se bucura cel de al doilea Aiax în 
tabăra grecilor. 

45 Metaforă pentru Ahile, care, de altfel, încă nu era regele 
mirmidonilor, fiindcă tatăl său trăia, şi chiar i-a supravieţuit. 

Nestor: 
Ulise, încep să mă îmbăt de sfatul tău, 
lar gustul lui îl va-ncerca îndată 
Şi Agamemnon. Hai la el. Doi câini 
Se-adulmecă, noi va să-i asmuţim; 
Cu osul fuduliei să-i momim. 


(les.) 
Actul Il 
Scena 1 
O parte a taberei greceşti. 
Intră Aiax şi Tersit. 
Aiax: Tersit... 


Tersit: Ce-ai zice dacă pe Agamemnon l-ar umple 
bubele peste tot, de sus până jos? 

Aiax: Tersit! 

Tersit: Şi toate aceste bube ar crăpa? Ha? N-ar 
crăpa atunci şi generalul? Un buboi cu miezul tare... 

Aiax: Potaie afurisită! 

Tersit: În felul ăsta, ar puroia - ar ieşi ceva dintr- 
însul - deocamdată nu iese nimic. 

Aiax: Lepădătură de lupoaică, nu vrei s-asculţi? 
Simte atunci! 

(Îl bate.) 

Tersit:  Îmbolnăvi-te-ai de ciumă grecească, 
corcitură de regişor cu cap de bou! 

Aiax: Vorbeşte, vorbeşte, drojdie răsuflată! Am să 
te snopesc până te faci om cumsecade. 

Tersit: Mai degrabă ar trebui să te bruftuiesc eu, 
ca să te dezgheţi şi să devii mai cucernic. Mă 

gândesc însă că mai curând ar fi în stare armăsarul 
tău să ţină o predică decât tu să spui o rugăciune pe 
de rost. Te pricepi să loveşti, nu-i aşa? De râie roşie 
să ai parte, tu şi apucăturile tale de gloabă! 

Aiax: Ciupercă otrăvitoare, spune-mi ce s-a dat de 
veste? 

Tersit: Crezi că nu simt de mă loveşti aşa? 

Aiax: Ce s-a dat de veste? 

Tersit: Că eşti un nătâng vestit, cred eu. 

Aiax: la vezi, porc spinos, ia vezi! Mă mănâncă 
palma! 

Tersit: Aş vrea să te mănânce tot trupul, din 
creştet până în tălpi, iar eu să trebuiască să te 
scarpin! Aş face din tine cel mai scârbos râios din 
Grecia. Când te găseşti pe câmpul de luptă, nu prea 
te înghesui la păruială. 

Aiax: Te-ntreb ce s-a dat de veste. 

Tersit: Nu trece un ceas ca să nu tuni şi să nu 
fulgeri împotriva lui Ahile, şi cu toate acestea îi 
pizmuieşti gloria cum  pizmuieşte Cerber” 
frumuseţea Proserpinei“”, că de-aceea şi latri la el! 

Aiax: Codobatură! 

Tersit: Pe el să încerci să-l baţi! 

Aiax: Stârpitură! 

Tersit: Te-ar zdrobi cu pumnul cum zdrobeşte un 


46 Câinele cu trei capete care păzea intrarea în Hades (Infern) şi 
care trebuia să o apere pe Proserpina de cei care ar fi încercat să o 
răpească lui Pluton (numit şi Hades), stăpânitorul infernului. 

47 Proserpina (grec. Persephone) era fiica lui Zeus şi a zeiţei 
agriculturii Ceres (grec. Demeter), care era fiica lui Cronos. Fiind 
răpită de Hades (Pluton), cu încuviințarea lui Zeus, Ceres opri 
pământul să mai rodească până la eliberarea fiicei sale. In cele din 
urmă se ajunse la înţelegerea ca Proserpina să locuiască cu soţul 
său în Hades, o treime din an, iar restul de două treimi cu mama 
sa, pe pământ. 

marinar pesmetele. 

Alax: Fătătură de cățea! 

(Îl bate.) 

Tersit: Mai dă, mai dă... 

Aiax: Scaun de vrăjitoare!“* 

Tersit: Dă, dă, spumă de prostie! N-ai mai multă 
minte decât am eu în coate... Un măgar de samar ar 
putea să te dăscălească, scârbă! Te-au trimis aici ca 
să-i baţi pe troieni, iar oamenii cu un dram de minte 
te cumpără şi te vând ca pe-un sclav barbar. Dacă 
mă mai baţi, o să-ncepă cu călcâiele tale şi-o să 
spun cât faci, bucăţică cu bucăţică, maţe-fripte! 

Aiax: Câine! 

Tersit: Regişor râios! 

Aiax: Javră! 

(Îl bate.) 

Tersit:  Măscărici al lui Marte“! Mai dă, 
necioplitule, mai dă, cămilă, dă, dă! 

(Intră Ahile şi Patroclus.) 

Ahile: Ce s-a-ntâmplat, Aiax? De ce-l baţi? Hei, 
Tersit! Lămuriţi-mă odată! 

Tersit: ÎI vezi? Priveşte-l! 

Ahile: Da, şi? 

Tersit: Nu, uită-te bine la el. 

Ahile: Mă uit, ei, ce e? 

Tersit: Uită-te mai bine. 


48 Scăunelul pentru vrăjitoare era un instrument de tortură pentru 
a obţine din partea acuzatelor mărturisirile dorite. Învinuita de 
vrăjitorie era aşezată pe un taburet cu picioarele încrucişate, astfel 
încât toată greutatea corpului se lăsa pe şezut. Din cauza 
împiedicării circulaţiei sângelui, poziţia prelungită pricinuia dureri 
cumplite. 

49 Marte (grec. Ares), unul din fiii lui lupiter, era zeul războiului. La 
Roma era adorat alături de lupiter ca protector al cetăţii. 

Ahile: Asta-i bună! Mă uit foarte bine. 

Tersit: Şi totuşi, nu îndeajuns de bine; pentru că, 
din orice parte l-ai privi, el o să rămână Aiax. 

Ahile: ÎI cunosc destul de bine, prostule. 

Tersit: Dar prostul ăsta nu se cunoaşte pe sine. 

Alax: De aceea te şi bat. 

Tersit: la te uită, ia te uită cum îi ies fărâmiturile 
de duh pe gură! Deşteptăciunea lui e urecheată rău. 
l-am burduşit creierul mai abitir decât mi-a stâlcit el 
oasele. Cu un sfant poţi cumpăra nouă vrăbii, iar pía 
mater” din capul lui nu face nici cât a noua parte 
dintr-o vrabie. Ahile, despre acest domn Aiax - care- 
şi poartă creierii în pântece şi măruntaiele în cap - 
am să-ţi spun îndată ce cred. 

Ahile: Ce? 

Tersit: Eu zic că acest Aiax... 

(Aiax dă să-l bată; Ahile intervine.) 

Ahile: Nu, nu, bunul meu Aiax. 

Tersit: ... Nu are nici măcar atâta minte... 

Ahile: Astâmpără-te. 

Tersit: ... Cât să astupe urechea acului Elenei, 
pentru care a venit să lupte. 

Ahile: Taci, prostule. 

Tersit: Aş tăcea bucuros şi m-aş potoli, dar nu 
vrea prostul, ăla de colo, uită-te la el. 

Aiax: Jigodie blestemată! Am să te... 

Ahile: Îţi pui mintea cu a prostului? 

Tersit: Asta nu, fii pe pace; mintea prostului ar 
face-o de ocară. 

Patroclus: Bine-ai zis, Tersit. 

Ahile: Dar pentru ce vă certaţi? 


50 Membrană vasculară în contact direct cu creierul. Metaforic, pia 
mater desemnează creierul însuşi. 

Aiax: L-am rugat pe acest huhurez să-mi spună 
cuprinsul proclamaţiei, şi el a început să mă înjure. 

Tersit: Nu sunt sluga ta. 

Ahile: Ajunge, ajunge. 

Tersit: Slujesc aici de bunăvoie. 

Ahile: Ultima ta slujbă a fost o corvoadă pe care n- 
ai făcut-o de bunăvoie - nimeni nu se lasă bătut de 
bunăvoie. Aiax a robotit de bunăvoie, iar tu - silit. 

Tersit: Zăăău?! Ori se minte pe-aici de se stinge, 
ori o mare parte din deşteptăciunea ta stă de 
asemenea în muşchi. Hector o să pună mâna peo 
pradă bogată dacă vă crapă ţeasta la amândoi! O să 
se aleagă cam cu cât te alegi spărgând o nucă cu 
coaja tare, dar fără miez. 

Ahile: Te legi şi de mine, Tersit? 

Tersit: Ulise şi bătrânul Nestor - a cărui minte 
prinsese mucegai înainte ca bunicilor noştri să le 
crească unghii la degetele picioarelor - v-au 
înhămat ca pe-o pereche de boi la jug şi v-au făcut 
să araţi pentru ei în războaie. 

Ahile: Cum? Ce spui? 

Tersit: Chiar aşa, zău. Hăis, Ahile! Cea, Aiax! Hăis! 

Aiax: Am să-ţi tai limba. 

Tersit: Atâta pagubă! N-am să vorbesc atunci mai 
puţin decât tine. 

Patroclus: Niciun cuvânt mai mult, Tersit. Taci! 

Tersit: Cum? Să tac pentru că îmi porunceşte 
căţeaua lui Ahile? 

Ahile: Ţi-a zis-o, Patroclus. 

Tersit: Nu mai vin în corturile voastre până când 
nu vă văd spânzurați ca nişte nătângi. Îmi place mai 
mult tovărăşia oamenilor cu scaun la cap; n-am 
nevoie de o adunătură de gugumani. 

(lese.) 
Patroclus: Am scăpat ieftin. 
Ahile: 
Acestea s-au vestit oştirii noastre: 
Că mâine pe la ceasul unsprezece, 
La jumătate drum spre Troia, Hector 
Va trâmbiţa cu gând să se măsoare 
Cu-acela ce doreşte şi cutează 
să spună - nu ştiu ce - un fleac. Cu bine! 
Aiax: 
Cu bine! Cine-o să-i răspundă? 
Ahile: 
Nu ştiu - cine-o ieşi la sorţi; de altfel, 
Îşi cunoştea el omul. 
(les Ahile şi Patroclus.) 
Aiax: Aha, te-avea pe tine în vedere! Mă duc să 
mai aflu câte ceva. 
(lese.) 


Scena 2 


Troia. Palatul lui Priam. 
Intră Priam, Hector, Troilus, Paris şi Helenus. 


Priam: 
Din nou, după atâtea ceasuri, vieţi 
Şi vorbe irosite, Nestor”! spune: 


51 În izvoarele piesei nu se menţionează nicio ambasadă din 

„Ne-o-ntoarceţi pe Elena, şi atunci, 
Onoare, trudă, vreme, cheltuială, 
Prieteni, răni şi tot ce-a mistuit 
Acest nesăţios şi crunt război, 
Le vom uita.” Ce zici de asta, Hector? 
Hector: 
Deşi de greci mi-o frică mai puţin 
Decât oricui, când doar de mine-i vorba, 
Temutule Priam! 
Sunt, iată, azi mai slab ca o femeie, 
Căci sorb ca un burete simţământul 
De teamă şi mă-ntreb: „Ce-o să mai vină?” 
Prea-marea siguranţă-i rana păcii, 
Dar îndoiala cumpătată-i faclă 
Pentru-nţelepţi, fitil care pătrunde 
În miezul relelor. Elena cată 
Să plece, căci de când, de dragul ei, 
S-a scos din teacă spada, fiecare 
Din miile de oameni dijmuiţi 
(Dintre troieni) ne-a fost la fel de drag; 
Dac-am plătit această zeciuială 
Ca să păstrăm ceva ce nu-i al nostru, 
Sau, de-ar fi fost, nu valora prea mult 
Mai are rost să stea? 
Troilus: 
Ruşine, frate! 
Măsori destoinicia unui rege 
Ca tatăl nostru cel slăvit cu dramul? 
In bani mărunți ai vrea să socoteşti 
Tezaurul nemărginirii sale? 
Şi să-i cuprinzi mijlocul necuprins 


partea grecilor condusă de Nestor. Ofertele de pace au fost 
transmise numai de Ulise şi Diomede. 

Cu palma şi cu şchioapa judecății. 
A fricei şi-a pricinilor? Ruşine! 
Helenus: 
Eu nu mă mir că foarfeci judecata - 
Tu singur nu o ai. Cum, tatăl nostru 
Să cârmuiască fără-nţelepciune 
Fiindcă-n vorba ta nu o găseşti? 
Troilus: 
Eşti bun de somn şi vise, frate preot; 
Prea-ţi căptuşeşti mănuşa cu temeiuri: 
Ştii că duşmanul vrea să-ţi facă rău; 
Că, folosită, sabia nu cruţă, 
lar judecata fuge de primejdii. 
Să ne mirăm aşadar că Helenus, 
Zărind un grec şi-o spadă, îşi lipeşte 
Aripa raţiunii de călcâi 
Şi pleacă-n zbor cum a plecat Mercur”? 
Mustrat de lupiter sau ca o stea. 
Ce s-a desprins din crugul ei ceresc. 
Dacă vorbim atât de rațiune, 
Să-nchidem porţile şi să dormim; 
Fiindcă vitejia şi onoarea 
Au inimi iepureşti când raţiunea 
Le-ndoapă gândul; multa judecată 
Înfricoşează inima bărbată. 
Hector: 
Nu face ea cât cheltuim cu dânsa. 
Troilus: 


52 Mercur (grec. Hermes), unul dintre fiii lui Zeus, era zeul 


comerţului, al elocvenţei şi al hoţilor, precum şi mesager al zeilor. 
A fost aspru mustrat de tatăl său în fragedă copilărie, fiindcă i-a 
furat lui Apolo o cireadă de boi pe care a trebuit să i-o restituie. 
Fiind foarte inventiv, lui i se datorează printre altele alfabetul, 
cifrele, lira şi flautul. 

Nu-s toate după cum le preţuim? 
Hector: 
Valoarea nu stă-n bunul nostru plac: 
Pe lângă preţul ce i-l hotărâm, 
Un lucru are preţul său, lăuntric, 
Închinătorii idolilor numai 
Pun slujba mai presus de zeitate! 
Smintită e voinţa care-ascultă 
De-o dragoste bolnavă ce nu vede 
Că n-are chip minunea ce-a-ndrăgit! 
Troilus: 
Soţia ce-o iau astăzi o alege 
Simţirea mea; pe-aceasta o aprind 
Şi ochii, şi urechile ce-nfruntă, 
Ca doi cârmaci, năprasnicele ţărmuri 
Ale simţirii şi-ale minţii. Cum, 
Să-mi lepăd soaţa chiar dacă simţirii 
Nu-i place ce-a găsit? Scăpare nu-i, 
Nu-i cale de ales pentru onoare! 
Noi nu dăm negustorului mătasea 
'Ndărăt când am mânijit-o; nici mâncarea 
Ce-a mai rămas n-o aruncăm încolo, 
Fiind sătui. S-a socotit cu cale 
Ca Paris pe eleni să se răzbune; 
Avântul vostru i-a umflat vintreaua; 
Furtuni şi mări de vrajbă au uitat, 
Şi l-au purtat unde voia; iar el, 
În schimbul unei gârbove mătuşi”, 


53 Referire la Hesione, sora regelui Priam. Deoarece regele 
Laomedon, tatăl acestora, refuzase să-i plătească zeului Poseidon 
plata cuvenită pentru construirea zidurilor Troiei, zeul trimisese un 
monstru marin căruia trebuiau să-i fie sacrificate din când în când 
câte o tânără fată, ca monstrul să nu mai devasteze ţinuturile 
Troiei. Tinerele erau desemnate prin tragere la sorţi. Când sorții 

Robind la greci, a luat-o pe regina 
Pe lângă-ai cărei nuri şi tinereţe 
Zbârcit e Phoebus, veşted faptul zilei. 
De ce-o păstrăm? Ei ne-au răpit mătuşa! 
S-o ţinem face? Cum de nu, e-o perlă 
Ce-a-mpins pe mări o mie de corăbii” 
Şi-n negustori i-a prefăcut pe regi. 
De-a fost înţelepţesc să plece Paris, 
Şi-o spuneţi, căci ziceaţi cu toţii: „Du-te!”, 
De recunoaşteţi prada că-i aleasă, 
Cum cată să o faceţi, căci băteaţi 
Din palme şi strigaţi: „E mânară!”, azi 
De ce vă renegaţi vlăstarul minţii 
Şi faceţi ce nu face nici Fortuna”: 
Huliţi ce-aţi prețuit mai mult ca toate, 
Pământ şi mări? Hoţie ticăloasă! 


căzură pe Hesione, fiica lui Laomedon, Hercule se oferi să ucidă 
monstrul dacă Laomedon îi dăruia în schimb o pereche de cai pe 
care o primise în dar de la Zeus, ceea ce tatăl Hesionei acceptă. 
După ce Hercule ucise monstrul, Laomedon refuză însă să-şi ţină 
făgăduiala şi ca urmare Hercule organiză o expediţie şi, cucerind 
Troia, îl ucise pe Laomedon. O dădu apoi pe Hesione de soţie lui 
Telamon, unul dintre argonauţi (mai târziu rege al insulei Salamis), 
care participase la expediţie. Hesione deveni mama lui Aiax, 
acesta fiind astfel văr cu Hector. Când troienii ceruseră ca Hesione 
să fie trimisă înapoi la Troia, grecii le respinseseră cererea, - fapt 
la care se referă Troilus. 

54 Atât Ovidiu (Metamorfoze, XII, 7) cât şi Vergiliu (Eneida, II, 198) 
afirmă că grecii veniseră să cucerească Troia în peste o mie de 
corăbii. Caton menţionează cifra de 1224 corăbii (op. cit. ||, p. 
546). 

55 Fortuna era zeiţa norocului. Reprezentată cu o cârmă, ea 
simbolizează conducerea destinelor omeneşti, stând pe o sferă - 
caracterul schimbător al norocului -, ţinând în mâini cornul 
belşugului, bogăţia de daruri pe care o poate oferi cuiva norocul. 
Troilus vrea să spună că în comportarea lor troienii sunt mai 
schimbători chiar decât soarta. 

Să furi ceva ce să păstrezi ţi-e teamă! 
Tâlhari nedemni de tâlhăria noastră, 
În ţara lor făcându-i de ocară, 
Ne temem s-o păstrăm la noi în ţară! 
Casandra (dinăuntru): 
Jeliţi, troieni! 
Priam: 
Ce-i vaietul acesta? 
Troilus: 
E glasul sorei noastre, al nebunei. 
Casandra (dinăuntru): 
Jeliţi, troieni! 
Hector: 
Într-adevăr, Casandra. 
(Intră Casandra, delirând.) 


Casandra: 
Jeliţi, troieni, şi daţi-mi mii de ochi 
Ca să-i înec în lacrimi de profet. 
Hector: 
Taci, soră, taci! 
Casandra: 


Fecioare şi băieţi, bărbaţi, moşnegi, 
Pruncie ce nu ştii decât să plângi, 
Jeliţi cu mine, de pe-acum plătind 
Din plânsul ce-o să vină jumătate! 
Cu lacrămile ochii vă deprindeţi! 

Se surpă, llionul, Troia piere! 
lar Paris”*, ca o torţă, arde toate. 


56 Înainte de a se naşte Paris, Hecuba visase că a născut un ciot 
de lemn aprins de la care a luat foc Troia. Visul fiind tălmăcit ca un 
avertisment, Paris, imediat ce a venit pe lume, a fost abandonat 
pe muntele Ida din apropierea Troiei, de unde, în //iada, zeii 
priveau la luptele dintre greci şi troieni. Paris a crescut printre 
păstori, iar când, ajuns la maturitate, i s-a descoperit identitatea, a 

Plângeţi, troieni! Elena, o, ce jale! 
Să plece ea, căci altfel arde Troia! 
(lese.) 
Hector: 
Ce spui, mezinule? Nu te îndeamnă 
Să te căieşti pornirea avântată 
A profeţiei ei? Sau sângele 
E aşa de-aprins că nici al minţii glas, 
Nici teama de-a cădea - cum merităm - 
N-ar mai putea să-l stingă? 
Troilus: 
Frate Hector, 
De ce să judecăm dreptatea faptei 
Prin rodul ei - acesta şi nu altul? 
Sau să ne-nfricoşăm când sora noastră 
E o nebună? Rătăcirea ei 
să n-amărască gustul unei lupte 
Pe care cinstea s-a legat s-o ducă 
La bun sfârşit! Eu unul nu sunt prins 
Mai mult decât sunt fiii lui Priam; 
Ferească însă cerul să-ntreprindem 
Ceva ce, mâniindu-i pe mişei, 
l-ar îndemna să lupte! 
Paris: 
Toţi, âltfel, ar privi cu uşurinţă 
Şi fapta mea, şi-ndemnurile voastre. 
Mi-s martori zeii că al vostru sprijin 
Mi-a-naripat avântul, spulberând 
Sfiala pentru ce s-a pus la cale. 
Căci, singure, ce pot aceste braţe? 


fost reprimit în familia regelui Priam, visul de demult fiind socotit 
neîntemeiat. Verigiliu se referă la această legendă în Eneida, VII, 
320 şi X, 704-705. 

Cum poate vitejia unui om 
Ssă-nfrunte iureşul şi vrăjmăşia 
Celor stârniţi de sfadă? Dar, vă jur: 
De-ar fi să dau eu singur piept cu greul, 
Puteri având cu vrerea deopotrivă, 
Nu m-aş căi nicicând de ce-am făcut, 
Nici n-aş da îndărăt. 


Priam: 
Paris, vorbeşti 
Ca unul ameţit de dulci plăceri; 
A ta e mierea - ceilalţi au doar fierea; 
O âstfel de bravură nu-i o fală. 
Paris: 


Nu mă gândesc numai la încântarea 
Ce mi-o aduce frumuseţea ei. 

Aş vrea, ca, ocrotind-o pe regină, 
Ocara-nstrăinării să o ştergem. 
Pentru răpită doamnă, ce trădare, 
Ce pată pentru voi şi pentru mine, 
Ce palmă s-o înapoiem acum, 
Siliţi atât de ruşinos! Se poate 
Ca astfel de porniri înjositoare 
să se-nfiripe-n pieptul vostru nobil? 
În Troia nu sunt laşi cu spada-n teacă, 
Nu-i sclav să nu cuteze pentru ea! 
Prea nobil nu-i troian pentru ca viaţa 
Să-i fie scumpă, sau nedemnă moartea 
De dragul ei! Şi-atunci, pentru aceea 
Ce n-are seamăn pe întreg pământul, 
Vă cer să ne luptăm cu tot avântul. 

Hector: 
Paris şi Troilus, aţi vorbit frumos, 
Pricina ce ne doare atingând-o, 

Dar nu în miezul ei, ca tinerii 
Pe care-Aristotel”! îi socotea 
Necopţi s-asculte lecţii de morală”. 
Ce-aţi susţinut slujeşte mai degrabă 
Înflăcărării sângelui stricat 
Şi nu alege binele de rău. 
Urechea răzbunării şi-a plăcerii 
Mai surdă-i decât vipera” la glasul 
Oricărei drepte hotărâri. Natura 
Vrea-ntoarcerea de bunuri la stăpân; 
Or, este-n lume drept mai sfânt ca dreptul 
De soţ? Şi dacă-accastă lege-a firii 
___O calcă patima, iar cei aleşi 
li stau potrivă când prea uşuratic 
Se ploconesc voinţei amorţite, 
Prin legiuiri, popoarele-aşezate 
Pun frâu neostoitelor porniri, 
Ce nu cunosc în dramul lor oprelişti. 
De-i soaţa regelui spartan Elena - 
Şi noi o ştim - aceste legi morale, 
De fire şi popoare date, cer 
„__S-o-napoiem, căci stăruința 
In facerea de rău nu curmă răul, 
Ci îl sporeşte doar. Cu toate-acestea, 
M-alătur vouă, fraţii mei focoşi, 
57 Menţionarea lui Aristotel (384-322 î.e.n.) constituie un 
anacronism. Deşi în vremea lui Shakespeare nu se stabilise nimic 
încă în privinţa existenţei reale a Troiei sau a datei aproximative a 
războiului troian, era suficient faptul că Aristotel fusese 
contemporan cu Alexandru cel Mare, pentru a se şti că nu-l putea 
cunoaşte Hector. 
58 In secolul al XVI-lea filosofia politică (socială) era în mod curent 
numită filosofia morală. 
59 Conform credinţei curente în vremea lui Shakespeare, vipera 
era surdă, fapt afirmat şi în proverbele şi psalmii lui Solomon. 

În hotărârea de-a o ţine încă: 
Sfârşitul luptei mult prea greu apasă 
Asupra demnităţii tuturor. 
Troilus: 
Pătruns-ai miezul hotărârii noastre. 
De ne-ar păsa de slavă mai puţin 
Decât de potolirea răzbunării, 
N-aş vrea să se mai verse strop de sânge 
De dragul ei. Dar, vrednicule Hector, 
Ea-i un izvor de cinste şi renume, 
Un pinten pentru fapte mari, şi-acestea, 
Îndemn să-l batem astăzi pe duşman, 
Şi-n viitor, prilej de nemurire! 
Căci pentru-o lume-ntreagă bravul Hector 
N-ar vrea să piardă - aşa cred - belşugul 
Făgăduitei faime ce surâde 
Pe fruntea încleştării. 
Hector: 
Sunt al tău, 
Vlăstar viteaz al marelui Priam. 
Chemarea sfidătoare ce-am trimis-o 
Elenilor trândâvi şi dezbinaţi 
Le va stârni avântul amorţit. 
Dihonia e-n oaste, mi s-a spus, 
În timp ce comandantul doarme dus; 
Îndemnul, bănuiesc, îl va trezi. 
(les.) 


Scena 3 


Tabăra grecească. În faţa cortului lui Ahile. 
Intră Tersit. 

Tersit: Ei, Tersit? Să te pierzi, oare, cu totul în 
labirintul furiei tale? Să te biruie Aiax, elefantul? El 
mă bate, şi eu îmi bat joc de el - grozavă 
mulţumire! Ce bine-ar fi să fie de-a-ndoaselea: eu 
să-l cotonogesc, iar el să mă batjocorească! Mii de 
draci! O să mă-nvăţ să chem diavoli, dar o să ştiu 
cel puţin că se-alege ceva din ciuda şi blestemele 
mele. Şi Ahile ăsta! Neîntrecut meşter! Dacă Troia 
n-o să fie luată înainte ca aceştia doi s-o dărâme, 
zidurile o să stea în picioare până când o să cadă de 
la sine. O, tu, mare aruncător de trăsnete al Olimp- 
ului“, să uiţi că te cheamă lupiter, regele zeilor; şi 
tu, Mercur, să-ţi pierzi şerpii de la caduceu® dacă n- 
o să le luaţi şi puţintica, mai mult decât puţintica 
minte pe care o mai au! Până şi neştiinţa cea mai 
scurtă de vedere îşi dă seama că le-a rămas atât de 
puţină, încât, pentru a scăpa o muscă de un 
păianjen, sunt gata să-şi scoată săbiile lor greoaie 
ca să taie păienjenişul. După acestea, dea ciuma în 
întreaga tabără! Ba nu, să se îmbolnăvească de 
frenţe napolitană“, pentru că aceasta îmi pare cea 
mai nimerită năpastă pentru cei care se războiesc 
60 Olimp (Olympus), numele străvechi al unui şir de munţi din 
Tesalia. In conformitate cu legendele mitologice, zeii îşi aveau 
diferitele lor palate pe vârful cel mai înalt al muntelui numit tot 
Olimp (2917 m). Acesta era ocrotit de un zid de nori care 
împiedica pătrunderea muritorilor în ţinutul zeilor. Zeii îşi 
petreceau cea mai mare parte a zi lei în palatul lui Zeus, în timp ce 
zeitățile tinere dansau în faţa lor iar muzele îi amuzau cântând 
cântece în acompaniamentul lirelor. 
61 Caduceul, (o baghetă cu două aripioare în vârf, înconjurată de 
doi şerpi), sceptrul lui Hermes (Mercur) constituia semnul zeului de 
mesager şi conducător al sufletelor în Infern, (v. nota 52). 
62 Anacronism. „Frenţea napolitană” era una din denumirile 


sifilisului în vremea lui Shakespeare, focarul de răspândire fiind 
socotit oraşul Neapole. 

de dragul unei fuste. Mi-am rostit rugăciunea, fie ca 
diavolul“ pizmei să spună „amin”! Ei! Dar cine vine- 
ncoace? Prinţul Ahile! 

(Intră Patroclus.) 

Patroclus: Pe cine văd? A, e Tersit! Dragul meu 
Tersit, dă-te mai încoace şi ocărăşte! 

Tersit: Dacă n-aş fi uitat de monedele de aur false, 
nu te-aş fi ocolit în rugile mele pioase; dar nu face 
nimic. Nu te pot blestema mai rău decât atât: să ai 
parte din belşug de blestemul întregii omeniri, de 
prostie şi neştiinţă! Cerul să te apere de îndrumători 
şi disciplina să nu se apropie de tine! Sângele să te 
povăţuiască până la moarte! lar dacă femeia care o 
să te spele şi o să te-mbrace în giulgiu va spune că 
hoitul tău e frumos, jur de pe acum că ea n-a gătit 
decât leşuri de leproşi. Amin! Unde e Ahile? 

Patroclus: Nu te ştiam om cucernic. Că doar nu te- 
ai rugat! 

Tersit: Ba da, auzi-m-ar cerurile! 

(Intră Ahile.) 

Patroclus: Amin! 

Ahile: Cine e acolo? 

Tersit: Tersit, stăpâne. 

Ahile: Unde, unde? Ai venit, va să zică? Ascultă, 
brânzoiule, digestie, de ce nu mi te-ai servit la masă 
de atâtea zile? Ei, ia spune: ce e Agamemnon? 

Tersit: Comandantul tău, Ahile. Tu, Patroclus, 
spune-mi, ce e Ahile? 

Patroclus: Stăpânul tău, Tersit. Dar tu însuţi ce 
63 Shakespeare foloseşte anacronic atât cuvântul „diavol” cât şi 
„pizmă” (unul din cele şapte păcate de moarte, conform 
canoanelor religiei creştine). De asemenea, anacronismul „amin” e 


reluat de Tersit în replica sa următoare, unde apare şi „leproşi” 
(lazars în engleză de la numele lui Lazăr din Biblie). 

eşti, rogu-te? 

Tersit: Omul care te cunoaşte, Patroclus. Şi tu, 
Patroclus, ce eşti? 

Patroclus: Tu poţi spune, pentru că mă cunoşti. 

Ahile: Hai, spune, spune. 

Tersit: O să declin întreg subiectul. Agamemnon îi 
comandă lui Ahile; Ahile e stăpânul meu; eu sunt 
cunoscătorul lui Patroclus, iar Patroclus e un prost! 

Patroclus: Şi tu - o secătură! 

Tersit: Taci, prostule! N-am isprăvit. 

Ahile: Lui i se iartă toate. Spune mai departe, 
Tersit. 

Tersit: Agamemnon e un prost; Ahile e un prost; 
Thersit e un prost; şi, cum spuneam adineauri, 
Patroclus e un prost. 

Ahile: Dovedeşte asta. 

Tersit: Agamemnon e un prost pentru că vrea să-i 
poruncească lui Ahile; Ahile, pentru că îl lasă pe 
Agamemnon să-i poruncească; Tersit, pentru că îi 
slujeşte unui prost ca el; iar Patroclus e un prost pur 
şi simplu. 

Patroclus: De ce sunt un prost? 

Tersit: Întreabă-l pe cel care te-a făcut. Pentru 
mine e de ajuns să ştiu că eşti un prost. la uitaţi-vă: 
cine vine? 

Ahile: Patroclus, nu vreau să stau de vorbă cu 
nimeni. Să mergem, Tersit. 

(les.) 

Tersit: Ce făţărnicie stângace! Ce pehlivănie! Ce 
ticăloşie! Şi toate astea din pricina unei târfe şi a 
unui încornorat! Năstruşnic temei pentru dihonie, 
pizmă şi vărsare de sânge! Pecinginea să se abată 
asupra celor ce-au stârnit toate astea, iar războiul şi 

dezmâăţul să-i piardă pe toţi! 

(lese. Intră Agamemnon, Ulise, Nestor, Diomede şi 
Aiax.) 


Agamemnon: 
Ahile unde-i? 
Patroclus: 
În cortul lui - dar e bolnav, stăpâne. 
Agamemnon: 


Să i se spună că suntem aici. 

Pe soli i-a bruftuit, iar noi, călcându-l, 

Ne facem a uita căderea noastră. 
Aşa să-i spui, ca nu cumva să creadă 

Că n-avem cutezanța demnităţii, 

Sau nu ştim ce suntem. 
Patroclus: 
Îi vei vorbi întocmai. 

(lese.) 

Ulise: 

Noi l-am văzut afară, lângă cort; 
Nu e bolnav. 

Aiax: Ba da, suferă de boala leului, de mândria 
inimii. Poţi s-o numeşti ipohondrie, dacă vrei să-l 
măguleşti cu tot dinadinsul; eu însă îmi pun capul că 
e mândrie la, mijloc; dar de ce? De ce? Să ne 
lămurească pricina. O vorbă, generale. 

(Îl ia pe Agamemnon la o parte.) 

Nestor: Ce-l face pe Aiax să latre la el în felul 
ăsta? 

Ulise: Ahile i-a momit măscăriciul. 

Nestor: Pe Tersit? 

Ulise: Da. 

Nestor: Asta înseamnă că Aiax n-o să mai aibă 
despre ce vorbi; şi-a pierdut „subiectul”. 

Ulise: Nu, asta înseamnă că subiectul lui va deveni 
acela care i-a luat subiectul: Ahile. 

Nestor: Foarte bine! Dezbinarea lor e mai pe 
placul nostru decât îmbinarea! Dar se vede treaba 
că legătura lor a fost foarte puternică, de vreme ce 
un prost a putut-o rupe. 

Ulise: Prostia poate desface lesne o prietenie pe 
care n-o-ntăreşte înţelepciunea. lată-l pe Patroclus. 

Nestor: Ahile nu e cu el? 

(Patroclus intră din nou.) 

Ulise: Elefantul are încheieturi, dar nu pentru a 
face  plecăciuni. Picioarele i-au fost date spre 
folosinţă, nu pentru a îngenunchea“. 

Patroclus: 

Ahile spune că-i mâhnit să afle 
Că tu, mărite, şi-ăst alai prea-nobil 
Nu v-aţi lăsat aduşi doar de plăcerea 
De-a-l cerceta; nădăjduieşte, însă, 
Că-i o plimbare priincioasă burii, 
Ce-o faceţi după prânz. 

Agamemnon: 

Patroclus, uite: 

Ni-s cunoscute astfel de răspunsuri, 
lar scuza lui, zorită de dispreţ, 
Nu-ntrece-n zbor prepusurile noastre. 
Ahile-i înzestrat, şi-s multe pricini 
S-o spunem; dar virtuţile-i, privite 
De el ca de un om nevirtuos, 


64 Deşi, prin cuvintele lui Ulise, Shakespeare ne arată că avea 
cunoştinţă de afirmaţia lui Aristotel, (din lucrarea Historia 
Animalium) că elefantul are genunchi, totuşi în tradiţia foarte 
comună a epocii Renaşterii se credea că elefantul nu avea 
asemenea încheieturi, motiv pentru care devenise simbolul 
mândriei care nu-şi pleacă genunchii înaintea nimănui. 

În ochii noştri-ncep să-şi piardă lustrul, 
Şi-or putrezi ca nişte poame-alese 
Într-un castron murdar. Mergi, dar, şi spune-i 
Că vreau să-l văd; şi n-o să ai păcat 
De la obraz numindu-l mult prea ţanţoş 
Şi prea puţin cioplit; mai mult fălos 
Decât e înţelept: în timp ce noi, 
Mai sus puşi, îi slujim smintelii lui, 
Ne facem a uita sfinţitul sceptru, 
Şi-n faţa toanelor măriei-sale 
Ne ploconim, tot urmărind talazul 
Purtării sale: câpii, ca şi cum 
Tot mersul luptei s-ar călăuzi 
De creasta-i nestatornică. Mai spune-i 
Că dacă se mai ţănţoşeşte-atât 
Ne vom lipsi de el ca de-o balistă 
Greu de urnit şi despre care zicem: 
„E-nţepenită, vină lupta-ncoace”. 
Mai bun ca uriaşul adormit 
E un pitic vioi. Aşa să-i spui. 
Patroclus: 
Răspunsul lui ţi-l voi aduce-ndată. 
(lese.) 
Agamemnon: 
Mijlocitorii nu ne mulţumesc. 
Vrem să-l vedem. Ulise, intră tu. 
(Ulise iese.) 
Aiax: 
Prin ce-i mai mare el ca alţii? 
Agamemnon: 
Prin ceea ce gândeşte despre sine. 
Aiax: Cum, e chiar aşa de mare? Nu cumva se 
socoteşte un om mai bun decât mine? 

Agamemnon: Nu-ncape îndoială. 

Aiax: Şi voi îi daţi dreptate? 

Agamemnon: Nu, nobile Aiax. Tu eşti la fel de 
puternic, viteaz şi înţelept, întru nimic mai prejos în 
nobleţe, mult mai curtenitor şi fără asemuire mai 
înţelegător”. 

Aiax: De ce să fie un om mândru? Cum se naşte şi 
cum creşte mândria? Eu, unul, nu ştiu nici măcar ce 
este. 

Agamemnon: Mintea ta e mai limpede, Aiax, şi 
virtuțile tale sunt mai strălucitoare. Omul mândru se 
mănâncă pe sine însuşi. Mândria e propria sa 
oglindă, propria sa trâmbiţă, propria sa cronică. 
Oricine se preamăreşte într-altfel decât prin faptă 
nimiceşte fapta prin laudă. 

Aiax: Urăsc pe omul mândru cum urăsc sămânţa 
de broaşte râioase. 

Nestor (aparte): Şi, totuşi, se iubeşte pe sine; nu e 
ciudat? 

(Ulise intră din nou.) 

Ulise: 

Ahile nu va merge mâine-n luptă. 

Agamemnon: 

Şi care-i scuza lui, mă rog? 

Ulise: 

Niciuna. 
Se lasă dus de propriile-i toane, 
Şi, plin de îngâmfare şi arţag, 


65 Agamemnon contrazice în mod categoric aprecierile 
defavorabile exprimate mai înainte de Ulise, prin laudele pe care i 
le aduce lui Aiax, ceea ce ar putea duce la concluzia că generalul 
suprem al grecilor îl contrazicea pe Ulise fiindcă îl invidia. S-ar 
putea, de asemeni, considera că Ulise căutase să-l ponegrească pe 
Aiax cât mai mult numai pentru a putea obţine el armele lui Ahile. 

Nu-i pasă de nimic şi nimeni. 
Agamemnon: 
De ce când îl poftim frumos nu vrea 
Să luăm un pic de aer împreună? 
Ulise: 
De-i ceri te miri ce moft, îi pare 
Ceva grozav. Mărirea-l stăpâneşte. 
Şi, unde el, când dă mândriei glas, 
Se-neacă; meritul închipuit 
l-aprinde sângele cu-astfel de vorbe 
Că între gând şi fapte-mpărăţeşte 
Un rege apucat de năbădăi, 
Ce se loveşte singur. Cum să spun? 
E ros de bubele mândriei, care 
Vestesc „nu-i niciun leac”. 
Agamemnon: 
Să-ncerce-Aiax. 
lubite prinţ, mergi tu în cortul lui, 
Si, cum te preţuieşte, dacă stărui, 
O să-i mai vină minţile la loc. 
Ulise: 
Nu, Agamemnon, n-are niciun rost. 
Vom proslăvi toţi paşii ce-o să-i facă 
Plecând de la Ahile. Cum, trufaşul 
Ce-şi scaldă fala-n propria-i grăsime. 
Nengăduind ca trebile lumeşti 
Să-l tulbure dacă nu-i sunt pe plac, 
Să fie tămâiat de-al nostru idol? 
Acest viteaz şi prea-destoinic prinţ 
Să nu-şi păstreze meritaţii lauri 
Şi nici, cu voia mea, mergând la el, 
Să-şi înjosească meritul pe care 
Ahile nu-l întrece. 

Ar fi s-adaugi osânză la mândria-i, 
Ce-i grasă şi aşa, şi jar s-azvârli 
În Cancer" când pe Phoebus îl desfată! 
Să meargă nobilul Aiax la el? 
Ah, lupiter, poruncă dă prin tunet! 
„Ahile, te vei duce tu la dânsul!” 
Nestor (aparte): 
Aşa, aşa, l-atinge unde-l doare. 
Diomede" (aparte): 
Cum soarbe lauda tăcerea lui! 


Aiax: 
Dacă mă duc, cu pumnul de oţel 
Am să-i zdrobesc obrazul! 
Agamemnon: 
O, nu, să nu te duci. 
Aiax: 


De face pe grozavul, îi sfarm gura. 
Lăsaţi-mă să plec. 


66 La 21 iunie soarele intră în zodia cancerului, când începe 
perioada marilor călduri ale anului. 

67 Diomede, pentru care Cresida uită repede dragostea lui Troilus, 
era rege al Argos-ului şi foarte mulţi greci îl considerau ca al doilea 
în vitejie după Ahile. Pătrunzând împreună cu Ulise în Troia, 
deghizați în cerşetori, au reuşit amândoi să fure statuia zeiţei 
Atena (la romani Minerva), numită Palladium, din templul acesteia. 
Un oracol spusese că atâta timp cât statuia Palladium avea să 
existe în Troia, cetatea nu va putea fi cucerită. Palladium este 
derivat din numele Pallas, asociat în mod curent cu acela de 
Atena, de unde denumirea frecventă de Pallas Athena. Zeița era 
protectoarea cetăţii Atena şi era fiica lui Zeus şi a zeiţei Metis, fiica 
lui Oceanus. Temându-se că ar putea avea un copil mai înţelept 
decât el, Zeus a înghiţit-o pe Metis înainte de a se naşte Atena. 
Aceasta însă a ţâşnit după un timp, din capul ui Zeus, complet 
înarmată, devenind zeiţa, războiului condus raţional, deosebită 
astfel de Marte, zeul războiului sălbatec, Atena era totodată şi 
zeiţa agriculturii şi a creat, pentru oameni măslinul. 

Ulise: 

Nici chiar cu preţul luptei noastre - nu! 

Aiax: 

Neobrăzatul! Secătura! 

Nestor (aparte): 

Se zugrăveşte bine, singur. 

Aiax: 

Nu poate fi curtenitor? 

Ulise (aparte): 

Cum râde dracul de porumbe negre! 

Aiax: 

O să-i las toanele să sângereze! 

Agamemnon (aparte): Cel care-ar trebui să fie 
bolnavul vrea să facă pe doctorul. 

Aiax (aparte): Dacă toţi oamenii ar gândi la fel ca 
mine... 

Ulise (aparte): ... Deşteptăciunea n-ar mai avea 
căutare. 

Aiax: ... El nu s-ar mai purta aşa, ar înghiţi săbii 
mai întâi. Oare izbânda va fi a mândriei? 

Nestor (aparte): Dacă ar fi aşa, ai avea o jumătate 
de parte. 

Ulise (aparte): Zece părţi din zece. 

Aiax: Îl frământ până când se mlădie! 

Nestor (aparte): Nu s-a  înfierbântat încă 
îndeajuns. Ghiftuiţi-l cu lauda - mai turnaţi, mai 
turnaţi - ambiția lui e încă însetoşată. 

Ulise (către Agamemnon): 

De ce-ţi faci sânge rău, mărite? 

Nestor: 

Slăvite general, te linişteşte. 

Diomede: 

Fii gata deci să lupţi fără Ahile. 


si BI ~ 


Opere Complete Volumul 6 


Ulise: 
Rostirea ăstui nume-i face rău. 
Eroul n-ar lipsi; dar e de faţă. 
Eu o să tac. 
Nestor: 
De ce să taci? El nu e 
Setos de proslăvire ca Ahile. 
Aiax: 
Un porc de câne ce ne ia-n răspăr! 
De-ar fi troian! 
Nestor: 
Ce cusur i se poate găsi lui Aiax? 
Ulise: 
De-ar fi trufaş... 
Diomede: 
Sau lacom de mărire... 
Ulise: 
Ursuz... 
Diomede: 
Semet, îndrăgostit de sine... 

Ulise: 


Pe zei să-i lauzi, om dintr-o bucată! 
Cel ce te-a zămislit slăvit să fie, 
Slăvită mama ce te-a alăptat, 
Slăvit şi dascălul! lar înzestrarea, 
Mai mult decât oricare-nvăţătură! 
Să-mpartă Marte veşnicia-n două, 
Şi-acelui care braţul ţi-a strunit 
Să-i dea o jumătate; iară Milo“, 
68 Renumit atlet (sec. VI î.e.n.) din Crotona, o cetate puternică pe 
coasta de est a Italiei, unde a trăit şi filosoful şi matematicianul 
Pitagora. 


Despre Milo, care câştigase de şase ori la rând premiul pentru 
lupte libere la jocurile olimpice, se spunea că a ucis o dată, cuo 

Cel ce doboară tauri, lase-şi faima 
Vânjosului Aiax. Să-ţi laud mintea - 
Un stâlp, un ţarc, un țărm ce stăvileşte 
Prisosul darurilor tale? lată, 

De-o vorbă, Nestor, dăscălit de vreme, 
E, fără doar şi poate, înţelept. 
Dar, iartă-mă, moşnege, de-ai avea 
Şi anii lui Aiax, şi mintea lui, 

Nu i-ai rămâne, ci ai fi, cel mult, 
Aidoma cu el. 


Alax: 
Să-ţi zic părinte? 
Nestor: 
Da, fătul meu. 
Diomede: 
Aiax, dă-i ascultare. 
Ulise: 


De ce mai zăbovim? Ahile-cerbul 
Nu vrea să iasă din tufiş. Tu, Doamne, 
Adună-ţi întreg sfatul de război, 
Şi, cum regi noi sosesc în Troia, mâine 
Oştirea-ntreagă pune-o pe picioare. 
Eroul - iată-l; el, necruţător, 
Va frânge floarea cavalerilor”. 
Agamemnon: 
Haideţi! Semn bun, Ahile! Barca scapă; 
Corăbiile mari intră la apă. 
(les.) 


singură lovitură de pumn, un taur tânăr. 

Ulise nu se putea însă referi la Milo deoarece războiul troian 
avusese loc cu peste 600 de ani înainte de vremea când a trăit 
atletul. 

69 O nouă referire anacronică la luptele dintre cavaleri din epoca 
medievală. 

Actul III 
Scena 1 


_ Troia. Palatul lui Priam. 
Intră Pandarus şi un slujitor. 


Pandarus: Hei, prietene, fii bun! Un cuvânt, te rog: 
eşti dintre cei care-l urmează pe tânărul prinţ Paris? 

Slujitorul: Da, domnule, îl urmez când merge 
înaintea mea. 

Pandarus: Am vrut să ştiu dacă eşti în slujba lui. 

Slujitorul: Sunt în slujba domnului meu. 

Pandarus: Atunci slujeşti un stăpân nobil. Nu pot 
avea decât cuvinte de laudă pentru el. 

Slujitorul: Domnul fie lăudat!” 

Pandarus: Pe mine mă cunoşti, nu-i aşa? 

Slujitorul: Cam pe dinafară, domnule. 

Pandarus: Prietene, auzi, învaţă să mă cunoşti mai 
bine. Sunt nobilul Pandarus. 

Slujitorul: Nădăjduiesc să ştiu că sunteţi mai bine. 

Pandarus: Doresc din toată inima. 

Slujitorul: Sunteţi într-o stare de excelenţă... 

Pandarus: Nu excelență, prietene, titlul meu este 
înălțimea-voastră. 

(Se aude muzică în palat). 

Ce muzică e aceasta? 

Slujitorul: Nu ştiu decât în parte, e o muzică pe 
mai multe părţi. 

Pandarus: Îi cunoşti pe muzicanți? 

Slujitorul: Bine de tot. 


70 Formulă creştină în text, deci anacronică. 

Pandarus: Pentru cine cântă ei? 

Slujitorul: Pentru cei care-i ascultă. 

Pandarus: Pentru plăcerea cui, prietene? 

Slujitorul: A mea şi a celor care iubesc muzica. 

Pandarus: La ordinul cui? Am întrebat. 

Slujitorul: La ordinele dumneavoastră! 

Pandarus: Prietene, vad că nu ne înţelegem. Eu 
sunt prea curtenitor şi tu prea mehenghi. La cererea 
cui cântă aceşti oameni? 

Slujitorul: Acum am priceput. Păi la cererea 
stăpânului meu, Paris. E şi el de faţă împreună cu 
muritoarea Venus, frumuseţea fără de pereche, 
întruchiparea sufletului văzut al dragostei. 

Pandarus: Cine? Nepoata mea, Cresida? 

Slujitorul: Nu, stăpâne, Elena. N-aţi recunoscut-o 
după însuşiri? 

Pandarus: Îmi vine să cred, dragul meu, că n-ai 
văzut-o niciodată pe Cresida. Eu am venit să 
vorbesc cu Paris din partea prinţului Troilus; vreau 
să-l iau cu zorul, cu vorbe frumoase neîntârziat - 
sunt treburi care dau în clocot! 

Slujitorul: Treburi care dau în clocot! Ce vorbe 
scoase cu polonicul! 

(Intră Paris şi Elena, cu însoțitori. ) 

Pandarus: Bună să-ţi fie inima, prinţe! Cele mai 
bune urări la toată lumea! Dorinţe frumoase, 
potrivite frumos, să vă  călăuzească frumos, 
îndeosebi pe tine, frumoasă regină! Gândurile 
frumoase să-ţi fie perină frumoasă! 

Elena: Dragă Pandarus, eşti întotdeauna nesecat 
când e vorba de cuvinte frumoase. 

Pandarus:  Vorbeşti după buna ta plăcere, 
încântătoare regină! Frumosule prinţ, ce muzică 

frumoasă, fel de fel de instrumente care se întrec 
între ele... 

Paris: lar dumneata le-ai întrecut cu vorba şi le-ai 
speriat. Împacă-le, te rog, cântând o bucată proprie. 

Elena: E plin de armonie. 

Pandarus: Nu, zău, domniţă, nu. 

Elena: O, domnul meu. 

Pandarus: Sunt afon, credeţi-mă; pe legea mea, n- 
am ureche de loc. 

Paris: Totuşi, ştii să tragi cu urechea... 

Pandarus: Am puţină treabă cu prinţul, frumoasă 
regină. Alteță, vrei să-mi îngădui o vorbă? 

Elena: Nu, cu asta n-o să scapi de noi. Vrem să te 
auzim cântând, neapărat. 

Pandarus: Fermecătoare regină, glumeşti. Alteță, 
iată despre ce e vorba: înălţimea sa şi prea-slăvitul 
meu prieten, fratele tău Troilus... 

Elena: Domnul meu, Pandarus, Pandarus cel dulce 
ca mierea... 

Pandarus: Tot ce pofteşti, dulce regină, tot ce 
pofteşti... 

(Către Paris): Te roagă stăruitor... 

Elena: Nu ne duce cu vorba, trebuie să ne cânţi. 
Altfel, tristeţea noastră să se reverse asupra ta. 

Pandarus: Dulce regină, dulce regină! Dulce de 
tot, pe legea mea! 

Elena: Să amărăşti o doamnă dulce e o amarnică 
jignire. 

Pandarus: Nu prinde, nu prinde zău! Nu mă poţi 
duce cu zăhărelul, nu, nu! 

(Către Paris): Dacă regele îl pofteşte la cină, vrea 
ca alteţa-ta să-l ierţi. 

Elena: Curtenitorule Pandarus... 


~ 72 ~ 


William Shakespeare 

Pandarus: Ce doreşte dulcea, foarte, foarte dulcea 
mea regină? 

Paris: Ce şi-a pus în gând? Unde ia cina diseară? 

Elena: Pandarus... 

Pandarus: Ce porunceşte dulcea mea regină? 

(Către Paris): Nu trebuie să ştii unde ia cina. 

Paris: La Cresida, sirena care suceşte capetele 
bărbaţilor, îmi pun capul... 

Pandarus: O, nu, nu, nicidecum. Te-nşeli. Cresida 
e bolnavă azi. 

Paris: Bine, am să-l scuz. 

Pandarus: Aşa, scumpul meu prinţ. Dar de ce ai 
amintit de Cresida? Biata dumitale sirenă e bolnavă. 

Paris: Bănuiesc... 

Pandarus: Ce bănuieşti? Ei, daţi-mi un instrument. 
Sunt gata, fermecătoare regină. 

Elena: Aşa da, foarte drăguţ. 

Pandarus: Nepoata mea e îndrăgostită la nebunie 
de ceva ce-ţi aparţine, dulce regină. 

Elena: Îl va avea, Pandarus, afară dacă e vorba de 
prinţul Paris. 

Pandarus: Prinţul Paris! Nu, nu pe el îl vrea. Sunt 
certaţi amândoi. 

(Către Paris): Nepoata mea e supărată pe tine. 

Elena: Cât sunt certaţi, sunt doi, însă, dacă s-ar 
împăca, ar fi trei. 

Pandarus: Ei, lasă, să nu mai vorbim despre asta. 
să vă cânt acum un cântec. 

Elena: Da, da, te rugăm. Zău, dragul meu 
Pandarus, ai o frunte frumoasă, muzicală... 

Pandarus: Aşa, aşa, urmează... 

Elena: Cântă-ne despre iubire. lubirea aceasta ne 

va ruina pe toţi. O, Cupidon”, Cupidon, Cupidon! 
Pandarus: Într-adevăr, iubirea o să ne piardă. 
Paris: Minunat, cântă-ne despre iubire, despre 
nimic altceva, doar iubire fără de sfârşit. 
Pandarus: Cântecul chiar începe cu aceste 
cuvinte. 
(Cântă): 
„lubire, doar iubire fără de sfârşit! 
Din arcul dragostei porneşte 
Săgeata trasă tâlhăreşte! 
Răneşte cerbi şi căprioare, 
Si, iată, fără să omoare, 
Ea rana zgândăre într-una şi cumplit! 


Îndrăgostiții spun că nu mai pot, că mor! 
Dar rana ce părea că-i nimiceşte 
L-a preschimbat pe «vai!» în «a»! Şi «ah!» 
Și, astfel, dragostea din nou trăieşte. 
«Vai!», «of!», o clipă doar; apoi «ah!», «ah!», 
Oftatul nu mai e decât amor! 
Hei, ho!” 
Elena: E-ndrăgostit, cred eu, până peste urechi! 
Paris: Nu se hrăneşte decât cu porumbiţe, iubito. 
Porumbiţele înfierbântă sângele, sângele 
înfierbântat naşte gânduri aprinse, gândurile aprinse 
nasc fapte înflăcărate, iar faptele înflăcărate sunt 
dragoste. 


71 Cupidon este o altă denumire latină, pe lângă aceea de Amor, a 
zeului Eros, zeul iubirii din mitologia greacă. Era fiul Afroditei 
(Venus) şi al lui Ares (Marte), Zeus (lupiter) sau Hermes (Mercur). 
Legendele variază în această privinţă. În orice caz, el nu este fiul 
lui Hefaistos (Vulcan), soţul Afroditei. Cupidon este reprezentat în 
mod obişnuit ca un băiat frumos, zburdalnic şi înaripat şi totodată 
nedespărţit de mama lui. 

Pandarus: Este oare aceasta stirpea dragostei? 
Sânge  înfierbântat, gânduri aprinse şi fapte 
înflăcărate? Păi toate acestea sunt vipere! Este 
dragostea sămânță de vipere? lubite prinţ, cine a 
ieşit pe câmpul bătăliei astăzi? 

Paris: Hector, Deifobus, Helenus, Antenor şi toată 
floarea Troiei. Şi eu m-aş fi înarmat bucuros dacă m- 
ar fi lăsat Nell a mea. Cum se face că n-a plecat nici 
fratele meu, Troilus? 

Elena: Caută veşnic ceva. Tu, Pandarus, ştii foarte 
bine ce anume. 

Pandarus: Eu? Nu ştiu nimic, regină dulce ca 
mierea. Aş vrea eu să aflu cum le-a mers azi. N-o să 
uiţi de scuza fratelui tău? 

Paris: Nicio grijă. 

Pandarus: Rămâi cu bine, fermecătoare regină. 

Elena: Salută-ţi nepoata din partea mea. 

Pandarus: Prea-bine, dulce regină. 

(lese. Se sună retragerea.) 

Paris: 

Se-ntorc. Să mergem la Priam şi-acolo 
O să-i întâmpinăm. lubita mea, 
Lui Hector să-i ajuţi - armura lui 
A degetelor tale albe vrajă 
O va desface mai curând ca braţul 
Sau paloşul elen; şi, dezarmându-l, 
O să-i întreci pe regii din ostroave! 
Elena: 
Va fi o cinste să-i slujesc lui Hector, 
Şi-ndeplinirea datoriei noastre 
Va adăuga noi lauri frumuseţii, 
Încununându-ne de slavă. 
Paris: 

Nespus de dragă-mi eşti, iubito. 
(les.) 


Scena 2 


Grădina lui Pandarus. 
Pandarus şi slujitorul lui Troilus 
se întâlnesc pe scenă. 


Pandarus: Ei, flăcăule! Unde ţi-e stăpânul? La 
nepoata mea, Cresida? 

Pajul: Nu, stăpâne, - vă aşteaptă ca să-l conduceţi 
acolo. 

(Intră Troilus.) 

Pandarus: A, iată-l că vine. Ei, cum merge? Cum 
merge? 

Troilus: Pleacă, băiete. 

(Pajul iese.) 

Pandarus: Ai văzut-o pe nepoata mea? 

Troilus: 

Ah, nu! Îi dau târcoale pe la uşă 
Ca duhul nou-venit ce-aşteaptă luntrea 
Pe ţărmul Styx-ului'?. Fii tu Charon” 
Şi poartă-mă grăbit spre plaiul unde 
Pot să m-alint în voie printre crinii 
Făgăduiţi celor aleşi. Pandarus! 
Pe aripi smulse de la Cupidon 
Mă poartă-n zbor pân' la Cresida mea! 

Pandarus: 
72 Râul Styx înconjura lumea subpământeană de şapte ori. 
73 Barcagiul Charon avea misiunea de a duce umbrele morţilor 
peste apa râurilor care înconjurau lumea subpământeană 


(Infernul). Pentru aceasta i se plătea un obol (mică monedă 
grecească) pus în gura mortului înainte de înmormântare. 

Mai plimbă-te; o voi aduce-ndată. 
(lese.) 
Troilus: 
Mă-nvârt - mă ameţeşte aşteptarea. 
E-atât de dulce gândul desfătării, 
Încât mă-mbată. Darmite atunci 
Când cerul gurii, dornic, va gusta 
Nectarul dragostei? Mă tem de moarte, 
Leşin sau încântare prea gingaşă 
Şi prea amară în dulceata ei 
Pentru simţirea mea, mai grosolană. 
Mă tem de-acestea; mă mai tem, de-asemeni, 
Că n-o să pot distinge-ntre plăceri, 
Ca-n luptă, când loveşti la întâmplare, 
Duşmanul pus pe goană. 

(Pandarus intră din nou.) 

Pandarus: Se găteşte, o să vină numaidecât. Bagă 
de seamă, fii la înălţime. Roşeşte şi i se taie 
răsuflarea de parcă ar fi speriat-o o nălucă. Mă duc 
după ea. E o pungăşoaică fără pereche: îi bate inima 
ca unei vrăbii căreia i s-a răpit libertatea! 

(lese.) 

Troilus: 

Şi-a mea, precum a celor prinşi de friguri! 
Ce freamăt e în pieptul meu! Ce zbucium! 
Puterile-mi încep să-ncremenească 
Precum supuşii ce-ntâlnesc deodată 
Privirea maiestăţii. 

(Intră din nou Pandarus, însoțit de Cresida.) 

Pandarus: Haide, haide, la ce bun să roşiţi? 
Ruşinea e un copil prost. lat-o, poftim: repetă-i 
jurămintele pe care le-ai rostit în faţa mea. 

(Către Cresida): Cum, vrei să fugi? Trebuie mai 

întâi să te îmblânzim, ţinându-te neadormită, ca pe 
un şoim? Hai dă-te mai aproape, dă-te mai aproape. 
Dacă dai îndărăt, te punem în gloabe. 

(Către Troilus): De ce nu-i vorbeşti? 

(Către Cresida): Hai, scoate-ţi vălul ca să-ţi vedem 
chipul. Vai, vai, cât de greu vă vine să supăraţi 
lumina zilei! Dacă ar fi întuneric, v-aţi apropia mai 
repede. Ei, hai, ocheşte cum trebuie şi sărut-o. Hai, 
un sărut lung, cât o arendă pe veci. Clădeşte aici, 
dulgherule, aerul e încântător. Începeţi lupta inimilor 
înainte ca eu să plec. Eu o să sprijin şoimăreasa 
împotriva şoimului, în zborul lor după rațele din râu. 
Mai repede, mai repede. 

Troilus: Domniţă, mi-ai luat graiul. 

Pandarus: Cu vorbe nu plăteşti niciun fel de 
datorii, dă-i fapte! Numai că ea o să te lipsească şi 
de putinţa faptelor atunci când ţi le va cere. Cum, 
iar plătiţi prin poliţă? Asta se cheamă: „Întru 
confirmarea cărui fapt, amândouă părțile, 
reciproc...” Intraţi, intraţi, mă duc să fac rost de foc. 

(lese.) 

Cresida: Vrei să pofteşti înăuntru, alteţă? 

Troilus: O, Cresida! De când îmi doream să fiu 
aici... 

Cresida: Îţi doreai, alteţă? Fie ca zeii să dea, 
prinţul meu... 

Troilus: Ce să dea? De ce această fermecătoare 
întrerupere? Ce tulburare a zărit frumoasa mea 
doamnă în fântâna limpede a dragostei noastre? 

Cresida: Mai mult mâl decât apă, dacă temerile 
mele au ochi. 

Troilus: Teama face diavoli din heruvimi'*; ea nu 


74 Un nou anacronism. Religiile antice nu cunoşteau „heruvimi”. 


~ 78 ~ 


William Shakespeare 
vede adevărul niciodată. 

Cresida: Teama oarbă, călăuzită de raţiunea ce 
vede limpede, găseşte mai curând drumul decât 
judecata orbită, ce se poticneşte fără teamă; teama 
de ceea ce e rău adesea te scapă de mai rău. 

Troilus: O! Să nu-i fie teamă de nimic iubitei mele. 
În toată mascarada lui Cupidon nu e înfăţişat niciun 
monstru. 

Cresida: Şi nimic monstruos? 

Troilus: Nimic, în afară de făgăduielile noastre - 
când jurăm că vom vărsa mări de lacrimi, că vom 
trece prin foc, că vom înghiţi stânci, că vom 
îmblânzi tigri, socotind că le este mai greu iubitelor 
noastre să născocească fel de fel de ispitiri cumplite 
pentru noi decât să trecem prin ele. În dragoste, 
scumpa mea, monstruozitatea stă în aceea că 
voinţa n-are hotar, iar înfăptuirea e mărginită; că 
dorinţa e nesfârşită, iar fapta - roaba îngrădirii”. 

Cresida: Se spune că îndrăgostiţii jură că vor face 
mai multe decât sunt în stare, şi, totuşi, tăinuiesc 
puteri pe care nu le folosesc niciodată; făgăduiesc 
cât pentru zece şi nu îndeplinesc nici a zecea parte 
din cât ar putea face unul singur. Şi dacă au glasul 
leului, iar isprava lor seamănă cu cea a iepurelui, nu 
sunt nişte monştri? 

Troilus: Să fie, oare, dintr-aceştia? Oricum, eu nu 
sunt astfel. Preţuieşte-mă numai după fapte, laudă- 
mă numai după încercările ce-mi sunt date; voi 
umbla cu capul descoperit până când meritul îl va 


Preluat din ebraică, termenul apare în latina târzie bisericească. 

75 Troilus apare mult mai preocupat de unele gânduri cu un 
pronunţat caracter metafizic decât Cresida ale cărei reflecţii sunt 
simple şi concrete. 

încununa. Nimic clin ceea ce poate fi desăvârşit în 
viitor să nu fie lăudat în prezent. Să nu dăm un 
nume meritului înainte ca acesta să se fi născut, iar 
la naşterea lui să nu-i împrumutăm un nume 
răsunător. Cuvinte puţine şi credinţă multă! Troilus 
se va arăta astfel faţă de Cresida, încât pizma, în 
culmea  răutăţii sale, să nu aibă cuvinte 
batjocoritoare decât, cel mult, pentru credinţa lui; 
iar ceea ce virtutea poate să spună mai adevărat să 
nu fie mai sincer decât Troilus. 

Cresida: Vrei să pofteşti, alteţă, înăuntru? 

(Pandarus intră din nou.) 

Pandarus: Cum? Mai oftaţi? N-aţi isprăvit cu 
vorba? 

Cresida: Bine, unchiule, dacă fac vreo prostie, ţi-o 
închin dumitale. 

Pandarus: Mulţumesc. Dacă îi faci prinţului un 
băiat, mi-l dai mie. Să-i fii credincioasă lui Troilus, 
iar dacă el o să te trădeze, pe mine să mă cerţi. 

Troilus: ķi cunoşti acum  ostatecii: cuvântul 
unchiului tău şi credinţa mea neclintită. 

Pandarus: Sunt gata să chezăşuiesc şi pentru ea. 
Femeile din neamul nostru, cu toate că nu se lasă 
cucerite cu una, cu două, sunt foarte statornice 
după ce au fost câştigate - adevăraţi scai, crede- 
mă; se prind cu nădejde de locul unde sunt 
aruncate. 

Cresida: 

Incep să prind curaj acum. O, Troilus, 
S-au scurs chinuitoare luni de când, 
Şi zi, şi noapte, te visez. 
Troilus: 
Atunci 


~ 80 ~ 


William Shakespeare 
De ce te-am câştigat atât de greu? 
Cresida: 
Ţi s-a părut! M-ai câştigat, alteţă, 
Din prima clipă când, privind - mă iartă, 
De spun prea multe o fă fii un despot - 
Mi-eşti drag; dar pân-acum nu îndeajuns 
Spre-a nu mă stăpâni. Nu, mint! Copii 
Pe cari nu-i mai struneşte maica lor - 
Aşa mi-au fost şi gândurile. Proasto, 
Cum flecăreşti! Când singuri ne trădăm, 
Cum să ne fie alţii credincioşi? 
Eu te iubeam şi n-o mărturiseam; 
Dar îmi doream să fiu bărbat, să pot 
Vorbi deschis. Îndeamnă-mă să tac, 
Căci, prinsă de fior, voi spune lucruri 
De cari mă voi căi apoi. Vezi, vezi!? 
Tăcerea ta - muţenie şireată - 
Vrea gândul cel mai tăinuit să-l smulgă 
Din firea-mi slabă. Zăvorăşte-mi gura. 
Troilus: 
O zăvorăsc, deşi sugrum un cântec! 
(O sărută.) 
Pandarus: Straşnic, pe legea mea! 
Cresida: 
Ah, iartă-mă, te rog. Nu mă gândeam 
Să-ţi cer, în acest chip, o sărutare. 
Ah, mi-e ruşine! Ceruri! Ce-am făcut? 
De data asta trebuie să plec. 
Troilus: 
Să pleci, Cresida mea? 
Pandarus: Să pleci? Doar dacă vă despărțiți până 
mâine dimineaţă. 
Cresida: Destul, te rog. 
= 81l = 

Troilus: Te-a supărat ceva, iubito? 
Cresida: Alteță, propria-mi tovărăşie. 
Troilus: Nu poţi fugi de tine însăţi. 
Cresida: 
Îngăduie-mi să plec şi să încerc. 
'Ţi încredinţez un fel de sine-a mea, 
O sine urâcioasă ce doreşte 
Să se tăgăduiască spre-a robi 
Voinţei altuia. Aş vrea să plec. 
Mi-e dusă mintea? Nu mai ştiu ce spun. 
Troilus: 
Cei ce vorbesc aşa ştiu ce vorbesc. 
Cresida: 
Vădind mai multă viclenie, poate, 
Decât iubire, eu m-am spovedit 
Deschis, spre-a-ţi prinde gândurile-n mreajă. 
Dar tu eşti înţelept, sau nu iubeşti: 
A fi-nţelept iubind e mai presus 
De noi; doar zeii pot aceasta, sus. 
Troilus: 
Aş vrea să cred că o femeie poate - 
Şi bănuiesc că tu-ai putea, iubito - 
Să ţină jarul dragostei nestins, 
Trăind mai mult ca nurii, tinerească, 
C-un suflet ce renaşte mai curând 
Decât se stinge-a sângelui văpaie. 
De m-aş putea-ndemna să cred că cinstea 
Şi dragostea statornică ce-ţi port 
Şi-or întâlni potriva-ntr-o iubire 
La fel de arzătoare şi curată! 
Ce fericit aş fi! Dar, vai, eu sunt 
Statornic ca statornicia însăşi, 
Şi ca pruncia ei neprihănit. 

Cresida: 
Ne vom lupta atunci. 
Troilus: 
O, luptă sfântă, 
Când cinstea se va măsura cu cinstea! 
În vremi ce vor să vină,-ndrăgostiţii 
Pe Troilus vor jura; când versul lor 
Va cere înnoiri, sătul să spună: 
„Statornic ca oţelul, credincios 
Ca marca lunii, turturelul soaţei, 
Legat ca fierul de magnet, ca Phoebus 
De zi, sau ca pământul de-al său miez”, 
Credinţa, după-aceste-asemuiri, 
Mă va numi izvor al ei, şi vorba 
„Ca Troilus credincios”, poemul 
Îl va sfinţi şi-ncununa. 
Cresida: 
Profet să fii! 
Eu de-oi trăda, sau doar c-un fir de păr 
Mă voi abate din statornicie, 
Când timpul, gârbov, va uita de sine, 
Când roua va fi ros a' Troiei lespezi, 
Şi-uitarea oarbă va-nghiţi cetăţi, 
Şi-ntinse-mpărăţii s-or spulbera, 
Aducerea-aminte, colindând 
Trădările iubitelor sprinţare, 
Să-mi mustre necredinţa! De vor spune: 
„E falsă ca nisipul, apa, vântul, 
Ca vulpea cu un miel, cu junca lupul, 
C-un ied pantera, maştera cu fiul”, 
Împlânte-n inima trădării vorba: 
„E falsă-asemenea Cresidei!” 
Pandarus: Foarte bine! Târgul s-a încheiat. Acum 

pecetluiţi-l - eu o să fiu martorul. lată, îţi iau mâna 
ta, şi pe aceea a nepoatei mele. Dacă vreodată veţi 
fi necredincioşi unul altuia, după ce eu m-am 
străduit atâta vreme să vă unesc, fie ca bieţii 
mijlocitori în ale dragostei să-mi poarte cu toţii 
numele până la sfârşitul lumii. Să fie numiţi 
Pandarus! Toţi bărbaţii nestatornici să se numească 
Troilus, toate femeile necredincioase, Cresida, şi toţi 
samsarii, Pandarus! Spuneţi „amin”!'* 

Troilus: Amin! 

Cresida: Amin! 

Pandarus: Amin! Acum să vă arăt o odaie şi-un 
pat. lar pentru ca patul să nu vorbească despre 
ghiduşiile voastre drăgăstoase, înghesuiţi-l până 
când îl înăbuşiţi. Hai, căraţi-vă! 

Urez codanelor sfioase,-n dar 
Un pat într-o odaie şi-un Pandar. 


(les.) 
Scena 3 
Tabăra grecească. 
Intră Agamemnon, Ulise, Diomede, 
Nestor, Aiax, Menelau şi Calchas. 
Calchas: 


Mă-ndeamnă, prinți, acest prielnic ceas, 
Ca-n schimbul ostenelilor să cer 
Răsplata cuvenită. V-amintiţi 
Că, prin al ochiului profetic har, 


76 Atât Pandarus cât şi Troilus şi Cresida stăruie în folosirea 
anacronismului „amin” (v. notele 62, 63 şi 70), pentru efecte de 
scenă. 

Mi-am părăsit cetatea şi avutul, 
În rând cu trădătorii; m-am lipsit 
De traiul meu tihnit spre-a mă încrede 
În sorții îndoielnici, lepădând 
Tot ce prin rang, timp, legături şi datini 
S-a-ngemănat deplin cu firea mea; 
Şi-aici, spre-a vă sluji, am devenit 
Ca nou-născut, străin în ale lumii. 
Azi - chipurile să vă-ncerc - vă rog 
Să-mi hărăziţi o nensemnată parte 
Din ce-aţi făgăduit mărinimos, 
Spunând că-i pus deoparte pentru mine. 
Agamemnon: 
Ce-ai vrea să-ţi dăruim, troiene? Cere! 
Calchas: 
Aţi luat în luptă, ieri, un prizonier 
Pe nume-Antenor - fecior scump Troiei. 
Prin schimb de-ostateci, aţi cercat s-aduceţi 
Pe fata mea - şi eu vă mulţumesc. 
Dar Troia n-a răspuns. Ci, Antenor 
E pentru treburile lor o cheie, 
Şi fără îndrumarea lui dă greş 
Tot ce-ntreprind; iar pentru el, în schimb, 
Ne-ar da şi pe-un băiat al lui Priam. 
Trimiteţi-l ca preţ al fetei mele, 
Prea-nobili prinți, tovărăşia ei 
Fiind răscumpărarea slujbei mele, 
De volnic truditor. 
Agamemnon: 
Să-l însoţească Diomede: 
Tot el să vină cu Cresida. Calchas 
Îşi va primi răsplata. Diomed, 
Pentru-acest schimb să te îmbraci regeşte. 

Vezi, totodată, dacă Hector, mâine, 
Se va-nfrunta brăţiş. Aiax e gata. 
Diomede: 
Voi face-ntocmai. Sarcina aceasta 
Cu fală am s-o port. 
(les Diomede şi Calchas. Ahile şi Patroclus ies în 
fața corturilor lor.) 
Ulise: 
Ahile-i lângă cortul său, afară. 
Tu, generale, treci ca un străin, 
Te fă că l-ai uitat. Voi, căpitani, 
Priviţi-l, toţi, nepăsător. Eu însumi 
Rămân în urma voastră. Dacă-ntreabă 
De ce-l privim chiorâş, am la-ndemână 
Mijlocitor între răceala voastră 
Şi fudulia lui - un leac pe care 
Îl va sorbi. Mai ştii? O să-i priască. 
Bea-l sănătos! Oglinda-nfumurării 
E-nfumurarea. Când te ploconeşti, 
Trufia celui mândru o hrăneşti. 
Agamemnon: 
Că bine zici! Trecând prin dreptul lui, 
Ne vom preface-a fi nepăsători. 
Ne-am înţeles: ori să nu-i daţi bineţe, 
Ori daţi-i-o scârbiţi, mai rău stârnindu-l 
Decât de nu-l priviţi. Eu merg în frunte. 
Ahile: 
Cum? Vine generalul să-mi vorbească? 
Eu cu troienii nu mai lupt, ştii bine. 
Agamemnon: 
A spus ceva? Cerşeşte de la noi? 
Nestor: 
Vrei de la general ceva, mărite? 

Ahile: 
Nu. 
Nestor: 
Nimica, Doamne. 
Agamemnon: 


Cu atât mai bine. 
(Agamemnon şi Nestor ies.) 


Ahile: 

A, bună ziua, Menelau. 
Menelau: 

E bună, bună. 
(lese.) 
Ahile: 
Îşi bate joc de mine-ncornoratul? 
Alax: 
Ce faci, Patroclus? 

Ahile: 

Bună dimineaţa, Aiax. 
Alax: 

Cum? 
Ahile: 
Bună dimineaţa. 
Alax: 
Acum şi mâine-aşijderea. 

(lese.) 
Ahile: 


Ce-o fi cu ei? Nu-l recunosc pe-Ahile? 
Patroclus: 
Se ţin băţoşi, când până ieri zâmbeau 
Şi i se ploconeau din depărtare, 
Venind spăsiţi, de parcă se târau 
Spre-altare sacre. 
Ahile: 

Am sărăcit eu oare? 
Protivnicia de se-abate-asupră-ţi, 
Nici omul nu te cruţă: cel căzut 
Îşi va citi osânda-n ochii lumii 
Şi-o va simţi în propria-i cădere; 
Căci oamenii, ca fluturii, şi-arată 
Aripile brumate numai verii; 

Şi nimeni nu-i slăvit fiindcă-i om, 
Căci faima lui stă-n proslăvirea celor 
Ce-s în afară-i: rang, averi, favoruri, 
Răsplată-ntâmplătoare sau pe merit. 

Acestea cad, fiindcă-s lunecoase, 

Asemeni dragostei ce le susţine; 

Şi-n jos trăgându-se de-a valma toate, 
Se prăbuşesc. Cu mine nu e âstfel: 

Fortuna mi-e prietenă; mă bucur 
Şi azi, din plin, de tot ce-am stăpânit, 
Afară, doar, de-a' lor priviri; acestea, 

Setoase-alt'dat', cred c-au aflat în mine 

Ceva nedemn. A! lată-l pe Ulise. 

Să-i întrerup cititul. 


Ulise! 
Ulise: 
Ce doreşte-al mării fiu? 
Ahile: 
Citeai ceva... 
Ulise: 


Un ins ciudat scrie aici 
Că omul, cât ar fi de înzestrat, 
Lăuntric sau altminteri, nu se poate 
Făli cu ce-i al său şi nici simţi 
Că e stăpân decât prin oglindire. 
Virtuţile-i căldura şi-o răsfrâng 

Asupra altora, ce-o-napoiază 


Sorgintei sale. 
Ahile: 
Nu-i ciudat, Ulise. 
Noi nu putem cunoaşte frumuseţea 
Din chipurile noastre; ea se-arată 
Privirii altora. Nici ochiul însuşi, 
Cel mai subtil din simţuri, nu se vede; 
Dar ochii faţă-n faţă aşezaţi 
Se oglindesc întocmai între ei. 
Privirea nu se-ntoarnă-asupra ei 
Decât plecând să se-oglindească; - atunci 
Se vede singură. Nu e ciudat. 
Ulise: 
Învăţământul tras nedumireşte, 
Nu pilda-n sine - bine cunoscută. 
Autorul dovedeşte răspicat 
Că omul nu-i stăpân pe niciun lucru - 
Oricâte bunuri ar avea - cât timp 
Nu îşi împarte darul şi altora 
El însuşi nu-l cunoaşte până când 
Nu-l vede tălmăcit prin consfinţire; 
Aceasta, dată în vileag, răsună 
Ca bolta sau ca poarta de oţel, 
Primeşte soarele şi-napoiază 
Căldura lui şi chipul. Dus pe gânduri, 
Prin minte mi-a trecut fără de veste 
Aiax cel neştiut”. 
O, zei ce om! Un cal'* sadea, ce n-are 
Habar despre ce are?! Câte nu-s, 


77 Aiax nu se distinsese încă prin niciun fel de fapte de arme 


deosebite. 
78 Calul era considerat un animal prost. 

Sărace la vedere, dar de preţ! 
Şi, iarăşi, altele, prea preţuite 
Dar fără preţ! Pe-Aiax - mai ştii? - chiar mâine 
O să-l vedem faimos, printr-un noroc 
Căzut din cer. O, ceruri! Unii fac 
___Ce alţii lasă să se facă! Unii 
In casa sorții dau din colţ în colţ, 
lar alţii fac, sub ochii ei, pe proştii! 
Un om din faima altuia se-nfruptă, 
lar faima ţine post, din îngâmfare! 
Nu-i vezi pe grecii noştri? De pe-acum 
Pe-acest stângaci Aiax îl bat pe umăr, 
De parc-ar sta pe platoşa lui Hector 
Şi marea Troie aripa. 


Ahile: 
Te cred; căci au trecut pe lângă mine 
Cum trec pe lângă cerşetori calicii: 
Nici tu bineţe, nici privire. Cum? 
Uitate-s toate câte-am făptuit? 
Ulise: 


Ahile, timpul poartă o desagă 
Şi-ndeasă-n ea pomeni pentru uitarea 
Ce-i căpcăunul nerecunoştinţei. 
Fărâmele-s trecute fapte bune 
Ce-s înghiţite şi uitate-ndată 
Ce s-au făcut; onoarei, strălucirea 
l-o dă doar stăruința. Ne-nvechim 
Din clipa faptei: zale ruginite 
Pe-un colbăit trofeu. Porneşte grabnic, 

_ Urmând poteca-ngustă a onoarei 
In strunga unde-ncape-un singur om. 
Căci râvna are-o mie de feciori 
Ce se-aţin lanţ: iar dacă le faci loc 

Şi-n lături te abaţi din drumul drept, 
Se năpustesc ca valul înspumat 
Şi-n urma lor te lasă. 
Eşti ca un cal căzut în fruntea luptei, 
Slujind drept pod ariergărzii laşe, 
Călcat de toţi; şi-astfel, ce fac ei azi, 
Mai rău ca tu-n trecut, ţi-o ia-nainte. 
Căci vremea-i o simandicoasă gazdă 
Ce-abia dă mâna oaspelui când pleacă, 
Şi-n braţe-l ia când vine; pasămite, 
Ce-ar fi să fugă? Bun-găsitul râde, 
Rămasul-bun oftează. O, noblețea 
Pentru ce-a fost, răsplată să nu ceară! 
Căci chipeşia, bunătatea, 
Puterea, mintea, viţa, vitejia, 
Prietenia, dragostea robesc 
Sub vremea bârfitoare şi pizmaşă. 
Un fir al firii leagă-o-ntreagă lume: 
Cu toţii preamărim un nou-născut, 
Deşi-i croit şi dres din vechituri; 
Ne place lutul poleit cu aur 
Mai mult ca aurul spoit cu lut; 
Ochii nu laudă decât ce văd. 
Nu te mira, deci, om desăvârşit, 
Că grecii i se-nchină lui Aiax: 
Un lucru-n mers privirea o aţine 
Mai iute decât cel ce stă. Cândva 
Erai slăvit, şi-ai mai putea să fii, 
De n-ai căta de viu să te îngropi 
Şi-n cort să-ţi zăvorăşti bunul renume. 
Prin fapte strălucite, nu demult, 
l-ai pus pe zei să lupte printre oameni, 
Şi l-ai urnit pe însuşi Marte. 

Ahile: 
Da; 
Atât că sihăstria mea, Ulise, 
Nu-i fără de temei. 
Ulise: 
Dar împotrivă-i 
Sunt mai eroice şi tari temeiuri. 
Este ştiut, Ahile, că iubeşti 
Pe-o fiică-a lui Priam”. 
Ahile: 
Cum? E ştiut? 
Ulise: 


De ce te miri? 

În statul ce nu doarme, veghea ştie 
Câţi bobi de aur are-n paza-i Plutus; 
Măsoară fundul marilor adâncuri, 
Cu gândul ne-nsoţeşte şi, ca zeii, 

li dezveleşte leagănul său mut. 
Există-o taină-n mintea cârmuirii 
De care-n cronici nu se pomeneşte, 
Dar care-i mai divină prin lucrarea-i 
Decât pot spune vorba sau condeiul. 
Ce legături avut-ai cu troienii 
Ni-i cunoscut, întocmai ca şi ţie; 
Şi mult mai bine ti-ar şedea pe Hector 


79 Atât Ovidiu (Metamorfozele, XIII, 448 şi urm.) cât şi Seneca (în 
Troades menţionează faptul că Ahile era îndrăgostit de Polyxena 
(Polixena), una din fiicele lui Priam, renumită pentru frumuseţea şi 
caracterul ei delicat şi tandru. W. Caxton (op. cit, p. 622) 
relatează că după moartea lui Hector, Ahile a intrat în tratative cu 
troienii, angajându-se să-i convingă pe greci să facă pace, dacă 
troienii îi dădeau în schimb pe Polyxena în căsătorie. Cum na a 
izbutit să se facă ascultat de greci, el şi-a retras oştenii din luptă, 
(v. nota 36). 

Să-l culci grămadă, nu pe Polixena. 
Acasă, Pyrrhus“ tânărul, va plânge 
Când Faima-n insulă va trâmbiţa 
Şi, ţopăind, grecoaicele-au să cânte: 
„Sora lui Hector l-a învins pe-Ahile, 
Dar l-a bătut Aiax cum se cuvine.” 
Te las. Tu vezi de cântăreşte bine 
Şi sparge gheaţa ce pe-un prost îl ţine. 
(lese.) 
Patroclus: 
Te-am sfătuit ades, Ahile, astfel. 
Bărbatul muieratic, în război, 
E osândit mai râu decât femeia 
Cu-apucături de bărbăţoi. Eu stric! 
Toţi cred că sila mea pentru războaie 
Şi dragostea ce-mi porţi te ţin pe loc. 
Hai, sus, iubitule! lar voluptosul, 
Plăpândul Cupidon îşi va desface 
De pe grumazul tău îmbrăţişarea: 
Un strop de rouă, spulberat din coama 
Regească-a unui leu. 


Ahile: 
să lupte-Aiax cu Hector? 
Patroclus: 
Da! Câştigând şi multă slavă, poate. 
Ahile: 


Văd, văd, mi-e numele slăvit în joc; 


80 Pyrrhus, fiul lui Ahile, a fost numit şi Neoptolemus, adică „nou 
venit”, deoarece a fost adus la Troia cu puţin înainte de căderea 
cetăţii. Un oracol prezisese că Troia nu va putea fi cucerită decât 
dacă vor fi aduşi să ia parte la asediu Pyrrhus, fiul lui Ahile şi 
Philoctetes, cel mai vestit arcaş din acea vreme, căruia Hercule îi 


dăruise arcul şi săgețile sale. 


Faptul este menţionat în piesa lui Sofocle Phi/octetes, actul |. 

Rănită greu mi-e faima. 
Patroclus: 
O! Ai grijă! 
Se-nchidE greu o rană ce-ţi faci singur! 
Atunci când uiţi de cele cuvenite, 

Primejdiei îi dai pecete-n alb, 

Şi ea, ca frigurile, te pătrunde, 

Chiar dacă stai la soare tolănit. 

Ahile: 

Dragă Patroclus, adă-l pe Tersit. 
ÎI voi trimite la Aiax să-i spună 

Că vreau ca, după luptă, prinții Troiei 
să vină să ne vadă nenarmaţi. 

E-o poftă femeiască, de lăuză, 
să-l văd pe Hector în al păcii strai; 
să stăm de vorbă, chipul cu nesat 
să i-l privesc. Te cruţ de osteneală. 

(Intră Tersit.) 

Tersit: Mare minune! 

Ahile: Ce e? 

Tersit: Aiax a luat-o razna pe câmp, căutându-se 
pe sine. 

Ahile: Cum aşa? 

Tersit: Mâine trebuie să se bată în luptă dreaptă 
cu Hector, şi chelfăneala eroică pe care o s-o capete 
îl face mândru în chip atât de profetic, încât bate 
câmpii fără să spună nimic. 

Ahile: E cu putinţă? 

Tersit: Da. Se grozăveşte în dreapta şi în stânga 
ca un păun. Face un pas înainte, apoi se opreşte; stă 
şi se gândeşte ca o cârciumăreasă care nu are altă 
tablă a înmulţirii decât propriul ei creier pentru a-şi 
face socotelile; îşi muşcă buza cu o privire plină de 

înţelepciune, de parcă ar vrea să spună: „Aş avea 
destulă înţelepciune în capul ăsta, numai dacă ar 
vrea să iasă”; şi de avut, are, însă zace într-însul 
rece ca focul dintr-o cremene care, dacă nu e lovită, 
nu scapără. S-a zis cu bietul Aiax! Dacă nu-i frânge 
Hector gâtul în luptă, o să i-l frângă propria 
îngâmfare. Pe mine nu mă mai cunoaşte. Îi zic: 
„Bună dimineaţa, Aiax”; îmi răspunde: „Mulţumesc, 
Agamemnon”. Ce crezi despre un om care mă ia 
drept general de oştire? S-a prefăcut într-un peşte 
de uscat, fără grai - o dihanie! Dea ciuma în părerea 
cuiva despre sine! Un om poate s-o poarte pe 
amândouă feţele, ca pe-o scurteică de piele! 

Ahile: Tu o să fii trimisul meu pe lângă el, Tersit! 

Tersit: Cine, eu? Dar nu catadicseşte să răspundă 
nimănui! Şi-a pus omul în cap să nu răspundă; vorba 
e pentru cerşetori; îşi poartă limba în braţe. la să 
încerc să-l maimuţăresc; Patroclus să-mi pună 
întrebări. O să vedeţi parodia lui Aiax. 

Ahile: Vorbeşte-i, Patroclus! Spune-i că îl rog cu 
umilinţă pe viteazul Aiax să-l poftească pe prea- 
viteazul Hector sa vină, neînarmat, în cortul meu şi 
să facă rost de un bilet de liberă trecere pentru 
persoana lui de la mărinimosul şi prea-strălucitul, de 
şase ori şapte ori slăvitul căpitan-general al armatei 
greceşti, Agamemnon et cetera. Ei, începe! 

Patroclus: lupiter să-l binecuvânteze pe marele 
Aiax. 

Tersit: Hm! 

Patroclus: Vin din partea nobilului Ahile... 

Tersit: Ha! 

Patroclus: Care te roagă cu umilinţă să-l pofteşti 
pe Hector în cortul lui... 

Tersit: Hm! 

Patroclus: Şi să-i faci rost de un bilet de liberă 
trecere de la Agamemnon. 

Tersit: Agamemnon!... 

Patroclus: Da, slăvite. 

Tersit: Ha! 

Patroclus: Ce ai de zis la asta? 

Tersit: lupiter să te aibă în paza lui. Cu plecăciune. 

Patroclus: Răspunsul tău, mărite. 

Tersit: Dacă mâine e vreme frumoasă, la ceasurile 
unsprezece o să se aleagă într-un fel sau altul; 
oricum, o să-mi plătească scump înainte de a mă 
birui. 

Patroclus: Răspunsul tău, Doamne. 

Tersit: Mergi sănătos, din toată inima. 

Ahile: Nu, zău, e în halul ăsta? 

Tersit: Nu, e într-un hal fără de hal. N-aş putea să 
spun ce hălălaie o să fie într-însul după ce Hector o 
să-i storcoşească creierii; sunt însă sigur că n-o să 
iasă nicio muzică, afară doar dacă Apolo“ scripcarul 
o să facă strune din vinele lui. 

Ahile: Haide, trebuie să-i duci numaidecât o 
scrisoare. 

Tersit: Să-mi dai una şi pentru calul lui - e o 
făptură mai cu scaun la cap. 

Ahile: 


Mi-e cugetul ca o cişmea stârnită 
Eu însumi fundul nu i-l mai zăresc. 
(les Ahile şi Patroclus.) 


81 Anacronism. Apolo cânta din lăută şi nu din vioară (popular 
„Sscripcă”) după cum vrea să-l ridiculizeze acum Tersit. De altfel 
vioara este menţionată în scrieri ca un instrument muzical nou 
abia la începutul secolului al XVI-lea. 

Tersit: De ţi s-ar limpezi cişmeaua minţii ca să pot 
adăpa dintr-însa un măgar! Eu unul mi-aş dori să fiu 
mai degrabă păduche în lâna unei oi decât un 
nătâng atât de viteaz. 

(lese.) 


Actul IV 
Scena 1 


Troia. O stradă. 
Intră, dintr-o parte, Aeneas şi un servitor cu o 
torţă; 
din cealaltă, Paris, Deifobus, Antenor"”, 
Diomede şi alții, cu torţe. 


Paris: 
Cine-i acolo? 
Deifobus® : 


82 Antenor este menționat printre personajele scenei de față fără 
însă a avea vreo replică. El era unul dintre bătrânii cei mai 
înţelepţi din Troia. l-a găzduit pe Menelaus şi Ulise în casa sa când 
au venit la Troia ca soli ai grecilor propunând pacea în schimbul 
înapoierii Elenei. Antenor şi-a îndemnat concetăţenii să accepte 
propunerea grecilor, motiv pentru care a fost cruțat de greci când 
aceştia au cucerit Troia. 

83 Unul din fiii lui Priam şi al Hecubei. S-a căsătorit cu Elena după 

Nobilul Aeneas. 
Aeneas: 
E Paris însuşi printre voi? 
Eu de-aş avea prilej să stau atâta 
Cât stai tu, Paris, numai cerul - poate! - 
M-ar şti răpi tovarăşei de pat. 
Diomede: 
Eu cred la fel. Troiene, te salut! 
Paris: 
Aeneas, e un grec viteaz. Dă-i mâna. 
Ţi-aduci aminte când ne-ai povestit 
Cum Diomed o săptămână-n şir 
Te-a urmărit pe câmpul luptei? 
Aeneas: 
Viteazule, fii sănătos - 
Atât cât ţin tocmelile de pace; 
Dar, de mă-ntâmpini înarmat, ţi-arunc 
Sfidarea cea mai neagră ce-o cunoaşte, 
În gându-i, inima, şi-n fapt, curajul! 
Diomede: 
Primesc urările de o potrivă. 
Ni-e sângele-amorţit, deci, sănătate! 
Dar, la-ntâlnirea-ntre prilej şi luptă, 
Mă jur pe lupiter să te vânez 
Cu toată iscusinţa şi puterea. 
Aeneas: 
O să vânezi un leu ce va fugi 
Cu faţa îndărăt*”. Binevenit 


moartea lui Paris. La căderea Troiei, Deifobus a fost ucis de 
Menelaus. 

84 Kenneth Palmer, editor şi comentator al piesei Troilus şi 
Cresida, vede în cuvintele lui Aeneas o aluzie la heraldica 
medievală în care în unele armorii, se reprezenta un leu 
întorcându-şi capul înapoi. 

să fii la noi! Pe viaţa lui Anchise”, 
Te-om omeni! Jur pe-a Venerei’? mână 
Că suflet viu n-a îndrăgit astfel 
Fiinţa ce doreşte să omoare! 
Diomede: 
Simţim la fel. Trăi-te-ar lupiter 
Ocoluri de-ale soarelui o mie, 
Sortit de nu eşti faimei spadei mele! 
Dar dacă-n moartea ta mi-e slava, mori, 
Cu răni puzderie - şi-aceasta, mâine! 
Aeneas: 
Ne ştim acum destul de bine. 
Diomede: 
Şi-am vrea să ştim că ne aflăm mai rău. 
Paris: 
N-am pomenit iubire mai avană, 
Nici duşmănie mai cu năbădăi. 
Ce te-a făcut să ieşi aşa devreme? 
Aeneas: 
Mă cheamă regele. De ce - nu ştiu. 
Paris: 
Solia-ţi iese-n drum. Acas' la Calchas 
ÎI du pe grec, şi pentru Antenor, 


85 Anchise, tatăl lui Aeneas, fusese de o frumuseţe asemănătoare 
zeilor, ceea ce explică de ce s-a îndrăgostit de el zeiţa Afrodita. 
Lăudându-se cu aventura lui, a fost lovit de un fulger care l-a orbit. 
La căderea Troiei Aeneas l-a salvat ducându-l în spate la corăbiile 
cu care acesta şi un număr destul de mare de troieni au fugit din 
cetatea cuprinsă de flăcări. Episodul este povestit în Cartea a 2-a a 
Eneidei. Anchise nu a mai ajuns în Italia, murind când Aeneas şi 
troienii se aflau în Sicilia în drum spre Latium. 

86 Aluzie probabil la înfruntarea armată care avusese loc recent 
între Aeneas şi Diomede. Acesta din urmă, ajutat de zeii potrivnici 
Troiei, o rănise la mână pe Afrodita când zeiţa intervenise în luptă 
pentru a-şi ocroti fiul (v. //iada, V). 

Ce-i liberat, tu dă-i-o, pe Cresida. 
Să mergem împreună, sau, de vrei, 
Ne-o ia-nainte. Bănuiesc - ba chiar 
Nu mă-ndoiesc - că fratele meu Troilus 
Şi-a petrecut acolo noaptea. Tu 
Deşteaptă-l şi vesteşte-l că sosim, 
Pe larg spunându-i pentru ce. Mă tem 
Că vom fi oaspeţi nedoriți. 


Aeneas: 
Te cred! 
Mai bine Troia-n Grecia să plece, 
Decât Cresida lui din Troia. 
Paris: 


De! 
Avana toană-a timpului doreşte 
să fie-aşa. Mergi, prinţe, te urmăm. 
Aeneas: 
Vă las pe toţi cu bine! 
(lese.) 
Paris: 
Ci spune-mi, Diomed, deschis răspunde-mi, 
În numele prieteniei noastre: 
Cum crezi, mai vrednic de Elena cine-i: 
Sunt eu, sau Menelau? 
Diomede: 
La fel sunteţi. 
El merită s-o aibă căci o cere, 
Şi-ocara-i nu-l sminteşte, înfruntând 
Un iad de chin şi-o lume de-ncercări. 
Tu, iarăşi, s-o păstrezi fiindcă-o aperi 
Şi nu-ncerci gustul terfelirii sale, 
Pierzând atâţi prieteni şi averi. 
El, ca, un biet încornorat, ar bea 

Şi drojdia din vinul răsuflat; 
Tu, ca un crai, ai vrea să naşti vlăstare 
Din coapsele-i de târfă. La cântar 
Vi-i meritul la fel, dar el, zic eu, 
Punându-i coarne târfa, e mai greu. 
Paris: 
Eşti mult prea crud cu-a ta compatrioată. 
Diomede: 
Cu ţara-i crudă ea. Ascultă, Paris! 
S-a stins un grec de fiecare strop 
Din sângele-i stricat, şi orice dram 
Din trupul ei nemernic s-a plătit 
Cu-o viaţă de troian. De când cuvântă, 
Ea n-a rostit atâtea vorbe bune 
Câţi greci şi câţi troieni au fost răpuşi 


Din vina ei. 
Paris: 
Te porţi ca negustorii, 
Căci defăimezi, ce ai dori să cumperi; 
Ci noi valoarea i-o păstrăm, tăcând, 
Căci lăudăm doar ce dorim să vindem. 
Pe-aici ni-e drumul. 

(les.) 


Scena 2 


Troia. Curtea din faţa casei lui Pandarus. 
Intră Troilus şi Cresida. 


Troilus: 
Hai, du-te, du-te, dimineaţa-i rece. 
Cresida: 
Atunci, iubitul meu, să-l strig pe unchiul - 

El să deschidă poarta. 
Troilus: 
Nu-l trezi. 
Tu dormi. Închidă-ţi somnul ochii galeşi, 
lar pacea ţi se-aştearnă-n simţuri, gingaş, 
Să dormi ca pruncii fără griji. 


Cresida: 
Cu bine! 
Troilus: 
Şi să te culci... 
Cresida: 
Te-ai săturat de mine? 
Troilus: 


Cresida, n-aş pleca de lângă tine, 
Dar noaptea nu ne mai ascunde, visul, 
lar ziua harnică ce-a deşteptat-o 
Din somnu.-i, ciocârlia, a stârnit 
Croncănitorii corbi. 
A fost prea scurtă noaptea. 
Cresida: 
Cumplită vrăjitoare! Pe tâlhari 

Îi ocroteşte-o veşnicie, însă fuge. 
Troilus: 

Cu graba gândului de-ndrăgostiţi! 

Ai să răceşti şi-o să mă ţii de rău! 
Cresida: 

Mai stai! 
Ah, voi, bărbaţii, veşnic vă grăbiţi. 
Ce proastă-s! De mă-mpotriveam mai mult, 
Ai fi rămas. Ascultă! Cine-i, oare? 
Pandarus (dinăuntru): Cum? Toate  uşile-s 

deschise? 
Troilus: 

E unchiul tău. 
Cresida: 
Dea naiba-n el! lar o să-şi bată joc! 
Ce viaţă mă aşteaptă! 
(Intră Pandarus.) 
Pandarus: 
Ei? Ei? Ce fac fecioriile? Ascultă, fată mare! 
Unde e nepoata mea, Cresida? 
Cresida: 
Ah, unchi nesuferit, răutăcios! 
Întâi mă-ndemni, apoi îţi râzi de mine. 
Pandarus:  Te-ndemn să faci ce? Aud? Să 
poftească să spună ce! Ce-am îndemnat-o să facă? 
Cresida: 
Ei, haide, haide. Eşti hain la suflet - 
Nu-i laşi pe alţii să trăiască. 
Pandarus: Ha, ha, ha! Vai, biata fetiţă! Prostuţa de 
ea! N-ai dormit în noaptea aceasta? Nu te-a lăsat să 
dormi omul cel rău? Lua-l-ar moşu'! 
(Bate cineva în poartă.) 
Cresida: 
Ce-am spus? Şi-ar ciocăni, mai bine, capul! 
Vezi cine bate, unchiule iubit! 
Stăpâne, vino în odaia mea. 
Zâmbeşti de parcă ţi-aş fi pus gând rău... 
Troilus: 
Ha, ha! 
Cresida: 
Te-nşeli, nu mă gândeam acum la asta. 
(Se aud bătăi din nou.) 
Cum bat! Să mergem, haide, dragul meu. 
N-aş vrea, în niciun chip, să fii văzut. 
(Troilus şi Cresida ies.) 

Pandarus: Cine-i acolo? Ce e? Vrei să spargi uşa? 
Ei! Ce s-a întâmplat? 

(Intră Aeneas.) 

Aeneas: Bună dimineaţa,  uncheşule, bună 
dimineaţa! 

Pandarus: Cine e, cinstitul Aeneas? Pe legea mea, 
nu te-am recunoscut. Ce noutăţi aduci aşa 
devreme? 


Aeneas: 

Nu e aicea prinţul Troilus? 
Pandarus: 

Aici? Păi ce să caute aici? 
Aeneas: 


Hai, lasă, nu-l ascunde, e-năuntru. 
Vreau să-i vorbesc - sunt lucruri însemnate. 
Pandarus: Spui că-i aici? Îţi jur că e mai mult decât 
ştiu eu. Eu, unul, am venit târziu. Ce să caute aici? 
Aeneas: Ce? Mai nimic... Nici nu-ţi dai seama cât 
rău poţi să-i faci. Dorind să-i fii prea devotat, o să-l 
trădezi. Cu toate că nu ştii nimic, du-te şi adă-l; 
haide, ce mai stai? 
(Intră Troilus din nou.) 
Troilus: 
Ei, ce s-a întâmplat? 
Aeneas: 
Mi-e aşa de grabnică solia-,ncât 
De-abia am timp să te salut. În urmă 
Vin fratele tău, Paris, Deifobus 
Şi Diomed, urmaţi de Antenor, 
Ce-i liberat. În schimbu-i, chiar acum, 
'Naintea primei jertfe, ni se cere 
S-o-ncredinţăm lui Diomede, grecul, 
Pe doamna ta. 

Troilus: 
S-a hotărât astfel? 

Aeneas: 

Da, de Priam şi-ntregul sfat al Troiei. 
Ei vin să treacă hotărârea-n faptă. 

Troilus: 

Tot ce-am clădit îşi bate joc de mine! 
Voi merge să-i întâmpin. Tu, Aeneas, 
Nu m-ai găsit - ne-am întâlnit pe drum. 

Aeneas: 

Prea-bine, Troilus. Tainele naturii 
N-au să mă-ntreacă prin tăcerea lor. 

(Troilus şi Aeneas ies.) 

Pandarus: E cu putinţă? De-abia a câştigat-o şi o şi 
pierde? Dracul să-l ia pe Antenor! Tânărul prinţ o să- 
şi piardă minţile. Dar-ar ciuma în Antenor! Mai bine 
l-ar fi strâns de gât! 

(Cresida intră din nou.) 

Cresida: Dar ce s-a întâmplat? Cine a fost aici? 

Pandarus: Of! Of! 

Cresida: De ce oftezi aşa? Unde-i iubitul meu? S-a 
dus! Ce-i, dragă unchiule, hai, spune-mi! 

Pandarus: De-aş fi în pământ tot atât cât sunt şi 
deasupra lui! 

Cresida: O, zei! Ce s-a întâmplat? 

Pandarus: Te rog, intră în casă. Ah, mai bine nu te 
năşteai! Ştiam că o să i se tragă moartea de la tine. 
Bietul băiat! Dar-ar ciuma în Antenor! 

Cresida: Bunul meu unchi, te conjur în genunchi 
să-mi spui ce s-a întâmplat! 

Pandarus: Trebuie să pleci, fetiţa mea, trebuie să 
pleci. Eşti dată în schimbul lui Antenor. Trebuie să te 
duci la tatăl tău şi să te desparţi de Troilus. Asta 

înseamnă moartea lui, pieirea lui! N-o să poată 
îndura. 

Cresida: 
O, zei nemuritori! N-am să mă duc! 
Pandarus: Trebuie. 
Cresida: 
Nu, unchiule. Pe tata l-am uitat; 
Nu ştiu ce-s legăturile de sânge; 
N-am rudă, suflet, dragoste - pe nimeni 
Apropiat ca Troilus. Zei divini, 
Simbol al perfidiei să mă faceţi 
De-l voi trăda! Putere, timp sau moarte, 
Puteţi să-mi chinuiţi în voie trupul, 
Dar temelia ce-am durat iubirii 
Spre sine-atrage tot. Mă duc să plâng. 
Pandarus: Du-te, du-te! 
Cresida: 
Să-mi smulg frumosul păr, să-mi zgârii faţa, 
Să-mi sparg, prin geamăt, glasul, şi chemându-l 
Să mi se frângă inima. Nu plec din Troia. 
(les.) 


Scena 3 


Troia. În faţa casei lui Pandarus. 
Intra Paris, Troilus, Aeneas, Deifobus, Antenor şi 
Diomede. 


Paris: 

S-a luminat, şi ceasul hotărât 
S-o-ncredinţăm acestui vajnic grec 
__Se-apropie. lubite frate Troilus, 
Inştiinţează-ţi doamna şi zoreşte-o 

Să fie pregătită. 


Troilus: 
Intră-n casă. 
O voi aduce grecului îndată. 
Voi socoti că mâna lui, primind-o, 
E un altar, iar fratele tău, Troilus, 
Un preot ce-şi jertfeşte inima. 
(lese.) 
Paris: 


Eu ştiu ce-nseamnă să iubeşti; 
Şi cum te plâng, aş vrea să te ajut! 
Intraţi, cinstite feţe. 


(les.) 
Scena 4 
Troia. O cameră în casa lui Pandarus. 
Intră Pandarus şi Cresida. 
Pandarus: 
Te stăpâneşte, fata mea. 
Cresida: 


De ce-mi vorbeşti de stăpânire? 
Amarul mi-e deplin, tăios, adânc, 
Şi gustul lui e vrednic de temeiul 
Ce l-a născut. Cum pot să-l stăpânesc? 
lubirea de-aş putea să mi-o înfrâng, 
Sau gustul ei mi s-ar părea mai searbăd, 
Atunci mi-aş alina, poate, durerea; 
Dar dragostea de leac nu vrea s-audă; 
Nici jalea pentru pierderea mea crudă. 

(Intră Troilus.) 

Pandarus:  lată-l, iată-l, iată-l! Ah! Sărmani 
porumbei! 

Cresida: 

O, Troilus, Troilus! 

(Îi îmbrățișează.) 

Pandarus: Ce privelişte, cu două feţe! Lasă-mă să 
te îmbrăţişez şi eu „Ah, inimă”, vorba cântecului: 

„Ah, inimă de jale plină, 
Cum de suspini şi nu te frângi?” 

La care dânsul răspunde: 

„Prietenia ta, de râzi, de plângi, 
Durerea nu-mi alină.” 

Nu s-au pomenit versuri mai adevărate. Nu 
trebuie să aruncăm nimic la o parte, pentru că s-ar 
putea să mai trăim, ca să avem nevoie de ele. O să 
vedem asta, da, da. Ei, mieluşeilor?! 


Troilus: 
Atât de nentinată mi-e iubirea, 
Că fericiţii zei mi te răpesc, 
Urându-i flacăra, mai arzătoare 
Ca ruga ce le-o nalţă buze reci. 
Cresida: 
Pot zeii jindui? 
Pandarus: 
Da, da, da - e limpede. 
Cresida: 
E-adevărat că trebuie să plec? 
Troilus: 
Crud adevăr! 
Cresida: 
să mă despart de Troilus? 
Troilus: 

De Troia şi de Troilus. 
Cresida: 
Cu putinţă-i? 
Troilus: 
Şi chiar acum, căci soarta nemiloasă 
Nu-ngăduie rămasul-bun; întrece, 
În drumul ei, zăbava, val-vârtej; 
Nu lasă buzele să se-ntâlnească; 
Împiedică, hain, îmbrăţişarea, 
Şi ne sugrumă jurământul scump 
Când îl rostim cu sufletul la gură. 
Cu-o mie de suspine cumpăraţi, 
Ne vindem azi, grăbit, cu unul singur. 
Cu zorul hoţului, cumplitul timp 
Îşi grămădeşte la-ntâmplare prada; 
Puzderia de-mbrăţişări duioase, 
Sfinţite, fiecare, de săruturi, 
O-ndeasă într-un jalnic bun-rămas 
Şi ne îmbie c-un sărut lihnit, 
Amar ca sarea râului de lacrimi. 
Aeneas (dinăuntru): 
E gata doamna? 
Troilus: 
Auzi? Te strigă. Unii zic că Geniul“ 
Îi spune „hai!” celui ce stă să moară. 
S-aştepte, va veni numaidecât! 
Pandarus: Unde-mi sunt lacrimile? Să plouă, 
pentru ca să se potolească această furtună, căci 
altminteri inima mea va fi smulsă din rădăcină! 
(lese.) 


87 Conform credinţei mitologice, fiecare om avea un duh ocrotitor 
sau îndrumător care îl supraveghea toată viaţa şi care probabil îl şi 
conducea afară din lumea pământească, până la malul râului Styx. 

Cresida: 
Aşadar, trebuie să plec? 
Troilus: 
Leac nú e. 
Cresida: 


Cresida tristă printre grecii veseli! 
Când ne vom revedea? 
Troilus: 
lubita mea! Să-mi fii doar credincioasă... 
Cresida: 
Cum „credincioasă”? Ce-i ăst gând viclean? 
Troilus: 
S-avem îngăduință-n vorba noastră. 
E clipa despărțirii 
N-am spus aceasta pentru că m-aş teme, 
Căci eu mănuşa® mi-aş zvârli-o Morții 
Jurând că inima ţi-e nepătată; 
Printr-o făgăduială mă gândeam 
Să-mi termin vorba: fii doar credincioasă. 
Şi voi veni la tine. 
Cresida: 
să-nfrunţi, iubitul meu, fără de număr 
Şi mari primejdii? Nu te îndoi! 


Troilus: 

Le-oi îmblânzi. la mâneca aceasta. 
Cresida: 

Şi tu mănuşa. Când te voi vedea? 
Troilus: 


Voi mitui străjerii greci, şi âstfel 
Am să te văd în fiecare noapte. 


88 În conformitate cu codul cavaleresc medieval, provocarea la 
duel se făcea aruncând o mănuşă la picioarele celui provocat care 
arăta că primeşte duelul ridicând mănuşa de jos. 

Dar, nu trăda. 
Cresida: 
O, ceruri! lar începi! 
Troilus: 
Vorbesc astfel, iubito, 
Căci tinerii eleni au multe daruri: 
Ştiu să iubească,-s înzestrați din fire, 
În creştere şi arte n-au pereche. 
Talentele şi noutatea-mbie; 
Şi, vai! Un fel de gelozie sacră - 
Numeşte-o virtuos păcat, te rog! - 
Mă face temător. 
Cresida: 
Nu mă iubeşti, 
O, zei! 
Troilus: 
Să mor, atunci, ca un nemernic! 
Nu mă-ndoiesc atât de-a ta credinţă, 
Cât de-nzestrarea mea: nu ştiu să cânt, 
să fac voltije, să vorbesc frumos, 
Nici să joc jocuri măiestrite - toate 
Virtuţi ce grecii le cunosc din leagăn. 
O, crede-mă că-n toate-aceste daruri 
Pândeşte-un démon mut ce ispiteşte 
Viclean, viclean! Să nu fii ispitită! 
Cresida: 
Crezi că voi fi? 
Troilus: 
Nu! 
Dar uneori se-ntâmplă ce nu vrem 
Şi-adesea ne suntem înşine demoni, 
Când ispitim puterea noastră slabă, 
Prea-ncrezători în şubreda-i virtute. 

Aeneas (dinăuntru): 
Hai, prinţe! 
Troilus: 
Un sărut, ne despărţim. 
Paris (dinăuntru): 


Hai, frate! 
Troilus: 
Vino-ncoace, Paris, 
Şi adă-i pe Aeneas şi pe grec. 
Cresida: 
Vei fi statornic, dragul meu? 
Troilus: 


Eu? Vai! E viciul meu, păcatul meu! 
Mulţi pescuiesc, cu şiretlicuri faima; 

Ci eu, statornic şi cinstit, nu caut 

Să-mpăunez sinceritatea; mulţi 

Işi auresc coroana de aramă, 

Ci eu pe-a mea o port aşa cum este. 
să nu te temi, iubito - al meu crez 

E să fiu simplu şi să nu trădez. 

(Intră Aeneas, Paris, Antenor, Deifobus şi 
Diomede.) 
Salut pe Diomede! lată doamna 
Ce-n schimb pentru-Antenor ai s-o primeşti. 
Ţi-o voi încredința la poarta Troiei, 
Spunânduc-ţi, între timp, cât preţuieşte. 
Cinsteşte-o, grec frumos, iar eu îţi jur: 

De-o fi să cazi în voia spadei mele, 

Să spui „Cresida” şi vei fi ferit 

Ca,-n llion, Priam. 
Diomede: 
Domniţă, cruţă-mă 

De mulţumirile ce-aşteaptă prinţul. 

Respect îmi cere flacăra din ochi 


Şi cerul din obraji; lui Diomed 
Să-i porunceşti în toate ca stăpână. 
Troilus: 
De-o lauzi, grecule, şi umileşti 
Căldura rugăminţii ce ţi-o fac, 
Nu eşti cuviincios cu mine. - Ascultă: 
Ea-i mai presus de laudele tale 
Decât eşti tu nevrednic să-i fii sclav. 
Te poartă bine, căci îţi cer aşa; 
De nu, chiar dacă te va ocroti 
Ahile uriaşul, pe Pluton! 
Cu capul vei plăti!* 
Diomede: 
Domol, alteţă! 
Socot că, sol fiind, am şi căderea 
În voie să vorbesc”; când o să plec, 
Voi face ce poftesc şi, crede-mă, 
Nimic silit. Pe ea voi preţui-o 
Aşa cum merită; dar dacă tu 
Zici „fă aşa”, răspund cinstit prin „nu”. 
Troilus: 
Să mergem. Pentru vorba ta sfruntată, 
O să-ţi ascunzi tu ţeasta, nu o dată. 
Dă-mi mâna ta, iubito, şi mergând 
Tot focul să ni-l spunem, gând la gând. 
(les Troilus, Cresida şi Diomede. Se aude 
trompeta.) 
Paris: 


89 V. nota 47. 
90 Diomede îi reaminteşte lui Troilus că se bucură de imunitatea 
ce i-o asigură calitatea sa de sol al conducătorilor armatelor 

E trâmbiţa lui Hector, auziţi? 
Aeneas: 
Cum ne-am pierdut o dimineaţă! Prinţul 
Va spune că sunt leneş, căci jurasem 
Să fiu 'naintea lui pe câmpul luptei. 
Paris: 
De vină-i Troilus. Hai cu el pe câmp. 
Deifobus: 
Să mergem repede. 
Aeneas: 
Cu sprinteneala mirelui voioasă, 
să ne grăbim pe urmele lui Hector; 
De bărbăţia şi curajul lui 
Atârnă slava llionului. 
(les.) 
Scena 5 


Tabăra grecească. Arena e pregătită pentru luptă. 
Intră Aiax, înarmat; Agamemnon, Ahile, Patroclus, 
Menelau, Ulise, Nestor şi alții. 


Agamemnon: 
Semet şi fercheş, iată-te sosit 
La luptă mai devreme. Voiniceşte 
Fă-ţi surla să răsune până-n Troia, 
Temutule Aiax; şi, spăimântat, 
Văzduhul pe duşman să-l asurzească 
Şi să-l aducă-aici. 
Aiax (aruncându-şi punga trâmbițaşului): 
Tâlhare, ţine! 
Plămânii scuipă-ţi, crapă-ţi surla, suflă 
Pân-ce-n obrazu-ţi puhav umblă vânturi 

Mai rău ca-n pântecul lui Achilon”;, 
Însângerează-ţi ochii, umflă-ţi pieptul - 
ÎI chemi pe Hector! 


Ulise: 
Trompetul nu răspunde. 
Ahile: 
E devreme. 
Agamemnon: 
Nu-i colo Diomede, cu Cresida? 
Ulise: 


Ba da, îl recunosc după cum merge: 
Se nalţă din călcâie şi,-avântat, 
Pământul pare că nici nu-l atinge. 
(Intră Diomede cu Cresida.) 
Agamemnon: 
Aceasta e Cresida? 
Diomede: 
Da, chiar ea. 
Agamemnon: 
Binevenită fii la greci, domniţă. 

Nestor: 

Te-a sărutat chiar generalul nostru. 
Ulise: 

E un sărut „particular”; mai bine 
să fie sărutată-n „general... 

Nestor: 

E-un sfat curtenitor - eu voi începe. 

Atâta pentru Nestor. 
Ahile: 
Sărutul iernii îl voi şterge eu. 

Ahile-ţi spune bun-venit, frumoaso! 

Menelau: 


91 Vânt de miazănoapte aspru şi puternic. 

Aveam cândva temeiuri să sărut. 
Patroclus: 
Nu-i un temei ca să săruţi acum, 
Căci âstfel Paris s-a încumetat 
Să te despartă de temeiul tău. 
Ulise (aparte): 
Ucigătoare vrajbă şi năpastă! 
Ne face coarnele să-i aurim! 
Patroclus: 
Am sărutat-o pentru Menelau. 
Şi mie-mi vine rândul. 
(O sărută iar.) 


Menelau: 
Nu e rău! 
Patroclus: 
Sărut cu Paris pentru el, mereu. 
Menelau: 


Vreau s-o sărut. Domnița mea, primeşti? 
Cresida: 
Când te săruţi, primeşti sau dăruieşti? 
Patroclus: 
Primesc şi dau. 


Cresida: 
Eu nu-nchei un târg rău. 
lei un sărat mai bun decât al tău, 
De-aceea, nu ţi-l dau. 
Menelau: 


Eu o să-ţi dau mai mult: trei pentru unul. 
Cresida: 
Cum, fără soţ? Pereche, sau niciunul. 
Menelau: 
Niciun bărbat, domniţă, n-are soţ! 
Cresida: 

Ba da; nu are Paris un bărbat? 


Menelau: 
E-un bobârnac? 
Cresida: 
O, nu, pe legea mea! 
Ulise: 


I-s coamele prea tari spre-al mai durea! 
Pot să-ţi cerşesc o sărutare, doamnă? 
Cresida: 


Da, poţi. 
Ulise: 
Fierbinte o doresc. 
Cresida: 
Păi, cere. 
Ulise: 
Pe Venus! O să-ţi cer o sărutare, 
Când va fi iar Elena fată mare. 
Cresida: 


Mi-o ceri când socoteşti - nu-s rea de plată. 
Ulise: 
Scadenţa n-o să vină niciodată. 
Diomede: 
O vorbă, doamnă, tatăl tău te-aşteaptă. 
(Diomede pleacă cu Cresida.) 
Nestor: 
Descurcăreaţă foc! 
Ulise: 
Neruşinata! 
În ea vorbeşte ochiul, faţa, buza, 
Chiar şi piciorul; duhul desfrânării 
Mijeşte-n orice mădular şi gest. 
Ah, îmbieri ce-ntâmpină mieros 
'Nainte de-a fi fost întâmpinate 

Şi sulul gândurilor îl desfac 
Oricărui cititor înfierbântat! 
să nu uităm: asemenea fiinţe 
Alunecă la cel dintâi prilej, 
Sunt fiice ale poftei. 
(Se aude sunet de trâmbiţi.) 
Toți: 
E surla Troiei. 
Agamemnon: 
lată şi alaiul. 
(Intră Hector, înarmat; Aeneas, Troilus şi alţi 
troieni însoțitori.) 
Aeneas: 
Salut, o, prinți eleni! Învingătorul 
Ce plată va primi? Sau nu doriţi 
să fie cunoscut? Să se înfrunte 
Până la capătul puterii lor 
Sau, la auzul vocii de arbitru 
Şi-al primului semnal, să, se despartă?” 
Acestea-ntreabă Hector. 
Agamemnon: 
El cum vrea? 
Aeneas: 
li e totuna; el se va supune. 
Ahile: 
Aşa e Hector; prea încrezător, 
Cam încrezut, dispreţuind prea mult 
Pe adversar. 


92 Lupta dintre Hector şi Aiax urmează să se desfăşoare conform 
codului cavaleresc medieval. In textul vremii lui Shakespeare nu 
se punea problema redării culorii locale în piesele clasice şi 
istorice. 

In duelurile cavalereşti medievale arbitrul avea dreptul să 
oprească un duel şi să proclame un învingător. 

Aeneas: 
De nu eşti tu Ahile, 
Cum te numeşti? 
Ahile: 
Nicicum, de nu-s Ahile. 
Aeneas: 


Ahile, aşadar. Oricum, ascultă: 
În Hector vitejia-i nentrecută, 

Şi plină de sfială făloşia; 
Nemărginită-i una precum lumea; 
Cealaltă - neființă. Cercetează-l: 

E curtenie ce părea mândrie. 
Din sânge, jumătate e-n Aiax; 
De dragul lui, cealaltă stă în Troia; 
Din Hector, jumătate doar s-ar bate 
Cu-acest troian şi grec pe jumătate”. 
Ahile: 
O luptă de fecioare? Înţeleg... 
(Diomede intră din nou.) 
Agamemnon: 
A, vine Diomed. Mergi, cavalere, 
Şi stai lângă Aiax. Tu şi Aeneas 
Veţi hotărî desfăşurarea luptei, 
De-i vorba de răgaz sau încleştări 
Pe viaţă şi pe moarte. Socotesc 
Că-s ca şi dezarmaţi, căci se-nrudesc. 
(Aiax şi Hector păşesc în arenă.) 
Ulise: 
Stau faţă-n faţă de pe-acum. 
Agamemnon: 
Cine-i acest troian posomorât? 
Ulise: 


93 Hector şi Aiax sunt veri, (v. nota 18). 

Mezinul lui Priam - un cavaler 
Nevârstnic, dar neîntrecut; cinstit; 
În fapte gureş, însă nefălos; 
Greu de stârnit, dar şi mai greu de-oprit; 
Cu inima şi mâna larg deschise; 
Ce are dă, şi ce gândeşte spune, 
Dar nu-i nechibzuit în dărnicie, 

Nici dând vre-unor gânduri slute grai. 
Ca Hector brav, dar mult mai de temut, 
Căci Hector, chiar când e pornit, se lasă 

Înduioşat; ci el, în toiul luptei, 
E mai răzbunător ca gelozia. 
Îl cheamă Troilus şi în el, ca-n Hector, 
Nădejdile şi le sădeşte Troia” 
Pe când eram în Ilion, în taină 
Mi l-a descris astfel Aeneas, care 
Pe tânăr îl cunoaşte foarte bine. 
(Trompete. Hector şi Aiax luptă.) 


Agamemnon: 

S-au încleştat. 
Nestor: 

Aiax, ţine-te bine! 

Troilus: 

Hector, dormi! 

Trezeşte-te! 
Agamemnon: 
Loveşte-n plin, Aiax! 

Diomede: 


94 Ulise relatează că însuşi Aeneas, considerat de troieni ca al 


doilea după Hector, (v. nota 16), i-a declarat că troienii îşi 
puseseră aceeaşi nădejde în Troilus (cel mai tânăr dintre fiii lui 
Priam) ca şi în Hector în privinţa câştigării războiului cu grecii, 
deoarece, deşi avea numai 23 de ani, era necruţător în luptă, şi, 
prin urmare, apărea şi mai de temut pentru greci decât Hector. 

Destul. 
(Trompetele încetează.) 
Aeneas: 
Ajunge, prinți, vă rog. 
Aiax: 


Nu-s încă încălzit; să mai luptăm! 
Diomede: 
Cum crede Hector. 
Hector: 
Eu n-aş mai lupta. 
Eşti fiu al sorei tatălui meu, prinţe, 
Şi văr al seminţiei lui Priam”, 
lar legea înrudirii interzice 
O luptă sângeroasă între noi. 
Amestec de troieni şi greci de-ar fi, 
Astfel ca să poţi spune: „Această mână 
Grecească e; aceasta e troiană; 
În ăst picior sunt muşchi eleni, şi-n ăsta 
Troieni sunt; în obrazul drept e sânge 
De-al mamei mele; în cel stâng, de-al tatii”, 
Pe lupiter, să ştii c-această spadă 
Nu te-ar lăsa să pleci făr-să cresteze 
Dihonia în mădularele-ţi greceşti, 
Dar zeii drepţi nu vor să vărs un strop 
Din sângele mătuşii, mele, care 
Te-a zămislit! Aiax, îţi cad la piept. 
Pe-acel ce tună! Ai vânjoase braţe, 
Şi-astfel doreşte Hector să-l cuprindă. 
Onoare ţie, vere! 


95 Legătura de rudenie dintre Hector şi Aiax este arătată nu numai 
în lucrarea lui Lydgate (op. cit. III, 2046-8) (v. comentarii), precum 
şi a lui Thomas Cooper (Cooper's Thesaurus, 1565) dar şi în 
Metamorfozele lui Ovidiu (XIII, 27), (v. nota 53). 

Aiax: 
Îţi mulţumesc; 
Eşti mult prea nobil şi mărinimos. 
Venisem să te-omor şi să mă-ntorc 
Mai câştigat în urma morţii tale. 
Hector: 


Nici chiar Neoptolem” cel strălucit, 
Pe chivăra căruia Faima strigă: 
„E el!”, nu şi-ar putea făgădui 
Câştigul slavei smulse de la Hector. 
Aeneas: 
De-o parte şi de alta,-nfrigurarea 
Întreabă, ce-ai de gând? 
Hector: 
Răspunsul meu 
E-mbrăţişarea; bun-rămas, Aiax! 
Aiax: 
Dacă-aş găsi în rugăminţi izbândă - 
Cum rar mi se întâmplă - te-aş pofti 
În corturile noastre, văr slăvit. 
Diomede: 
Ahile - ca şi Agamemnon - vrea 
Pe bravul Hector nenarmat să-l vadă. 
Hector: 
Aeneas, vreau să-l chemi aici pe Troilus. 


96 Neoptolem (Pyrrhus), fiul lui Ahile, nu sosise încă în tabăra 


grecilor care asediau Troia, aşa că nu se putuse afirma ca un 
luptător strălucit. Nu se ştie însă dacă oracolul nu se pronunţase 
deja la data evenimentelor din piesa de faţă în sensul că Troia nu 
putea fi cucerită fără participarea lui Neoptolem la război. În caz 
afirmativ, el putea fi deja considerat ca un erou de frunte. S-ar 
putea însă ca Shakespeare să creadă că numele Neoptolem era şi 
numele sau supranumele lui Ahile. 


Neoptolem a fost unul dintre eroii greci care au pătruns în Troia 


ascunşi în calul de lemn, (v. nota 80). 


~ 122 ~ 


William Shakespeare 
Vesteşte mişcătoarea-ntrevedere 
Troienilor ce-aşteaptă şi le spune 
Să plece. Te-nsoţesc la masă, vere. 
Să mi-i arăţi pe cavalerii voştri. 
Aiax: 
Ne-ntâmpină chiar marele-Agamemnon. 
Hector: 
Numeşte-i, rând pe rând, pe cei mai vrednici 
Pe-Ahile ochiul meu iscoditor 
După mărime-l va ghici uşor. 
Agamemnon: 
Ostaş viteaz! Salutul meu e-al celui 
Ce-ar vrea să scape de-un duşman ca tine. 
Nu par prea primitor... Să-ţi lămuresc. 
Peste ce-a fost şi ce va fi se-aştern 
Molozul şi ruinele uitării 
Ci azi, încrederea şi libertatea, 
Cernute de tertipuri şi întregi 
În harul lor divin, îţi spun din suflet: 
Bine-ai venit, destoinicule Hector! 
Hector: 
Îţi mulţumesc, mărite Agamemnon. 
Agamemnon (lui Troilus): 
Şi tu aşijderea, troian vestit! 
Menelau: 
M-alătur, în urări, fratelui meu. 
Bine-aţi venit, mănunchi de fraţi viteji! 
Hector: 
Cui datorăm răspuns? 
Aeneas: 
Lui Meneleu. 
Hector: 
Pe Marte şi mănuşa lui de fier, 

iti mulţumesc! Nu râde: fosta-ţi soaţă 

Se jură pe Venera şi mănuşa-i. 

E bine, dar urări nu ţi-a trimis. 


Menelau: 
N-o pomeni; e-o tristă amintire. 
Hector: 
Ah, iartă, te-am jignit. 
Nestor: 


Eu te-am văzut ades, viteaz troian, 
Cosaş al sorții, pârtie croind 
Prin lanul tinerilor greci; şi, iarăşi, 
Dârz ca Perseu, pe roibu-ţi frigian, 

Zorind, nepăsător la cei înfrânți, 

Cu spada scoasă-n aer atârnată, 
Spre-a nu cădea pe cei ce au căzut, 
Încât spuneam unora dintre martori: 
„E precum lupiter, împărţitor de vieţi!” 
Te-am mai văzut, ca un atlet olimpic, 

Oprindu-te o clipă, încolţit 
De grecii strânşi ciorchine-n jurul tău. 

Dar chipul tău încins în fiare veşnic 

Nu l-am zărit. Ţi-am cunoscut bunicul, 
Şi-odată am luptat cu el”; a fost 
Un bun soldat, dar nu ca tine, jur 
Pe Marte, căpitanul nostru. Lasă-l 

Pe un bătrân să te îmbrăţişeze! 
Bine-ai venit, prea-vrednic luptător! 


Aeneas: 
Bătrânul Nestor e acesta. 


97 În textul lui John Lydgate (op. cit., |, 4147-97), lupta dintre 
Nestor şi Laomedon, bunicul lui Hector şi rege al Troiei, are loc la 
întoarcerea victorioasă a Argonauţilor din expediţia condusă de 
lason pentru capturarea Lânii de Aur din Colchida - expediţie la 
care au participat cei mai de seamă eroi ai Greciei. 

Hector: 
Străvechi, sfătos letopiseţ, ce-atâta 
Ai colindat cu vremea, mână-n mână, 
Cu drag te-nlănţui, venerate Nestor! 
Nestor: 
Dacă-aş putea şi-n luptă să-mi măsor 
Cu tine braţul ca în curtenie!... 
Hector: 
Şi eu aş fi-ncântat! 
Nestor: 
Ah, ah... 
Pe barba-mi albă, aş lupta chiar mâine! 
Bine-ai venit... Eu mi-am făcut veleatul. 
Ulise: 
Mă-ntreb cum de mai stă atât cetatea 
Când stâlpul ei de reazim e la noi. 
Hector: 
Ulise, prinţe, chipul ţi-l cunosc. 
Ah! Mulţi troieni şi greci s-au stins de când 
Te-am cunoscut în Ilion - când de la greci 
Ne aduceai solii cu Diomed. 
Ulise: 
Ţi-am prevestit atunci ce-o să se-ntâmple. 
La jumătate drum e profeția, 
Căci zidul ce, semeţ, vă-ncinge-oraşul 
Şi crestele de turn ce-adulmec' norii 
Picioarele-şi vor săruta. 
Hector: 
Mă iartă! 
Stau încă sus, şi socotesc sfios 
Că orice piatră smulsă-o veţi plăti 
C-un strop de sânge grec; sfârşitu-i totul; 
Bătrânul jude, Timpul, într-o zi, 

Va hotări. 
Ulise: 
Să hotărască, dar! 
Prea-nobile erou, bine-ai venit! 
Şi după general, te rog, îndată 
Pofteşte-n cortul meu să ospătăm. 
Ahile: 


Prietene, am să ţi-o iau nainte”. 
Mi-ai răsfăţat din plin privirea, Hector. 
Te-am cercetat cu ochi plin de migală, 


Din fir-a-păr. 
Hector: 
Ahile e acesta? 
Ahile: 
Da, sunt Ahile. 
Hector: 


Fii bun, stai drept ca să te văd mai bine. 
Ahile: 
Pe pofta inimii. 
Hector: 
Am isprăvit. 
Ahile: 
Prea repede. A doua oară, eu 
Voi face-aşa cum fac cumpărătorii; 
Te judec mădular cu mădular. 
Hector: 
În mine poţi citi ca într-o carte. 
Dar eu cuprind mai mult decât pricepi. 
De ce mă ţintuieşti atât cu ochii? 


98 În culegerea de povestiri a lui Caxton (p. 602), Ahile îl în vită pe 


Hector neînarmat în cortul său, îşi manifestă bucuria de a-l avea ca 
oaspete, dar îşi exprimă şi nerăbdarea cu care aşteaptă lupta 
dintre ei în care este hotărât să-l ucidă. 

Ahile: 
O, spuneţi, zei, ce mădular să-i sfârtec? 
Pe-acesta? Sau pe-acesta? Sau pe-aceasta? 
Căci vreau locaşul rănii să-mi însemn, 
să văd spărtura trupului pe unde 
Semeţu-i spirit va zbura. Răspundeţi! 
Hector: 
Şi-ar scoate zeii nume rău, om mândru, 
Dacă ţi-ar da răspuns. Vino-ţi în fire. 
Socoţi să mă răpui atât de lesne 
Că de pe-acum prevezi până şi locul 
În care vei lovi? 
Ahile: 
Aşa să ştii! 
Hector: 
De-ai fi oracol să mi-o spui, şi încă 
Eu nu te-aş crede. Fii cu ochii-n patru, 
Căci nu te voi ucide ici sau colo; 
Pe făurarul chivărei lui Marte, 
Te voi ucide peste tot! lertaţi-mi, 
Prea-înţelepţi eleni, pripita vorbă. 
Neobrăzarea lui m-a scos din fire, 
Dar fapta mi-o voi potrivi cu vorba. 
Căci, altfel, jur... 
Aiax: 
Nu te aprinde, vere! 
lar tu, Ahile, uită-ameninţarea 
Pân' ce ţi-o aminti-o vreun prilej. 
De vrei, pe Hector poţi să-l întâlneşti 
În fiecare zi, deşi mă tem 
Că sfatul grecilor n-o să te-ndemne. 
Hector: 
să ne-ntâlnim pe câmpul de bătaie! 

E-o joacă de-a războiul de când tu 
l-ai părăsit pe greci. 
Ahile: 
Cum, stărui, Hector? 
Te-aştept, atunci, cumplit ca moartea, mâine. 
Acum suntem prieteni toţi. 
Hector: 
Dă mâna. 
Agamemnon: 
Vă duceţi, greci aleşi, în cortul meu 
Ca să luăm masa împreună; âpoi, 
Poftiţi-l fiecare pe măsura 
Plăcerii lui şi-a dărniciei voastre, 
Cu trâmbiţe şi tobe să-l primim, 
să ştie bravul Hector că-l cinstim. 
(les toti, în afară de Troilus şi Ulise.) 
Troilus: 
Te rog, Ulise, spune-mi, în ce parte 
A câmpului sălăşluieşte Calchas? 
Ulise: 
E-n cort la Menelau, viteze Troilus. 
la cina azi cu Diomed, şi-acesta, 
Uitând de toate câte sunt sub soare, 
Se prăpădeşte de-al Cresidei drag 
Şi-o soarbe cu privirea. 


Troilus: 
Îţi voi rămâne-ndatorat, Ulise, 
De-o să mă duci acolo după ce 
Prânzim cu Agamemnon. 
Ulise: 


Sluga ta! 
La rândul meu, eşti bun să-mi spui ce nume 
Avea Cresida-n Troia? Vreun iubit 

Tânjeşte azi de dorul ei? 
Troilus: 
Cei ce-şi arată rana la răspântii 
Sunt vrednici de ocară. Mergi, slăvite? 
lubită-a fost, iubea; iubită e, iubeşte; 
Dar soarta cu iubire se hrăneşte. 
(les.) 


Actul V 
Scena 1 


Tabăra grecească. În faţa cortului lui Ahile. 
Intră Ahile şi Patroclus. 


Ahile: 
Cu vin grecesc să-l înfierbânt acum, 
lar mâine să-l răcesc pe veci cu spada. 
Patroclus, să-l cinstim cum se cuvine! 
Patroclus: 
Vine Tersit. 
(Intră Tersit.) 
Ahile: 
Ce e, zăvod pizmaş, 
Coptură a naturii! Ce-ai de spus? 
Tersit: Tablou a ceea ce pari că eşti şi idol al 
închinătorilor la nătângi, am o scrisoare pentru tine. 
Ahile: De unde, hârbule? 
Tersit: De la Troia, strachină plină de prostie! 
Patroclus: Cine-i în cort acum? 
Tersit: Cutia doctorului şi rana bolnavului. 
Patroclus: Bine-ai zis, pacoste! Dar la ce bun 

aceste jocuri de cuvinte? 

Tersit: Te rog să taci, băiete. Nu am nimic de 
câştigat de pe urma vorbăriei tale. Ţi-a mers vestea 
că eşti fătălăul lui Ahile. 

Patroclus: Fătălău, ticălosule? Ce-nseamnă asta? 

Tersit: Păi, târfa lui de parte bărbătească. Toate 
molimele din miazăzi, vătămătura, boşorogeala, 
troahna, piatra la rinichi, damblaua, stropşirea, 
zgăbărda, putrezirea ficatului, apa la plămâni, 
buboaiele, durerea de şale, caria oaselor şi râia să 
se abată asupra goliciunii omeneşti! 

Patroclus: Cutie infernală a pizmei, de ce blestemi 
aşa? 

Tersit: Te blestem pe tine? 

Patroclus: Nu, butie viermănoasă! Fătătură de 
târfă, nu! 

Tersit: Nu? Atunci de ce ţi-a sărit ţandăra, scul 
desfăcut de mătase netrecută prin apă fierbinte! 
Hai? Paravan de taftă verde pentru ochi nesănătoşi, 
ciucure de la punga unui mână-spartă! Ah! Sărmana 
lume, cum mai e înciumată de musculiţele de apă! 

Patroclus: Piei de-aici, otravă! 

Tersit: Cintezoi în găoace! 

Ahile: 

Patroclus, planul meu măreț de luptă 

A fost zădărnicit. De la Hecuba 
Şi fiica ei - frumoasa mea iubită - 

Am căpătat - priveşte! - o scrisoare 
Prin care-mi cer şi mă silesc să-mi ţin 
Un jurământ făcut. Nu vreau să-l calc. 

Eleni, cădeţi! Piei, faimă şi onoare, 
Căci sunt legat de-un jurământ mai mare!” 


99 Scrisoarea pe care o primeşte Ahile în scena de faţă nu 

Tersit, tu du-te-n cort şi rânduieşte - 
Vreau să petrecem noaptea-mpărăteşte. 
Patroclus, am plecat. 

(Ahile şi Patroclus ies.) 

Tersit: De prea mult sânge şi prea puţin creier, 
ăştia doi ar putea să înnebunească; dacă însă o să 
înnebunească de prea mult creier şi prea puţin 
sânge, mă fac tămăduitor de nebuni. ŞI 
Agamemnon! Un om destul de acătării şi unuia 
căruia îi plac fleoarţele, dar nu are minte nici cât 
cleiul din urechi. Darmite fratele său, taurul, această 
neîntrecută schimbare la faţă a lui lupiter, această 
statuie primitivă, emblemă figurată a bărbatului 
încornorat, trăgătoare de ghete legată cu un lanţ de 
piciorul fratelui său?! În ce altă formă asemănătoare 
l-ar putea preschimba duhul împănat cu răutate şi 
răutatea împănată cu duh? Într-un măgar? N-ar fi 
nimic. E şi măgar, şi bou. Într-un bou? larăşi n-ar fi 
nimic. E şi bou, şi măgar. Puțin mi-ar păsa dacă ar fi 
câine, catâr, motan, dihor, broască râioasă, şopârlă, 
bufniţă, becaţă, sau scrumbie fără icre; dar să fie 
Menelau! Aş unelti mai degrabă împotriva 
destinului! Nu mă întrebaţi ce-aş vrea să fiu dacă n- 
aş fi Tersit, pentru că n-aş avea nimic împotrivă să 
fiu păduchele unui lepros, numai nu Menelau. Hei! 
Duhuri şi flăcări! 

(Intră Hector, Troilus, Aiax, Agamemnon, Ulise, 
Nestor, Menelau şi Diomede, cu torte.) 

Agamemnon: 

Ne-am abătut din drum. 

Aiax: 


concordă cu faptul că el a văzut-o pe Polyxena pentru prima oară 
numai la comemorarea unui an de la moartea lui Hector. 

Ba nu, acolo-i, 
Unde se văd lumini. 


Hector: 
V-am supărat... 
Alax: 
De fel. 
Ulise: 


El însuşi vine să te-ndrume. 
(Ahile intră din nou.) 
Ahile: 
Salut pe bravul Hector şi pe prinți. 
Agamemnon: 
Acum, troian destoinic, noapte bună! 
Aiax va comanda escorta ta. 
Hector: 
Îţi mulţumesc. Cu bine, generale! 
Menelau: 
Somn bun! 
Hector: 
La fel, iubite Menelau! 
Tersit: lubită cocină! „lubite!” a zis. lubită troacă, 
iubită cloacă! 
Ahile: 
Somn bun celor ce pleacă, bun găsit 
Celor ce stau. 
Agamemnon: 
Noapte bună! 
(Agamemnon şi Menelau ies.) 
Ahile: 
Rămâi cu Nestor, Diomed, şi-i ţine 
Lui Hector de urât, un ceas sau două. 
Diomede: 
Nu pot, slăvite. Treburi însemnate 

M-aşteaptă. Noapte bună, mare Hector. 
Hector: 
Dă-mi mâna. 
Ulise (aparte lui Troilus): 
Urmează-i torta, merge către Calchas'”. 
Eu te-nsoţesc. 
Troilus: 
Prea-măgulit! 

Hector: 

Aşadar, noapte bună! 

(Diomede iese, urmat de Ulise şi Troilus.) 

Ahile: 

Poftiţi, intraţi în cortul meu. 

(Ahile, Hector, Aiax şi Nestor ies.) 

Tersit: Diomede ăsta e un taler cu două feţe, o 
întruchipare a perfidiei. Mă încred tot atât de puţin 
în el când rânjeşte ca într-un şarpe când sâsâie. Are 
o gură cât o şură şi făgăduieşte marea cu sarea, ca 
un câine care hămăie; când însă îndeplineşte ceva, 
apoi e o minune pe care o prevestesc cititorii în 
stele: hotărât, o să se întâmple o schimbare. Soarele 
îşi împrumută lumina de la lună atunci când 
Diomede se ţine de cuvânt. Sunt gata să renunţ de 
a-l vedea pe Hector mai degrabă decât să nu mă ţin 
pe urmele lui. Se zice că are o ţiitoare troiană şi 
trădătorul Calchas îşi împarte cortul cu el. Nimic alta 
decât dezmăţ! Toţi nu sunt decât nişte destrăbălaţi! 

(lese.) 


100 Cresida locuieşte în cortul tatălui ei Calchas. În Troilus şi 
Cresida, editată de Kenneth Palmer, Methuen, Londra, 1982, p. 
269. 

Scena 21°: 


Tabăra grecească. În faţa cortului lui Calchas. 
Intră Diomede. 


Diomede: 
Hei! Sunteţi treji aici? Vorbiţi! 
Calchas (dinăuntru): 
Cine-i acolo? 
Diomede: 
Eu, Diomed. E Calchas, cred. Unde ţi-e fata? 
Calchas (dinăuntru): 
Se-ndreaptă către tine. 
(Intră Troilus şi Ulise, la distanță, urmați de 
Tersit.) 
Ulise: 
să ne ascundem de lumina torţei. 
(Intră Cresida.) 
Troilus: 
Ea îl întâmpină... 
Diomede: 


101 Pentru înţelegerea schimbului de replici şi comentarii aparte 
ale personajelor din scena care urmează, Cresida şi Diomede 


rămân în fundul scenei, Troilus şi Ulise vin în avanscenă separați 


de primii, printr-una din cele două coloane mari ale scenei 


teatrului elisabetan, iar Tersit se află în partea opusă a scenei faţă 
de aceştia doi din urmă. 

Pupila mea... 
Cresida: 
Fermecător tutore-al meu! O vorbă... 

(Îi şopteşte ceva la ureche.) 

Troilus: Atât de-apropiaţi! 

Ulise: Îi cântă oricărui bărbat la prima vedere. 

Tersit: lar bărbatul îi cântă în strună - nimereşte 
cheia numaidecât. Că doar nu degeaba i-a mers 
vestea. 


Diomede: 
Îţi vei aduce-aminte? 
Cresida: 
Cum o să uit? 
Diomede: 


Adu-ţi aminte,-atunci, 
Şi potriveşte-ţi vorbele cu gândul. 
Troilus: Dar ce să-şi amintească? 
Ulise: Ascultă! 
Cresida: 
Mă-ndemni la nebunii, elen mieros! 
Tersit: Ce ticăloşie! 


Diomede: 

Atunci... 
Cresida: 

Ascultă... 
Diomede: 


Nu ocoli zadarnic - eşti legată. 
Cresida: 
Nu, zău, nu pot. Tu ce-ai dori să fac? 
Diomede: 
Ce-anume ai jurat să-mi dai? 
Cresida: 
Te rog, nu-mi aminti de jurământ! 

Fac tot ce-mi ceri, numai aceasta nu. 
Diomede: 


Mă duc. 

Troilus: 

Răbdare! 
Ulise: 

Hei, troiene! 
Cresida: 
Diomede... 

Diomede: 


N-o să mă mai prosteşti, nu, noapte bună! 
Troilus: 
Prostit sunt eu. 


Cresida: 
O şoaptă, la ureche. 
Troilus: 
O, chinuri şi sminteală! 
Ulise: 


Te pierzi cu firea; să plecăm, te rog, 
Ca supărarea ta să nu ajungă 
La vorbe tari. Primejdios e locul 
Şi-i cobe vremea. Stărui să te-ntorci. 
Troilus: 
Priveşte numai! 
Ulise: 
Nu, alteţă, pleacă! 
Te-arunci în braţele pierzării! Haide! 
Troilus: 
Rămâi, te rog. 
Ulise: 
Nu, eşti nestăpânit. 
Troilus: 
Rămâi! Pe iad şi chinurile lui, 

Nu voi rosti o vorbă. 


Diomede: 

Noapte bună! 
Troilus: 

Şi te mâhneşte asta? Cinste veştejită! 
Ulise: 
Alteță, mai încet. 
Troilus: 
Pe lupiter, 

Voi îndura. 

Cresida: 
Ocrotitorul meu! 
Diomede: 
Ei, ai! Adio! Umbli cu tertipuri. 
Cresida: 
Nu, zău, hai, vino, iarăşi, înapoi. 
Ulise: 
Alteță, tremuri tot; nu vrei să mergem? 

Vei izbucni. 
Troilus: 

l-alintă faţa! 
Ulise: 

Vino! 

Troilus: 


Nu, stai! Pe lupiter! N-am să crâcnesc! 
Între simţirea mea şi mârşăvii 
De strajă stă răbdarea. Mai rămâi. 

Tersit: Cum îi gâdilă pe amândoi demonul 
desfrâului, cu pântecele lui gras şi cu degetele sale 
cărnoase! Dospeşte, dezmăţule, dospeşte! 

Diomede: 

Vrei, aşadar? 

Cresida: 

Îţi jur; altminteri, nu mai crede-n mine. 
Diomede: 
Atunci dă-mi un zălog drept chezăşie. 
Cresida: 
Mă duc să caut unul. 
(lese.) 
Ulise: 
Ai spus că vei răbda. 
Troilus: 
Nu-ţi fie teamă. 
De sinea-mi voi uita, nesocotind 
Ce simt şi-ndur; sunt tot numai răbdare. 
(Cresida se întoarce.) 
Tersit: Să vedem zălogul! Să-l vedem, să-l vedem, 
să-l vedem! 
Cresida (către Diomede): 
Păstrează mâneca!” aceasta. 


Troilus: 
O, frumuseţe! Unde ţi-e credinţa? 
Ulise: 
Prinţe... 
Troilus: 
O să mă stăpânesc... pe dinafară... 
Cresida: 


Te uiţi la mânecă - priveşte-o bine. 


102 Obiceiul ca bărbaţii să poarte la pălărie sau pe cap o mânecă 
de rochie primită în dar de la femeia iubită e menţionat de Edward 
Hall (mort în 1547) în Cronica lui, de poetul Michael Drayton 
(1563-1631) şi alţii. 

Cronicarul Raphael Holinshed (mort, probabil în 1580) 
povesteşte în Cronicele sale că, într-o vreme, Regele Henric al VIII- 
lea „purta pe cap o mânecă de rochie împodobită cu diamante”. |n 
legenda clasică, însă, Troilus îi dă Cresidei o brățară pe care la 
rândul ei, aceasta i-o dă lui Diomede, care o poartă pe câmpul de 
luptă, dezvăluind astfel trădarea Cresidei. 

Cât mă iubea - şi eu cum îl trădez! 
Dă-mi-o-ndărăt, te rog. 
Diomede: 
A cui a fost? 
Cresida: 
Totuna e, acum că-i iar la mine. 
Nu vreau să te-ntâlnesc şi mâine seară. 
Te rog, mă ocoleşte, Diomed. 

Tersit: Acum îl ascute. Bravo, tocilă!!%* 
Diomede: 


O voi avea. 
Cresida: 
Pe-aceasta? 
Diomede: 
Da, pe-aceasta. 
Cresida: 


O, zei! O, scump, nepreţuit zălog! 
Stăpânul tău stă-n pat şi se gândeşte 
La noi; suspină, ia mănuşa mea 
Şi, podidindu-l amintirea, o sărută 
Cum te sărut şi eu. Nu, nu mi-o smulge; 
Cel ce mi-o ia îmi ia şi inima. 


Diomede: 
Mi-ai dat-o; mâneca e dreptul meu. 
Troilus: 
Ah! Am jurat să tac. 
Cresida: 


Nu vei avea-o, Diomede, zău! 
Poţi cere altceva. 


103 Tersit comentează că prin jocul pe care-l face Cresida, ba 
dându-i lui Diomede mâneca ei, ba luându-i-o înapoi, ca şi prin 
simularea refuzului de a-l mai întâlni în viitor, nu urmăreşte decât 
să intensifice patima lui Diomede. 

Diomede: 
Pe ea o vreau. A cui a fost? 
Cresida: 
Ce-ţi pasă? 
Diomede: 


A cui? Hai, spune! 
(li ia mâneca.) 


Cresida: 
Mai dragă decât ţie i-am fost lui. 
Acum o ai, poţi s-o păstrezi. 
Diomede: 
A cui a fost? 
Cresida: 


Pe nimfele din cer ale Dianei'”* 
Şi pe Diana'” însăşi, n-am să-ţi spun! 
Diomede: 
O voi purta mâine pe coif, mâhnindu-l 
Pe-acel ce nu cutează să mi-o ceară. 
Troilus: 
De-ai fi un drac şi-n coarne ai purta-o, 
Eu încă ţi-o voi cere. 
Cresida: 
Ei, haide, s-a sfârşit. Şi totuşi, nu - 
Cuvântul nu mi-l ţin. 
Diomede: 
Atunci, adio. 
Nu-ţi vei mai bate joc de Diomede. 
Cresida: 
Rămâi. Îţi spune cineva o vorbă 


104 Prin nimfele din cer ale Dianei, Cresida înţelege stelele. 


105 Diana (Artemis) era zeiţa vânătoarei şi a lunii, precum şi a 
castităţii. Invocarea acestei zeițe de către Cresida, venind din 
partea unei fiinţe care ignoră răspunderile morale, apare ca o 
ironie. 

Şi te şi-aprinzi. 
Diomede: 
Nu-mi plac astfel de glume. 
Tersit: 
Nici mie, zău! Dar ce nu-ţi place ţie 
Mă-ncântă cel mai mult. 
Diomede: 
să vin. Deci? Când? 
Cresida: 
Da, da, să vii - pe lupiter, să vii! 
M-aşteaptă chinuri... 
Diomede: 
Pân-atunci, cu bine. 
(Diomede iese.) 
Cresida: 
Cu bine! Vino, negreşit! Ah, Troilus, 
Adio! Doar un ochi te mai zăreşte, 
Căci inima prin celălalt priveşte. 
Biete femei! Avem acest păcat: 
Ni-e cugetul întruna îndrumat 
De-a ochiului greşeală şi, fireşte, 
Ce-i dus de rătăcire, rătăceşte. 
Ruşine minţii noastre, aşadar, 
Că ochiul şi-l alege îndrumar'”. 
(lese.) 
Tersit: 
Vorba-i dovada faptei - dar putea 


să spună scurt: „E-o târfă mintea mea”. 


106 Cresida caută să explice schimbarea în orientarea 


sentimentelor sale de dragoste. 


În contextul mitologiei clasice, vina pe care Cresida o atribuie 
ochilor ei se datorează lui Cupidon, care, legat la ochi şi trăgând 
cu arcul la întâmplare, a lovit-o cu săgeata din greşeală şi a făcut- 


o să se îndrăgostească de Troilus. 

Ulise: 
S-a isprăvit. 
Troilus: 
Da, da... 
Ulise: 
De ce mai stăm? 
Troilus: 
Ca să-mi crestez pe-al inimii răboj 
Orice cuvânt ce s-a rostit aici. 
Dar când voi spune cum au uneltit, 
Nu voi minţi, vestind un adevăr? 
În pieptul meu mai stăruie crezarea, 
Nădejdea dârză ce răstălmăceşte 
Tot ce vădesc urechile şi ochii, 
De parcă-aceste-organe-au fost create 
Doar pentru a-nşela şi defăima. 
Cresida să fi fost? 
Ulise: 
Eu nu chem duhuri. 
Troilus: 
Nu, n-a fost ea. 
Ulise: 
Ea, fără doar şi poate. 
Troilus: 
Tăgăduind, nu-nseamnă că-s nebun. 
Ulise: 
Nici eu. A fost Cresida adineauri. 
Troilus: 


De dragul cinstei femeieşti, nu crede! 
Gândeşte-te că am avut o mamă; 
Bârfelii ce-o urzesc gurile rele 
Nu-i da prilej prin ea să osândească 
Tot neamul ei, şi spune: „N-a fost ea!” 

Ulise: 
Dar ce-a făcut ca să-ţi păteze mama? 
Troilus: 
Nimic, nimic - de n-a fost ea aceasta. 
Tersit: 
Cu năluciri se-ncântă oare singur? 
Troilus: 
Cresida - ea? Nu - e Cresida ui. 
Nu-i ea, de are suflet frumuseţea! 
De-i sufletul dreptarul jurăminţii, 
Şi-s sfinte jurămintele, şi zeii 
Se-mbată de-al sfinţeniei nectar, 
Şi-n unitate însăşi e o lege, 
Nu-i ea, nu-i ea! Sminteală-a judecății 
Ce stărui pentru şi-mpotriva ta! 
Chezaş de două ori! Prin tine mintea 
Se poate răzvrăti făr' să se piardă, 
lar pierderea devine rațiune 
Fără revoltă. E... şi nu-i Cresida. 
Ciudată-i lupta ce se dă în mine: 
Ceva ce nu se poate împărţi 
E mai furcat ca cerul şi pământul; 
Şi, totuşi, hăul despărțirii lor 
Nu are-o crăpătură ca să lase 
Să treacă firul fin al Ariadnei". 


107 După toate probabilitățile, ne aflăm în faţa unei confuzii de 
nume determinată şi de necesitatea unui cuvânt având patru 
silabe, cerute de versul respectiv. In ediţia /n-cuarto a piesei 
(1609), apare numele Ariathna, nu Ariadna, ceea ce a făcut pe unii 
critici să susţină că ar fi de fapt vorba de Arachne, a cărei legendă 
este povestită de Ovidiu în Metamorfoze, VI, 1-148. 

Arachne, o tânără din Lydia, era o ţesătoare atât de perfectă 
încât o întrecea pe însăşi zeiţa Atena care se considera neegalată 
în arta țesutului. Atena o chemă la o întrecere, şi cum Arachne 
reuşi să ţeasă o pânză reprezentând scene din aventurile de 

Dovezi, dovezi! Tari cum sunt porţile lui Pluto; 
E-a mea Cresida - cerul ne-a legat! 
Dovezi, dovezi! Vai, tari ca bolta însăşi! 
Cerescul lanţ s-a frânt, s-a rupt, s-a smuls! 
Cu nodul împletit de mână, Diomed 
l-a înnădit ale credinţei zdrenţe, 
Fărâmiturile iubirii, pleava, 
Scursurile şi rumeguşul cinstei. 
Ulise: 
Încearcă, Troilus, fie chiar în parte, 
Simţirile cărora le dă glas? 
Troilus: 
Da, da, şi le voi trâmbiţa în slove 
Mai roşii decât inima lui Marte 
Aprinsă de Venera. Niciodată 
Nu a iubit un tânăr cu un suflet 
Nestrămutat cum e al meu. Ascultă: 


dragoste ale zeilor indiscutabil superioară pânzei ţesute de zeiţă, 
aceasta, înfuriată îi sfâşie în bucăţi pânza şi o transformă în 
păianjen. În consecinţă, versul lui Troilus ar deveni: „Să treacă firul 
fin al Arachneei” (adică al păianjenului). 

Firul Ariadnei - un fir dintr-un ghem obişnuit - nu poate implica 
depărtarea infimă între două obiecte. In conformitate cu mitologia 
clasică, Ariadna, fiica regelui Minos din Creta, îndrăgostindu-se de 
Tezeu, fiul regelui Atenei, venit să ucidă Minotaurul căruia 
atenienii îi erau obligaţi să-i trimită anual un număr de victime, îi 
dărui nu numai o sabie fermecată cu ajutorul căreia să poată 
ucide monstrul, dar şi un ghem de aţă cu ajutorul căruia să poată 
ieşi din labirint. 

Minotaurul, care era jumătate om jumătate taur, era ţinut în 
labirintul construit de arhitectul Daedalus, tatăl lui Icar. Cum 
Tezeu nu ar mai fi putut ieşi din labirint, din cauza construcţiei 
speciale a acestuia, ghemul desfăşurat de el avea să-i arate 
drumul parcurs de la intrarea în labirint până unde avea să 
întâlnească monstrul (Ovidiu, Metamorfozele, VIII, 161-179). 

Denumirea „centaur” poate induce în eroare: centaurii erau 
monştri jumătate om şi jumătate cal. 

Pe cât mi-e dragă ea, pe-atâta 
ÎI urgisesc pe Diomed. A mea 
E mâneca ce-o va purta pe coif; 
Vulcan de-l făurea, eu o să-l spintec 
Cu paloşul. Nici tromba fioroasă, 
Noian ce-l strânge soarele din ape 
Şi-i spun corăbierii uragan, 
Nu va vui-n urechea lui Neptun'%, 
Surpându-se, ca şuieratul spadei 
Când va cădea asupra lui. 
Tersit: Are de gând să-l gâdile pentru desfrânare. 
Troilus: 
Cresida! Trădătoare! Trădătoare! 
Orice necinste va luci, alături 
De numele-ţi mânjit! 
Ulise: 
Te stăpâneşte, 
Mânia ta atrage-ascultători. 
(Intră Aeneas.) 
Aeneas: 
Te caut de vreun ceas, alteţă. Hector 
Se înarmează-n Troia. lar Aiax 
E gata să se ducă înapoi. 
Troilus: 
Plecată slugă. Prinţ iubit, adio! 
Adio, trădătoare! Diomede, 
Fii treaz şi poartă un castel pe creştet! 
Ulise: 
Te însoțesc la, porţi. 
Troilus: 
Îţi mulţumeşte-un om ieşit din minţi. 
(Troilus, Aeneas şi Ulise ies.) 


108 V. nota 32. 

Tersit: Tare mi-ar mai părea bine să-l întâlnesc pe 
acest tâlhar de Diomede! Aş croncăni ca un corb, aş 
cobi într-una. Patroclus ar fi în stare să-mi dăruiască 
tot ce-mi pofteşte inima ca să-i vorbesc despre târfa 
aceasta. Papagalul nu se dă mai mult în vânt după 
migdale decât el după o curtezană ieftină. Dezmăţ, 
dezmâăţ - veşnic războaie şi dezmăţ: altceva nimic 
nu mai are trecere. Dracul să-i ia pe toţi! 


(lese.) 
Scena 3 
Troia. În faţa palatului lui Priam. 
Intră Hector şi Andromaca. 
Andromaca': 


Stăpânul meu e-aşa de scos din fire, 
Că nu-şi mai pleacă la un sfat urechea? 
Desfă-ţi armura, astăzi nu lupta. 
Hector: 
Mă faci să te jignesc. Hai, du-te-n casă. 
Pe zeii cei nemuritori, voi merge! 
Andromaca: 
A rău meneşte visul ce-am avut. 


Hector: 
Destul! 
(Intră Casandra.) 
Casandra: 
Unde e fratele meu Hector? 
Andromaca: 


109 Andromaca, soţia lui Hector, era mama lui Astyanax, ucis de 
greci la cucerirea Troiei, pentru a preveni o renaştere a acesteia, 


(v. nota 17). 

Aici, setos de sânge şi-narmat. 
Să stăruim fierbinte amândouă, 
Căzându-i în genunchi; căci am visat 
Războaie şi măcel, şi-ntreaga noapte 
M-au bântuit vedenii sângeroase. 
Casandra: 


E-adevărat. 
Hector: 
Să sune trâmbiţă! 
Casandra: 
Nu de atac, ferească cerul, frate! 
Hector: 


Hai, pleacă! Zeii ştiu că am jurat. 
Casandra: 
Dar ei sunt surzi la juruinţi pripite; 
Acestea-s pângărit prinos, mai scârnav 
Decât ficatul putrezit al jertfei. 
Andromaca: 
Te-nduplecă! Nu crede că-i cucernic 
Să faci un rău atunci când eşti zelos. 
Ar fi la fel de legiuit atunci 
să furi pentru a face milostenii. 
Casandra: 
Doar țelul consfinţeşte jurământul, 
Şi nu oricare trebuie ţinut. 
Desfă-ţi armura, Hector. 
Hector: 
Încetează! 
Cârmaciul soartei mele e onoarea. 
Oricui i-e scumpă viaţa; dar cel vrednic 
Socoate cinstea că e mai de preţ. 
(Intră Troilus.) 
Ce-i, prâslea? Vrei să lupţi? 

Andromaca: 
Casandra, du-te 

Şi cheamă-l pe Priam ca să-l îmbune. 
(Casandra iese.) 
Hector: 

Voinice, scoate-ţi platoşa, căci astăzi 

Vărs foc pe nări! Tu, lasă-ţi muşchii 
Să se înnoade strâns mai înainte 
De a gusta din iureş. Te dezbracă 
Şi fii încredinţat că voi lupta 
Pentru onoarea tuturor - şi-a ta. 
Troilus: 
Mărinimia ta este un viciu 
Ce-l prinde pe un leu'"", dar nu pe-un om. 
Hector: 
Un viciu, Troilus? Mustră-mă atunci. 

Troilus: 

Ades, când grecii cad înfrânți, simțind 

Doar adierea paloşului tău, 
Le spui să se ridice şi să umble. 


Hector: 
Aşa-i cavalereşte! 
Troilus: 
Ba prosteşte! 
Hector: 


Ce vorbe! 


110 Conform unei credinţe străvechi, leii erau iertători datorită 


caracterului lor nobil. In privinţa caracterului generos al lui Hector, 


Lydgate afirmă (III, 2122-51) că Hector, la rugămintea vărului său 
Aiax, nu a permis troienilor să dea foc corăbiilor grecilor când 


troienii, în urma unui atac viguros, izbutiseră să ajungă până la 


golful unde erau ancorate corăbiile sus-amintite. Caxton (p. 589- 


90) consideră că acest gest de bunătate a fost motivul pentru care 
troienii au pierdut războiul. 

Troilus: 
Pe toţi zeii! Să lăsăm 
În grija mamelor sihastra milă. 
Şi după ce ne-om fi încins armura, 
Încălecând pe săbii, răzbunarea 
Să le dea pinteni spre neîndurare, 
Şi să le pună frâu în drum spre milă! 
Hector: 
Sălbatice, ruşine! 
Troilus: 
E război. 
Hector: 
Doresc să nu iei parte azi la lupte. 
Troilus: 
Mă poate cineva opri? 
Nici soarta, nici supunerea, nici Marte, 
Făcându-mi semn cu sceptrul lui de foc, 
Nici mama sau Priam, îngenuncheaţi, 
Cu ochi secătuiţi de-atâtea lacrimi, 
Nici tu, cu credincioasa-ţi spadă, scoasă 
Spre-a mă opri, n-o să-mi închideţi calea 
Decât cu trupul meu! 
(Intră din nou Casanara, cu Priam.) 
Casandra: 
Priam, apucă-l, ţine-l cu nădejde; 
El e toiagul tău, şi tu, la rându-ţi, 
Al Troiei sprijin; dacă luneci tu, 
Cetatea se va prăbuşi - ruina 
Pe toţi ne-aşteaptă. 
Priam: 
Hector! Soaţa ta 
Avut-a vise; maică-ta vedenii; 
Casandra prevesteşte, iar eu însumi, 

Ca un profet cuprins de-nfrigurare, 
Spun că pe toţi ne paşte nenorocul, 
Întoarce-te! 
Hector: 
Aeneas e pe câmp, 
lar eu m-am juruit faţă de greci, 
Luând martor bărbăţia, să-i înfrunt, 
Fără zăbavă, azi. 
Priam: 
Dar n-o să mergi. 
Hector: 
Nu pot să-mi calc cuvântul. 
Mă ştii ascultător; şi-atunci, părinte, 
Nu-nfrânge dragostea ce-ţi port, ci dă-mi 
Ingăduinţa de-a-mi urma făgaşul 
Pe care mi-l tăgăduieşti acum. 


Casandra: 
Nu-l asculta, Priam! 
Andromaca: 
Nu, dragă tată! 
Hector: 


Sunt supărat pe tine, Andromaca. 
Pe dragostea ce-mi porţi, te du năuntru! 
(Andromaca iese.) 
Troilus: 
Această rătăcită visătoare 
Ne tulbură pe toţi. 
Casandra: 
Priveşte, Hector! 
Cum mori! Cum ţi se-ntunecă privirea! 
Cum curge sângele din răni! Ascultă! 
Cum urlă Troia şi Hecuba ţipă! 
Cum mai jeleşte biata Andromaca! 

Cum deznădejdea, spaima şi sminteala 
Se-mpleticesc de-a valma, ca nebunii, 
Şi strigă: „Hector a murit!” O, Hector! 
Troilus: 
Hai, pleacă! Pleacă! 
Casandra: 
Adio! Nu, domol! Hector, cu bine! 
Înşeli cetatea şi te-nşeli pe tine. 
(lese.) 
Hector: 
Te mişcă strigătele ei? Mergi, tată, 
Şi-mbărbătează-oraşul. Am plecat. 
Diseară vei afla cum am luptat. 
Priam: 
Cu bine! Zeii să te ocrotească! 
(Priam şi Hector ies, câte unul. Trâmbiţe.) 
Troilus: 
Începe lupta. Diomede, jur: 
Ori pierd un braţ, ori mâneca ţi-o fur! 
(Intră Pandarus.) 


Pandarus: Auzi, stăpâne, auzi? 

Troilus: Ce mai e? 

Pandarus: Ţine, o scrisoare de la biata copilă. 

Troilus: S-o citesc. 

Pandarus:  Oftica, bat-o focul - oftica asta 
scârboasă şi blestemată - nu mă lasă-n pace de loc; 
la fel şi ghinionul prostesc al fetei ăsteia. Ori din 
una, ori din alta, mi s-o trage într-o bună zi sfârşitul. 
Unde mai pui că am lăcrămare în ochi şi o durere 
aşa de cumplită în oase, că nu-mi vine să cred 
altceva decât că sunt blestemat. Ce spune? 

Troilus: 

Doar vorbe, vorbe şi nimic din suflet; 
Simţirile îi sunt în altă parte. 
(Rupând scrisoarea.) 
Mergi, vânt, cu vântul te învolburează. 
lubirea mea cu vorbe o hrăneşte, 
Pe celălalt în faptă îl iubeşte. 
(les câte unul.) 


Scena 4 


Câmpia dintre Troia şi tabăra grecească. 
Sună trâmbiţe. Mişcare de trupe. 
Intră Tersit. 


Tersit: îşi înfig acum ghearele unul în altul?! O 
să-i pândesc. Acest tâlhar prefăcut şi mârşav, 
Diomede, poartă pe cap mâneca acestui caraghios 
troian, marţafoi şi nătâng. De-abia aştept să-i văd că 
se încaieră. Aş vrea ca acest tânăr măgar troian 
care e îndrăgostit de târfa aceea, să-l trimită pe 
ticălosul de grec muieratic, cu mânecă cu tot, 
înapoi, la destrăbălata şi prefăcuta aceea de târfă, 
bucățele. Pe de altă parte, politica acestor pungaşi 
care-şi calcă jurămintele - Nestor, caşcaval 
mucegăit şi ros de şoareci, şi Ulise, câinele-vulpe +? 
- nu face cât o ceapă degerată! Ca să poată trebălui 
după pofta inimii lor, au asmuţit-o pe jigodia de Aiax 
împotriva celeilalte jigodii, care nu e soi mai bun, 


111 Limbajul lui Tersit este mai curând prolix decât condamnabil. 
El nu urmăreşte decât să denigreze, aşa cum se comportau clovnii 
pe scenele teatrelor elisabetane. 

112 Aluzie la şiretenia proverbială a lui Ulise care devine 
înşelăciune şi intrigă în relatările de mai târziu ale poeţilor antici. 
Încă în fabulele lui Esop vulpea personifică şiretenia şi viclenia. 

Ahile; iar acum potaia Aiax e mai mândră decât 
potaia Ahile şi nu vrea să se înarmeze astăzi. 
Urmarea e că grecii încep să ridice în slăvi barbaria, 
iar politica se bucură de un prost renume. Sssst! 
Soseşte mâneca şi ălălaltul. 
(Intră Diomede, urmat de Troilus.) 
Troilus: 
Stai, nu fugii! De-ai trece râul Styx, 
Te-aş urmări înot. 
Diomede: 
Te-nşeli! Nu fug. 
Dar grija chibzuită m-a făcut 
să ocolesc mulţimea zdrobitoare. 
Păzea! 

Tersit: Apără-ţi târfa, grecule! Luptă pentru târfa 
ta, troiene! Acum pentru mânecă! Pentru mânecă! 

(Troilus şi Diomede ies luptând. Intră Hector.) 

Hector: 

Tu cine eşti? Potrivă pentru Hector? 
Eşti grec de viţă şi onoare? 

Tersit: Nu, nu... sunt un ticălos... un nemernic... un 
păcătos... 

Hector: Te cred. Trăieşte 

(lese.) 

Tersit: Domnul să se-ndure de tine că m-ai crezut, 
dar frângeţi-ar gâtul ciuma pentru că m-ai speriat! 
Ce s-a făcut cu gogomanii muieratici? Bănuiesc că s- 
au înghiţit unul pe altul. Aş râde cu poftă de-o 
minune ca asta, totuşi, într-un fel, desfrânarea se 
mănâncă pe sine. Să-i caut. 

(lese.) 

Scena 5 


O altă parte a câmpului. 
Intră Diomede şi un slujitor. 


Diomede: 
Rândaş, ia calul falnic al lui Troilus 
Şi du-l în dar Cresidei; dă-i de ştire 
Că-s gata s-o slujesc; am pedepsit 
Troianul cu călcâiele aprinse 
Şi-s cavalerul eit”. 
Slujitorul: 
Mă duc, stăpâne. 
(lese. Intră Agamemnon.) 
Agamemnon: 
Săriţi, săriţi! Cumplitul Polydamas""* 
Pe Menon'" l-a zdrobit, iar pe Doreus'"* 
L-a prins bastardul Margarelon'"”, 
Ce stă ca un colos''*, rotindu-şi lancea 
Pe leşurile regilor striviţi, 


113 În legendele clasice, eroii troieni şi greci nu se luptă călări 
după un cod cavaleresc cum se luptau cavalerii în Evul Mediu. 
Uneori foloseau şi care de luptă. 

114 Polydamas era unul din fiii bastarzi ai lui Priam. 

115 Menon era vărul lui Ahile; a fost ucis de Hector (Caxton, op. 
cit.). 

116 Doreus era una din cele patru căpetenii greceşti care îl 
însoțeau pe Aiax (fiul lui Telamon). 

117 Un alt fiu bastard al lui Priam, menţionat în poemul lui 
Lydgate. 

118 Aluzie la Colosul din Rhodos, una din cele şapte minuni ale 
lumii antice, reprezentând pe zeul soarelui, Apolo (după unii, pe 
Hyperion), stând cu picioarele depărtate, deasupra intrării portului. 


~ 154 — 


William Shakespeare 
Epistrofus'"* şi Cediu'*%; Polyxene!” - mort, 
Thoas şi Amfimah!*, răniţi de moarte; 
Patroclus'**, prins sau mort, iar Palamedes!" 
Stâlcit. Săgetătorul'” a vârât 
Groaza-n oştire! lute, Diomed, 
Daţi ajutor, de nu, ne prăpădim! 
(Intră Nestor.) 
Nestor: 
Duceţi-l pe Patroclus lui Ahile'”. 
Zoriţi-l pe Aiax să se-narmeze. 
Pe câmp sunt mii de Hectori azi: 


119 Epistrofus, căpetenie a grecilor, ucis de Hector (Caxton, op. 
cit.). 

120 Fratele lui Epistrofus, ucis tot de Hector (Caxton, op. cit.). 

121 Polyxene, un alt luptător de frunte grec, ucis de Hector. 

122 Thoas şi Amfimah, luptători greci menţionaţi în izvoarele lui 
Shakespeare. 

123 V. nota 36. 

124 Palamedes era unul dintre eroii greci cei mai de seamă. El 
inventase stratagema cu ajutorul căreia s-a dovedit că Ulise simula 
nebunia când a căutat să se eschiveze de la participarea la 
războiul împotriva Troiei. 

Pentru a nu lua parte la expediţie, Ulise se comportă ca un 
alienat mintal în prezenţa trimişilor grecilor care îi cereau să-şi 
respecte jurământul (v. nota 4) şi să participe la războiul împotriva 
Troiei. Fiind găsit la arat şi pretinzând că nu-i cunoaşte, că nu 
înţelege nimic din ce-i spun trimişii, şi continuând să are, 
Palamedes i-a adus repede copilul, pe micul Telemacus, care era 
încă în faşă şi i l-a aruncat înaintea plugului. Printr-o mişcare iute 
şi puternică, Ulise ridică din pământ fierul plugului la timp, ferind 
astfel copilul şi recunoscând prin aceasta că nu era nebun. 

125 Sagitaves (Săgetătorul) era numele unui centaur, renumit 
arcaş, care venise la Troia în ajutorul Troienilor. A fost ucis de 
Diomede (Caxton, op. cit.). 

126 Patroclus a fost ucis de Hector care văzându-l purtând armele 
lui Ahile a crezut că se luptă chiar cu acesta (v. nota 36). //iada se 
opreşte după omorârea lui Hector de către Ahile. 

Acum e-aici, dând pinteni lui Galathe!””; 
Se luptă; stă şi-aşteaptă; e-n picioare; 
Şi grecii fug sau mor ca peştişorii 
Când varsă-un caşalot; acum e colo, 
lar grecii, pai ce-a dat în spic, se-aştern, 
Ca-n faţa unei coase, la pământ. 

Ici, colo, peste tot, el ia şi lasă, 
Şi-ndemânarea îi ascute pofta, 
Încât ce vrea şi face; face-atâtea, 

Că ochii văd şi nu le vine-a crede. 


(Intră Ulise.) 


Ulise: 
Curaj, curaj! Căci marele Ahile 


Se înarmează, blestemând, plângând, 
Jurând c-o să-l răzbune pe Patroclus. 
l-e sângele stârnit din toropeală, 
lar mirmidonii lui, ologi, stâlciţi, 
Ciuntiţi şi ciopârţiţi, se-adună-n juru-i 
Şi-l blestemă pe Hector crunt. Aiax, 
Pierzându-şi un prieten, spumegă, 
Se bate şi răcneşte după Troilus, 
Ce-a săvârşit isprăvi de necrezut, 
S-a avântat nebun şi a luptat 
Cu-atâta meşteşug, încât jurai 
Că, întrecându-se cu iscusinţa, 
Îl poartă soarta spre izbânzi!'?* 
(Intră Aiax.) 
Aiax: 
A, Troilus, laşule! 


127 Galathe este numele calului lui Hector, menţionat atât de W. 
Caxton (op. cit.) cât şi de J. Jydgate (op. cit.). 

128 Faptul este relatat de legendele clasice în care se povesteşte 
că Troilus a înnebunit de durere după trădarea Cresidei, săvârşind 
minuni de vitejie dementă pe câmpul de luptă. 

(lese.) 
Diomede: 
Pe-aici, pe-aici! 
Nestor: 
Aşa, aşa, ne strângem. 
(Intră Ahile.) 
Ahile: 


Unde-i Hector? Arată-te, ucigător de prunci, 
Şi află ce-i mânia lui Ahile'”*. 
Hei, Hector! Unde e? Pe el îl vreau! 


(les.) 
Scena 6 
O altă parte a câmpului. 
Intră Aiax. 
Aiax: 


Troilus, fricosule! Arată-ţi capul! 
(Intră Diomede.) 


Diomede: 
Hei! Unde-i Troilus? 
Alax: 
Ce vrei de la el? 
Diomede: 
Să-l pedepsesc. 
Aiax: 


De-aş fi eu şeful, ţi-aş da slujba mea, 
Dar nu pedeapsa lui. Hei, Troilus! Troilus! 
(Intră Troilus.) 
Troilus: 


129 Aluzie la primul vers al //iadei: „Cântă zeiță mânia ce-aprinse 
pe-Ahil Peleianul...”. 

Ah, trădătorule, întoarce-ţi faţa, 
Şi calul cu-a ta viaţă mi-l plăteşte! 
Diomede: 
Aici erai? 
Aiax: 
Stai, Diomed, vreau eu să lupt cu el! 
Diomede: 
E prada mea; să stau cu mâna-n sân? 
Troilus: 
Greci cârcotaşi! Vă-nfrunt pe amândoi! 
(les luptând. Intră Hector.) 
Hector: 
E Troilus! Bravo, prâslea, te descurci! 
(Intră Ahile.) 
Ahile: 
Acum te văd. Păzea, Hector, păzea! 
Hector: 
Răsuflă dacă vrei. 


Ahile: 
Trufaşa-ţi curtenie ţi-o desfid. 
Fii bucuros - mi-e spada ruginită 
Şi delăsarea mea te cruţă-acum. 
Curând o să auzi din nou de mine, 
Dar, pân-atunci, vezi-ţi de drum. 
(lese.) 
Hector: 


Adio! 
De-aş fi ştiut că vii, m-aş fi simţit 
Mai plin de voioşie azi. Ei, frate?! 
(Troilus se întoarce.) 
Troilus: 
Aeneas prins de-Aiax? E cu putinţă? 
Pe-a cerului văpaie orbitoare, 


~ 158 — 


William Shakespeare 
Îl voi salva, sau fi-voi prins şi eu! 
Ascultă ce spun, soartă! Va scăpa, 
De-ar fi să pun în joc chiar viaţa mea! 
(lese. Trece un luptător îmbrăcat într-o armură 
strălucitoare.) 


Hector: 
Stai, grecule, stai, ţintă-mbietoare! 


Nu vrei? Armura ta îmi place straşnic: 
De-ar fi s-o sparg şi s-o desfac din nituri, 
Voi fi stăpânul ei. Cum, fugi? Prea bine! 

Te voi vâna şi jupui, jivină! 


(les.) 
Scena 7 
O altă parte a câmpului. 
Intră Ahi/e, urmat de mirmidoni. 
Ahile: 


În jurul meu vă strângeţi, mirmidoni. 
Daţi ascultare. Mergeţi după mine 
Şi nu loviți - păstraţi-vă-n puteri. 
lar când îl vom găsi pe crudul Hector, 
Să faceţi cerc cu armele în juru-i, 
Înverşunaţi în săvârşirea faptei. 
Veniţi şi-asupra-mi v-aţintiţi privirea. 
Lui Hector i s-a hotărât pieirea. 
(les. Intră Menelau şi Paris, luptând, apoi, Tersit.) 
Tersit: Încornoratul şi făcătorul de încornoraţi s-au 
încăierat. Hai, taurule! Hai, dulăule! Şo pe el! Paris, 
şo pe el! Hai, tu, vrăbioiul unei vrăbii cu doi bărbaţi! 
Muşcă-l, Paris, muşcă-l! Taurul e mai tare! Fereşte- 
te de coarne, hoo! 

(les Paris şi Menelau. Intră Margarelon. ) 

Margarelon: Dă piept şi luptă, secătură! 

Tersit: Cine eşti tu? 

Margarelon: Un fiu din flori al lui Priam. 

Tersit: Şi eu sunt un fiu din flori. Îmi plac feciorii 
de lele. Sunt fecior de lele din naştere, fecior de lele 
prin creştere, fecior de lele în judecată, fecior de 
lele în vitejie, fecior de lele în toate. Corb la corb nu- 
şi scoate ochii - de ce ar face-o bastarzii? la seama, 
cearta e de piază rea pentru noi: dacă fiul unei târfe 
se bate de dragul unei târfe, înseamnă că ispiteşte 
judecata de apoi. Rămâi sănătos, bastardule! 

Margarelon: Să te ia dracul, iepure fricos! 

(les.) 


Scena 8 


O altă parte a câmpului. 
Intră Hector. 


Hector: 
Miez putrezit, frumos pe dinafară, 
Cu viaţa ai plătit armura mândră! 
Să mai răsuflu. Pentru azi - destul. 
j De sânge, paloşe, eşti, cred, sătul! 
(Işi scoale coiful şi-şi pune sabia deoparte. Intră 
Ahile şi mirmidonii. ) 


Ahile: 
Priveşte, Hector, soarele se stinge, 
Ajuns de răsuflarea negrei nopţi. 
Odată cu cernitul său apus, 
Viteazul Hector va fi fost răpus. 
Hector: 

Sunt nenarmat, nu folosi prilejul. 
Ahile: 
Pe el, băieţi, loviți! Acesta-i omul! 
(Hector cade.) 

Tu, Troia, vii la rând! Temuta-ţi mână, 
Temutu-ţi piept şi os sunt în ţărână! 
'Nainte, mirmidoni, vestind cuprinsul 

Că l-am învins pe Hector, neînvinsul!!'* 

(Se sună retragerea.) 

Aţi auzit? Retragerea la greci! 
Un mirmidon: 

O sună şi trompetele troiene. 
Ahile: 


130 Uciderea lui Hector este prezentată în totală contradicţie cu 
toate legendele clasice care relatează că Ahile, apărând în mijlocul 
grecilor pentru a răzbuna uciderea bunului său prieten Patroclus, a 
reuşit foarte repede să semene groază printre troieni, care au 
părăsit în fugă câmpul de luptă refugiindu-se în cetate. Hector, 
încurajat de mersul victorios al luptei de până atunci, rămase în 
afara zidurilor hotărât să se măsoare cu Ahile. La apropierea 
acestuia, însă, curajul îl părăsi şi nemaiputând intra în cetate, 
poarta lângă care se găsea fiind acum închisă şi ferecată, căută să 
se salveze prin fugă. El ocoli de trei ori zidurile Troiei, fugărit de 
Ahile, până ce se opri totuşi, gata să se lupte. Ajutat de zeiţa 
Atena, Ahile îl răpuse uşor şi, legându-l de carul său de luptă, îl târî 
pe Hector până la locul unde se găseau mormântul lui Patroclus şi 
corăbiile grecilor. La rugăminţile lui Priam, care veni personal să-l 
implore, îi permise acestuia să ducă rămăşiţele lui Hector în Troia 
pentru a li se face funerariile cuvenite. Shakespeare prezintă astfel 
moartea lui Hector diferit de //iada şi urmând varianta aleasă de J. 
Lydegate, în care eroul troian e omorât de mirmidonii lui Ahile într- 
un mod foarte puţin merituos atât pentru aceştia, cât şi pentru 
Ahile, care nu-şi mai poate asuma el gloria de a-l fi învins personal 
pe Hector. 

Probabil că simpatia lui Shakespeare pentru eroul troian şi 
troieni îl face să minimalizeze valoarea lui Ahile şi a vestiţilor săi 
mirmidoni. 

Cu aripile-i de balaur'“", noaptea 
Invăluie pământul, despărţind, 
Ca un arbitru'“, oştile duşmane. 
Lihnită, spada merge să se culce; 
i De saţ să-i ţină dumicatul dulce. 
(Işi bagă sabia în teacă.) 
De coada calului legaţi-i leşul, 
Căci vreau să-l văd cum mătură-ntreg şesul. 
(les.) 


Scena 9 


O altă parte a câmpului. 
Intră Agamemnon, Aiax, Menelau, Nestor, 
Diomede 
şi altii, în marş. Se aud chiote în depărtare. 


Agamemnon: 
Ce strigăte se-aud? 
Nestor: 
Tăcere, tobe! 
Voci dinăuntru: 
Ahile! Ahile! Hector e ucis! Ahile! 
Diomede: 


131 Shakespeare e foarte îndatorat Metamorfozelor lui Ovidiu 
pentru un mare număr de legende şi personaje mitologice. In cazul 
de faţă, imaginea nopţii „cu aripile-i de balaur” e posibil să fi fost 
preluată din legenda Medeei, care fiind părăsită de lason 
(conducătorul expediției argonauţilor pentru cucerirea lânii de aur) 
ce se îndrăgostise de Glauce, a ucis-o pe aceasta, i-a ucis pe cei 
doi copii ai ei şi a lui lason şi a fugit la Atena într-o şaretă trasă de 
doi balauri înaripaţi; (Metamorfozele, VII, 385-400). 

132 Ahile se referă la arbitrul care în asalturile de arme cavalereşti 
avea dreptul să-i despartă pe cei doi combatanți când considera că 
s-au luptat destul. 

„Ahile l-a ucis pe Hector!” strigă. 
Aiax: 
să nu ne făloşim dacă-i astfel, 
Căci Hector n-a fost mai prejos ca el. 
Agamemnon: 
Păşiţi domol. Să meargă-un vestitor, 
Pe-Ahile să-l poftească-n cort la, noi. 
De-i moartea lui un semn de sus ivit, 
A noastră-i Troia, lupta s-a sfârşit. 
(les în marş.) 


Scena 10 


O altă parte a câmpului. 
Intră Aeneas şi soldați troieni. 


Aeneas: 
Opriţi-vă, al nostru-i câmpul! Staţi! 
Nu mai cinăm, vom înnopta aici. 
(Intră Troilus.) 


Troilus: 
Hector e mort. 
Toți: 
Hector! Ne cruţe zeii! 
Troilus: 


E mort, şi calul gâdelui, mişelnic, 

Îl târâie pe câmpul de ocară. 
Aprindeţi-vă de mânie, ceruri! 

Zei, nimiciţi din tronul vostru Troia! 
Fiţi milostivi prin zorul loviturii, 

Nu-ntârziaţi ruina ce ne-aşteaptă! 

Aeneas: 
Strecori neliniştea în oaste, prinţe. 

Troilus: 

Nu mă-nţelegi dacă vorbeşti astfel. 
Aminte nu mi-e la fiorul morţii 
Şi-nfrunt orice primejdii sorocite 
De zei sau oameni. Hector nu mai este. 
Cine-i va spune lui Priam? Acela 
Ce vrea să i se spună veşnic cobe 
Să meargă-n Troia s-o vestească. 
Vorba îl va preface pe Priam în stei, 
Fetele-n râuri, soaţele-n Niobe', 

În stane tinerii, şi Troia-ntreagă, 

Va fi momâie pentru sine. Haideţi! 
Hector e mort! Sunt de prisos cuvintele. 
Nu staţi! Voi, corturi, ce spurcaţi 
Câmpia Frigiei, o să vă spintec 
Până la unul, chiar dacă Titan‘ 


133 Legenda Niobei, soţia regelui Tebei, simbolizează în mitologia 
clasică cea mai cumplită durere sufletească îndurată de vreo fiinţă 
umană. 

Niobe era deosebit de mândră datorită faptului că avea şapte fii 
şi şapte fiice plini de calităţi fizice şi morale. In mândria ei 
crescândă opri femeile din Teba de a se mai închina în templul 
Latonei, ridicat în cinstea acestei zeițe ca mamă a lui Apolo şi a 
Dianei, arătând că Latona are merite mult mai puţine decât ea, 
odată ce are numai doi copii. 

Latona se plânse atunci lui Apolo şi Dianei de ofensa ce i se 
adusese; ca urmare, primul îi săgeta pe cei şapte fii ai lui Niobe, 
iar cea de a doua pe cele şapte fiice. Disperarea şi vaietele lui 
Niobe văzând cum toţi copiii ei cad pe rând loviți de cele două 
zeități au trezit întotdeauna toată compătimirea poeţilor şi 
sculptorilor antichităţii. Zeus, înduioşat şi el de suferinţa lui Niobe 
a transformat-o într-o stâncă, aşezând-o în munţii din Lydia (Asia 
Mică); în fiecare vară stânca „varsă şiroaie de lacrimi” 
(Metamorfozele VI, 278-312). 

134 Mitologia greacă nu este prea clară în privinţa zeului soarelui. 
Acesta apare să fi fost la început Helios, fiul titanului Hyperion, 
fratele lui Cronos (Saturn), Homer îl numeşte uneori pe Helios tot 

Ar răsări acum! Cât despre tine, 
Staroste-al laşilor, nimic pe lume 
Să nu desfacă vrăjmăşia noastră! 
Te-oi chinui ca-mpovăratul cuget 
Zidind năluci cu pripa nebuniei 
Spre Troia, cu curaj! Hai! Fruntea sus! 
Nădejdea răzbunării n-a apus!'* 
(les Aeneas şi troieni. În timp ce Troilus se 
îndepărtează, intră Pandarus, pe cealaltă parte.) 
Pandarus: O vorbă, doar, o vorbă! 
Troilus: 
Piei, cutră! De ocară să ai parte, 
Şi tu, şi numele tău după moarte! 
(lese.) 


Hyperion, nedeosebindu-l de tatăl său, întrucât fiii titanilor sunt 
numiţi tot titani în literatura mitologică. Astfel şi lui Helios i se 
spune în mod frecvent „titan”, după cum îl denumeşte şi Troilus în 
momentul de faţă. In perioada veche a mitologiei greceşti, Apolo 
nu este zeul soarelui şi în opera lui Homer el şi Helios apar ca două 
zeități distincte. Cu timpul însă sunt confundați în persoana lui 
Apolo, care este adorat şi ca zeu al soarelui. Helios dispare ca 
denumire, probabil din cauza considerării sale ca titan. 

Mitologia romană îl preia pe Apolo din cea greacă, îmbogăţindu- 
i mult atribuţiile şi puterea, (v. nota 41). 
135 Troilus pare să-şi înăbuşe durerea personală pricinuită de 
trădarea Cresidei având acum datoria să răzbune moartea lui 
Hector, ceea ce însă nu apare astfel din tradiţia mitologică, unde 
Troilus e stăpânit până ce-şi găseşte sfârşitul pe câmpul de luptă, 
de starea lui de deznădejde datorată necredinţei Cresidei. 

Piesa se sfârşeşte de altfel într-un fel neaşteptat şi în privinţa lui 
Troilus, ca şi a lui Hector. 
136 După unii comentatori, piesa s-ar fi sfârşit aici, cuvintele lui 
Pandarus, care urmează, fiind adăugate de un alt autor care 
urmărea anumite efecte de ordin moral în rândurile spectatorilor. 
În orice caz piesa nu cuprinde nici sfârşitul lui Troilus, nici pe acela 
al Cresidei, care, conform legendei, este pedepsită de zei pentru 
trădarea dragostei lui Troilus prin aceea că se îmbolnăveşte de 
lepră şi ajunge cerşetoare. 

Pandarus: Straşnic leac pentru durerea din oasele 
mele! O, lume, lume, lume! Cât dispreţ faţă de bieţii 
misiţi! O, negustori şi mijlocitori, cu câtă râvnă vă 
apucaţi de treabă şi cât de jalnic sunteţi răsplătiți! 
De ce, oare, strădaniile voastre sunt atât de 
preţuite, iar rodul lor e-atât de urât? Ce pildă, ce 
versuri avem pentru aceasta? la să vedem: 
„Albina zumzuie aromitor 
Când ac şi miere sunt la locul lor; 
Dar dacă suliței îi luaţi puterea, 
S-au dus atunci şi cântecul, şi mierea.” 
Buni neguţători ai cărnii, înscrieţi acestea pe 
firmele voastre: 
Confraţilor! Văzând a mea cădere, 
Vărsaţi amare lacrimi de durere. 
De nu, atunci să trageţi aghioase 
Măcar pentru durerea voastră-n oase. 
Surori şi fraţi cu uşa-ntredeschisă, 
Eu nu vă las acum diată scrisă, 
Ci doar peste vreo lună, două - dacă 
În Winchester!” vreo gâscă n-o să tacă! 
Să mă mai caut. Pân-atunci, Pandar 
O să vă lase bolile în dar! 
(lese.) 


137 Prin Winchester se înţelege aici partea Londrei la sud de 
Tamisa care era în afara vechii cetăţi şi se afla sub jurisdicţia 
Episcopului de Winchester. Cartierul respectiv, unde se găsea şi 
teatrul „The Globe” al lui Shakespeare şi al asociaţilor săi, se 
numea Southwork şi adăpostea casele de toleranţă neîngăduite în 
Londra. 

Epitetul „gâscă de Winchester” era dat prostituatelor şi celor ce 
sufereau de boli venerice. 

Troilus şi Cresida este o piesă care ridică 
probleme deosebite, începând cu datele externe. A 
fost ca scrisă în 1601-1602 cum sugerează F.E. 
Halliday (1964) sau John Bayley (1981), sau spre 
sfârşitul anului 1602, după Kenneth Palmer, 
îngrijitorul ultimei ediţii în „Arden Shakespeare”? >”. 
Probabil „în aceşti ani”, pentru că în Prolog e 
reprodus un fragment semnificativ din Prologul la 
comedia lui Ben Jonson The Poetaster (Poetaşul, 
1601). Palmer face şi următoarea precizare: 

„Prologul lipseşte atât din ediția in-cuarto cât şi 
din prima ediție in-folio, ceea ce pare să nu aibă 
nicio legătură cu argumentările despre datarea 
piesei. Cum însă Prologul era detaşabil, el putea fi 
scos cu uşurinţă din text de îndată ce-şi pierduse 
referirea la actualitate. În acest caz, absenţa 
Prologului din ediția in-cuarto sprijină ideea datării 
după The Poetaster >, 

S-au propus şi multe alte datări, una dintre cele 
anterioare fiind anul 1598 - ipoteză interesantă dar 
motivată numai de un „dacă” - dacă, Loves 
Labour's Won (Răsplătitele chinuri ale dragostei) din 
lista de piese shakespeariene întocmită de Francis 
Meres în Palladis Tamia, 1598, este de fapt, un titlu 


138 William Shakespeare, Troilus and Cressida, edited by Kenneth 
Palmer, The Arden Shakespeare, 1981, Methuen, London and New 
York, 1982. 

139 /bid., p. 19. 

mai vechi pentru Troilus şi Cresida. 

„The Stationers’ Register” înregistrează la 7 
februarie 1603 o piesă Troilus and Cresseda, fără 
menţionarea autorului, „aşa cum a fost jucată de 
oamenii/actorii/Lordului  $Şambelan” (trupa lui 
Shakespeare); ideea că s-ar putea să fie vorba 
despre piesa, astăzi pierdută, Troylus and Creseda 
(1599) de Dekker şi Chettle, este contracarată de 
câteva versuri iscălite I.C. (?) în 1603 din care ar 
rezulta că piesa lui Shakespeare era cunoscută în 
acel an: „Despre răpirea Elenei şi oraşul asediat al 
Troiei,/Despre credința lui Troilus  (Troylus) şi 
trădarea Cresidei (Cressid), /Despre vicleşugurile lui 
Richard ca să capete coroana engleză,/Despre 
Tarquinius... m, 

O altă înregistrare, tot fără menţionarea autorului, 
a avut loc la 28 ianuarie 1609 - „o carte numită 
Istoria lui Troylus şi a Cressidei”. În acelaşi an a 
apărut ediţia /in-cuarto, în două variante ale paginii 
de titlu. Prima variantă, The Historie of Troylus and 
Cresseida, afirma că piesa este „aşa cum a fost 
jucată la «the Globe» de actorii Maiestăţii Sale 
Regelui” (din nou, trupa lui Shakespeare); a doua, 
conţinând numele autorului („scrisă de William 
Shakespeare”), augmentează titlul -  Fa/imoasa 
istorie a lui Troylus şi Cresseidei. Zugrăvind 
măiestrit începutul dragostei lor şi mijlocirea iscusită 
a lui Pandarus, prințul Liciei - şi este însoţită de o 
prefaţă-epistolă  elogioasă care începe astfel: 
„Cititorule veşnic, ai în față o piesă nouă, niciodată 


140 The Shakespeare Allusion-Book, originally compiled by C.M. 
Ingleby etc., re-edited 1909, Oxford University Press, vol. |, 
London, reissued 1932, p. 125. 

trivializată de scenă, niciodată schilodită de palmele 
vulgului”. 

Textul „bun” al ediţiei in-cuarto a fost preluat şi 
întrucâtva adăugit (după exemplarul unui sufler) de 
ediţia /n-folio din 1623. 

Cu textul ///adei Shakespeare s-a putut familiariza 
îndeosebi prin traducerea din franceză a primelor 
zece cânturi a lui Arthur Hali (Ten Books of Homers 
Iliades, 1581) şi cea cu şapte cânturi a poetului şi 
dramaturgului George Chapman (Seven Bookes of 
the Iliades, |, II, VII, - XI, 1598). 

Dintre numeroasele versiuni medievale romanţate 
ale lui Homer, cele mai importante ca surse pentru 
piesa lui Shakespeare au fost: a) Requyell of the 
Histories of Troye (Culegere de povestiri despre 
Troia, 1474 sau 1475), textul englez al lui William 
Caxton reprezentând o etapă finală dintr-o suită de 
traduceri al căror îndepărtat text-sursă era Roman 
de Troie (cca. 1160), un poem de 30.000 versuri 
scris de truverul Benoit de Sainte-Maure. Acesta nu 
s-a bazat pe Homer ci pe povestiri latine din 
secolele IV şi V e.n.; Caxton a tradus proza franceză 
a lui Raoul Lefèvre (sec. XV), Lefèvre a tradus 
Historia Troiana (1287) a scriitorului sicilian Guido 
delle Colonne (sec. XIII), Guido a tradus în proză 
latină poemul lui Benoit; b) Troilus and Cryseide 
(după 1380), cunoscutul poem al lui Geoffrey 
Chaucer, inspirat atât din Filostrato de Boccaccio cât 
şi din Guido delle Colonne şi Benoit (cărora le-a fost 
tributar şi Boccaccio). Alte surse relativ sigure sunt 
The Troy Book (Cartea despre Troia, începută în 
1412 dar tipărită abia în 1512), poem prolix şi 
accentuat moralizator al lui John Lydgate (inspirat 

din Guido) şi The Testament of Cresseid (tipărit în 
1593) de poetul scoţian Robert Henryson (14307- 
15067), care descrie transformarea Cresidei într-o 
prostituată ordinară şi îmbolnăvirea ei de lepră. 

Dintre autorii antici a căror gândire se reflectă 
într-un fel sau altul în dezbaterile şi generalizările 
mai multor personaje din Troilus şi Cresida, 
cercetătorii se opresc mai ales asupra lui Aristotel 
(Etica nicomahică), Ovidiu (în cuvântarea despre 
„grad” a lui Ulise) şi Platon. 

Problema clasificării piesei ca specie dramatică 
este la fel de anevoioasă ca şi cea a datării. In ediţia 
in-cuarto din 1609 i se spune „istorie”, în prefața 
ediţiei „comedie”, în canonul din 1623, „tragedie” 
(The Tragedie of Troylus and Cressida). Dar că 
deruta primilor editori a fost justificată se poate 
vedea şi din neconcordanţa caracterizărilor făcute 
de cercetătorii moderni, astfel: satiră (Ulrici, 1839), 
comedie a deziluziei (Dowden, 1875), moralitate 
(Dover Wilson), piesă de probleme („problem play”, 
Boas, 1896, Tillyard, 1950), comedie de probleme 
(„problem comedy”, W.W. Lawrence 1931), dramă 
de cabinet (Stauffer, 1949), dramă de idei (M. 
Boniton, 1960), tragedie de probleme („problem 
tragedy”, Peter Ure, 1961), comedie de idei 
(Rossiter, 1961), „comedie noire” (John Wain, 1966), 
tragedie (unică) (John Bayley, 1981), comedie 
satirică (Rowse, 1981). 

De fapt în Troilus şi Cresida, ca şi în alte piese 
shakespeariene (Henric al IV-lea sau Antoniu şi 
Cleopatra), se îmbină strâns elemente caracteristice 
fiecăreia din cele trei specii dramatice 
fundamentale, iar în funcţie de optica cercetătorului 

de formaţie clasică se dă prioritate comediei, 
tragediei sau istoriei. Comicul, sub cele mai diverse 
forme ale sale, este bine reprezentat: comic de 
caracter, de situaţie, de limbaj; comicul absurdului, 
e subliniat artistic aproape în toate scenele în care 
apare Pandarus, în multe din replicile lui Tersit, în 
unele dialoguri dintre Troilus şi Cresida, în înscenări, 
în fragmentele de  piesă-în-piesă, în pasajele 
„teoretice” pigmentate de ironie, satiră şi sarcasm, 
în mimetismul lingvistic. Tragică, este concepţia 
generală a piesei, sacrificarea a mii şi mii de greci şi 
troieni din cauza „unei târfe şi a unui încornorat”, 
moartea lui Hector, spulberarea încrederi lui Troilus 
în iubita sa, apropiata distrugere a Troiei. Cât 
desprecaracterul de „istorie” al piesei, în afară de 
preluarea firului epic al războiului troian, există şi 
atitudinea faţă de istorie a dramaturgului. 

Northrop Frye o interpretează astfel: 

„(Troilus şi Cresida) este un fel de piesă istorică, 
deoarece războiul troian a fost începutul firesc al 
istoriei seculare din zilele lui Shakespeare iar 
personajele par să-şi dea seama uneori că ele 
stabilesc tiparele şi tipurile viitorului. Cel mai clar 
exemplu este scena (III, 2) în care Troilus, Cresida şi 
Pandarus, unul după altul, se adresează parcă 
viitorului, unei posterități ce-l va socoti pe Troilus 
modelul adevărului şi fidelității, pe Cresida modelul 
falsității - dacă se va dovedi trădătoare - şi pe 
Pandarus sfântulpatron al tuturor mijlocitorilor. 

Și, iarăşi, povestea lui Troilus nu a constituit o 
parte a relatării lui Homer şi Vergiliu; ea a fost, ca să 
spunem aşa, o romanțare medievală precipitată a 
războiului troian. /.../ Luptătorii lui Shakespeare, mai 

ales troienii, sunt aproape integral medievalizați şi 
luptă potrivit codurilor romantice medievale ale 
cavalerismului şi dragostei curteneşti. Tonalitatea 
marcat anti-grecească a piesei se explică şi prin 
aceea că Europa medievală simpatiza cu troienii 
întrucât Vergiliu susținuse că troienii au intemeiat 
Roma. Relatarea lui fusese adaptată la Britania de 
Geoffrey of Monmouth, o istorie legendară sugerând 
că Britania avea să fie un al treilea mare regat după 
Roma, era larg acceptată în epoca lui Shakespeare 
(ca în Crăiasa zânelor şi în altă parte)” +% 

Stranie cum pare la prima vedere, ideea că Troilus 
şi Cresida este o moralitate (dramă alegorică 
engleză din secolele XV-XVI, cu personaje care 
personifică abstracţiuni), enunțată de John Dover 
Wilson, a fost sprijinită recent, nu fără corective 
substanţiale, de Kenneth Palmer: 

„O parte - nu tot - din ceea ce se petrece în 
alegoria morală se petrece şi în Troilus omul supus 
unui viciu străbate o jumătate de cale ca să devină 
acest viciu şi, în felul acesta, pentru scurte intervale 
de timp Troilus este, într-adevăr, o moralitate, dând 
întruchipare unora din aceleaşi păcate tradiţionale” 
(poftele trupeşti, mândria şi invidia, n.n.)'”. 

Întrucât, până la urmă, Troilus şi Cresida 
reprezintă un demonstrabil conglomerat tipologic 
pentru care  clasificările tradiţionale sunt prea 
neîncăpătoare iar, pe de altă parte, „dezbaterile” şi 
generalizările uzurpă frecvent dramaticul până la 


141 Northrop Frye, The Myth of Deliverance, Reflection on 
Shakespeare's Problem Comedies, University of Toronto Press, 
1983, p. 62. 

142 Kenneth Palmer, Op. cit., p. 77. 

nerecunoaştere (din cele 24 de scene ale piesei din 
ediţiile moderne, numai patru pot fi considerate 
„dramatice”), caracterizarea lui Boas a ajuns, cu 
modificări în interpretarea termenului, să se bucure 
de o largă circulaţie: „a problem play”, o piesă care 
formulează probleme, o piesă de probleme (nu „de 
idei” sau „cu teză” cum au calificat-o alţi specialişti), 
alături de Totu-i bine când sfârşeşte bine şi Măsură 
pentru măsură. 

Din argumentarea lui Tillyard: 

„Într-o tragedie ideală viața apare într-o formă 
cutremurător de clară, cu excluderea erorilor, 
scriitorul vrea s-o vedem numai aşa, nicidecum 
altfel /.../ Într-o piesă de probleme, acestea din urmă 
sunt expuse ca atare, cu intreaga lor bogăție, 
semnificație şi diversitate, fără a ni se prezenta 
rezolvarea sau o concordanţă esenţială a lor” 7” 

S-a presupus că această „cea mai intelectuală 
dintre piesele lui Shakespeare” (H. Corson), cu 
vocabularul ei adesea abstract, plin de termeni 
filosofici şi latinisme (orgi/lous, immures, persistive, 
multipotent, recordation, propugnation etc.), nu a 
fost scrisă pentru un teatru public ca „the Globe” 
(cf. „... niciodată trivializată de scenă, niciodată 
schilodită de palmele vulgului” din prefaţa-epistolă a 
ediţiei /in-cuarto din 1609), ci pentru un auditoriu 
special: 

„=. tineri intelectuali, mulți dintre ei studenți în 
drept de la The Inns of Court - minți tinere, critice, 
nemulțumite, atrase de noua «satiră colţoasă» a lui 
Hall, Donne şi Marston /.../: minţi exersate în logică 


143 E.M.W. Tillyard, Shakespeare's Problem Plays, London, 1950, 

și retorică, iuți în a sesiza principiile generale 
dindărătul unui argument şi a distinge ceea ce e 
solid de ceea ce e specios; exersate şi obişnuite să 
dezbată şi deci pregătite să privească dincolo de 
acțiunea imediată (fie şi a unei piese jucate pe 
scenă şi mai ales a unei piese despre dragoste), 
precum şi să rețină şi să judece punctele morale, 
etice sau juridice aflate în discuție - căutând să le 
coreleze cu propria lor epocă..."**. 

Pe de altă parte, ce spectatori sau cititori erau mai 
în măsură să înţeleagă pe deplin referirile la 
mitologia clasică, semnificaţia anumitor personaje 
(adesea minore), abaterile lui Shakespeare de la 
cutare sau cutare sursă, dacă nu cei din categoria 
avizată a spectatorilor care urmăriseră, primii, la 
Gray's Inn (1594), apoi la Curte (1604), piesa la 
întâia vedere simplă intitulată cu tâlc Comedia 
erorilor? Sau aluziile la scriitorii vremii? Pentru că 
existenţa unor asemenea aluzii în Troilus şi Cresida, 
deşi în general contestată, a fost socotită reală de 
comentatori care au văzut în ele implicarea lui 
Shakespeare în „Poetomachia” (termenul a fost pus 
în circulaţie de Thomas Dekker pentru ceea ce mai 
târziu avea să fie denumit „războiul teatrelor” („The 
War of the Theatres”). Indubitabil, conflictul dintre 
unii autori dramatici ai vremii, Ben Jonson şi 
opozanţii săi, a luat forma de satiră personală şi de 
critică a teatrelor particulare şi, respectiv, a celor 
publice'“*, iar Shakespeare a sprijinit în Hamlet (II, 2, 
144 A.P. Rossiter, Angel with Horns, 1961, Longman Group, 
London, 1970, pp. 129-130. 

145 Conflictul a fost declanşat în 1599 de către Ben Jonson, care, 


închipuindu-şi că a fost caricaturizat de Marston într-o piesă 
revizuită de acesta, i-a satirizat stilul bombastic prin personajul 

361-387) pe actorii adulţi care, din pricina 
popularității trupelor de băieţi (trupe particulare 
interpretând în general piese satirice) erau nevoite 
să joace şi în provincie. 

În Troilus şi Cresida comentatorii au urmărit mai 
cu seamă aluziile personale. Cea mai sigură dintre 
ele este cea din Prolog: „/ară eu, Prologul,/Deşi- 
narmat, nu am venit să apăr/Nici pană de autor, nici 
glas de actor...'"*” (versurile 22-24), referirea fiind la 
Prologul din The Poetaster (1601), de asemenea 
înarmat şi apologetic; până şi Kenneth Palmer, care 
respinge implicarea piesei în „poetomachia”, se 
serveşte de aceste versuri pentru a stabili datarea 
piesei. Probabilă este identificarea lui Dekker (sau a 
lui Marston?) cu Tersit, despre care Agamemnon 
spune „rank Thersites opes his mastic jaws” 
(„spurcatul Tersit îşi va desface fălcile cu colţi care 
muşcă”, |, 3, 73), cf. descrierea lui Dekker de către 
Ben Jonson în The Poetaster („unul din cele mai 
debordante şi spurcate spirite ale Romei”) şi 


Clove din Every Man Out Of His Humour (Fiecare fără toana lui, 
1699), iar Marston i-a replicat în Jack Drum's Entertainment 
(Amuzamentul lui Jack Drum, 1699). Iin 1601 Jonson i-a luat în 
răspăr pe Marston (= Hedon) şi pe Dekker (= Anaides) în Cynthia's 
Revels (Amuzamentele Cynthiei). Marston a răspuns prin Doria (= 
Jonson) din What You Will (Ce doriți, 1601), iar în The Poetaster 
(Poetaşul, 1601), piesă jucată de copiii capelei teatrului particular 
Blackfriars, Jonson l-a satirizat pe Marston (= Crispinus, 
„poetaşul”), pe Dekker (= Demetrius, „plagiatorul”) şi pe unii 
actori ai „lordului Şambelan” de la teatrul public „the Globe”. 
Dekker (probabil împreună cu Marston) a luat apărarea acestora 
din urmă în Satiromastix (piesă jucată la „the Globe” şi înregistrată 
oficial în noiembrie 1601). 

146 În eventualitatea că Prologul poate fi identificat cu 
Shakespeare, oare spectatorii avizaţi nu se vor fi întrebat: „Crede 
Shakespeare?” 

„mastix” din titlul Sat/iromastix, confecţionat de 
Thomas Dekker (sau de acesta şi Marston). lar Ben 
Jonson însuşi se pare că este avut în vedere în 
personajul Aiax (după unii şi în Ahile), citatul 
semnificativ reprodus de obicei fiind: 

„Alexandru: Acest bărbat, stăpână, a văduvit 
multe fiare sălbatice de însuşirile lor felurite. E 
viteaz ca leul, mătăhălos ca ursul, greoi ca elefantul; 
un om în care firea a îngrămădit atâtea umori 
(humours, v. Teoria umorilor din Every Man Out of 
His Humour, n. n.) încât vitejia lui se preschimbă în 
prostie, iar prostia îi este apoi dreasă cu judecată. ÎI 
apucă ipohondria din senin şi se înveseleşte când e 
jalea mai mare...”, (|, 2, 19-29). 

La fel de semnificativ este, de fapt, întregul rol al 
lui Aiax". Din acest rol aroganta, îngâmfarea oarbă, 
„dragostea de sine”, se desprind ca trăsături psihice 
caracteristice şi pentru Ben Jonson, „propriul său 
ideal” (Thomas Shaw, 1874), omul despre care 
contemporanul său James Howell scria că la un 
supeu „... a început să acapareze întreaga discuție, 
să se laude şi, defăimându-i pe alţii, să-şi ridice 
numele în slăvi”. Fragmentul de mai jos îl descrie 
destul de exact pe autorul de mai târziu al 
deprimantului document Ode to Himself (Odă sieşi, 
1629): 

„Aiax (despre Ahile): Prin ce-i mai mare el ca alții? 

Agamemnon: Prin ceea ce gândeşte despre sine. 

Aiax: Cum, e chiar aşa de mare? Nu cumva se 
socoteşte un om mai destoinic decât mine? 

Agamemnon: Nu-ncape îndoială. 


147 Asemănări fundamentale dintre Aiax şi Ben Jonson au fost 
discutate pe larg de F.G. Fleay în Life of Shakespeare, 1886. 

Aiax: Și voi îi dați dreptate? 

Agamemnon: Nu, noble Aiax. Tu eşti la fel de 
puternic, viteaz şi înțelept, întru nimic mai prejos în 
noblețe, mult mai curtenitor şi fără asemuire mai 
înțelegător. 

Aiax: De ce să fie un om mândru? Cum se naşte şi 
cum creşte mândria? Eu, unul, nu ştiu nici măcar ce 
este. 

Agamemnon: Mintea ta e mai limpede, Aiax, şi 
virtuțile tale sunt mai strălucitoare. Omul mândru se 
mănâncă pe sine însuşi. Mândria e propria sa 
oglindă, propria sa trâmbiță, propria sa cronică. 
Oricine se preamăreşte într-altfel decât prin faptă, 
nimiceşte fapta prin laudă. 

Aiax: Urăsc pe omul mândru cum urăsc sămânţa 
de broaşte râioase. 

Nestor (aparte): Si, totuşi, se iubeşte pe sine; nu e 
ciudat?”, (II, 3, 152-173). 

Între Shakespeare şi Ben Jonson au existat relaţii 
personale  prieteneşti, în ciuda „numeroaselor 
dueluri spirituale - „wit-combates” (Thomas Fuller, 
The History of the Worthies of England, cca. 1650). 
Dar concepţiile lor literare nu au coincis nici pe 
departe şi dezacordul, concretizat în primul rând 
prin însăşi tratarea subiectelor dramatice (comedia 
de moravuri a lui Jonson a fost şi un protest 
împotriva tipului de comedii „senine” din prima 
perioadă de creaţie a lui Shakespeare, tragedia 
Sejanus His Fall - Căderea lui Seianus -, 1603, 
tratează istoria cu acuratețe exagerată spre 
deosebire de Shakespeare, a cărui sursă în /u/iu 
Cezar fusese mult prea fantezistul Plutarh), s-a 
manifestat şi prin parţiala parodiere a Furtuni; lui 


~ 177 ~ 


Opere Complete Volumul 6 
Shakespeare în comedia The A/chimist (Alchimistul, 
1610)’. 

În acest context se înscrie enigma „purgativului” 
menționat de Kemp, actor al trupei lordului 
Şambelan, în The Return from Parnassus, 
(Întoarcerea din Parnas) partea a Il-a, convenţional 
numită Parnassus 3, piesă publicată în 1606, dar 
jucată de studenții de la Cambridge în 1601-1602, 
deci în perioada „războiului teatrelor”: 

„Vai, Ben Jonson ăsta e un nesuferit - i-a pus pe 
Horațiu (referire la The Poetaster unde acesta îl 
reprezintă pe Jonson, n. n.) să le administreze 
poeților un hap, dar Shakespeare al nostru i-a dat 
un purgativ care i-a ştirbit renumele”. 

S-a sugerat că „purgativul” este fragmentul din 
Hamlet (Il, 2) sau /uliu Cezar sau satirizarea lui 
jJonson prin personajul Aiax sau piesa Troilus şi 
Cresida în totalitatea ei. 

Acest ultim punct de vedere, respins în general de 
shakespearologia actuală, pare mai plauzibil decât 
altele pentru că implică, dincolo de satira personală, 
persiflarea de către Shakespare a concepţiilor 
clasicizante ale prietenului şi rivalului său, Ben 
Jonson, în primul rând delimitarea precisă a speciilor 
dramatice, unitatea de acţiune şi timp 
(recomandate de Aristotel în Poetica), precum şi de 
loc (o discutase Castelvestro în 1570). Jonson 
dramaturgul rămâne o ţintă a satirei din Troilus şi 
Cresida chiar dacă înlăturăm ideea că Shakespeare 
şi-a conceput piesa ca replică la The Poetaster. Este 
foarte posibil ca elementele „anti-jonsoniene” să fi 


148 V. şi L.L. Trei analogii lingvistice între W. Shakespeare şi Ben 

fost introduse în procesul de elaborare a dramei, 
aceasta urmărind inițial obiectivul paralel şi, în 
definitiv, mai cuprinzător, al dărâmării unor idoli ai 
tradiţiei clasice şi medievale. Într-o asemenea 
perspectivă, George Chapman şi alţi traducători ai 
Iliadei se cuvine să fie aşezaţi înaintea lui Jonson. 

„Grecii şi troienii lui Homer, pe care atât de recent 
Chapman îi înfățişase  elisabetanilor în limba 
engleză, sunt descriși aici cinic şi satiric ca nişte 
mişei  josnici, trădători,  persiflatori şi animale 
încăpățânate. Spiritul de epopee şi cavalerism 
romantic, preamărit de Spenser în The Fairie 
Queene (Crăiasa zânelor) - «grozave războaie şi 
iubiri credincioase vor fi tălmăcite moral în cântecul 
meu» - este degradat”*. 

„Piesa Troilus şi Cresida constituie - şi, neîndoios, 
a fost intenția lui Shakespeare ca ea să constituie - 
apelul peren al unei opere de artă «demitizante». 
Nu există mijloc mai bun de a-i încânta pe cei care 
se cred deştepţi, iar Shakespeare era, categoric, 
conştient de aceasta. Pentru tinerii deştepţi (autorul 
are în vedere pe spectatorii de la Inns of Court etc.). 
O viziune eroică a lucrurilor este aproape 
întotdeauna demodată şi oarecum ridicolă. Nu este 
improbabil ca traducerea lui Chapman din Homer, o 
parte din care apăruse în 1598, să fi fost, într-un 
sens, un obiectiv. Pompoasele versuri de 14 silabe 
aveau o măreție stranie care pentru noile gusturi 
poetice - poezia lui Donne, de pildă - păreau 
vrednice de zeflemisire, chiar dacă traducerea era 
admirată. Oricum, «ciclul Troiei» nu depindea de 


149 Donald A. Stauffer, Shakespeare's World of Images 1949, 

Homer. El era deja cunoscut unui auditoriu, chiar 
unui auditoriu popular, prin povestirile şi baladele 
medievale; iar soarta Cresidei, care coboară de la 
infidelitate la leprozerie, era proverbială””. 
„Deprecierea” are loc în toate planurile. Războiul 
troian e privit ca o pierdere uriaşă de vieţi omeneşti 
în timp ce „Elena,/Răpită soață-a regelui 
spartan,/Se-alintă-n pat cu Paris, craiul”, (Prolog); iar 
în perioada de stagnare la care se referă piesa, când 
Ahile refuză să mai lupte pentru că e îndrăgostit de 
Polixena, o fiică a lui Priam, el s-a transformat într-o 


absurdă joacă de-a războiul - ciocnirile sunt 
sporadice, „eroii” luptă când au chef, îşi petrec 
vremea în discuţii nesfârşite, petreceri, 


complimentări. Dragostea este în principal redusă la 
concupiscenţă. Cavalerismul. 

„... CU tot dichisul lui, chemările la luptă, mănuşile 
aruncate ca sfidare, luptele în doi - un ritual 
degradat atât prin nerespectarea unui cod altă dată 
sacru cât şi prin caracterul ignobil al motivelor 
pentru care este folosit - devine o parodie absurdă 
(şi, dacă ne gândim bine, tristă) a marilor scene din 
Richard al Il-lea. Luat în derâdere de greci, spiritul 
cavalerismului rămâne viu la troieni, dar el nu mai 
are un scop demn”.!! 

Scopul nu mai este „demn”, dar reprezentanţii 
normelor morale cavalereşti, troienii în general, dar 
în primul rând Hector şi Troilus, le apără cu 
înverşunarea cu care le  apăraseră încă 


150 John Bayley, Shakespeare and Tragedy, Routledge, London, 

Faulcombridge (în Regele loan 1596-1597), Hotspur 
(în 1 Henric al IV-lea, 1597-1598) şi Brutus în /ul/iu 
Cezar, 1599-1600), eroi conştienţi că urmăresc „un 
scop demn”. lar Shakespeare, sensibil la 
transformările economice şi sociale din Anglia 
începând cu a doua jumătate a ultimului deceniu al 
secolului al XVI-lea, priveşte lupta troienilor aşa cum 
avea să vadă curând Cervantes lupta lui Don Quijote 
cu morile de vânt - nu fără regret, însă: 

„=. hu în sensul că Shakespeare ar fi dorit o 
revenire la Evul mediu ci doar păstrarea unor 
principii pozitive: apărarea celor slabi şi oropsiți, 
inclusiv a femeii, respectarea cuvântului dat, 
dezinteresarea şi abnegatia”>?. 

În noua epocă în care intra Anglia importantul 
cuvânt „onoare” nu mai era folosit în accepțiunea 
de „lealitate”, „cinste”, „probitate”, „corectitudine”, 
ci de „onoruri”, „faimă personală” (cum făcea 
Henric al V-lea) sau era „un simplu cuvânt” (ca 
pentru Falstaff), iar „oamenii noi” (regele loan, 
Henric al IV-lea, Henric al V-lea, Shylok sau Antoniu 
şi Octavian în /u/iu Cezar) urmăreau şi acumularea 
de valori materiale. Noul decor a fost foarte bine pus 
în lumină de Allan Lewis în legătură cu Regele loan, 
în postfaţa cărei piese am reprodus câteva citate 
semnificative, întru totul valabile şi pentru Troilus şi 


Cresida (v. vol. III, Shakespeare, editura Univers, 
1984, pp. 419-420). 
In Troilus şi Cresida, grecii - „trufaşi”, „plini de 


iscusinţă”, „aprigi”, „viteji”, „înzestraţi”, „neîntrecuţi 
în creştere şi arte” (cum îi caracterizează Troilus) - 


152 I. Şvedov, Evoliuția şekspirovskoi traghedlii, Moscova, 1975, p. 

mai vorbesc, prin Agamemnon, despre noblețea lor 
cavalerească, dar comportarea lor o infirmă cu 
desăvârşire. Sunt „mai acomodați la viață ca 
troienii” (Tillyard), urmăresc scopuri eminante 
practice, ca negustorii nu din cale afară de cinstiţi: 

„Ulise: /.../ Să ne-arătăm, ca negustorii, marfa/Cea 
mai urâtă, poate se va vinde./lar dacă nu,/Cea bună 
va părea, faţă cu-aceasta,/Şi mai de pret”, (|, 3, 359- 
362). 

Demitizarea este evidentă la nivelul eroilor. 

Comandantul suprem al grecilor, Agamemnon, 
este ineficient. Nu reuşeşte să-şi disciplineze armata 
şi este atât de neclar în marele său discurs din |, 3, 
1-30, încât Nestor îi cere voie să-i tălmăcească 
ultimele cuvinte, Deighton spune: 

„Este adevărat, Agamemnon, Nestor şi Hector nu 
sunt depreciați până într-atâta încât să fie de 
nerecunoscut; totuşi nu s-ar putea spune că sunt 
eroici după modelul lui Homer”. 

Ahile, personajul cel mai depărtat de idealurile 
cavalereşti, fetişizează scopurile practice şi succesul 
personal, e îngâmfat, perfid şi crud. Obsedat de 
ideea de a-l omori pe Hector, îşi imaginează cu 
savoare feroce scena uciderii („A doua oară, eu/Voi 
face-aşa cum fac cumpărătorii./Te judec mădular cu 
mădular” - IV, 5, 236-237; v. şi 241-245); deşi în 
scena duelului cu Hector, acesta îl cruţă pentru că îl 
vede obosit, Ahile plănuieşte omorârea eroului 
troian de către mirmidoni, le dă ordinul „Pe el, loviti! 
Acesta-i omul!” (V, 8, 10) când Hector este 
neînarmat,  jubilează sinistru după omor şi 


153 K. Deighton, îngrijitorul piesei Troilus şi Cresida, 1906, în 

porunceşte ca trupul mortului, legat de coada 
calului său, „să măture-ntreg şesul” (Ibid., 22). În 
felul acesta Shakespeare se îndepărtează de Caxton 
în al cărui text Hector este ucis de mâna lui Ahile şi 
se apropie de Lydgate: „... Lydgate este acela care 
în mod explicit îl condamnă pe Ahile pentru purtarea 
sa barbară (şi-i reproşează lui Homer că l-a lăudat 
atâta)”, Aiax este personificarea prostiei, 
îngâmfării şi forţei brute, ceea ce îl îndepărtează şi 
pe el de tradiţiile homerice: 

„Malone crede că Shakespeare a găsit la Lydgate 
o schiță de portret atât pentru Aiax Oileus cât şi 
pentru Aiax  Telamonius,  atribuindu-i acestuia 
trăsăturile reprobabile /.../; sau că l-a confundat pe 
«Aiax Thelamon» din The Destruction of Troy cu 
«Aiax Oileus», numit acolo pur şi simplu «Aiax» şi 
descris ca un om «de statură uriaşă, cu umerii mari 
şi laţi»... şi «nu prea întreprinzător» >>, 

„Steevens arată că la Lydgate Aiax era un om 
care «adora învăţătura» și «ura mândria şi 
linguşirea» /.../ Steevens crede că transformarea lui 
Aiax /-a fost sugerată lui Shakespeare de Prologul la 
The Metamorphosis of Ajax (1596) de Harrington. 
Aiax e prezentat acolo ca un individ puternic, 
încăpățânat şi veşnic gata de încăierare, însă 
nicidecum înțelept, învățat, serios sau diplomat”. 

Ulise, capabil, conştient, raţional, înţelept şi dibaci 
ca politician, omenos (ca atunci când îl 
compătimeşte pe Troilus şi caută să-l deprindă cu 
realităţile vieţii în scena trădării Cresidei, V, 2), 

diferă de ticălosul viclean descris de tradiţia 
medievală. Cu toate acestea, Ulise e învestit de 
Shakespeare cu alte trăsături negative, 
caracteristice „noii epoci”. Peter Ure reconsideră 
astfel faimoasa peroraţie a lui Ulise despre „grad” 
sau „treaptă” (|, 3, 75-137): 

„Întrucât Ulise dezvoltă tema «gradului» cu 
anvergura cerută unui orator care se adresează unui 
consiliu de război, amplificând-o cu analogia 
macrocosmosului, discursul său a fost extrapolat ca 
O expunere a concepției despre lumile 
shakespeariene sau elisabetane. Se poate; dar dacă 
menţinem această temă în contextul ei dramatic, 
observăm un contrast sardonic între insistența lui 
Ulise asupra rangului şi planul său ulterior de a 
inversa, în scopuri  politico-militare, fireasca 
întâietate a lui Ahile fată de Aiax. Manipulând abil 
îngâmfarea lui Aiax şi dirijând-o împotriva mândriei 
lui Ahile, aşezând pe cel slab deasupra celui mai 
tare, grecii speră s restabilească ordinea normală. 
Aceasta este un joc politic, este arta posibilului şi ea 
defineşte discursul despre «grad», nu fără ironie, ca 
retorică a unui ideal. În plus, ingenioasa urzeală are 
un caracter oportunist: sugestia îi vine lui Ulise de la 
provocarea cu totul neașteptată a lui Aeneas, nu 
este ceva hotărât de o dezbatere care părea că nu 
ajunge nicăieri””. 

Bazându-se pe consideraţiile lui Ure şi ale lui 
Kenneth Muir (care stabileşte o analogie cu 
comentariile arhiepiscopului de Canterbury despre 
ierarhia albinelor, în Henric al V-lea, |, 2, 174-220), |. 

Şvedov ajunge la concluziile de mai jos: 

„Comparând teoria lui Ulise cu practica sa politică, 
trebuie să recunoaştem că întreaga sa cuvântare 
despre necesitatea de a se respecta primogenitura 
nu face altceva decât să mascheze propriile sale 
intenţii. Astfel, în caracterul lui Ulise incep să se 
desluşească, destul de limpede trăsături ale 
machiavelismului. 

Cât priveşte metoda folosită de Ahile pentru a 
rezolva sarcina ce i-o trasează Ulise fie că este 
vorba de un duel cavaleresc cinstit sau un asasinat 
din umbră - aceasta nu-l tulbură câtuşi de puțin, pe 
gânditorul practic Ulise. De aceea spectatorul nu 
poate scăpa de impresia că în spatele lui Ahile, care 
se năpusteşte fără ruşine asupra neinarmatului 
Hector, tronează chipul liniştit şi satisfăcut al 
subtilului rege al ltacăi”'**. 

Vestit în tradiţia homerică prin laşitate şi 
hidoşenie, Tersit devine în Troilus și Cresida şi un 
comentator al personajelor, al situaţiilor şi chiar al 
tezelor  „morale”, exprimând în general opinii 
corecte, însă într-un limbaj extrem de grosolan care 
aminteşte până la un punct pe cel al unora dintre 
personajele comediilor lui Ben Jonson. 

„Frumoasa Elena”, marele „idol mic” al piesei, 
este aspru condamnată de Tersit, dar şi de 
Diomede, - e o târfă, are „sângele stricat” şi „trupul 
nemernic”. În scena unde apare (III, 1), ea se întrece 
cu Pandarus în complimente stereotipe, repetate 
supărător  („dulce”, „foarte dulce”, „dulce ca 
mierea” etc.), iar singurele ei cuvinte care trădează, 
vag, luciditatea, sunt: „/ubirea aceasta ne va ruina 


158 |. Şvedov, Op. cit., p. 188. 

pe toți”, (versul 121). 

In tabăra troiană, Hector e prezentat ca un 
personaj virtuos, eroic, stăpânit („... nu prea fI scoti 
din ale lui”, spune Alexandru), judecă limpede dar e 
nerealist din cauza lealităţii sale faţă de depăşitul 
cod al onoarei cavalereşti. Totodată, „... chiar când 
e pomit, se lasă/induioşat”, susţine Ulise. Deşi 
comparabil cu Troilus, se deosebeşte psihologic prin 
aceea că „Troilus, cum ar fi spus elisabetanii, are o 
minte necoaptă dar o voință puternică, iar Hector, 
invers” (Tillyard). Ca şi Agamemnon, se depărtează 
de modelul homeric. 

Troilus, cel mai complex dintre personaje, e 
singurul care evoluează: până la trădarea Cresidei 
se încrede prea mult în ea, socotind-o chiar 
virtuoasă („se-nverșunează în virtute”, |, 2, 97) - cu 
toate că, sporadic, nu e chiar atât de „necopt la 
minte” sau de orbit ca să nu-şi dea seama de 
adevăr (când, în prima conversaţie cu Cresida, îi 
spune „Cei ce vorbesc aşa ştiu ce vorbesc” - Ill, 
2,150, sau, în scena despărțirii: „/ubita mea! Să-mi 
fii doar credincioasă...” - IN, 4, 6 8 şi urm.), iar la 
sfârşitul piesei: „... ne despărțim de un Troilus a 
cărui fire nu se mai caracterizează prin altceva 
decât ură şi dorință de răzbunare. El a devenit mai 
puțin decât uman întocmai după cum se va 
întâmpla şi cu Cresida”. 

Ulise, citându-l pe Aeneas şi parafrazând parcă 
unele din sfaturile date de Polonius lui Laert, îi face 
un portret amănunţit: 

„=. un  cavaler/Nevârstnic, dar  neintrecut; 

cinstit;/În fapte gureşa, însă nefălos;/Greu de stârnit, 
dar şi mai greu de-oprit; Cu inima şi mâna larg 
deschise;/Ce are dă, şi ce gândeşte spune,/Dar nu-i 
nechibzuit în dărnicire,/Nici dând vre-ounor gânduri 
slute grai./Ca Hector brav, dar mult mai de 
temut  /.../În toiul luptei/E mai răzbunător ca 
gelozia”, (IV, 5, 97-107). 

Autocritica ironică pe care şi-o face la începutul 
piesei vine în sprijinul ideii că, fără a fi înţelept, e 
inteligent. 

Ridley recunoaşte că poate fi privit ca erou tragic, 
dar adaugă: 

„=. el nu este câtuşi de puțin dărâmat de 
necredinta Cresidei; e furios pentru că a fost înşelat; 
șocul primit îl sileşte să facă  generalizări 
nediscriminatorii ca acelea ale lui Hamlet despre 
slăbiciunea femeilor”, 

Pandarus e urâţit în comparaţie cu modelul său 
chaucerian. În poemul lui Chaucer el e relativ tânăr 
(se apropie de vârsta lui Troilus, cu care e prieten), 
are grijă de nepoata sa şi nu-şi dezvăluie lipsa de 
scrupule decât mult mai târziu; la Shakespeare, e 
bătrân, senil uneori, vulgar, băgăcios, şi stricat până 
în măduva oaselor. 

Cresida lui Chaucer e o văduvă sfioasă şi sobră 
care ţine mult la bunul ei nume; îi rămâne 
credincioasă lui Troilus trei ani şi-i cedează lui 
Diomede din milă, numai după îndelungate 
insistenţe ale acestuia. Cresida lui Shakespeare e o 
cochetă cu experienţă de la bun început, nu se 
sinchiseşte de părerea lumii, e îndrăzneață şi 
indecentă şi, ca în textul lui Lydgate, se aruncă în 

braţele lui Diomede aproape de îndată ce părăseşte 
Troia. 

Ulise o numeşte „fiică a poftei” după ce îşi 
exprimă indignarea faţă de schimbul de săruturi cu 
marile căpetenii greceşti:  „Werușinata!'/In ea 
vorbeşte ochiul, fața, buza,/Chiar şi piciorul; duhul 
desfrânării/Mijeşte-n orice mădular şi gest”, (IV, 5, 
54-57). Pentru Tersit e „târfă” şi „curtezană ieftină” 
(v. finalul scenei 2). 

Ca şi Troilus, Cresida face generalizări şi se 
autocondamnă (de exemplu, în V, 2, 106-111). 

Din caracterizările făcute Cresidei în secolul 
nostru: 

„Cresida este «fiica poftei»: o destrăbălată frivolă 
care râde mereu, provocatoare fără a fi rău 
intenționată, de scurtă memorie, neavând nimic 
altceva decât pleoapele lăsate în jos şi un picior 
jucăuş ca să se măsoare cu vraja ce o răspândeşte 
cea mai mică ridicare din umeri a Cleopatrei, cea 
mai mică mişcare a brațului sau intoarcere a 
capului; nimic decât flecăreala ca să rivalizeze cu 
furia de tigroaică, cedarea languroasă, conjurarea 
celor mai înalte şi mai josnice aspirații spirituale şi 
senzuale ale egiptenei lui Cezar şi Antoniu". 

„... € întruchiparea destrăbălării. Nu este, propriu- 
Zis, imorală, deoarece a distinge binele de rău şi a 
alege unul din ele, răul chiar... înseamnă a avea un 
minimum de caracter care Cresidei îi lipseşte”*”. 

La nivelul imaginilor dominante, al stilului şi limbii 
se poate urmări o aceeaşi consecventă „depreciere” 

sau „devalorizare” a textelor clasice. 

Una din imaginile „negative” este cea a bolilor 
(„frenţe neapolitană”, „buboi”, „coptură a naturii”, 
„durere în oase”, „oftică”, „rana sufletului meu”, 
„nebunie”, „ipohondrie” etc.), aproape la fel de 
semnificativă ca în Hamlet după cum apreciază C. 
Spurgeon. Subliniind „asemănarea şi continuitatea 
simbolismuiui din cele două piese”, autoarea 
constată, de asemenea, că imaginile legate de 
hrană, gust şi apetit, sunt mai frecvente în Troilus şi 
Cresida  „brânzoi, digestiei", „e o plimbare 
priincioasă burții ce-o facem după prânz”, „troienii 
vor gusta această fală/Cu cel mai gingaş cer al gurii 
lor”; „E-atât de dulce gustul desfătării/Incât, mă- 
mbată. Darmite atunci/Când cerul gurii, dornic, va 
gusta/Nectarul dragostei?” etc.) Specifice sunt 
abundentele imagini „comerciale”, consonante cu 
spiritul „noii epoci” a Angliei („marfă”, „valoare” - 
uneori depreciat de la sensul de „merit”, „virtute” 
etc. la acela de „preţ de cumpărare sau vânzare”, 
„bani”, - Elena e „o perlă/Ce-a-mpins pe mări o mie 
de corăbii/Şi i-a schimbat pe regi în negustori” etc.). 

Vocabularul, puternic latinizat: 

„=. folosit uneori cu o stângăcie surprinzătoare 
pentru Shakespeare devine aproape caraghios. /.../ 

(Multe personaje) își aleg cuvintele cu greutate, în 
loc să îngăduie însufleţirii să le aleagă. Ele fac uz de 
un vocabular în mod specios intelectual, se căznesc 
să se definească în termeni teoretici. Subtilităţile lor 
sunt  subtilitățile argumentării. Le lipseşte sau 
aproape că le lipseşte desăvârşirea existenţei 
esențiale”. 


163 Charles Williams, extras din The English Poetic Mind, 1931, 

Hiperbola este principala figură de stil prin care 
dramaturgul satirizează spiritul //iadei şi pe eroii ei; 
şi aceasta nu numai în scenetele-parodii („Ahile.:... 
mărinimosul şi prea-strălucitul, de şase ori şapte ori 
slăvitul  căpitan-general al armatei grecești, 
Agamemnon etcaetera” Ill, 3, 275-278). Înainte de a 
vorbi despre „grad”, Ulise se adresează lui 
Agamemnon în termeni hiperbolici, iar replica e 
interesantă şi prin alte implicaţii ale debitului verbal: 

„Agamemnon,/Tu, mare comandant, brat al 
Eladei,/Piept al oştirilor, suflet şi spirit/Ce fereci 
gândul şi simţțirea noastră/ tuturor, ascultă-l pe 
Ulise!/Trecând peste adânca prețuire/A cuvântărilor 
ce-am auzit (către Agamemnon) Din partea ta, mărit 
cârmuitor, (către Nestor) Şi-a ta, cel venerat de 
dragul vârstei,/Căci vorbele lui Agamemnon grecii/ 
S-ar cuveni în bronz să şi le sape,/lar Nestor cel cu 
chipul de argint. Urechile greceşti să 
le-nnădească/De limba-i meşteră cu lanțul vorbei 
- /Ce-i trainic ca al bolţii stâlp, - Ulise/vă cere- 
ngăduință să vorbească” (|, 3, 54-69). 

Ca punct de plecare pentru interpretarea 
introducerii lui Ulise poate fi luat comentariul lui 
Agamemnon: 

„=. Te ascultăm, prinț al Itacăi. Ştim/Că mai 
curând spurcatul de Tersit/Îşi va desface fălcile să 
cânte,/Să spună glume sau să prorocească/ Decât 
din gura ta s-aflăm nimicuri”, (vers. 70-74). 

E un exemplu de ironie tipică pentru întreaga 
piesă; vorbele lui Ulise au fost nimicuri, dar 
Agamemnon le socoteşte, probabil, pline de miez. 


reprodus de Anne Bradby în Shakespeare Criticism 1919-1935, 
Oxford University Press, London, 1937, pp. 192-193. 

Nimicuri cum sunt, ele reprezintă mai întâi un 
climax, o  gradaţie ascendentă de imagini 
hiperbolice în unităţi sintactice din ce în ce mai lungi 
care se încheie scurt şi prozaic prin „ascu/tă-/ pe 
Ulise” şi „Ulise vă cere-ngăduință să vorbească”, 
respectiv printr-un anticlimax - cf. fragmentul 
anterior din „scenetă”, sfârşind neaşteptat cu 
„etcetera”. 

Într-un capitol instructiv dintr-un volum de 
interpretări ale lui Shakespeare (din păcate, prea 
părtinitor „feminist”), Marilyn French vede, piesa ca 
o succesiune de „creşteri şi descreşteri”, „umflări şi 


dezumflări”, „valorizări şi devalorizări” (în engl. 
„inflations-deflations”) - practic, o succesiune de 
„Climaxuri-anticlimaxuri”. Economia de spațiu 


reclamă o regretabilă reducere la câteva fragmente: 

„(Piesa) e construită ca o perindare de valuri care, 
pe rând, se ridică, dobândesc înăltime - nu volum -, 
ajung prea sus, apoi datorită propriei inconsistente, 
se zdrobesc îndată de un fund de mare foarte 
stâncos. Atât micile unități lingvistice cât şi 
structurile scenice mai cuprinzătoare sunt construite 
în acest fel. 

Tiparul este anticipat în Prolog, unde exprimarea 
pompoasă şi perioadele sunt brusc retezate de 
ritmuri scurte şi cuvinte simple.” (Sunt reproduse 
vers. 1-22, se amintesc cuvintele răsunătoare, 
abstracte, perioadele care sfârşesc brusc şi prozaic 
cu: „ce vor sluji/Războiul crud” şi „De-aici şi 
vrajba”). 

„Conţinutul  Prologului prezintă o  «creştere- 
descreştere» similară. Primele şapte versuri sunt 
neesenţțiale pentru piesă /.../ dar ele sporesc 

autoritatea grecilor, îi fac să pară teribil de 
periculoşi şi «superiori»... Numele porților Troiei 
sunt la fel de superflue, dar ele oferă o acumulare 
gradată de silabe remarcabile /.../ care se prăbuşesc 
prin scurtul şi tăiosul sperr up (i-a-nchis). /.../ Finalul 
Prologului «dezumflă» şi mai mult subiectul. După 
toată această emfază, vorbitorul ridică din umeri: 
nu-i pasă dacă spectatorilor le va plăcea piesa sau 
nu. /.../ 

Ritmul umflare-dezumflare e prezent în prima 
scenă în alternarea replicilor lui Troilus şi Pandarus. 
Troilus îşi expune pe larg trăirea brodind-o cu 
hiperbole: «Dar sunt mai slab ca lacrima 
femeii... /...>/ Răspunsurile pe care i le dă Pandarus 
sunt scrise într-o proză simplă, realistă, folosind 
metafora obişnuită a coptului pâinii /.../. 

Acest dialog e revelator din punct de vedere 
psihologic. Atunci când iubesc, bărbatii simt intens 
dorința de a-şi auzi iubita amintită şi lăudată. Troilus 
însă nu doreşte aşa ceva: îl interesează mult mai 
mult propria sa stare sufletească decât Cresida. 
Seamănă cu Romeo care o iubea pe Rosaline şi-şi 
petrecea vremea compunând versuri cu oximoron şi 
tânguindu-se /.../ După ce pleacă Pandarus, Troilus 
rosteşte un monolog umflat în care işi precizează 
scopul - nu dragostea, afecțiunea şi respectul 
Cresidei, nici măcar cunoaşterea ei ca persoană ci 
un proces de schimburi comerciale care îl culcă în 
patul ei; iar acest monolog e urmat îndată de un 
dialog cu Aeneas în cursul căruia prințul îi 
discreditează şi zeflemiseşte pe Paris, Menelau şi 
Elena. /.../ 

/.../ Grandilocvența lui Agamemnon, ridicarea lui 

în slăvi, aproape zeificarea lui de către Nestor, 
justificările sentențioase şi pline de platitudini ale lui 
Ulise /.../, toate nu duc decât la o urzeală de şcolar 
pentru a-l manevra pe Ahile, o urzeală care, pe 
deasupra, dă greş /.../ 

/.../ Totuşi, nu se constată sub nicio formă că 
această alternare ar avea loc între nişte idealuri 
înalte şi neputinta oamenilor de a trăi conform cu 
ele. Ea se desfăşoară mai curând între auto- 
magnificarea umană (superioritatea implicită a 
principiului masculin dus până la extreme ridicole) şi 
auto-injosirea şi trivializarea. Umflarea e arogantă şi 
înşelătoare, vanitas în sensul ei inițial. Ulise nu este 
măcar vanitos orbeşte, totuşi e la fel de vinovat prin 
comportare ca şi ceilalți. /.../ 

/.../ Întrucât nu există un centru în piesă iar 
umflările sunt într-un mod atât de evident satirice, 
dezumflările ajung să pară, dacă nu o normă etică, 
cel puțin că sunt mai aproape de realitate. Oricum, 
este cel puțin probabil că apreciem vulgaritatea 
injurioasă a lui  Tersit şi  superficialitatea 
pornografică a lui Pandarus. Cei doi măscărici 
introduc (9) schimbare binevenită după 
bombasticismul gol şi autoincrederea deşartă a 
legitimităţii pe care le găsim la celelalte personaje 
masculine. /.../ Concepţia lor e tot atât de extremă 
ca şi concepția bombastică. Lumea prezentată de ei 
e trivială sau scabroasă şi mult mai neplăcută decât 
ceea ce majoritatea dintre noi recunoaşte a fi 
realitatea cotidiană, chiar realitatea cotidiană a 
războiului. Dragostea, loialitatea, prietenia, 
compasiunea şi nutriția există, sunt elemente ale 
unui întreg mai cuprinzător. Nu însă în această 

piesă. Şi numai dacă noi, spectatorii ne afundăm 
într-o lume pe care o recunoaştem ca deficientă, 
mai rea decât propriile noastre Danemarci putrede, 
Shakespeare îi dă un centru moral lumii /.../ Trebuie 
să fabricăm sau să afirmăm norma. Aceasta e 
caracteristic pentru un anumit gen de satiră, genul 
pe care Shakesperare l-a abordat doar în două 
rânduri - în Troilus şi în Timon din Atena. Este satira 
lipsită de o normă clară, izvorând dintr-o gândire 
relativistă în sensul că afirmațiile ei depind de 
reacția cititorului sau spectatorului. Swift şi Joyce au 
scris un asemenea tip de satiră...” 

Receptarea într-un mod variat a intenţiilor satirice 
din piesă nu este o teză nouă. Astfel, încă Stauffer o 
punea în lumină, pornind de la două versuri care, 
rostite de Ulise, alcătuiesc „baza permanentă a 
gândirii morale a lui Shakespeare” („omul nu-i 
stăpân pe niciun lucru.../Cât timp nu îşi împarte 
darul şi altora” - II, 3, 115, 117): 

„Ideea că acțiunea devine virtute numai într-un 
context social, reflectat îndărăt de alţii, este 
înfrumuseţată prin diferite imagini - bolta care 
repetă vocea prin cou, a unei porți de oțel care 
trimite  îndărăt razele şi căldura soarelui (în 
cuvintele lui Ahile) a ochiului care, deşi este organul 
văzului, nu se vede pe sine până când nu este 
reflectat de alți ochi sau oglinzi: 

«Privirea nu se-ntoarnă-asupra ei/Decât plecând 
să se-oglindească;-atunci/Se vede singură» (/bid., 
109-111). 

În această atentă discuție filosofică, ideea capătă 


164 Marilyn French, Shakespeare's Division of Experience, 1981, 
Abacus, Aylesbury, 1983, pp. 162-167. 

o formă mai dezvoltată într-o altă imagine, cea a 
căldurii reflectate. Ulise spune: 

«Un îns ciudat scrie aici/Că omul, cât ar fi de 
înzestrat/Lăuntric sau altminteri, nu se poate/Făli cu 
ce-ai al său şi nici simţi/Că e stăpân decât prin 
oglindire./ Virtuţile-i căldura şi-o răsfrâng/Asupra 
altora, ce-o-napoiază/Sorgintei sale» (/bid., 95-102). 

Ahile comentează asupra ideii «Nu e ciudat defel», 
iar Ulise răspunde: «învăţământul tras 
nedumireşte/Nu pilda-n sine» (/bid., 112). 

Lui Shakespeare îi este bine cunoscut pentru că i- 
a revenit adesea în gândurile sale.“ El a anticipat 
cu un secol şi jumătate ceea ce economistul Adam 
Sinith considera că este capodopera sa Theory of 
Moral  Sentintents. Meritul, valorarea, virtutea, 
depind de receptarea şi părerile societății... ”**. 

Fiind o piesă de probleme şi o piesă-dezbatere, 
Troilus şi Cresida se implică mai mult în jocul 
oglinzilor decât oricare din piesele de până acum: 
Shakespeare înregistrează problemele conflictuale 
din Anglia „noii perioade” şi reflectarea lor pro şi 
contra în conştiinţa unor membri ai acestei societăţi 
- travestiţi în croi clasici şi medievali - precum şi în 
propria sa conştiinţă. Despre starea de spirit în care 
dramaturgul a oglindit aceste realităţi am amintit, 
deşi tangenţial, o serie de lucruri ce reprezintă în 
mare un punct de vedere general acceptat de critici 
şi comentatori (să adăugăm ca exemplificări, păreri 
a lui Eradley: „... un spirit de amărăciune şi dispreț 


165 Pentru rolurile oglinzii în gândirea shakespeariană v. şi 
postfaţa la Îmblânzirea îndărătnicei în prezenta ediţie, vol. II, 1983, 
pp. 258-260. 

166 Donald A. Stauffer, Op. cit., pp. 133-134. 

pare să străbată o atmosferă intelectuală”; a lui 
John Wain; piesa e „imersată în cinism şi deziluzie”; 
a lui Rowse: „principala temă e deziluzia pricinuită 
de război şi dragoste”). Dar nu ar fi drept să 
neglijăm şi alte puncte de vedere, care „oglindesc” 
parţial atitudinea societăţii de astăzi. 

Rossiter: 

„= Vedem pe scaunul judecății coduri de 
conduită, etaloane de valori, principii etice şi 
pasiuni; iar concluzia pare să fie că deşi sistemul de 
gândire expus de Ulise şi respectat de Hector ar 
trebui să fie măsura conduitei umane, tabela de 
calcul exact a ceea ce e corect şi în corect, el nu se 
aplică pur şi simplu conduitei umane observate 
realist atunci când e vorba de război, dragoste sau 
diplomație. Aceasta a lăsat unora impresia unui 
Shakespeare deziluzionat, a unui om iritat de 
povestea din Sonete etc.; iar altora impresia unei 
satire (unde conştiinţa fiecăruia e măsurată după 
principiul medieval, cu urmarea că e un lucru greşit 
şi demn de dispreţ). 

Nu accept niciuna din alternative. Nu pot vedea în 
Troilus şi Cresida nimic altceva decât o piesă 
iacobită care caută să pună sub semnul întrebării 
valorile, în noua atmosferă sceptică generată de 
decăderea luminilor lui Spenser şi ale sonetiştilor 
petrarcani, o lume în care perplexitățile (mai curând 
decât triumfurile) individualismului Renaşterii retin 
atenția; unde înlăturarea vechilor şi stabilelor 
universalii medievale confruntă mințile gânditoare 
cu amara descoperire că dacă fiecare individ 
gândeşte liber pentru sine şi-şi urmează propria 

voință, se naşte haosul şi dispare orice ordine”. 

Bayley: 

„Multe lucruri din piesă precum şi tonul ei general 
le amintesc persoanelor spirituale pentru care e 
posibil ca ea să fi fost scrisă că poezia şi paradoxul 
se mănâncă pe sine la fel ca războaiele şi desfrâul. 
Aici ele par să fie în serviciul personajelor, după cum 
şi acestea sunt în serviciul rolurilor pe care le 
«portretizează».  Deşteptăciunea este revelată 
delicat şi amuzat în contextul războiului şi în 
contextul dragostei, care, în mod obişnuit, nu sunt 
nici delicate, nici amuzante. Faimosul ton «amar» al 
piesei, intruna remarcat de adnotatori şi critici, este 
în realitate o iluzie creată de acest proces. Ca în 
Timon, dar într-un mod diferit, stilul e opus celui 
amar; de fapt, conceptul nu înseamnă nimic în 
corelație cu un asemenea miracol funcțional - nu e 
nimic «amar» într-un tigru sau pescăruş. Acest 
miracol înlătură orice transparență şi anonimat 
dramatic, Îşi face din personaje şi temă marionetele 
şi subalternii. 

Subordonarea se manifestă în diferite moduri, 
creând o piesă de afirmaţii într-o manieră oarecum 
modernă. «Tragedia» are în Troilus impactul și 
calitatea pe care ne aşteptăm s-o aibă într-o piesă 
modernă. Nu există nimic grandios, vrednic de milă 
sau teribil, dar tocmai aşa se petrec lucrurile: un om 
bun (dar poate că nu e chiar aşa de bun) e măcelărit 
în umbră de nişte cuţțitari, ei înşişi la cheremul unor 
oameni cinici care se bucură de putere. Între timp o 
fată şi-a trădat iubitul, dar, cine ştie; poate că 
dragostea lui nu a meritat ca ea să-i fie 


167 A.P. Rossiter, Op. cit., p. 148. 

credincioasă. Acestea sunt întâmplări privite fără 
indiferență tragică sau fără un sentiment tragic, în 
chipul simplu în care ne place să credem că le 
privim astăzi. Efectul obiectivității este produs de 
piesă, care pare că e detaşată de personaje şi de 
situația lor şi că le foloseşte doar; iar acesta este 
încă un element pe care îl asociem cu drama 
modernă”, 

Cu referire la Troilus şi Cresida, în literatura de 
specialitate, termenul polisemantic temă (uneori 
comod tocmai datorită  polisemantismului) se 
întâlneşte în sensul de „subiect”, „problemă” 
indiferent dacă acest conţinut este sau nu legat, 
direct sau în direct, de intriga dramatică, dacă este 
sau nu discutat şi ilustrat de personaje, dacă e 
prezent ostentativ sau se poate deduce doar. De 
aici şi catalogările, corecte în măsura în care 
stabilesc şi o ierarhie corespunzătoare, cu 
eliminarea „excrescenţelor”, a subiectelor periferice 
şi „neintegrate”. Pe de altă parte, tema poate să 
însemne „ideea fundamentală care se dezvoltă 
(subl. n.) într-o operă literară” etc. (Dicţionar de 
neologisme, editura Academiei R.S.R., 1978) şi 
tocmai în acest sens folosesc termenul cele mai 
multe studii privitoare la Troilus şi Cresida, piesă 
unde „temele” sunt atât de amplu dezbătute şi 
„dezvoltate”: 

„„.. toate personajele sunt obsedate de dorința de 
a analiza şi, în procesul căutării adevărului, ridică 
mereu particularul în domeniul universalului”**. 


168 John Bayle, Op. cit., p. 102. 
169 G. Wilson Knight, The Philosophy of Troilus and Cressida, în 
The Wheel of Fire, 1950, Methuen, London, 1972, p. 51. 

Vorbind despre ideea centrală a piesei (vom 
vedea curând care anume este), G. Wilson Kinght o 
consideră „aproape o teză”, deşi nu cred că greşim 
afirmând că şi alte teme sunt „aproape teze”. Parcă 
„demitizarea” - asupra căreia am insistat pe 
marginea transformării opticii elisabetane cu privire 
la viaţa social-politică - nu este „aproape o teză”, 
sau, ca să revenim la terminologia curentă, o temă 
principală (discutată)? Mai exact, o temă principală 
dacă deplasăm centrul de greutate al piesei spre 
aspectele istorice concrete? Totul depinde, în ultimă 
analiză, de încadrarea tematicii. Şi cu gândul la 
această încadrare, în afară de perspectiva istorică 
şi, iarăşi, în afară de atitudinea lui Shakespeare faţă 
de ceea ce ne relatează, putem distinge două 
planuri care, chiar dacă se întrepătrund, au şi o 
anumită independenţă: planul filosofiei morale şi 
planul filosofiei ca atare. 

În ceea ce priveşte filosofia morală, părerile sunt 
împărţite când este vorba de tema dominantă; 
Stauffer, de pildă, susţine că: 

„.„.. dacă este să căutăm tema organizatoare ce 
inspiră lucrarea, nu se poate găsi o idee mai bună 
decât acea că tot ce este mai rău contaminează şi 
distruge tot ce este mai bun” ”. 

De un consens relativ se bucură însă părerea că 
tema  „organizatoare” este cea a valorilor 
(subiective şi reale), discutată în contradictoriu de 
Troilus şi Hector (II, 2) în legătură cu prezenţa Elenei 
în Troia şi exemplificată negativ de oamenii 
„mândri”, îndrăgostiţi de sine, din tabăra grecească 
(Aiax, Ahile) şi eroinele destrăbălate, „idolii” falşi. 


170 Donald A. Stauffer, Op. cit., p. 131. 

Pornind de la Eseul X, Despre dragoste, al lui Bacon, 
am dezvoltat această temă într-o lucrare din care 
am reprodus concluziile în Studiu/ introductiv din 
prezenta ediţie „Shakespeare”, vol. |, pp. 97-102'", 
fără a o disocia de aspectele filosofice pure. 
Disocierea apare cu claritate în studiul fundamental 
al lui G. Wilson Knight, deşi sub forma trecerii 
treptate de la moral la filosofic. Această trecere se 
poate urmări fie măcar şi prin câteva extrase din 
acest studiu (evident, în ordinea în care apar): 
„Tema (centrală) este următoarea. Valorile umane 
sunt puternic contrastate cu scăderile umane. La 
Shakespeare există dou valori primordiale, 
dragostea şi războiul. Ambele sunt o prezentă vie în 
Troilus şi Cresida. Dar ele există într-o lume care 
pune sub semnul întrebării sensul şi frumuseţea lor 
finală. Dragostea lui Troilus, eroismul lui Hector, 
simbolica romanţțiozitate ce arde în figura Elenei - 
toate acestea sunt aşezate alături de glumele 
grosolane şi mândria trândavă a lui Ahile, 
stupiditatea nătângă a lui Aiax, batjocura lui Tersit. 
Troienii reprezintă frumuseţea şi valoarea umană, 
grecii, elementele stupide şi bestiale din om, 
stagnarea  steampă a intelectului înstrăinat de 
acțiune şi criticarea acestor lucruri prin zeflemeli. 


171 Pertinente pentru stabilirea paralelismelor cu piesa sunt 
paragrafele 2-4 din Eseul X. Întrucât acesta a fost scris în 1612 şi 
rescris în 1625, aceste paragrafe par a fi un rezumat succint al 
unor idei conducătoare din Troilus şi Cresida; totuşi, dacă ţinem 
seama de faptul că Shakespeare nu a fost străin de teoriile lui 
Bacon (direct sau indirect, prin William Harvey, medicul personal 
al filozofului, cu care dramaturgul s-a presupus că discuta uneori la 
Mermaid Tavern), nu este exclus că piesa a dezvoltat dramatic 
respectivele teme. Oricum ar sta lucrurile, important este că 
aceste paralelisme există. 

Atmosfera din cele două tabere opuse este astfel 
contrastată puternic şi predarea Cresidei grecilor, 
incidentul pivot al piesei, capătă în felul acesta o 
sugestie simbolică. Aceste două aspecte primordiale 
ale umanității pot fi identificate provizoriu cu 
conceptele «intuiţie» şi «intelect» sau «sentiment» 
şi «rațiune». În piesă această distincţie ia uneori 
forma unei antinomii între «individualism» şi 
«organizare socială». /.../Putem atunci spune că 
ideea fundamentală din Troilus şi Cresida este 
opozitia dinamică dintre aceste două facultăți: 
intuitia şi intelectul. /../ În maniera obişnuită 
shakespeariană, problema existentă în tema 
principală - netemeinicia ratională în conflict cu 
valabilitatea intuitivă a reprezentării romantice - 
este reflectată de-a lungul piesei. Ni se înfăţişează 
diferite varietăți de viziune umană şi diferite trepte 
de inteligență umană care, contopite în sesizabil, 
ilustrează reactiile numeroase ale omului la 
realitățile iubirii şi războiului. /.../ 

/.../ (În discursurile lui Agamemnon, Nestor şi Ulise 
din |, 3) se dezbate problema crucială a piesei: în 
vreme ce intuiţia şi credința acceptă filosofia 
tragică, rațiunea şi intelectul o resping. In acest 
exemplu opoziția intuiţia-intelect se identifică în 
mod evident cu opoziția dintre individualism şi 
ordine. Ulise, reprezentant consecvent al rațiunii, 
diplomației şi ordinii, atacă argumentele intuitive şi 
emoționale - am putea să le spunem aproape 
sentimentale - aduse de Agamemnon şi Nestor. /.../ 
Și trebuie să recunoaştem că argumentele lui Ulise 
obțin câștig de cauză. 

(În scena dezbaterilor de la curtea lui Priam, II, 2, 

unde Hector e de părere ca Elena să fie înapoiată 
grecilor pentru a se pune capăt războiului)... Troilus 
- întotdeauna exponentul înflăcărat al credinței 
absolute într-o valoare supremă /.../ - argumentează 
că onoarea regelui este un lucru «nemărginit» fată 
de aceste mărunte «pricini». (Ca răspuns la 
afirmaţia lui Troilus: «Nu-s toate după cum le 
preţuim?>»). Poziţia lui Hector se bazează pe 
obiectivitatea valorii pure: emoția subiectivă nu 
cântăreşte  câtuşi de puțin în sine - este 
sentimentalism, idolatrie. Pasiunea (will, de obicei 
însemnând «voinţa») care în imaginație înzestrează 
un obiect cu acele calități pentru care îl adoră este 
evident absurdă: ea se cade să-şi formeze cel puțin 
o imagine obiectivă sau o noțiune clară despre 
însuşirea adorată. /.../ 

Răspunsul lui Troilus («Soţia ce-o iau astăzi o 
alege/Dorinţa mea» etc. - Il, 2, 61 şi urm.) este de 
extremă importanță. /.../ El conturează o viziune 
simbolistă - sugerată de alte pasaje şi mai ales de 
imagistica piesei - o filosofie ce pare să considere 
formele materiale drept corpuri însufletite de 
vitalitatea subiectului privitor: materia ca simbol al 
spiritului.  /.../... dorința mea latentă a fost 
deşteptată prin descoperirea unui chip sau a unui 
simbol senzorial al acestei dorințe; imaginea 
serveşte ca punte între conştient şi în conştient, 
între minte şi suflet. Ceea ce se sugerează este că 
îndrăgostitul îşi vede propriul suflet reflectat în 
obiectul iubirii. El se trezeşte la autocunoaştere prin 
actul vederii. Percepția senzorială permite dorinței 
sale inconștiente şi nedefinite să-şi găsească 
împlinirea în conştiinţa de sine sau «judecată». /.../ 

Reiese clar că în această piesă gândirea şi analiza 
merg în adâncime; reiese clar că Shakespeare este 
aici preocupat intens de probleme pur filosofice. 

/.../... Teoria valorilor imediate nu satisface pe 
deplin rațiunea noastră practică. Argumentarea lui 
Hector este prin excelență logică, dar el nu o 
urmează în acţiunile sale. Şi tocmai prin asemenea 
indecizii se interferează şi se exclud reciproc 
acțiunile şi  judecățile omeneşti. Trebuie să 
observăm că aici adeptii intuitiei îi înving pe 
rationalişti™ >. 

În planul filosofiei pure se înscriu comentariile lui 
Northrop Frye, care consideră că piesa „gravitează 
în jurul relației dintre realitate şi iluzie” (subl. n.). 
Troienii, arată autorul, preferă iluzia faimei şi gloriei 
ştiind că este o iluzie, după cum ştiu că Elena nu e 
motivul real al luptei. Grecii sunt realişti în 
comparaţie cu troienii; dar cuvântarea lui Ulise 
despre ierarhie şi grad este, în fond, nerealistă. 
„Dacă ar crede în ceea ce spune... ar sfătui armata 
grecească să plece şi să lase Troia în pace”, pentru 
că războiul, barbar cum este, ar aduce haosul de 
care Ulise pretinde că se teme. Mai ales în relaţiile 
dintre Aiax şi Ahile vedem că eroismul este „extatic” 
- cum spune Heidegger -, ieşit din sine, aruncat în 
situaţii în care „personalitatea se recrează pentru a 
le face fată în chip diferit”. Ocările lui Tersit „scot în 
evidență elementul de autoinşelare din retorica 
luptătorilor”. Concluziile lui N. Frye sunt: 

„... Nu se poate statornici nicio concepție serioasă 
despre viată până când nu recunoaştem prezența 
iluziei în ceea ce considerăm că este realitate 


172 G. Wilson Knight, Op. cit., pp. 47-55. 

obiectivă şi prezența realităţii în ceea ce considerăm 
că este iluzia subiectivă. 

In experiența obişnuită ceea ce numim real tinde 
să se asocieze cu «obiectivul», cu ceea ce alții văd 
mai mult sau mai putin după cum vedem noi. În 
mod corespunzător, ceea ce numim iluzie se 
asociază cu subiectivul, lumea visurilor şi a 
sentimentelor, de la iubire până la ură, care ne 
denaturează perspectiva reală. Poate că aici un om 
de teatru ar avea ceva de spus. Pentru că 
Shakespeare a fost un om de teatru care s-a 
concentrat extraordinar asupra experienţei teatrale; 
putem spune chiar că în fiecare din piesele sale 
personajul principal este teatrul însuşi. Când suntem 
la teatru, piesa pe care o vedem şi auzim este, 
zicem noi, o iluzie. Dar am putea scotoci cât poftim 
culisele şi odaia cu costume fără să găsim vreo 
realitate în spatele piesei: e limpede că în teatru 
iluzia este realitatea. Mai mult, este un dat la fel de 
real ca orice lucru pe care-l vedem şi auzim. Ceea 
ce nu este piesa din teatru este experiența comună 
a spectatorilor, experiență care diferă la fiecare 
membru al auditoriului şi care, totuşi, reprezintă şi 
un consens. La teatru, aşadar, iluzia este obiectivă, 
iar realitatea, subiectivă. În sine, aceasta nu 
răstoarnă total natura realității şi a iluziei; ni se 
sugerează, totuşi, că există aspecte ale ambelor 
pentru care drama este relevantă” ”. 

Într-o măsură considerabilă, comentariile lui 
Wilson Knight şi N. Frye, completate cu cele ale lui 
Stauffer privind „ochiul” şi „reflectarea” (reproduse 
anterior într-un alt context), se încadrează foarte 

bine în tema cunoaşterii, pe care am urmărit-o şi în 
piesele de până acum. Există, însă, şi alte câteva 
aspecte. 

Astfel, în strânsă legătură cu relaţia intuiție- 
intelect  (sentiment-raţiune) şi  realitate-iluzie, 
trebuie amintită sau subliniată „identitatea” şi 
„pierderea identităţii”. 

La începutul piesei, Troilus constată, autocritic, că 
şi-a pierdut „inima” (|, 1, 5) şi, mai mult, a devenit 
„mai orb ca neştiinţa” (Pandarus confirmă ceva mai 
târziu: „Troilus, el însuşi! Ah, sărmanul Troilus! Ar fi 
bine să fie aşa...”, |, 2, 75-76 şi „EI însuşi! Nu, nu 
mai este el însuşi, aş vrea să fie el însuşii” Ibid., 80- 
81), dar în III, 2, 153, după ce Cresida îi spune că o 
supără „propria ei tovărăşie”, respectiv „sinea” sau 
„identitatea” ei, el face generalizarea: „Nu poți fugi 
de tine însăti”, transferând asupra iubitei ideea 
integrităţii care îl caracterizează. Cresida devine mai 
explicită: „'Ți încredințez un fel de sine-a mea,/O 
sine urâcioasă ce doreşte/Să se tăgăduiască spre-a 
robi/Voinţei altuia” (Ibid., 155-157) („Confuzia ei e 
morală şi intelectuală: îl doreşte pe Troilus, totuşi 
mai vrea să păstreze avantajul tactic al 
incertitudinii”"*). În mintea lui Troilus se înfiripă 
îndoieli: „Cei ce vorbesc aşa ştiu ce vorbesc” (v. 
159); „Aş vrea să cred că o femeie poate -! şi 
bănuiesc că tu-ai putea, iubito -/Să țină jarul 
dragostei nestins” etc. (v. 165 şi urm.), apoi 
vorbeşte insistent despre statornicia sa (truth, 
posibil şi cu implicaţia de „adevăr”). 

Problema identităţii ocupă un spaţiu amplu în 
scena trădării Cresidei (V, 2). Cresida însăşi e 


174 Adnotarea lui K. Palmer, Op. cit., p. 200. 

conştientă de o  dedublare a eului: „AP, 
Troilus,/Adio! Doar un ochi te mai zăreşte,/Căci 
inima prin celălalt priveşte”, (v. 104-105), dar 
Troilus e cel care o discută, după ce îl asigură pe 
Ulise că „De sinea-mi voi uita, nesocotina/Ce simt și- 
ndur” (v. 61-62). El se îndoieşte de realitatea 
evidentă („Cresida să fi fost?”, v. 122; „Nu, n-a fost 
ea”, v. 123), justificându-şi atitudinea mai întâi din 
considerente morale („de dragul cinstei femeieşti"”, 
v. 126 şi urm.), apoi „filosofic” („Cresida - ea? Nu, e 
Cresida lui Diomede”, v. 134 şi urm), ajunge la 
concluzia că „Dacă-n însăşi unitatea e o 
lege,/Aceasta nu e ea” şi imediat după aceea îşi dă 
seama de absurditatea raţionamentului: „Sminteală- 
a judecății/Ce stărui pentru şi-mpotriva ta!/Chezaş 
de două ori! Prin tine mintea/Se poate răzvrăti făr' 
să se piardă,/lar nebunia, fără răzvrătire,/Devine 
minte. E... şi nu-i Cresida”, (v. 139-143). Replica se 
termină cu acceptarea „dovezilor”, prefigurând sau 
preluând „verificarea” baconiană „prin experienţă”: 
„Dovezi, dovezi, tari cum sunt porțile lui Pluto;/E-a 
mea Cresida - cerul ne-a legat!/Dovezi, dovezi! Vai, 
tari ca bolta însăşi!/Cerescul lant s-a frânt, s-a rupt, 
s-a smuls!” (v. 150-163). De altfel, tot baconiană e 
şi „montarea” scenei, dovada vizuală şi auditivă 
propusă de Ahile (cf. Hamlet, |, 1, 56-58 etc.) şi nu e 
lipsit de interes să observăm că termenul „dovadă” 
e folosit anterior de Tersit („Vorba-i dovada faptei”, 
v. 110) şi posterior de Nestor (Hector 
„Face-atâtea/Că ochii văd şi nu le vine-a crede”, în 
original „That proof is called impossibility”, ad litt. 
„Că dovada e numită imposibilitate”, V, 5, 28-29). În 
ciuda crudei experienţe prin care a trecut, Troilus 

nu-şi pierde identitatea decât, poate, în sensul că în 
locul iubirii este acum stăpânit de ură. 

De identitatea lui Aiax se ocupă Tersit: „... din 
orice parte l-ai privi, el o să rămână Aiax” Ul, 1, 69); 
„... prostul ăsta nu se cunoaşte pe sine” (Il, 1, 71); 
„Aiax a luat-o razna pe câmp, căutându-se pe sine” 
(III, 3, 245-246). lar lui Ahile, acelaşi Tersit i se 
adresează cu cuvintele: „Tablou a ceea ce pari că 
eşti și idol al închinătorilor la nătângi”, (V, 1, 6). 

K. Palmer atrage atenţia asupra frecvenţei 
extraordinare a cazurilor de simplă cunoaştere, 
recunoaştere şi identificare între personajele din 
piesă şi, pe acest fond, distinge „atribuirea unei 
reputaţii”, exemplificând: 

„In cursul dezbaterii grecilor pe care o întrerupe, 
Aeneas refuză să-l recunoască pe Agamemnon, 
pentru că (aşa conchide el), autoritatea nu reiese 
din înfăţişarea lui. Într-adevăr, Agamemnon şi-a 
pierdut identitatea în sensul că nu şi-a îndeplinit 
funcția ce i-a fost încredințată. Exact în acelaşi mod, 
când generalii greci îl în sultă pe Ahile ignorându-l, 
ei il lasă să tragă încheierea că nici el nu şi-a 
respectat funcția: nu mai este cel mai mare luptător 
al lor, deci este un «nimeni» ">. 

Shakespeare nu dă răspunsuri definitive la 
întrebările privind morala şi filosofia pe care şi le 
pun şi la care răspund în cursul „procesului” eroii 
piesei; instanţa, în al cărui juriu a intrat şi 
spectatorul sau cititorul, s-a retras spre deliberare 
fără termen. Certe sunt numai întrebările, şi 
acestea, poate chiar mai numeroase ca în Hamlet. 

„=. prin forma lor /.../ îi împrumută piesei o 

exprimare dramatică specifică. Nicio altă piesă din 
canonul shakespearian nu întreabă atât de des 
«cine e cutare»? Sau «ce valoare are aceasta?» °, 

Concepţiile despre viaţă ale oamenilor, nu numai 
diferite şi opuse pentru numeroase motive (în 
Troilus şi Cresida Shakespeare pune un accent 
deosebit pe gradul de inteligenţă şi sensibilitate a 
personajelor), sunt analizate pro şi contra cu 
argumente atât de susţinute sau ilustrate atât de 
convingător prin caracterizări şi imagini, încât se 
creează până la urmă impresia că un calambur al 
Cresidei sintetizează adevărul: „Ca să spun 
adevărul, e adevărat şi nu e adevărat”, (|, 2, 104) - 
posibilă anticipare a tragediei intelectuale a lui 
Troilus: „E... şi nu-i Cresida”, (V, 2, 143). Totodată, 
aceste concepţii sunt confirmate, infirmate sau 
înlocuite odată cu scurgerea Timpului, iar 
„Căpcăunul” din Sonete, „cel mai mare duşman... 
care omoară valorile” (G. Wilson Knight), personajul 
alegoric din Poveste de iarnă unde se 
autocaracterizează prin cuvintele „Eu, care plac 
unora şi-i judec pe toți, bucuria şi groaza/Celor buni 
şi răi, care fac şi desfac eroarea...” (IV, 1, 1-2) este 
un personaj şi în Troilus şi Cresdia, invizibil dar 
discutat în contumacie; un personaj atât de 
important încât devine o temă principală (de 
exemplu, pentru Caroline Spurgeon'''). Despre rolul 
„discret” al Timpului în istoria concepţiilor am 
amintit în comentariile privind „epoca nouă” a 
Angliei; iar din textul piesei, unde el este prezent ca 


176 /bid., p. 41. 
177 Caroline Spurgeon, Shal/espeare's Imagery and what it tells us, 
1935, Cambridge University Press, 1965, p. 176. 

imagine implicată în „dezbateri” ne vom mărgini la 
câteva exemplificări: 

„Pandarus: timpul va ajuta sau va curma” ||, 2, 
82); „Cresida: Când Timpul gârbov, va uita de 
sine...” (III, 2, 192 şi urm.); „Ulise: Ahile Timpul 
poartă o desagă/Și-ndeasă-n ea pomeni pentru 
uitarea/Ce-i căpcăunul nerecunoştinței...” (III, 3, 
145-147 şi urm.); „Ne-nvechim/Din clipa faptei... ”, 
(/bid., v. 161 şi urm.); „Troilus (vorbind despre 
timpul subiectiv reprezentat prin  «noapte»): 
Cumplită vrăjitoare! Pe  tâlhari/li  ocroteşte-o 
veşnicie, însă  fuge/Cu graba gândului de- 
ndrăgostiti”, (IV, 2, 12-14); „Cu zorul hoțului, hainul 
Timp/Îşi grămădeşte la-ntâmplare prada”, (IV, 4, 41- 
42); „Hector:... Sfârşitu-i totul;/Bătrânul jude, Timpul 
într-o zi/va hotărt”, (IV, 6 224-226). 

Pentru mulţi dintre noi, Timpul a hotărât asupra 
valorii piesei. Este o capodoperă a speciei dramatice 
singulare pe care şi-a ales-o Shakespeare. Ne 
tulbură dacă nu prin dinamismul conflictelor 
concrete, prin acela al gândirii dialectice care se 
ascunde îndărătul nesfârşitelor stagnări şi aşteptări; 
ne încântă prin imagini remarcabile, prin varietatea 
şi bogăţia stilurilor, prin individualizarea 
personajelor; ne  uluieşte prin unitate şi 
inventivitate; ne face şi mai romantici şi mai 
realişti... Ca spectacol, atunci când acesta respectă 
textul (ceea ce nu se întâmplă frecvent) şi regia îşi 
cunoaşte decentele limite (de pildă, nu-i prezintă pe 
actori „mai mult dezbrăcaţi decât îmbrăcaţi”, cum 
mi-a fost dat să văd cândva la Londra) şi actorii sunt 
excelenți (în primul rând când fac distincţia 
elementară între versuri şi proză), poate înfiora şi 

chiar zgudui. 

Pentru foarte mulţi critici şi cercetători, Timpul nu 
a hotărât încă; sau a hotărât numai în sensul că i-a 
lăsat fie nehotărâţi, fie fermi cu privire la anumite 
aspecte ale piesei. O unanimitate aproape deplină 
se manifestă doar în aprecierea câtorva fragmente 
antologice: discursul lui Ulise (|, 3) descrierea de 
către Troilus a stării sale sufleteşti când o aşteaptă 
pe Cresida (III, 2, 19-30), jurămintele îndrăgostiţilor 
(III, 2, 169-194), Ulise convingându-l pe Ahile să reia 
lupta (III, 3, 145-190), comentariile dramatice ale lui 
Troilus după ce a asistat la scena trădării (V, 2, 136- 
159), Troilus vestind moartea lui Hector (V, 10, 1- 
31). 

Piesa a fost criticată pentru construcţia ei 
defectuoasă (John Masefield, F.E. Halliday), pentru 
lipsa de legătură dintre problema autorităţii statale 
şi cea a dragostei trădate (John Bailey, Stauffer); şi, 
dimpotrivă, apreciată pentru construcţie şi unitate 
(v. o seamă de autori citați, Wilson Knight, John 
Bayley etc. - la care am adăuga părerea lui Henri 
Fluchere: „Puternică, bine construită şi variată, 
această piesă are o remarcabilă unitate de scop şi 
atmosferă”), precum şi pentru „tehnica specială” 
folosită de Shakespeare (ca în Henric al IV-lea): ,... 
scenele şi episoadele aruncă lumini schimbătoare 
unele asupra altora - ceea ce realizează astăzi 
schimbarea bruscă a secvențelor în 
cinematografie”. Personajele sunt foarte bine sau 
foarte slab caracterizate. Stilul, „matur” după unii, e 


178 Henri Fluchere, Shakespeare, 1953, Longmans, London, 1961, 
p. 216. 
179 A.P. Rossiter, Op. cit., p. 144. 

criticat de Mark van Doren: „Lui Shakespeare ori îi 


lipseşte sentimentul, ori nu şi-l poate controla, după 
cum nu-şi poate controla nici stilul”"*". Et caetera, 
după cum spunea Ahile. 

Leon D. Leritchi 


TOTU-I BINE CÂND SFÂRŞEŞTE BINE 
All's Well That Ends Well, 1603-1604 


Persoanele 


Regele Franţei 


180 Mark van Doren, Shakespeare, 1939, Doubleday, New York, 

Ducele Florenței 

Bertram, conte de Roussillon 

Lafeu, un nobil bătrân 

Parollus, un însoțitor al lui Bertram 

Nobili francezi, care slujesc împreună cu Bertram 
în războiul florentin 

Logofătul casei Lavache (Lavatch), măscărici, un 
paj, slujitori ai contesei de Roussillon 

Contesa de Roussillon, mama lui Bertram 

Helena, o domniţă ocrotită de contesă 

Capilet, o văduvă din Florenţa 

Diana, fiica ei 

Violenta, Mariana, vecine şi prietene ale văduvei 

Nobili din suita regelui; ofiteri, soldați etc. 
(francezi şi florentini). 


Acţiunea se petrece la Roussillon, Paris, Florenţa, 
Marsilia. 


Actul 1 
Scena 1 


Roussillon:*!. O sală în casa contesei de 


181 Roussillon este numele unei vechi provincii franceze în sud- 

Roussillon. 
Intră Bertram, contesa de Roussillon, Helena şi 
Lafeu, toţi în doliu. 


Contesa: Lăsându-mi fiul să mă părăsească, mi- 
ngrop parcă al doilea bărbat. 

Bertram: lar eu, plecând, plâng, doamnă, înc-o 
dată moartea tatei; dar nu mă pot împotrivi poruncii 
maiestăţii-sale, şi, cum în paza lui acum rămas-am, 
cu-atât mai mult îi sunt supus". 

Lafeu: |n rege, doamnă, vei găsi un soţ, iar 
dumneata, un tată, domnul meu. E-atât de bun de 
felul lui în orice-mprejurare, că nu se poate să nu-şi 
ţină obiceiul şi faţă de domnia-ta, care ai atâtea 
merite, încât îl vor stârni să-şi dea pe faţă 
bunătatea, mai curând decât să pară că-i duce lipsa, 
când adevărul e că o are din belşug. 

Contesa: Putem avea nădejdi că-n scurtă vreme 
măria-sa ni se-nsănătoşeşte? 

Lafeu: S-a lepădat de medici, doamna mea; căci, 
atâta vreme cât li s-a dat pe mână, şi-a omorât 
timpul tot trăgând nădejde, şi fără alt folos din 
treaba asta decât că timpul i-a ucis nădejdea. 

Contesa: Această tânără distinsă a avut un tată - 
O, „a avut”, ce trist cuvânt! - un tată-a cărui 
vestul Franţei, despărțită de Spania prin munţii Pirinei şi având 
capitala la Perpignan. 

In prezent corespunde unuia dintre departamentele Franţei 
numit „Pyrénées Orientales”. 

Primul Conte de Rossillon fusese unul dintre paladinii (marii 
señiori) din suita lui Carol cel Mare (742-814), primul împărat al 
Occidentului, după căderea Imperiului roman de apus (în 476). 

182 Când erau minori, moştenitorii nobililor feudali treceau sub 
turela regelui, rămânând în această condiţie juridică până la 
majorat (la 21 de ani). 


~ 213 — 


Opere Complete Volumul 6 
iscusinţă mái să ajungă-a fi la fel cu cinstea lui de 
mare; căci, de-ar fi fost într-adevăr la fel, ar fi făcut 
să nu mai moară nimeni dintre oameni, şi moartea 
n-ar mai fi avut ce face, şi s-ar fi dus, de plictiseală, 
la plimbare. O, dac-ar fi să fie el, acum, spre marele 
folos al regelui, în viaţă! Cred c-ar aduce moartea 
bolii lui! 

Lafeu: Ce nume-avea cel despre care-i vorba, 
doamnă? 

Contesa: Un nume renumit în meseria lui, şi 
renumit pe drept cuvânt: Gerard de Narbonne". 

Lafeu: Era într-adevăr neîntrecut: l-am auzit mai 
ieri pe suveran vorbind de el, urcându-l chiar în slăvi 
şi jelindu-l. Putea să mai trăiască mult şi bine, cu 
iscusinţa lui, de-i drept că poate cu adevărat ştiinţa 
să învingă moartea. 

Bertram: Dar de ce boală-anume, domnul meu, 
pătimeşte regele? 

Lafeu: De-o bubă rea, señiore. 

Bertram: Acum aud întâia oară. 

Lafeu: N-aş dori să se lăţească vorba! Domnița 
este fiica lui Gerard de Narbonne? 

Contesa: Unicul lui copil; mi-e dată-n grijă. 
Nădăjduiesc să aibă un viitor chiar pe măsura 
creşterii ei bune; tot ce-i într-însa bun a moştenit, 
fapt care face ca darurile frumoase să fie şi mai de 
preţ încă; pentru că atunci când însuşirile alese se- 
mbină cu un suflet întinat, înseamnă că laudele, 
fiindcă se îmbină cu mila virtuţile-s sperjure; pe 


183 Veche provincie romană, pe coasta Mării Mediterane, fondată 
de împăratul August în anul 27 î.e.n. 

In prezent, e înglobată parţial în departamentul Aude, învecinat, 
la sud, cu departamentul Pyrénées Orientales, (v. nota 1). 

când în ea virtutea e înaltă de simplă ce-i; şi-a 
moştenit deci cinstea, şi bunătatea şi-a desăvârşit-o. 
Lafeu: Tot lăudând-o, doamnă,-o faci să plângă. 
Contesa: Pentru-o fecioară lacrimile-s sarea ce 
poate face lauda gustoasă. Nicicând de suflet nu i se 
apropie amintirea părintelui mort fără ca tirania 
durerii să nu-i ia din obraji orice urmă de viaţă. 
Sfârşeşte-odată, Helena, haide, isprăveşte! Să nu se 
creadă că-ţi arăţi durerea mai mult decât o simţi. 
Helena: Mi-arăt durerea, da, dar o şi-ncerc!!** 
Lafeu: Jelania cu măsură e dreptul morţilor. 
Durerea fără frâu, vrăjmaşa celor vii!*”. 
Contesa: De-i duşmanul durerii viaţa, tot ce-ntrece 
pragul muritoare-o face! 
Lafeu: Ce tâlc să fie-n vorba asta? 
Bertram: Doamnă, dă-mi binecuvântarea! 
Contesa: 
Domnul cu tine, Bertram!'* Fie-ţi tatăl 
Model în toate! Sângele-ţi să tindă 
A te robi virtuţii! Bunătatea 
Cu aleasa-ţi naştere să se îmbine! 
Pe toţi iubeşte-i, în puţini te-ncrede, 
Rău nimănui nu face! lar duşmanul 
Să-ţi simtă forţa fără să-l zdrobeşti! 
Prietenul să-l ţii sub cheia vieţii! 


184 Cuvintele Helenei amintesc de cele ale lui Hamlet: „Nu doar 
cernita-mi mantie... ci port ceva/ln sine-mi, nefăcut a se vedea” (|, 
2): 

185 Comportarea în faţa morţii, recomandată de Lafeu, se 
întâlneşte începând cu Seneca (4 î.e.n. - 65 e.n.) şi Plutarh (cca 
50-125 e.n.). Sfaturile lui Lafeu apar şi în Hamlet (|, 2) şi Romeo şi 
Julieta (III, 5). 

186 Sfaturile pe care contesa le dă fiului său reamintesc pe acelea 
pe care le dă Polouius lui Laerte (v. comentarii). 

să fii mustrat că taci, nu că sporovăi! 
Pe cap să-ţi verse cerul tot ce ruga-mi 
l-o smulge din ce-o vrea mai mult. Adio! 
E deocamdată un curtean necopt; 
Te rog să-i dai poveţe, domnul meu. 
Nu-i vor lipsi, dacă se-arată dornic, 
Cele mai bune. 
Te aibă cerul în pază! Mergi sănătos, Bertram. 
(lese.) 
Bertram: Tot ce-ţi poate gândul plăsmui mai 
frumos să-ţi stea la picioare! 
(Către Helena): Mamei mele, ocrotitoarea ta, să-i 
fii mângâiere şi s-o respecţi! 
Lafeu: Rămâi cu bine, frumoasă domniţă! Fii 
vrednică de renumele părintelui tău. 
(Bertram şi Lafeu ies.) 
Helena: 
De-ar fi doar asta! Nu de tata-i vorba. 
Şi-aceste lacrimi cinste-i fac mai mult 
Decât acelea plânse, pentru dânsul. 
Cum arăta? Îl uit! Închipuirea 
Mi-e plină doar de-un chip: de al lui Bertram. 
Sunt doborâtă. Viaţa-n jur se curmă 
De pleacă Bertram! Tot atât ar fi 
Dac-aş iubi luceafărul şi-aş vrea 
Să-l iau de soţ: atât e el de sus! 
Am să mă mângâi doar cu strălucirea-i 
Stând în lumina lui; dar nu prin preajmă.-i. 
Îmi chinui râvna dragostei, spunându-mi: 
O ciută, dată leului mireasă, 
Jertfită-ar fi! Să-l văd mereu, ce dulce, 
Ce dureros era: să-i desenez 
Sprânceana-n arc, ochiul de şoim, şi părul 

Cârlionţat, pe tabla inimii 
Umplută de conturul feţei sale, 
S-a dus! Şi fantezia-mi idolatră 
Va să-i sfinţească urma. Cine vine? 
Cel care-l însoţeşte. Îl iubesc 
De asta, chiar de-l ştiu ce mincinos e. 
ŞI-I cred smintit de-a binelea, şi laş. 
Dar nu-i meteahnă care să nu-l prindă! 
Şi când în vântul rece-al cuminţeniei 
Şi-arată hârca de oţel virtutea, 
Îmi spun că prea adeseori vedem 
Pe înţelepţi slujind deşertăciunii. 

(Intră Parolles.) 

Parolles: Să trăieşti, crăiaso! 

Helena: Şi tu la fel, craiule! 

Parolles: Da de unde! Nu-s! 

Helena: Nici eu! 

Parolles: Cugetai asupra virginităţii? 

Helena: Întocmai! Dumneata pari a fi soldat. Dă- 
mi voie, dar, să-ţi pun o întrebare: Bărbatul e 
duşmanul fecioriei; cum am putea-o noi baricada să- 
i stea împotrivă? 

Parolles: Ţinându-l afară! 

Helena: Dar el ne dă asalt, şi fecioria noastră, 
oricât de vitejeşte s-ar purta, e totuşi prea slabă să 
se poată apăra. Învaţă-ne vreun soi de-mpotrivire 
războinică. 

Parolles: Nu se află niciunul; bărbatul, pus faţă-n 
faţă cu voi, vă va submina şi vă va face să săriţi în 
aer, să explodaţi. 

Helena: Doamne! Apără-ne fecioria de subminări 
şi explozii! Şi nu-i vreo tactică militară prin care 
fecioarele să-i poată face pe bărbaţi să sară în aer? 

Parolles: Odată doborâtă fecioria, bărbatul va 
exploda şi el, repede şi degrabă! Numai că, tot 
provocându-l la explozii, prin spărtura de care 
sunteţi voi înşivă răspunzătoare, vă cade fortăreaţa! 
Nu-i politic, în sistemul de echilibru al naturii, să-şi 
păstreze cineva fecioria. O virginitate pierdută 
înseamnă sporul raţional al omenirii; şi nu s-a 
născut nicio fecioară până ce nu s-a pierdut o 
feciorie. Metalul!“ din care eşti tu făcută e bun 
pentru turnat fecioare. Prin faptul că ţi-o pierzi o 
dată, fecioria poate fi reînnoită în alte zece 
exemplare; dar dacă ţi-o păstrezi pe vecie, ţi-o pierzi 
pe vecie; cu un aşa tovarăş de gheaţă n-ai încotro: 
trebuie să-l dai de râpă. 
Helena: Am de gând să-i mai ţiu un pic partea; 
chiar de-ar fi să mor, din pricina asta, fecioară. 
Parolles: Mare lucru n-am ce-ţi spune-n privinţa 
asta; e împotriva legilor naturii! A ţine partea 
fecioriei înseamnă să-ţi învinovăţeşti mama, care şi- 
a pierdut-o ca să te facă. Şi să-ţi învinovăţeşti mama 
este cea mai sfruntată lipsă de supunere! Fecioria e 
un sinucigaş'**: cel care-şi pune juvăţul de gât e-o 
fecioară. Merită să nu-şi găsească loc în niciun 
cimitir sfinţit, virginitatea asta, şi să fie-ngropată la 
marginea drumului, ca o disperată care-a păcătuit 
împotriva firii. Fecioria face viermi, ca brânza, se 


187 În epoca elisabetană prin „metal” se putea înţelege şi 
„Substanţă”, pe lângă „monedă”, din cauza pronunțării identice a 
cuvintelor metal (metal) şi mettle (substanţă, calitate, stofă). 

188 Virginitatea e o sinucigaşă, deoarece e o stavilă în calea 
procreării copiilor care sunt virgini (puri) şi prin urmare 
continuatori ai virginităţii. Fiind, aşadar, o sinucigaşă, ea trebuie 
tratată ca sinucigaşii care nu erau îngropaţi cu preot în cimitire şi 
în morminte la răscruce de drumuri, având un par înfipt în inimă. 

roade singură până la urzeală şi moare fără să fi 
hrănit pe lume altceva decât propria ei burtă. Pe 
deasupra, virginitatea mai e şi arţăgoasă, trufaşă, 
trândavă, toată numai iubire de sine, care e păcatul 
cel mai oprit de canoane. Nu ţi-o păstra: nu-i de 
niciun folos şi n-ai decât de pierdut cât n-o pierzi; 
dă-o-ncolo! Intr-un an poate spori de două ori. Crezi 
că-i de lepădat asemenea dobândă? Şi nici 
capitalului n-are să-i fie prea rău! Dă-o naibii odată! 

Helena: Cum am putea face ca s-o pierdem aşa 
cum am dori noi? 

Parolles: Stai să mă gândesc: trebuie să faci un 
lucru rău. Trebuie să-l placi pe cel care n-o place! E 
o marfă care îşi pierde strălucirea stând 
neîntrebuinţată. Cu cât o ţii mai mult, cu-atât îi 
scade preţul: scoate-ţi-o la mezat cât ţi-o mai 
cumpără cineva; nu pierde sorocul ofertei. Ca un 
curtean bătrân, virginitatea umblă cu  scufa-i 
demodată, şi-i îmbrăcată scump, dar tot cu ce nu se 
mai poartă - lucruri ca broşa ori ca scobitoare'“”, la 
modă pe vremea bunicii. De la o vreme, budincile şi 
ciorbele pe care le fierbeţi au mai multă căutare 
decât obrajii voştri, iar fecioria voastră, îmbătrânita 
voastră feciorie, e ca una din perele noastre 
franţuzeşti, zbârcite peste iarnă; n-are nicio faţă, se 
macină singură în pustiu şi, ce mai vorbă multă, nu-i 
decât o poamă uscată! Fosta-i, lele, când ai fost, dar 
acuma; vorba aia: ce să-i faci, eşti o biată pară 
sfarogită: mai poţi scoate ceva din ea? 

Helena: 


189 Scobitorile au fost aduse în Anglia de cei care călătoreau pe 
continent. Tinerii nobili care făcuseră asemenea călătorii le purtau 
la pălărie în semn de distincţie. 

Nu-i încă fecioria mea cum zici... 
Stăpânul poate-avea iubiri o mie: 
O mamă, o iubită, un prieten, 
Un ideal, un căpitan, un duşman, 
O călăuză,-un zeu, un suveran, 

O trădătoare,-un sfetnic şi-o drăguță: 
Umil orgoliu, mândră umilinţă, 
Aspre-armonii şi sfâşieri ce-s dulci, 
Un crez şi-un scump dezastru! E o lume 
De dulci, gingâşe, de-mprumut cuvinte 
Prea-creştineşti, pe care-n flecăreala-i 
Fugarul Cupidon'” le foloseşte. 
Acuma - Dumnezeu să-l aibă-n pază - 
Ce-o face nu ştiu. Curtea e o şcoală, 
Şieleun... 


Parolles: 


Un ce? Un ce?... 


Helena: 


„„.„ Pe care 
Mult îl doresc. Păcat... 


Parolles: 


Ce e păcat? 


Helena: 


Că n-are trup acest „mult îl doresc”, 
Să poată fi simţit. Noi, cei de jos, 
Noi, cei restrânşi de stele!” la dorinţe, 
Cu-nrâurirea lor puteam atunci 
Să ne urmăm prietenii-arătând 
Ce dor în noi e-ascuns, şi niciodată 


190 Altă denumire pentru Amor, fiul lui Venus (v. Troilus şi 
Cresida, nota 71). 

191 Conform credinţei, răspândite în vremea lui Shakespeare, 
viaţa oamenilor în umilinţă şi sărăcie era determinată de stelele 
din zodiacul care le patrona naşterea. 

N-atrage mulţumiri. 

(Intră un paj.) 

Pajul: Monsieur”  Parolles, stăpânul meu vă 
cheamă. 

Parolles: Micuţă Heleua, rămâi, cu bine; de-mi 
amintesc de tine, la curte când voi fi, mă voi gândi 
la tine. 

Helena: Monsieur Parolles, te-ai născut sub stea 
bună. 

Parolles: Sub Marte”, dacă-i vorba de mine! 

Helena: Sunt mai mult ca sigură că sub Marte! 

Parolles: De ce sub Marte? 

Helena: Atâta te-au ţinut războaiele la fund, că nu 
se poate să nu te fi născut sub Marte. 

Parolles: Când Marte se afla în exaltare! 

Helena: Ba, mai degrabă, retrograd'*, cred eu... 

Parolles: De ce crezi asta? 

Helena: De mult ce dai tot îndărăt când lupti. 

Parolles: Asta-i o strategie. 

Helena: Aşa se spune când frica te îndeamnă să-ţi 
pui pielea la adăpost; dar felul cum se-amestecă în 
curajul domniei-tale frica face din ea virtutea cea 
mai de preţ, şi-mi place să văd oameni care ştiu să 
se descurce. 

Parolles: Am atâtea de făcut, că n-am răgazul să-ţi 
răspund acum pe loc! Mă voi întoarce curtean 
desăvârşit, şi şlefuirea mea de bun curtean îţi poate 
sluji ţie, să te mai lustruieşti. Şi astfel vei fi vrednică 


192 Shakespeare introduce deseori franţuzisme în piesele sale, în 
special în comedii sau scene comice. 

193 Planetele erau în mod obişnuit numite stele. 

194 În astronomie, denumirea de mişcare retrogradă indică o 
mişcare în direcţia opusă ordinei naturale a semnelor zodiacului 
adică de la est la vest. 

să poţi primi povaţa unui curtean, înțelegând ce sfat 
îți dă. Căci altfel vei muri în nerecunoştinţa ta, şi 
ignoranţa te va nimici. Rămâi cu bine! Când ai 
răgaz, rosteşte-ţi rugăciunile. Când n-ai de fel, adu-ți 
aminte de prieteni. Fă-ţi rost de-un soţ ca oamenii, 
şi fă cu el ce-o face el cu tine; deci, rămas bun! 

(lese.) 


Helena: 
Adesea, leacul căutat e-n tine 


ŞI-I crezi în cerul ce, ursind destine, 
Ne dă câmp liber faptei. Înapoi 
Ne trage întunericul din noi. 

Ce forţă-mi urcă dragostea pe creste 
De văd prin ea, dar ochiul nu-mi hrăneşte? 
Ce-i depărtat de soartă firea face 
să fie-apropiat şi să se-mpace. 
S-aştepte sorţi ciudate nu pot cei 
Ce-şi cântăresc durerile-nde ei, 

Şi cred că ce n-a fost nu poate fi. 

Dar cine, meritând, nu-şi cucereşte 
lubirea? Boala regelui... Un glas 
Îmi spune că nu-i joacă. Dar eu nu mă las. 


(lese.) 


Scena 2 


Paris. O încăpere în palatul regelui. Trompete. 
Intră regele Franței, cu scrisori, şi diferiți curteni. 


Regele: 

Se-nfruntă azi Siena'” şi Florenţa, 
Luptând, cu tot atâţia sorţi de-a-nvinge-n 
Războiul vitejesc ce-ncepe. 
Întâiul nobil: 
Sire, 
Aşa se spune! 
Regele: 
Foarte de crezut! 
Am şi primit aici o-nştiinţare 
De-al nostru văr'” Austria-ntărită, 
Că florentinii vor veni să ceară 
La noi un ajutor. Şi scumpul nostru 
Prieten parc-ar vrea cumva ca noi 
să nu i-l dăm. 
Întâiul nobil: 
lubirea înţeleaptă 
Ce-arată-Austria înălţimii-tale 
Ne-mpinge s-ascultăm. 
Regele: 
Ne-a dat răspunsul: 
Resping Florenţa, chiar fără să-mi ceară! 
Cu toate astea, cei ce vor să-ncerce, 
Din oastea noastră, aerul Toscanei'”, 


195 Oraş în Italia - înfloritor în epoca Renaşterii - situat la sud de 
Florenţa, cu care a fost în rivalitate până ce a fost cucerit de 
acesta din urmă în secolul al XVI-lea. Ambele oraşe se află în 
Toscania. 

196 Nu există nicio confirmare istorică şi nu rezultă nici din 
cuprinsul piesei că între Franţa şi Austria ar fi existat legături 
apropiate în epoca în care este situată piesa de faţă. Probabil că 
Shakespeare se gândeşte la starea de lucruri din piesa Regele loan 
în care Austria este aliata Franţei. 

197 Regiune din ltalia centrală, locuită de etrusci începând cu 
secolul al VIll-lea î.e.n. Aceştia şi-au întins stăpânirea şi asupra 
Romei în secolul al VIl-lea î.e.n. După lupte îndelungate cu romanii, 

Sunt liberi să se bată, de-orice parte! 
Al doilea nobil: 
Grozavă şcoală-ar fi pentru oşteni 
să tragă-n piepturi fumul bătăliei 
La care jinduiesc. 
Regele: 
Dar cine vine? 
(Intră Bertram, Lafeu şi Parolles.) 
Întâiul nobil: 
E contele Roussillon, Bertram, Doamne! 
Regele: 
Eşti, tinere, leit cum ţi-a fost tatăl: 
Deschis la fire, mai curând ciudat 
Decât prea aspru. Bine-alcătuit. 
De-ai moşteni şi marile-i virtuţi! 
Dar, bun-venit la curte-mi! 
Bertram: 
Majestate, 
Îţi mulţumesc şi-ţi sunt supus plecat! 
Regele: 
Aş vrea să mai fiu azi voinic ca-n vremea 
Când eu cu tatăl tău prieteneşte 
Ne încercam destoinicia-n luptă! 
Ce bun strateg şi căpitan! Luat pildă 
De cei mai vajnici! N-a-nchinat reduta 
Nici când hidoasa vârstă, furişată 
În preajma noastră ne-a secat puterea. 
Mă mângâie să pot vorbi de dânsul! 
În tinereţe-avea acelaşi duh 
Tăios, ca junii nobili de la curtea-mi; 
Dar ei, îi văd dând zor cu zeflemeaua 


în veacurile care au urmat, etruscii au fost definitiv supuşi de 
aceştia din urmă în sec. al Ill-lea î.e.n. 

Pân' ce se-ntoarce asupră-le deodată, 
Şi nu-şi ascund sub haina cuwviinţei, 
Cum fac curtenii toţi, uşurătatea. 
Mândria lui, dispreţ, asprimi, acreală 
Nu cuprindea. lar de cumva erau, 
| le stârnea, zvârlindu-i-le, cel'lalt. 
Ceasornic, cinstea lui ştia clipita 
Când cere-mprejurarea să vorbeşti 
Şi când dă limba-ntâietate mâinii. 
Pe cei de-un rang mai jos, purtarea lui, 
Când s-apleca asupră-le,-i făcea 
Să se mândrească de umil ce-l văd 
Şi de smerirea vorbelor cu care 
Îi preţuia ca pe egali. Ce om! 
Model ar fi de dat acestor timpuri. 
De l-ar urma, şi-ar da şi ele seama 
Cât s-au spurcat. 
Bertram: 
În gândurile tale 
Şi în regeasca-ţi vorbă, amintirea 
Îi e mai vie ca în epitaf. 
Regele: 
De-aş fi cu el! Spunea întotdeauna - 
Parcă-l aud - cuvântu-i înţelept 
Nu-l risipea, ţi-l împlânta-n ureche 
Să crească, să dea rod: „N-aş mai trăi...” 
Aşa-ncepea ades, mâhnit la gândul 
Că a-şi petrece viaţa întru milă 
Nu are niciun rost: „N-aş mai trăi 
Să văd, când ars e untdelemnul lămpii 
Şi-a mai rămas doar mucul, tinereţea 
Nu-l drege ca să-l poată-aprinde iar, 
Îşi bate joc de toate câte sunt 

Afar' de noutăţi şi-a cărei minte 
Croieşte taine doar, statornicia 
Murind "nainte de-a muri fasonul!” 
Aşa spunea. Şi eu doresc, asemeni, 
Cât miere şi cât ceară-n stup n-aduc, 
Să fiu îndepărtat, lăsându-i locul 
Unui mai vrednic. 
Al doilea nobil: 
Sire, te iubim! 
Şi cei nepăsători ţi-ar duce lipsa, 
Ei cei dintâi. 
Regele: 
Da, umplu-un loc degeaba! 
Ştiu, ştiu! Cât timp să fie, oare, conte, 
De când muri, în casa-ţi părintească, 
Vestitul vraci? 
Bertram: 
Cam şase luni sunt, Doamne! 
Regele: 
De-ar mai trăi, m-aş căuta cu el; 
Dă-mi braţul; ceilalţi doctori m-au tocit 
Cu leacurile. Firea mea cu boala 
S-au războit în voie. Bun-venit! 
Un fiu nu mi-e mai drag ca tine, conte! 
Bertram: 
Ţi-s recunoscător din suflet, sire! 
(les.) 


Scena 3 


Roussillon. O încăpere în casa contesei. 
Intră contesa, logofătul casei şi măscăriciul. 

Contesa: Ei, să te-aud: ce spui despre domniţă? 

Logofătul: Înaltă doamnă, grija ce-am avut-o, de 
când mă ştiu, să-ţi fac mereu pe plac, aş vrea să fie- 
nscrisă-n catastiful strădaniilor mele din trecut; căci 
e-o  rănire-a modestiei noastre şi-o întinare-a 
meritelor când le crăinicim chiar noi în patru vânturi. 

Contesa: Ce-i cu derbedeul ăsta? Hai, piei din ochii 
mei, jupâne! Ştii plângerile câte mi-au ajuns până-n 
urechi, pe seamă-ţi şi-mpotrivă-ţi, şi ştii că dacă nu 
le iau pe toate-n socoteală e fiindcă-s eu domoală şi 
n-o-ntorc în rău; căci altfel, de smintit şi de 
mehenghi te ştiu destul, să-ţi stea la pozne ca 
acestea mintea. 

Măscăriciul: Dar nu-i o noutate asta, doamnă, că-s 
un biet om sărman. 

Contesa: Prea bine! 

Măscăriciul: Da de unde! De ce-i prea bine că-s un 
biet sărman? (Chiar dacă mulţi dintre bogaţi sunt 
osândiţi să moştenească iadul!) Dar, de-mi îngăduie 
bunăvoința măriei-tale să mă duc în lume, atuncea 
Izabel, care-ţi este slugă, şi eu, om face şi ce-om 
putea. 

Contesa: Ţi-a abătut să umbli cu cerşitul? 

Măscăriciul: Cerşesc bunăvoinţă-n cazul ăsta. 

Contesa: În ce caz? 

Măscăriciul: în cazul Izabelei şi al meu; nu-i 
moştenire slujba; şi socot că Dumnezeu n-are să-şi 
întoarcă faţa spre mine cât n-oi avea din carnea 
mea prăsilă; căci, zice-se, copiii sunt binecuvântări 
cereşti. 

Contesa: Spune-mi, ce pricini ai să te însori? 

Măscăriciul: Mi-o cere  bietu-mi trup, mă 
îmboldeşte carnea, doamnă, şi cel împins de diavol 

n-are, bietul, cum da napoi. 

Contesa: N-ai alte pricini, înălţimea-ta? 

Măscăriciul: Pe cinstea mea, mai am şi pricini 
sacre, doamnă; zău, chiar sacre. 

Contesa: Şi nu le poţi împărtăşi cumva restului 
lumii? 

Măscăriciul: Sunt şi-am şi fost, de când mă ştiu, o 
creatură păcătoasă, doamnă, cum eşti şi dumneata 
şi tot ce e carne şi sânge. Dacă mă-nsor, mă-nsor - 
pe Dumnezeul meu! - ca să mă pot căi. 

Contesa: De-nsurătoare, mai curând decât de 
păcate. 

Măscăriciul: N-am niciun prieten, doamnă, şi trag 
nădejde să-mi câştig câţiva, de dragul nevesti-mii. 

Contesa: Prieteni de-ăştia ţi-s duşmani, netotule! 

Măscăriciul: Nu dai dovadă de-adâncime, doamnă, 
judecând aşa: ba-ţi sunt chiar buni prieteni; căci 
nătărăii vin să facă-n locul meu ce-s obosit să fac. 
Cel care-mi ară ţârina îmi cruţă boii şi-mi lasă mie 
partea din recoltă. Cel ce mă-ncornorează-mi 
slugăreşte: căci omului ce-mi mângâie nevasta, de 
sângele şi carnea mea îi pasă. Şi cel pe care-l doare 
de carnea şi de sângele meu se cheamă că-mi 
iubeşte carnea şi sângele; cine-mi iubeşte carnea şi 
sângele mi-e prieten. Ergo'* cel care-mi pupă 
nevasta mi-e prieten'*. De s-ar mulţumi oamenii să 
fie ceea ce sunt, nu i-ar mai fi nimănui teamă de 
însurătoare. Fiindcă tânărul Charbon, puritanul, şi 


198 Latinism: „aşadar, prin urmare”. 

199 In argumentaţia sa măscăriciul foloseşte „soritul”, lanţ de 
silogisme cu mai multe premise şi o singură concluzie finală, 
concluzia primului silogism devenind prima premisă a silogismului 
următor. Soritul era folosit curent în literatura dramatică a epocii 
shakespeariane. 

bătrânul Poysam, papistaşul, oricât de despărțite le- 
ar fi inimile de credinţele religioase diferite, sunt 
totuna în ceea ce priveşte capul, şi pot să dea- 
mpreună coarne-n coarne, ca orice căprior din 
turmă. 

Contesa: Aşa ai să fii cât ăi trăi? Spurcat la gură şi 
gata oricând să cleveteşti? 

Măscăriciul: Profet sunt, doamnă, şi adevăr 
grăiesc în cele ce urmează: 

Căci cântecul e-adevărat 
Pe rând pentru oricine: 
Destinul de mi te-a-nsurat, 
Şi coarne-o să-ţi destine! 

Contesa: Piei din ochii mei, domnule! Vorbim noi 
pe-ndelete mai pe urmă. 

Logofătul:  Binevoiţi, stăpână, a-i porunci s-o 
cheme pe Helena la domnia-voastră: de dânsa 
trebuie să vă vorbesc! 

Contesa: Spune-i protejatei mele că vreau să-i 
vorbesc. La Helena mă gândesc. 

Măscăriciul: 

De dragul ei, doar pentru ea 
Prăjiră grecii Troia???’ 
Ce faptă rea, ce faptă rea!... 
l-a fost lui Priam” voia? 


200 Măscăriciul citează probabil din balada /e/anii/e Hecubei şi ale 
femeilor nobile din Troia al cărei text s-a pierdut; titlul e înregistrat 
în 1580. Fragmentul recitat de măscărici are prea puţin sens, însă 
spectatorii, cunoscând balada, se pare foarte populară, nu 
considerau necesar să audă mai mult pentru a-şi aminti întreg 
textul baladei. Asocierea, însă, pe care o face măscăriciul între 
Elena din Troia şi Helena din piesa de faţă nu constituie câtuşi de 
puţin un omagiu adus Helenei într-o lume dominată de principii 
puritane. 

201 Balada îl condamnă pe Priam pentru că i-a permis lui Paris s-o 

Aşa stătea şi-aşa plângea. 
Aşa stătea şi-aşa plângea, 
Şi spuse când să plece: 
„De-s nouă rele şi-una nu, 
E una bună-n zece!” 

Contesa: Cum? Una bună-n zece? Stâlceşti 
cântecul, fârtate! 

Măscăriciul: Din zece femei una bună! Asta, 
doamnă, poate însemna chiar c-am dres cântecul! 
Măcar de-ar blagoslovi Dumnezeu lumea cât e anul 
de lung, în chipul ăsta! l-ar mai afla cineva vreun 
păcat femeii celei de-a zecea? Nici eu, măcar de i-aş 
fi duhovnic. Din zece, una! Unde nu dă cerul s-avem 
noi tot câte-o femeie cumsecade născută sub 
fiecare dintre stelele lui, sau măcar câte una de 
fiece cutremur de pământ! S-ar cumpăni binişor 
loteria! C-aşa, poate omul să-şi macine inima, 
fărâmiţă cu fărâmiţă, până s-ajungă a da de una ca 
oamenii! 

Contesa: N-ai de gând să te urneşti o dată, 
derbedeule, şi să faci cum ţi-am dat poruncă? 

Măscăriciul: Să fie omul la porunca femeii, şi, cu 
toate astea, să nu se fi-ntâmplat încă nicio 
nenorocire!... Deşi cinstea nu e puritană, nu va face, 
totuşi, niciun rău; are să poarte doar cămaşa albă a 
pocăinţei, peste anteriul negru, de popă”, al unei 
inimi mari. Mă duc, acum mă duc de-a binelea. 
Vrasăzică, toată chestia e să vină Helena aicea. 

(lese.) 
aducă pe Elena în Troia, aprobând astfel răpirea ei, care avea să 
aibă consecinţe nefaste pentru troieni. 

202 Imbrăcămintea albă era conformă regulilor puritane iar 


anteriul negru era îmbrăcămintea calviniştilor de la Geneva. 
Simboliza independenţa bisericii protestante. 

Contesa: Aşa, s-auzim! 

Logofătul: Ştiu, doamnă, că fata vi-i dragă pe de- 
a-ntregul şi fără nicio rămăşiţă. 

Contesa: Aşa e, mi-e dragă; mi-a încredinţat-o 
taică-său, şi ea, fără-ndoială, îşi merită pe bună 
dreptate dragostea cu care o întâmpin, ba încă i s-ar 
cuveni mai multă decât îi dau; şi mult mai mult i se 
va da decât cere. 

Logofătul: Am fost, doamnă, mai adineauri, mult 
mai aproape de ea decât socot c-ar fi dorit să fiu, 
de-ar fi ştiut; stingheră sta, vorbind cu sine însăşi, şi 
vorba-i neavând decât urechea-i s-o audă. Gândea, 
pot pune mâna-n foc de asta, că n-are niciun martor 
s-o asculte. Din ce vorbea, ieşea că ţi-a-ndrăgit 
feciorul. „Soarta, zicea ea, ce-a pus aşa nepotrivire 
între rangurile” lor, nu-i o zeiţă, şi Dragostea nu-i 
zeu de nu-şi întinde puterile şi-asupra celor care 
stau pe trepte mult deosebite; că Diana” nu-i 
fecioarelor regină, de-ngăduie ca bietele-i vasale să 
fie luate-aşa, pe negândite, fără să le salveze la cel 
dintâi asalt, ori să le fi răscumpărat pe urmă.” Aşa 
spunea, în cea mai plină de-amar şi de durere 
izbucnire din câte mi-a fost dat s-aud din gură de 
fecioară. Am socotit de datoria mea să dau pe loc 
măriei-tale ştire de cele auzite; căci, luând la 
cunoştinţă ce bucluc ar mai putea ieşi de-aici, nu-ți 


203 Sensul cuvintelor este că deosebirile între diferitele stări 
sociale se datorează întâmplării şi nu unor hotărâri divine. 

204 Diana (Artemis), zeiţa lunii, era şi zeiţa castităţii şi 
protectoarea fecioarelor. Obţinuse de la Zeus (lupiter) privilegiul 
de a nu se căsători niciodată, primind totodată şi un alai de nimfe 
pentru a o însoţi şi ocroti pretutindeni. În războiul contra Troiei, a 
fost de partea troienilor, ca şi fratele său Apolo, (v. Troiluis şi 
Cresida nota 41). 

poate fi totuna dacă ştii sau nu ceva. 

Contesa: Te-ai descărcat cu cinste de povara-ţi: 
păstrează cele auzite pentru tine; mi-au dat de 
veste despre asta, mai demult, o seamă de 
părelnice temeiuri, ce-atât de nestatornic înclinau 
balanței talgerul, că nici crezare nu le puteam da, şi 
nici puteam să mă-ndoiesc de ele. Fii bun, mă lasă 
singură cu mine; închide-ţi asta-n inimă; şi-ţi 
mulţumesc pentru cinstita-ţi grijă. 

(Logofătul iese.) 

La fel eram şi eu în floarea vieţii: 
Ai firii suntem toţi. Şi-acest crud spin 
E-n chip firesc în roza tinereţii, 
Şi-al sângelui e spinul, prin destin. 
Pecete-a adevărurilor firii 
E-n tinereţe ghimpele iubirii. 
Din ce-mi aduc din vremi trecute-aminte, 
La fel greşeam, şi nici nu luam aminte! 
(Intră Helena.) 
Se uită rătăcit. Acuma văd. 


Helena: 
Cu ce-ţi pot, doamnă, fi pe plac! 
Contesa: 
Helena, 

Tu ştii că-ţi sunt ca mamă. 
Helena: 

Stăpâna mea eşti, doamnă! 
Contesa: 


Nu! Ţi-s mamă! 

De ce nu mamă? Când am spus eu „mamă” 
Parc-ai văzut un şarpe. Ce e-n „mamă” 
De sari la vorba asta? Spun: ţi-s mamă, 

Şi-nscrie-te-ntre cei purtaţi în pântec 

De mine, căci adeseori vedem 
Rivalizând cu firea înfierea; 

Dăm crengi de-a' noastre din seminţi străine. 
Eu n-am gemut născându-te, şi totuşi 
Simt pentru tine-o dragoste de mamă. 

Ce Dumnezeu, fetico?! Îţi îngheaţă 
Tot sângele de-mi spui că-s mama ta? 
De ce pestriţul jalei crainic, Iris, 

În curcubee-ţi cercuieşte ochii? 

De ce? Fiindcă-mi eşti fiică? 


Helena: 
Fiică nu-ţi sunt! 
Contesa: 
Ţi-s mamă doar, îţi spun! 
Helena: 


lertare, doamnă! 
Nu-mi este frate contele Roussillon; 
Eu sunt de jos, el are nume mare. 
Eu rude n-am de viţă. El, tot nobili! 
E domnul meu, e scumpul meu stăpân. 
Trăiesc ca sclava lui şi-i mor supusă. 
Cum, oare, mi-ar fi frate? 
Contesa: 
Nici eu mamă? 
Helena: 
Da, mamă-mi eşti. O, de-ai putea să-mi fii, 
Fără ca fiul tău să-mi fie frate! 
Să fii în parte fiecărui mamă, 
Şi-a lui, şi-a mea! La rai nu ţin atâta! 
Aşa, nu i-aş fi soră. Nu se poate 
Să-ţi fiu vlăstar decât de mi-e el frate? 
Contesa: 
Ba da, Helena; mi-ai putea fi noră! 

Dar facă Domnul nici prin gând să-ţi treacă! 
„Fiică” şi „mamă”-n inima-ţi se luptă. 
Păleşti? Ti-am dat deci dragostea pe faţă 
Cu teama mea! Acum pricep eu taina 
Însingurării tale! Văd temeiul 
Atâtor lacrimi. Sare-n ochi că-ţi place 
Băiatul meu. Şi orice-ai născoci 
Ca să dezminţi ce-ţi strigă-n vânt pasiunea, 
Ea tot te-ar da de gol. Deci, spune drept. 
Dar spune-atunci: „Aşa-i!”, obrajii tăi 
Şi-o spun unul altuia; iară ochii-ţi 
Văd asta clar din tot ce faci, şi-o spun, 

În felul lor tăcut. Căci doar păcatul 
Drăcesc a-ncatârării-ţi leagă limba, 
Lăsându-mă să bănui doar! Vorbeşte! 
De-o fi aşa, frumoase iţe tragi! 

De nu, te leapădă! Oricum, îţi cer, 

De vrei prin mine să te-ajute cerul, 

Să spui adevărat. 


Helena: 

lertare, doamnă! 
Contesa: 

lubeşti pe fiul meu? 
Helena: 
Stăpână, milă! 

Contesa: 

Spune.:-l iubeşti? 
Helena: 

Tu, doamnă, nu-l iubeşti? 

Contesa: 


Nu ocoli: lubirea mea de mamă 
E-o legătură lumii-ntregi vădită. 
Hai, dă pe faţă tot ce simţi! Simţirea 

Şi-aşa tot te-a pârât. 
Helena: 
Atunci îţi spun, 

Sub cer şi-n faţa ta îngenunchind, 
Că-n faţa ta şi-a cerului înalt 
lubesc pe fiul tău. 

Sărac mi-e neamul, dar cinstit. lubirea 
Imi e la fel. Nu te jignesc. Fac rău 
lubindu-l?!... Nu mă ţin de el şi nu-i dau 
Dovezi c-aş vrea cumva să-i fiu soţie, 
Şi nici că ţin să-l am, cât timp nu-l merit, 
Deşi nu văd nici cum l-aş merita! 
lubesc zadarnic, ştiu! Ucid nădejdea 
Şi torn cu toate astea-n sita ei, 
Cernită,-amară, apele iubirii. 

Şi veşnic le tot scap, le pierd mereu. 
Astfel, ca indianul”* ce-i cucernic 
În rătăcirea lui, ador un soare 
Ce nu mă ştie, chiar dacă mă vede. 
lubită doamnă, nu-mi întâmpina 
Cu ură dragostea mărturisită, 
Doar fiindcă ţin la cel la care ţii! 


205 Aluzia este la băştinaşii din Indiile de Vest care au fost 
confundate cu India de Columb, denumirea insulelor din Marea 
Caraibilor rămând şi până în zilele noastre tot „Indii”. Numele de 
indieni a fost extins apoi şi la pieile roşii din America de Nord, 
numiţi, în limba engleză „Red Indians” (indieni roşii). 

In prezent, în Statele Unite ale Americii această populaţie se 
numeşte oficial „Amerindians” (amerindieni). 

Faptul că Helena vorbeşte despre adorarea soarelui de către 
indieni nu constituie un indiciu precis că se referă la vechii 
locuitori incaşi sau azteci ai Americii, care se închinau soarelui. În 
credinţa europenilor din epoca lui Shakespeare oricine nu era 
creştin era considerat „păgân” şi adorator al soarelui şi al altor 
forţe ale naturii. 

Căci dacă ţi s-o fi-ntâmplat vreodată 
În tinereţea plină de virtute, 

De care cinstea vârstei tale-mi spune, 
Ca-n flacăra iubirii să doreşti 
Prea-casta Diană să se facă una 
Cu Amor”, o, atuncea fie-ţi milă 
De cea care nu poate-alege,-afară 
De-a da şi iar a da, ştiind că pierde, 
Şi cată dar nu spre-a găsi, trăind 
În mută fericire unde moare. 

Contesa: 
N-ai vrut deunăzi la Paris să pleci? 
Spune-adevărul! 


Helena: 
Da, am vrut, stăpână! 
Contesa: 
De ce? Spune-adevărul! 
Helena: 


Spun adevărul! Jur pe harul sfânt! 
Am moştenit reţetele-adunate 
De iscusinţa şi-ndelunga trudă 
A tatei: sunt din leacurile-acelea 
Ce nu dau greş, şi-aduc obşteşti foloase. 
Mi le-a lăsat prin testament, să vindec 
Prin ce pot ele, mult mai mult decât. 

E scris în însemnări. Şi printre-acestea 
E-un leac prea-încercat, ce-l poate smulge 
Pe rege din lângoarea lui. 

Contesa: 
De asta 


206 Diana fiind zeiţa castităţii iar Amor zeul dragostei realizate, 
Helena vrea să spună că deşi contesa a rămas credincioasă 
idealului ei în privinţa castităţii ea a cunoscut şi puterea dragostei. 

Voiai să pleci la curte, la Paris? 
Vorbeşte! 
Helena: 
Gândind la fiul tău, mi-a dat prin cap! 
Altfel, Parisul, regele şi leacul 
Din dialogul gândurilor mele 
Ar fi lipsit. 
Contesa: 
Şi crezi, cumva, Heleno, 
Că de-ai ajunge să-l îmbii cu leacul, 
L-ar vrea? Când el şi doctorii au unul 
Şi-acelaşi gând: el crede că nu-s vrednici 
Să-l vindece, şi ei, că n-are leac! 
Cum vrei să-şi plece deci urechea către 
O fată ne-nvăţată, când nici şcoala 
Ce-o au nu-i poate bolii face seama? 
Helena: 
Ceva îmi spune - mai vârtos ca arta 
Tătâne-miu, ce-a fost o culme-n arta-i - 
Că moştenirea lui va fi primită 
De plec sub zodia-asta norocoasă. 
Şi de-i pe voia înălţimii-tale 
Ca să-mi încerc norocul, pun în joc 
Pierduta-mi viaţă pentru-nzdrăvenirea 
Măriei-sale, într-o zi ca asta 
Şi-ntr-aşa ceas predestinat. 


Contesa: 
O crezi? 
Helena: 
O ştiu cu dinadinsul. 
Contesa: 


Ă Ei, Helena, 
iti dau îngăduinţa şi iubirea-mi; 

iti dau mijloace, slugi şi salutări 
De dus la curte alor mei. Acasă, 

Voi sta să nalţ la rugi, să-ţi deie Domnul 
Izbândă-n încercarea-ţi îndrăzneață. 
Purcede mâine. Căci, să ştii: ţi-oi da 
In sprijin tot ce stă-n puterea mea. 

(les.) 


Actul Il 
Scena 1 


Paris. O încăpere în palatul regelui. 
Intră regele cu mai mulți curteni tineri, care-şi iau 
rămas-bun plecând la războiul florentin. 
Bertram, Parolles, oameni din suită. 
Sunete de trompetă. 


Regele: 
Cu bine, tineri nobili! Aste pravili 
Nu le-azvâriliţi, ci ţineţi legea luptei! 
Răsplata împărţiţi-o deopotrivă. 
Şi, de câştigă ambii, tot atâta-i 
Răsplata amândorora. 
Întâiul nobil: 
Nădejdea 
Ne este, sire, că, întorşi din luptă, 
Te vom găsi-n deplină sănătate. 
Regele: 
Nu, asta-i greu. Dar în ima mea, totuşi, 
Nu recunoaşte că-i datoare bolii 
Ce vieţii-mi dă asalt. Voi, tineri nobili, 
Adio! Şi, de-s viu sau mort, să fiţi 

Bravi fii ai Franţei. Daţi acum Italiei 
De miazănoapte, epigon ruinei 
Apusei monarhii, prilej să vadă 
Că nu veniţi doar să peţiţi onoarea, 
Ci chiar s-o luaţi de soaţă. - Acolo unde 
Dau înapoi şi bravii, voi găsiţi-o! 
Şi numele să vi-l repete faima. 
Adio! 
Al doilea nobil: 
Fie-ţi slugă sănătatea! 
Regele: 
La fetele Italiei?” luaţi seama! 
Francezii, cică, nu se dau în lături 
De-s traşi de mâneci. Nu cădeţi în cursă, 
Nici prizonieri, cât n-aţi fost piept la piept! 
Ambii nobili: 
Sorb inimile noastre sfatul bun, 
Măria-ta! 
Regele: 
Adio! 
(Către unul din suită): 
Fii-mi toiag! 
(lese, sprijinit de curtean şi urmat de suită.) 
Întâiul nobil (către Bertram): 
lubite, domn, de ce nu vii cu noi? 
Parolles: 
Nu-i vina lui, viteazul! 
Al doilea nobil: 
Ce războaie! 
Parolles: 


207 Curtezanele italiene erau proverbiale în Anglia în vremea lui 
Shakespeare pentru farmecele lor înrobitoare. De aici şi sfaturile 
date de rege nobililor care pleacă să lupte în Italia. 

Desăvârşite. Le cunosc prea-bine. 
Bertram: 
Stau locului în silă,-mbrobodit 
Cu: „Eşti prea tânăr”, „Nu acum”, „La anul!”... 
Parolles: 
Ţi-i poftă de război? Păi fugi, şi gata! 
Bertram: 
Lipit pe loc stau, coadă pentru fuste, 
Şi-mi scârţâi cizmele pe caldarâm, 
Pândind favoruri. Şi mă-ncing cu spada 
Doar pentru dant! Pe ceruri, de nu fug! 
Întâiul nobil: 
E-o cinste şi-n delict! 
Parolles: 
Comite-l, conte! 
Al doilea nobil: 
Îţi sunt complice. Şi acum, adio! 
Bertram: 
Eu cresc din trunchiul tău. De pleci, mă sfâşii. 
Întâiul nobil: 
Adio, brave căpitan! 
Al doilea nobil: 
Adio! 
Monsieur Parolles! 
Parolles: Nobili eroi, ni-s spadele-nrudite, a mea şi- 


a voastră. Cavaleri de seamă, strălucitori, aluat de 


soi, vreau să vă spun o vorbă: În regimentul Spini/% 
veţi găsi un oarecare Spurio, căpitan, cu cicatricea 
lui, emblema luptei, aici, pe-obrazul stâng; chiar 
spada asta i-a făcut-o; daţi-i de ştire că trăiesc, şi fiţi 
cu ochii pe el, ca să vedeţi ce-are să spună. 

Al doilea nobil: 


208 Spino înseamnă spin în limba italiană. 

Aşa vom face, nobil căpitan! 
Parolles: 
Să-şi îndrăgească Marte ucenicii! 
(Nobilii ies.) 
Ce ai de gând să faci? 
Bertram: 
Sst! Regele. 

(Intră regele. Bertram şi Parolles se retrag.) 

Parolles: Fii mai ceremonios cu nobilii sefiori; te-ai 
mărginit din toată lista doar la două formule reci de 
„adio”; de ce nu eşti ceva mai stăruitor în curtea ce 
le-o faci? Doar ei sunt cei dintâi oameni ai vremii 
noastre; ei dau tonul în toate; în ţinută, în felul cum 
trebuie să mănânci şi în felul cum trebuie să 
vorbeşti; de la ei poţi învăţa cum să urci, sub 
înrâurirea celei mai prielnice constelații; şi cu toate 
că diavolul le bate măsura, după măsura nobililor 
astora trebuie să-ţi potriveşti pasul; hai după ei, şi 
ia-ţi rămas bun mai pompos! 

Bertram: Am să-ţi ascult îndemnul. 

Parolles: Viteji băieţi, şi par să fie ai naibii de 
vânjoşi, mânuitori de spade. 

(les Bertram şi Parolles. Intră Lafeu.) 

Lafeu (ingenunchind): 

lertare, Doamne, mie şi soliei 
Ce-aduc. 
Regele: 
Ridică-te! 
Lafeu (ridicându-se): 
Deci ai în faţă-un om iertat, mărite! 
Mi-ar fi plăcut să fi îngenunchiat... 
Măria-ta, să-mi ceri iertare mie, 
Şi sprinten să te-nalţi, la fel cu mine. 

Regele: 
Mi-ar fi plăcut şi mie. Dar atunci 
Ţi-aş fi cerut iertare că-ţi sparg capul. 
Lafeu: 
Halal! Mă dau bătut. Dar uite care-i 
Povestea; sire, nu vrei să te vindeci? 
Regele: 
Nu! 
Lafeu: 
Prea-s acri strugurii, regească vulpe? 
Da, da, i-ai vrea, ciorchinii mei, doar dacă 
Regeasca vulpe-ar şti să-i poată-ajunge! 
Aflai de-un leac ce pietrelor dă viaţă 
Şi-nvie stânci. Să joci ca piţigoii, 
Cu foc de spiriduş, te face. Numai 
De-l pipăie, Pepin din morţi se scoală, 
Şi Carlomagnul prinde-n mână pana 
Şi-i scrie e/ un vers de-amor. 
Regele: 
Cum „ei? 
Ce „ea” e asta? 
Lafeu: 
„Ea” e-un doctor, Doamne, 
Sosit acum. De vrei, o vezi. Şi jur 
Pe-onoarea şi credinţa mea - de pot 
Să pun temei eu însumi pe ce spun - 
Vorbii cu una ce, prin tot - prin vârstă, 
Prin sex, prin iscusinţa, hotărârea 
Şi-ndemânarea ei - m-a uluit 
Mai mult decât mă pot vorbi eu singur 
De rău, pentru-aşa hal de slăbiciune, 
Îngăduie şi vezi-o. Asta cere! 
Şi află ce-o aduce. După aceea 

Mă râzi cât vrei. 


Regele: 
Lafeu, ad-o încoace 
Ce-aceea care-atât te-a minunat, 
Să ne uimeasc-acum pe amândoi, 
Sau ca să punem vârf uimirii tale, 
Să mă întreb cum te-a putut uimi. 
Lafeu: 


Ba nu. Ţi-o dau pe tavă, şi dispar! 
(Lafeu iese.) 
Regele: 
Aşa-mi aduce el tot timpul fleacuri 
Împachetate-n vorbe. 
(Intră Lafeu cu Helena.) 


Lafeu: 
Ei, hai, te-apropie. 
Regele: 
Aripi dă graba! 
Lafeu: 


Te-apropie şi spune-i ce doreşti, 
Măriei-sale-aici de faţă. Teamă 
De-aşa trădări să tot apuce regii 
De-i pari un trădător. Eu, unchi Cresidei“”, 
Las tinerii-mpreună. Bun rămas. 
(lese.) 
Regele: 
Ce zici, frumoaso? Vrei să-mi dai de leac? 
Helena: 
Da, Doamne. Căci Gerard, cel din Narbonna, 


209 Unchiul Cresidei, Pandarus, este considerat eponimul codoşilor 
şi proxeneţilor, datorită rolului pe care l-a jucat pentru convingerea 
Cresidei să primească dragostea lui Troilus, mijlocind întâlnirile 
celor doi tineri în casa sa, (v. Troilus şi Cresida nota 136). 

Om priceput în leacuri, mi-a fost tată. 
Regele: 
L-am cunoscut. 
Helena: 
Mă pot lipsi atunci 
să-l laud. Dacă-l ştii, e lăudat! 

Mi-a dat pe patul morţii-un vraf de scripte. 
Reţeta ce-ţi aduc e, mai cu seamă, 
Odrasla scumpă-a-ntregii lui ştiinţe, 
Şi-al experienţei rod de-o viaţă. Tata 

M-a juruit s-o ţin cum ţin la ochii 
Din cap, ba chiar mai grijuliu. Şi-aşa, 
Aflând eu că măriei-tale boala 
Ţi-e tocmai cea pe care-aceste leacuri 
O vindecau dând tatălui meu cinste, 
Ca să-ţi aduc priceperea-mi şi leacul, 
Smerită vin. 
Regele: 
Îţi mulţumesc, fecioară. 
Dar nu te-ncrede-atâta-n vindecare 
Când cei mai meşteri vraci mă părăsesc 
Şi când soborul doctorilor spune 
Că arta lor în van ar cere firii 
să mă-ntărească. Nu socot cu cale 
Să ne-nşelăm iar mintea cu nădejdi, 
Să-ngăduim eclipse judecății 
Dând boala de nevindecat pe mâna 
Băbeştilor descântece; raţiunea 
să ne-o dispreţuim, crezare dând 
Vreunui ajutor lipsit de rost, 
Când cred că-i tot din cele ce-au mai fost. 
Helena: 
Cu zeul meu eu mă socot plătită! 

Nu vreau să stărui, Doamne, să-ţi fac bine. 
Umilă-ţi cer un gând modest, de care 
Să fiu în drum spre casă însoţită. 
Regele: 
Nu sunt nerecunoscător: Drum bun! 
Îţi mulţumesc c-ai vrut să mă-ntremezi, 
Ca muribunzii-atunci când le urezi 
Ani mulţi! Ştiu ce primejdie mă paşte; 
Tu nu-ţi ştii arta de n-o poţi cunoaşte! 
Helena: 
Deci, nu prin leacul meu se curmă soarta-ţi, 
De vreme ce nu crezi că te mai vindeci! 
să ştii că Naltul, ce răstoarnă munţi, 
Unealtă-şi ia ades pe cei mărunți. 
Scriptura vede-n prunci înţelepciunea 
Când înţelepţii-s prea copii. Minunea 
Din mici izvoare umflă mari puhoaie 
Şi seacă mări lipsindu-le de ploaie, 
La pomul lăudat de pleci cu sacul, 
Te-nşală. Dar culegi întreg copacul 
Când nu te-aştepţi şi deznădăjduieşti. 
Regele: 
Duioasă fată, în zadar vorbeşti. 
Tot nu te-ascult! la-ţi singură răsplată 
Din mulţumirea mea. Căci asta-i toată. 
Helena: 
Cu-o vorbă ştergi străluminări divine! 
O fi ştiind el, Cerul, mult mai bine 
Ca noi, ce printre năluciri plutim 
Şi ajutorul lui ne sumeţim 
A-I crede merit omenesc. Mărite, 
Primeşte-mi străduinţele-umilite! 
Nu-ncerci în mine-un vraci: căci vraci ţi-e Cerul. 

Cu Cerul încercarea ai s-o faci! 
Nu-s şarlatanul ce-ar striga că el 
E la nălţimea nobilului ţel. 
Dar ştiu că arta-mi nu-i fără putere, 
Şi boala ta mai ştiu că nu-i din cele 


Fără de leac. 
Regele: 
Crezi tu? Şi-n cât timp, spui, 
M-ai lecui? 
Helena: 


Cu har din harul Lui, 
N-or da-ndoit ocol, s-aprindă rug 
În cer trăpaşii soarelui pe crug, 
Şi Hesper?” nu-şi va stinge facla-alene 
De două ori în neguri apusene, 
Şi nici clepsidra navelor n-o spune 
De douăzeci şi patru de-ori pe lume 
Perechile de ceasuri cum s-au scurs, 
Când ce-i bolnâv în trupuc-ţi va fi curs 
Să moară-n voie, voie dând spre tine 
Doritei sănătăţi, să te faci bine! 
Regele: 
Ca să te cred, chezaş ce pui? Cu ce-ţi 
Răscumperi de dai greş? 
Helena: 
Mă pune-n pieţi, 
La stâlp, batjocorindu-mi neprihana 
Prin spurcate strigări sărându-mi rana. 
Ba şi mai rău, de poate fi mai rău: 
să fiu ucisă-n cazne de-un călău. 


210 În mitologia greacă, Hesperus (luceafărul de seară) era fiul 
titanului Astraeus, tatăl vinturilor şi stelelor şi al lui Eos, zeiţa 
zorilor de zi, numită de romani Aurora. 

Regele: 
Parc-ar grăi prin tine-un duh din slavă 
Dând orgei tale slabe goarnă gravă, 
Ce-ar fi nărod, în spusa gurii tale, 
Îmbracă preţ ceresc, pe altă cale. 
Pun preţ pe viaţa ta; căci ce-i în viaţă 
De prețuit, în tine se răsfaţă: 
Curaj, înţelepciune, frumuseţe, 
Tot ce-i mai fericit în tinereţe. 
Ori eşti o năzdrăvană de-nfrunţi moartea, 
să faci minuni, ori ţi-e urâtă soarta. 
Vraci dulce, am să-ncerc să folosesc 
Cel leac, prin care mori, de nu trăiesc! 
Helena: 
De-ntrec sorocul pus, ori de dau greş 
Şi nu te vindec, morţii i-s peşcheş. 
Dar dacă-mi ţin cuvântul, nu-i pe drept, 
Din parte-ţi, la ceva să mă aştept? 


Regele: 
Spune-mi ce vrei. 
Helena: 
Dar juri că-mi împlineşti? 
Regele: 


Pe sceptru-ţi jur, pe rai, pe ce doreşti! 
Helena: 
Atunci să-mi dai, cu mâna ta de rege, 
De soţ, pe cel pe care-l voi alege 
Dintre supuşii tăi. N-am să-ndrăznesc 
A m-avânta la soţ de os domnesc, 
Căci ochii să-mi ridic nici nu cutez 
Către-un vlăstar de-al tronului francez. 
Dar pe-un vasal am dreptul, cred, să stărui 
A-I cere, şi ai dreptul să mi-l dărui. 

Regele: 
Dă-mi mâna. Dacă-ţi ţii făgăduinţa, 
Voi face-ntocmai cum îţi e dorinţa. 
Deci, hotărăşte, când începi. Căci eu 
Mă-ncred şi-ţi dau pe mână trupul meu. 
Cu de-amănuntul s-ar cădea s-ascult 
De unde vii, cu cine! Dar mai mult 
Tot nu te-ncrezi, chiar dacă multe ştii. 
De-oriunde-i fi venind, rămâi! Şi fii 
Binevenită! Vin de mă ridică! 
La fapta-ţi mare, plata mea nu-i mică. 
(lese. Trompete.) 


Scena 2 


Roussillon. O încăpere în casa contesei. 
Intră contesa şi măscăriciul. 


Contesa: Fă-te-ncoace, domnule! Te voi face acum 
s-ajungi la culmea bunei tale creşteri. 

Măscăriciul: Atunci mă voi arăta îndopat la culme 
şi învăţat de fel: ştiu bine că misiunea ce-mi 
hărăzeşti nu-i decât pentru curte. 

Contesa: Decât pentru curte! la te uită? Dar care 
loc e, după tine, mai demn de cinste dacă pentru 
curte arăţi asemenea dispreţ? Auzi colo: „doar 
pentru curte”! 

Măscăriciul:  Zău că-i aşa, doamnă! Dacă 
Dumnezeu l-a lăsat pe om cu oarecare bună- 
cuviinţă, ar putea foarte uşor să se lipsească de ea 
de îndată ce-ar ajunge la curte! Cel care nu poate să 
facă un pas de dans, să-şi scoată pălăria 
cumsecade, să pupe mâini şi să vorbească doar ca 

să nu spună nimic, înseamnă că nu are nici picioare, 
nici mâini, nici buze şi nici cap. Într-adevăr, un 
asemenea ins, ca să spun drept, n-ar fi de dus la 
curte. Cât despre mâine, treaba se schimbă! Eu am 
un răspuns care-o să se potrivească la toate. 

Contesa: Dumnezeule, bogat răspuns trebuie să 
mai fie, dacă se potriveşte la toate întrebările! 

Măscăriciul: E ca un scaun de bărbier care se 
potriveşte la dindărăturile tuturora: la dindărături 
ascuţite, la  dindărături turtite, la  dindărături 
muşchiuloase şi la orice alt soi de dindărături. 

Contesa: Şi răspunsul tău poate fi potrivit la orice 
întrebare? 

Măscăriciul: La fel de potrivit ca zece bani pentru 
podul palmei unui ispravnic, sau ca un galben” 
franțuzesc pentru o târfă îmbrăcată în mătăsuri, ca 
inelul de papură? al lui Tib pentru degetul arătător 
al lui Tom-"”, ca o plăcintă pentru lăsata-secului, ca 
dansul maurilor”!* pentru ziua de armindeni, sau 


211 În original French crown (coroană franceză), care înseamnă 
atât moneda plătită unei prostituate cât şi boala venerică care se 
manifesta printr-o coroană de bule pe frunte, - probabil lues. 

212 Inelele de papură erau folosite, după unii comentatori, când se 
simula oficierea unei căsătorii, în cadrul spectacolelor comice 
populare. 

213 Tib şi Tom sunt aluzii la denumirile tradiţionale tib-cat pentru 
pisică şi tom-cat pentru motan. 

214 Dansul „maurilor” (morris dance) era un dans popular originar 
din nordul Angliei executat de dansatori costumaţi reprezentând 
personaje din legenda lui Robin Hood, vestitul haiduc englez din 
ultimul deceniu al secolului al XII-lea. Dansul făcea parte din 
programul reprezentaţiilor populare ce aveau loc cu ocazia 
diferitelor sărbători, printre care sărbătoarea zilei de Intâi Mai. 
După câte se pare, dansul fusese adus din Spania în Anglia, la 
sfârşitul sculului al XIV-lea, ceea ce ar explica atât denumirea cât 
şi originea sa. 

cum e pentru gaura lui, cuiul, sau ca încornoratul 
pentru coarne, sau ca o curviştină certăreaţă pentru 
un derbedeu scandalagiu, ca buzele călugăriţei 
tinere pentru gura înfometată a călugărului, sau, ei! 
Da, cum e cozonacul pentru coaja lui! 

Contesa: Ai tu, mai spun o dată, un răspuns la fel 
de potrivit la orişice-ntrebare? 

Măscăriciul: De la duce până la contabil, la orice 
întrebare-i bun răspunsul. 

Contesa: Trebuie să fie un răspuns monstruos de 
mare, dacă-i adevărat că face faţă oricărei cerinţe. 

Măscăriciul: Nu e decât un fleac, la drept vorbind, 
dacă cei care-l cunosc ar spune adevărul în privinţa 
asta. Uite, ţi-l spun cu tot ce ţine de el. Întreabă-mă 
dacă-s un curtean; nu-ţi strică să afli. 

Contesa: Hai deci să fim din nou copii, de-i cu 
putinţă. Eu am să fiu nebunul care-ntreabă, 
nădăjduind s-ajungă înţelept prin graţia 
răspunsurilor tale... Vă rog, sir, sunteţi curtean? 

Măscăriciul: „O, doamne, domnul meu!” - e-un 
simplu fel de-a ocoli răspunsul. Dar pune-mi 
întrebări mai multe, mai multe, - o sută-n şir! 

Contesa: Sunt, domnule, un umil prieten al 
domniei-tale, care te iubeşte din adâncul inimii. 

Măscăriciul: „O, doamne, domnul meu!” Zi-i, zi-i, 
dă-i înainte nu mă cruța! 

Contesa: 

Socot, senior, că nu poţi pune-n gură 
Nici pic din astă,-aşa zicând, friptură! 
E-ngrozitoare! 

Măscăriciul: „O, doamne, domnul meu!” Aşa, 
pune-mă-n orice fel de-ncurcătură! Îţi garantez că 
ies. 

Contesa: Aţi fost cândva bătut la spate, sir, de nu 
mă-nşel! 

Măscăriciul: „O, doamne, domnul meu!” Nu mă 
cruța! 

Contesa: Strigi când eşti biciuit: „O, doamne, 
domnul meu?” Sau spui: „Nu mă cruța”? într- 
adevăr, „O, doamne, domnul meu” e foarte potrivit 
în caz de biciuire. Tu ai putea să faci prea bine față 
la cinci sute de bice, de-ar fi s-ajungi a trebui 
cândva să le înduri. 

Măscăriciul: N-aş nimeri mai prost nicicând în 
viaţă cu-al meu „O, doamne, domnul meu!” Văd, 
dar, că poate să ţină mult, dar nu să ţină veşnic! 

Contesa: 

Mă joc de-a doamna nobilă cu timpul, 
Pierzându-mi-l de voie cu-un nebun. 

Măscăriciul: 

„O, doamne, doamnă!” Aici se potriveşte. 

Contesa: 

Destul. La treabă! Dă-i Helenei asta 
Şi spune-i să răspundă cât mai grabnic. 
Salută-mi fiul, rudele salută-mi: 
Nu-i mare lucru. 

Măscăriciul: 

Nu-i mare lucru pentru ei! 

Contesa: 

Nu-i mare oboseală pentru tine! 
Pricepi ce-ţi spun? 
Măscăriciul: 
Pătruns-am până-n fund. 
Doar vezi că-s pe picioare şi am cap. 
Contesa: 
Dă-i zor! 

(les, fiecare-n altă directie.) 


Scena 3 


Paris. O încăpere din palatul regelui. 
Intră Lafeu şi Parolles. 


Lafeu: Se zice că minuni în vremea noastră nu se 
mai fac, şi noi, cei de-azi, ne-avem şi noi, la locul lor, 
pe firoscoşii noştri, ce fac să pară lucruri de nimica 
şi fleacuri ca de fiecare zi, fenomenele ce-s 
suprafireşti, şi n-au nici pricini de vreun fel. De-aicea 
vine urmarea că noi facem fapt de nimica din ce-i 
îngrozitor,  cătându-ne-adăpost într-o  părelnică 
ştiinţă, când s-ar cădea să fim în prada groazei. 

Parolles: Asta-i cea mai strălucită dovadă de 
minune săvârşită în vremile din urmă. 

Lafeu: Chiar aşa-i! Să fim lăsaţi în pace de 
savanţi! 

Parolles: Şi eu ziceam. De toţi Galenii™ şi 
Paracelşii”!"! 

Lafeu: De toţi savanții get-beget... 

Parolles: Aşa-i. Ziceam şi eu! 


215 Galen, medic şi anatomist grec, al cărui nume apare latinizat 
sub forma de Claudius Galenus în scrierile autorilor latini, este unul 
dintre cei mai reputați medici ai antichităţii, considerat al doilea 
după Hippocrate (400-357 î.e.n.). S-a născut la Pergamum, în Asia 
Mică, în anul 130 al erei noastre şi a murit la Roma, aproximativ în 
anul 200. Pergamum, oraş menţionat în scrierile antice, nu trebuie 
confundat cu cetăţuia Pergamum, din cetatea Troia, care aparţine 
legendelor clasice şi este uneori folosită ca denumire şi pentru 
Troia însăşi. 

216 Philippus Aureolus Paracelsus este numele latinizat al 
renumitului medic şi alchimist elveţian Theophrastus Bombastus 
von Hohenheim (1493?-1541). 

Lafeu: Care ziceau că nu mai e de vindecat. 

Parolles: Ce vrei? Să juri că-aşa-i! Şi eu ziceam! 

Lafeu: Cu neputinţă să-l ajuţi... 

Parolles: Aşa e! Un om asigurat de-o... 

Lafeu: De-o viaţă îndoielnică şi-o moarte sigură. 

Parolles: Just. Bine zis. Aşa aş fi zis şi eu. 

Lafeu: La drept vorbind, e-un lucru nemaipomenit 
pe lumea asta! 

Parolles: Este, într-adevăr. Dac-ai vedea aşa ceva 
la teatru, ai trage încheierea că-i... Cum ai zice... 
cum aş putea să zic? 

Lafeu: E demonstraţia unui efect ceresc asupra 
unei acţiuni terestre. i 

Parolles: Chiar asta şi voiam să spun. Intocmai. 

Lafeu: Ce? Nici Delfinul” nu e mai voinic; spun 
asta, de, vorbind cu tot respectul... 

Parolles: Da, da, e straniu, e ciudat de straniu! 
Asta-i, într-un cuvânt, tot ce putem să spunem, şi dă 
dovadă de un spirit cu totul spulberat cel care n-ar 
vrea să recunoască în asta... 

Lafeu: Mâna cerului!... 

Parolles: Da, asta zic şi eu. 

217 Moştenitorul tronului în Franţa înaintea Revoluţiei din 1789, 
purta titlul de „Delfin”, denumire derivată de la numele vechi 
francez Dauphine care a trecut în posesia regilor Franţei în anul 
1349, devenind apanajul principelui moştenitor. Incepând însă cu 
1590 apanajul a devenit posesiune a coroanei, moştenitorul 
tronului rămânând mai departe cu denumirea de dauphin fără 
apanaj. In evul mediu dauphin, cu aceeaşi ortografie şi pronunțare 
ca şi cuvântul desemnând cetaceul „delfin”, a însemnat, până în 
anul 1349, suveranul ținutului Dauphine. 

Denumirea engleză dolphin pentru francezul dauphin a apărut 
în Anglia în epoca elisabetană. 

Lafeu face un joc de cuvinte între titlul „delfin” dat 


moştenitorului tronului şi animalul acvatic respectiv care, în 
literatura timpului, simboliza „dragoste tinerească”. 

Lafeu: |n cea mai slabă şi bicisnică unealtă, putere 
mare, depăşind puterea omenească; de-aicea-ntr- 
adevăr vom mai avea şi alt folos, cândva, decât 
acesta al însănătoşirii regelui. 

Parolles: Cam cum ar fi... 

Lafeu: Mulţumirea obştii. 

Parolles: Vroiam s-o spun şi eu. Că bine ziceţi! 
Dar, uite, vine regele! 

(Intră regele, Helena şi suita curtenilor.) 

Lafeu: Sprinţar, cum zice olandezul: /ustick/"* Mi- 
ar plăcea, vorba aia, mai mult fata, de-aş mai avea 
un dinte-n“"” gură. Vorba-i că-i poate trage-n danţ cu 
dânsa-n braţe, o ţopăială-n sunet de curantă””! 

Parolles: 

Mort du vinaigre?” ... Asta nu-i Helena? 

Lafeu: 

Pe Dumnezeul meu, e ea! 

Regele: 

Te du şi-mi cheamă toţi sefiorii curţii. 

(lese unul din suită.) 

Şezi, vraciule, în rând cu lecuitul. 
Şi mâna cea slăbită,-n care viaţa 
Prin tine mi s-a-ntors, să-ţi dea din nou 
Incredinţarea darului promis 
Ce-aşteaptă doar să-i spui pe nume. 
(Intră trei-patru nobili şi Bertram.) 
Mândră 
Fecioară, uite: ai aici mănunchiul 
De nobili cavaleri ce-s la porunca-mi; 
218 Lustik - vesel, în limba olandeză. 
219 Expresia exprimă regretul pentru trecerea anilor tinereţii. 
220 Coranto era un dans italian foarte la modă în Anglia spre 


sfârşitul secolului al 16-lea. 
221 Expresie vulgară franceză exprimând o mare surprindere. 

Şi voia mea, de domn şi de părinte, 
Vor face-o. După plac alege-ţi tu, 
Căci poţi s-alegi. Ei, să respingă, nu! 
Helena: 
Pe fiecare,-afară doar de unul, 
Însoare-l bine, când va vrea, lubirea!... 
Lafeu: 
Aş da şi-un armăsar cu frâu de aur 
Să am în gură dinţi câţi au şi ei, 
Şi-n jurul gurii, păr de fel. 
Regele: 
Priveşte-i! 
Nu-i unul să nu fie fiu de nobil. 
Helena: 
Coconi de sânge nobil! S-a-ndurat 
Prin mine ceru-a-nzdrăveni pe rege. 
Toti: 
Vedem. Şi-i mulţumim că ni te-aduse! 
Helena: 
Eu nu-s decât o fată. Mai bogată, 
Căci vă şi spun că nu-s decât o fată. 
Măria-ta, sunt gata! Am ales! 
Bujorii din obraji aşa-mi spun tainic: 
„Roşim că-i vorba de ales. Dar dacă 
Alegi în gol, paloarea morții sta-va 
Pe veci în locul nostru!” 
Regele: 
Alege-ți! Ştii, 
lubirea mi-ar jigni cin’ te-ar jigni! 
Helena: 
E timpul, Diana”, din altar să-ți zbor 


222 V. notele 24 şi 26. 

Şi să mi-ndrept spre-mpărătescul Ámor?” 
Suspinele. 
(Către întâiul nobil): 
Vrei, sir, s-asculţi ce-aş cere? 
Întâiul nobil: 
Şi să-mplinesc! 
Helena: 
Mi-ajunge!-'N rest, tăcere! 
Lafeu: 
Mai bine-aş trage sorti şi eu cu ei 
Decât să-mi joc vieaţa la sici-bei! 
Helena (către al doilea nobil): 
Mândria care-ţi fierbe-n ochi şi-n sânge, 
Cât nici n-am spus o vorbă, mă respinge! 
De douăzeci de ori mai sus de mine 
Să-ţi dea iubirea ce ţi se cuvine, 
Cum însuţi îţi doreşti. 
Al doilea nobil: 
Nu cer mai mult! 
Helena: 
Drept bun-rămas, urarea-mi vei primi-o, 
Şi zeul Amor s-o-mplinească!-Adio! 
Lafeu: 
Doar n-or respinge-o toţi! De-ar fi să-mi fie 
Feciori, i-aş bate şi i-aş da la turci 
Să-i facă fameni! 
Helena (către al treilea nobil): 
Nu te speria, 
Căci nu-ţi cer mâna, poţi să fii pe pace! 
N-aş vrea să fac nicicând ce nu îţi place. 


223 V. nota 10. 


224 Expresie folosită la jocul da zaruri însemnând „a risca foarte 
mult”. 


~ 256 ~ 


William Shakespeare 
Să-ţi dea ce vrei să ai în pat norocul 
De-ţi vine să te-nsori, cândva, sorocul. 
Lafeu: 
Flăcăii ăştia-s sigur feţii gheții! 
Nici unul n-o doreşte! Nu-s franţuiji. 
l-or fi făcut din flori, pe-aici, englejii. 
Helena (către al patrulea nobil): 
Eşti prea blajin, prea tânăr, prea fragil 
Să-mi poţi sădi în carne un copil. 
Al patrulea nobil: 
Mândreţe de fecioară! Eu n-aş zice! 
Lafeu: 
Halal! Mai sunt ciorchini de viță-aleasă! 
Sunt sigur: tatăl tău băut-a vin 
Când te-a făcut. Te-am cântărit eu bine, 
Şi dacă nu cumva eşti un asin 
Abia scăpat la paişpe ani de-acasă, 
Te-am priceput! Căci nu mă-nşeli tu, lasă! 
Helena: (către Bertram): 
Eu nu cutez să-ţi spun: „Te iau!” Mă dau 
Pe mine-ntreagă, cât o fi să stau, 
Pe lumea asta, ţie! - Asta-i omul! 
Regele: 
Atuncea, Bertram, ia-o: ţi-e soţie. 
Bertram: 
Soţie? O, stăpâne! Dă-mi, stăpâne, 
În treaba asta, drept de-a mă sluji 
De ajutorul ochilor mei. 
Regele: 
Bertram! 
Ştii cât îi datorez! 
Bertram: 
Da, Doamne, dar 

Nu sper să ştiu de ce s-o iau. 
Regele: 
Ştii însă 
Că m-a sculat din patul suferinţei! 
Bertram: 
Înseamnă să mă culce-n pat pe mine 
Drept plată? Doar o ştiu de mult prea-bine: 
O fată de biet felcer, mie, soaţă?! 
Mai bine în dizgrație pe viaţă! 
Regele: 
Te uiţi la ea de sus, căci n-are-un titlu, 
Pe care-atât de lesne i-l pot da. 

Ce straniu lucru! Sângele din noi. 
Vâscos, şi cald, şi roşu, e-n oricare. 
Pus laolaltă, nu-l mai poţi distinge. 

Dar câte nu-l despart! Chiar de-ar fi dânsa 
O culme-a meritelor, nu ţi-ar place 
Fiindcă-i fata unui vraci sărman. 
Cum n-are-un nume, îi deteşti virtutea! 
E strâmbă-o judecată ca aceasta! 
Sorgintea meritelor e sfinţită 
Când vin de jos, din fapta săvârşită; 

Când umili titlul fără de virtute, 
Onoarea-i vorbă goală, gol de bute. 
Nici binele, nici răul, n-au blazon. 

Nu cauţi faptei ighemonicon. 
Mintoasă-i tânăra, bogaţi i-s nurii: 
Moştenitoarea-i tronului naturii! 
Aşa e-nnobilată. Cela ce-ţi 
Pretinde să-l slăveşti pentru dispreţ 
Nu-i pe măsura naşterii slăvite. 
Ne-aduc cinstire faptele cinstite 
Şi nu strămoşii! Vorba goală „slavă” 

E-o terfelită pe morminte sclavă, 
E un trofeu ce zace, trist şi mut, 
Când pulberea uitării-i singur scut 
Atâtor venerate oseminte! 
Ce să-ţi mai spun? De-ţi place, ia aminte, 
Eu fata pot s-o nalţ. Virtutea-n ea 
l-e zestrea; iar onoare-i pot eu da. 
Bertram: 
N-o pot iubi şi nici nu-ncerc defel. 
Regele: 
N-ar fi-n folosul tău să-ncerci altfel. 
Helena: 
Că-i sănătos stăpânul meu mă bucur 
Şi mi-e destul! 
Regele: 
Onoarea mea e-n joc! De-i las s-o calce, 
Pot renunţa la tron, la mâna fetei, 
Trufaşule, nevrednic de-aşa daruri, 
Ce prin dispreţ îmi împietreşti iubirea 
Şi dreptul tău de-a merita-o! Nu vezi 
Cu ce balanţă strâmbă stau să judec 
Voind cu drag să-ţi trag pe turtă spuza? 
Şi nu pricepi că pârghia pe noi 
Se sprijină? În noi sădeşte-ţi slava 
Ca să ne placă-a o vedea crescând. 
Înăbuşă-ţi disprețul. Fă-ne voia 
Ce-i spre folosul tău. Nu-ţi asculta 
Mândria, ci-ţi primeşte-acum norocul. 
Cum eşti dator şi cum putem să-ţi cerem. 
Sau, dacă nu, te las în voia soartei, 
Drept pradă veşnic vânturilor vârstei 
Şi neştiinţei tale! Fără milă 
Asupră-ţi răzbunarea mea şi ura, 

În numele dreptăţii, mi le-azvârlu! 
Vorbeşte! Ce răspunzi? 
Bertram: 
lertare, Doamne! 
Căci gustul mi-l supun vederii tale. 
Când văd ce val de slavă făureşte 
Voința ta, şi când fiinţa fetei, 
Ce-a fost atât de jos în gândul meu, 
De rege e slăvită, mi se pare 
Că-n slavă chiar s-a şi născut. 
Regele: 
la-i mâna 
Şi spune-i că-i a ta. Făgăduiesc 
Să-i dau un rang, de nu egal cu-al tău, 
Mai greu în cumpănă. 
Bertram: 
Îi iau deci mâna. 
Regele: 
Norocul şi regeasca-mi ocrotire 
să fie scut căsătoriei voastre, 
Ce va să fie consfinţită-n scris 
Şi săvârşită-n asta. Nunta 
Va fi serbată-n zilele ce vin, 
Ca s-aşteptăm şi oaspeţii. lubeşte-o, 
Ca să te pot iubi. lubirea crească-ţi, 
Şi-a mea va creşte. Dacă nu, lipsească-ţi. 
(les toți, afară de Lafeu şi Parolles.) 
Lafeu:  M-auzi, monsieur? Am o vorbă cu 
dumneata. 
Parolles: Ce doriţi, sir? 
Lafeu: Domnul şi stăpânul dumitale bine-a făcut 
că şi-a pus cenuşă-n cap! 
Parolles: Cenuşă-n cap! Stăpânul! Domnul meu! 

Lafeu: Întocmai. N-am vorbit o limbă omenească? 

Parolles: Aspră limbă, de nepriceput fără urmări 
sângeroase. Auzi: „Stăpânul meu”! 

Lafeu: Eşti un egal, cumva, al contelui Roussillon? 

Parolles: Al oricărui conte! Al tuturor conților, a tot 
ce e om. 

Lafeu: A tot ce e „om al contelui”, poate! Căci 
parcă vorba „stăpânul contelui” e-n alt stil spusă. 

Parolles: Eşti prea bătrân, sefiore. Fii mulţumit că 
eşti prea bătrân. 

Lafeu: Trebuie să-ţi spun, jupâne, că mă socot 
bărbat, titlu la care pe dumneata nici vârsta nu te 
poate ridica. 

Parolles: Ce nu mi-e de loc teamă să fac mă tem 
să nu fac. 

Lafeu: Câtă vreme nu stătusem cu tine decât de 
două ori la masă, te-am luat drept om cu glagore la 
cap; ai împuiat urechile tuturora cu călătoria ta; să 
trecem peste asta; cu toate acestea, eşarfele şi 
panglicuţele de pe tine îmi dau belşug de motive să 
nu te cred o corabie cu prea mare greutate! Acum 
ţi-am dat de rost. De-ar fi să-ţi pierd iarăşi rostul, 
nici capul nu m-ar durea, fiindcă nu eşti bun de 
nimic altceva decât de luat peste picior. Şi nici asta 
n-ai merita-o, la dreptul vorbind. 

Parolles: De n-ai avea privilegiul antichităţii... 

Lafeu: Nu te lăsa cuprins prea adânc de mânie, ca 
să nu-ţi grăbeşti osânda; că de-o fi să... nu dau o 
găină moartă pe pielea ta! Zi mai bine: „Doamne 
fereşte!”... Aşadar, dragul meu geam cu zăbrele, 
rămâi cu bine! N-am nevoie să-mping cerceveaua ca 
să văd prin tine. Dă-mi mâna! 

Parolles: Sefiore, mi-aţi făcut darul unor gigantice 

injurii. 

Lafeu: Da, şi ţi le-am donat din toată inima: eşti 
vrednic de ele. 

Parolles: N-am meritat una ca asta, sefiore! 

Lafeu: Ba da, pe cinstea mea! Nu-i strop din tot 
ce-am spus să nu fi fost pe merit; şi nu vreau să te 
lipsesc măcar de-o fărâmiţă din ce meriţi. 

Parolles: Foarte bine, am să fiu de-aci-ncolo mai 
înţelept... 

Lafeu: Chiar dă-i zor cât poţi mai iute, că, de nu, îţi 
ard şi-o scatoalcă, două; dacă ţi s-o-ntâmpla 
vreodată să fii legat cu propria ta eşarfă şi bătut, ai 
să descoperi atunci ce-nseamnă să te mândreşti cu 
ceea ce te leagă. Mult aş dori să te păstrez printre 
cunoscuţii mei, sau în numărul „cunoştinţelor” mele, 
mai bine zis, ca să pot spune, când o fi nevoie, că 
există pe lume un om pe care-l cunosc. 

Parolles: Sefiore, îmi aduceţi cea mai greu de 
răbdat dintre jigniri. 

Lafeu: Când e vorba de tine, mi-ar plăcea să ştiu 
că nu-s o poveste chinurile iadului, mi-ar plăcea 
chiar să ştiu că-s veşnice; dar, din nenorocire, mie 
mi-a cam trecut vremea isprăvilor, bune sau rele, 
aşa cum şi eu voi trece, acum, pe lângă tine, cu 
dreptul pe care mi-l dă vârsta. 

(lese.) 

Parolles: Bine, bine, lasă că ai tu un băiat, şi pe 
spinarea lui am să-mi răzbun jignirea asta; scârbos, 
bătrân, spurcat, scârbosule! Nu-i nimic; trebuie să 
am răbdare; nu e nicio piedică serioasă. Am să-l bat, 
pe cinstea mea, dacă-l întâlnesc şi-mi vine la- 
ndemână am să-l bat chiar de-ar fi să fie el nu o 
dată, ci înc-o dată şi înc-o dată pe-atăâta de nobil! lar 

de bătrâneţele lui n-are să-mi pese mai mult decât 
de o... Am să-l bat! Numai să-l pot întâlni înc-o 
dată... 

(Intră Lafeu.) 

Lafeu: Băiete, domnul şi stăpânul tău e însurat; 
asta-i pentru tine o noutate: să ştii că ai o stăpână 
nouă. 

Parolles: Cu cea mai desăvârşită bună-credinţă, 
rog fierbinte pe sefioria-voastră să fie cu oarecare 
rezervă în nedreptăţile cu care mă copleşeşte; el nu 
e decât bunul meu stăpân; iar cel căruia-i slujesc 
mai presus de orice e domnul meu. 

Lafeu: Cine? Dumnezeu? 

Parolles: Da, seniore. 

Lafeu: Dracul ţi-o fi fiind domn ţie! De ce-ţi pui 
calţavete la braţe, în felul ăsta? Vrei să faci, din 
mâneci, craci de nădragi? Mai fac şi alte slugi aşa? 
Ţi-ar sta mai bine dacă ai avea părţile joase unde ti- 
e nasul. Pe cinstea mea, de-aş fi doar cu două 
ceasuri mai tânăr decât sunt, te-aş bate! Sunt de 
părere că eşti o jignire adusă întregii omeniri şi că 
datoria fiecărui om de omenie ar fi să-ţi tragă câte-o 
mamă de bătaie: pesemne că ai fost creat ca să 
aibă lumea asupra cui să-şi sufle nasul. 

Parolles: Aspră şi nemeritată măsură, señiore! 

Lafeu: Fugi de-acolo, domnule! Ai fost ciomăgit în 
Italia pentru că ai şterpelit o rodie din pom! Nu eşti 
decât un vagabond, şi faci pe călătorul cinstit”. Şi 
eşti mai obraznic cu nobilii şi cu persoanele vrednice 
de stimă decât ţi-ar îngădui-o blazonul naşterii şi 
vitejiei tale! Nu eşti vrednic să-ţi spună omul un 


225 În epoca elisabetană călătorii trebuiau să aibă o autorizaţie 
oficială pentru a călători, altfel erau consideraţi vagabonzi. 

cuvânt; că altfel, dac-ai fi vrednic, ţi-aş spune 
„derbedeule!” Te las. 

(lese.) 

Parolles: Bine, foarte bine: vrasăzică aşa! Bine, 
foarte bine!... Să rămână deocamdată ascuns în 
sufletul meu ce-ţi pregătesc! 

(Intră Bertram.) 

Bertram: 

Distrus şi osândit la griji pe veci! 

Parolles: 

Despre ce-i vorba, suflete? 

Bertram: 

Cu toate c-am jurat în faţa popii, 
N-o duc la pat! 

Parolles: 

Cum? Ce? Ce spui, iubite? 

Bertram: 

Dragă Parolles, m-au însurat cu sila. 
Decât în pat cu ea, mai bine plec 
În inima Toscanei, la război! 

Parolles: 

Ce strâmt bârlog mai e şi Franţa asta! 
Nu merită să calce-un om în ea! 
Hai, la război! 
Bertram: 
Scrisori de mâna mamei 
Văzut-am. Ce cuprind nu ştiu! 
Parolles: 
Da, da, 

Ar trebui ştiut! Hai, la război, 
Băiete, la război! Îşi ţine cinstea 
Închisă-ntr-o casetă nevăzută 
Cel ce-şi sărută-acasă odoraşul 

Şi măduva şi-o dă-n îmbrăţişări 
În loc să-şi călărească armăsarul 
Focos, călit de Marte’. La război! 
Un grajd e Franţa! Noi, în el, mârţoage. 
Deci, la război! 
Bertram: 
Aşa va fi! Acasă voi trimite-o, 
Scriindu-i mamei cât mi-e de urâtă 
Şi care-i pricina că fug. Voi scrie 
Şi regelui, ce nu-ndrăznesc să-i spun, 
Că darul /ui mă face să iau câmpii 
Toscanei şi să lupt, căci nu-i năpastă 
Războiul, când te scapă de-o nevastă. 
Parolles: 
Crezi că te ţine toana asta mult? 
Bertram: 
Vino-n iatac la mine. Dă-mi povaţă! 
Ei îi fac vânt pe dată. Mâine seară 
În tabără-am să fiu, chiar de-o să moară! 
Parolles: 
Hait! Sare mingea! Greu se-nghite patul! 
Biet însuratul e ca şi înjuratul!... 
De-aceea, du-te! Vânt îi fă! Nevasta-i 
Plocon de rege! Pacoste! Şşşt! Asta-i!... 
(les amândoi.) 


Scena 4 


O altă încăpere a palatului. 
Intră Helena şi măscăriciul. 


226 Zeul războiului la romani (Ares la greci) imaginat în epoca 
Renaşterii călărind un cal focos şi neîmblânzit. 

Helena: Din partea mamei! Mă salută! Cum se 
simte? 

Măscăriciul: Nu se simte bine; e sănătoasă, totuşi! 
E veselă şi bucuroasă nevoie mare! Însă nu se simte 
bine; dar mulţumim de întrebare, e sănătoasă, slavă 
Domnului, şi nu duce lipsă de nimic; cu toate astea, 
nu se simte bine. 

Helena: Dacă o duce aşa de bine, ce-o fi având de 
nu se simte bine? 

Măscăriciul: Zău că o duce foarte bine! Doar două 
lucruri o necăjesc. 

Helena: Care două lucruri? 

Măscăriciul: Mai întâi că nu e-n ceruri, unde să dea 
Dumnezeu s-ajungă cât mai grabnic! Al doilea că e 
pe pământ, de unde să se-ndure Dumnezeu s-o 
zboare cât mai repede! 

(Intră Parolles.) 

Parolles: Dumnezeu să te binecuvânteze, fericita 
mea doamnă! 

Helena: Nădăjduiesc, domnule, că-mi doreşti cu 
toată bunăvoința o soartă fericită! 

Parolles: Rugăciunile mele v-au sprijinit întru 
dobândirea norocului acestuia, iar pentru a-l păstra, 
mă rog acum! E-hei, pişicherule! Cum o mai duce 
bătrâna mea stăpână? 

Măscăriciul: Ca să ai dumneta toate creţurile de 
pe obrazul ei şi ca să-i am eu toţi crăiţarii, i-aş dori 
să o ducă aşa cum spui! 

Parolles: Cum aşa? Păi eu nu spun nimic! 

Măscăriciul: Mare minune! Eşti un înţelept! Pentru 
că nu o dată s-au văzut oameni a căror limbă să 
facă mare caz de ruina stăpânilor lor! A nu spune 
nimic, a nu face nimic, a nu şti nimic şi a nu avea 

nimic e mai mult de jumătate din deviza dumitale! 
În felul ăsta, ai un titlu care înseamnă puţintel mai 
puţin decât nimic. 

Parolles: Şterge-o! Eşti un pierde-vară! 

Măscăriciul: Ar fi trebuit să spui, domnule, în faţa 
unui pierde-vară: „Eşti un pierde-vară!” Adică, în 
faţa mea, eşti un pierde-vară! Asta ar fi fost 
adevărul adevărat! 

Parolles: Du-te-ncolo! Eşti un nebun de duh: te-am 
dibuit eu! 

Măscăriciul: M-ai dibuit în dumneata, cocoane? 
Sau ţi s-a arătat cum să mă dibui! Căutarea, 
domnule, nu ţi-a fost fără folos! Ba poţi chiar găsi o 
droaie de nebuni în dumneata, spre marea bucurie- 
a lumii şi spre sporirea hazului ei. 

Parolles: 

Un pierde-vară îndopat, pe cinste! 
Stăpânul, doamnă, pleacă-n noaptea asta. 
Sunt treburi care-l cheamă-aiurea grabnic. 

El dreptul tău, străvechiul rit al nunţii 
Cerut de-mprejurare, nu ţi-l neagă, 
Dar îl amână, căci silit se vede 
S-o facă. Însă dorul şi-aşteptarea 
Presară pe restrişte-alintul dulce, 
Filtrat de gândul marii bucurii 

Ce va veni, şi margini nu cunoaşte! 

Helena: 

Şi ce-a mai hotărât? 
Parolles: 
Să-ţi iei pe dată-adio de la rege 
Şi să te scuzi cum s-o putea mai bine 
De graba asta, mai făcând şi alte 
Asemenea demersuri. 

Helena: 
Şi-altceva? 

Parolles: 

S-aştepţi, îndată ce-i îndeplineşti 

Dorinţa asta ce-o pofti să-ţi ceară. 
Helena: 

În orice fapt aştept să-i ştiu dorinţa. 
Parolles: 
Aşa-i şi spun. 
Helena: 
Te rog! 
(lese Parolles.) 
Băiete, haidem! 

(les Helena şi măscăriciul. ) 


Scena 5 


Altă încăpere a palatului. 
Intră Lafeu şi Bertram. 


Lafeu: Nădăjduiesc că sefnioria-voastră nu-l crede 
un adevărat soldat. 

Bertram: Ba da, seniore, şi chiar cu renume de 
mare viteaz! 

Lafeu: Asta o ştiţi din spusele lui! 

Bertram: Şi din ale altora, mărturii vrednice de 
toată crezarea. 

Lafeu: Atunci m-am orientat eu prost: am luat 

ciocârlia asta drept pupăză. 

Bertram: Vă pot asigura, señiore, că e un puț de 
ştiinţă, şi tot pe-atâta de viteaz. 

Lafeu: Atunci am greşit faţă de ştiinţa lui, şi mă 
recunosc cu păcat şi faţă de vitejia pe care spui c-o 
are; lucru atât mai primejdios cu cât nu-mi pot găsi 
în inimă niciun strop de căinţă. Dar uite-l că vine. Fii 
bun, dă-ţi osteneală să ne faci prieteni. Am de gând 
să-i păstrez prietenia asta. 

(Intră Parolles.) 

Parolles (lui Bertram): Se face tot ce-ai poruncit, 
señiore. 

Lafeu: Fii bun şi spune-mi, domnule, la ce croitor 
se-mbracă? 

Parolles: Domnule? 

Lafeu: O, señiore, eu îl ştiu prea bine: e-un croitor 
de mare clasă, un foarte remarcabil meseriaş, 
señiore! 

Bertram (aparte către Parolles): A fost la rege? 

Parolles (aparte către Bertram.): A fost. 

Bertram (aparte către Parolles.): Pleacă la noapte? 

Parolles (aparte către Bertram): Întocmai cum ai 
vrut. 

Bertram (aparte către Parolles): 

Scrisorile! E-am scris, mi-am strâns în lacre 
Odoarele de preţ, de cai vorbit-am. 
La noapte, când să-mi iau mireasa-n grijă, 
Sfârşesc în loc să-ncep! 

Lafeu: Un adevărat călător poate avea trecere cu 
poveştile lui, după masă, la spartul chefului; dar 
unul la care, din tot ce spune, trei treimi sunt 
minciuni, şi nu se foloseşte de un adevăr decât 
atunci când e prea cunoscut, şi asta numai ca să-şi 

mascheze cu el miile de minciuni revărsate asupra 
celorlalţi, merită să fie ascultat o dată şi bătut de 
trei ori. Cu bine, căpitane! 

Bertram: A fost vreo ceartă între acest sefior şi 
domnia-ta, monsieur? 

Parolles: Nu-mi pot da seama prin ce am meritat 
eu să cad în dizgraţia acestui sefior. 

Lafeu: Ai izbutit să cazi în ea cu cizme şi cu pinteni 
cu tot, întocmai ca acela care face tumbe în tava cu 
cremă”: ieşi din ea cât mai repede, ca nu cumva să 
te tot vezi întrebat cum de-ai ajuns acolo. 

Bertram: S-ar putea să-l judecaţi greşit, señiore! 

Lafeu: Şi am de gând să-l judec tot aşa, cât voi 
trăi, oricât m-ar năpădi cu rugăminţile! Adio, 
señiore, şi, crede-mă: n-are cum fi plină de miez 
nuca asta găunoasă. Sufletul omului ăstuia sunt 
hainele pe care le poartă; să nu te-ncrezi în el când 
e vorba de lucruri ce-atârnă greu în cumpănă. Am 
mai avut de-a face cu astfel de oameni, şi ştiu ce le 
poate pielea. Rămâi cu bine, monsieur; te-am vorbit 
de bine, mult mai de bine decât ar fi meritat-o din 
partea mea valoarea şi spiritul dumitale. Dar ce să-i 
faci! Trebuie să răspundem la rău cu bine! 

(lese.) 

Parolles: Ce om bun de nimic, curteanul ăsta! Jur! 

Bertram: S-ar putea. 

Parolles: Ce, nu-l cunoşti? 

Ba-l ştiu prea bine. E stimat de toţi. 
Dar uite: vine piatra mea de moară. 


227 La serbările populare care aveau loc anual la instalarea 
fiecărui nou Lord Primar al Londrei, unul dintre numerele de 
atracţie îl constituia şi salturile executate de saltimbanci într-o 
enormă tavă cu cremă de ouă. 

(Intră Helena.) 
Helena: 
Am fost, stăpâne, cum mi-ai dat poruncă, 
La rege, să-i vorbesc şi să-mi dea voie 
Să plec numaidecât. Doreşte însă 
O vorbă-n patru ochi întâi să-ţi spună. 
Bertram: 
Cum i-o fi voia, mă supun! Helena, 
Să nu te mire hotărârea luată, 
Nepotrivita clipei şi-mpotriva 
Îndatoririlor oricărui mire! 
Cum n-am fost pregătit de fel de nuntă, 
Sunt stingherit, şi te conjur de-aceea 
Să-ţi iei pe dată drumul către casă, 
Şi singură, mai bine, să-ţi răspunzi, 
Decât să-ntrebi, de ce te-am conjurat; 
Căci pricini am, adânci, cum nu s-ar spune. 
Şi tot ce-am hotărât e din nevoia 
De-a face faţă unor fapte-anume, 
Pe care nu le ştii. Dă asta mamei! 
(Îi înmânează o scrisoare.) 
Trec două zile până-o să te văd. 
Te las cu înţelepciunea-ţi! 
Helena: 
Ce pot spune? 
Ştiu doar că-ţi sunt cea mai plecată slugă. 
Bertram: 
Destul, destul cu asta! 
Helena: 
Şi că veşnic, 
Cu sârg voi căuta să şterg distanţa 
Ce-i între obârşia mea umilă 
Şi marele-mi noroc! 

Bertram: 
Hai, lasă astea! 
Dă pinteni graba! Pleacă iute-acasă! 
Helena: 
Îţi cer iertare... 
Bertram: 
Ei, ce vrei să spui? 
Helena: 
Nu-s vrednică să am aşa comoară 
Şi nu-ndrăznesc să spun c-a mea-i. Dar este! 
Cu dragă inimă-aş fura ceva 
Ce-i scris în lege că-i al meu. 
Bertram: 
Ce vrei? 
Helena: 
Ceva... şi nici atâta. Chiar nimica. 
N-aş vrea să-ţi spun ce-aş vrea, stăpâne. Însă... 
Ba da, pe legea mea! 
Străinii şi vrăjmaşii doar sărutul 
De despărţire nu şi-l dau. 
Bertram: 
Te rog, 

Nu sta şi pierde vremea! Caii-aşteaptă! 
Helena: 

Stăpâne drag, tot ce mă rogi poruncă-i! 
Bertram (către Parolles): 

Unde-mi sunt ceilalţi, domnule? 
Adio! 

(Helena iese.) 

Te du spre casă! Unde nu m-ăţi prinde 

Cât timp pot spada-n ritm de tobe-ntinde... 
Hai! Pregăteşte-mi fuga! 

Parolles: 

Hai! Corâggio/** 
(les.) 


Actul Ill 
Scena 1 


_Florenţa. O începere în palatul regal. Trompete. 
Intră ducele Florenței, doi nobili francezi şi o trupă 
de soldați. 


Ducele: 
Aşa că, punct cu punct, acum aflat-aţi 
Temeiurile-acestui crunt război 
Care-a făcut să curgă-atâta sânge 
Şi-atâta sete-n urmă-i lasă. 
Întâiul nobil: 
Sfântă-i, 
De partea înălţimii-tale, lupta: 
îngrozitoare, neagră, de cealaltă! 
Ducele: 
Mirare-i deci că vărul nostru, Franţa, 
Într-aşa drept război şi-ntoarce faţa 
Când cerem să ne-ajute! 
Al doilea nobil: 
Nalte doamne, 
Nu pot învedera ce crede ţara; 
Dar ca un om de rând şi nenvăţat, 
Pe care-un sfat de nobili l-înspăimântă 


228 Coraggio - curaj, în limba italiană. Deseori în piesele lui 
Shakespeare unele personaje folosesc italienisme sau franţuzisme, 
pentru a arăta că au călătorit în Italia sau Franţa sau că vorbesc 
limbile străine respective. 

Şi-i taie tot avântul, nu-ndrăznesc 
Să spun ce cred de când descoperit-am 
Că mi se-ntâmplă să dau greş, la fel 
Ca şi să nimeresc. 
Ducele: 
Cum vrei, să fie! 
Al doilea nobil: 
Dar ştiu că junii naţiunii noaste 
S-au plictisit de trai tihnit, şi zilnic 
În tot mai mare număr vor sosi 
Să se mai dezmorţească. 
Ducele: 
l-om primi 
Cu toată cinstea, şi-or pleca-ncărcaţi 
De-onoruri. Vă cunoașteri bine locul. 
Când cad mai-marii, cad spre-a vă nălţa. 
Pe mâine,-n tabără! 
(Trompete. les.) 


Scena 2 


Roussillon. O încăpere în casa contesei. 
Intră contesta şi măscăriciul. 


Contesa: Toate s-au întâmplat cum le-aş fi vrut, 
afară doar că nu vine şi el eu ea. 

Măscăriciul: Pe legea mea, eu cred că tânărul 
stăpân e un om grozav de melancolic. 

Contesa: Din ce-ai putut să tragi asemenea- 
ncheiere? 

Măscăriciul: Spune şi domnia-ta: numai ce-l vezi 

că se uită la cizme, şi cântă; îşi potriveşte cutele 
cămăşii, şi cântă; pune-ntrebări, şi cântă; se 
scobeşte-n dinţi, şi cântă. Cunosc un om care 
dăduse-n doaga asta a melancoliei, şi-a spânzurat 
un ditamai conacul, de toată frumuseţea, pe-un biet 
cântec. 

Contesa: Să văd ce scrie şi când are de gând să 
vină. 

(Deschide scrisoarea.) 

Măscăriciul: Nu mi-a mai stat gândul la Izabel de 
când am fast la curte. Batogul nostru sărat şi 
Izabelele noastre de-acasă nu seamănă de fel cu 
batogul sărat şi cu lzabelele voastre de la curte; lui 
Cupidon” al meu i-a cam sărit o doagă, şi-ncep a 
iubi cum iubeşte un bătrân banii: fără nicio poftă! 

Contesa: Ce-mi tot spui tu acolo? 

Măscăriciul: Întocmai ce-ţi spune şi el acolo! 

(lese.) 

Contesa (citind): „[i-am trimis o noră; l-a- 
nzdrăvenit pe rege şi m-a doborât pe mine. Am luat- 
o de nevastă, dar nu-n pat, şi m-am jurat să n-o fac 
niciodată. Vei auzi că am fugit: află-o înainte de-a-ti 
fi ajuns în auz vestea. De-i drept că lumea-i largă 
îndeajuns, am să mă ţin mereu departe. Îndatorat şi 
respectuos, rămân nefericitul tău fiu, Bertram.” 

Bău, rău, băiat pripit şi nenfrânat. 
să fugi de bunătatea unui rege, 
Şi să-ţi atragi pe cap mânia lui 
Dispreţuind o fată virtuoasă 
Ce niciun rege n-ar dispreţui-o! 
(Intră Măscăriciul.) 
Măscăriciul: O, doamnă, sunt aici veşti grele, 

cuprinse între doi soldaţi şi tânăra stăpână. 

Contesa: Ce este? 

Măscăriciul: Nu te-ngrijora: găseşti ŞI-O 
mângâiere-n veştile acestea: mângâierea e că fiul 
tău nu vrea să fie omorât aşa de repede cum 
credeam eu... 

Contesa: De ce să fie omorât? 

Măscăriciul: Aşa zic eu, doamnă, că, dacă fuge - 
cum aud c-a şi făcut - primejdia este să te 
împotriveşti primejdiei: asta ar însemna pierdere de 
oameni, deşi ar fi dobândire de prunci. Uite-i că vin, 
şi-o să-ţi spună ei mai multe. Eu tot ce-am auzite că 
a spălat putina! 

(lese. Intră Helena şi doi nobili.) 

Întâiul nobil: 

Vă aibă Domnu-n pază, bună doamnă! 

Helena: 

Stăpânul meu s-a dus pe veci, stăpână! 

Ale doilea nobil: 

Nu spune-aşa! 

Contesa: 

Aveţi răbdare, domnilor, vă rog! 

De-atâta rău şi-atâta bine-n viaţă 
Avut-am parte-,ncât, de-i rău sau bine, 
Nu mă mai pierd cu firea, femeieşte. 

Unde mi-e fiul? 
Al doilea nobil: 
A plecat în slujba 

Florenței, să se lupte pentru duce. 
L-am întâlnit, căci noi venim de-acolo 
Şi, dând mesajul curţii, ne întoarcem. 

Helena: Vezi doamnă, scrisul lui pe paşaportul ce- 
mi dă! 

(Citeşte): „Când vei avea inelul meu, ce nu-mi va 
ieşi niciodată din deget, şi, vei putea s-arăți un 
prunc ieşit din trupul tău, al cărui tată să fiu eu, 
atunci să mă numeşti bărbatul tău: dar prin acest 
«atunci» eu înțeleg „nicicânad».” 
Ce groaznică osândă! 
Contesa: 
Voi aţi adus scrisoarea, nu? 
Primul nobil: 
Noi, doamnă, 
Şi, cum îi ştim cuprinsul, suntem trişti 
Că v-a făcut necaz. 
Contesa: 
Te rog, domniţă, 
Fii tare. Dacă spui că-i doar a ta, 
Îmi furi o jumătate din durere. 
Bertram mi-e fiu, dar mi-l gonesc din sânge. 
Şi-mi eşti copil doar tu! 
(Către unul dintre nobili): 
Zici, la Florenţa? 
Al doilea nobil: 
Da, doamnă. 
Contesa: 
Ca să lupte-n oaste, zici? 
Al doilea nobil: 
E nobilul său scop! Şi puteţi crede 
Că ducele-l va covârşi de-onoruri 
Cum se cuvine. 
Contesa: 
Zici că vă întoarceţi? 
Întâiul nobil: 
Da, doamna mea, ca-n zbor. 
Helena: 

„Cât voi avea 
Soţie, n-am de ce călca în Franţa.” 
Amarnic! 
Contesa: 
Aşa scrie? 
Helena: 
Da, stăpână. 
Întâiul nobil: 
E doar nestăpânirea mâinii sale 
La care inima n-a consimţit. 
Contesa: 
„Nu calc în Franţa cât mai am soţie!” 
Şi nu-i pe lume pentru el mai bună 
Femeie decât ea; şi ea slujită 
Ar merita de-un soţ cu douăzeci 
De slugi, ca Bertram de puţin cioplite, 
Să-i spună ei mereu „stăpână!” Cine 
Era cu el? 
Întâiul nobil: 
Un singur slujitor 
Şi-un domn pe care-l cunoscui cândva. 
Contesa: 
Parolles, cumva? 
Întâiul nobil: 
Întocmai, doamnă, el! 
Contesa: 
Un om pătat, şi rău, şi plin de vicii. 
Înrâurirea lui îmi strică fiul, 
Din fire bun. 
Întâiul nobil: 
Aşa e, bună doamnă! 
Fârtatul are mult din tot ce spuneţi, 
Şi asta-l face să râvnească multe. 

Contesa: 
Bineveniţi în casă-mi fiţi! 
Am să vă rog, când mi-oţi vedea iar fiul, 
Să-i spuneţi că onoarea spadei sale 
Nu-i poate da onoarea ce şi-o pierde 
Acum. Şi-am să vă rog să-i duceţi încă 
Şi-un mic răvaş. 
Al doilea nobil: 
Vă vom sluji în toate 
Şi-n tot ce-aveţi de-ndeplinit mai vrednic. 
Contesa: 
Să-ndeplinim întâi îndatorirea 
Plăcut-a ospeţiei. Hai, poftiţi! 
(lese contesa cu oaspetii.) 
Helena: 
„Nu calc în Franţa cât mai am soţie!” 
Nu vrea nimic din Franţa cât o are! 
Nu vei avea nici una-n Franţa, conte, 
Şi-atunci din nou avea-vei tot, Roussillon! 
să fiu chiar eu cea care te goneşte 
Din ţara ta, predându-te primejdiei 
Războiului necruţător? Eu, care 
Te-am scos din huzureala curţii, unde 
Erai doar ţinta ochilor frumoşi, 
Şi te-am dat ţintă plumbilor de flintă? 
Voi, soli de plumb, ce călăreţi pe flăcări, 
Zburaţi pe-alături, şuierând prin aer, 
Şi nu-mi aflaţi stăpânul. Când se trage 
Asupra lui, de mine-i pus sub gloanţe. 
De cată unul pieptul să-i străpungă, 
Nemernica ce-l ţine-n loc sunt eu. 
Şi chiar de nu-l omor, eu sunt pricina 
Că moartea şi-a găsit-o-n chipul ăsta. 

Mai bine-aş fi-ntâlnit un leu răgind 
De chinul foamei în pustiu! Mai bine 
Mi-ar fi căzut pe cap nefericirea 
Întregii lumi. Te-ntoarce-acasă, conte 
Roussillon, de pe câmpul unde-onoarea 
Doar cicatrici câştigă din primejdii 
În care poate pierde tot. Pleca-voi 
Din casă eu de te gonesc pe tine! 
Să stau aici ca să te ţin în foc? Nu! 
Deşi-i un vânt de rai în casa asta, 
Toţi îngerii s-au dus din ea! Eu plec. 
Un zvon milos să-i ducă ştirea asta 
Ca pe-un alint. Vin', noapte; ziuă, piei! 
Tu, beznă, ca pe-un hoţ ai să mă iei. 
(lese.) 


Scena 3 


Florenţa. În faţa palatului ducal. Trompete şi tobe. 
Intră ducele de Florenţa, Bertram, Parolles. 


Ducele: 
Eşti comandantul călărimii noastre, 
Şi mari nădejdi ne punem, generale, 
Cu-ncrederea şi-ntreaga-ne iubire,-n 
Norocul ce-ţi surâde! 
Bertram: 
E, alteţă, 

O sarcină prea grea. Cu toate astea, 
Mă străduiesc s-o port, slujindu-ţi scopul 
Cât m-o lăsa hazardul! 
Ducele: 
Căi, porneşte! 
„„Să-şi fluture victorios aripa 
Norocul pe deasupra căştii tale, 
Şi doamna inimii să te-ocrotească. 
Bertram: 
Mărite Marte, -ţi intru-n rânduri astăzi! 
Tu fă-mi, asemeni gândului, şi firea: 
Ibovnic tobelor, urând iubirea. 


(les.) 
Scena 4 
Roussillon. Odaie în casa contesei. 
Intră contesa şi logofătul casei. 
Contesa: 


Vai, cum de i-ai primit scrisoarea? Doar 
Puteai să ştii că face ce-a făcut 
De-ţi dă scrisoarea! Mai citeşte-o o dată! 
Logofătul (citind): 
„Primită de Sânt-lacov pelerin, 
Desculță mă târăsc pe tărna rece, 
Prin pocăință grea să-mi poată trece 
Iubirea ce m-a sângerat din plin. 
O, scrie.-i, scrie-i să revină-acasă, 
230 Scrisoarea se referă la mormântul Sfântului lacov, numit Cel 
Mare, la care pelerinii din ţările catolice făceau în mod obişnuit 
pelerinaje în vremea lui Shakespeare. Mormântul Sfântului lacov 


se găsea în mica localitate Compostella, nu departe de Florenţa şi 
mai ales de Roussillon. 

De la războiul crunt, iubitu-ți fiu, 
Stăpânul meu, al cărui nume viu 
l-I voi sfinți rugându-mă, zeloasă. 

Să-i ierte Herei c-a putut să-i curme 

Plăcerile, punându-l piept să dea 
Cu tabăra şi cu primejdia rea, 
Pe unde moartea-i calcă tot pe urme. 
Prea bun şi prea frumos, e pentru moarte, 
Pe care-o vreau, să-i fac lui altă soarte!” 
Contesa: 

Ce ghimpi de foc în vorbele ei blânde! 
Rinaldo, n-ai făcut nicicând prostie 
Mai mare ca atunci când ai lăsat-o 

Să plece-aşa! De-aş fi vorbit cu dânsa, 

Poate-o-nturnam. Dar s-a ferit, plecând. 

Logofătul: 
lertaţi-mă. De v-aş fi dat scrisoarea 
La miezul nopţii, poate-o mai găseam! 
Deşi ea scrie că-i în van s-o cauţi... 
Contesa: 
Ce înger, oare, pe-acest soţ nevrednic 
Îl va mai binecuvânta? El, numai 
De-o fi primită rugăciunea fetei 
La cerul ce-o ascultă cu plăcere, 
Mai poate de dreptatea-i grea să scape!... 
Rinaldo, scrie-acestui soţ nevrednic 
De soaţa lui. Şi fiece cuvânt 
să fie greu de preţul ei, pe care 
Nu-l ştie preţui. Durerea-mi multă, 
Deşi n-o simte,-aşterne-o cu asprime 
În scris, şi grabnic plece olăcarul: 


231 Numele grecesc al zeiţei lunona, soţia lui lupiter, protectoarea 


căsniciilor. 

Când va afla că-i dusă, o să vină! 
Ea, trag nădejde, dacă-aude asta, 
Şi-ntoarce paşii, îmboldiţi de-o mare, 
Curată dragoste! N-aş şti, din doi, 
Să spun pe care-l îndrăgesc mai mult. 
Nu mă pricep să-mi cântăresc simţirea! 
Dă-i tot ce-i trebui' omului ce pleacă! 
Mi-e sufletul prea greu. - La vârsta mea. 
Durerea, plâns, - necazul, vorbă vrea. 
(les.) 


Scena 5 


În afara zidurilor Florenței. Se aude o fanfară în 
depărtare. Intră o bătrână văduvă din Florenţa; apoi 
Diana, fiica ei, Violenta, Mariana şi alți cetățeni. 


Văduva: Ei, haide: căci dacă se-apropie de cetate, 
n-o să mai putem vedea nimic. 

Diana: Se spune că acest conte francez şi-a 
cucerit laurii pe câmpul de bătaie. 

Văduva: Au venit veşti că el l-a luat ostatic pe cel 
mai mare comandant al lor şi că tot el l-ar fi ucis, cu 
mâna lui, pe-un frate-al ducelui de Siena. 

(Fanfară). 

Ne-am străduit degeaba; am apucat pe-alt drum. 
Ascultă. Poţi s-auzi după trompete! 

Mariana: Hai să ne-ntoarcem! Sa ne mulţumim cu 
veştile-anunţate. Bagă de seamă, Diana, fii cu ochii- 
n patru la contele ăsta francez: onoarea unei fete e 
bunul ei nume, şi nicio zestre nu-i atât de mare ca 
cinstea însăşi. 

Văduva: l-am povestit vecinei cum s-a legat de 

tine un domn din cei care-l însoțeau. 

Mariana: || ştiu pe derbedeul ăla! Vedea-l-aş 
spânzurat! Unul, Parolles! Un pezevenghi murdar, 
care-l împinge la d-alde astea pe tânărul conte. 
Păzeşte-te de dânşii, Diana! Făgăduielile, 
ademenirile, jurămintele, dovezile de iubire şi 
oricare alte unelte ale poftei josnice, nu-s lucruri în 
care să se-ncurce unii ca ei. Câte fete nu le-au căzut 
în mreje! Şi, ce-i mai păcătos în toate astea, e că 
îngrozitoarele urmări ale pierderii fecioriei nu- 
mpiedică să se repete faptul, şi pasărea se-nfige în 
frigare. Sper că nu trebuie să-ţi dau şi alte sfaturi. Şi 
iarăşi sper să ai atâta har, încât să te păstrezi cum 
eşti şi unde eşti, căci nu-i pe lume mai mare 
primejdie decât să-ţi pierzi în felul ăsta cuviinţa. 

Diana: Să nu vă fie teamă pentru mine. 

Văduva: Aşa trag şi eu nădejde. Uite, vine-un 
pelerin-femeie! Ştiu că la mine-acasă o să tragă, 
căci într-acoace unul pe-altul se îndrumă. Am s-o 
întreb. 

(Intră Helena în veşminte de pelerin.) 

Domnul cu tine, pelerine! Spune-mi, 
Ce drum ai luat? 

Helena: 

Către Saint-jJacques-le-Grand! 
Unde-i sălaş de pelerini, vă rog? 

Văduva: 

La Sân-Francisc”*, chiar lângă porţi, acolo. 

Helena: 

Şi ăsta-i drumul? 


232 Hanurile aveau uneori şi firme cu embleme de sfinţi, ca în 
cazul de faţă, banul respectiv căpătând atunci numele sfântului 
zugrăvit pe firma care atârna afară. 

Văduva: _ 
Asta-i! 
(Se aude din depărtare un marş.) 
la-auzi! Vin! 


De zăboveşti o clipă, pelerine, 
Doar până trec soldaţii, 
Te duc la casa unde poţi să tragi! 
Fac asta fiindcă cred c-o ştiu pe gazdă 
La fel cum mă cunosc. 


Helena: 
Eşti, poate, gazda! 
Văduva: 
De-ţi e pe plac, om sfânt. 
Helena: 
Îţi mulţumesc. 
Aştept, cum vrei! 
Văduva: 
Vii, cred, din Franţa. 
Helena: 
Da! 
Văduva: 


Azi poţi vedea tot un francez ca tine, 
Viteaz, care-a luptat în fruntea oastei 
Ducale a Florenței. 
Helena: 
Cum îl cheamă? 

Diana: 

Poate-l cunoşti: e contele Roussillon. 
Helena: 

Din auzite. Umblă zvon că-i om 
De preţ, dar nu-l cunosc. 
Diana: 
Oricum ar fi, 

Aici a fost viteaz. Fugit din Franţa, 
Pe cât se spune, fiindc-a fost de rege 
Căsătorit cu sila. Crezi c-aşa e? 
Helena: 
Da, sigur, chiar aşa-i! Îi ştiu soţia. 
Diana: 
E-aici un domn ce-l însoţeşte. Spune 
Doar rele despre ea. 
Helena: 
Ce nume poartă? 
Diana: 
Monsieur Parolles! 
Helena: 
O, cred şi eu ca el, 
Că, faţă de valoarea ăstui conte, 
Prea-i nensemnată ea, să-i stea alături, 
Şi chiar s-o pomeneşti! Tot ce-o înalţă 
În preţ e biata-i cinste. Asta nimeni 
N-a pus-o la-ndoială. 


Diana: 
Vai, sărmana 
Femeie! Grea sclavie-i să ajungi 
Nevasta unui om ce te urăâşte. 
Văduva: 


Dau scris că-i milostivă. Unde-o fi 
l-e sufletu-ntristat! Şi fata asta 
Putea să-i pună coarne, doar să vrea! 
Helena: 
Ce vrei să spui? S-a-ndrăgostit de dânsa, 
Şi-i face contele, cumva, propuneri 
Neruşinate? 
Văduva: 
D-apoi cum? Îi face! 

l-a dat asalt cu tot ce poate-nfrânge 
Plăpânda cinste-a unei biete fete. 
Dar ea e înarmată, şi-şi păzeşte 
Cu cinste cinstea! 
Mariana: 
Să ferească zeii 
să fie-altminteri! 
Văduva: 
lată-i, vin! Sunt ei! 
(Tobe şi steaguri. Intră Bertram, Paralles şi toată 
trupa.) 
Antonio-i ăsta, fiul cel mai mare 
Al ducelui, şi ăsta e Escalus. 
Helena: 
Francezul care-i? 
Diana: ; 
Asta! Cel cu pene. 
E mândru om! Plăcea-mi-ar să-şi iubească 
Nevasta! Dac-ar fi cinstit, ar fi 
Şi mai plăcut! Aşa-i că-i chipeş? 


Helena: 
Foarte! 
Îmi place mult. 
Diana: 
Păcat că nu-i cinstit. 
Alături e pramatia ce-l îndeamnă 
La rele. Dac-aş fi soţia lui, 
L-aş otrăvi pe derbedeu. 
Helena: 
Dar care-i? 
Diana: 
Paiaţa-mpanglicată. Ce posacă-i! 
Helena: 

L-or fi rănit în luptă! 
Parolles: 
Adio, tobă! Ce să-i faci?! 
Mariana: 
Grozav l-a necăjit ceva! Ne-o coace! 
Văduva: 
Ei, fire-ai spânzurat! 
Mariana: 
Cu tot cu panglici, 
Codoş ce eşti! 
(les Bertram, Parolles şi trupa.) 
Văduva: 
S-au dus oştenii. Vino. Pelerine! 
Te duc să mâi pe noapte. Patru-cinci 
Ca tine, tot din tagma lui Sânt-lacov, 
Mi-au stat în casă. 
Helena: 
Mulţumesc smerit 
Şi te-aş ruga, cumătră şi cu fata 
La cină să ne fie oaspeţi. Placul 
Al meu va fi, precum şi cheltuiala. 
Şi spre-a vă răsplăti, voi da fecioarei 
Poveţe preţioase. 
Amândouă: 
Cu plăcere! 
(les.) 


Scena 6 


Tabără în faţa zidurilor Florenței. 
Intră Bertram şi cei doi nobili francezi. 


Întâiul nobil: Ei, bunul meu domn, pune-l s-o facă; 

dă-i mână liberă să-şi facă cheful. 

Al, doilea nobil: De n-oţi vedea şi sefioria-voastră 
că-i un slugoi, să fiu eu şters din cartea stimei! 

Întâiul nobil: 

Pe viaţa mea, sefiore: e-un clăbuc! 
O spumă de săpun, un vânt, un zero! 

Bertram: 

Deci credeţi că mă-nşel amar asupră-i? 

Întâiul nobil: Credeţi-mă, sefiore, din câte-l 
cunosc eu - şi fără să-i port pică, ci vorbindu-l cum 
ţi-ai vorbi o rudă - e-un fricos ştiut de toată lumea, 
un mincinos fără de niciun capăt şi fără de hotar, un 
om ce nu şi-a împlinit în veci făgăduielile, şi n-are-n 
el măcar o însuşire care să-l facă vrednic de 
bunăvoință sefioriei-voastre. 

Al doilea nobil: Cu cale-ar fi să-l ştiţi mai bine; ca 
nu cumva, bizuindu-vă prea cu tot dinadinsul în 
vitejia lui de care duce lipsă, să vă pomeniţi că dă 
cinstea pe ruşine când e primejdia mai mare şi când 
e-o treabă de făcut mai de nădejde. 

Bertram: Aş vrea să ştiu în ce anume chip l-aş 
putea pune la-ncercare. 

Al doilea nobil: Nimic, mai nimerit decât să-i daţi 
îngăduinţa să redobândească toba de care-l tot 
aude lumea spunând cu atâta siguranţă că pleacă s- 
o aducă îndărăt de la vrăjmaş””. 

Întâiul nobil: Şi eu, cu o trupă de florentini, am să-l 
prind pe nepusă masă; voi lua tot oameni din cei pe 
care sunt sigur că nu-i ştie, şi-i poate lua drept 
inamici: o să-l legăm, şi-n cap avem să-i punem un 


233  Capturarea tobei regimentului de către duşman era 
considerată egală cu capturarea drapelului (toba era împodobită 
cu culorile regimentului respectiv). 

sac, în aşa fel încât să creadă, când l-om aduce-n 
corturile noastre, că-i dus în lagărul duşman, nu 
alta. Şi senioria-voastră doar să fie de faţă la 
interogarea lui: atât. De-o fi să nu trădeze, pe preţul 
vieţii ce i-am lăsa-o, în toiul celui mai bestial acces 
de frică, şi de nu s-o oferi să vândă toate secretele 
pe care le deţine, ca să le-ntoarcă împotriva 
sefioriei-voastre, şi asta afurisindu-şi sufletul pe 
veci, cu jurământ, luând mărturie cerul, să nu vă 
mai încredeţi niciodată în judecata mea, în nicio 
treabă. 

Al doilea nobil: O, de dragul hazului ce-avem să 
facem, îngăduiţi-i să-şi aducă toba aia: se laudă c-a 
născocit o stratagemă-n scopul ăsta. Când sefioria- 
voastră va vedea reversul reuşitei acestei 
stratageme, şi-şi va da seama ce tinichea ieşit-a din 
topirea acestui bulgăre de minereu contrafăcut, de 
nu veţi face haz ca la Amuzamentul lui John Drum", 
înseamnă că părerea nu vă poate fi clintită. Uite-l că 
vine. 

Întâiul nobil: O, de dragul hazului, nu puneţi 
piedici acestei urzeli mucalite! Lăsaţi-i mână liberă 
să-şi readucă toba cum s-o poate pricepe! 

(Intră Parolles.) 

Bertram: Ce-i cu dumneata, monsieur? Toba 
aceea nu-ţi mai iese din minte de arăţi aşa de 
posomorât? 

Al doilea nobil: Dă-o naibii! Ducă-se! Nu e decât o 
tobă! 

234 Amuzamentul lui John Drum era numele unei reprezentații 
populare la Londra în vremea lui Shakespeare relatând păţaniile 
unui fanfaron în genul lui Parolles. Numele este simbolic folosit aici 


ca să amintească de toba pe care Parolles se lăuda că o va 
recuceri de la duşmanii care o capturaseră, (v. nota precedentă). 

Parolles: Nu e decât o tobă? Asta înseamnă că nu 
e decât o tobă? O tobă pierdută în felul ăsta?! 
Straşnici comandanţi am avut, n-am ce zice: să 
arunci în şarjă cavaleria noastră asupra propriilor 
noastre flancuri, şi să faci breşă în rândurile 
propriilor noştri soldaţi! 

Al doilea nobil: Nu e un lucru care să atragă 
asupra comandamentului militar vreo dezonoare: e 
una dintre acele catastrofe ale războiului, pe care 
Cezar” însuşi, dac-ar fi fost acolo să conducă 
oastea, n-ar fi fost în stare s-o împiedice. 

Bertram: Ce să-i faci, nu prea avem motive să ne 
mândrim cu izbânda asta: ce ne-a adus oarecare 
dezonoare a fost pierderea tobei aceleia; dar cum 
tot n-o mai putem redobândi... 

Parolles: Ar fi putut fi redobândită! 

Bertram: Ar fi putut. Dar acum nu mai poate fi! 

Parolles: Ba poate fi redobândită! Dacă meritul 
acţiunilor militare n-ar fi atât de rareori pus pe 
seama chiar a adevăratului făptuitor, m-aş face eu 
luntre şi punte să aduc toba, aceea sau alta, sau hic 
jaceť”. 

Bertram: Păi, dacă te țin balamalele, n-ai decât! 
Monsieur, dacă socoteşti că misterul stratagemei 
dumitale poate să ne redea această unealtă, acest 
obiect de cinste, aducându-l la patria sa mumă, 
pune-te cu mărinimie pe lucru şi dă-i drumul. 


235 luliu Cezar (cca. 100 - 44 î.e.n.) se bucura de un deosebit 
prestigiu în epoca Renaşterii, ca un general care repurtase un 
mare număr de victorii strălucite, motiv pentru care era foarte 
deseori citat în operele dramatice şi poetice ale timpului, nu numai 
în operele lui Shakespeare. 

236  Inscripţiile latineşti pe lespezile mormintelor începeau cu 
cuvintele: hic jacet (pronunţat „iacet”) însemnând „aici zace”. 

Dinspre partea mea, îţi voi răsplăti isprava ca pe-o 
faptă de mare vitejie. Dacă-ţi dai toată osteneala şi 
te descurci cu iscusinţă în treaba asta, ducele va 
vorbi şi el despre izbânda dumitale, răsfrângând 
totodată asupră-ţi gloria acestei isprăvi, chiar până 
la cea mai înaltă expresie a valorii dumitale. 

Parolles: Pe braţul meu de bun soldat! O duc la 
capăt! 

Bertram: Numai să nu te culci pe urechea aia... 

Parolles: Pornesc chiar la noapte. Şi chiar în clipa 
asta îmi pun în ţarc îndoielile, mă consolidez în 
certitudinea mea şi mă pregătesc de măcelul cel 
mare al morţii; iar când va bate miezul nopţii, vă 
puteţi aştepta la veşti din partea mea. 

Bertram: Pot cuteza să înştiinţez pe înălţimea-sa 
ducele că te-ai dus s-aduci toba? 

Parolles: Nu pot şti cum are să-mi izbândească 
fapta, stăpâne. Dar că voi încerca fac jurământ. 

Bertram: Te ştiu viteaz, şi-mi pun nădejdea- 
ntreagă în iscusinţa dumitale de soldat. Te du’ cu 
Dumnezeu! 

Parolles: Zis şi făcut! Nu-mi place vorba lungă! 

(lese.) 

Întâiul nobil: Nu-ţi place mai mult decât îi place 
peştelui apa! Nu-i om ciudat, señiore, omul ăsta, ce 
pare-atât de încrezător în sine, purcezând la o 
treabă de care ştie bine că nu-i de dus la bun sfârşit; 
se osândeşte singur s-o scoată la capăt, şi i-ar 
plăcea mai curând să fie osândit decât s-o facă! 

Al doilea nobil: Nu-l cunoaşteţi, señiore, aşa cum îl 
cunoaştem noi. De bună seamă, se poate întâmpla 
să intre pe timp de-o săptămână pe sub pielea 
cuiva, scăpând în vremea asta de-o grămadă de 

lucruri ce se pot afla de dânsul; dar dacă l-ai 
descoperit o dată, pe urmă nu-l mai crezi pe veci! 

Bertram: Cum adică? Socotiţi că n-are să facă 
nicio ispravă în treaba asta de care-atâta de solemn 
se pregăteşte? 

Primul nobil: Nici n-are să se urnească măcar 
atâtica! Se va întoarce însă cu cine ştie ce scorneli 
de-ale lui, şi ne va trânti două-trei minciuni 
gogonate, ticluite aşa fel încât să se poată prinde; 
dar noi i-am pregătit capcana şi-l ştim câte parale 
face! Aveţi să fiţi la noapte martorul prăbuşirii sale, 
căci într-adevăr nu merită în niciun fel să-l 
preţuiască sefioria-voastră. 

Al doilea nobil: Avem să ne jucăm un pic cu 
vulpea, pân’ s-o vârâm de-a binelea la cuşcă. L-a 
mirosit şi el bătrânul sefior Lafeu; când masca lui şi 
el vor fi două lucruri văzute fiecare aparte, să-mi 
spuneţi ce soi de plevuşcă vi se pare c-ar fi; şi-o veţi 
putea şti chiar în noaptea asta. 

Întâiul nobil: 

Mă duc să-ntind capcana: va fi prins! 

Bertran: 

Îţi iau cu mine fratele, monsieur. 

Întâiul nobil: 

Precum doriţi. Eu vă las. 

(lese.) 

Bertram: 

Te duc la casa unde stă, să-mi vezi Drăguţa. 

Al doilea nobil: 

Parcă spuneaţi că e cinstită! 

Bertram: 

Păcatul ăsta-i! l-am vorbit o dată, 
Şi mi-a răspuns băţos. Dar i-am trimis, 

Prin ăst clapon pe care-avem să-l prindem 
Acuma, daruri şi scrisori. Ce-i drept, 
Nu mi-a primit niciunul. Mândră fată! 
N-ai vrea s-o vezi? 
Al doilea nobil: 
Ba, bucuros, sefiore! 


(les.) 
Scena 7 
Florenţa. O odaie în casa văduvei. 
lută Helena şi văduva. 
Helena: 


De nu mă crezi că sunt chiar eu aceea, 
Nu ştiu cum te-aş putea încredința. 
Dar pierd tot rostul trudei de mă-mpiedici. 
Văduva: 
Am sărăcit, dar sunt vlăstar de nobili, 
Şi nu-s dedată-acestor trebuşoare. 
N-aş vrea să-mi pierd acuma bunul nume 
Prin vrun nevrednic fapt. 
Helena: 
Nici eu n-aş vrea. 
Întâi, mă crede: contele mi-e soţ, 
Şi tot ce-ţi spun, sub jurământul tainei, 
Aşa e, până-ntr-un cuvânt. Deci nu poţi 
Greşi de-mi dai un ajutor frăţesc, 
Cum cer. 
Văduva: 
Ar trebui să-ţi dau crezare 
Doar pentru că mi-ai dovedit din plin 
Că eşti de neam bogat. 

Helena: 
la punga asta 
Şi lasă-mă să-ţi cumpăr ajutorul 
Pe care-am să-l plătesc mereu, şi după 
Ce mi-l vei da. Vezi, contele-ţi vrea fata, 
Şi-i dă asalt, atras de frumuseţea.-i, 
Decis s-o cucerească. Vezi de-o-nvaţă 
Cum e mai bine să se poarte. Las-o 
Să spună „da”, ca sângele fierbinte 
Al contelui să nu-i precupeţească 
Orice-i va cere ea. Din tată-n fiu 
De şase generaţii moştenit, 
El poartă-n deget un inel pe care 
Pentru nimic în lume nu l-ar da. 
Cu toate astea,-n focul lui deşert, 
Nu-i va părea prea mult voinţa fetei 
S-o cumpere, oricât i-ar fi de mare 
Căinţa mai târziu. 
Văduva: 
Acuma văd 
Până-n străfunduri ce ţi-ai pus în gând. 
Helena: 
Deci vezi că-i legiuit. Nu vreau mai mult 
Decât să-i ceară fiica dumitale, 
Cât el n-a cucerit-o - chip - inelul, 
Să-i dea-ntâlnire, şi-apoi să mă cheme 
Pe mine să fac faţă-n vremea asta, 
Ea stând cuminte-acasă. După-aceea, 
Ca s-o măriţi, mai pun trei mii de galbeni 
La ce-am dat până acum. 
Văduva: 
Învaţă-mi fata cum să facă astfel 
Ca-n legiuita înşelătorie 

Şi loc, şi ceas să ştii din timp. El vine 
Cu lăutari în fiecare noapte, 
Cu cântece compuse pentru dânsa, 
Nevrednica, şi nu-l putem goni 
De la fereşti, de parcă i-ar fi viaţa 
În joc, nu alta! 
Helena: 
Ei, atunci la noapte 
să ne-ncercăm urzeala! De se prinde, 
E-un fapt legal ce gândul rău l-aprinde 
Sau gând legal în fapt nelegiuit, 
Şi, cu-amândouă, n-am păcătuit, 
Deşi păcatul s-a înfăptuit. 
Dar să pornim la treabă! 
(les.) 


Actul IV 
Scena 1 


În afara taberei florentine. 
Intră întâiul nobil francez cu cinci-şase alți soldați, 
stând pitiţi. 


Întâiul nobil: N-are cum veni pe alt drum decât 
prin colţul gardului ăstuia. Când v-azvârliţi asupra 

lui, îndrugaţi şi voi tot ce vă vine la gură, chip, într-o 
limbă străină: chiar dacă nu pricepeţi nici voi ce 
spuneţi, n-are nicio însemnătate. Fiindcă noi nu 
trebuie să părem că-l înţelegem, afară de unul 
dintre noi, pe care-o să-l dăm drept tălmăci. 

Întâiul soldat: lubite căpitan, îngăduie-mi să fiu eu 
tălmaciul. 

Întâiul nobil: Dar nu te ştie? Nu-ţi cunoaşte vocea? 

Întâiul soldat: Nu, sefiore, pun capul! 

Întâiul nobil: Şi în ce fel de limbă păsărească ai să 
ne vorbeşti nouă ca să ne traduci ce spune? 

Întâiul soldat: În limba în care-mi veţi vorbi. 

Întâiul nobil: Trebuie să ne creadă o trupă de 
străini în slujba inamicului. Căci a prins câte o boabă 
din toate limbile ce se vorbesc pe-aici; de aceea, noi 
trebuie să vorbim fiecare cum ne-o tăia capul, şi să 
nici nu ştim ce ne spunem unul altuia; în felul ăsta 
vom părea că ştim ce spunem dacă pricepem toţi ce 
tel avem; limbă de coţofene gălăgioase, de 
neînțeles, şi bine ticluită. Cât despre tine, care eşti 
tălmaciul, trebuie să ai aerul a fi cum nu se poate 
mai în dominație. Dar şşşt! Culcat! Uite-l că vine! Să 
tragă un pui de somn de două ceasuri, şi pe urmă să 
vină să ne toarne minciunile pe care le tot ticluieşte. 

(Intră Parolles.) 

Parolles: E zece: de-acuma-n trei ceasuri am timp 
berechet să mă-ntorc. Dar ce să spun c-am făcut? 
Trebuie să născocesc ceva ce s-ar fi putut întâmpla- 
ntr-adevăr, ca să se-nghită minciuna! Au început să- 
mi râdă-n nas! Şi nereuşitele prea s-au ţinut lanţ în 
ultima vreme şi prea mi-au ciocănit adesea la uşă... 
Cred că mi-e limba prea-ndrăzneaţă! Dar inima mea 
i-a prins frica lui Marte şi creaturilor lui, şi nu 

cutează mai nimic din tot ce-ndrugă limba... 

Intâiul nobil (aparte): Asta-i singurul adevăr de 
care s-a făcut vreodată vinovată limba ta! 

Parolles: Ce dracu m-o fi-mpins să m-apuc de 
isprava asta, cu readucerea tobei capturate, când 
îmi dădeam doar seama că-i cu neputinţă, şi ştiam 
că nu eram câtuşi de puţin hotărât s-o fac? Trebuie 
să mă-mpodobesc cu niscai vânătăi şi să spun că m- 
am ales cu ele de pe urma isprăvii, deşi numai cu 
nişte biete vânătăi n-are să meargă! Parcă-i aud: „... 
Aşa de uşor ai scăpat?” Şi răni de-a binelea nu 
îndrăznesc să-mi fac. Aşa că pe unde scot cămaşa? 
Limbă, limbă, ar trebui să te pun în gura unei 
precupeţe şi să-mi cumpăr mie altă limbă, de la 
catârul lui Baiazid’, dacă tot flecărind mă vâri în 
asemenea încurcături! 

Intâiul nobil (aparte): E cu putinţă oare să se 
cunoască el pe sine atât de bine, şi să fie totuşi cum 
e? 

Parolles: De-ar putea s-ajungă, pentru trebuşoara 
asta, doar să-mi frâng spada ori să-mi sfâşii hainele! 

Intâiul nobil (aparte): Asta nu se va-nghiţi! 

237 Fanfaronul Parolles caută în toate ocaziile să-şi dovedească 
bogatele sale cunoştinţe; cum însă acestea erau foarte 
superficiale, confuziile sale stârneau mult haz nu numai în lumea 
oamenilor culţi, ci şi în rândurile spectatorilor de rând. El confundă 
numele lui Balaam, personaj biblic al cărui măgar avea darul 
vorbirii, când îi permitea Dumnezeu să vorbească, cu 
binecunoscutul sultan al turcilor, Baiazid | (1347-1403). Acesta, 
după ce cucerise Asia Mică şi învinsese la Nicopole, în 1396, oştile 
creştinilor apuseni venite să izgonească pe turci din Peninsula 
Balcanică „a fost, la rândul său învins şi prins în 1402, la Ancyre 
(azi Ankara) de Timur Lenk (Tamerlan). A murit - după unii istoriei 
- în captivitate, în anul următor, purtat pretutindeni de 


învingătorul său într-o cuşcă, - fapt care îi făcuse numele foarte 
popular în epoca Renaşterii. 

Parolles: Sau să-mi rad barba, şi să spun c-a fost o 
stratagemă!? 

Întâiul nobil (aparte): N-ar merge. 

Parolles: Sau să-mi dau hainele pe gârlă şi să spun 
că m-au despuiat... 

Întâiul nobil (aparte): Greu s-ar prinde! 

Parolles: Deşi voi jura c-am sărit pe fereastra 
fortăreței... 

Întâiul nobil (aparte): De la ce 'nălţime? 

Parolles:... De la o sută optzeci de picioare 
înălţime... 

Întâiul nobil (aparte): O sută optzeci de jurăminte, 
şi tot nu te-ar crede nimeni! 

Parolles: De-aş putea pune mâna pe o tobă de-a în 
amicului, oricare: aş jura că-i a noastră şi c-am 
recucerit-o! 

Întâiul nobil (aparte): Ai s-auzi numaidecât una! 

(Zgomote de alarmă.) 

Parolles: A! O tobă de-a în amicului)! 

Întâiul nobil: Throca, movousus, Cargo, cargo, 


cargo". 

Toți: Cargo, cargo, cargo, vilianda por carbo, 
cargo. 

Parolles: Plătesc! Staţi! Mă răscumpăr! Na mă 
legaţi la ochi! 

(Îl prind şi-l leagă la ochi.) 

Întâiul soldat: 

Boskos thromuldo, boskos. 
Parolles: 


238 Ceata nobililor şi soldaţilor care îl prind pe Parolles inventează 
cuvinte cu rezonanţă spaniolă sau folosesc chiar cuvinte luate din 
limba spaniolă, cum ar fi de exemplu cargo, uneori cu sens 
exclamativ, după cum observă G.K. Hunter, îngrijitorul piesei de 
faţă în ediţia Arden (Londra, 1959). 

Ştiu că sunteţi din regimentul Muskos**, 
Şi c-am să mor că nu pricep ce spuneţi. 
De-i vrun german prin preajmă, vrun flamand, 
Francez, danez, italian, vorbească-mi: 
V-aş spune cum să nimiciţi Florenţa. 
Întâiul soldat: 
Boskos vauvado - 
Te înţeleg şi-ţi pot vorbi chiar limba, 
Kerelybonto - domnule. 
Roagă-te-n gând: şaptesprezece şişuri 
Pe inimă-ţi s-aţin! 
Parolles: 
O! 
Întâiul soldat: 
Te rog, te rog! 
Manka revania dulche! 
Întâiul nobil: 
Oskorbidulchos volivorco! 
Întâiul soldat: 
Vrea generalul să te cruţe încă, 
Şi-aşa legat la ochi, te-o duce-alături, 
Să-ţi afle taina. Poate-ţi scapi şi pielea 
Dând în vileag ce ştii. 
Parolles: 
O, dati-mi viaţa, 
Şi vă destăinui tot ce ştiu de lagăr: 
Câţi sunt ai noştri, ce-au de gând. Ehei! 
Vă stă-n loc mintea de-ţi afla ce ştiu! 


239 Urmând linia confuziilor şi pronunţărilor greşite, Parolles pare 


să înţeleagă prin Muskos o unitate militară constituită din 
moscoviți, - cu alte cuvinte ruşi. Muskos, cu sensul de „moscoviți, 
ruşi” apare şi în piesa anonimă Eduard al II-lea (1596) care, 
conform opiniei unor critici, ar putea să aparţină tot lui 
Shakespeare. 

Întâiul soldat: 
Dar spui adevărat? 
Parolles: 
De-o fi să iasă 

Că v-am minţit, puteţi să mă ucideţi! 

Întâiul soldat: 
Acordo linta! i se dă răgaz! 
(lese cu Parolles între santinele. Scurt zgomot de 
alarmă.) 

Întâiul nobil: 

Fugi, dă de veste contelui Roussillon, 

Şi spune-i că fazanu-i prins, şi-l ţinem 

Legat la ochi, pân-o sosi aicea 
Cu fratele meu. Repede! 
Al doilea soldat: 
Da, sir! 
Întâiul nobil: 
Mai spune-le că ne va vinde, nouă 
Pe noi! Aşa fă spui! 
Al doilea soldat: 
Întocmai, sir! 
Întâiul nobil: 
Mi-I ţin în beznă până-atunci, sub lacăt! 

(les.) 


Scena 2 


Florenţa. O cameră în casa văduvei. 
Intră Bertram şi Diana. 


Bertram: 
Mi-au spus că-ţi zice, parcă, Fontibell. 
Diana: 

Xu, Diana, Doamne! 
Bertram: 
Nume de zeiţă! 
Eşti vrednică de nume! Suflet gingaş, 
În trupul tău ceresc iubirea tace? 
De nu-ţi aprinde gândul focul viu 
Al tinereţii, statuă, nu fată 
Te poţi numi. Fii monument când mori, 
Dar nu acum: stai rece şi-ncruntată, 
Când s-ar cădea să fii cum ţi-a fost mama 
La zămislirea dulcelui tău trup. 


Diana: 
Era atunci cinstită. 
Bertram: 
Fii ca ea! 
Diana: 
Nu: mama şi-a-mplinit o datorie 
Atunci, ce-o ai şi tu ca soţ. 

Bertram: 


Ajunge! 
Te rog, nu-mi lua-n răspăr un jurământ! 
M-am însurat silit. Dar te iubesc, 
Şi din porunca dragostei doar ţie 
Îţi voi sluji pe veci! 
Diana: 
Da, ne slujiţi, 
Atâta doar cât vă slujim! Dar când 
Culeasă-i roza fi rămân doar spinii, 
Pe noi ne-n ţeapă, şi voi faceţi haz 
De jaful ce le-a pustiit. 
Bertram: 
Jurat-am! 
Diana: 

Nu-n jurăminte multe stă dreptatea, 
Ci-n legământul unic, ce-i jurat 
Să fie sfânt. Pe ce nu-i sfânt, nu juri, 
Ci iei prea-naltul mărturie. Spune-mi: 
De m-aş jura pe fulgerul lui Joe“ 
Că te iubesc, mi-ai crede jurământul 
Ştiind că eu te-nşel? Nu stă-n picioare 
Nici dacă jur pe cel care mi-e drag 
C-am să-i fac rău. De-aceea, jurământul 
Ţi-e vorbă-n vânt, ce n-are consfinţire! 
Asta-i părerea-mi, barem! 
Bertram: 
Schimb-o! Schimb-o! 
De ce eşti crudă? Da, iubirea-i sfântă, 
Şi eu n-am fost nici când înşelător 
Cum spui că sunt bărbaţii. Hai, te-ndură 
Şi dăruie-te bolnavei dorinţe 
Ce-n mine alt leac n-are! Fii a mea! 
Te voi iubi în veci de veci aşa! 


Diana: 
Bărbaţii ştiu s-arunce-n stâncă funii 
Să-ţi tragă nava către mal, şi noi, 
Femeile, ne dăm bătute. - Aş vrea 
Să-mi dărui ăst inel! 
Bertram: 
N-am drept să-l dărui! 
ŢIi-l pot împrumuta! 
Diana: 


Nu vrei, sehiore? 


240 Joe sau lupiter la romani este identic cu Zeus la greci şi frate 
cu Poseidon, Hades, Hestia (Vesta, la romani, - zeiţa căminului şi 
focului din vatră, pe care îl luau cu ei emigranții), Demeter şi Hera. 
Aceasta din urmă devine soţia lui Zeus. Armele lui Zeus sunt 
tunetul şi fulgerul, la care face aluzie Diana. 

Bertram: 
E-un giuvaer străvechi al casei noastre, 
Odor purtat de-ai mei din moşi-strămoşi, 
Şi-ar fi necinstea cea mai mare-n lume 
să-l pierd. 
Diana: 
E tot aşa şi cinstea mea! 
Mi-e castitatea giuvaerul casei, 
Lăsată moştenire din bătrâni. 
Şi-ar fi necinstea cea mai mare-n lume 
S-o pierd! Vezi, chiar filosofia ta 
Se face-apărătorul cinstei mele, 
Asaltul respingându-ţi. 
Bertram: 
la inelul: 
Onoarea, casa, viaţa mea îţi dărui. 
Mă dau întreg în mâna ta! 
Diana: 
La miezul nopţii, bate-mi în fereastră. 
Voi face-aşa ca mama să n-audă. 
Dar te conjur, pe adevărul însuşi, 
Când vei fi-ajuns în patu-mi - virgin încă - 
Să stai un ceas doar, şi să nu-mi vorbeşti. 
Am pricini grele să te reg. Afla-vei 
Când vei primi-ndărăt inelul ăsta. 
În deget, eu, la noapte-ţi voi petrece 
Un altul, viitorului să spună 
Ce-am făptuit azi-noapte împreună. 
Adio, până-atunci! Câştigi prin mine 
O soaţă, dar nădejdea mea-i ruine! 
Bertram: 
Un rai am câştigat, cerându-ţi mâna! 
(lese.) 

Diana: 
Mulţi ani să ai, să-mi mulţumeşti de rai! 
S-ar prea putea să iasă astfel!... 
Mi-a spus, doar, mama, cum voi fi peţită, 
De parcă-n suflet îi vedea. Bărbaţii 
Acelaşi lucru jură - mi-a spus ea. 
El mi-a jurat cu mine să se-nsoare 
Când moare soaţa-i. Eu mă culc cu el 
Doar în mormânt. Da-s, oare, toţi, la fel 
Francezii? Toţi sperjuri? Atuncea, dară, 
Mai iee-i alta! Eu mă sting fecioară. 
Şi-n fapta ăstei nopţi eu n-am păcat: 
ÎI păcălesc pe cel ce-ar fi-nşelat! 
(lese.) 


Scena 3 


Tabăra florentinilor. 
Intră ce; doi nobili francezi şi doi sau trei soldați. 


Întâiul nobil: Nu i-ai dat încă scrisoarea mamei 
sale? 

Al doilea nobil: l-am dat-o de-un ceas; e-n ea, ceva 
ce dă pinteni firii lui, căci, cum a citit-o, s-a şi 
schimbat de parcă-i alt om, nu el. 

Întâiul nobil: Şi-a tot atras pe cap necazuri mari, 
fiindcă s-a lepădat de-aşa minunată soţie şi de-aşa 
dulce femeie. 

Al doilea nobil: Mai cu seamă s-a ales ca dizgraţia 
regelui, care-şi şi înstrunase lira mărinimiei ca să-i 
cânte lui aria fericirii. Am să-ţi spun un lucru, dar să- 
| îngropi în tine cât poţi de-adânc. 

Întâiul nobil: Îndată ce mi-l vei spune, va muri, şi 

eu voi fi mormântul lui. 

Al doilea nobil: A sucit capul unei tinere nobile, de- 
aici, din Florenţa, cu foarte bun nume, şi-n noaptea 
asta îi înduplecă voinţa, pângărindu-i onoarea. l-a 
dat inelul strămoşesc şi se consideră intrat prin 
legământ în amestecul ăsta dezgustător. 

Întâiul nobil: Păi lungească-ne Cel de Sus pofta de 
răzvrătiri, că de! Suntem şi noi cum suntem! 

Al doilea nobil: Nu suntem decât propriii noştri 
trădători. Şi-ntocmai cum, în felu-n care decurg de 
obicei trădările, le tot vedem desfăşurându-se mai 
larg, până ce-ajung la tragicele lor sfârşituri, tot 
astfel şi el, care prin fapta asta complotează 
împotriva propriei lui nobleţi, se-neacă în şuvoiul 
stârnit de el însuşi. 

Întâiul nobil: Nu-nseamnă, deci, că-i vrednic de 
osândă faptul că ne dăm în vileag neîngăduitele 
urzeli? Vasăzică, n-avem să-l avem în tovărăşia 
noastră la noapte? 

Al doilea nobil: Până după miezul nopţii, nu. 
Fiindcă-i legat de ceasul întâlnirii, ce i-a fost hotărât 
cu stricteţe. 

Întâiul nobil: Şi care se apropie cu paşi repezi: tare 
m-aş bucura să-şi vadă tovarăşul disecat, ca să-şi 
poată face, prin propria lui judecată, o părere, după 
ce l-a întronat în stima lui în chip atât de curios pe- 
acest uzurpator. 

Al doilea nobil: Nu negociem nimic cu el până nu 
vine contele. Căci faptul că-i de faţă-l pune pe 
celălalt sub bici. 

Întâiul nobil: Până atunci, spune-mi ce-ai mai auzit 
de mersul luptelor? 

Al doilea nobil: Aud că se pune la cale o pace. 

Întâiul nobil: Da' de unde! Te asigur că pacea e 
gata-ncheiată! 

Al doilea nobil: Ce-are de gând să facă-atuncea 
contele Roussillon? Porneşte mai depare-n lumea 
largă, sau face calea-ntoarsă-n Franţa lui? 

Întâiul nobil: Bag seamă, din întrebarea ce pui, că 
nu-i ştii chiar toate secretele. 

Al doilea nobil: Ferească sfântul să-i ştiu chiar 
toate secretele, căci asta ar însemna să fiu părtaş la 
isprăvile lui. 

Întâiul nobil: Soţia lui - sunt peste două luni de- 
atunci - s-a făcut nevăzută de-acasă; țelul îi era să 
facă pelerinaj la Saint-Jacques-le-Grand”"; ceea ce a 
şi purces cu sfinţenie să îndeplinească, în cea mai 
aspră schimnicie; şi stând ea acolo, la Saint-Jacques, 
fire gingaşă cum este, a devenit o pradă lesnicioasă 
pentru durerea ei. Şi-n cele din urmă i-a dat ultimul 
oftat, şi cântă-acum în ceruri. 

Al doilea nobil: De unde se ştiu toate astea? 

Întâiul nobil: Cea mai mare parte din chiar 
scrisorile ei, ce-ntăresc adevărul poveştii, chiar 
până-n clipa morţii; iar moartea ei, ce nu s-ar fi 
putut să fie-mpărtăşită cuiva prin chiar mărturisirea 
moartei, a fost smerit comunicată de la Saint- 
Jacques de către însuşi stareţul de-acolo. 

Al doilea nobil: E prin urmare contele în stăpânirea 
tuturor acestor informaţii? 

Întâiul nobil: Desigur, şi încă punct cu punct, în 
toate amănuntele, pentru a întări pe deplin adevărul 
veştilor. 

Al doilea nobil: Mă doare inima că se va bucura. 

Întâiul nobil: Adeseori ne facem cu-atâta mai 

vârtos, din pierderile noastre, mângâiere. 

Al doilea nobil: Şi-a deseori cât de vârtos se- 
neacă-n lacrimi tot ce-am dobândit! Atâta slavă 
câtă-a recoltat aici prin vitejie se va încrucişa în 
drumul lui spre casă cu o ruşine tot atât de mare! 

Întâiul nobil: Urzeala vieţii noastre e umplută cu 
fire amestecate: laolaltă-s şi binele, şi răul; virtuțile- 
ar fi mândre dacă n-ar primi tot timpul palmele 
greşelilor ce săvârşim. Şi crimele ce facem ar putea 
să deznădăjduiască omenirea, dacă n-ar mai fi 
îndulcite de virtuţi. 

(Intră un mesager.) 

Ei, ce-i? Unde ţi-e stăpânul? 

Mesagerul: S-a întâlnit cu ducele pe stradă, 
sefiiore, şi şi-a luat rămas bun de la el în chip 
solemn; sefioria-sa va lua mâine dis-de-dimineaţă, 
drumul Franţei. Ducele i-a dat pentru rege scrisori 
prin care-i recunoaşte meritele. 

(lese.) 

Al doilea nobil: Nu-i vor fi mai mult decât 
trebuincioase acolo dacă vor fi mai mult decât pot 
recunoaşte. 

Întâiul nobil: După cât e regele de strepezit la dinţi 
de mult ce i-a acrit el sufletul, scrisorile, oricât ar fi 
de dulci, tot nu-s de-ajuns. Uite, vine acum şi 
senioria-sa. 

(Intră Bertram.) 

Ei, ce ziceţi, seniore, nu-i trecut de miezul nopţii? 

Bertram: Noaptea asta am dat gata şaisprezece 
treburi, ca un fulger; treburi care m-ar fi putut ţine 
câte-o lună fiecare, dacă nu m-aş fi zorit atâta; mi- 
am luat rămas bun de la duce şi le-am zis adio celor 
din preajma lui: mi-am îngropat o soţie, am jelit-o, 

am scris mamei mele că mă-ntorc, mi-am trecut în 
revistă suita, şi, printre aceste frânturi importante 
de treburi, m-am mai îndeletnicit şi eu cu câteva 
mai drăgălaşe; cea mai de căpetenie a fost ultima, 
dar pe asta n-am isprăvit-o încă. 

Al doilea nobil: Dacă aveţi ceva greutăţi în treaba 
asta şi mâine dimineaţă părăsiţi oraşul, atunci e 
nevoie de grabă din partea sefioriei-voastre. 

Bertram: Vreau să spun că treaba nu-i sfârşită, 
fiindcă teamă mi-e ce-au să-mi mai aibă urechile de 
auzit de ea şi de-acum încolo. Dar parcă ne 
propteam să ascultăm dialogul dintre nebunul acela 
şi soldat! Haide, aduceţi-l aicea odată, să vie 
momâia aia prefăcută, care m-a înşelat, ca un 
prezicător care vorbeşte cu două înţelesuri. 

Al doilea nobil: Aduceţi-l aici! 

(Soldații ies.) 

A stat pus în butuci o noapte-ntreagă, bietul 
fanfaron! 

Bertram: Nu-ţi face griji de asta: călcâiele lui au 
purtat pinteni”? nemeritaţi, pe care i-a uzurpat 
multă vreme. Cum se poartă? 

Al doilea nobil: Am spus chir adineauri sefioriei- 
voastre că nu se poartă singur, ci-l poartă butucii. 
Dar, ca să vă răspund în sensul în care-aţi întrebat: 
plânge ca o fetişcană care şi-a vărsat oala cu lapte. 
Şi-a făcut spovedania faţă de Morgan, pe care l-a 
crezut călugăr, spunându-şi păcatele de când a 
început el a le ţine minte şi până în clipa nenorocirii 
de faţă, când s-a văzut pus în butuci. Şi ce credeţi 
că a spus la spovedanie?... 


242 Una din distincţiile celor care aveau rangul de cavaler erau 
pintenii. 

Bertram: Nimica despre mine, nu? 

Al doilea nobil: Spovedania i-a fost trecută pe 
hârtie şi va fi citită în faţa lui: dacă e-amestecată şi 
sefiioria-voastră în ea - aşa cum cred că este - 
trebuie să aveţi răbdarea de a auzi. 

(Intră soldații cu Parolles legat la ochi.) 

Bertram (aparte): Dar-ar ciuma-n el! Legat la ochi! 
Dar nu se poate să mă vorbească de rău tocmai pe 
mine! 

Întâiul nobil (aparte): Şşş! Şşş! Vine îmbroboditul! 

(Tare): Portotartarossa*?. 

Întâiul soldat: Zice să aducem uneltele de tortură: 
ce ai de declarat, fără ele? 

Parolles: Declar tot ce ştiu, fără să fiu silit: dacă 
mă strângeţi cu uşa şi mă turtiţi ca pe-o lipie, nu 
mai pot scoate o vorbă. 

Întâiul soldat: Bosko chimurcho. 

Întâiul nobil: Boblibindo chircurmurco. 

Întâiul soldat: Sunteţi un general cu inima prea 
milostivă. Generalul nostru zice să răspunzi la 
întrebările pe care-am să ţi le citesc acuma de pe-o 
însemnare. 

Parolles: Răspund, şi răspund adevărat; să n-am 
parte de ziua de mâine. 

Întâiul soldat (citind): „Mai întâi întreabă-l de câtă 
cavalerie dispune ducele!” Ce răspunzi la asta? 

Parolles: Cinci sau şase mii de cai; dar foarte slabi 
şi buni de nimica. Trupele de cavalerie sunt risipite 
care-ncotro, şi comandanții sunt nişte bieţi vântură- 
243 Cuvânt având rezonanţă spaniolă, inventat, ca şi acela care 
urmează mai departe, pentru a-l păcăli pe Parolles. Acesta, cu 


toate aşa-zisele cunoştinţe ale sale de limbi străine - cu care se 
laudă -, nu-şi dă seama de păcăleală şi de faptul că e victima unei 

lume, jur pe bunul meu nume şi pe crezământul ce-l 
am; că n-apuc a mai vedea soarele răsărind dacă 
mint. 

Întâiul soldat: Să aştern pe hârtie răspunsul tău, 
aşa cum mi l-ai dat? 

Parolles: Scrie-l! Jur că-i adevărat, cu mâna pe 
Evanghelie, sau oricum altfel, în ce fel vrei 
dumneata! 

Bertram (încet): Totuna-i pentru el! Ce sclav 
neruşinat e ăsta! 

Întâiul nobil (încet): Vă înşelaţi, sefiore: ăsta-i 
monsieur Parolles, galantul om cu principii ostăşeşti 
- acestea au fost propriile lui cuvinte - care are 
întreaga teorie a războiului în nodul eşarfei”“, şi 
tactica, în teaca pumnalului. 

Al doilea nobil (încet): Asta să-mi fie învăţătură de 
minte, să nu mă mai încred niciodată-ntr-un om 
doar pentru că-şi ţine sabia lustruită, şi nici să nu-l 
cred plin de însuşiri alese doar pentru că se-mbracă 
îngrijit, ca scos din cutie! 

Întâiul soldat: Ei, asta am scris! 

Parolles: Cinci-şase mii de cai am spus - şi spun 
adevărul - sau cam aşa ceva. Aşterne-o pe hârtie, 
căci spun adevărat! 

Întâiul nobil (încet): În asta-i foarte aproape de 
adevăr! 

Bertram (încet): Dar nu-l pot felicita pentru 
împrejurarea în care spune adevărul acesta! 

Parolles: Nişte bieţi vântură-lume, zi-i acolo, te 
rog! 

Întâiul soldat: Bine, am scris. 


244 Cavalerii se făleau cu eşarfa pe care o purtau în jurul gâtului 
întrucât le era legată la gât de nobila care le-o dăruia. 

Parolles: Îţi mulţumesc cu smerenie, señiore! Ce-i 
drept, e drept, nici pe Dumnezeu nu-l mânie! Bieţii 
vântură-lume sunt nişte amărâţi de mai mare 
minunea! 

Întâiul soldat (citeşte): „Întreabă-l ce efectiv de 
pedestraşi au”. Ce răspunzi la asta? 

Parolles: Pe crezul meu, sefiore; chiar dacă-ar fi 
să mor în clipa asta, tot am să spun adevărat: dați- 
mi voie să mă gândesc. Să vedem: Spurio, o sută 
cincizeci; Sebastian, tot atâţia; Corambus, la fel; 
Jacques, item; Guliltian, Cosmo, Lidowick şi Gratii, 
câte două sute cincizeci fiecare; compania mea, 
Chitopher, Vaumond, Bentii, iar câte două sute 
cincizeci fiecare; aşa că întreaga coloană pusă-n şir 
de paradă, cu cei întregi şi cei betegi sau scoşi din 
luptă, laolaltă, nu se urcă la 15.000 de capete; şi din 
ăştia, jumătate nici nu-ndrăznesc să-şi scuture 
zăpada de pe mundir ca nu cumva să se facă bucăţi. 

Bertram (încet): Ce ziceţi să facem cu ăsta? 

Primul nobil (încet): Nimica decât să-i mulţumim. 
Întreabă-l despre mine, ce stare am şi cum mă vede 
ducele? 

Întâiul soldat: Bun, asta am scris. 

(Citeşte): „Întreabă-l dacă există în tabără un 
oarecare căpitan Dumaine, un francez, cum se are 
cu ducele; ce ştii despre bravura, cinstea şi iscusința 
sa în treburile războiului; întreabă-l dacă nu cumva 
crede că, prin bani grei ar putea fi corupt şi împins 
la răzvrătire.” Ce răspunzi la asta? Ce ştii despre 
astea? 

Parolles: Te implor, sefiore, dă-mi voie să răspund 
în parte la fiecare din „interogatoriile” astea: pune- 
mi întrebările una câte una. 

Întâiul soldat: Îl cunoşti pe acest căpitan 
Dumaine? 

Parolles: Îl ştiu: a fost ucenic de peticar; cârpea 
haine vechi la Paris şi a fost dat afară-n pumni de- 
acolo pentru că l-a lăsat borţos pe măscăriciul 
şerifului, un mut nevinovat care nu putea să-i spună 
„Nu”. 

(Întâiul nobil înaltă ameninţător mâna.) 

Bertram (încet): Nu, fii bun te rog şi stăpâneşte-ţi 
mâna, cu toate că văd bine că ăstuia întâia ţiglă 
care cade-i zboară creierii. 

Întâiul soldat: Ei bine, este acest căpitan în tabăra 
ducelui Florenței? 

Parolles: După ştirea mea, este: şi-i un păduchios. 

Întâiul nobil (către Bertram): Ei, nu vă uitaţi aşa la 
mine! Auzim noi îndată şi ce-o zice despre sefioria- 
voastră. 

Întâiul soldat: Ce crede ducele despre el? 

Parolles: Ducele nu-l cunoaşte altfel decât ca pe- 
un biet ofiţer de-al meu; şi mi-a scris deunăzi să-l 
dau afară din companie. Cred că am scrisoarea 
ducelui în buzunar. 

Întâiul soldat: Păi s-o căutăm! 

Parolles: Ce păcat! Nu ştiu dacă o am la mine, sau 
am lăsat-o-ntr-un teanc de scrisori de-ale ducelui, la 
mine-n cort. 

Întâiul soldat: Ba-i aici! Uite-o hârtie! Să ţi-o 
citesc? 

Parolles: Nu ştiu dacă-i chiar asta, ori alta... 

Bertram (încet): Tălmaciul nostru se descurcă 
bine! 

Întâiul nobil (încet): Minunat! 

Întâiul soldat (citeşte): „Diana, contele-i un biet 

nebun, dar plin de bani; de jumulit e bun.” 

Parolles: Asta nu-i scrisoarea ducelui, seniore; 
ăsta e un răvaş pentru o anume fată din Florenţa, 
una, Diana, prin care-o fac să fie cu ochii-n patru la 
momelile unui oarecare conte de Roussillon, un 
băieţandru fluşturatic şi bun de nimic, dar foarte rău 
de muscă; te rog, fii bun sefiore, şi pune-mi-o la loc 
în buzunar. 

Întâiul soldat: Nu, mai întâi o citesc, dacă nu ţi-e 
cu supărare. 

Parolles: În tot ce-am vrut să spun aici confirm că 
era glasul cinstei şi-al sincerităţii, menit să-i 
folosească fetei; fiindcă-l ştiam pe tânărul conte 
băiat dedat plăcerilor şi foarte primejdios pentru o 
fată, un adevărat rechin pentru virginităţi, un rechin 
care-nghite orice peştişor găseşte. 

Bertram (încet): Lichea afurisită pe amândouă 
feţele! Derbedeule! 

Intâiul soldat (citeşte): 

„De-ţi jură-amor, ia-i banii şi pune-i bine-ndată 
Căci după socoteală, nu-ți face socoteala! 
Cât sunteți împreună, deci, stai nempreunată 
Ori cere-i întâi plata, şi-ncepe-apoi tocmeala... 
Și spune-ti, Diana dragă, 

Ce-un vechi soldat îti spuse: 
Bărbații-n pat ti-i bagă, 

Băieții, nici pe uşe. 

Contezi pe conte draga mea? 

Păi, cere-i întâi contul. 

Să dea cât încă te mai vrea 
Și nu i-ai făcut pontul! 

Al tău, cum la ureche ţi-a jurat: 
Parolles. ” 

Bertram (încet): Merită să fie biciuit dinaintea 
întregii trupe, cu poezeaua asta lipită-n scăfâriie! 

Al doilea nobil (încet): Acesta vă este prea- 
devotatul prieten, poliglotul iscusit şi armipotentul 
oştean! 

Bertram (incet): Orice pot îndura să văd în faţă, 
afară de-o scroafă, şi el e-acum o scroafă pentru 
mine. 

Întâiul soldat: Îmi dau seama, domnule, după felul 
cum te priveşte generalul nostru, că vom avea 
bucuria să te spânzurăm peste puţin! 

Parolles: Viaţa!  Lăsaţi-mi viaţa-n orice chip, 
seniore! Nu că m-aş teme de moarte, cumva; dar 
păcatele mele fiind multe şi grele, aş vrea să mă pot 
căi în zilele şederii mele pe pământul acesta. Lăsaţi- 
mă să trăiesc, sefiore, închis într-un turn, pus în 
butuci, oricum, oriunde, numai să trăiesc!... 

Întâiul soldat: O să vedem ce se poate face, aşa 
că declară fără ascunzişuri tot ce ştii. De accea, să 
ne întoarcem la acest căpitan Dumaine: ai răspuns 
în ceea ce priveşte felul cum e văzut de duce şi 
vitejia lui. Dar despre cinstea lui ce spui? 

Parolles: Asta? Păi ăsta mi-ţi fură şi ouăle” de sub 
cloşcă. Cât despre violuri şi răpiri de fecioare, nici 
Nessus?’ nu-i poate sta alături! De ţinut jurămintele 


245 Ouăle erau considerate lipsite de orice valoare în vremea lui 
Shakespeare. 

246 La trei ani după ce se căsătorise cu Deianira, Hercule a 
întreprins o călătorie împreună cu soţia sa şi a ajuns la râul 
Evanos, într-un loc unde, în lipsa unui pod, centaurul Nessus 
trecea călătorii peste apă. Acesta acceptă să o treacă pe Deianira 
peste râu dar îi recomandă lui Hercule să treacă apa înot deoarece 
era puternic şi putea să o facă. Hercule îşi aruncă arcul şi săgețile 
pe malul celălalt şi se avântă în apă. Centaurul aşteptă până ce 
eroul trecu râul şi, în loc să o ducă pe Deianira după Hercule, 

nu obişnuieşte să şi le ţină: dar când e vorba să le 
rupă, e mai voinic decât Hercule! Minte, sefiore, cu 
atâta uşurinţă şi atât de firesc, încât te-ar putea 
face să crezi că adevărul o nebun: beţia e cea mai 
de preţ dintre virtuțile sale, căci se îmbată ca un 
porc; iar de făcut rău, nu face rău nimănui când 
doarme, numai cearşafurilor lui de pat; dar ai săi îi 
cunosc meteahna asta, şi de-aceea îl culcă pe paie. 
Un singur lucru mai am de spus despre cinstea lui, 
señiore: are tot ceea ce un om cinstit n-ar trebui să 
aibă, şi, din ceea ce ar trebui să aibă un om cinstit, 


încercă să o răpească, părăsind locul în fugă. La ţipetele ei, 
Hercule îl săgeta pe Nessus cu una din săgețile sale otrăvite. 

Centaurul se gândi însă să se răzbune. Trăgând să moară, îşi 
muie cămaşa sa albă în sângele otrăvit şi i-o dădu Deianirei 
spunându-i că i-o dăruieşte din mare dragoste pentru ea, pentru a 
o ajuta să nu-şi piardă niciodată iubirea soţului ei. Tot ce trebuia 
să facă era numai să-i dea lui Hercule să îmbrace cămaşa dacă 
avea să simtă că soţul ei s-a îndrăgostit de vreo altă femeie. 
Cămaşa avea să-l facă să se întoarcă la ea. 

După mai mulţi ani Hercule intrând în conflict cu Eurytus, regele 
Oechaliei, cetate în Thessalia, îl învinse şi îl ucise ca şi pe fiii 
acestuia, luându-i apoi fiica, pe lole, în robie. 

Vrând să-i ofere lui Zeus un sacrificiu, Hercule ceru Deianirei să- 
i trimită o cămaşă albă. 

Aceasta auzise însă că Hercule s-ar fi îndrăgostit de lole, aşa că 
îi trimise cămaşa lui Nessus. 

Îmbrăcând-o, aceasta i se lipi strâns pe trup şi începu să-l ardă 
cumplit. Căutând să şi-o scoată, Hercule îşi rupea carnea de pe el. 
Simţindu-şi sfârşitul aproape îşi făcu un rug şi ceru să i se dea foc. 
Disperată, Deianira se spânzură. 

Un nor, însă, îl ridică pe Hercule în Olimp unde căpătă 
nemurirea şi unde luă de soţie pe Hebe, zeiţa tinereţii (luventa la 
romani), care avea puterea de a reda oricui tinereţea. 

Faptul că Parolles se referă la Nessus ca autor a numeroase 
violuri şi răpiri este încă o dovadă a lipsei lui de cultură, deoarece 
mitologia nu pomeneşte de aşa ceva. Singura răpire încercată da 
Nessus - şi fatală totodată - a fost aceea a Deianirei (Ovidiu, 
Metamorfozele, |X). 

n-are nimic. 

Întâiul nobil (încet): Încep să-l îndrăgesc pentru ce 
spune! 

Bertram (încet): Pentru că ţi-a încondeiat în felul 
ăsta cinstea? Lovi-l-ar ciuma! E din ce în ce mai 
porc! 

Întâiul soldat: Şi ce spui despre iscusinţa sa în ale 
războiului? 

Parolles: Zău, sefiore, a umblat cu toba în faţa 
tragedienilor engleji. Nu vreau să spun minciuni pe 
seama lui, şi altceva nu ştiu nimic mai mult, despre 
calităţile sale de soldat, în afară de faptul că aici în 
ltalia a avut onoarea să slujească drept ofiţer la 
Mile-End"“', ca să înveţe cum se stă la partea 
sedentară. Mi-ar face plăcere, să-i dau omului ăstuia 
toată cinstirea cuvenită, dar nu sunt sigur că o 
merită! 

Întâiul nobil (încet): Atât de ticălos ticăloşeşte 
ticăloşenia însăşi, încât îl ierţi doar fiindcă rar 
găseşti unul ca dânsul. 

Bertram (încet): Găsi-l-ar ciuma de scroafă ce e! 

Întâiul soldat: De vreme ce însuşirile lui de oştean 
sunt la atât de jos preţ, nu mai e nevoie să te întreb 
dacă aurul l-ar putea corupe să se răzvrătească 
împotriva ducelui! 

Parolles: Señiore, ăsta pe-o pară ar vinde şi preţul 
mântuirii, şi moştenirea ei, şi-ar anula dreptul la 
succesiune al tuturor celorlalți, precum şi 
transmisibilitatea eternă a acestei moşteniri, în vecii 
247 Mile End era numele unui teren de instrucţie situat în afara 
Londrei pentru miliția  cetăţenească, o organizaţie puţin 
respectată. Pronunţarea de către englezi a numelui oraşului italian 


Milano fiind uneori „Mailen” îl face pe Parolles să confunde 
denumirea Mile End (pronunţată „mail end”) cu Milan. 

vecilor. 

Întâiul soldat: Ce e cu fratele lui, celălalt căpitan 
Dumaine? 

Al doilea nobil (încet): De ce-l întreabă de mine? 

Întâiul soldat: Ce-i cu el? 

Parolles: Chiar ca o cioară din acelaşi cuib; nu la 
fel de mare ca întâiul, în bine, dar binişor mai 
măricel în rău; îl întrece pe frate-său în laşitate, cu 
toate că frate-său e unul dintre cei mai renumiţi 
mişei de pe lumea asta. Când o vorba de retragere 
din faţa inamicului, pe orice infanterist îl întrece la 
fugă: ei, dar când o vorba de atac, îl apucă durerile 
de burtă. 

Intâiul soldat: Dacă-ţi lăsăm viaţa, te-nvoieşti să 
ni-i vinzi pe florentini? 

Parolles: Se-nţelege! Şi pe comandantul cavaleriei 
florentine, contele Roussillon! 

Întâiul soldat: Trebuie să mă sfătuiesc cu 
generalul să văd ce dorinţe are. 

Parolles (aparte): Mi-a ieşit pe nas umblatul după 
tobe! Dar-ar buba neagră-n toate tobele!... Că, 
numai ca să fac pe viteazul şi să-nlătur bănuielile 
băieţandrului ăluia de conte rău de muscă, am intrat 
cu capu-nainte în dandanaua asta! Cine dracu-ar fi 
putut să se aştepte la o incursiune inamică în clipa 
când am fost eu luat prin surprindere? 

Întâiul soldat: Nu-i alt leac, domnule: n-ai încotro 
şi trebuie să mori. Generalul spune că dumneata, 
care ai trădat, în chip atât de dezgustător, toate 
secretele armatei din care faci parte, şi ai dat 
asemenea  pestilenţiale referințe despre nişte 
oameni foarte sus-puşi, nu poţi sluji la nimica de 
seamă pe lume; de aceea, trebuie să mori. Haide, 

călăule! Descăpăţânează-l! 

Parolles: O, Doamne, domnul meu, lasă-mă cu 
viaţă, sau lasă-mă să-mi văd în faţă moartea! 

Intâiul soldat: Asta ai să şi faci, şi-ai să-ţi iei adio 
de la toţi prietenii! 

(II dezleagă la ochi.) 

Aşa, uită-te-n jurul tău. Cunoşti pe cineva? 

Bertram: Bună dimineaţa, nobile căpitan! 

Al doilea nobil: Domnul cu tine, căpitan Parolles! 

Întâiul nobil: Te aibă domnu-n pază, nobil căpitan! 

Al doilea nobil: Ce urări să-i duc din partea 
dumitale, căpitane, sefior-ului Lafeu? Căci plec în 
Franţa! 

Întâiul nobil: lubite căpitan, nu vrei să-mi dai şi 
mie o copie a sonetului pe care l-ai scris Dianei, 
punând o vorbă bună pentru contele Roussillon? 
Dacă n-aş fi un laş, cum sunt, te-aş face să mi-o dai 
cu de-a sila! Dar, aşa, rămas-bun! 

(les Bertram şi nobilii.) 

Întâiul soldat: Eşti nimicit, căpitane Parolles! Doar 
nodul de la eşarfă dac-a mai rămas din tine!... 

Parolles: Cine nu poate fi nimicit prin complot? 

Întâiul soldat: Dac-ai putea găsi o ţară în care să 
nu fie decât femei care-ar fi suferit la fel de mare 
ocară câtă te-a dat pe tine de ruşine, ai putea pune 
temeliile unei naţii cu totul lipsite de obraz. Rămâi 
cu bine, domnule!... Plec şi eu în Franţa! Te-om 
pomeni acolo toţi! Rămâi cu bine! 

(les cu ceilalți soldați. ) 

Parolles: 

Sunt, totuşi, mulţumit. De-aş fi trufaş, 
M-aş ruşina! N-am să mai fiu în oaste. 
Ei şi? Dar voi mânca, bea, şi dormi 

La fel de dulce ca un căpitan! 
Ce sunt, mă face să trăiesc. Să-şi teamă, 
Cel ce se ştie fanfaron, onoarea, 

În fanfaroni dai de măgari. Se-ntâmplă! 
să prinzi rugină, spadă! Te răceşte, 
Aprindere de-obraji! Şi să trăieşti, 
Parolles, chiar şi-n ruşine, la căldură! 
Eşti mai ferit. De-ţi zvârl o-njurătură, 
De-njurături te-ngraşi. E loc destul, 
Şi-s mijloace de a trăi sătul 
Pentru oricine-n lume. Am plecat 
Să-mi caut sâţii. 

(lese.) 


Scena 4 


Florenţa. O cameră în casa văduvei. 
Intră Helena, văduva şi Diana. 


Helena: 

Ca să-nţelegi că nu te-am înşelat, 
Îţi dau chezaş pe unul din mai-marii 
Creştinătăţii, la al cărui tron, 
Îngenunchind, îmi voi găsi dreptatea. 
Odinioară i-am făcut un bine, 
Dorit ca viaţa însăşi. Şi-ar răzbi 
În inima Tartarului”“, de cremeni, 
Ca să-mi răspundă, cu recunoştinţa.-i. 
Am veşti că-i la Marsilia, spre care, 
Având escortă, am putea porni. 


248 Prin această denumire se înţelegea orice membru al vreunuia 
din triburile mongole sau turceşti care au devastat Asia şi o mare 
parte a Europei răsăritene, în decursul Evului Mediu. 

Pe mine mă cred moartă. Cum oştirea 
Se-mprăştie, grăbit pleca-va soţu-mi 
Spre casă, unde, dac-o vrea şi Cerul, 
Cu ajutorul bunului meu rege 
Vom fi ajuns, cât n-am fi încă bine 
Primite, cu alai. 
Văduva: 
Înaltă doamnă, 
Nicicând n-avut-ai slugă mai grăbită 
Să dea de capăt trebii ce-i încrezi. 
Helena: 
Nici dumneata n-avut-ai vrun prieten 
Mai dornic a te răsplăti. Mă crede, 
M-aduse Cerul, zestre să-ţi fac fetei, 
Căci ea, de Cer aleasă,-mi poate fi 
De ajutor ca să-mi recapăt soţul. 
Ah, ce făpturi ciudate sunt bărbaţii! 
Alintă-atât de gingaş ce urăsc, 
Când gândul păcălit mânjeşte bezna, 
Şi pofta cărnii-şi află-ndestularea 
Cu cea urâtă, luată drept cea dragă! 
Dar despre asta, alte dăţi! Tu, Diana, 
Sub îndrumarea mea, ai de-ndurat 
Din nou ceva, ca să m-ajuţi! 
Diana: 
să fie 
Şi moarte-n ce-mi vei cere, de-i cu cinste, 
Primesc s-o sufăr dacă vrei. 
Helena: 
Te rog: 
Din vorbă-n vorbă vine timpul verii, 
Când dă răsura frunze, ca şi spini, 
Pe cât de-amari la-nghimp, pe-atât de dulce. 

Caleaşca-i gata. Timpul ne dă pinteni, 
Şi totu-i bine, bine când sfârşeşte! 
Ca-n totdeauna, urma hotărăşte! 
(les.) 


Scena 5 


Roussillon. O încăpere în casa contesei. 
Intră contesa, Lafeu şi măscăriciul. 


Lafeu: Nu, nu şi nu! Feciorul dumneavoastră a fost 
rău îndrumat de-un terchea-berchea, împanglicat, al 
cărui blestemat şofran”“” ar fi boit în culoarea lui 
galbenă pe toţi tinerii necopţi şi cu caş la gură ai 
unei naţiuni. Nora domniei-voastre ar fi acum în 
viaţă şi fiul v-ar fi aici, acasă, şi regele i-ar fi de mai 
mare ajutor decât bărzăunele ăsta cu coadă roşie de 
care vorbeam. 

Contesa: Mai bine nu l-ar fi cunoscut niciodată! 
Aşa, i-a fost dat să moară celei mai virtuoase 
domniţe din câte, spre slava naturii, au fost create; 
dacă ar fi fost carne din carnea mea, şi viaţa ei m-ar 
fi costat cel mai cumplit geamăt de mamă, n-aş fi 
iubit-o cu mai înrădăcinată dragoste decât am iubit- 
o! 

Lafeu: Da, era o femeie aleasă, era o femeie 
aleasă; putem recolta mii de lăptuci până să mai 
dăm o dată de-aşa iarbă de leac! 

Măscăriciul: Da, aşa e; întocmai. Era ca un 
rozmarin de salată, sau mai degrabă, cu un 


249 Şofranul era frecvent folosit în epoca elisabetană pentru a 
vopsi în galben atât unele prăjituri cât şi scrobeala necesară 
pentru gulerele încreţite purtate de bărbaţi. 

maghiran, iarbă cerească! 

Lafeu: Astea nu sunt ierburi de salată, pentru- 
mbucat cu gura, derbedeule, sunt ierburi aromatice, 
de mirosit. 

Măscăriciul: Dar ce, mă credeţi pe mine cine-ştie- 
ce coşcogeamitea Nabucodonosor”, să mă pricep 
la toate ierburile? 

Lafeu: Ce nume din două îţi place mai bine să 
porţi? Pe cel de nebun, sau pe cel de haimana? 

Măscăriciul: Nebun - în slujba unei femei, şi 
haimana - în slujba unui bărbat. 

Lafeu: Şi ce deosebire vezi? 

Măscăriciul: Pe bărbat l-aş înşela cu nevastă-sa, şi 
în felul ăsta l-aş servi. 

Lafeu: Aşa ai fi într-adevăr un pezevenghi slujindu- 
l. 

Măscăriciul: Şi nevestei lui i-aş da giuvaerul meu, 
ca s-o slujesc. 

Lafeu: Eu aş pune capul că eşti de amândouă: şi 
haimana, şi nebun. 

Măscăriciul: Pentru a vă sluji... 

Lafeu: Ba, te rog! Mă lipsesc! 

Măscăriciul: Cum asta, sefhiore? Dacă nu vă pot 
sluji pe dumneavoastră, înseamnă că pot sluji un 
prinţ la fel de mărit ca şi dumneavoastră. 

Lafeu: Adică pe cine? Vorbeşti de-un francez? 

Măscăriciul: Pe legea mea, da, sefiore, însă are 

nume englezesc; dar la faţă e mai aprins în Franţa 
decât pe insulă. 
250 Rege al Babilonului între 605-562 î.e.n., a cucerit şi distrus 
lerusalimul ducând poporul evreu în robie. În ultimii ani de viaţă a 
înnebunit, umblând în patru labe şi mâncând iarbă, ceea ce 
explică aluzia  măscăriciului privitor la priceperea lui 
Nabucodonosor la alegerea ierburilor. 

Lafeu: Ce prinţ e ăsta? 

Măscăriciul: Prinţul negru, sefiore, alias™ prinţul 
întunericului alias diavolul. 

Lafeu: Ţine! Uite punga mea: ţi-o dau, şi nu ca să 
te momesc să-ţi laşi stăpânul de care vorbeai! N-ai 
decât să-l slujeşti şi mai departe. 

Măscăriciul: Sunt de felul meu pădurean de la 
munte, señiore, şi ca oricărui om crescut pe-acolo, 
mi-a plăcut întotdeauna vâlvătaia unui foc mare; iar 
stăpânul de care vorbesc întreţine veşnic un foc 
foarte viu. Cu siguranţă e stăpânul lumii; dar 
noblețea lui să fie la el acolo, între zidurile curţii lui. 
Eu mă-ndrept către căsuţa cu poartă strâmtă pe 
care-o socotesc prea mică spre a putea să pătrundă 
prin ea bogăţia; câte unii, din cei care se smeresc, 
vor putea intra; dar cei mai mulţi vor fi prea căldicei 
la suflet şi prea slabi, aşa că vor apuca-o pe calea 
presărată cu flori care duce la poarta cea largă şi la 
vâlvătaia focului gheenei. 

Lafeu: Mai du-te-ncolo! Începi să mă plictiseşti; şi- 
ţi spun asta din vreme, fiindcă n-am chef să ne 
certăm. Vezi-ţi de treabă: de caii mei mă doare; ei 
să fie bine-ngrijiţi, că de-ai tăi nu mă sinchisesc. 

Măscăriciul: Dacă m-aş îngriji eu de ei, prin 
şiretlicurile mele, le-aş pune-n spinare şiretlicuri de 
iepe, ceea ce e dreptul lor, după legea naturii. 

(lese.) 

Lafeu: E un derbedeu isteţ; şi-un nenorocit. 

Contesa: Aşa-i el! Răposatul meu domn făcea mult 
haz de dânsul; de dragul lui mai stă acum în casa 
mea şi socoteşte asta un brevet de licenţă ca să fie 
licenţios. Nu-şi mai găseşte loc o clipă şi face tot ce-i 


251 Latinism: „numit altfel”. 

trăsneşte prin cap. 

Lafeu: Îmi place mult, şi pe drept cuvânt, tocmai 
voiam să vă spun că, auzind de moartea bunei 
noastre  domniţe, cum domnul meu, fiul 
dumneavoastră, e pe cale de a se întoarce acasă, |- 
am hotărât pe regele, stăpânul nostru, să pună o 
vorbă bună pentru fiica mea; ceea ce, pe când erau 
ei amândoi copii, majestatea-sa a propus fără 
îndemnul nimănui, doar prin graţioasa lui idee, 
măria-sa mi-a făgăduit să facă, şi, pentru a-i curma 
nemulţumirea faţă de fiul domniei-tale, prilej mai 
nimerit nu se află. Ce crede senoria-ta de aceste 
planuri? 

Contesa: Le văd cu ochi buni, señiore, şi-aş dori să 
fie duse la capăt în chipul cel mai fericit. 

Lafeu: Măria-sa se-ndreaptă-nspre noi, venind de 
la Marsilia, la fel de zdravăn la trup ca şi cum ar 
avea treizeci de ani; va fi aici mâine, şi nu cred că 
mă-nşel în nădejdile mele, căci prea arareori i se- 
ntâmplă să nu facă întocmai ceea ce a spus că va 
face. 

Contesa: Mă bucură că pot avea nădejdea să-l 
văd, înainte de-a închide ochii. Am primit scrisori 
care-mi vestesc că şi feciorul meu va fi aici la 
noapte. Am să te rog fierbinte să rămâi şi senioria-ta 
cu mine, până ce-o fi să se-ntâlnească ei. 

Lafeu: Mă întrebam, chiar, doamnă, în ce chip ar 
trebui să mă port ca să mi-o îngăduiţi, fără să vă 
supăr. 

Contesa: Pledând doar pentru cinstitul privilegiu al 
domniei-tale. 

Lafeu: În scopul ăsta, doamnă, am întocmit o 
chartă îndrăzneață. Dar, mulţumesc lui Dumnezeu, 

e încă în vigoare. 

(Intră măscăriciul.) 

Măscăriciul: O, doamnă, se-ntoarce, e cât colea 
stăpânul, feciorul dumneavoastră, cu-un petic de 
catifea pe obraz: de-o fi sau nu o cicatrice ascunsă 
sub cel petic, asta numai catifeaua o ştie; dar e un 
petic bunicel de catifea. Obrazul stâng e năpădit de 
păr, de părul catifelei. Dar cel drept e ras ca-n 
palmă. 

Lafeu: O cicatrice dobândită în chip nobil, ori o 
balafră“”* nobilă e-o haină de onoare; pesemne că 
de-aşa ceva e vorba. 

Măscăriciul: Dar îţi face obrazul fleică în sânge! 

Lafeu: Îngăduiţi, vă rog, să mergem, să-l revedem 
pe fiul senoriei-voastre; mi-e tare dor să schimb cu 
tânărul şi nobilul ostaş o vorbă. 

Măscăriciul: Zău, o duzină sunt, o duzină de ostaşi 
cu pălării care mai de care mai fistichii şi mai 
arătoase la penaj, şi tot aşa se-nclină şi dau din cap 
la fiecare pas, când întâlnesc un om. 

(les.) 


Actul V 
Scena 1 


Marsilia. O stradă. 
Intră Helena, văduva şi Diana, cu doi însoțitori. 


Helena: 


252 Franţuzism având sensul de „tăietură de sabie pe faţă”, dar, 
în limba engleză, şi acela de o incizie chirurgicală pentru 
înlăturarea unui şancru sifilitic. 

Gonind în poştalion, atâta cale, 
Oţi fi zdrobite! N-aveam încotro. 
Dar de-aţi făcut din noapte zi, de dragu-mi, 
Trudindu-vă gingâşul trup, puteţi 
Fi sigure că-mi creşte hotărârea 
Şi dorul de-a vă răsplăti; 
(Intră un nobil.) 
La vreme! 
Un om ca ăsta-mi poate fi, de vrea 
să-şi cheltuiască din putere, treaptă 
Pân' la urechea regelui. Messire, 
Vă aibă Domnu-n pază! 
Nobilul: 
Şi pe tine! 
Helena: 
V-am mai zărit, la curtea Franţei, parcă. 
Nobilul: 
Am fost pe-acolo uneori. 
Helena: 

Sper, domnul meu, că n-aţi pierdut din faima 
Ce v-adusese meritul. De-aceea, 
Împinsă-acum de pintenul nevoii 

Ce poate să se schimbe mâine-n slavă, 
Fac uz de trecerea ce-aveţi, şi sper 
Să am de ce fi recunoscătoare. 
Nobilul: 
Şi ce doreşti? 
Helena: 
S-aveţi bunăvoința 
A da măriei-sale jalba asta, 
Şi, prin înrâurirea dumneavoastră, 
S-ajung în faţa regelui. 

Nobilul: 

Dar nu e-aici măria-sa! 
Helena: 
Cum? Nu e? 
Nobilul: 
Nu! A plecat grăbit azi-noapte-aşa cum 
Nu-i şade-n obicei. 
Văduva: 
În van trudirăm! 
Helena: 
Nu! 7otu-i bine când sfârşeşte bine... 
Oricât se-mpotrivesc, o vreme, toate, 
Şi-oricât de slabe-am fi! Vă rog frumos: 
S-a dus, dar unde? 
Nobilul: 
Pe câte-am înţeles, spre Roussillon: 
Acolo plec şi eu. 
Helena: 
Vă rog din suflet, 
Cum tot îl veţi vedea întâi pe rege, 
Daţi jalba asta-n mâna-i de har plină, 
Şi cred că n-aveţi să-i stârniţi mânia, 
Ci veţi afla la el răsplată trudei. 
Sosesc şi eu, cât voi putea mai iute, 
Cu vrun mijloc. 
Nobilul: 
O fac, să vă slujesc. 
Helena: 
Şi veţi vedea că nu-mi slujiţi degeaba, 
Orice-ar mai fi. Ne-ntoarcem la caleaşcă! 
(Nobilul iese.) 
Aşa, aşa! Te du, şi pregăteşte.-l! 
(les.) 

Scena 2 


Roussillon. În faţa casei contesei. 
Intră măscăriciul şi Parolles. 


Parolles: Dragă domnule Lavache”", dă, te rog, 
seniorului Lafeu această scrisoare. Mă cunoşteai mai 
bine, domnule, pe vremuri, când obişnuiam să am 
raporturi mai intime cu nişte haine ceva mai 
proaspete. Dar acum sunt, dragă domnule, feştelit 
până-n gât tot umblând prin ştioalnele soartei, şi 
miros cam greu, din pricină c-am feştelit-o, 
displăcându-i sefiorului Noroc. 

Măscăriciul: Ce să zic, aşa e: vitregia soartei e 
spurcată cum nu se mai poate, dacă miroase aşa 
tare, cum bine spui. De-aci-n-colo nu mai mănânc 
poşte prins de mâna Norocului. Te rog, fii bun şi dă- 
mi voie să iau puţin aer proaspăt. 

Parolles: Ei, nu trebuie să-ţi astupi nasul, domnule. 
Am făcut aşa, o... figură de stil! 

Măscăriciul: Păi, dacă figura dumitale de stil pute, 
am să-mi astup nările; şi-am să fac aşa faţă de 
figura de stil a oricui. Fii bun şi dă-te niţel mai 
încolo! 

Parolles: Te rog, domnule, binevoieşte şi dă hârtia 
asta la destinaţie. 

Măscăriciul: Puah! Rogu-te stai mai depărtişor! O 
hârtie de la scaunul Norocului, s-o scoţi din scârnă şi 
s-o dai unui nobil! Uite-l că vine în carne şi oase! 

(Intră Lafeu.) 

Este-aici un sfârâit de-al Norocului, sefiore, sau 


253 Comentatorii textului shakespearian consideră că numele 
respectiv ar fi cuvântul francez /a vache - vaca. 

de-al pisicii Norocului, dar nu o pisică înmiresmată 
cu mosc: una care a căzut în eleşteul spurcat al 
dizgraţiei, şi, după cum zice, a intrat până-n gât în 
mocirlă. Vă rog, señiore, faceţi cu el ce poftiţi. Căci 
arată la chip ca un biet decăzut, aiurit şi plin de 
ingeniozitate, vagabondo-derbedeu. li compătimesc 
nenorocirea, în comparaţie cu bunăstarea mea, şi îl 
las în seama sefioriei-voastre. 

(lese.) 

Parolles: Sefiore, sunt un om pe care gheara 
Soartei l-a brăzdat adânc! 

Lafeu: Şi ce vrei să-ţi fac eu? Acum e prea târziu 
ca să te mai fereşti de zgârietura ei. De ce te-ai 
jucat de-a mehenghiul cu Soarta, aşa încât s-o faci 
să te zgârie, ea, care de felul ei e-o doamnă bună şi 
nu se-nvoieşte să oploşească derbedei sub poale? 
Na, ţine-un gologan, pentru tine e! Lasă-n seama 
dreptăţii să te-mpace la loc cu Soarta; eu am 
altceva de făcut. 

Parolles: lmplor pe înălţimea-voastră să-şi plece 
urechea la o singură vorbă ieşită din gura mea! 

Lafeu: Mai vrei încă un gologan! Ei bine, fie. Ai să-l 
capeţi. Nu-ţi cheltui vorba degeaba. 

Parolles: Bunul meu stăpân: mă cheamă Parolles. 

Lafeu: Dacă te cheamă-aşa, ceri mai mult decât o 
vorbă”. Ei, păcatele mele, dă mâna! Ce-ţi mai face 
toba? 

Parolles: O, nobile stăpân, sefioria-voastră a fost 
cel dintâi care m-aţi aflat! 

Lafeu: Adevărat? Eu să fi fost? Şi tot eu am fost 


254 În limba franceză, paroles - cuvinte. Parolles îşi ortografiază 
numele cu doi / pentru a-l deosebi de substantivul comun. De aici 
jocul de cuvinte al lui Lafeu. 

cel dintâi care te-a pierdut! 

Parolles: Atunci, înălţimii-voastre îi revine să mă 
reabiliteze, deoarece prin domnia-voastră a început 
să-mi vină pierzania. 

Lafeu: Piei din ochii mei, haimana! Vrei să-mi puli 
în spinare în acelaşi timp treaba lui Dumnezeu şi 
treaba dracului? Unul te urcă-n slavă, celălalt te 
scufundă-n mocirlă. 

(Se aud trompete.) 

Vine regele! Imi dau seama după sunetul 
trompetelor. Băiete, întreabă de mine mai târziu. 
Am vorbit de tine noaptea trecută. Cu toate că eşti 
un caraghios şi-un om de nimica, de-ale gurii tot 
avem să-ţi dăm! Vino după mine! 

Parolles: Lăudat fie domnul, în numele domniei- 
tale! 

(lese.) 


Scena 3 


Roussillon. O încăpere în casa contesei. Trompete 
şi flamuri. Intră regele, contesa, Lafeu, cei doi nobili 
francezi, garda regelui şi suita. 


Regele: 
Cu ea, un giuvaer s-a dus. Şi stima 
Ne scade-n faţa lumii. Fiul tău, 

Orbit ca de turbare, n-a fost vrednic 
S-o preţuiască. 
Contesa: 
Toate-au fost demult, 
Şi, rogu-te, măria ta, să uiţi: 
A fost o răzvrătire-a tinereţii 
Când focul face sângele să fiarbă, 
Şi mintea e orbită. 
Regele: 
Scumpă doamnă, 
Am şi iertat, şi uit, deşi ţinteam 
Spre el săgeata răzbunării mele, 
Şi n-aşteptam decât să i-o slobod! 
Lafeu: 
Imi cer iertare, dar v-aş spune-un lucru: 
Greşit-a-n faţa majestăţii-tale, 
A mamei şi a doamnei lui, flăcăul. 
Dar răul cel mai mare, sie însuşi 
Şi l-a făcut, pierzând o soaţă mândră 
Ce fermeca privirile şi-auzul, 
Şi căreia trufaşe inimi, vólnic 
| s-ar supune. 
Regele: 
C-o slăvim astfel, 
Ni-i amintirea ei mai scumpă. Haide, 
Chemaţi-l. Suntem împăcaţi. Primindu-l, 
Îi voi ucide dorul de-a mai face 
Ce-a săvârşit. lertare să nu-mi ceară. 
Jignirea gravă-a fost a celei moarte, 
Şi-adânc, îmbălsămata ei relicvă 
Vom îngropa-o! Spuneţi-i să vină 
Ca un străin, şi nu ca pocăiţii. 
Voința noastră asta-i. Daţi-i veste! 

Intâiul nobil: 
Măria ta, aşa-i vom spune. 


(lese.) 
Regele: 

De fiica ta ce zice? l-ai vorbit? 
Lafeu: 

Aşteaptă hotărârea ta, mărite! 
Regele: 


Atunci, e nuntă! Mi-au venit scrisori 
Ce-l urcă-n slăvi! 
(Intră Bertram cu întâiul nobil.) 
Lafeu: 
Lui pare că-i prieşte! 
Regele: 
Mi-e firea schimbătoare... 
În mine vezi şi grindeni, şi seninuri 
De-a valma. Norii loc pot face însă 
Unor luciri de soare. Deci, te-apropie: 


E iar senin! 
Bertram: 
Greşelile-mi le iartă, 
Drag suveran; căința mea... 
Regele: 


Destul! 
Nici un cuvânt mai mult de tot, ce-a fost! 
la clipa doar prin faţa ce-ţi arată; 
Căci sunt bătrân, şi tot ce-am hotărât 
Furişul pas al Timpului încalcă 
Pân' n-apuc a-mplini. Ţi-aduci aminte 
De fiica ăstui nobil? 
Bertram: 
Cum să nu, 
Măria-ta! Dintru-nceput, cât încă 

N-ar fi-ndrăznit din limba mea, să facă 
Un crainic, inima-mi şi-o alesese: 
Şi ţinta asta da privirii mele 
Dispreţul pentru orice altă fată, 
Strâmbând obraze netede şi albe, 
Făcându-mă să cred că, de-i frumoasă 
Culoarea lor, e-un furt faţă de mândra-mi; 
Lărgind, strâmtând proporții, trăsături, 
Cât să le fac hidoase. Şi de asta, 
Şi Ea, slăvită unei lumi întregi 
Pe care însumi o iubii pierzând-o, 
Mi-a fost ca un gunoi intrat în ochi, 
Ce-mi stânjenea vederea. 
Regele: 
Bună scuză! 
Şi c-ai iubit-o parcă-ţi mai şi scade 
Ceva din socoteală, de ţi-aş cere-o! 
Dar dragostea ce vine prea târziu, 
Ca o iertare plină de căinţă, 
jigneşte-amar pe cel ce ţi-o trimite, 
Şi spune parcă: „Ce-a fost bun, s-a dus!” 
Greşim când socotim atâtea bunuri 
Ce-avem, lipsite de-orice preţ, şi-abia 
Când zac în groapă ştim ce ni se ia. 
Ades, prietenia dă s-o frângă 
O toană; ea, văzând ce-a fost, să plângă, 
Trezindu-se, iubirea. Jalea-ţi schimbe-n 
Ruşine ura, pusă să se plimbe! 
Fii clopot blândei Helen, şi-apoi uit-o! 
Spre Maudlin îţi îndreaptă-acum iubirea. 
Consimţământu-l ai. Şi eu rămân 
Pe văduv înc-o dată să-l cunun. 
Contesa: 

Dă, Doamne,-ntr-un ceas bun! De nu, mai bine 
Cât nu s-au luat, să piară viaţa-n mine. 
Lafeu: 
Vin, fiule, tu, care-ai să-ţi reverşi 
În faima casei mele faima! Dă-ne 
Un semn din parte-ţi, să lucească-n gândul 
Madlenei mele, şi să ţi-o aducă; 
Mai repede! 
(Bertram îi dă lui Lafeu un inel.) 
Pe barba mea bătrână, 
Pe fiecare fir din ea: Pe mână, 
Helena, dulcea noastră doamnă moartă, 
Tot un inel aşa văzui că poartă 
Când rămas bun ne-am luat, la curte. 
Bertram: 
Nu-i 
Inelul ei! 
Regele: 
la daţi-mi-l să-l văd, 
Căci deseori, vorbindu-i, i-l priveam 
În deget. Dar acest inel l-am dat 
Chiar eu Helenei, şi i-am spus c-atuncea 
Când soarta ei de ajutorul meu 
Nevoie-ar duce, să-mi trimită semnul 
Acesta, ca s-o scap!” Să-i smulgi putut-ai 
255 Unii comentatori ai textului văd în cuvintele regelui o aluzie la 
faptul că Regina Elisabeta dăruise Contelui de Essex un inel pe 
care să i-l trimită în cazul în care s-ar găsi într-o mare primejdie şi 
salvarea nu i-ar putea veni decât de la ea. In ajunul execuţiei sale, 
Essex i-a trimis reginei inelul, după unii prin contesa de 
Nottingham (după alţii ar fi fost prin Sir Robert Cecil). Contesa, 
însă (sau Cecil), a preferat să păstreze inelul, astfel încât regina 
Elisabeta nu a putut şti că Essex îi imploră graţierea. 


Legenda care o face vinovată pe contesa de Nottingham spune 
că înainte de moartea reginei, contesa i-a mărturisit acesteia că o 

Chiar lucrul ce-ar fi mântuit-o? 
Bertram: 
Doamne, 
Oricât v-ar fi pe plac s-o credeţi, mâna-i 
Nicicând acest inel nu l-a purtat. 
Contesa: 
Pe viaţa mea, băiete! Am văzut-o 
Purtându-l, şi-l păzea cum îşi păzeşte 

Un om vieaţa! 

Lafeu: 
L-a purtat, sunt sigur! 

Bertram: 
Messire, vă-nşelaţi! Nu l-a văzut 
Măcar în ochi. Mi-a fost zvârlit inelul 
Pe-o ferestruică, noaptea, la Florenţa, 
Înfăşurat într-un bilet în care 
Un nume se citea. Credea femeia 
Că m-ar lega astfel. Dar când i-am spus 
Că-s însurat şi n-am să-i pot răspunde 
Cum i-ar fi voia, s-a-mpăcat cu soarta. 
Inelul n-a vrut să-şi mai ia. 
Regele: 

Nici Platus**, 


păgubise de inel, fără a cunoaşte însă semnificaţia lui. Regina i-ar 
fi răspuns: „Să te ierte Dumnezeu, dacă poate, dareu nu te pot 
ierta”. 

256 Plutus, zeul bogăției, fiul lui lasion (sau lasus) şi al zeiţei 
Demeter (la romani Ceres), sora lui Zeus, zeiţa agriculturii şi a 
fructelor. Conform legendelor mitologice, Plutus a fost orbit de 
Zeus pentru a putea împărţi bogăţiile orbeşte şi nu după merit. 
Plutus nu trebuie confundat cu Pluto, numit şi Pluton, un al doilea 
nume dat zeului Hades, zeul Infernului, fratele lui Zeus, care fiind 
zeul lumii subpământene era considerat deţinătorul metalelor, prin 
urmare şi al metalelor preţioase. In felul acesta este şi el un zeu al 
bogățiilor şi a fost considerat ca atare până la naşterea lui Plutus, 

Ce ştie cum se-nbină-alchimic leacuri, 
Nu se pricepe-n tainele naturii 
Cum ştiu eu ăst inel. A fost şi-al meu 
- Oricine ţi l-a dat - şi al Helenei. 
Deci, dacă ştii că eşti ce eşti, hai, spune, 
Ce silnicii făcuşi să i-l poţi smulge, 
Căci ea şi-a luat toţi îngerii drept martori 
Că nu-l va scoate-n viaţa ei din deget 
Decât de ţi-l va da în patul nunţii 
- Şi-n el nicicând n-ajunserăţi - sau dacă, 
Fiind la grea ananghe, mi-l trimite! 
Bertram: 
Nu l-a văzut o dată bârem! 
Regele: 
Minti! 
Juri strâmb, sau eu nu ţin de fel la cinstea-mi! 
Prin asta mă constrângi la bănuiala 
La care-ar fi mai bine să nu intru! 
De se vădeşte... - nu se va vădi, 
Dar, ştiu eu? - de se dă pe faţă ura 
De moarte ce-i purtai, şi ea e moartă, 
Cum văzul ăstui giuvaer mi-arată 
Mai clar decât de i-aş fi-nchis eu ochii, 
De se vădeşte,-atunci... 
Luaţi-l de-aici! 
(Soldaţii il înşfacă pe Bertram.) 
Dovezile, oricum se-ntoarce treaba, 
Nu-mi vor găsi, mâini, temerea deşartă. 
Căci în desert m-a-nfricoşat un fleac! 


cu care de altfel este deseori confundat în legendele antice. După 
cum rezultă din textul original, regele se referă la Plutus ca la un 
alchimist care cunoaşte taina transformării oricărui metal în aur, şi 
prin urmare şi prelucrarea acestuia în juvaeruri. 

Luaţi-l de-aici. Vedem noi mai târziu! 
Bertram: 
De-ţi dovedi c-a fost al ei inelul, 
Puteţi să dovediţi c-am fost în patul 
Helenei la Florenţa, unde n-a fost 
În viaţa eil!... 

(lese între santinele.) 

Regele: 

Mă-ncearcă gânduri negre! 

Nobilul din Marsilia: 

Mărite domn, de-o fi să mă certaţi 
Ori nu, e-aicea jalba unei doamne, 
O florentină care,-ntârziind 
Cu patru poşte, mi-a predat-o mie, 
Şi eu am luat-o, cucerit de firea 
Frumoasei, care-acum e-aici, şi-aşteaptă. 
Citii pe faţa ei că-i înseninată 
Pricina ce-o aduce. Ea mi-a spus 
În dulcele ei grai că vă priveşte 
Pe majestatea-voastră şi pe dânsa. 

Regele (citeşte): 

„Prin multele lui făgăduieli cu mă va lua în 
căsătorie când i-o muri soția - roşesc mărturisind 
aceasta - mi-a înfrânt voința. Acum e văduv contele 
Roussillon, legat prin jurămintele în schimbul cărora 
i-am dat onoarea mea. Fără să-şi ia rămasul bun, 
fugi de la Florența, şi eu îl urmăresc în țara lui, ca 
să-mi găsesc dreptatea: dă-mi-o, rege! Căci tu îi eşti 
sălaş! De nu, va înflori seducătorul, şi o sărmană 
fată va pieri. 

Diana Capilet. ” 

Lafeu: Mai bine-mi cumpăr de la bâlci un ginere, 
şi, chiar de-o fi să plătesc vamă pentru dânsul, de 

ăsta nu mai vreau s-aud! 
Regele: - 
Invederând tot ce descoperirăm, 
La tine cerul s-a gândit, Lafeu! 
Aduceţi-mi jălbarii! Voi, pe conte! 
(les un nobil şi câţiva oameni din suită.) 
Mi-e teamă, doamnă, că i-au fost Helenei 
Sfârşite zilele prin rapt. 
Contesa: 
Dreptatea 
Pe cap făptuitorilor să cadă! 
(Intră Bertram, păzit.) 
Regele: 
Mă miră că soțiile ţi-s monştri 
Şi fugi de ele cum le juri credinţă! 
Cu toate astea, iar vrei să te-nsori. 
(Intră un nobil cu văduva şi Diana.) 
Ce-i cu femeia asta? 
Diana: 
Sunt, stăpâne, 
O biată florentină ce scoboară 
Din vechii Capileţi”"'. Cunoaşteţi jalba, 
Pe cât pricep, deci ştiţi în ce hal sunt. 
Văduva: 
Sunt mama ei, de-ai cărei ani şi cinste 
Işi bate joc cel împotriva cărui 
Ne-am plâns, şi voi pieri de nu ne faceţi 
Dreptate. 
Regele (lui Bertram): 


257 Faptul că Diana spune că se trage din vechii „Capileţi” ar 
putea duce la concluzia că e vorba de Capuleţii din Romeo şi; 
Julieta. Capuleţii locuiau însă la Verona. Capulet a avut un singur 
copil, pe Julieta, iar ortografierea numelui este diferită. 

Vino-ncoace. Le cunoşti? 
Bertram: 
Stăpâne, nici nu pot şi nici nu vreau 
să neg că le cunosc. Mai vor ceva? 
Diana: 
De ce-ţi priveşti aşa ciudat soţia? 
Bertram: 
Nu mi-e soţie, sire! 
Diana: 
De te-nsori 
Cândva, dai mâna care-i mâna mea; 
Dai jurământul ce mi l-ai dat mie; 
Mă dai pe mine, care-s doara mea, 
Căci legământul âstfel ne-a legat, 
Încât miresei tale mă faci mire. 
Ori pe-amândoi ne ia, ori pe niciunul. 
Lafeu (către Bertram): Bunul nume al domniei-tale 
nu i-ar veni la îndemână fiicei mele. Nu eşti bărbatul 
potrivit pentru ea. 
Bertram: 
Messire, e-o smintită şi-o stricată 
Cu care-am petrecut cândva. - Mărite, 
Onoarea preţuieşte-mi-o mai mult 
Decât gândind că vreau s-o-ngrop aici. 
Regele: 
Ce pot gândi nu-i spre folosul tău. 
Cât nu-mi câştigi prin fapte gândul. Cinstea 
Să-ţi fie mai la cinste decât zace 
În gândurile mele. 
Diana: 
Prea-mărite, 
Să spună-aici, sub jurământ, de crede 
Că fecioria nu mi-a luat-o el. 

Regele: 
Ce-i poţi răspunde? 
Bertram: 
E-o neruşinată! 
Tot lagărul cu ea s-a desfătat! 
Diana: 


Stăpâne, e-o jignire ce n-o merit. 
De-ar fi aşa, mă cumpăra mai ieftin, 
Nu-l credeţi. Ci priviţi acest inel 
Nepreţuit, fără pereche-n lume: 
L-a dat cu toate astea unei târfe, 
De-s eu aceea. 
Contesa: 
A roşit. Al lui e! 
Inelul ăsta şase generaţii 
L-au tot lăsat urmaşilor, să-l poarte 
Cu piatra lui de preţ. Îi e soţie! 
Inelu-i cât o mie de dovezi. 
Regele: 
Spuneai, îmi pare, că-ai văzut aici 
Pe cineva ce-ar fi să-ţi fie martor. 
Diana: 
Am spus, măria-ta, dar mi-e cam silă 
De-o sculă-atât de rea. Parolles îl cheamă. 
Lafeu: 
Era pe-aicea omul - dacă-i om! 
Regele: 
Găsiţi-l şi-aducâţi-mi-l. 
(lese unul din suită.) 
Bertram: 
Pe dânsul? 
Doar e ştiut că-i doar un sclav nemernic, 
Spurcat de toată stricăciunea lumii, 

Că moare dacă spune-un adevăr. 
Pot eu fi alb sau negru, după spusa-i? 
(De-o fi să spună-o vorbă!) 
Regele: 
Dar inelul? 
Cum de-i la ea? 
Bertram: 
Păi fata mi-a plăcut, 
Şi-n felul uşuratic al juneţii 
l-am dat târcoale. M-a ţinut departe, 
Mi-a-nnebunit elanul cu răceala-i, 
Şi cum dorinţa creşte când o-mpiedici, 
Căzui în laţ. Adânca-i iscusinţă 
Şi nurii ei m-au prins. l-am dat inelul; 
Şi-n schimb avui ce-ar fi avut oricine 
La preţul pieţei. 


Diana: 
Îmi încerc răbdarea! 
Ştiu c-ai respins o nobilă soţie. 
Mă poţi respinge şi pe mine. Cum 
Virtute n-ai, voi păgubi de-un soţ. 
la-ţi deci inelul! Este-al casei tale! 
Şi dă-mi-l îndărăt pe-al meu. 
Bertram: 
Nu-l am. 
Regele: 
Ce fel era inelul tău? 
Diana: 


Asemeni 
Cu cel purtat de majestatea-voastră. 
Regele: 
ÎI recunoşti? A fost al lui cândva. 
Diana: 

Eu i l-am dat, fiind eu el în pat. 


Regele: 
Povestea-i âltfel. | l-ai aruncat 
De la fereastră. 
Diana: 
Eu n-am spus minciuni! 
Bertram: 
Mărturisesc... că-al ei a fost... inelul. 

Regele: 


Te-ncurci urât. Orice nimic te sperie. 

(Intră Parolles cu un om din suită.) 

E ăsta omul? 
Diana: 
Asta e, stăpâne! 
Regele: 
Să-mi spui, băiete, dar să-mi spui cinstit! 
Ţi-o cer! Să nu te temi cumva că-ţi superi 
Stăpânul. Căci, de spui cinstit, am grijă 
Să nu păţeşti nimic. Ce ştii de dânsul 
Şi de femeia asta de aici? 

Parolles: Să nu fie cu bănat majestăţii-voastre, 
stăpânul meu a fost întotdeauna un om de onoare; 
de-a făcut şi el o poznă, două, n-a făcut decât din 
cele boiereşti! 

Regele: Haide, haide, treci la fapt: a iubit-o sau nu 
pe această femeie? 

Parolles: Pe legea mea, da, a iubit-o, sire! Dar 
cum? 

Regele: Cum, rogu-te? 

Parolles: A iubit-o, sire, aşa cum iubesc nobilii o 
femeie. 

Regele: Şi cum e asta? 

Parolles: A iubit-o, sire, şi n-a iubit-o. 

Regele: Aşa cum tu eşti şi nu eşti un derbedeu. Ce 
talger cu două feţe! 

Parolles: Sunt un biet om, şi sunt la porunca 
majestătii-voastre. 

Lafeu: E bun să bată toba, sire, dar la vorbă se 
încurcă. 

Diana: Ştii că-mi făgăduise să mă ia? 

Parolles: Ştiu, zău aşa, mai multe decât spun. 

Regele: Dar nu vrei să spui tot ce ştii? 

Parolles: Cum de nu, majestate, nu vă fie cu 
supărare! Eu le-am fost mijlocitor, cum am mai 
spus; dar mai mult decât că o iubea... Căci, ce mai 
vorbă, era nebun după ea, şi tot de Satana, de 
Furiile Infernului“”* şi de Pragurile ladului””” vorbea, 
ori de mai ştiu eu ce! Şi-atâta-ncredere avea în 
mine, totuşi, pe vremea aceea, încât am avut ştire 
că s-au culcat împreună cum am avut ştire şi de alte 
trebuşoare, ca, de pildă, de făgăduiala că are s-o ia 
de nevastă, şi de alte lucruri, care mi-ar atrage 
numai necazuri pe cap de-aş vorbi de ele, aşa că n- 
am să spun nimic din ce ştiu. 

Regele: Ai şi spus totul, afară doar de-ai mai putea 
258 Furiile (numite de grecii antici Eumenide sau Erinii) erau 
zeițele răzbunării şi pedepsirii crimelor grave, ca de exemplu 
nesupunerea faţă de părinţi, nerespectarea bătrânilor, sperjurul, 
uciderea şi încălcarea legilor ospitalităţii. Furiile erau trei surori 
având pe cap şerpi în loc de păr, iar din ochi le picura sânge. În 
unele legende mitologice Furiile sunt fiicele lui Hades, Zeul 
infernului, - dar nu şi ale Proserpinei, soţia acestuia - şi locuiesc în 
adâncurile Tartarului, aflat sub Infern. 

259 Pragurile iadului numite Lim!o (latineşte /im/us) constituie în 
credinţa creştină romano-catolică un ţinut exterior paradisului, 
servind ca sălaş sufletelor copiilor, care, deşi nevinovaţi, au murit 
totuşi nebotezaţi, precum şi sufletelor celor drepţi care au murit 


înainte de venirea lui Hristos şi prin urmare nefiind creştini nu pot 
primi după moarte răsplata raiului, cuvenită numai creştinilor. 

să ştii şi că s-au luat cu cununie, dar prea eşti 
pişicher în felul cum mărturiseşti. De-aceea, dă-te la 
o parte. 
Inelul, spui, al tău era? 
Diana: 
Da, sire! 
Regele: 
De unde cumpărat, sau dat de cine? 
Diana: 
Nu mi-a fost dat şi nu l-am cumpărat. 
Regele: 
Luat cu-mprumut era? 


Diana: 

Nici cu-mprumut! 
Regele: 

Atuncea l-ai găsit? 
Diana: 

Nu l-am găsit! 
Regele: 
De nu era al tău pe nicio cale, 
Cum de i-l daşi? 
Diana: 
Nu i l-am dat nicicând. 

Lafeu: 


Femeia asta e-o mănuşă largă, 
Măria-ta! O pui şi-o scoţi cum vrei! 
Regele: 
Inelul eu l-am dat soţiei sale 
Dintâi. A fost al meu. 
Diana: 
Păi, dinspre parte-mi, 
Aşa o fi! De unde vreţi să ştiu? 
Regele: 

Luaţi-o de-aici! Începe să-mi displacă. 
Băgaţi-o la-nchisoare! Şi pe el! 
De nu-mi arăţi de unde-aveai inelul, 
În ceasul ăsta mori! 


Diana: 
Nu spun în veac! 
Regele: 
Luaţi-o de-aici! 
Diana: 
Îmi pun chezaş, stăpâne. 

Regele: 

Acuma chiar te cred o scârnăvie. 
Diana: 

Pe lupiter, de-am cunoscut bărbat 

În viaţa mea, măria-ta eşti ăla! 

Regele: 


Atunci de ce-l învinuiai tot timpul? 
Diana: 
Fiind că-i vinovat şi totuşi nu e. 
El ar putea jura că m-am culcat. 
Eu jur că sunt fecioară şi n-o ştie. 
Mărite rege, nu-s o scârnăvie! 
(Arătând spre Lafeu.) 
Nevasta ghiujului sunt, de nu-s fată! 
Regele: 
Auzul ni-l răneşte. Plecaţi cu ea odată! 
Diana: 
Chezaşul adu-mi, mamă! 
(lese văduva.) 
O clipă, Doamne! 
Giuvaergiul ce-a purtat inelul 
Chezaşul meu se pune. lar pe domnul, 
Ce m-a nedreptăţit, cum bine ştie, 

Deşi nu mi-a făcut vreun rău vreodată, 
ÎI slobozesc pe loc. Nici nu visează 
Că, pângărindu-mi patul de fecioară 
Atunci, soţia şi-a lăsat-o grea. 
Şi moartă cum e, simte-n pântec plod. 
Ghici ghicitoarea mea: Ce-i mort, dă rod? 
Şi-acum, priviţi-i tâlcul! 
(Intră văduva cu Helena.) 
Regele: 
Mi-a luat oare vreo vrăjitoare ochii, 
să cred că văd ce văd? 
Helena: 
Nu crede, Doamne! 
Ce vezi e doar o umbră de soţie; 
Vezi numele nevestei, nu pe ea. 
Bertram: 
Ba, pe-amândouă! O, îţi cer iertare! 
Helena: 
Stăpâne bun, în patul ăstei fete 
Atât de dulce te găseam. Inelul 
Priveşte-ţi-l, şi uite-ţi şi scrisoarea 
În care spui: „Când vei putea avea 
Din degetu-mi inelul, şi-un copil 
Sădlit în carnea ta de mine,-atuncea...* 
Etcaetera. Şi asta s-a-mplinit. 
Mă vrei acuma, dublu cucerit? 


7 


Bertram: 
De poate, Doamne, dovedi ce-a spus, 
În veci de veci o voi iubi nespus! 
Helena: 
De nu spun drept cuvintele-mi senine, 
Divorțul ucigaş să ne dezbine! 
O, mamă scumpă, te mai văd în viaţă? 

Lafeu: 

Mi-au mirosit a ceapă ochii: plâng! 

(Către Parolles): Ei, Tobă-Mare, împrumută-mi o 
batistă! Aşa. Îţi mulţumesc. Aşteaptă-mă acasă. O 
să mă veselesc cu tine; şi scuteşte-mă odată de 
mofturile astea ale tale de curtean! Sunt nesuferite! 

Regele: 

De-a fir-a-păr povestea depănându-mi, 
S-o lumina, prin adevăr, şi gându-mi. 
(Către Diana): 
De eşti gingâşa floare neculeasă, 
Alege-ţi soţul: riga te-nzestrează. 
Căci doar prin ajutorul tău, păstrată 
Fu ea nevastă; tu, cinstită fată. 
Dar despre toate câte-s petrecute. 
De-om şti mai mult, ne-or fi şi mai plăcute. 
E bine. De se-ncheie nimerit 
Amarul, dulcele-i binevenit...! 
(Fanfare. ) 


Epilog 


(Rostit de rege): 

Cortina cade, regele cerşeşte. 

E totul bine, bine când sfârşeşte. 

De ne-aclamați, noi vă vom răsplăti 
Plăcându-vă mai mult din zi în zi. 

La voi îngăduință vrem s-aflăm: 
Mâini să ne-ntindeți, inimi să vă dăm. 
(les.) 

Totu-i Bine Când Sfârşeşte Bine 
Comentarii 


Primul text cunoscut al piesei este cel publicat în 
ediţia in-folio din 1623, unde figurează ca a 12-a 
comedie. Cules cu multe greşeli (neglijenţe, 
nesiguranţe) după materiale nesatisfăcătoare şi 
amendat în limitele posibilului, acest text lasă încă 
de dorit - nu este „prea bun”. 

Datarea piesei e cu totul aproximativă, deşi se pot 
aduce argumente în favoarea anilor 1602-1603 (F.E. 

Halliday) sau 1603-1604 (G.K. Hunter’). Ca şi 
Troilus şi Cresida, s-a presupus că, de fapt, Totu-i 
bine când sfârşeşte bine (All's Well That Ends Well) 
este un titlu dat ulterior comediei Răsp/ătitel/e 
chinuri ala dragostei (Love's Lubour's Wonne) din 
lista lucrărilor dramatice shakespeariene pe care a 
întocmit-o Francis Meres în Palladis Tamia, ceea ce 
ar implica datarea ei cu mult mai înainte (cel mai 
târziu 1598). Ipoteza este astăzi respinsă în general, 
dar nesiguranța persistă, mulţi cercetători fiind de 
părere că iniţial Shakespeare a redactat o variantă 
pe care a modificat-o după ce s-a retras la Stratford 
(unde, totuşi, nu i-a dat o formă definitivă). 
Confruntarea cu alte opere dramatice ale lui 
Shakespeare vine în sprijinul presupunerii că textul 
a fost redactat, cel puţin în parte, în perioada 
premergătoare reprezentării piesei Măsură pentru 
măsură (la Curte, în decembrie 1604). Cu aceasta 
Totu-i bine când sfârşeşte bine are multe elemente 
în comun - conflictele etice, tonalitatea critică şi 
sumbră,  similitudinea dintre unele personaje 
(Parolles şi Lucio, Helena şi Isabella), „trucul 
patului”, natura „juridică” a deznodământului din 
actul V. Amestecul de romantism şi realism 
pronunţat, criticarea continuă atât a personajelor 
pozitive cât şi a celor negative, forțarea sintaxei mai 
ales în cadrul versului alb datorită impetuozităţii 
gândurilor şi sentimentelor, limbajul în general 
dificil, amintesc de Troilus şi Cresida. Pe alocuri, 
după cum observa F.E. Halliday, există paralelisme 
cu Hamlet: 


260  Îngrijitorul de ediţie al piesei, 1959, în „The Arden 
Shakespeare”, Methuen, London, 1966. 

„... evidența internă sugerează că măcar o parte a 
piesei a fost scrisă cam în acelaşi timp cu Hamlet şi 
dacă citim începutul primei scene nu se poate să nu 
ne surprindă asemănarea. Într-o proză calmă, 
Helena, îndrăgostită de Bertram fără speranța 
reciprocităţii, îşi exprimă durerea sub paravanul 
mâhnirii pricinuite de moartea tatălui ei, iar întâiele 
ei cuvinte, enigmatice, amintesc în chip curios de 
Hamlet: «Mi-ascund durerea, da, dar o şi-ncerc». 
Lafeu rezumă sfatul Regelui Claudius: «jelania cu 
măsură e dreptul morţilor; durerea fără frâu, 
vrăjmaşa celor vii», jar Contesa pe acelea date de 
Polonius lui Laert atunci când îşi binecuvântează 
fiul, pe Bertram, care pleacă (urmează cititul, |, 1, 
60-64). Shakespeare trebuie să fi avut piesa Hamlet 
în minte când a scris acestea, iar monologul Helenei 
- ceva mai departe - poartă amprenta autentică a 
țesăturii şi stilului din Hamlet: 

«Am să mă mângâi doar cu strălucirea-i/Stând în 
lumina lui; dar nu prin preajmă.-i:/.../... Să-l văd 
mereu, ce dulce,/Ce dureros era; să-i 
desenez/Sprânceana-n arc, ochiul de şoim şi 
părul/Cârlionţat, pe tabla în inimii. /.../>. 

Se poate ca foarte multe alte versuri să fie 
comparabile, dar asemănarea nu are rost să fie 
extinsă. În Hamlet stilurile  shakespeariene 
precedente sunt fie contopite şi încorporate în noua 
poezie dramatică, fie dramatizate prin funcţia lor, 
dar Totu-i bine când sfârşeşte bine nu este o 
sinteză, ci un muzeu, o expoziție retrospectivă de 
stiluri. /.../.. piesa e plină de distihuri învechite şi 
până şi strofa din Venus şi Adonis, abandonată de 
mult, apare din nou. /.../ Totuşi nu expoziția 

retrospectivă a stilurilor din Totu-i bine când 
sfârşeşte bine este chiar atât de surprinzătoare - 
Shakespeare putea să scrie pasaje întregi în 
maniera sa timpurie - ci expoziția prospectivă, 
anticiparea unei maniere mult mai târzii decât cea 
din Hamlet /../... Stilul şi construcțiile sunt 
caracteristice vorbirii obişnuite, când legătura dintre 
ritmuri şi versificaţie este prea puțin evidentă, când, 
pe scurt, versurile au ajuns la granița cu proza”. 

Sursa piesei este a noua novella (Giglietta di 
Nerbona) povestită de Boccaccio în cea de a treia zi 
în Decameronul şi tradusă în limba engleză de 
William Painter în The Palace of Pleasure (Palatul 
plăcerii, probabil ediţia a 3-a, 1575). Este posibil ca 
Shakespeare să fi folosit şi traducerea franceză a 
Decameronului efectuată de Antoine le Maçon, 
pentru că atmosfera din 7otu-i bine când sfârşeşte 
bine este, după cum a subliniat G.K. Hunter, 
categoric franceză. 

Shakespeare se îndepărtează considerabil de 
Boccaccio în mai multe sensuri, astfel: comprimă 
timpul acţiunii dramatice, nu respectă întotdeauna 
succesiunea evenimentelor, adaugă personaje noi şi 
importante (Contesa, Lafeu, Parolles), recreează 
figura regelui Franţei, Helena e săracă spre 
deosebire de Giglietta etc. 

Dificultăţile legate de clasificarea piesei stăruie şi 
la ora actuală, după ce s-a simţit nevoia unui atribut 
restrictiv pe lângă „comedia” menţionată în canonul 
shakespearian din 1623 şi chiar folosirea altui 
termen. Se pare că  etichetările „comedie 


261 F.E. Halliday, The Poetry of Shakespeare's Plays, 1954. 
Duckworth, London, 1964, pp. 141-143. 

sumbră/intunecată” şi mai ales „problem play”, cu 
revizuirea conţinutului acestui termen pentru că în 
Totu-i bine când sfârşeşte bine nu există evaluări 
ireconciliabile ale experienţei centrale - sunt cele 
mai frecvente. „Problema Helenei”, arată Schanzer, 
„nu poate fi calificată astfel («problem play», n.n.) 
decât numai dacă prin ea înțelegem «dificultate» 
mai curând decât «perplexitate morală» ”®?, Tillyard 
însuşi, care a lansat voga termenului, se vede nevoit 
să-l ajusteze folosind polisemia în chip de calambur: 

„Hamlet şi Troilus şi Cresida sunt «problem plays» 
(piese de probleme) pentru că tratează şi expun 
probleme interesante; Totu-i bine când sfârşeşte 
bine şi Măsură pentru măsură, pentru că sunt 
probleme (piesse-problemă)'*. 

Lăsând la o parte numeroasele imperfecţiuni ale 
textului care ne-a parvenit, să desprindem câteva 
remarci cu caracter lingvistic făcute de comentatori 
a căror limbă maternă este engleza. Hunter atrage 
atenţia asupra folosirii polisemantice a unor cuvinte 
semnificative din punct de vedere tematic: 

„Cuvintele «virtute», «honour», «nature», 
«fortune» şi derivatele lor apar mereu în piesă; mai 
în importantă, totuşi, decât simpla lor repetare este 
varietatea întțelesurilor pe care trebuie să li-l 
smulgem: «virtuce» (virtute) este ostăşescul virtus, 
fapta unui virtuoz, castitate, precum şi perfecțiune 
morală; «honour» (onoare) este faimă militară, 
sânge albastru, castitate, reputație civică; «fortune» 


262 Ernest Schanzer, The-Problem Plays of Shakespeare, 1963, 
Routledge, London. 1905, p. 7. 
263 E.M.W. Tillyard, Shakespeare's Problem Plays, Toronto, 1949, 
pa, 

(soartă; noroc) nu este numai împărțiturul distincţiei 
sociale ci şi al destinului individual, «nature» 
(natura) este zămislitoarea dragostei precum şi 
distrugătoarea  virginității,  păstrătoarea ordinii 
sociale dar şi instigatoarea la revoltă. 

Insemnătatea acestor termeni şi a ideilor bazate 
pe ele reiese din intregul text; se subsumează 
concepției lui Shakespeare /.../ şi arată cât de 
complexă a fost perspectiva din care a privit el 
materialele simple cu ajutorul cărora şi-a construit 
drama”. 

Rossiter, printre altele, face constatările de mai 
jos: 

„Acest vălmăşag de stări sufleteşti concordă cu 
ambiguitatea unor părți din lucrare. Stilurile sunt 
foarte amestecate şi o generalizare este extrem de 
anevoioasă. In unele locuri autorul complică, 
laborios, ceea ce este mai puțin profund şi dificil 
decât pare; pe când în altele versurile au înțelesuri 
sau Subtilități mai profunde şi mai cuprinzătoare 
decât cele explicitate de context” ®. 

„Există semne şi urme de plictiseală de-a lungul 
piesei - plictiseala spiritului creator care nu poate 
controla intelectul şi voința care nu trebuie să 
controleze intelectul şi voința (acestea plănuiesc 
intriga) şi totuşi aici ele inhibă fluxul unificator, 
lăsând opera marcată sau deteriorată de 
«neregularități» sau «fragmentare» 5°, 

Cu privire la conţinutul piesei, la mesajul şi 


264 G.K. Hunter, Op. cit., p. XLIII. 

265 A.P. Rossiter, Angel with Horns, 1961, Lengmana, London, 
1970, p. 100. 

266 /bid., p. 105. 

organizarea ei, la personaje şi rolul acestora, se pot 
spune - şi s-au spus - atâtea lucruri în 
contradictoriu, încât la dificultăţile lingvistice se 
adaugă, „armonios”, dificultăţile de interpretare 
care, până la urmă, nu par rezolvabile decât prin... 
antilogii de genul celei exprimate de Cresida: 
„Adevărul este că e adevărat şi nu e adevărat”. 

Problemele apar începând cu titlul piesei, 
reinterpretat de unii critici: „Nu totu-i bine când 
sfârşeşte bine” (un precedent fusese creat de titlul 
„Mult zgomot pentru nimic/notare”). Ridley merge şi 
mai departe, nu fără justificare: 

„Totu-i bine când sfârşeşte bine - așa anunţă 
vesel pagina de titlu şi reacția instinctivă a 
majorității cititorilor este de a obiecta că dacă 
povestea asta «sfârşeşte bine» înseamnă că totul 
este cât se poate de rău. Şi lăsând la o parte 
nemulțumirea generală față de tonul piesei şi mai 
ales fată de deznodământ, încercăm tot timpul 
sentimentul că am fost înşelaţi sau cel puțin luati 
peste picior, mai-mai că Shakespeare caută cu tot 
dinadinsul să ne împiedice să luăm o decizie cu 
privire la intenţiile sale”. 

În 1931 W.W. Lawrence, după cum subliniază 
Hunter, revoluţiona atitudinea noastră faţă de Totu-i 
bine când sfârşeşte bine în lucrarea sa 
Shakespeare's Problem Comedies, (New York), 
demonstrând că intriga piesei e strâns legată de 
poveştile şi basmele populare şi că este, de fapt: 

„... O îmbinare a două episoade tradiționale: (1) 
vindecarea regelui şi (2)îndeplinirea sarcinilor. In 
poveştile de primul tip o persoană săracă sau 


267 M.R. Ridley, Shakespeare's Plays, London, 1937, p. 150. 

dispreţuită îşi realizează o dorinţă cunoscând taina 
bolii de care suferă regele şi vindecându-l. In 
poveştile de al doilea tip o persoană (de obicei o 
soție) trebuie să ducă la bun sfârşit mai multe 
sarcini aparent imposibile ca să poată trăi în fericire; 
contrar tuturor aşteptărilor, ea le îndeplineşte şi 
pretinde răsplata, care i se acordă”**. 

Reinterpretarea intrigii pe baza basmului, unde tot 
felul de minuni sunt cu putinţă, diminuează, e 
adevărat, şocul produs de neverosimilul 
întâmplărilor din piesă; dar şi basmul îşi are legile şi 
limitele lui care nu-i îngăduie să încalce prea mult 
firescul şi logica normală. În planul literaturii culte, 
basmul pentru oameni mari care este capodopera 
lui Swift Călătoriile lui Gulliver (cu aceasta piesa lui 
Shakespeare are în comun şi tonalitatea) vorbeşte 
în acest sens: de îndată ce depăşim faza de şoc a 
întâlnirii cu piticii, uriaşii, caii înţelepţi sau yahoo-ii, 
ne împăcăm foarte bine cu logica „interioară” a 
textului, logica inteligibilă şi consecventă a faptelor, 
atitudinilor sau personajelor. Dar în Totu-i bine când 
sfârşeşte bine basmul nu se mai justifică „în 
continuare”, fiind  suprasolicitat de elementele 
specifice genului dramatic sau în vers, acestea fiind 
suprasolicitate de elementele specifice basmului, tot 
astfel după cum pentametrul iambic sau alte tipare 
versificatorice sunt suprasolicitate de „presiunea 


268 G.K. hunter. Op. cit., p. XXX. De remarcat că în acelaşi an 
1931 Mareui Beza, în Shakespeare in Roumania (Dent, London, pp. 
17-18), semnala asemănarea dintre povestirea lui Boccaccio (şi, 
implicit, dintre Totu-i bine când sfârşeşte bine) şi episodul de tipul 
al doilea prezent într-un basm aromân, reproducând textul 
respectiv din P. Papahagi, Basme Aromâne, Bucureşti, 1905, pp. 
254-257. 

gândului”. 

Într-adevăr, afară de cazul când în viitor criticii vor 
descoperi noi repere mai sofisticate decât cele 
existente, care să motiveze orice „neregularităţi” şi 
„fragmentări”, acestea rămân ca atare - nu „sunt şi 
nu sunt”; „sunt”. 

Cu privire la intriga principală Hunter, după ce 
recunoaşte că interpretarea lui W.W. Lawrence 
„este corectă, cel puțin la un nivel al intenției lui 
Shakespeare şi că forma dramatică pe care o 
descrie este prezenta”, intervine cu observaţii 
critice de felul următor: 

„=. Ceea ce este adevărat despre un singur 
element din Totu-i bine când sfârşeşte bine nu este 
negreşit adevărat despre întreaga piesă şi, de fapt, 
alte elemente detaliază şi complică viziunea lui 
Lawrence. 

Chiar şi în cadrul intrigii descrise de Lawrence 
apar factorii care complică lucrurile pentru că cele 
două elemente de poveste populară tradițională nu 
sunt tratate din acelaşi punct de vedere. Dacă 
Helena este «fata deşteaptă» în «vindecarea 
regelui», trebuie să recunoaştem că deşteptăciunea 
ei în «îndeplinirea sarcinilor» e foarte diferită; prima 
deşteptăciune este o virtute pozitivă, a doua, una 
negativă, iar reacțiile noastre trebuie să se schimbe 
de la una la alta sau să găsească un factor de 
mediere care să le explice pe ambele. Dar această 
diferență este ignorată, nu numai de Lawrence ci de 
cei mai mulţi critici, astfel că structura reală a 
intrigii este denaturată”; (se susține că Helena nu 
este niciodată virtuoasă pasiv, ci că prin voința ei 
domină evoluția intrigii şi pune la cale coincidențele; 

de fapt, în a doua jumătate a piesei, Helena 
ispăşeşte pentru „dragostea ei ambițioasă”, 
renunțând la situația ei privilegiată acum, iar despre 
călătoria ei la Sf. Jaques, prin Florența, ni se spune 
Clar în piesă că este o călătorie a pocăinţei şi 
abnegației - rezumatul nostru)". 

Peter Ure nu este întru totul de acord cu punctele 
de vedere exprimate de Hunter: 

„... în prima jumătate a piesei (vedem) crearea 
unei eroine de un tip shakespearian caracteristic. Ca 
şi Perdita, Miranda, Hermiona sau lmogena, ea 
poate participa la elaborarea a ceea ce Iosif al lui 
Thomas Mann numea o poveste divină fără să-şi 
piardă trăsăturile ei omeneşti, farmecul, 
sensibilitatea senzorială, anxietatea, sensul a ceea 
ce înseamnă a trăi ca ființă omenească, prin 
antilogii care sfidează calculul obişnuit dar care pot 
fi rezolvate numai printr-o întâmplare miraculoasă: 

«O, atuncea fie-ţi milă/De cea care nu poate- 
alege-afară/De-a da şi iar a da, ştiind că pierde,/Şi 
cată dar nu spre-a găsi, trăind/in mută fericire unde 
moare» (|, 3, 204-208). 

Marea enigmă din Totu-i bine când sfârşeşte bine 
stă in aceea că, deşi antilogiile sunt rezolvate şi 
totalul corect e dat la sfârşitul paginii - Helena îl 
capătă pe Bertram la incheierea actului V - nu avem 
sentimentul că suma a fost calculată în cea mai 
elegantă şi convingătoare manieră. Ar fi prea brutal 
să spunem că eroina făcătoare de minuni din 
primele acte s-a transformat într-o negustoreasă în 
actele următoare. Despre Helena din a doua 
jumătate a piesei nu mai avem cunoştinţă defel. 


269 G.K. Hunter, cit., pp. XXX-?XXXI. 

Atunci când apare (mai ales în III, 7 şi IV, 4), ea 
combină oarecare reflecții morale cu foarte multe 
chestiuni privind doar modul cum să aranjeze 
treburile în aşa fel încât să ducă la bun sfârșit 
condițiile impuse de Bertram în incalificabila lui 
scrisoare. Uneltele ei (în sine nici nu par a fi mai 
mult decât atât) sunt văduva florentină şi fiica ei 
Diana, pe care Bertram încearcă s-o seducă. Fără ca 
el să ştie, Helena i se substituie Dianei în patul lui 
Bertram; în timpul complexului deznodământ, 
această faptă precum şi identitatea Helenei sunt 
dovedite printr-o serie de revelări raționale, cu 
ajutorul inelului şi al mărturiilor. Totuşi, Helena, care 
este cheia de boltă a narațiunii şi, tehnic vorbind, 
rămâne factorul motrice incontestabil, a devenit 
chiar mai neutră şi subordonată decât era Bertram 
în primele acte, deşi povara «imposibilităţilor» pe 
care o poartă este acum mult mai grea”. 

Intriga secundară, a lui Parolles: 

„=. este încă un factor care complică lucrurile. 
Lawrence îl înlătură ca fiind, în general, irelevant: 
«Această intrigă secundară este curios de 
independentă de acţiunea principală; mult mai 
independentă decât se întâmplă în mod obişnuit în 
opera de maturitate a lui Shakespeare». Această 
independență, totuşi, este reală numai dacă privim 
intrigile ca simple narațiuni - istoria lui Bertram ar 
putea progresa fără istoria lui Parolles; dar într-un 
sens organic mai vital ambele sunt interdependente 
- istoria lui Bertram nu ar mai avea aceeaşi 
semnificaţie fără cea a lui Parolles. Unul îl parodiază 

tot timpul pe celălalt. Parolles şi Helena sunt aşezaţi 
de o parte şi alta a lui Bertram, cam ca îngerii buni 
şi îngerii răi dintr-o moralitate...”"!. 

Acestei optici a lui Hunter i se opune Peter Ure: 

„... NU există nimic care să-l lege pe Parolles de 
Bertram în aşa fel încât să sugereze că el este 
«geniul rău» sau că demascarea lui ca fanfaron şi 
laş în una din cele mai strălucite scene dramatice 
(IV, 3) face parte dintr-un proces educativ care-l 
ajută pe Bertram să se maturizeze, să-şi dea seama 
ce este el cu adevărat, şi că «onoarea» lui are 
picioare de lut”"?. 

În piesa precedentă, Troilus şi Cresida, am 
constatat prezenţa unor „teme principale” care, 
împreună cu alte elemente, an avut un rol 
unificator, de „articulare” a întregii lucrări. Teme 
principale există şi în Totu-i bine când sfârşeşte 
bine, chiar dacă sunt mai puţin evidente fiind mai 
puţin accentuate şi mai slab coordonatoare. Într-o 
ordine ce s-ar putea să nu fie cea corectă, s-ar 
părea că primul loc ar trebui acordat unei 
generalizări pe care o face Întâiul nobil în spiritul 
calamburului Cresidei şi în acela al unor calambururi 
asemănătoare chiar din Totu-i bine când sfârşeşte 
bine, semnalate ceva mai departe (e posibil să nu 
fie întâmplătoare): 

„Urzeala vietii noastre e umplută cu fire 
amestecate: laolaltă-s şi binele şi răul; virtuțile ar fi 
mândre dacă n-ar primi tot timpul palmele greşelilor 
ce săvârşim. Şi crimele ce le facem ar putea să 
deznădăjduiască omenirea dacă n-ar mai fi îndulcite 

de virtuți”, (IV, 3, 68-71). 

Întâiul nobil se referă la Bertram, personajul pe 
care l-a caracterizat încă Samuel Johnson, s-ar părea 
definitiv: 

„Nu-mi pot împăca inima cu Bertram: un om nobil 
fără generozitate, tânăr nesincer, care se însoară cu 
Helena ca un laş şi o părăseşte ca un destrăbălat; 
când dânsa moare din cauza cruzimii lui, el se 
furişează acasă ca să se căsătorească a doua oară, 
e acuzat de o femeie pe care a necinstit-o, se apără 
cu minciuni şi o răsplătit cu fericirea”. 

Lăsând la o parte comportarea vitejească în luptă, 
Bertram ar fi putut să dea dovadă de unele virtuţi 
morale, dar nu le-a manifestat palpabil niciodată, 
nici măcar după „convertirea” finală, 
neconvingătoare şi prin versificaţie: „De poate 
doamna dovedi ce-a spus,/În veci de veci o voi iubi 
nespus” („If she, my liege, can make me know this 
clearly/I'll love her dearly, ever, ever dearly - V, 3, 
320-321). El nu evoluează, spre deosebire de 
Helena, rămânând acelaşi „băiat pripit şi neînfrânat” 
cum îl numea mama sa Contesa (III, 2, 26; cf. şi 
„Bertram mi-e fiu dar mi-l gonesc din sânge” - ibid., 
66-67 etc.), deşi, temându-se că Regele s-ar putea 
să-l pedepsească aspru pentru comportarea faţă de 
Helena, Contesa îl roagă pe acesta să-l ierte şi 
foloseşte cuvinte asemănătoare cu cele rostite 
despre sine: „A fost o răzvrătire-a tinereții/Când 
focul face sângele să fiarbă/Şi mintea e orbită”, (V, 
3, 5-8). lar „crimele” lui nu sunt „îndulcite de 
virtuţi”, aprecierea eronată a nobilului găsind ecou 
şi la alte două personaje: „Parolles: A iubit-o, sire, şi 
nu a iubit-o”, (subl. n. - V, 3, 250) şi „Diana... E 

vinovat şi totuşi nu e”, (subl. n. - V, 3, 294). 

Helena însăşi, cum s-a văzut, urmează o stranie 
sinusoidă a virtuţii în acţiunile sale. În vorbire poate 
cobori până la nivelul abject al lui Parolles cel 
spurcat la gură ca Tersit, cu care discută problema 


virginităţii (este adevărat într-un mod 
„nestânjenitor” pentru contemporanii lui 
Shakespeare - |, 1, 122-213), după ce, într-un 


monolog, îşi analizase gândurile nu tocmai limpezi: 
se acuzase de „fantezia idolatră” ce „va să 
sfinţească” urmele lui Bertram, declarase că-l 
iubeşte pe Parolles de dragul stăpânului său şi că, 
deşi e un mincinos şi un laş, „... nu-i meteahnă care 
să nu-l prindă! şi făcuse generalizarea 
semnificativă: „... când în vântul rece-al 
cuminţeniei/Şi-arată hârea de oțel virtutea,/Îmi spun 
că prea ades vedem/Pe inţelepţi slujind 
deşertăciunii”, (ibid., 109-117). 

Tot într-un monolog, Contesa are cuvinte critice la 
adresa propriei ei tinereţi („la fel greşeam”), ca să 
ajungă la concluzia: „A; firii suntem toți. Şi-acest 
crud spin/E-n chip firesc în roza tinereții./Şi-al 
sângelui e spinul, prin destin”, (l, 3, 137-139). 
Regele, la rândul lui, se priveşte critic:.. „Mi-e firea 
schimbătoare.../În mine vezi şi grindeni şi 
seninuri/De-a valma”, (V, 3, 32-31). Adresându-i-se 
lui Parolles, are şi o vorbă bună pentru el: „... eşti şi 
nu eşti an derbedeu”, (subl. n. - V, 3, 251). 
Măscăriciul (Lavache) recunoaşte cinstit, 
generalizând în acelaşi timp: „Sunt şi am fost, de 
când mă ştiu, o creatură păcătoasă/, Cum eşti şi 
dumneata, şi tot ce e carne şi sânge”, (|, 3, 33-35). 

Desigur, îmbinarea de trăsături bune şi rele într- 

un acelaşi personaj este specifică artei portretistice 
a lui Shakespeare; dar poate fi socotită temă fiindcă 
nu e numai ilustrată ci şi discutată, şi încă într-un 
mod aparte (generalizări, justificări, calambururi 
semnificative). 

Tema dragostei e pusă în lumină de Contesă, ca 
povară dată lui Bertram: „Pe toţi iubeşte-i, în puţini 
te-ncrede,/Rău nimănui nu face, iar duşmanul/Să-ţi 
simtă forţa fără să-l zdrobeşti!”, (I, 1, 60-62). Pe 
marginea acestor rânduri, Charlton face 
următoarele comentarii: 

„Sumara ei enunțare a preceptelor poate da 
impresia că o pune în gardă prudenta caracteristică 
a lui Polonius şi că «Rău nimănui nu-i face» 
presupune doar o bunătate pasivă ce nu depăşeşte 
virtutea politică, idealul lui Polonius  /.../. Dar 
catalogul Contesei incepe cu comandamentul «Pe 
toţi iubeşte-i», care nu este câtuşi de puțin în 
spiritul acestuia. Următorul articol, «în puţini te- 
ncrede», /-/ dictează cunoaşterea vieții. Cu toate 
acestea, cunoscând nedesăvârşirea muritorilor, ea 
condamnă cu bunătate. /../ Auzind despre 
infracțiuni, ea confirmă că «nu dau crezare la tot ce- 
am auzit despre tine», deşi rațiunea rece o convinge 
că acuzatul e destul de nebunatic ca să comită 
crima şi destul de abil ca ticăloşiile să-i reuşească; 
cu şi mai multă mărinimie, ea îşi atribuie bunătatea 
unei pretinse  «încetineli». /.../. lar aprecierea 
infailibilă a valorilor umane, suficient de 
consecventă pentru a-i înfrânge prejudecata 
maternă, apare luminos în lupta care se dă în 
sufletul ei pentru întâietatea Helenei sau a 

propriului ei fiu”. 

Lafeu: 

„.„.. Ca bărbat, e normal să fi cunoscut mai des 
experiența vieții aspre. Glumele limbajului acestei 
vieți, mai puțin savuroase, apar mai frecvent în gura 
lui. Dar şi la el, exigentele anilor nu fac decât să 
întărească instinctul  toleranței, dragostei. Si 
omeniei. /.../. Merge până acolo încât îşi scuză 
facerea de bine spunând că e un mod de a se 
distra... 4. 

În acelaşi mod, Regele: 

„... În ciuda vârstei şi a bolii, are, în general, o fire 
atât de bună încât, în chip necesar, Îşi dă în vileag 
virtutea. În spatele rangului său el este un om 
printre alți oameni şi prietenia cu Lafeu este cea 
dintre două ființe a căror viaţă s-a îmbogățit datorită 
feluritelor lor experiențe. Intimitatea stabilită între 
ei,  persiflările  reinnoitei lor  camaraderii de 
odinioară, schimbă tonul etichetei de la Curte” ”. 

Helena îşi riscă viaţa pentru a-l salva pe rege de la 
moarte, indiferent dacă leacul  „miraculos” 
(„ceva/Ce-ntrece iscusința tatălui meu” - doctorul, 
n. n.) „va fi sanctificat/De cei mai norocoşi aştri din 
cer”, dacă este un act de graţie divină sau dacă 
„misterul” real, nu folcloric, rezidă într-o dragoste 
de oameni dusă până la sacrificiul de sine. Această 
ultimă interpretare ar fi, de altfel, în consonanţă şi 
cu sacrificiul de sine al Helenei în dragostea ei 
pentru Bertram, deci în dragostea pentru un 

partener de sex opus, care, şi ea, - cel puţin aparent 
- „nu caută la ale sale”, căutând „să dea şi iar să 
dea, ştiind că pierde”, (|, 3, 223 şi urm.) Aceasta, cu 
toate că e conştientă, sporadic măcar, de ticăloşia şi 
„orbirea” bărbaţilor; ca în replica următoare, unde 
„făpturi ciudate” pare să fie un eufemism: 

„Ah, ce făpturi ciudate sunt bărbații!/Alintă-atât de 
gingaş ce urăsc,/Când gândul păcălit mânjeşte 
bezna,/Şi pofta cărnii-şi află-ndestularea/Cu cea 
urâtă, luată drept cea dragă!” (IN, 4, 21-23). 

Marylin Frenck discută pe larg problema iubirii 
dintre sexe aşa cum este ea oglindită în Totu-i bine 
când sfârşeşte bine şi cele câteva extrase de mai 
jos, nedreptăţind amănunţita analiză a autoarei, 
reproduc totuşi câteva puncte esenţiale: 

„În Mult zgomot pentru nimic Shakespeare a 
imaginat consecințele pe care le are asupra 
societății libertatea sexuală a femeilor nemăritate şi 
le-a găsit dezastruoase. In Totu-i bine când sfârşeşte 
bine el examinează consecințele sociale pe care le 
determină libertatea sexuală a unui mascul legitim 
şi le găseşte la fel de dezastruoase, deşi în ambele 
cazuri victimele sunt femeile. 

Femeile şi cei doi măscărici participă la discutarea 
problemelor sexuale ale piesei. In scenele împotriva 
cărora obiectează uneori criticii, dialogul dintre 
Parolles şi Helena şi cel dintre Lavache şi Contesă, 
se atestă realitatea vieții sexuale. In dialogul ei cu 
Bertram, Diana - semnificativ numită astfel - 
stabileşte idealul vieţii sexuale, norma feminină a 
unirii prin lege. /.../ 

/.../ Principiul feminin al legalității, întruchipat de 
Helena şi Contesă, se opune sexualității ca 

dorință /.../ 

SA 

Păstrarea virginitătții, pretinde Parolles, este 
împotriva «legii naturii»; totuşi, virginitatea este şi o 
marfă «vandabilă». /.../ Ca şi Cresida, Helena vede 
în politica sexuală un târg, ea însăşi fiind atât 
negustorul cât şi marfa, şi urmăreşte cel mai ridicat 
preț posibil; recunoaşte că politica sexuală e un 
război. /.../ 

/,../ Helena se simte nevrednică, o ciută în fata 
leului Bertram, dar se preţuieşte indeajuns şi-şi 
prețuieşte indeajuns şi viața ca s-o controleze în 
singura sferă în care poate dispune de un oarecare 
control. 

Îndată după acest dialog, Helena judecă situaţia 
dificilă a lui Bertram, fără invidie, numai cu 
supunere şi devotare. Bertram /.../ Are libertatea de 
a se mişca, posibilități. EI vrea să aibă «o mie de 
amoruri», o mie de experiențe. Ea nu are nicio 
putere, nu poate face altceva decât să-i dorească 
binele. /.../ 

/../ Atât Helena cât şi Parolles recunosc că 
sexualitatea e firească şi că principala funcţie a 
femeii este cea a reproducerii. Problema este cum 
pot oamenii controla această înclinaţie firească. 
Parolles subliniază că bărbaţii o controlează prin 
voință - dorință şi putere fizică. Helena susține că o 
va controla prin voinţă - castitatea constantă. 

Lavache reia firul acestei conversații în dialogul 
său cu Contesa şi-l suceşte şi răsuceşte atât încât 
devine un nod de nedesfăcut. /../ Tonul 
comentariilor sale e amar şi nefericit; acestea sunt 
date ale naturii, dar ele îl mâhnesc. Dorinţa şi 

inconstanța sunt în slujba diavolului. Singura 
salvare, o femeie bună, e greu de găsit, dar chiar 
dacă s-ar găsi, şi această situaţie ar fi de plâns. 

VAA 

/../ Lavache e amărât şi furios din cauza 
existentei sexualității: atât libertatea cât şi 
constrângerea în viața sexuală duc la nefericire, fie 
sub forma vinovăției, fie sub cea a frustrării. El 
vorbeşte despre toate acestea Contesei, care, se 
poate presupune, este deasupra unor asemenea 
probleme. Cei doi reprezintă extremele reacției 
sexuale. Principalele personaje se situează între ei. 
Helena, cea mai apropiată de Contesă, este sexuală 
şi doreşte o oarecare libertate, dar numai libertatea 
alegerii; între timp ea va rămâne castă. Şi Diana 
(care la nivelul mitic se culcă cu Bertram) doreşte o 
alegere, dar nu aşteaptă ceremonia, împingând prea 
departe dorința ei de libertate. Bertram realizează 
libertatea sexuală şi nu încearcă sentimentul de 
vinovăție al lui Lavache, dar plăteşte cu prețul 
integrității morale (cel puțin în ochii noştri). 

Dorinţa ideală, puternică, nu există la femei decât 
dacă ele sunt în afara legii /.../. /.../ 

Structura piesei reflectă structura ei valorică. Ea 
este «masculină», /ineară şi cauzală, cu o intrigă 
complicată dar cu  intercalarea multor scene 
«feminine», segmenti care se grupează în jurul ideii 
centrale şi sunt esențiale pentru intrigă. (După 
primii doi segmenţi - cele două conversații) 
(urmează) cel de al treilea, fundamental, dialogul 
dintre Helena şi Rege, cu tonul lui ritualistic şi 
incantatoriu, cu referirea continuă la un tărâm divin 
şi cu folosirea rimei. Principiul feminin al unirii prin 

lege insistă asupra capacității sale de a insănătoşi 
societatea; dacă, atunci când i se oferă posibilitatea, 
el dă greş, atunci să fie distrus şi amestecat de-a 
valma cu principiul feminin ostracizat - numit 
«târfă» - şi scos total de sub jurisdicție. Dacă 
reuşeşte, să se asocieze cu principiul masculin 
pentru a sintetiza societatea. Dar pentru ca 
aspectului legitim să i se dea măcar şansa de a 
vindeca, Regele trebuie să-i fie binevoitor, trebuie 
să fie capabil să vadă caracterul «binecuvântat» a/ 
calităților pe care le posedă”"*. 

Tema realitate-aparență este exemplificată prin 
cei doi protagonişti şi prin Parolles. Helena, modestă 
ca obârşie şi modestă ca fire, „o fecioară săracă şi 
neînvăţată” (cum o caracterizează Contesa, prima 
care-i recunoaşte virtuțile) se dovedeşte mai 
puternică decât prea învățații doctori şi ca voinţă şi 
moralitate mai puternică decât Bertram. Acesta din 
urmă nu este nobil decât prin titlu. Parolles, cel mai 
„jonsonian” personaj al lui Shakespeare, deşi în 
multe privinţe seamănă cu Falstaff, e un miles 
gloriosus şi un Capitano din commedia dell'arte. E 
un laş şi un fanfaron şi, cum sugerează şi numele pe 
care-l poartă, numai „vorba” e de el; după ce e prins 
de soldaţii francezi la Florenţa, îşi trădează stăpânul, 
şi îşi recapătă libertatea, e foarte fericit cu o simplă 
existenţă animalică: „N-am să mai fiu în oaste./Ei şi? 
Dar voi mânca, bea şi dormi/La fel de dulce ca un 
căpitan!/Ce sunt, mă face să trăiesc/.../... Te 
răceşte/Aprindere-n obraji! Şi să trăieşti, /Parolles, 
chiar şi-n ruşine, la căldură!/Eşti mai ferit!” UV, 3, 

371-378). 

Tema este discutată de rege într-o replică 
memorabilă în care, adresându-i-se lui Bertram, 
proclamă egalitatea naturală a oamenilor. Totodată, 
prin cuvintele Regelui, Shakespeare defineşte 
„onoarea/cinstea” adevărată (după nenumăratele ei 
interpretări şi ilustrări din piesele de până acum), 
sensul pe care ar trebui să-l aibă, în cadrul 
raportului „realitate  - aparenţă”, cuvântul 
polisemantic honour: 

„Te uiţi la ea de sus căci n-are-un titlu,/Pe care- 
atât de lesne i-l pot da!/Ce straniu lucru! Sângele 
din noi,/Vâscos, şi cald, şi roşu e-n oricare,/Pus 
laolaltă, nu-l mai poti distinge./Dar câte nu-l 
despart! Chiar de-ar fi dânsa/O culme-a meritelor, 
nu ti-ar place/Fiindcă-i fata unui vraci sărman./Cum 
n-are-un „nume”, îi deteşti virtutea!/E strâmbă-o 
judecată ca  aceastal!Sorgintea meritelor e 
sfințită/Când vin de jos, din fapta săvârşită,/Când 
umfli titlul fără de virtute,/Onoarea-i vorbă goală, 
gol de bute./Nici binele, nici răul n-au blazon./Nu 
cauţi faptei ighemonicon./Mintoasă-i tânăra, bogatii- 
s  nurii:/Moştenitoare-i tronului  naturii!/Aşa œe- 
nnobilată. Cela ce-ți/Pretinde să-l slăveşti pentru 
dispreț,/Nu-i pe măsura naşterii slăvite!/Ne-aduc 
cinstire faptele cinstite/Şi nu strămoşii!” (II, 3, 124- 
144). 

O altă temă importantă a piesei este relaţia între 
tineri şi vârstnici, tratată mult mai sumar în Mult 
zgomot pentru nimic, unde condamnarea anumitor 
tineri aristocrați de către bătrânul Antonio, unchiul 
lui Beatrice şi al lui Hero, este violentă: „Eu fi 
cunosc/Şi ştiu cât preţuiesc pân-la centimă:/Copii 

țâfnoşi, umflati în pene, fanți/Ce mint şi-nşală, strică 
şi hulesc” etc. (V, 1, 92 şi urm.). Regele din Totu-i 
bine când sfârşeşte bine condamnă aceeaşi 
categorie de tineri cu asprime comparabilă; când 
reproduce cuvintele prietenului său mort, tatăl lui 
Bertram: „«N-aş mai trăi...»/Aşa-n-cepea ades, 
mâhnit la gândul/Că a-şi petrece viaţa întru milă/Nu 
are niciun rost: «N-aş mai trăi/Să văd, când ars e 
untdelemnul  lămpii/Și-a mai rămas dar mucul, 
tinerețea/Nu-l drege ca să-l poată-aprinde iar,/lşi 
bate joc de toate câte sunt/Afar' de noutăți şi-a 
cărei minte,/Croieşte haine doar, statornicia/Murind 
'nainte de-a muri fasonul!»” (|, 2, 55-63). Aceste 
replici sunt parcă o reabilitare a bătrânilor din 
comedia latină în care, după cum spune Charlton, 
„nu există un prost mai mare decât prostul bătrân” 
şi, pe de altă parte, o continuare subliniată a 
tendinței lui Shakespeare din Îmblânzirea 
îndărătniciei unde „până la un punct, bătrânii 
păreau concepuți cu prea multă simpatie ca să 
merite tratamentul la care, stăruitor, i-a supus 
intriga”, sau a prezentării romantice prin „patos 
poetic, cum se întâmplă cu _ intrusul Aegeon din 
Comedia erorilor”. Însă între bătrâneţea tratată 
batjocoritor şi cea tratată patetic: 

„=. există bătrânețea care nu este altceva decât 
ceea ce face lumea din ea, roadele atâtor ani de 
viață în mijlocul semenilor. Aceştia, într-adevăr, sunt 
vârstnicii din Totu-i bine când sfârşeşte bine. Ei 
sfidează tradiţiile comediei şi-i cer acesteia să 
reflecte veridic experiența vieții. Ei sunt martorii vii 
ai aspectelor binefăcătoare ale vieții omeneşti, ai 
înțelepciunii care se vesteşte mai ales după 

scurgerea anilor petrecuți în tovărăşia celorlalți 
muritori. Sunt oamenii care nu ar fi putut exista în 
mintea unui cinic şi care au putut fi creați numai de 
un dramaturg a cărui credință vedea în prilejurile 
oferite de viață perspective unor posibilităţi în finite 
pentru progresul a ceea ce este uman în rasa 
umană”, 

Atmosfera de la Roussillon şi de la Curtea din Paris 
reabilitează nu numai vârsta înaintată, ci, într-o 
anumită măsură, meritele reale ale piesei, socotită 
uneori cea mai slabă creaţie dramatică a lui 
Shakespeare după Cei; doi tineri din Verona. Ca să 
nu mai vorbim despre „Fâşiile de purpură” cum sunt 
dialogul dintre Contesă şi Helena (|, 3, 123 până la 
finele actului), replica despre onoare a Regelui (II, 3, 
124-151), monologul în care Helena îl imploră pe 
Bertram să se înapoieze în Franţa (II, 2, 102-132); 
sau despre numeroase scene dramatice... 

Fireşte, nu mai putem subscrie la părerea lui 
Hazlitt care spunea că piesa este „una dintre cele 
mai plăcute comedii ale autorului nostru” sau la cea 
a lui Coleridge, pentru care Helena era „cel mai 
simpatic personaj din Shakespeare”; dar nu se cade 
să exagerăm nici în sensul opus, pentru că, de pildă, 
ne-au scârbit licenţiozităţile lui Parolles şi Lavache... 

Leon D. Leviţchi 


277 H.B. Charlton, Op. cit., p. 222. 

OTHELLO 
Othello (The Tragedy of Othello, the Moor of 
Venice), 1602-1604 


Persoanele 


Dogele Veneției 

Brabantio, senator 

Alti senatori 

Grațian, fratele lui Brabanţio 

Ludovic, rudă de-a lui Brabanţio 

Othello, nobil maur în slujba Veneţiei 

Cassio, locotenentul lui Othello 

lago, stegarul lui Othello 

Rodrig, gentilom venețian 

Montano, fostul guvernator al Ciprului 

Bufonul lui Othello 

Desdemona, fiica lui Brabanţio şi soţia lui Othello 

Emilia, soţia lui lago 

Bianca, iubita lui Cassio 

Un marinar, crainici, ofițeri, nobili, soli, muzicanți, 
vestitori, suită. 


Acţiunea se petrece în actul întâi la Veneţia; în 
celelalte acte, într-un port din Cipru. 

Actul | 
Scena 1 


La Veneţia. O stradă. 
Intră Rodrig şi lago. 


Rodrig: 
Urât din parte-ți, lago, taci, ajunge! 
Tu care-aveai şi punga mea, de parcă-i 
Ţineai băigrile,-ai ştiut de aceasta!”'* 


lago: 
La naiba! Nici nu vrei s-asculţi! 
Dac-am visat, măcar, de-aşa ceva, 
Să nu-mi mai zici pe nume! 
Rodrig: 
Mi-ai povestit că îl urai nespus. 
lago: 


Dispreţuieşte-mă, de nu-i aşa! 

S-a dus să-l roage trei fruntaşi ai urbei, 
Cu plecăciuni, să-i fiu locotenent. 
Zău, ştiu ce pot, nu merit mai puţin. 
Dar el, fudul, şi scopul urmărindu-şi, 
l-a dus uşor cu logosuri umflate, 
Hâd împănate-n termeni ostăşeşti, 


278 Rodrig îl acuză pe lago că ar fi avut cunoştinţă de căsătoria 
secretă a lui Othello cu Desdemona, dar nu l-a înştiinţat şi pe el de 
acest fapt, deşi îl plătise cu foarte mulţi bani. 

ŞI,-n fine, 

A isprăvit cu-ai mei mijlocitori 

Spunând: mi-am şi ales eu ofiţerul! 
Şi cine-i, crezi? 

Pe legea mea, un mare aritmetic”, 

Un florentin, zis Cassio Mihail, 

Un fante muieratic ce nicicând 

N-a dus un escadron în bătălii; 

Nu-i vrednic să-ntocmească-un plan de luptă 
Nici cât o pupăză; bun doar de cărți, 
_De teorii, în care orice consul“, 

In toga“*!, sa, e tot atât de meşter. 
Doar vorbe goale şi nimic temeinic 
E toată ostăşeasca lui ştiinţă. 
El, domnul meu, a fost ales! lar eu - 
Pe care maurul cu ochii săi 
La fapte m-a văzut, în Rodos", Cipru“ 


279 „Aritmetic” are aici sensul de „teoretician” în ceea ce priveşte 
arta militară, Cassio fiind lipsit de experienţa pe care o poate 
dobândi un adevărat militar numai pe câmpul de luptă. Pe cât se 
înţelege, Cassio nu s-a remarcat prin niciun fapt de arme care să 
justifice promovarea sa ca locotenent al comandantului armatei. 
280 lago se referă la conducătorii civili ai Veneţiei care const ituiau 
senatul, numindu-i „consuli”. Conducătorul suprem al republicii era 
numit „doge” şi marii neguţători, membri ai senatului, c-rau. 
Numiţi „senatori”. Shakespeare îi numeşte însă „consuli”. 

281 Anacronism. Toga era o îmbrăcăminte caracteristică epocii 
clasice romane. Venețienii nu le purtau. În Roma antică romanii 
îmbrăcau togile numai în perioade de pace. Prin urmare cineva 
îmbrăcat cu o togă e un simplu civil şi nu poate fi bun militar. 

282 insulă în Dodecanez aparţinând Greciei. În 1522 a fost 
cucerită de Soliman al Il-lea Magnificul de la venețieni şi a rămas 
sub turci până în anul 1912, când a trecut sub administraţie 
italiană. După cel de al doilea război mondial a revenit Greciei. 

283 Insulă în nord-estul Mării Mediterane aparţinând Veneţiei între 
1489 şi 1571, fiind apoi cucerită de turci, sub care a rămas până în 
1878 când a trecut sub administraţie britanică. A devenit stat în 

Şi-n alte ţări păgâne sau creştine - 
Mă văd rămas sub vânt şi depăşit 
De-un debit-credit, meşter în răbojuri, 
Ce-l vezi, ca mâine,-al său locotenent, 
Pe câtă vreme eu, dreptate sfântă! 
Doar port-drapel:** al măuriei-sale! 
Rodrig: 
Mai bine i-aş fi fost călău, ţi-o jur! 
lago: 
E-o boală fără leac. Aşa-i la oaste! 
'Nălţarea-n grad e pe scrisori, hatâruri, 
Nu-i rânduiala-n care moştenea 
Al doilea pe-ntâiul. Domnul meu, 
Să-mi spui acum de-am vrun cuvânt temeinic 
Să țin la el. 
Rodrig: 
Eu nu l-aş mai sluji. 
lago: 
O, fii pe pace, domnul meu; 
Mă ţin de el, dar mă slujesc printr-însul. 
Nu suntem toţi stăpâni, nici toţi stăpânii-s 
Slujiţi cinstit. Mai sunt slugoi smeriţi 
Ce-şi îndrăgesc atât de mult robia, 
Că,-ntocmai ca măgarul la stăpân, 


dependent în 1959. 
284 Gradul militar de „ancient” („port-drapel”, „stegar”) pe care îl 
deţine lago este, în accepțiunea lui Shakespeare, al treilea după 
general şi locotenentul acestuia. lago aşadar se considera 
îndreptăţit să fie promovat în postul liber atunci de locotenent al 
generalului şi nu Cassio, un străin, care, cum rezultă din cele ce 
urmează, era un fel de contabil al armatei şi nu un militar viteaz şi 
priceput în luptă. 

S-ar putea deci ca termenul de „aritmetic” şi fie întrebuințat şi 
în sensul de „un contabil care era avansat locotenent al 
generalului, fără niciun fel de pregătiră militară. 

Îşi dau şi viaţa, numai pentru hrană, 
lar când îmbătrânesc sunt daţi afară. 
Aceşti mişei de treabă-s buni de bici. 
Dar alţi ce par icoana datoriei 
Îşi poartă grija, se-află doar în treabă, 
Cât timp stăpânii-i văd, şi-şi fac un rost 
Pe seama lor. lar când s-au căptușit, 
Ridică fruntea. - Aceşti băieţi au suflet, 
Şi sunt de-ai lor. Căci, domnul meu, e sigur 
Cum e că eşti Rodrig, că de-aş fi maur 
N-aş vrea să mai fiu lago”*”. De-l urmez, 
Nu mă slujesc decât pe mine însumi. 
Mi-e martor Cerul, nu din datorie, 
Nici din iubire stau pe lângă el, 
Ci mă prefac doar pentru scopul meu; 
Curând, când faptele-mi vor da pe faţă 
Ascunsul chip al sufletului meu, 
Am să m-arăt cu inima în palmă 
S-o poată ciuguli şi ciorile, 
Decât aşa! Nu sunt ceea ce sunt. 


Rodrig: 
Ce mai noroc şi pe buzatul ăsta, 
Să-i facă felul! 
lago: 
Scoală-l pe-al ei tată, 


Trezeşte-l. Vezi de maur. Strică-i cheful, 
Dă-l în vileag. Asmute neamul tot. 
Îi merge-n plin? Tu, sâcâie-l ca musca, 
Îi e desăvârşită fericirea? 
Cu-atâtea lucruri neplăcute-mproaşc-o 


285 Cu alte cuvinte: dacă aş avea situaţia frumoasă a maurului 
(Othello) nu m-aş comporta aşa cum mă comport acum, ca un om 


rău, fiindcă sunt în situaţia unui nedreptăţit. 

Incât să mai pălească. 
Rodrig: 
E casa lor. ÎI strig în gura mare. 
lago: 
Cu glas speriat, cu răcnete de groază, 
Ca noaptea când în târg, din nepăsare, 
Zbucneşte focul. 
Rodrig: 
Ehei, Brabantio, boţii, hoţii, hoţii! 
lago: 
Trezeşte-te! Ehei, Brabanţio, hoţii! 
Păzeşte-ţi casa, pungile şi fata. 
(Apare Brabantio, sus la fereastră.) 
Brabantio: 
De ce strigaţi aşa de-ngrozitor? 
Ce s-a-ntâmplat aici? 


Rodrig: 
Señiore, sunt acasă toți ai tăi? 
lago: 
Ți-s porţile-ncuiate? 
Brabantio: 
Dar de ce? 
lago: 


Te calcă hoţii! la-ți măcar cămaşa. 
Ţi-e sufletul cernit şi rupt în două; 
Un ţap bătrân şi negru chiar acum 
Se dă la dalba ta mioară! Scoală! 
Cu clopotul trezeşte cetăţenii, 
Că diavolul“* te face tată-mare. 
Hai, scoală,-ţi spun! 
Brabantio: 
Cum! Ţi-ai ieşit din minţi? 


286 Diavolul era imaginat având culoarea neagră. 

Rodrig: 
Stăpâne vrednic, oare nu-mi ştii glasul? 
Brabantio: 
Nu. Cine eşti? 
Rodrig: 
Rodrig sunt. 
Brabantio: 
N-ai mai fi! Poftitu-te-am 
Să nu mai dai târcoale porții mele; 
Ţi-am spus cinstit: nu-i pentru tine fata, 
Şi-acum, sătul, băut şi afumat, 
Cutezi cu viclenii neobrăzate 
Să-mi tulburi liniştea. 
Rodrig: 
Dar, domnule, te rog! 
Brabantio: 
Fii însă, sigur 
Că-mi stă-n puteri, prin fire şi prin rang, 
Să-ţi vin de hac! 
Rodrig: 
Dar nu te supăra! 
Brabantio: 
Ce tot îndrugi de hoţi? Aci-i Veneţia, 
Şi-am casă, nu hambar! 
Rodrig: 
Prea-luminate, 
Cu gând curat şi sincer viu la tine... 
lago: La naiba! Domnule, eşti unul dintre cei care 
nu slujesc pe Dumnezeu dacă dracul nu le-a dat 
învoire. Noi am venit să-ți facem un bine, şi, drept 
mulţumire, spui că suntem nişte marţafoi. Fiica ta o 
să fie armăsărită de un armăsar sălbatic; nepoții tăi 
o să-ţi necheze şi vei avea veri sirepi, şi bidivii de 

soi drept veri-primari. 

Brabantio: Nemernică făptură, cine eşti? 

lago: Domnul meu, sunt un biet cm care a venit 
să-ţi spună că în clipa asta fata dumitale şi maurul 
se joacă de-a dihania cu două spinări. 


Brabantio: 
Eşti un mojic. 
lago: 
lar tu, un senator. 
Brabantio: 
Ai s-o păţeşti. Ştiu cine eşti, Rodrig. 
Rodrig: 


Răspunde-voi, sefiore, pentru toate. 
Dar te implor, de e cu ştirea ta, 
Şi-a ta, cum cred, cuminte învoire 
Că mândra ta fiică-n ceasul ăsta 
Nehotărât şi tulbure al nopţii 
Se-ndreaptă, fără alt însoțitor, 
Decât un gondolier, slugoi plătit, 
Spre maurul cu braţele vânjoase, 
Un desfrânat - de ştii şi te-nvoieşti, 
Atunci, e drept, jignitu-te-am adânc. 
Dar dacă n-ai ştiut, socot în sine-mi 
Că cu sunt cel jignit. Să nu-ți închipui 
Că-n ciuda cuviinţei pot să râd 
Şi joc să-mi bat de vrednicia ta. 
Fiica ta, spun iar, e-o răzvrătită, 
Că şi-a legat norocul, vraja, mintea 
Şi datoria-i de-un străin hoinar 
Şi de-un zănatic fără căpătăi. 
Dă-ţi seama iute. Dacă e-n iatac, 
Sau e prin casă, dă-mă judecății 
Că te-am minţit. 

Brabantio: 
Hai, scăpăraţi amnarul! 
O faclă daţi-mi! Toţi ai casei, sus! 
Un vis urât mi-a prevestit năpasta 
Şi fiică mi-e că e adevărat. 
Lumină, zic, lumină! 
(lese.) 
lago: 
Mergi în pace, 
Eu trebui’ să te las. Nu e cuminte, 
În slujba mea, să fiu chemat ca martor 
- Cum, dată mai rămân am să şi fiu - 
În contra maurului. Ştiu prea bine 
Că statul, chiar de-i face vro mustrare, 
Nu-l poate mazili, fără primejdii. 
Căci el cu-atât temei a pus la cale 
Războiul dus în Cipru,-ncât ai noştri 
N-ar mai găsi, cu preţul veşniciei, 
Un alt ca el în stare să-i descurce”. 
Deşi-l urăsc deci cum urăsc infernul 
Şi chinurile lui, cu de nevoie 
Nalţ însă-n semn de dragoste un steag; 
Da-i doar un semn! Ca să-l găseşti mai sigur 
Te duci să-l cauţi la „Săgetătorul”**; 
Voi fi pe lângă el. Rămâi cu bine. 
(lese. Intră Brabantio în cămaşă de noapte şi 
slujitorii cu facle.) 
Brabantio: 
Vai mie, e adevărat! S-a dus! 
lar cea rămas hulitei mele vieți 


287 Deşi îl urăşte, lago recunoaşte meritele militare ale lui Othello. 


288 Numele hanului sau casei unde locuiesc în acel moment 
Othello şi Desdemona. 

E doar amarul. Unde ai văzut-o, 
Rodrig? Copilă fără de noroc! 
Cu maurul? Şi să mai fii părinte! 
Cum ai ştiut că-i ea? O, ma-nşelat 
Mai mult decât s-ar crede. Ce ţi spunea? 
Mai multe facle! Toţi ai mei, treziţi-i. 
Ce crezi, s-au cununat? 
Rodrig: 
Mă tem că da. 
Brabantio: 
E-a sângelui trădare! Ea, să fugă? 
O, ceruri! Voi, părinți, să nu mai credeți 
Al fetei gând, ci fapta ce-o vedeți. 
Dar, oare, nu-s şi farmece prin care 
Se poate amăgi şi fecioria, 
Şi tinereţea? N-ai citit, Rodrig, 
De-aşa ceva? 
Rodrig: 
Da, domnule,-am citit. 
Brabantio: 
Chemaţi pe frate-meu. O, de-o luai tu! 
Să mergem despărțiți. Dar în ce loc 
Să-i prindem şi pe maur şi pe ea? 
Rodrig: 
Cred că-i găsim, de-ţi iei o strajă bună 
Şi mergi cu mine. 
Brabantio: 
la-o înainte! 
Voi cerceta în fiecare casă, 
Am dreptul să ordon. Vă luaţi şi arme. 
Chemaţi pe-oştenii ce fac strajă noaptea. 
La drum, Rodrig! Voi şti să-ţi mulţumesc. 
(les toți.) 

Scena 2 


Altă stradă. 
Intră Othello, lago, însoțitori cu facle. 


lago: 
Cu toate că-n chemarea mea de-ostaş 
Ucis-am oameni, cugetul m-opreşte 
De-a săvârşi omor la cale pus. 
Nu-s crud de câte ori am trebuinţă. 
Dar cât p-aci să nfig cutitu-n coastă-i. 
Othello: 
Mai bine cum e-acum. 
lago: 
Dar te-a bârfit, 
Atât de scârnav flecărind, stăpâne, 
Pe seama cinstei tale, 
Că greu mi-a fost, prea cuvios nu sunt 
să-l cruţ. Dar, rogu-te, v-aţi luat în lege? 
Magnificul, ia seama, e iubit, 
Cuvântul lui precumpăneşte, deci, 
Pe al dogelui şi vă va despărţi 
Sau va dezlănţui puterea legii, 
Aşa cum poate el s-o înăsprească, 
Asupra ta. 
Othello: 
Să-l laşi să-şi verse focul. 
Mai tare decât pâra lui vorbeşte 
O viaţă pusă-n slujba stăpânirii”. 
Când voi simţi că fala e o cinste 


289 Conform relatărilor unui călător care a fost la Veneţia în anul 
1581, oligarhia Veneţiei consta din circa 300 de aristocrați dintre 
care aproximativ 40 alcătuiau consiliul sau senatul. 

Voi da-n vileag că sunt de neam regesc 
Şi mândrul meu noroc l-am cucerit 
Cu fruntea sus, prin meritele mele. 
De n-aş iubi pe blânda Desdemona, 
Să ştii că nici pe-al mărilor tezaur 
N-aş îngrădi destinul meu de-om liber. 
Dar iată: ce lumini se văd acolo? 


lago: 
E tatăl ei sosind cu-ai săi prieteni: 
Mai bine pleacă... 
Othello: 
Nu! Să mă găsească: 
Şi firea mea, şi cugetul curat, 
Şi rangul mă vor dezvinovâăţi. 
Sunt, oare, ei? 

lago: 


Pe lanus?”, cred că nu. 
(Intră Cassio şi câtiva ofiteri cu torte.) 


Othello: 
Aprozii dogelui şi ofiţerul meu! 
Ostaşi, a voastră fie pacea nopţii! 
Ce veşti? 
Cassio: 
Ţi-aduc al dogelui salut, 
Şi ruga-i, generale, să vii grabnic: 
În clipa asta chiar. 

Othello: 


De ce e vorba? 


290 Veche divinitate latină, lanus era reprezentat cu două feţe: 
una privind înainte (viitorul) şi cealaltă înapoi (trecutul) şi era zeul 
ocrotitor al porţilor deoarece acestea privesc în două direcţii 
opuse. Zeul era sărbătorit de Anul Nou când romanii îşi schimbau 
între ei dulciuri şi monede de aramă purtând efigia zeului cu cele 
două feţe. Invocarea lui lanus de către lago e semnificativă. 

Cassio: 
E despre Cipru dacă nu mă-nşel; 
E mare zor. În noaptea asta, chiar, 
Trimişi de la corăbii au sosit 
Vro zece crainici, unul după altul. 
Treziţi din somn s-au adunat mulţi consuli 
Şi sunt la doge. - Ai fost chemat în grabă, 
Dar, neputând să fii găsit acasă, 
Senatul a trimis şi trei patrule 


Pe urma ta. 

Othello: 
Ei, bine: m-ai găsit. 
O vorbă doar să las aici în casă 

Şi vin cu voi. 
(lese.) 
Cassio: 

Stegar, ce treabă are? 

lago: 


Azi-noapte, zău, a capturat o navă. 
E-un om făcut dacă-i rămâne prada. 
Cassio: 
Nu te-nţeleg. 


lago: 

S-a însurat. 
Cassio: 

Cu cine? 
(Reintră Othello.) 
lago: 
Cu... Vino, generale, vii? 

Othello: 

Să mergem. 
Cassio: 


Te caută o altă ceată, iat-o. 

lago: 
la seama, generale, e Brabantio! 
Nu vine cu gând bun. 
(Intra Brabantio, Rodrig şi ofiteri cu torţe 
înarmați. ) 


Othello: 

Hei! Stai pe loc! 
Rodrig: 

E maurul, señior! 
Brabantio: 


Tâlharul, jos cu el! 
(Amândouă taberele trag săbiile.) 
lago: 
Tu eşti, Rodrig? Sunt la porunca ta. 
Othello: 
Nu trageţi spada lucie, că roua 
O poate rugini. Decât cu arma, 
Mai lesne porunceşti, senior, cu anii. 
Brabantio: 
Tâlhar smintit, îmi ascunzi fiica. Unde? 
Nelegiuitule, ai fermecat-o! 
De martor iau tot omul cu bun-simt: 
De n-ar fi-n lanţ de vrăji încătuşată, 
Cum ar putea, o fată cum e ea, 
Duioasă, mândră, plină de noroc, 
Potrivnică-ntr-atât căsătoriei 
Că respingea băieţi bogaţi şi fercheşi - 
Podoaba neamului - cum, să sfideze 
Batjocura obştească şi să fugă 
Din casa ei la sânul de funingini 
Al unuia ca tine, plăsmuit 
Nu să desfete, ci să înspăimânte?... 
să spună lumea dacă nu-i vădit 

Cu farmece că mi-ai ademenit-o 
Şi-ai înşelat plăpânda-i tinereţe 
Cu leacuri care sufletu-l slăbesc. 
Voi cerceta. Socot că-i cu putinţă, 
Şi-i chiar aşa. Te-ntemniţez, de-aceea, 
Te ţin de-nşelător, un vraci umblând 
Cu îndeletniciri ne'ngăduite. 
Deci prindeţi-l şi, dacă nu se lasă, 
Ucideţi-l! 
Othello: 
Jos armele cu toţii - 
Şi voi, oamenii mei, şi ăştialalţi. 
Când e pe luptă ştiu ce-am de făcut 
Şi fără să mă-nveţe nimenea, 
Dar unde vrei să merg şi să răspund 
Învinuirii tale? 
Brabantio: 
La-nchisoare 
Să poţi răspunde-n ziua judecății 
Când va veni. 
Othello: 
Şi dacă m-aş supune? 
Ce-ar zice dogele ai cărui crainici 
Sunt lângă mine, ca să-i însoțesc 
Chemat de treburi grabnice, obşteşti, 
În fața lui? 
Un ofiter: 
Aşa-i, señiore vrednic, 
E dogele în sfat. Măria-ta, sunt sigur 
Că eşti poftit. 
Brabantio: 
Cum? Dogele-i în sfat? 
În toiul nopţii? Luaţi-l. Păsul meu 

Nu-i fără de temei: chiar dogele 
Şi fraţii din Senat în mare număr 
Se vor simţi jigniţi şi ei ca mine. 
Isprăvi din astea dacă sunt iertate, 
Păgâni şi slugi ajung stăpâni pe state. 
(les.) 


Scena 3 


O sală de consiliu. 
Dogele şi senatorii la o masă. Ofițeri de serviciu. 


Dogele: 
Prea nu se potrivesc aceste veşti 
Ca să le cred. 
Întâiul senator: 
Nu-s prea la fel, fireşte. 
Am ştiri de-o sută şapte nave. 
Dogele: 
Eu, 
O sută patruzeci. 
Al doilea senator: 
Eu, două sute. 
Dar numărul deşi nu-i tot acelaşi - 
Ca-n orice-mprejurări când socoteala 
Ţi-o faci pe presupuneri - e-un fapt totuşi 
Pe care toate-l întăresc la fel: 
Că flota turcă e în drum spre Cipru. 
Dogele: 
Şi-i prea destul spre-a şti ce se petrece: 
Eu nu mă bizui pe greşeli de număr. 
Dar ştirea-n sine-mi spune că-i primejde. 
Un matelot (dinăuntru): 

Ehei! Ehei! 
Un ofițer: 
Un crainic de la vase. 
(Intră matelotul.) 
Dogele: 
Ce se-aude? 
Matelotul: 
Că flota turcă s-a-ndreptat spre Rodos, 
Cu-această veste vin către Senat 
Din partea lui sefior Angelo”. 
Dogele: 
Schimbarea asta... Ce spui? 
Întâiul senator: 
N-o pot crede, 
Oricât m-aş strădui cu mintea mea. 
E-un vicleşug menit să ne ia ochii. 
Când ştim ce-nseamnă Ciprul pentru turci, 
Că-i mai de preţ ca Rodosul, la ei, 
Şi pot să-l cucerească mult mai lesne 
El nefiind, ca Rodosul, încins 
C-un brâu războinic de lucrări măiestre. 
La toate-acestea dacă ne gândim 
Nu-l cred pe turc atât de nedibaci 
S-amâne ce-i mai grabnic pentru el, 
Lăsând un ţel uşor de-atins şi spornic 
Spre a-nfrunta primejdii în zadar. 
Dogele: 
Putem fi siguri, nu se duc la Rodos. 
Un ofițer: 
Sosesc veşti noi. 
(Intră un crainic.) 

Crainicul: 
Stăpâne vrednic, turcii-n drum spre Rodos 
Unitu-s-au cu alte năvi acolo. 
Întâiul senator: 
Mă, aşteptam. Şi câte crezi să fie? 
Crainicul: 

Sunt vreo treizeci. Făcut-au cale-ntoarsă 
Şi-acum făţiş se-ndreaptă către Cipru. 
Senior Montano, sluga-ţi credincioasă, 

Din datorie, îţi trimite vestea 
Rugându-te să-i dai crezare. 
Dogele: 
Nu-ncape vorbă, ei se duc la Cipru. 
Dar Marcus Luccicos e în oraş? 
Întâiul senator: 
E la Florenţa. 
Dogele: 
Să-i scrii din parte-mi să se-ntoarcă-n grabă. 
Întâiul senator: 
Sosesc Brabanţio şi viteazul maur... 
(Intră Brabantio, Othello, lago, Rodrig şi câtiva 
ofiteri.) 
Dogele: 
Viteaz Othello, trebuie să pleci 
În contra turcilor, vrăjmaşii noştri. 
(Către Brabantio): 
Nu te-am văzut. Bine-ai venit, sefior. 
Azi ne-ai lipsit cu sprijinul şi sfatul. 
Brabantio: 
Şi mie, voi, măria-ta, iertare! 
Nici rangul meu, nici tot ce-am auzit 
Nu m-au sculat din somn: nici grija obştii 
Nu m-a mişcat. Ci mimai jalea mea 

Ca valul prin zăgaz când dă năvală 
Şi-acoperă-nghiţind orice restrişte 
Şi-i totuşi neschimbat. 


Dogele: 
Dar ce se-ntâmplă? 
Brabantio: 
Oh, fata mea! 
Toti: 
E moartă? 
Brabantio: 


Pentru mine! 
Furată-i, amăgită şi-n pierzare 
Prin farmece şi leacuri de la vraci; 
Că fără vrăji nu rătăceşte-o fată 
Nici oarbă, nici beteagă sufleteşte, 
În halul ăsta. 
Dogele: 
Oricine, cu spurcatu-i meşteşug, 
A scos din minţi pe fată şi ţi-a luat-o, 
Tu vei citi a legii cruntă carte 
Şi-n cel mai aspru-i tâlc vei tălmăci-o 
Chiar dac-ar fi ca propriul meu fiu 
Să stea-n puterea ta. 
Brabantio: 
Smerit mă-nchin. 
Acesta-i omul: maurul. Chemat, 
Precum se vede, pentru trebi obşteşti 
În faţa ta. 
Toți: 
El tocmai! Ce păcat! 
Dogele (către Othello): 
Tu ce-i răspunzi? 
Brabantio: 

Nimic. E-adevărat. 
Othello: 

Puternici, vrednici, mult-stimaţi seniori, 
Prea-nobilii,-ncercaţii mei stăpâni, 
Că i-am răpit bătrânului fecioara 

E drept, şi-i drept c-am luat-o de soţie: 

Acesta-i chipul, fruntea vinei mele, 
Nimic mai mult. E aspru-al meu cuvânt, 
Nu-s înzestrat cu blândul grai al păcii. 
Era de-ani şapte vlaga-acestor braţe. 
De-atunci şi până astăzi nouă luni 
Prin taberi numai le-a fost viaţa dragă. 
Nu mare lucru ştiu de-această lume, 
Afară doar de lupte şi războaie, 

Şi n-am să ştiu în apărarea mea 
Vorbi frumos. Dar, dacă-ngăduiţi, 
Am să vă povestesc fără ocoluri 
lubirea mea: ce farmece şi leacuri, 
Descântece şi ce vrăjitorie 
Am folosit, căci pe fiica lui 
C-am cucerit-o cu atari mijloace 
Mă văd pârât. 

Brabantio: 
O fată mult-sfioasă; 

Blajină, liniştită, se-nroşea 
Dintr-un nimic. lar ea,-n pofida firii, 
A numelui, a vârstei, a cetăţii, 

Să-l îndrăgească pe-unul ce-o-ngrozeşte 
Privindu-l doar! E-o judecată strâmbă 
Să spui că-n stare-ar fi desăvârşirea 
De-asemeni rătăciri în contra firii. 
Te duci cu gândul, ca să poţi pricepe, 
La iad şi la ticăloşia lui. 

Deci iarăşi spun că doar cu băuturi 
Ce sângele-l stârnesc, sau vro fiertură 
Anume descântată,-a izbutit 
S-o tulbure. 
Dogele: 
Dar vorba nu-i dovadă. 
Să vii cu pline, grele mărturii, 
Nu c-un ţesut plăpând de presupuneri 
Făr' de temei, şi-asemuiri uşoare, 
Pe care le rosteşti pe seama lui. 
Întâiul senator: 
Vorbeşte,-Othello. Ai înveninat 
Simţirea-acestei fete, subjugând-o 
Prin mârşave mijloace şi viclene, 
Sau doar prin rugi şi stăruinţi pornite 
Din suflet către suflet? 
Othello: 
Te îndură 
Şi-ngăduie ca doamna mea să vină 
De la „Săgetătorul”**?. Să vorbească 
De mine-aci, de faţă cu-al ei tată, 
Şi, de-ţi găsi din mărturia ei 
Că sunt de vină, atunci să-mi luaţi nu numai 
Încrederea şi slujba ce mi-aţi dat, 
Dar hotărârea voastră să se-abată 
Şi-asupra vieţii-mi chiar. 
Dogele: 
să vie Desdemona. 
Othello: 
Stegar, condu-i. Cunoşti mai bine locul. 
(les lago şi slujitorii.) 
lar până vine,-aşa precum la cer 

Al sângelui păcat mi-l spovedesc, 


Spun înţeleptei voastre luări-aminte 
De-această dragoste a mândrei doamne 
Cum m-am învrednicit, cum m-a iubit. 


Dogele: 
Othello, povesteşte. 


Othello: 

Brabanţio mă-ndrăgise. l-am fost oaspe. 
M-a pus să-i spun povestea vieţii mele, 
Asedii, lupte, an cu an, păţanii 
Prin care am trecut. 
l-am depănat-o din copilărie 
Şi până-n clipa chiar când mi-a cerut-o. 
Vorbit-am de-ntâmplări nimicitoare, 
Restrişti, noroace, peste mări şi ţări, 
Cum fost-am cât p-aci să mor pe ziduri, 
Cum prinsu-m-a vrăjmaşul ne'ndurat, 
Cum m-a vândut ca sclav, cum am purces, 
Răscumpărat, în viaţa-mi călătoare. 
Caverne-adânci şi lâncede pustiuri, 

Şi râpe, stânci, şi munţi cu piscu-n cer 
S-au perindat în povestirea mea, 

Şi canibalii zişi antropofagi 
Ce se mănâncă între ei, şi oameni 
Cu capul aşezat mai jos de umeri”. 
Se minuna de-acestea Desdemona, 
Dar ale casei trebi o-ndepărtau; 
Ea-n cea mai mare grabă le-mplinea 

Şi se-ntorcea cuvintele să-mi soarbă. 
Eu, dându-mi seama,-am prins minut prielnic, 
M-am priceput s-o-nduplec să mă roage, 
Din inimă, să-i spun cu de-amănuntul 
Povestea mea, ştiută din crâmpeie, 
Nu pe de-a-ntregul, doar pe apucate. 
Şi m-am supus. Ades i-am stors şi lacrimi 
Istorisind restriştile-abătute 
Pe tinerii mei ani. Când i-am spus totul, 
M-a răsplătit cu-o lume de suspine, 
Jurându-mi c-a fost straniu, mult prea straniu, 
Şi dureros, nespus de dureros. 
Dorea să nu fi auzit nimica, 
Sau să fi fost şi ea un om ca mine. 
Îmi mulțumea, spunând că de-ar iubi-o 
Vrun soţ. De-al meu pe care să-l învăţ 
să spună-a mea poveste, ca şi mine, 
Ar fi a lui. Atunci, eu i-am vorbit. 
Ea m-a iubit pe tot ce-am îndurat, 
Şi-n mila ei de mine, am iubit-o. 
E-ntreg vrăjitorescu-mi meşteşug. 
Dar vine doamna. Să mărturisească. 
(Intră Desdemona, lago şi slujitorii.) 
Dogele: 
Povestea asta cred c-ar fi plăcut 
Şi fetei mele. Vrednice Brabanţio, 
Priveşte întâmplarea cu ochi buni, 
Mai lesne te-aperi cu o armă ştirbă 
Decât cu mâna goală. 
Brabantio: 
Rogu-te 
Ascult-o şi pe ea. Şi dacă spune 
C-a-mpârtăşit iubirea lui şi ea, 

Blestem asupră-mi dată mai jignesc 
Pe-acest bărbat. Vino, domnişorică, 
În toată-această multă adunare 
ÎI vezi pe-a cel ce are drept din parte-ţi 
La-ntreagă ascultare? 
Desdemona: 
O, nobil tată, 
Văd o-ndoită-n faţă-mi datorie: 
A ta, eu sunt prin creştere şi viaţă 
Şi ştiu, prin ele, cum să te respect. 
Stăpân că-mi eşti mi-o spune datoria, 
Fiică îţi sunt; dar soţul meu e-aci, 
Şi-aşa cum mama te-asculta pe tine 
Mai mult decât pe tatăl ei, socot 
Că datorez stăpânului meu maur 
Supunerea-mi. 
Brabantio: 
Te-ajute Cel de Sus. 
Am hotărât. Măria,-ta-ngrijească 
De trebi de stat. Decât odrasla mea, 
Creşteam mai bine un copil de suflet. 
Ascultă, maure: îţi dăruiesc 
Din toată inima pe-aceea care, 
De n-ai fi luat-o, o păzeam de tine 
Din toată inima. Odorul meu, 
Ce bine mi-e că n-am şi-o altă fată, 
Că pilda ta să fiu tiran mă-nvaţă 
Şi-n lanţ s-o pun. Am hotărât, stăpâne! 
Dogele: 
Dă-mi voie-n locul tău să spun o vorbă. 
O punte,-o treaptă-ntre-aceşti doi iubiţi 
Şi-a ta iubire: 
Când nu sunt leacuri, nu mai sunt dureri, 

Mai rău era ce-ar fi putut fi ieri. 
Nu te jeli când te-a lovit necazul, 
Căci altuia la rând îi dai răgazul. 
Când tot ce ai ţi-e luat de soarta rea, 
Tu, prin răbdare, bate-ţi joc de ea. 
Îşi fură hoţul cel care-i zâmbeşte, 
Te furi pe tine dacă plângi prosteşte. 

Brabantio: 

Pe turc în Cipru lasă-l deci stăpân: 
Cât timp zâmbesc, nu-l pierd, ci-n el rămân. 
Proverbele-s folositoare foarte 
Unui setos de mângâieri deşarte, 
Dar cel de-ndură pildă şi durere 
Doar în răbdare alinarea-şi cere, 
Şi, fie zahăr, fie fiere, ele 
La fel fiind, la fel sunt şi de rele. 
Că vorbele-s doar vorbe; niciodată 
Nu-i inima prin ele vindecată. 
Prea m-am lungit - acum te rog 
să trecem la problemele de stat. 

Dogele: Turcii se îndreaptă cu forţe uriaşe spre 
Cipru. Tu, Othello, cunoşti mai bine ea oricine 
întăriturile din partea locului. Şi, cu toate că avem 
acolo un locţiitor ce şi-a dovedit destoinicia, totuşi, 
dorinţa poporului, acest stăpân atotputernic al 
hotărârilor noastre, către tine îşi îndreaptă alegerea 
şi toată încrederea ei. Trebuie, deci, ca tu să-ți 
umbreşti de bunăvoie tânăra fericire în această 
expediţie vijelioasă şi plină de primejdii. 

Othello: 
Prea-vrednici senatori, obişnuinţa 
A prefăcut, neîndurată cum e, 
În pat de puf culcuşul meu războinic 

De fier şi piatră. Ştiu că-mi regăsesc 
In aspră viaţă, apriga-mi pornire, 
Şi, deci, îmi iau pe seamă-acest război. 
Dar rob smerit mă-nchin puterii voastre 
Şi stărui să-nlesniţi soţiei mele 
Tainul, casa, rangul şi suita 
Ce se cuvin femeilor de neam. 
Dogele: 
De-ngădui, o să stea la tatăl ei. 
Brabantio: 
Eu nu primesc. 
Othello: 
Nici eu. 
Desdemona: 
Nici cu nu vreau să-i stau în ochi. 
Şi să stârnesc a tatălui nimic. 
Ascultă-mi, doge milostiv, dorinţa 
Şi fie-ţi graiul sprijin şi-ajutor 
Sfielii mele. 
Dogele: 
Şi care ţi-e dorinţa, Desdemona? 
Desdemona: 
Că drag mi-e maurul şi-l vreau de soţ 
Gorneşte-n lume crâncena mea luptă 
Cu soarta furtunoasă. Al meu suflet 
E rob unui stăpân de merit plin. 
Văd chipul lui Othello-n mintea lui. 
Simţirea şi norocul mi le-nchin 
Măririlor şi vitejiei sale. 
Şi dacă el se duce la război 
i lar eu rămân cu moliile-acasă, 
Inseamnă ca de-al dragostei drept sfânt 
să fiu lipsită şi să-ndur cu greu 

O despărţire-atât de-ndelungată. 
Îngăduiţi-mi, deci, să-l însoțesc. 
Othello: 
O, daţi-i glasurile voastre! 

Mi-e martor Cerul: nu vă cer aceasta 
Spre-ndestularea poftei mele, nici 
S-astâmpăr focul tinerei porniri 
În mine stins, pentru răsfăţul meu, 
Ci doar să-ndeplinesc dorinţa ei. 
Ferească cerul sufletele voastre 
De gândul c-am să uit, fiind cu ea, 
De trebile obşteşti ce-s mari şi grele! 
lar dacă Eros” cel întraripat 
Mi-ar amorţi cu zvăpăiate jocuri 
Puterea minţii, simţul datoriei, 
Din coifu-mi facă-şi oală gospodina 
Şi tot ce-i josnică nevrednicie 
Unească-se-mpotriva faimei mele. 

Dogele: 
Veţi hotări-ntre voi de stă sau pleacă, 
E grabă mare: trebui’ să fiţi gata. 
Plecaţi în noaptea asta. 


Desdemona: 
Noaptea asta? 
Dogele: 
Chiar noaptea asta. 
Othello: 
Din tot sufletul! 
Dogele: 


La nouă, mâine, fi-vom toţi aci. 
Othello,-ai să ne laşi un ofiţer 
Prin care-ţi vom trimite-nştiinţăii 

Şi semnele de cinste şi de rang. 
Menite ţie. 
Othello: 
Dacă-ngăduieşti, 
Va fi stegarul meu. E-un om întreg, 
În seama lui o las pe-a mea soţie 
Şi tot ce mai socoţi de trebuinţă 
A-mi fi trimis. 
Dogele: 
Prea-bine. Vă urez. 
O noapte bună tuturor. 
(Către Brabantio): 
Seniore, 
Virtutea dacă-n bine se răsfaţă, 
Ţi-e ginerele-un negru alb la faţă. 
Întâiul senator: 
Adio, maure! Cinsteşte-ţi soaţa. 
Brabantio: 
Priveşte-o bine: m-a-nşelat, şi-aşa 
Te poate şi pe tine înşela. 
(les dogele, senatorii, ofițerii şi ceilalți.) 
Othello: 
Pun viaţa mea credinţii ei zălog. 
Cinstite lago,-ţi las pe Desdemona. 
Să-i ţie de urât soţia ta. 
Când vei putea, le-aduci pe amândouă. 
Tu vino, dragă. Nu ne mai rămâne 
Decât un ceas de dor, de-orânduieli 
Şi trebi lumeşti, căci măsurat ni-e timpul. 
(les Othello şi Desdemona.) 
Rodrig: lago! 
lago: Ei, ce ai de zis, suflet ales? 
Rodrig: Ce-ţi închipui că am să fac? 

lago: Păi, să te duci la culcare. 

Rodrig: Mă duc să mă arunc în apă chiar acum. 

lago: Dacă faci una ca asta, nu te mai iubesc. Ce 
prostănac! 

Rodrig: Prostia e să trăieşti când viaţa e un chin. 
Şi când moartea ţi-e doftor, nu-i alt leac decât să 
mori. 

lago: Of! Ticălosule! Au trecut de patru ori câte 
şapte ani de când tot privesc lumea, învățând să 
deosebesc o faptă bună de una rea; şi încă n-am dat 
peste un om care să se iubească de-ajuns pe sine. 
Mai bine mă fac din om maimuţoi decât să spun că 
mă arunc în apă pentru o puicuţă oarecare. 

Rodrig: Ce să fac? Îţi spun drept că mi-e ruşine să 
fiu atât de îndrăgostit. Dar n-am atâta virtute ca să 
mă lecuiesc. 

lago: Virtutea? Fleacuri! Ba e în puterea ta să fii 
într-un fel sau altul. Trupul nostru e o grădină; iar 
grădinarul ei e voinţa. Fie că vrei sădeşti urzici sau 
să semeni lăptuci, să pui isop şi să pliveşti cimbru, 
s-o acoperi cu un singur soi de iarbă sau s-o 
împodobeşti cu mai multe, s-o laşi în părăginire din 
trândăvie, sau să trudeşti ca să rodească, în voinţa 
ta stă puterea şi autoritatea. Şi dacă în cumpăna 
vieţii n-ar sta într-un talger raţiunea, ca să tragă în 
jos poftele, iuţeala sângelui şi ticăloşia firii din 
celălalt talger, am ajunge la urmările cele mai 
năzdrăvane. Dar avem minte ca să ne potolească 
pornirile pătimaşe, imboldul cărnii, dorinţele fără 
frâu. Eu găsesc, prin urmare, că ceea ce tu numeşti 
iubire nu e decât un altoi sau un răsad. 

Rodrig: Nu se poate! 

lago: E doar un joc al sângelui, o slăbiciune a 

voinţei. Haide, fii bărbat! Vrei să te îneci? Mai bine 
îneci pisoi şi căţeluşi orbi. Mi te-am făcut prieten şi-ţi 
spun drept că m-am legat de tine cu parâme 
trainice şi fără moarte. Niciodată n-am să te pot 
ajuta mai bine decât acum. Strânge bani în pungă şi 
ia-te după noi, schimbă-ţi mutra cu o barbă de 
împrumut. Pune bani la pungă, îţi spun eu. Nu se 
poate ca dragostea Desdemonei pentru maur să mai 
ţină mult... Strânge bani în pungă... Şi nici a 
maurului pentru ea. Începutul a fost năprasnic şi ai 
să vezi că şi despărţirea va fi la fel. Numai să pui 
bani în pungă. Maurii ăştia sunt nestatornici: umple- 
ţi punga cu bani! Mâncarea ce i se pare acum dulce 
ca roşcova o să-i pară în curând mai amară decât o 
tărtăcuţă. Şi ea o să-l schimbe cu altul. Când s-o 
sătura de trupul lui, o să vadă ce greşeală a făcut că 
l-a ales. Trebuie să-l schimbe, negreşit! Deci, pune 
bani în pungă. Dacă vrei numaidecât să-ţi vinzi 
sufletul necuratului, fă-o într-un fel mai gingaş decât 
prin înec. Fă rost de bani, cât poţi mai mulţi. Dacă 
sfinţenia unui şubred jurământ între un barbar 
hoinar şi o venețiană foarte rafinată n-o fi mai tare 
decât iscusinţa mea şi decât toate hoardele iadului, 
ai să te bucuri şi tu de ea. Aşadar, fă rost de bani. 
Dă-l naibii de înec. Nu poate fi vorba de asta! Caută 
mai bine să fii spânzurat după ce te-ai înfruptat, 
decât să te îneci fără să o fi avut! 

Rodrig: Dacă mă hotărăsc, ai să mă ajuţi să-mi 
împlinesc dorinţele? 

lago: Poţi să te bizui pe mine. Du-te, strânge bani. 
Ţi-am mai spus şi-ţi spun iarăşi şi iarăşi că îl urăsc 
pe maur: şi încă din toată inima. Şi tu, nu mai puţin. 
Să ne unim în răzbunarea noastră împotriva lui! 

Dacă îi poţi pune coarne, ţie îţi face plăcere, iar eu 
fac haz! Se pregătesc multe în pântecele vremii şi 
vor ieşi la iveală. Du-te, aleargă, pune bani 
deoparte. Mai vorbim noi mâine. Adio. 
Rodrig: Unde ne întâlnim de dimineaţă? 
lago: La mine-acasă. 
Rodrig: Vin la tine devreme. 
lago: Du-te! Drum bun! M-auzi, Rodrig? 
Rodrig: Ce-ai zis? 
lago: Să nu te mai aud vorbind de înec, mă 
înţelegi? 
Rodrig: Mi-am schimbat gândul. Îmi vând toate 
moşiile. 
lago: Drum bun! Hai, du-te! Umple-ţi bine punga! 
(lese Rodrig.) 
Aşa-mi fac eu, dintr-un nerod, comoară! 
Şi-ar fi să-mi râd de tot ce-am învăţat, 
Pierzându-mi vremea, făr' de spor şi haz, 
C-un prost ca el. Pe maur îl urăsc, 
Şi merge-un zvon că şi-a făcut de lucru 
În patul meu. Nu ştiu de-i drept sau ba, 
Da-n treburi de-astea doar şi-un gând mi-ajunge. 
El crede-n mine. Mi-oi atinge scopul 
Cu-atât mai mult! E chipeş Cassio. - lată: 
Să trec în locu-i, să mă şi răzbun 
Prin dublu mârşav joc. Dar cum? Pe maur 
Să-l sâcâi tot spunându-i - mai încolo - 
Că prea se-alintă cu nevasta lui. 
El poate da uşor de bănuit, 
Bărbat frumos, linguşitor cum e, 
Croit din minţi femeile să scoată. 
lar maurul e sincer şi deschis*”, 


295 O altă recunoaştere de către lago a calităţilor morale ale lui 

Pe om îl crede-onest, de-i pare âstfel, 
Şi-i lesne dus de nas ca un măgar. 
ÎI ştiu acum. L-am zămislit. E gata!*%* 
Şi noaptea cu infernul se îmbină 
Hidosul făt să-l scoată la lumină! 
(lese.) 


Actul Il 
Scena 1 


Un port în Cipru. O piaţă lângă chei. 
Intră Montano şi doi gentilomi. 


Montano: 
Ce poţi zări de-aci, de sus, pe mare? 
Întâiul gentilom: 
Nu văd nimic. Talazurile-s nalte, 
lar între cer şi ape nicio pânză 
Cât vezi cu ochii. 
Montano: 
Părutu-mi-s-a vântul c-a strigat 
Pământului, din răsputeri. Nicicând 
Atari furtuni n-au zguduit cetatea. 
De bântuie şi-n larguri tot la fel, 
Ce grinzi de lemn, când munţi se-abat pe ele, 
Nu se desfac? Ce mai ni-i dat s-aflăm? 


Othello. Se consideră, însă, că aprecierile sale sunt spuse pe un 
ton batjocoritor. 

296 In acest prim monolog al său, în care lago apare fără să-şi mai 
impună o mască, el se arată preocupat în special de modul cum ar 
putea să-l discrediteze pe Cassio în ochii lui Othello. Gândul 
răzbunării împotriva maurului se află deocamdată pe al doilea 
plan. 

Al doilea gentilom: 
O-mprăştiere-a flotelor turceşti; 
Că doar privind din ţărmu-n spume, pare 
Că valul învrăjbit plesneşte norii 
Şi dus de vânt talazul nalt în coamă 
Arzândei Urse iureş dă cu ape 
să stingă straja veşnicului Pol”. 
Nicicând n-am mai văzut asemeni zbucium 
Pc valu-ntărâtat. 
Montano: 
lar flota turcă 
De n-a-ancorat în golf, s-a dus la fund: 
Să ţie piept furtunii nu se poate. 
(Intră al treilea gentilom.) 
Al treilea gentilom: 
Băieți, o veste: s-a sfârşit războiul! 
Atât de greu furtuna i-a lovit, 
Că turcii s-au lăsat de gândul lor. 
O navă din Veneţia-a fost faţă 
Prăpădului întregii flote-aproape. 
Montano: 
să fie-adevărat? 
Al treilea gentilom: 
E vasu-n port. 
E veronez“*. La țărm a şi sosit 
Locotenentul vrednicului maur: 


297  Constelaţia Ursa Mică (sau Carul Mic), are două stele 
apropiate ca strălucire de Steaua Polară. Ele sunt denumite 
popular „Străjile” Polului Nord. 

298 Unii comentatori ai textului shakespearian sunt de părere că 
ar fi vorba de un tip de navă denumit „verennesa”, ortografiat 
greşit, (în original Veronesa). Alţii cred însă că Shakespeare 
denumeşte vasul „veronez” deoarece în piesa Cei doi tineri din 
Verona consideră acest oraş port la mare. 

E Cassio Mihail. lar maurul e-n larg. 
Cu drept deplin de-a porunci la Cipru. 
Montano: 
Mă bucur. Se pricepe-a cârmui. 
Al treilea gentilom: 
Dar Cassio pare trist, deşi-i voios 
De-al turcilor prăpăd când se vorbeşte. 
Se roagă pentru viaţa lui Othello: 
l-a despărţit furtuna. 
Montano: 
Doamne,-ajută-i! 
C-am fost sub steagul lui, şi omu-acesta 
Comandă ca un vrednic militar. 
La țărm acum! Hai, nava s-o vedem! 
să-l căutăm cu ochii pe Othello 
Departe unde-azurul şi talazul 
Se contopesc. 
Al treilea gentilom: 
Să mergem într-un suflet, 
Că fapte noi ne pot întâmpina 
Din clipă în clipă. 
(Intră Cassio.) 
Cassio: 
Viteji ai în sulei nebiruite, 
Voi ce-l slăviţi pe maur, fiţi slăviţi, 
Şi cerul să-l păzească de urgie 
Căci l-am pierdut pe-o mare-nfuriată. 
Montano: 
E pe-un vas bun? 
Cassio: 
E straşnic încheiat 
Din bârne tari. Pilotul e vestit 
Ca foarte încercat şi priceput. 

Nădejdea-n mine deci nu vrea să moară 
Şi-i trează tot mereu. 
(Înăuntru, un strigăt: „O pânză, o pânză!” /ntră un 
vestitor.) 

Cassio: 

Ce-i larma asta? 
Vestitorul: 

Oraşu-i gol. Poporu-i strâns la țărm 
Şi fiecare strigă: „lat-o pânză!” 
Cassio: 
Nădejdea-mi spune că-i guvernatorul. 
(Se aud tunuri.) 
Al doilea gentilom: 
Ei trag aşa în semn de bun venit; 

Ne sunt prieteni. 
Cassio: 

Domnule, te rog, 

Te du şi află cine-anume vine. 

Al doilea gentilom: 


Mă duc. 
(lese.) 
Montano: 
Locotenente, generalul e-nsurat? 
Cassio: 


Şi chiar cu mult noroc. A luat o fată 
Mai mândră ca-n poveşti şi care-ntrece 
Descrierile penelor măiestre, 
Şi-nfruntă prin firescul ei veşmânt 
Pe însuşi Creatorul. 
(Reintră al doilea gentilom.) 
Cine vine? 
Al doilea gentilom: 
E un stegar al maurului: lago. 

Cassio: 
Norocul însoţitu-l-a pe drum. 
Furtuni, talazuri, vânturi care urlă, 
Scobite stânci şi bancuri de nisip, 
Vrăjmaşi pândindu-i paşnica ei navă 
S-au lepădat, simțind frumosul parcă, 
De firea lor haină, ca să treacă 
Divina Desdemona. 
Montano: 
Cine-i dânsa? 
Cassio: 
Aceea despre care ţi-am vorbit. 
E-a marelui stăpân ce-avem stăpâna, 
Şi-a fost în grija vrednicului lago, 
Sosit cu şapte zile mai devreme. 
Mărite Doamne, ţine-ni-l pe-Othello, 
Cu suflul tău puternic umflă-i pânza 
să ne sfinţească nalta-i navă portul, 
Să freamăte la sânul Desdemonei, 
În inimi stinsul foc s-aprindă iar 
Şi Ciprul să-l îmbărbăteze. 
(Intră Desdemona, Emilia, lago, Rodrig şi suita.) 
lată, 
Comoara năvii-a coborât fa țărm! 
Bărbaţi din Cipru,-ngenuncheaţi nainte-i, 
Mărire ţie, doamnă! Harul sfânt 
Pogoare-asupra ta şi-a tuturora, 
Şi-n jurul tău! 
Desdemona: 
Brav Cassio, mulţumesc. 
Ce veşti îmi dai despre stăpânul meu? 
Cassio: 
El încă n-a sosit; ştiu doar atât 

Că-i teafăr şi-n curând va fi aici. 

Desdemona: 

Mi-e frică totuşi... Cum de v-aţi pierdut? 

Cassio: 

Cumplita luptă dintre cer şi ape 
___ Ne-a despărţit. Dar stai! O pânză! Iat-o! 

(Inăuntru, un strigăt: „O pânză, o pânză!” 
Bubuituri de tun.) 

Al doilea gentilom: 

Salută fortul. Sunt amici. 
Cassio: 
Vezi cine-i. 
(lese gentilomul.) 
Stegare, bun sosit! 
(Către Emilia): 
Mă-nchin, coniţă””. 
(O sărută.) 
Nu te-ncrunta la felul meu de-a fi, 
Dar creşterea mă-nvaţă să cutez 
O, lago, cuviinţa să-mi arăt. 
lago: 
O, domnul meu, de te-ar îmbrăţişa 
299 Traducătorul francez Jules Derocquigny (La tragedie d'Othello, 
Paris, 1928, p. 205) comentează folosirea de către Cassio a 
termenului mistress, care apare în textul original, şi dificultăţile pe 
care la prezintă acest cuvânt traducătorului. 

Astfel Cassio i se adresează Desdemonei, în scena de faţă, 
numind-o /ady iar când o salută pe Emilia foloseşte termenul 
mistress (tradus în textul românesc „coniţă”). 

Brabantio, - mâniat pe fiica sa, i se adresează cu termenul de 
mistress în actul | scena 3, tradus „domnişorică”. Othello îi spune 
Desdemonei mistress într-un acces de furie (actul IV, scena 1). 
lago îl foloseşte când vorbeşte mâniat Emiliei (actul V, scena 2) iar 
Cassio, Biancăi, o curtezană (actul III scena 4). 


300 Sărutul era un salut obişnuit şi gestul lui Cassio nu implică 
deloc o manifestare depăşind cadrul politeţii obişnuite. 

De tot atâtea ori cât mă socreşte, 
Te-ai sătura. 
Desdemona: 
Dar vai! Nu prea vorbeşte! 
lago: 
Ba foarte mult. 
Şi seama-mi dau când aş dori să dorm: 
De faţă cu măria-ta fireşte 
Că-şi ţine limba-n frâu, însă în gând 
Întruna meliţă. 

Emilia: 

Nu prea ţi-am dat prilejul să te plângi. 
lago: 

Hei, da! În lume, voi sunteți icoane, 

Tilingi la sfat, pisici turbate-n cuhne; 

La bârfă, sfinte, draci fiind bârfite, 
Paiaţe-n casă, slujnice la pat. 
Desdemona: 
Ruşine, gură-rea! 


lago: 

Să-mi ziceţi turc“ de nu-i adevărat; 

Când vă sculați, la joacă vă e gândul, 

Când vă culcaţi, vă apucaţi de treabă. 
Emilia: 

Tu nu-mi vei serie lauda. 
lago: 
Fireşte. 
Desdemona: 
Ce-ai scri’ de mine de m-ai lăuda? 
lago: 


O, nu mă pune, doamnă, la-ncercare; 
De nu sunt critic, nu mai sunt nimic. 


301 „Turc” e folosit aici cu sensul de „păgân”, „renegat”. 

Desdemona: 
Încearcă doar. S-a dus vrun om în port? 
lago: 
Da, doamnă, 
Desdemona: 
Nu-s veselă. Da-ncerc să uit cum sunt, 
Părând altfel. Zi, lauda-ţi cum sună? 
lago: 
Mă tot frământ. Dar gândul se desprinde 
Din capul meu, precum din miţe cleiul, 
Cu creierii deodată. Muza însă 
Mi-e-n facere şi iată-i fătul, doamnă: 
De-i blondă şi de duh, cu chip frumos, 
Va folosi şi fi-va cu folos. 
Desdemona: 
E bine-adus. Dar neagră"” şi deşteaptă? 
lago: 
De-i neagră şi de duh, un alb găseşte 
Ce la negreala ei se potriveşte. 
Desdemona: 
Din rău în rău. 
Emilia: 
Dar dacă e frumoasă şi neroadă? 
lago: 

Prostia-i vine mândrii-ntr ajutor, 
Printr-însa capătă moştenitor. 
Desdemona: Toate astea sunt nişte paradoxuri 
răsuflate, care îi fac să râdă pe nătărăi prin 
cârciumi. Dar ce laudă păcătoasă ai să născoceşti 


302 În vremea lui Shakespeare noţiunea de frumuseţe era 
asociată cu un ten şi păr blond. Doamna „brunetă” (dark) din 
sonetele lui Shakespeare este, conform sonetului 114, „o femeie 

pentru una care e şi urâtă, şi proastă? 
lago: 
Mereu, la şotii, sluta fără minte 
Frumoaselor cu cap le-o ia-nainte. 
Desdemona: Oarbă neştiinţă! Pe cea mai rea o 
lauzi cel mai mult! Dar ce laude ai putea, oare, să 
aduci unei femei care le-ar merita cu-adevărat? 
Aceea care ar aduce în sprijinul însuşirilor ei până şi 
mărturia pizmei? 
lago: 
Mereu frumoasă, țanțoşă nicicând, 
Vorbind ritos, dar niciodat’ strigând. 
De aur plină, nu s-a-mpăunat, 
Şi n-a căzut, momită, în păcat. 
Ea, care urii nu i s-a supus 
Şi la mânie ciudei „stai!” i-a spus, 
Ea, care-a fost cu capu-ntruna treaz 
Şi n-a schimbat pe-o sticlă un olmaz; 
Şi cugetând n-a dat gândirii grai, 
Şi nu s-a-ntors, urmată, după crai, 
De-a fost aşa, atunci halal muiere! 
Desdemona: 
Şi ce să facă? 
lago: 
S-alăpte prunci, s-adune căni cu bere. 
Desdemona: Vai ce încheiere şchioapă şi neroadă! 
Să nu iei învăţătură de la el, Emilia, cu toate că ţi-e 
bărbat. Ce zici, Cassio? Nu e aşa că sfetnicul ăsta de 
rele e cam slobod la gură? 
Cassio: Vorbeşte deschis, doamnă. Poate să vă 
placă mai mult ostaşul decât cărturarul. 
lago (aparte): O ia de mână. Aşa, foarte bine, dă-i 
cu şoapta. Cu o pânză de păianjen atât de mică 

prind un muscoi cât Cassio de mare. Aşa. Zâmbeşte- 
i. Dă-i nainte. Am să te încurc în iţele tale de 
curtezan. Într-adevăr, chiar aşa e. Dacă dulcegăriile 
astea te vor zvârli afară din slujba ta de locotenent, 
ar fi fost mai bine să nu-ți fi sărutat tot mereu vârful 
degetelor, făcând bezele. Uite, acum iar începi să te 
porţi ca un fante. Minunat! Straşnică sărutare! Şi 
desăvârşită curtenie. Aşa e, firesc! Încă o dată cu 
degetele la buze. Mai bine ţi-ar fi canule de cilistir. 

(Se aud goarne.) 

(Cu glas tare): E maurul! Îi cunosc onorul cu 
goarna. 

Cassio: Adevărat! 

Desdemona: Să mergem să-l întâmpinăm. 

Cassio: Da, vine, iată-l! 

(Intră Othello şi suita.) 


Othello: 
Frumoasa mea vitează! 
Desdemona: 
Drag Othello! 
Othello: 


Uimirea şi-ncântarea mă cuprind 
Văzându-te 'naintea mea sosită. 
Tu, bucuria sufletului meu! 
Furtuna tot mereu de mi-ar aduce 
Atât senin, atunci să sufle vântul 
Trezind şi moartea. Nava-n lupta ei 
Să suie munţi de ape cât Olimpul”, 
Pogoară-se apoi atât de jos 
Cât iadul e de ceruri depărtat. 
De-ar fi să mor, aş fi prea fericit; 


303 Muntele Olimp - reşedinţa zeilor în mitologia greacă - este 
situat între Macedonia şi Thesalia şi are înălţimea de 2.911 m. 

Că sufletului, beat de-atât noroc, 
Nu-i va fi dat, mă tem, altă-mplinire 
În taina soartei lui! 
Desdemona: 
Şi facă Domnul 
Ca farmecul iubirii să sporească 
În zilele ce trec. 
Othello: 
Amin, puteri miloase! 
Dar încântarea mea cuvinte n-are, 
Mă-năbuş. E prea mare bucuria, 
la asta, şi-asta, fie-ne sărutul 
Discordia pe veci. 
(O sărută.) 
lago (aparte): 
V-aţi potrivit! 
Dar voi slăbi această dulce strună, 
Pe cinstea mea! 
Othello: 
Să mergem la castel. 
Vesti noi, amici: războiul s-a sfârşit 
Şi turcii sunt la fund. Cum o mai duc, 
Pe insulă, prietenii mei vechi? 
Frumos vei fi la Cipru-ntâmpinată, 
lubirea mea, că drag le-am fost nespus; 
Bat câmpii, aiurez de fericire. 
Te du, te rog, la țărm, iubite lago, 
Şi adu-mi lăzile. Pe căpitan 
Pofteşte-mi-l la fort. E om de treabă, 
Şi vrednicia-i merită cinstire. 
Hai, Desdemona! Bun venit la Cipru! 
(les toți, afară de lago şi Rodrig.) 
lago: Vino îndată. Ne-ntâlnim în port. Apropie-te. 

Dacă eşti curajos, ascultă-mă! Se zice că oamenii de 
rând când iubesc capătă un fel de nobleţe, pe care 
n-o aveau din născare. La noapte, locotenentul e de 
strajă la corpul de gardă. Mai întâi trebuie să-ţi spun 
că Desdemona s-a îndrăgostit de el. 
Rodrig: De el? E cu neputinţă! 
lago: Pune-ţi degetul pe buze şi lasă-ţi mintea să 
lucreze. Gândeşte-te cu câtă patimă l-a iubit ea la 
început pe maur doar pentru lăudăroşenia şi pentru 
minciunile lui gogonate. Un suflet ales ca al tău nu- 
şi poate închipui că o să-l mai iubească şi acum 
pentru flecăreala lui. Ochii ei trebuie să aibă la ce se 
uita. Şi ce plăcere pot să afle când văd pe dracu? 
Sângele o dată astâmpărat după joaca dragostei, 
pentru a-l înflăcăra iarăşi şi pentru a trezi din saţiu o 
nouă poftă, e nevoie de farmecul înfăţişării, de o 
potrivire de vârstă, de purtări alese şi de frumuseţe, 
adică de tot ce maurul duce lipsă. Atunci, de dorul 
acestor cerinţe, plăpânda ei dragoste se va socoti 
înşelată, va începe să se îngreţoşeze, să se 
dezguste şi să-l urască pe maur. Chiar firea ei o va 
povăţui la aceasta şi o va îndemna la o nouă 
alegere. Şi-atunci, domnule, ţinând seama de toate 
astea, cine altul decât Cassio e mai făcut să urce 
treptele acestui noroc? E o presupunere cât se 
poate de limpede şi întemeiată. Un ticălos 
fluşturatic, unul care are doar atâta cunoştinţă câtă 
să-şi însuşească formele purtărilor alese şi ale 
omeniei, pentru a-şi îndestula mai bine patima lui 
dezmăţată şi înflăcărată, ascunsă cu grijă. Cine? 
Nimeni! Nimeni pe lume! O secătură isteaţă, care-ţi 
scapă printre degete, un vânător de prilejuri care 
bate monetă din orice şi-şi ticluieşte însuşiri, deşi pe 

cele adevărate nu le vezi nicicând. Un drac 
împieliţat! Pe lângă asta, frumos şi tânăr, are în el 
tot ceea ce poate cere nebunia unei închipuiri 
fragede. O pacoste, nu altceva! Şi femeia l-a şi 
simţit. 

Rodrig: Nu pot crede asta din parte-i. E ca o 
sfântă. 

lago: Smochină sfinţită! Vinul băut de ea tot din 
struguri se face şi, dacă-ar fi chiar aşa de sfântă, nu 
l-ar fi iubit niciodată pe maur. N-ai văzut-o cum îi tot 
frământa mâna? N-ai băgat de seamă? 

Rodrig: Am băgat de seamă, dar nu era altceva 
decât curtenie. 

lago: Ba era stricăciune! Jur pe mâna asta a mea! 
Un îndreptar şi un prolog nelămurit la istoricul 
poftelor ei şi al gândurilor ei vinovate. Şi-au apropiat 
atât de mult buzele, încât, suflarea li se contopea. 
Gânduri mârşave, Rodrig! Când şi-au deschis drum 
cu-asemenea dulcegării de-o parte şi de alta, vine- 
ndată şi marea-ncercare, cea mai de seamă, 
încheierea firească! Pfui! Hai, domnul meu, las’ pe 
mine! Doar te-am adus de la Veneţia. Fă de strajă la 
noapte. Din ordinul meu, eşti de serviciu: Cassio nu 
te cunoaşte. N-am să fiu prea departe; găseşte 
vreun prilej să-l superi pe Cassio, fie vorbindu-i prea 
tare, fie nesocotindu-i poruncile, sau orice alt mijloc 
ti-ar fi pe plac, după cum te vor ajuta şi 
împrejurările. 

Rodrig: Bine! 

lago: E supărăcios şi iute la mânie şi s-ar putea, 
domnul meu, să te şi lovească. Întărâtă-l ca să se 
dezlănţuie. lar eu să am prilejul să provoc scandal în 
Cipru, scandal ce nu se va potoli cu totul decât prin 

înlăturarea lui Cassio. În felul ăsta vei scurta calea 
către dorinţele dumitale, prin mijloacele pe care ţi le 
voi pune atunci la îndemână. Şi piedica va fi în mod 
fericit îndepărtată; dacă nu facem asta, n-avem 
nicio nădejde de izbândă. 

Rodrig: Aşa am să fac, numai să găsesc prilejul. 
lago: Îţi făgăduiesc... Vino cât mai grabnic la 
cetate. Ne întâlnim acolo. Trebuie să-i debarc lăzile. 
Cu bine! 
Rodrig: Adio! 
(lese.) 
lago: 
Că o iubeşte Cassio se prea poate; 
Că ea-l iubeşte-i lesne de crezut; 
lar maurul, oricât nu pot să-l sufăr, 
E-o fire-aleasă, dreaptă, iubitoare. 
Şi fi-va, cred, un bun soţ Desdemonei. 
O plac şi eu, dar nu numai trupeşte, 
Deşi păcatul mare nu mă sperie, 
De-ar fi doar să-mi astâmpăr răzbunarea; 
Că-l bănui pe nesăţiosul maur 
În şaua mea că s-a suit cândva, 
Gând veninos ce-mi roade-n măruntaie, 
Şi n-am odihnă până nu-i plătesc 
Să-i iau şi eu femeia sau altminteri 
Să-l fac gelos într-o aşa măsură, 
Ca mintea să nu-l poată lecui. 
Şi-atunci, de-o pot, pe javra din Veneţia 
Prea iute la vânat, struni din lanţ; 
MI-l pun pe Cassio jos şi-l ponegresc 
În fel şi chip în ochii lui Othello, 
Că-l ţin că mi-a purtat şi el scufia. 
Să-l fac pe maur, deci, să mă-ndrăgească, 

Să-mi fie-ndatorat, să-mi dea răsplată 
Că l-am făcut un dobitoc pe cinste, 
Că i-am stricat şi liniştea şi pacea 

Şi scosu-l-am din minţi. Cam asta-i tot. 

Cam prea-ncâlcit! Dar uneltirea, iată, 
Doar la-mplinire chipul şi-l arată... 

(lese.) 


Scena 2 


O stradă. 
Intră un crainic cu o proclamaţie. 
Poporul îl urmează. 


Crainicul: Aceasta e dorinţa lui Othello, nobilul şi 
viteazul nostru general. În urma ştirilor 
neîndoielnice primite acum cu privire la naufragiul 
întregii flote turceşti, toată lumea să sărbătorească 
triumful. Unii să joace, alţii să aprindă focuri de 
bucurie, fiecare să petreacă şi să chefuiască după 
pofta inimii. Căci, pe lângă aceste veşti bune, mai e 
şi ziua nunţii sale. Drept care a dat această 
înştiinţare. Toate ospătăriile sunt deschise şi slobod 
e fiecare să petreacă în voie, începând de acum, la 
orele cinei, şi până ce va bate clopotul ceasul 
unsprezece. Domnul să aibă în sfânta lui pază insula 
Cipru şi pe vrednicul nostru general! 

(les cu toții.) 


Scena 3 

O sală în castel. 
Intră Othello, Desdemona, Cassio şi suita. 


Othello: 
La noapte, Cassio, ia măsuri de pază, 
să fim cuminţi: să punem un hotar 
Avânturilor noastre. 


Cassio: 
l-am spus lui lago tot ce-i de făcut, 
Eu, totuşi, voi veghea cu ochii mei 
La lucrul ăsta. 
Othello: 


lago-i de ispravă. 
Somn bun, Mihai. Cât mai devreme mâine 
Vom sta de vorbă. Tu, iubito, vino: 
Ce-am semănat ne-aduce roade noi, 
Dar ce-i mai bun ne-aşteaptă pe-amândoi. 
Noapte bună! 

(Othello, Desdemona şi suita ies. Intră lago.) 

Cassio: Bine-ai venit, lago! Să mergem la posturi. 

lago: Incă nu, locotenente: nu e nici ora zece. 
Generalul nostru ne-a dat drumul aşa devreme de 
dragul Desdemonei lui şi nu-i putem face dintr-asta 
o vină. N-a petrecut încă nicio noapte cu ea şieo 
bucăţică minunată. 

Cassio: E o femeie încântătoare. 

lago: Şi fii sigur că e destul de jucăuşă. 

Cassio: E într-adevăr fiinţa cea mai fragedă şi mai 
gingaşă. 

lago: Şi are nişte ochi! Privirea ei e o chemare la 
dragoste. 

Cassio: Care te-ademeneşte; şi totuşi e nespus de 
sfioasă. 

lago: Glasul ei nu e, oare, semnalul iubirii? 

Cassio: E întruparea perfecțiunii. 

lago: Ei, multă bucurie la aşternut! Haidem, 
locotenente, am o carafă cu vin şi aci afară ne 
aşteaptă o ceată de flăcăi din Cipru care ar ciocni 
bucuros un pahar în sănătatea negrului Othello. 

Cassio: Nu astă-seară, dragă lago. Am un cap 
nenorocit care nu duce la băutură. Aş vrea ca lumea 
să născocească alt mijloc de petrecere. 

lago: Bine, dar sunt prietenii noştri. Numai un 
pahar! Am să-l beau eu pentru dumneata. 

Cassio: Am mai băut unul astă-seară şi încă nu îl 
botezasem bine şi uite în ce hal m-a adus. Am 
meteahna asta nenorocită şi nu cutez să-mi încerc 
slăbiciunea încă o dată. 

lago: Lasă, omule! E o noapte de chef. Aşa vor 
flăcăii ăştia. 

Cassio: Unde sunt? 

lago: Aici la uşă; rogu-te, pofteşte.-i. 

Cassio: Deşi nu-mi place, fie cum vrei tu. 

(lese.) 

lago: 

De pot să-l mai îmbin doar c-un pahar, 
Pe lângă tot ce-a mai băut azi-noapte, 
Va fi colțos şi rău ca şi cățelul 
Stăpânii-mi. Smintitul de Rodrig, 
Pe care dragostea l-a scos din fire, 
A dat pe gât în cinstea Desdemonei 
Carafe mari azi-noapte. Şi-i de strajă. 
Trei juni fudui din Cipru, plini de ifos, 
Şi foarte grijulii de cinstea lor, 

Ai insulei războinice fii vrednici, 
l-am ametit cu pline cupe-azi-noapte, 

~ 419 ~ 


Opere Complete Volumul 6 
Şi sunt străjeri. În ceata de beţivi 
Pe Cassio-l pun să facă o ispravă 
Care-ar jigni ostrovul. lată-i, vin: 
Urmarea dacă visul mi-l încape, 
Înfrunt în barca mea şi vânt şi ape. 
(Intră din nou Cassio; Montano şi alți gentilomi îl 
însoțesc; câțiva slujitori îi urmează, aducând vinul.) 
Cassio: O, Doamne, am mai băut o cană plină. 
Montano: Da' de unde! Nici măcar nu era plină! Pe 
onoarea mea de soldat! 
lago: Hai! Aduceţi-ne vin! 
(Cântă): 
„E cana plină, hai noroc! 
Să mai golim un poloboc! 
Ostaşul este om şi el, 
E scurtă viața la rezbel, 
Să bea niţel şi-o ia din loc! 
Ei, băieți, s-aducă vin!” 
Cassio: Doamne! Ce frumos cântec! 
lago: L-am învăţat de la englezi, care într-adevăr 
că trag la măsea grozav de bine. Ce danez, ce 
neamţ, ce olandez pântecos! Toţi ăştia sunt o 
nimica toată pe lângă englez. 
Cassio: Englezul dumitale e aşa de straşnic la 
băutură? 
lago: Păi din danez n-are ce alege, ţi-l îmbată 
turtă; nici nu-l trec năduşelile şi ţi-l dă peste cap şi 
pe neamt; pe olandez îl face să borască până îşi 
umple paharul. 
Cassio: În sănătatea generalului! 
Montano: Închin şi eu, locotenente! Şi-ţi voi ţine 
piept. 
lago: O, dulce Engliteră! 

(Cântă): 
„E Ştefan rege-un crai măreț", 
Nădragi purta de trei parale; 
Crezând c-a dat prea mare pret, 
Pe meşter l-a băgat în boale. 
Era un nobil nepereche, 
lar tu un prost, calic destul, 
Nu fi trufaş, ia-ti haina veche, 
Ne piere neamul de-i fudul. ” 

Hai, ceva de băut! 

Cassio: Cântecul ăsta e şi mai frumos ca celălalt. 

lago: Vrei să-i mai auzi? 

Cassio: Nu, cred că e nevrednic de locul lui cel 
care face astfel de lucruri. Bine, bine! Mare e 
Dumnezeu! Unele suflete au să fie mântuite, şi 
altele n-o să fie mântuite. 

lago: Aşa e, dragă locotenente! 

Cassio: Cât despre mine, fie zis fără să-l supăr pe 
general sau alt om de seamă: eu trag nădejde că o 
să fiu mântuit. 

lago: Şi eu la fel, locotenente. 

Cassio: Dă-mi voie! Nu înaintea mea. Locotenentul 
trebuie să fie mântuit înaintea stegarului. Dar să 
lăsăm asta. Să mergem la slujita noastră. lartă-ne, 
Doamne, păcatele! să ne vedem de treburile 
noastre. Să nu credeţi, domnilor, că sunt beat. Asta 
e stegarul meu, asta e mâna mea dreaptă şi asta e 
stânga. Nu sunt încă beat. Mă ţin destul de drept şi 
vorbesc destul de răspicat. 

Toți: Fireşte! 

Cassio: Ei, atunci e bine; nu cumva să vă închipuiţi 


304 Balada Regelui Ştefan pe care o cântă lago era foarte 

că sunt beat! 


(lese.) 
Montano: 
Să mergem, domnilor, să punem straja. 
lago: 
ÎI vezi pe cel ce-a luat-o înainte? 
El vrednic e, ca militar, să steie 
Pe lângă Cezar", şi să-i fie sfetnic. 
Dar iată-i viciul: la virtutea lui, 
E-ntocmai ca un echinox: o parte 
La fel cu alta. Ce păcat! Mă tem 
De-ncrederea ce maurul i-a dat-o, 
Că prin meteahna lui, pe negândite 
să nu cumva să işte tulburări 
Pe-acest ostrov. 
Montano: 
E deseori aşa? 
lago: 
La somnul său, e un prolog statornic. 
El ar veghea-ndoit cât merge ceasul 
De nu l-ar da beţia-n leagăn. 
Montano: 


Cred 
Că n-ar fi rău să afle generalul: 
Nu ştie, poate. Firea lui cea bună 
Nu vede decât meritul lui Cassio 
Şi nu se uită la cusur. Aşa-i? 
(Intră Rodrig.) 
lago (aparte lui Rodrig): 
Ce veşti, Rodrig? 
Urmează-l pe locotenent. Te du. 


305 luliu Cezar este în mod curent menţionat în piesele de teatru 

(Rodrig iese.) 
Montano: 

E, zău, păcat ca nobilul Othello 

Să lase-n voia unui nărăvit 
O slujbă ca aceea de-aghiotant. 
Cinstit ar fi să-i spunem tot. 
lago: 
N-aş face-o 
Nici pentru-această insulă măreaţă! 
Eu ţin la Cassio: şi-aş face-orice 
să-l scap de-al său nărav. 
Dar ce se-aude? 
(Înăuntru, se aud strigăte: „Ajutor, ajutor! ”) 
Cassio (urmărindu-l pe Rodrig): 
Lichea! Otreapă! 
Montano: 
Ce-i, locotenente? 
Cassio: 
O loază să mă-nvete datoria? 
Îl bat de-nfund cu el o damigeană. 


Rodrig: 
Pe mine, tu? 
Cassio: 
Ai chef de vorbă, scârbă? 
Montano: 
Vai, nu! Locotenente, ţine-ţi firea. 
Cassio: 


Dă-mi drumul, domnule, să nu-ţi crăp capul! 
Montano: 
Hai, lasă, lasă, că eşti beat. 
Cassio: 
Eu, beat! 
(Se bat.) 

lago (lui Rodrig): 
Ţi-am spus, dă fuga, urlă că-i răscoală. 
(lese Rodrig.) 
Ajunge, Cassio! Domnilor, vă jur! 
Săriţi! Montano! Domnule! Tu, Cassio! 
Săriţi, seniori! Halal de strajă, zău! 
(Sunet de clopot.) 
Dar cine sună clopotul? La naiba! 
Trezesc oraşul, Cassio, stai, o, Doamne, 
Te faci de râs pe veci! 
(Reintră Othello şi suita.) 
Othello: 
Ce s-a-ntâmplat? 
Montano: 
Ei, drace, sânger! Sunt rănit de moarte. 
(Cade.) 
Othello: 
Opriţi-vă, de vi-este dragă viaţa! 
lago: 
Stai, ofiţere! Domnilor, Montano, 
Au nu mai ştiţi de loc şi datorie? 
Vorbeşte generalul! Staţi! Ruşine! 
Othello: 
Ce-i asta, hai, opriţi! Ce v-a venit? 
Păgâni suntem de facem între noi 
Ce turcilor le-a fost oprit de ceruri? 
Creştini, ruşine! Isprăviţi cu zarva! 
_Cine-o sări să-şi mai reverse turba, 
Işi joacă viaţa. Doar un pas, şi-i mort. 
Să tacă-odată clopotul cumplit 
Ce bagă-n spaime-acest tihnit ostrov. 
Ce-i, domnii mei? Tu, lago, care-arăţi 
Ca mort de-ndurerare, te conjur 

De dragul meu, cine-a-nceput, vorbeşte! 
lago: 
Ştiu eu? Prieteni care-acum o clipă 
Se-aveau ca mirele şi-a lui mireasă 
Când se gătesc să meargă la culcare; 
Ca fermecaţi de-un astru“” rău, deodată, 
Se bat la sânge, căutându-şi pieptul 
Cu săbiile trase. Nu pot spune 
Cine-a-nceput această tristă sfadă. 
De ce nu mi-am pierdut pe-un câmp de-onoare 
Picioarele ce m-au adus aici? 


Othello: 
Cum ţi-ai ieşit aşa din fire, Cassio? 
Cassio: 
Mă iartă, rogu-te: nu pot vorbi. 
Othello: 


Te ştiu, Montano, om cuviincios; 
O lume-ntreagă-a prețuit în tine 
Măsura, calmul tinereții tale. 

Ai nume bun la cei mai aspri critici. 
De ce să-ți lepezi ástfel faima ta, 
Să-ţi schimbi renumele pe o poreclă 
De zurbagiu la chefuri? Dă-mi răspuns! 

Montano: 
Sunt greu răuit, o, vrednice Othello! 
Te poate lămuri stegarul lago 

De tot ce ştiu. Vorbirea-mi face rău, 
Şi-am să scurtez. Nu cred să fi greşit 

Azi-noapte nici cu vorba, nici cu fapta, 
Doar dacă-i viciu dragostea de sine 
Şi de-i păcat, când cineva te-atacă, 


306 Conform credinţei astrologice a vremii, unele planete puteau 

Să-ţi aperi viaţa. 
Othello: 
Cerule, acum 
Începe sângele-mi a fi stăpân 
Pe călăuze ce-s mai de nădejde, 
lar patima, umbrindu-mi mintea,-ncearcă. 
S-o ia nainte. Dacă fac un pas 
Sau braţul de-l ridic, mâniei mele 
Cădea-va pradă cel mai bun din voi. 
Cum a-nceput smintita sfadă, spuneţi, 
Şi cine a stârnit-o? Vinovatul 
O dată dovedit, de mi-ar fi geamăn 
Şi tot m-ar pierde! Cram? Într-o cetate 
În plină-alarmă, cu locuitori 
Al căror suflet încă-i plin de groază, 
să v-apucaţi de-o răfuială, noaptea, 
Voi între voi, la posturi, şi de strajă? 
E groaznic! lago, zi, cine-a-nceput? 
Montano: 
Din dragoste sau camaraderie 
De nu spui adevăru-adevărat 
Nu eşti soldat. 
lago: 
Nu mă-ncolţi aşa 
Că mai degrabă-mi smulg din gură limba 
Decât să-i fac lui Cassio rău. Cred, totuşi, 
Că, adevărul dacă-l spun, nu-i strică 
Întru nimic. El, generale,-acesta-i: 
Pe când stăteam de vorbă cu Montano, 
Veni un ins strigând după-ajutor 
Şi după el, cu spada trasă, Cassio 
Şi gata să-l străpungă. Domnu-acesta, 
Tăindu-i calea,-l roagă să-nceteze; 

Mă iau după fugarul ce striga, 
să nu-nspăimânte, cum s-a şi-ntâmplat, 
Cu gura lui, tot târgul. Dar, mai ager, 
El mi-a scăpat. Întorsu-m-am degrabă 
Că se-auzea un clinchetit de săbii 
Şi Cassio ce-njura ca niciodată, 
Pot spune, până-acum. Când m-am întors, 
O clipă doar, şi se tăiau în săbii, 
În luptă dreaptă, cum i-ai şi aflat, 
Când, arătându-te, i-ai despărţit. 
Mai mult nu ştiu. Dar oamenii sunt oameni, 
Şi chiar cei buni îşi ies din fire-o dată: 
Cu toate că l-a scuturat niţel, 
Că la mânie dai şi-n cel mai drag, 
Cred că fugarul l-a jignit pe Cassio 
Scoţându-l din răbdări. 
Othello: 
Ştiu, lago, vrei, 
Milos cum eşti, să-i faci mai mică vina, 
Pe Cassio-ajutându-l. Drag mi-eşti, Cassio, 
Da-n veci nu-mi vei mai fi locotenent. 
(Reintră Desdemona şi suita.) 
Priviţi! Măcar de nu-mi trezeai iubita! 
Voi da prin tine-o pildă. 
Desdemona: 
Ce se-ntâmplă? 
Othello: 
E bine, dragă. Mergem la culcare. 
(Lui Montano): 
Voi fi, seniore-,al rănii tale felcer 
Eu însumi. Duceţi-l! 
(lese Montano, dus pe brațe.) 
Ai grijă, lago, mergi prin tot oraşul, 

Pe cei stârniţi de zarvă potoleşte-i. 
Hai, Desdemona! - Aşa e la război: 
Din dulce somn te scoli cu tărăboi! 

(les toți, afară de lago şi Cassio.) 

lago: Nu eşti cumva rănit, locotenente? 

Cassio: Da! Şi fără leac! 

lago: Vai! Doamne, păzeşte! 

Cassio: Reputaţie! Reputaţie! Reputaţie! Mi-am 
pierdut reputaţia. Am pierdut tot ceea ce era 
nemuritor în mine. N-a rămas decât animalul. 
Reputația mea, lago, reputaţia mea... 

lago: Pe cinstea mea de om, credeam că e vorba 
de o rană a trupului: aceea are mai mare 
însemnătate decât cele de care suferă reputaţia. 
Reputația e o născocire ieftină şi înşelătoare: 
dobândită adesea fără niciun merit şi pierdută fără 
nicio vină. Nu ţi-ai pierdut de loc reputaţia, afară 
numai dacă nu te socoteşti singur păgubit. Ce fel, 
omule? Sunt mijloace să recâştigi încrederea 
generalului. Te-a îndepărtat doar din mânie. E o 
pedeapsă mai mult din motive politice decât din 
rea-voinţă; e aşa cum ţi-ai bate câinele nevinovat, 
ca să sperii un leu neînfricat. Roagă-te de el din nou 
şi-ai să-l îndupleci. 

Cassio: Mai bine îl rog să mă dispreţuiască decât 
să păcălesc un comandant atât de bun dându-i un 
ofiţer atât de uşuratic, de beţiv şi de gălăgios. Beat! 
Sporovăind întruna, certăreţ, bătăios, slobod la 
gură, ţinând cuvântări umflate către propria sa 
umbră. O, duh nevăzut al vinului, dacă n-ai nume, 
ca să te cunoască lumea am să te botez eu: eşti 
Satana! 

lago: Cine era acel pe care îl urmăreai cu sabia în 


~ 428 ~ 


William Shakespeare 
mână? Ce ţi-a făcut? 

Cassio: Nu ştiu. 

lago: Cum se poate? 

Cassio: Îmi amintesc o mulţime de lucruri, dar 
totul e tulbure. O ceartă - de ce, însă, nu ştiu. O, 
Doamne! Cum poate omul să-şi bage în el un 
duşman pe gură ca să-i fure minţile?! Cum de 
simţim plăcere, bucurie, desfătare şi mândrie că ne 
prefacem în fiare sălbatice? 

lago: lată că te simţi mai bine. Cum de ţi-ai venit 
în fire? 

Cassio: Aşa i-a plăcut demonului beţiei să lase-n 
locu-i pe demonul mâniei. O slăbiciune mi-o 
descoperă pe cealaltă, ca să mă dispreţuiesc şi mai 
mult! 

lago: Lasă, eşti un moralist prea aspru. Dat fiind 
locul, timpul şi situaţia acestei insule, aş fi dorit din 
suflet să nu se fi întâmplat aşa ceva. Dar dacă s-a 
întâmplat, caută s-o întorci cum e mai bine pentru 
dumneata. 

Cassio: Am să-i cer să-mi dea slujba îndărăt, şi el o 
să-mi spună că sunt un beţiv. De-aş avea atâtea 
guri câte are Hydra?” şi tot aş amuţi la asemenea 
răspuns. Să fii până mai adineauri un om simţit, 
îndată după aceea nebun şi în clipa de faţă o fiară. 
Ce ciudat! Un pahar mai mult e un blestem şi în el e 
amestecat un duh necurat. 

lago: Lasă! Lasă! Vinul bun e un bun prieten dacă 


307 Hydra era un monstru cu trup de leu şi nouă capete, dintre 
care cel din mijloc era nemuritor. Alegându-şi ca adăpost 
mlaştinile din ţinutul Lerna, probabil în Peloponez, începu să 
devasteze ţinutul susmenţionat. Uciderea hidrei din Lerna şi 
îngroparea capului ei nemuritor sub o stâncă a fost una dintre 
vestitele douăsprezece munci ale lui Hercule. 

ştii cum trebuie să-l iei. Nu-l mai ponegri. Şi, dragă 
locotenente, cred că ştii că ţin la dumneata. 

Cassio: Bineînţeles - şi vezi cum te răsplătesc... 
Eu, beat! 

lago: Şi dumitale, prietene, şi oricui i se poate 
întâmpla să fie beat o dată; să-ţi spun eu ce e de 
făcut. Nevasta generalului nostru este acum 
adevăratul general. Adică vreau să spun că el s-a 
dăruit cu totul - ia seama! - contemplării şi 
admiraţiei însuşirilor şi frumuseţii ei. Spovedeşte-te 
ei deschis. Nu-i da răgaz. O să te ajute să-ţi recapeţi 
slujba. Are o fire atât de inimoasă, de bună, de 
îndatoritoare, de curată, încât crede că bunătatea ei 
nu e întreagă dacă nu face mai mult decât i se cere. 
Boag-o pe ea să dreagă ruptura asta între dumneata 
şi soţul ei. Pun rămăşag pe norocul meu contra o 
nimica toată că prietenia voastră stricată va fi mai 
puternică decât înainte. 

Cassio: Mă povăţuieşti bine. 

lago: Te asigur că n-o fac decât din prietenie 
sinceră şi curată bunăvoință. 

Cassio: Te cred din toată inima; şi mâine de 
dimineaţă voi ruga-o pe blânda Desdemona să 
mijlocească pentru mine. Sunt pierdut dacă soarta 
mea se poticneşte aci. 

lago: Ai dreptate. Noapte bună, locotenente! Sunt 
de gardă. Trebuie să mă duc. 

Cassio: Noapte bună, prea-cinstite lago! 

(lese.) 

lago: 

Şi cine-ar spune că-s un ticălos 
Când sfatul meu e bine chibzuit, 
Onest şi sincer, cel mai în măsură 

A-I câştiga pe maur iar? Nu-i greu 
Să-ndupleci pe duioasa Desdemona 
Să-mbrăţişeze-o cauză, curată. 
E darnică aşa cum este firea. 

Ea poate să-l subjuge pe Othello, 
Incât el să-şi renege şi botezul, 
Simbolul şi pecetea mântuirii, 

Şi sufletu-i e-atât de rob iubitei, 

Că după plac ea-l face şi-l desface, 

Chiar de-ar pofti să facă pe zeiţa, 
Cu slăbiciunea lui. Sunt ticălos 

Că-l sfătuiesc pe Cassio s-apuce 

Pe-un drum ce duce drept la mântuire? 
Teologia iadului e-aceasta! 
Când diavolul la negre rele-ndeamnă, 
Sub chip de înger mai întâi se-arată; 
La fel şi eu, până când ăst biet nerod 

Pe Desdemona-o roagă să-l ajute, 
lar ea pe lângă maur îl susţine, 
Eu torn urechii lui otrava asta: 

Că-l cere pentru-a cărnii ei plăcere. 

Cu cât se va trudi să-i facă bine, 

Ea-n ochii maurului se va pierde; 
În felul ăsta îi smolesc virtutea 

Şi-o plasă-i fac din bunătatea ei, 

Tustrei să-ncapă-ntr-însa. 
(Intră Rodrig.) 
Ce-i, Rodrig? 


Rodrig: Am pornit şi eu la vânătoare, dar nu ca un 
copoi care vânează, ci ca o potaie care latră şi ea în 
haită. Mi-am cheltuit aproape toţi banii. Azi-noapte 
am fost cotonogit rău de tot. Şi cred că din toată 
păţania mea n-o să mă aleg decât cu experienţa. 

Aşadar, mă întorc la Veneţia, curăţat de parale, dar 
cu ceva mai multă minte. 
lago: 
Cât de săraci sunt cei ce n-au răbdare! 
Ce rană trece-altcum decât treptat? 
Lucrăm cu mintea, ştii tu, vrăji nu facem. 
lar ea-i supusă timpului zăbavnic. 
Nu-i bine, oare? Cassio te-a bătut, 
lar tu, pentr-un nimic, l-ai nimicit. 
Deşi sub soare mândre plante cresc, 
Tot ce-nfloreşte-ntâi rodeşte-ntâiul. 
Deci rabdă până-atunci. Pe cruce-i, ziuă! 
Scurt pare ceasu-n faptă şi-n plăcere. 
Retrage-te. Mergi unde-ai găzduire. 
La drum, îţi spun! Vei şti mai multe-apâi. 
Te du! 
(Roarig iese.) 
Sunt două lucruri de făcut. 
Nevastă-mea să-l sprijine pe Cassio, 
O-nvăţ eu cum. 
Pe maur în răstimp să-l iau deoparte 
Şi să-l aduc să dea de Cassio-n clipa 
Când el se va ruga de Desdemona. 
E calea cea mai bună mi se pare; 
să n-o greşesc, prin lene şi-amânare. 
(lese.) 


Actul III 


Scena 1 

In faţa castelului. 
Intră Cassio şi câțiva muzicanți”. 


Cassio: 
Băieți, cântați aici! Un cântec scurt. 
Fac cinste. Şi-un „trăiască generalul”! 

(Muzicanţii cântă. Intră bufonul.) 

Bufonul: Ei, băieţi, instrumentele astea ale voastre 
au fost pe la Neapole, că vorbesc pe nas?** 

Primul muzicant: Cum adică, domnule? 

Bufonul: Mă rog, astea sunt instrumente de suflat? 

Primul muzicant: Fireşte că da, domnule, dintr- 
astea sunt. 

Bufonul: Atunci, dacă sunt de suflat, au fiecare 
câte-un suflet. 

Primul muzicant: Cum să aibă suflet, domnule? 

Bufonul: Suflă-mi-le de aici să nu le mai văd. Uite, 
băieţi, luaţi banii ăştia! Generalului i-a plăcut aşa de 
mult muzica voastră, că vă roagă, dacă-l iubiţi, să 
nu mai faceţi atâta gălăgie. 

Primul muzicant: Bine, domnule, nu mai facem. 

Bufonul: Dacă ştiţi ceva cântece din alea care nu 
se-aud, daţi-i înainte, dar se zice că generalul nu 
prea face haz de muzica cealaltă. 

Primul muzicant: Cântece dintr-alea nu avem, 
domnule. 

Bufonul: Atunci băgaţi-vă flautele în traistă. Eu mă 


308 În vrema lui Shakespeare era obiceiul ca noii căsătoriţi să fie 
deşteptaţi dimineaţa în acordurile unei muzici instrumentale. 

309 Menţionarea oraşului Neapole pare să fie în legătură cu faptul 
că sifilisul era cunoscut în vremea lui Shakespeare şi sub numele 
de „boala napolitană”, considerat ca venind de la Neapole. Cum 
boala ataca şi nasul, vorbirea celor suferinzi devenea nazalizată, 
(v. Troilus şi Cresida, nota 62). 

duc. Căraţi-vă! 

(Muzicanţii ies.) 

Cassio: Ascultă, dragul meu prieten! 

Bufonul: N-ascult niciun drag prieten, te-ascult pe 
dumneata. 

Cassio: Te rog, isprăveşte odată cu jocurile de 
cuvinte. Uite un bănuţ de aur pentru tine. Dacă 
doamna care însoţeşte pe soţia generalului s-a trezit 
din somn, spune-i că unul Cassio ar vrea să-i 
vorbească. Poţi să-mi faci serviciul ăsta? 

Bufonul: S-a trezit, domnule. Dacă s-o osteni până 
încoace, am să-i dau de ştire. 

Cassio: 

Ei bine,-amice... 

(Bufonul iese. Intră lago.) 


lago, vii la timp. 
lago: 
Nu te-ai culcat de loc? 
Cassio: 
Precum vezi, nu. 
Se luminase când ne-am despărțit. 
Soţiei tale, lago, mi-am permis 
Să-i fac prin cineva o rugăminte. 
Şi-adică să m-ajute-a fi primit 
De Desdemona. 
lago: 
Ţi-o trimit îndată, 
lar maurului caut să-i fac vânt, 
Să poţi vorbi şi lua măsuri în voie. 
Cassio: 
Smerit îţi mulţumesc. 
(lese lago.) 

Un florentin mai bun şi mai cinstit 
Nicicând n-am mai văzut! 
(Intră Emilia.) 
Emilia: 
O, bună ziua, Cassio! Rău îmi pare 
Că eşti nemulţumit. Se-ndreaptă totul. 
Stăpânii mei vorbesc de asta tocmai; 
Ea te susţine aprig, el răspunde 
Că ai rănit pe unul care-n Cipru 
E om vestit, cu nobile-nrudiri, 
Şi-n dreaptă şi cuminte judecată 
El n-a putut decât să te respingă. 
Dar jură că-i eşti drag şi n-ai nevoie 
Decât de stima lui, nu de-un alt sprijin, 
Şi vrea să prindă cel mai bun prilej 
Ca iar să te numească. 
Cassio: 
Te implor, 
De crezi că-i bine şi găseşti cu cale, 
Ajută-mă să pot vorbi o clipă 
Cu Desdemona. 
Emilia: 
Rogu-te, pofteşte: 
Ţi-arăt un loc să-i poţi, în voie, spune 
Tot ce te doare. 
Cassio: 
Ţi-s îndatorat. 
(les.) 
Scena 2 


O sală în castel. 
Intră Othello, lago şi câțiva gentilomi. 

Othello: 
Pilotului dă-i, lago-,acest răvaş, 
Salutul meu Senatului să-l poarte. 
Şi-acum mă duc să văd de-ntărituri: 
Să vii să mă găseşti. 
lago: 
Prea-bine, Doamne! 
Othello: 
Doriţi, señiori, să cercetăm cetatea? 
Gentilomii: 
Te însoţim, măria-ta! 


(les.) 
Scena 3 
În grădina castelului. 
Intră Desdemona, Cassio şi Emilia. 
Desdemona: 


Voi face, Cassio, tot ce-mi stă-n putinţă 
Să-ţi vin într-ajutor, te-ncredinţez. 
Emilia: 
Ajută-l, doamnă. Soţul meu mâhnit e 
De parcă-n joc ar fi chiar soarta lui. 
Desdemona: 
E-un om de treabă. Fii pe pace, Cassio! 
Dorinţa mea-i să fiţi din nou prieteni 
Tu şi-al meu soţ. 
Cassio: 
Miloasă doamnă, află 
Că, orice-o fi cu el, Mihail Cassio 
Pe veci rămâne sluga-ți credincioasă. 
Desdemona: 

Te cred şi-ţi mulţumesc. Ţi-e drag stă 
Îl ştii de mult. Te-a-ndepărtat, fii sigur, 
Vremelnic, numai cât e diplomatic! 
Cassio: 
Dar poate ţine mult ăst „diplomatic”! 
Tainul său c-atât de-apos şi firav, 
El se hrăneşte din împrejurări, 
Şi s-ar putea să uite generalul 
- Fiind eu lipsă şi din slujbă scos - 
Că l-am slujit şi credincios i-am fost. 
Desdemona: 
N-ai teamă. Stau de faţă cu Emilia, 
Chezaşă pentru locul tău. Fii sigur: 
Când jur frăţie, merg până la capăt. 
N-o să mai aibă-odihnă soţul meu, 
Cât nu l-am îmblânzit“'", nu-l las să doarmă. 
ŢI-l dăscălesc să-şi iasă din răbdări: 
O şcoală perna-i, spovedelnic masa, 
In tot ce-o face, pricea ta i-amestec. 
Fii vesel, Cassio: cine te susţine, 
Decât te lasă-n drum, mai bine moare! 


Emilia: 

Stăpânul, doamnă. 
Cassio: 

Mă retrag, stăpână. 
Desdemona: 


Mai bine stai şi-ascultă ce-am să-i spun. 
Cassio: 
Nu, doamnă,-acum! Mă simt bolnav, nevolnic 
Să-mi apăr cauza. 


310 În original apare expresia VII watch him tame (îl voi 
supraveghea până ce se îmblânzeşte, domesticeşte) folosită în 
dresarea şoimilor pentru vânătoare. 

Desdemona: 
Faci cum doreşti. 
(lese Cassio. Intră Othello şi lago.) 


lago: 
Nu-mi place asta, ah! 
Othello: 
Ce vrei să zici? 
lago: 


Nimic, stăpâne... sau... nici eu nu ştiu... 
Othello: 
Cel care pleacă de la Desdemona 
Nu-i Cassio? 
lago: 
Cum, el? Nu-mi vine-a crede, 
Văzându-te că vii, c-a fost în stare 
Să plece pe furiş. 
Othello: 
Cred c-a fost el. 
Desdemona: 
Ce faci, stăpâne-al meu? Stăteam de vorbă 
Cu un năpăstuit, un om ce piere 
Că nu mai ţii la el. 
Othello: 
De cine-i vorba? 
Desdemona: 
De Cassio, locotenentul tău. 
Stăpâne bun, de-am trecere la tine, 
Sau vreo putere de-am ca să te-nduplec, 
Impacă-te acum, cu-acest prilej. 
Că dacă nu e Cassio omul care 
Din toată inima să te iubească, 
Nu ştiu ce este un obraz cinstit. 
O, cheamă-l înapoi! 

Othello: 
Dar n-a fost el aici? 

Desdemona: 

Ba da! Şi-atât de trist, că mi-a lăsat 

Din chinul lui o parte, ca să sufăr. 

O, dragul meu, te rog să-l chemi-napoi! 

Othello: 

Nu azi, alt'dată, dulce Desdemonă. 
Desdemona: 

Curând? 
Othello: 
De dragul tău, cât mai curând. 
Desdemona: 
Diseară, când cinăm? 


Othello: 
Nu chiar diseară! 
Desdemona: 
Pe mâine-atunci, la prânz! 
Othello: 


Nu vin la masă, 
Mă văd cu ofiţerii la cetate. 
Desdemona: 

Deci mâine noaptea... sau marţi dimineaţa, 
Marţi ziua, noaptea, miercuri dimineaţa; 
Te rog alege-o zi, nu vreau să treacă 
Mai mult de trei: el se căieşte, zău. 
Greşeala lui, la drept vorbind, nu face 
(Afară doar că-n vreme de război 
Dai pildă, zice-se, cu cei mai buni) 
Decât să-l mustri între patru ochi... 
Deci spune-mi când să vie?-N sinea mea 
Mă-ntreb ce poţi să-mi ceri şi să nu-ţi dau, 
Sau să-ţi precupeţesc?! Cum? Pentru Cassio 


~ 439 ~ 


Opere Complete Volumul 6 
Cel care te-nsoţea când mă peţeai 
Şi-ţi lua şi partea, când te ponegream, 
să mă căznesc atât, spre a-l aduce? 
O, crede-mă, de multe-aş fi în stare... 
Othello: 
Te rog, destul, să vină când doreşte, 
Fac tot ce vrei. 
Desdemona: 
Dar nu-i niciun hatâr; 
E ca şi cum te rog să-ţi pui mănuşi, 
Să-ţi fie cald, să te-ospătezi, să stărui 
să faci anume ce-ţi prieşte. Nu! 
Când dragostea ţi-oi pune-o le-ncercare 
Ţi-oi cere-atunci ceva-nsemnat şi greu 
să te-nspăimânte! 
Othello: 
Nu-ţi refuz nimic. 
Şi-acum te rog din suflet fă-mi un bine 
Şi lasă-mă câteva clipe singur. 
Desdemona: 
Să te refuz? O, nu! Stăpâne,-adio! 
Othello: 
Cu bine, dragă! Vin la tine-ndată. 
Desdemona: 
Emilia, hai. Fă tot ce-ţi dă prin gând; 
Oricum ai fi, nu ies din vorba ta. 
(Desdemona şi Emilia ies.) 
Othello: 
Şireată mică! - Afurisit să fiu 


311 Din cuvintele Desdemonei rezultă că Othello era însoţit de 


Cassio când venea în vizită la ea, ceea ce contrazice oarecum cele 
spuse de Othello în actul I, scena 3, în privinţa modului cum a 
câştigat dragostea Desdemonei. 


~ 440 ~ 


William Shakespeare 
De nu mi-eşti dragă! Haos ar fi iarăşi 
Când nu te-aş mai iubi. 


lago: 

Stăpâne vrednic... 
Othello: 

lago, ce-ai de spus? 
lago: 


Ştia şi Cassio de iubirea voastră 
Pe când pe-a mea stăpână o peţeai? 
Othello: 
Din fir-ă-păr. De ce-mi pui întrebarea? 
lago: 
Doar pentru gândul meu: o lămurire, 
Nimic mai mult. 
Othello: 
Ce gând anume, lago? 
lago: 
Nu m-am gândit că el a cunoscut-o. 
Othello: 
Ba da, ne-a fost mijlocitor adesea. 


lago: 
Adevărat?! 
Othello: 
Adevărat, da! Ce găseşti în asta? 
El nu-i cinstit? 
lago: 
Cinstit, stăpâne? 

Othello: 

Cinstit, păi cum, cinstit! 
lago: 

Pe câte ştiu, stăpâne... 
Othello: 


Ce crezi? 

lago: 
Ce cred, stăpâne? 
Othello: 
„Ce cred, stăpâne?” Cerule, mă-ngână 
De parc-ar fi pitit vrun monstru-n gându-i 
Prea hâd spre-a-l arăta! Tu ştii ceva! 
Te-am auzit c-ai spus: „Nu-mi place asta” 
Când Cassio a plecat. Ce nu-ţi plăcea? 
Şi când ţi-am spus că sfetnic el mi-a fost 
În tot răstimpul nostru de logodnă 
Tu ai strigat: „Adevărat?!” Şi-apoi 
Te-ai încruntat, parc-ai închis în minte 
Un gând cumplit. O, dacă ţii la mine, 
Să-mi spui tot ce gândeşti! 
lago: 
Stăpâne, ştii că te iubesc. 
Othello: 
Da, cred. 
Mai ştiu că eşti cinstit şi credincios 
Şi, până nu-i dai glas, îţi măsuri vorba; 
Mai tare deci mă tem când taci şi pregeţi, 
Că lucruri de-astea-s arme-obişnuite 
La un mişel făţarnic. Dar cel drept 
Prin ele-şi dă-n vileag un tainic zbucium 
Pornit din suflet şi pe care firea-i 
Nu-l poate stăpâni. 


lago: 
Cât despre Cassio, 
Mă pot jura că-l cred cinstit. 
Othello: 
Şi eu. 
lago: 


Să fie oamenii ce par că sunt 

lar cei ce nu-s aşa, să nu mai pară! 
Othello: 
Da, bine-ar fi să fie-aşa cum par... 
lago: 
Cred, dar, că dânsul e un om cinstit... 
Othello: 
Aici e-un dedesubt. Te rog vorbeşte-mi 
Cum ai vorbi cu gândurile tale 
Când le frămânţi. Şi gândului mai rău 
Dă-ţi vorba cea mai rea. 
lago: 
Mă iartă, Doamne: 
Sunt omul datoriei! Nu-s ținut 
Să fac ce sunt scutiți şi robii totuşi! 
Să-mi spun tot gândul? Dar de-i fals şi josnic? 
In ce palate n-au pătruns hâzi oaspeţi? 
Ce sân e-atât de pur încât în el 
Murdare temeri să nu ţină sfat 
Şi scaun cu prea-ndreptăţite gânduri? 
Othello: 
E o trădare de prieten, lago, 
Să-l ţii străin de gândul tău când bănui 
Că i se-ntâmplă rău. 
lago: 
Te rog din suflet, 
Că poate-n bănuiala mea dau greş, 
Fiind, spun drept, năravul firii mele 
Să văd doar răul; bănuiala mea 
Scorneşte-ades păcate-nchipuite. 
Eşti înţelept, şi nu te potriveşti 
La spusa celui ce gândeşte strâmb, 
Şi grijă n-ai să-ţi faci din toate celea 
Ce fără de temei i se năzar. 

Nu-i pentru binele şi tihna ta, 
Nici pentru mintea şi-omenia mea 
Să ştii ce port în gând. 
Othello: 
Ce vrei să spui? 
lago: 
Un nume bun, la om sau la femeie, 
E darul sfânt al vieții, drag stăpâne! 
Furi punga-mi, furi un moft, un biet nimic, 
E-a mea, e-a lui, fu roaba tuturora, 
Însă atunci când mă vorbeşti de rău, 
Îmi furi ceva ce nu te-mbogăţeşte, 
Da-ntr-adevăr mă laşi calic?”. 
Othello: 
Îţi voi cunoaşte gândurile, jur! 
lago: 
Nu poţi, nici chiar cu inima-mi în palmă, 
Şi n-ai să poţi cât sunt în pază-mi! 
Othello: 
Ha! 
lago: 
Fereşte-te de gelozie, Doamne! 
E monstrul cu ochi verzi ce-şi plăsmuieşte 
El singur hrana lui. Ce fericit 
E-ncornoratul ce-şi cunoaşte soarta 
Când nu-i e dragă-aceea care-l minte. 
Dar ce cumplite clipe-s hărăzite 


312 Zicală foarte populară în timpul lui Shakespeare, comentată şi 
în literatura vremii. M.R. Ridley (Othello, Londra, 1971, p. 102) 
citează următoarele din Retorica (Rhetorique) lui Wilson, 
„Calomniatorul e mai rău decât orice hot, fiindcă un nume bun e 
mai prețios decât toate bogățiile lumii... căci un hot îți poate 
restitui ce ţi-a luat, dar un calomniator nu-i mai poate înapoia 
nimănui bunul nume pe care i l-a răpit”. 


~ 444 ~ 


William Shakespeare 


Othello: 


Acelui care-adoră-n îndoială 
Şi bănuind iubeşte pătimaş... 


Ce groaznic! 


lago: 


Săracul mulţumit bogat e foarte. 
Dar toată bogăţia o ca iarna 
Bogatul când se teme-a sărăci. 
Fereşte-i, cerule, pe toţi ai mei 
De gelozie! 


Othello: 


lago: 


Cum adică? Cum? 
Mă vezi ducând un trai de om gelos, 
Venind la fiece pătrar de lună 
Cu noi prepusuri? Nu! A te-ndoi 
E-a fi şi hotărât. Zi-mi oricum vrei, 
Când suftetu-mi s-ar încurca-n smintite, 
Deşarte bănuieli, cum le-ai descris. 
Nu pot să fiu gelos pe-a mea soţie 
Că-i mândră, că-i plac mesele şi lumea, 
Că-i gureşă, sprinţară, când se spune 
Că joacă bine. Unde o virtute 
Cu-atât mai virtuoase-s toate-acestea. 
Nici îndoieli, nici frică nu-mi voi face, 
Din modestia meritelor mele, 
Că m-a trădat. Că doar avea şi ochi 
Şi m-a ales. Nu, lago!-Ntâi să văd, 
Şi-apoi să mă-ndoiesc. După-ndoială, 
Dovada! Când dovada e făcută, 
S-a zis cu dragostea şi gelozia! 


Mă bucură. Căci am acum tot dreptul, 
Cu cel mai slobod cuget, să-ţi arăt 

lubirea şi credinţa ce-ţi păstrez. 
Dator fiindu-ţi, află de la mine: 
Eu de dovadă încă nu-ţi vorbesc, 
Pândeşte-o însă pe soţia ta, 
la seama bine-atunci când e cu Cassio, 
C-un ochi nici adormit şi nici gelos; 
N-aş vrea făptura-ţi darnică şi-aleasă 
În harul ei să fie amăgită. 
Veghează. Ştiu năravurile ţării; 
lar cerul din Veneţia vede pozne 
Pe care soţii nu le ştiu. Femeia 
Nu luptă cu păcatul, ci l-ascunde. 
Othello: 
Crezi tu? 
lago: 
Te-a luat de soţ, părintele-nşelându-şi 
Şi, când părea de ochii tăi speriată, 
Ea te iubea mai mult. 
Othello: 
E-aşa. 
lago: 
Vezi, dar, 
Că de-a putut să se prefacă ástfel, 
Ea, o copilă, şi pe tatăl ei 
Să-l lege ca pe-un şoim la ochi, făcându-l 
să creadă-n farmece... Dar sunt de vină. 
Smerit te rog din suflet, iartă-mă 
Că te iubesc prea mult. 
Othello: 
Al tău pe veci sunt! 
lago: 
Dar văd că astea-ți tulbură gândirea. 
Othello: 


~ 446 ~ 


William Shakespeare 
Deloc, deloc. 
lago: 
Ba eu mă tem că da, 
Sper că-nțelegi că tot ce ţi-am vorbit 
Pornea din suflet. Dar te văd mişcat. 
Şi-am să te rog să nu dai vorbei mele 
Vreun tâlc ascuns, vreo largă tălmăcire... 
E doar o bănuială. 
Othello: 
Fireşte, da. 
lago: 
Altminteri, spusa mea 
M-ar duce la o mârşavă izbândă, 
Şi n-am dorit-o. Cassio mi-e prieten... 
... Pari tulburat, stăpâne. 
Othello: 
Nu, nu prea... 
Nu pot să cred decât în cinstea ei. 
lago: 
Trăiască, deci! Şi să trăieşti, s-o crezi... 
Othello: 
Şi totuşi, din făgaş ieşindu-şi... 
lago: 
Aici e-aici: şi deci cutez a-ţi spune 
Că a respinge peţitori atâţia 
Din ţara, neamul şi de teapa ei - 
La care, ştim, ne-ndeamnă firea însăşi - 
Miroase, puah! A prea scârboasă poftă, 
Dezmâăţ smintit şi doruri nefireşti. 
Dar iartă-mă. Nu spun de ea anume, 
Deşi m-aş teme că dorinţa ei, 
Trezită la un gând mai sănătos, 
Cu cei din ţară-n cumpănă te-ar pune 

Şi s-ar putea căi. 
Othello: 
Adio,-adio! 
Să-mi dai de ştire de mai vezi ceva. 
Pe soaţa ta la pândă pune-o, lago! 
Acuma lasă-mă! 
lago (ieşind): 
Te las, stăpâne. 
Othello: . 
De ce ne-am luat? Ast om cinstit văzut-a 
Şi ştie mult mai multe decât spune. 
lago (reintrând): 
Îngăduie-mi, stăpâne,-o rugăminte: 
Nu cerceta mai mult aceste lucruri, 
Le lasă vremii! E desigur bine 
să-l chemi pe Cassio iar în slujba lui 
Că şi-o-mplineşte cu destoinicie. 
Dar dacă poţi să-l ţii un timp departe, 
Vei desluşi ce vrea şi ce-i cu el. 
Vezi dacă doamna stăruie să-l chemi 
Pe-un ton mai aprig, mai înflăcărat: 
Aceasta spune multe. Deocamdată - 
Şi poţi să crezi că-n grija mea-s pripit, 
Cum am şi eu temei să cred că sunt - 
Te rog din suflet, las-o-n voia ei. 
Othello: 
N-ai teamă, ştiu ce fac. 
lago (ieşind): 
Cu bine, iarăşi! 
Othello: 
E-un om cinstit şi luminat la minte 
Şi tâlcul faptelor lumești îl ştie. 
De aflu că-i un şoim sălbatic, dânsa, 

Să-mi fie coarda inimii-mi lănţugu.-i, 
Şi tot o zbor în vânt c-un fluierat 
să prade-n voie?” . Fiindcă-s negru poate, 
Şi nu vorbesc frumos precum curtenii, 
Şi că scobor, nu mult, pe-al vieţii clin, 
Că ea s-a dus, mă-nşală şi-mi rămâne, 
Drept mângâiere, s-o dispreţuiesc. 
Blestem al căsniciei! Poţi să spui 
Că este-a ta plăpânda ei fiinţă, 
Dar nu şi poftele-i! Mai bine-aş fi 
În jilavă-nchisoare un broscoi 
Decât să-mpart cu altul doar un colţ 
Din ce mi-e drag. E plaga celor mari, 
Mai oropsiţi decât acei de jos. 
E-o soartă de ne-nlăturat, ca moartea, 
Şi chinu-i înfurcat ne-a fost ursit 
Din leagăn chiar... Soseşte Desdemona. 
(Reintră Emilia şi Desdemona.) 
De minte ea, se minte-atunci şi cerul. 
Nu pot să cred. 
Desdemona: 
Ce faci, Othello drag? 
Ospăţul tău şi nobilii din Cipru 
Poftiţi de tine-aşteaptă-a ta venire. 
Othello: 
De vină-s eu. 
Desdemona: 
De ce ţi-e grasul stins? 
Ţi-e poate rău? 


313 Din cuvintele lui Othello rezultă că în acest moment el nu se 
gândeşte să o omoare pe Desdemona ci numai să o izgonească. 
Expresiile şi imaginile folosite sunt din domeniul vânătoarei cu 
şoimi, (v. nota 33). 

Othello: 
Mă doare-aici, la frunte. 
Desdemona: 
E că nu dormi destul. Dar o să treacă. 
Dă-mi voie să te leg. Până-ntr-un ceas 
Eşti bine iar. 
Othello: 
Batista ţi-e prea mică. 
(Desface batista. Ea o lasă să cadă.) 
Dar lasă. Vino. Merg cu tine-acasă. 
Desdemona: 
Îmi pare foarte rău că nuţi-e bine. 
(les amândoi.) 
Emilia: 
Mă bucur c-am găsit batista asta“; 
E-ntâia-i, de la maur, amintire. 
Mi-a spus ursuzul lago să i-o fur, 
Dar ţine-aşa de mult la darul ăsta, 
Nu vrea să-l piardă: soţu-i a jurat-o, 
Încât o poartă-n sân şi o sărută 
Şi-i tot şopteşte. Una fac la fel 
Şi-o dau lui lago. Ce-o fi vrând cu ea 
Nu pot să ştiu, doar cerul ştie. 
Nu vreau nimic decât să-i fiu pe plac. 
lago (intrând): 
Ce faci, Emilio, singură pe-aici? 
Emilia: 
Să nu mă cerţi. Am pentru tine-un lucru. 
lago: 


314 Prin faptul că Emilia găseşte batista Desdemonei şi nu i-o fură, 


Shakespeare se depărtează de originalul din care s-a inspirat (v. 
comentarii), vrând, probabil, să nu o prezinte pe Emilia în aceeaşi 
lumină dezgustătoare ca şi pe lago. 

Un lucru pentru mine? E firesc. 


Emilia: 
Adică ce? 
lago: 
O proastă de nevastă. 
Emilia: 
Atâta tot? Ce-mi dai atunci 
Pentru batista ceea? 
lago: 
Ce batistă? 
Emilia: 


Cum ce batistă!? Chiar aceea 
Pe care-Othello-a dat-o Desdemonei 
Şi mi-ai cerut de-atâtea ori s-o fur. 
lago: 
ŞI i-ai furat-o? 
Emilia: 
Jur că nu! Dar ea, 
Nedându-şi seama, a lăsat să-i cadă; 
Norocul meu c-am fost aici şi-am luat-o. 


O vezi? 
lago: 
Ce fată bună! Dă-mi-o-ncoa! 
Emilia: 
Ce vrei să faci cu ea de-ai stăruit 
Atât de mult s-o fur? 
lago: 
Ce-ţi pasă ţie? 

Emilia: 


De nu-i ceva-nsemnat, mai bine las-o, 
Că biata doamna-şi va ieşi din minţi 
Când i-o lipsi. 
lago: 

Mai bine nu mai şti. 
E pentru mine. Du-te şi mă lasă! 
(lese Emilia.) 
Batista asta am s-o fac pierdută 
În camera lui Cassio. O găseşte. 
Pentr-un gelos, şi-un fulg uşor ca vântul 
E o dovadă tot atât de tare 
Ca slova din Scripturi. Îmi va sluji. 
Otrava mea l-a şi schimbat pe maur, 
Căci gândul rău e-n sine un venin 
Ce la-nceput de-abia că-ţi face silă. 
Dar intră-n sânge,-l vatămă treptat 
Şi-l arde ca feştila de pucioasă. 
N-am spus eu? lată-l. 
(Intră Othello.) 
Macul, mătrăguna, 
Şi nici alt leac din lume, de-adormit, 
N-o să-ţi mai dea vrodată somnul dulce 
Pe care ieri l-aveai! 
Othello: 
Mă-nşală, ea? 
lago: 
Stăpâne, ce-i cu tine? Lasă-ţi ghidul. 
Othello: 
să piei din ochii-mi. leşi! M-ai pus la caznă; 
Mai bine.-i, jur, să fii trădat grozav 
Decât să bănui numai. 
lago: 
Cum, stăpâne? 
Othello: 
De-un ceas furat de ea-n plăceri, ce-mi pasă? 
Nu văd, nu ştiu, nu sufăr nicidecum... 
Mi-e somnul lin ap6i, sunt liber, vesel. 

Nu simt pe gura ei sărutul lui. 
Un ins prădat, când paguba nu-l doare, 
Nu-i păgubit de n-a ştiut nimic. 
lago: 
Imi pare rău s-aud asemeni lucruri. 
Othello: 
Din trupu-i gingaş dacă-ntregul lagăr 
Cu cercetaşi cu tot s-ar fi-înfruptat, 
Şi tot mi-era mai bine-n neştiinţa-mi! 
Acum adio-n veci, tu, pace-a minţii, 
_ Adio, linişte, adio vouă, 
Impăunate oşti, războaie mari, 
Ce râvna o preschimbă în virtute, 
Adio, armăsarii ce nechează, 
Şi limpezi goarne, tobe care-asmut. 
Stindard regesc şi surle-asurzitoare, 
Mândria, strălucirea,-ntreg alaiul 
Războiului de slavă plin! Şi vouă, 
Unelte cu glas aspru, ucigaşe, 
Ce tunetul lui, Joe-l îngânaţi, 
Adio, căci menirea lui Othello 
A luat sfârşit! 
lago: 
Stăpâne, cum se poate? 
Othello: 
Să-mi dovedeşti că draga mea-i o târfă, 
Mişelule! Dovezi! Să văd cu ochii. 
De nu, ţi-o jur pe veşnicul meu suflet, 
Mai bine câine să te fi născut 
Decât să-nfrunți stârnita mea mânie! 
lago: 
Unde-am ajuns! 
Othello: 

să văd! Măcar arată-mi 
Dovada, însă făr' de clenci, nici ochi 
De care să se-agaţe vro-ndoială, 
Sau vai de viaţa ta! 
lago: 
Stăpâne vrednic... 
Othello: 
De-ai defăimat-o numai să mă chinui, 
Te lasă de-orice rugă şi căință. 
Ingrămădeşte-oricâte grozăvii 
Pe culmea grozăviei, fă păcate, 
Să plângă cerul, uluind pământul, 
Nimic mai rău nu poţi să mai adaugi 
Pierzării tale. 
lago: 
_ Cerule,-ajutor! 
Indură-te! Eşti om? Ai simţ sau suflet? 
Adio! Plec din slujbă-ţi. Biet smintit, 
Trăii să văd că cinstea mea-i un viţiu. 
Ah, lume hâdă! la-nsemnare, lume: 
Cuminte nu-i să fii cinstit şi drept. 
Şi-ţi mulţumesc de astă-nvăţătură: 
Că dragostea de om ţi-aduce ură! 
Othello: 
Mai stai! Vei fi fiind cinstit... 
lago: 
Voi fi-nțelept - căci cinstea-i nebunie 
Şi surpă oamenii! 
Othello: 
Pe lumea toată! 
Cred că-i cinstită soaţa mea şi cred 
Că nu-i cinstită; cred că ai dreptate 
Şi cred că n-ai dreptate. Vreau dovezi 

Numele meu, curat ca faţa Dianei", 
E-acum mânijit şi negru cum mi-e chipul. 
Pumnale, ştreanguri, clocote ce-neacă, 
Otravă, foc, orice! Să nu mai sufăr! 
Oh! Vreau să aflu! 


lago: 
Domnule,-mi dau seama, 
Eşti ros de patimă şi-mi pare rău 
Că te-am adus aici... Vrei, poate, 
să fii şi-ncredinţat? 
Othello: 
Cum „poate”? Vreau! 

lago: 


Chiar poţi! Dar cum? „încredinţat”, stăpâne? 
Ai vrea, buimac, să caşti ca martor gura, 
S-o vezi pereche? 
Othello: 
Moarte şi blestem! 
lago: 
Socot că-i greu să-i faci să-ți dea o pildă. 
Ai naibii fie dacă-n aşternut 
Văzutu-i-au alţi ochi de muritor 
Decât ai lor! Şi cum atunci? Ce fel? 
Ce pot să-ţi spun? De unde-„ncredinţare”? 
Să vezi aşa ceva nu-i cu putinţă, 
De-ar fi ei tapi focoşi, maimuţe-ncinse, 
Lupi în călduri şi-aprinşi, nebuni şi tâmpi 
Ca omul beat... Dar dacă presupuneri 
Şi fapte grăitoare, ce te duc 
_La porţile-adevărului de-a dreptul, 
Iti sunt de-ajuns, atunci le poţi avea. 
Othello: 


315 Diana (Artemis), zeiţa lunii, (v. Troilus şi Cresida, nota 133). 


~ 455 — 


Opere Complete Volumul 6 
Să-mi dai dovada vie că mă-nşală. 
lago: 
Nu-mi place-această meserie! Totuşi 
Am să te-ajut fiindc-ă-n treaba asta 
- Din dragoste şi cinste nebunească - 
Prea sunt băgat. Eram culcat mai ieri 
Alăturea de Cassio. Nu dormeam: 
Mă chinuia durerea de măsele. 
E câte-un om atât de slab de înger, 
Că tainele şi le vorbeşte-n somn. 
Aşa-i şi Cassio. lată că-l aud 
Spunând în vis: „O, dulce Desdemonă! 
să ne păzim iubirea, să luăm seama”, 
Şi-mi prinde mâna, domnule, mi-o strânge 
Îmi zice-,„odorul meu!” Şi mă sărută 
Cu foc, parcă smulgea din rădăcini 
Săruturi ce creşteau pe buza mea. 
Îşi pune-apoi piciorul peste coapsa-mi, 
Şi iar oftat şi iar sărut, şi-un strigăt: 
„Ce crud destin te-a dat acelui maur!” 
Othello: 
O, groaznic, groaznic! 


lago: 

A fost doar un vis! 
Othello: 

Dar dă-n vileag o faptă petrecută: 
Deşi-i doar vis, o un prepus temeinic. 
lago: 
El poate să-ntărească şi dovezi 

Ce par prea slabe. 

Othello: 
O sfâşii bucăţi! 

lago: 

Fii înţelept: nimic nu-i încă sigur. 
Poate-i cinstită, totuşi. Spune-mi numai: 
În mâna doamnei tale n-ai văzut, 
Vreodată, o batistă-n fragi cusută? 
Othello: 
l-am dat eu una: - darul meu dintâi. 
lago: 
Eu nu ştiam. Dar cu-o batistă de-asta 
- A doamnei, sigur - l-am văzut pe Cassio 
Ştergându-şi barba azi. 


Othello: 
De-o fi aceea... 
lago: 
Aceea sau vreo alta, tot de-a ei, 
E încă o dovadă împotrivă-i. 
Othello: 


De ce mişelul n-are mii de vieţi, 
Căci una singură e prea puţin 
Şi prea plăpândă ca să mă răzbun! 

E deci adevărat! Priveşte, lago! 
Smintitu-mi dor îl suflu-n vânt: s-a dus! 
Înalţă-te din peştera-ţi adâncă, 

Tu, neagră răzbunare! Tu, iubire, 
Să dărui oarbei uri coroana ta 
Şi tronu-nstăpânit la mine-n suflet! 
Tresaltă, sân de limbi de-aspide plin! 


lago: 
Dar ţine-ţi firea! 
Othello: 
Sânge! Sânge! Sânge! 
lago: 


Răbdare,-ţi spun. Că poate-ţi schimbi părerea. 
Othello: 


~ 457 ~ 


Opere Complete Volumul 6 
Nicicând! Aşa cum Marea Neagră, lago, 
Nu face cale-ntoarsă, ci-şi îndreaptă 
Gerosu-i val, năvalnicu-i puhoi, 
Mereu spre Helespont”? şi Propontida“", 
La fel şi gândul meu setos de sânge, 
Cu pas cumplit, nu va privi-napoi, 
Nici dragostea el n-are s-o mai simtă 
Decât atunci când oarba răzbunare 
îi va-nghiţi. Pe cerul marmoreu, 
Mă-nchin smerit, mă leg cu jurământ 
_ Să-mi ţin cuvântul. 
(Ingenunchează.) 
lago: 
Nu te ridica! 
Fiţi martore, voi, stele-n veci aprinse, 
Stihii care, de sus, ne-nvăluiţi, 
Fiţi martore că lago-aci şi-nchină 
Priceperea, şi sufletul, şi braţul 
Jignitului Othello. Poruncească, 
Şi singura-mi căinţă-i ascultarea, 
Oricât de sângeroasă-ar fi să fie 
Isprava mea! 
(Se ridică amândoi.) 
Othello: 
Salut credinţa ta 
Nu doar cu vorbe, cu recunoștință; 
Şi-am să le pun îndată la-ncercare. 
Trei zile-ţi dau să-mi spui că-i Cassio mort. 
lago: 


316 Strâmtoarea Dardanele, (v. Troilus şi Cresida, nota 6). 


317 Marea Marmara, între Bosfor şi Dardanele. Comparaţia din 
replica lui Othello se bazează pe descrierile din /storia Naturală a 
lui Pliniu (naturalist roman (23-79 e.n.) tradusă în limba engleză de 
Philemon Holland (1600). 

Pierdut e-al meu prieten. Mi-ai cerut-o 
Şi s-a făcut. Dar ei să-i dărui viaţa. 
Othello: 
Blestem asupra-acestei desfrânate! 
Urmează-mă. Plec undeva să caut 
Vreun mijloc de-a da morţii cât mai grabnic 
Pe mândra mea Satană. Eşti acum 
Locotenentul meu. 
lago: 
Sunt rob pe veci”. 
(les.) 


Scena 4 


În fața castelului. 
Intră Desdemona, Emilia şi bufonul. 


Desdemona: Nu ştii cumva, băiete, unde şade 
locotenentul Cassio? 

Bufonul: Nu îndrăznesc să spun că şade. 

Desdemona: De ce, omule? 


318 M.R. Ridley (Op. cit., p. 123) afirmă că „pentru a-l portretiza 
pe lago aşa cum este cu adevărat, trebuie ca actorul respectiv să 
apară în felul cum e văzut de celelalte personaje şi nu cum îl ştiu 
spectatorii că este în realitate; actorul trebuie să impresioneze prin 
naturaletea sa. El nu trebuie să se comporte ca un ticălos, să nu 
apară astfel şi nici să se încrunte sau să mormăie ceva numai 
pentru sine. Trebuie doar să gândească răul, să apară binevoitor, 
uneori vesel şi întotdeauna cu purtări alese. lute în mişcări şi în 
gândire şi având ceva milităros în ținută, actorul nu trebuie să 
apară ca un curtean”. 

Bufonul: E un soldat şi nu şade bine să spui că 
şade, că a şi vârât şpanga-n tine. 
Desdemona: Hai, lasă, spune-mi, unde locuieşte? 
Bufonul: Dacă ţi-aş spune unde locuieşte, te-aş 
minţi. 
Desdemona: Cum să te înţelegi cu omul ăsta? 
Bufonul: Nu ştiu unde locuieşte. Şi dacă aş născoci 
o locuinţă şi aş spune: stă aci sau stă colea, ar 
însemna să mint în toată legea. 
Desdemona: Poţi să-ntrebi de el şi să afli... 
Bufonul: Am să spovedesc pe toată lumea, am să 
pun întrebări şi am să răspund după ele. 
Desdemona:  Caută-l, spune-i să vină aici: 
înştiinţează-l că am vorbit cu stăpânul pentru el şi 
trag nădejde că totul se va sfârşi cu bine. 
Bufonul: Un lucru ca ăsta e la mintea omului, şi 
prin urmare am să-ncerc să-l fac. 
Desdemona: Batista aceea pe unde-o fi, Emilia? 
Emilia: 
Eu, doamna mea, nu ştiu. 
Desdemona: 
O, crede-mă, 
Pierdeam mai bine-o pungă de-aur plină! 
Dar nobilul meu maur e-om întreg, 
El nu-i din tagma firilor geloase 
Şi josnice, altfel ar fi destul 
Să-i deie de gândit. 


Emilia: 
El nu-i gelos? 
Desdemona: 
EI? Soarele sub care s-a născut 
l-a scos din sânge-acest nărav. 
Emilia: 

A, iată-l! 
Desdemona: 
Nu-l las acuma până ce nu-l cheamă 
La el pe Cassio. 
(Intră Othello.) 
Sănătos, stăpâne? 


Othello: 

Da, doamna mea! 
(Aparte): 

E greu să te prefaci! 
(Tare): 
Ce faci tu, Desdemona? 
Desdemona: 
Bine, Doamne... 

Othello: 


Dă-mi mâna ta. E-o mână moale, doamnă. 
Desdemona: 
Ea n-are vârstă, n-a simţit amarul. 
Othello: 
Este dovada unui suflet darnic - 
Fierbinte, moale... Mâna asta cere 
Cucernicie, aspre ispăşiri. 
Un spiriduş neastâmpărat e-ntr-însa 
Şi răzvrătit mereu. E-o mână bună 
Şi sinceră. 
Desdemona: 
Tu poţi pe drept s-o spui: 
E mâna c-are inima-mi ţi-a dat-o. 
Othello: 
E largă! Inima-n trecut da mâna; 
Dar azi pe steme-avem doar mâini, nu inimi”. 


319 Unii comentatori ai textului shakespearian nu văd în cuvintele 
lui Othello decât o aluzie la nesinceritatea contemporanilor săi 

Desdemona: 
Nu mă pricep. Şi-acum, făgăduiala! 
Othello: 
Puicuţă, ce făgăduială? 
Desdemona: 
Pe Cassio l-am chemat să staţi de vorbă. 
Othello: 
Mă supără un straşnic guturai, 
Dă-mi, rogu-te,-o batistă. 


Desdemona: 
lată, Doamne. 
Othello: 
Pe-aceea ce ţi-am dat-o. 
Desdemona: 
Nu-i la mine. 
Othello: 
Nu? 
Desdemona: 
Nu, Doamne,-ntr-adevăr. 
Othello: 


E o greşeală! 
Batista-aceea i-a fost dată mamii, 
__Demult, de-o vrăjitoare din Egipt 
In stare parcă să citească-n gânduri. 
Ea spusu-i-a că fi-va mult-iubită 
Cât timp o va purta, şi-o să-l subjuge 


care îşi dădeau numai mâna când făceau acest gest fără a-şi da şi 


inima, adică fără nici un fel de afecţiune. Alţii însă, din cauza 
referirii lui Othello la heraldică (în original new heraldry văd o 
aluzie la noile norme stabilite de către regele James |, în anul 
1612, care prevedeau adăugarea unei mâini la blazonul respectiv. 
Faptul ar însemna, prin urmare, că expresia new heraldry ar fi fost 
introdusă în text la cel puţin 8-10 ani după scrierea piesei, (v. 
comentarii). 

Pe tatăl meu, iubirii, pe deplin. 
De-o pierde, însă, ori de-o-nstrăinează, 
Cu silă ochii lui o vor privi 
Şi gându-i va visa ispite noi. 
lar ea, murind, mi-a dat-o. M-a rugat 
Că, dacă soarta-mi hărăzeşte-o soaţă, 
S-o dărui ei. Aşa făcui. Ai grijă, 
Păzeşte-o ca pe ochii tăi din cap. 
De-o pierzi, de-o dărui, e-o nenorocire 
Cum alta n-a mai fost. 
Desdemona: 
E cu putinţă? 
Othello: 
E-adevărat. E un ţesut vrăjit, 
Brodat în somn lunatic de-o sibilă“” 
Ce-n lume-a numărat de două ori 
O sută de-ale soarelui rotiri-”!. 
Viermi descântaţi urzitu-i-au mătasea, 
Şi-n sânge de mumie l-a boit, 
Ce-a fost păstrat din inimi de fecioară 
Cu măiestrie. 
Desdemona: 
Cum? E-adevărat? 


320 Sibilele erau, în mitologia latină, femei având darul de a 
profetiza. În general, se considera că erau în număr de zece, deşi 
unii autori vorbesc de mai puţine. Cea mai antică şi mai vestită 
dintre ele a fost sibila din Cumae, oraş în Campania (Italia), - cea 
mai veche colonie grecească în ltalia. Poetul roman Vergiliu se 
referă la consultarea ei în Cartea a Vl-a a Eneidei. Conform 
legendei, sibila i-a vândut regelui Tarquinius vestitele cărţi sibiline 
în care erau prorocirile privitoare la Roma. Acestea s-au păstrat la 
Roma în Capitoliu până în anul 405 e.n., când au dispărut, nu se 
ştie în ce împrejurări. 

321 Versuri inspirate de poemul lui Ludovico Ariosto (1474-1533) 
Orlando Furioso, XLVI, 80. 

Othello: 
E foarte-adevărat. Deci vezi de ea. 
Desdemona: 
Mai bine, Doamne, nici n-o mai vedeam! 
Othello: 
Ha! Pentru ce? 
Desdemona: 
De ce-mi vorbeşti aşa răstit? Mă sperii! 
Othello: 
S-a dus? Pierdută-i? Spune,-ai rătăcit-o? 
Desdemona: 
O, Doamne,-ndură-te de noi! 
Othello: 
Ce-ai spus? 
Desdemona: 
Pierdută nu-i! Dar dacă-aş fi pierdut-o? 
Othello: 


Cum? 
Desdemona: 
Nu-i pierdută,-am spus... 
Othello: 
S-o văd, arat-o! 
Desdemona: 


Se poate, Doamne, dar nu vreau acum, 
C-un vicleşug, să scapi de ruga mea. 
Fii bun, primeşte-l iar 'napoi pe Cassio. 
Othello: 
Batista! Caut-o! Presimt doar rele... 
Desdemona: 
Hai, lasă, lasă, 
Un om mai vrednic nu găseşti nicicând! 
Othello: 
Batista! 

Desdemona: 
Spune-mi, rogu-te, de Cassio! 


Othello: 
Batista! 

Desdemona: 

Omul care-n viaţa-i toată 

Şi-a-ntemeiat norocul întru tine 

Ţi-a-mpărtăşit primejdiile... 

Othello: 
Batista! 

Desdemona: 

Zău că meriţi o mustrare! 
Othello: 

Hai, pleacă! 
(lese.) 
Emilia: 
Omul ăsta nu-i gelos? 

Desdemona: 

N-am mai văzut aşa ceva. 

Desigur că batista-i fermecată; 
Nefericită-s foarte c-am pierdut-o. 

Emilia: 


Un an sau doi n-ajung să-ţi ştii bărbatul... 
Ei sunt stomahuri numai, noi doar hrană. 
Ne-nfulecă flămânzi, şi,-o dată plini, 
Ne-aruncă. Uite soţul meu şi Cassio. 
(Intră Cassio şi lago.) 
lago: 
N-ai alte căi: doar ea ţi-o poate face! 
Şi ce noroc! O vezi? Te du şi-o roagă! 
Desdemona: 
Ce veşti, iubite Cassio? Ce te-aduce? 
Cassio: 

Tot vechiu-mi păs. Te rog din suflet, doamnă, 
Fă prin puternica ta mijlocire 
să fiu iar om, să pot a fi-ndrăgit 
De-acel pe care-atât de-adânc cinstescu-l 
Nu-ndur zăbavă. De-am păcătuit 
Atât de greu că nici al meu trecut, 
Şi-a mea căinţă azi, nici legământul 
De-a binemerita pe viitor 
Nu-mi pot recâştiga iubirea lui, 
Atunci s-o ştiu măcar că-mi prinde bine; 
Mă-nchid în resemnare şi aştept 
Un alt noroc. 
Desdemona: 

Vai, mult-prea-scumpe Cassio, 
Cuvântu-mi astăzi nu-i binevenit, 
Nu-i soţu-mi soţul meu, nici l-aş cunoaşte 
De-ar fi schimbat la chip, cum e şi-n fire. 
să nu m-ajute duhurile sfinte 
De n-am vorbit din suflet pentru tine, 
Stârnind, prin graiu-mi răspicat, mânia-i. 
Să aibi răbdare-un timp: fac tot ce pot 
Şi chiar mai mult decât cutez a face 
Chiar pentru mine. Deci, fii liniştit! 


lago: 
Stăpânu-i supărat? 
Emilia: 
Chiar adineauri 
Ne-a părăsit în toane cam ciudate. 
lago: 


Să fie supărat? Am fost de față 
Când tunul care-i spulbera oştirea 
Drăceşte i-a suflat din preajma lui 

Pe însuşi frate-său. El, supărat! 

Ceva mai rău s-o fi-ntâmplat, fireşte: 
Mă duc să-l caut dacă-i supărat. 
(lese.) 
Desdemona: 
Te rog, încearcă. Sigur, trebi obşteşti, 
Ceva-n Veneţia, sau vro uneltire 
Destăinuită lui, aici, în Cipru, 
Au tulburat a lui gândire clară. 
Că omului-i căşună pe nimicuri, 
Deşi de lucruri mari e-nagrijorat. 
Este firesc: dacă te doare-un deget, 
Şi celelalte membre sănătoase 
Te dor la fel: nu-i crede zei pe oameni, 
Nici n-aştepta din parte-le purtări 
Ca-n ziua nunţii. Mustră-mă, Emilio, 
Ostaş nedemn ce sunt, l-învinuiam, 
Cu sufletu-mi, c-a fost cu mine aspru, 
Şi-azi văd că martor mincinos adus-am 
ŞI-I judec pe nedrept. 
Emilia: 
Dea Dumnezeu 
Să fie trebi de stat, cum îţi închipui, 
lar nu vreun gând sau joc al geloziei 
Ce te-ar privi! 
Desdemona: 
Vai, nu i-am dat prilejul! 
Emilia: 
Gelosului să nu-i răspunzi aşa, 
El nu-i gelos că are vreun temei, 
Gelos e pentru că-i gelos. E-un monstru 
Născut şi zămislit din sine însuşi. 
Desdemona: 
Fereşte, sfinte, mintea lui Othello 

De-un monstru ca acesta! 
Emilia: 
Spun, amin! 
Desdemona: 
Mă duc să-l caut. Cassio, fii pe-aicea. 
De ruga ta-i vorbesc, de s-a-mbunat, 
Şi fac ce-mi stă-n puteri ca să-l înduplec. 
Cassio: 
Smerit domniei-tale mulțumescu-i! 
(les Desdemona şi Emilia. Intră Bianca.) 
Bianca: 
Salut, prieten drag. 
Cassio: 
Ce vânt te-aduce? 
Tu, mult-frumoasa-mi Bianca, ce mai faci? 
lubire, dulce,-ţi jur: veneam la tine. 
Bianca: 
lar eu mergeam spre locuința ta. 
Cum? Chiar de-o săptămână; şapte zile?” 
Şi şapte nopţi să nu ne fi văzut? 
De şapte-ori douăzeci şi patru ceasuri? 
Şi când iubeşti şi-aştepţi, o oră face 
De-o sută şaizeci de-ori decât pe ceas! 
Ce socoteală grea! 
Cassio: 


322 Cum Cassio a sosit în Cipru în ziua precedentă acţiunii din 
actul III sc. 3, săptămâna care ar fi trecut fără să o întâlnească pe 
Bianca nu este în concordanţă cu unele situaţii din piesă. Astfel în 
acelaşi act Ill, scena 3, Othello îi cere lui lago să-l omoare pe 
Cassio până în trei zile, ori din cuvintele Biancăi rezultă că au 
trecut şase zile de atunci şi Rodrig încă nu a întreprins nimic 
împotriva lui Cassio. Situaţia ar fi în contradicţie cu starea de 
extraordinară încordare a lui Othello, care implică o desfăşurare 
mai rapidă a evenimentelor, (vezi şi nota 47). 

Mă iartă, Bianca! 
M-apasă gânduri ca de plumb de-o vreme; 
De-ndată ce-am răgaz, răscumpăr lipsa-mi. 
O, Bianca dulce, fă-mi o țesătură 
La fel cu asta! 
(Îi dă batista Desdemonei.) 


Bianca: 
De la cine-o ai? 
E un zălog de la iubirea nouă: 
Simt pricina simţitei lipse-acum. 
Aici ajuns-am? Fie! 
Cassio: 


Taci, femeie! 
Şi dă-le naibii care te-a-nvăţat 
De bănuieli smintite: eşti geloasă, 
Şi crezi c-o am în dar de la vreo doamnă. 
Nu, Bianca, zău că nu! 
Bianca: 
Atunci, a cui e? 
Cassio: 
Nici eu nu ştiu. Era-n odaia mea. 
Modelu-mi place. Până când mi-o cere - 
E lucru sigur - fă-mi una la fel. 
la-o cu tine. Lasă-mă acum. 
Bianca: 
Să plec? De ce? 
Cassio: 
L-aştept pe general: 
Nu-i bine, cred, şi n-aş vrea să mă vadă 
Cu o femeie. 
Bianca: 
Şi de ce, mă rog? 
Cassio: 

A! Nu pentru că nu mi-ai fi tu dragă! 
Bianca: 
Ba nu ţi-s dragă, nu, dar chiar şi-aşa 
Te rog petrece-mă niţel pe drum 
Şi spune-mi, vii devreme noaptea asta? 
Cassio: 
Te duc doar câţiva paşi. Nu pot mai mult. 
L-aştept aci. Dar am să viu devreme. 
Bianca: 


Prea-bine 
Dacă nu se poate altfel... 
(les.) 
Actul IV 
Scena 1 
În Cipru. În faţa castelului. 
Intră Othello şi lago. 
lago: 
Aşa crezi? Tu? 
Othello: 
Aşa cred, lago. 
lago: 
Cum? 
O sărutare-n taină? 
Othello: 
Nu e voie! 
lago: 


Sau dacă-i goală-n pat cu-al ei prieten, 
Un ceas sau două, fără de gând rău? 
Othello: 

Cum? Goală-n pat făr-a gândi la rău? 
Dar e-o făţărnicie diavolească! 
Satana pune la-ncercări virtutea 
Acelor cari, cu gând curat fac astfel, 
lar ei îl ispitesc pe Dumnezeu. 


lago: 
Păcat mărunt e când nu fac nimic, 
Dar dacă-i dau nevestei o batistă... 
Othello: 
Atunci? 
lago: 
Atunci e-a ei, şi-a ei fiind... 
Eu cred c-o poate dărui oricui. 
Othello: 
Dar ea-i şi păstrătoarea cinstei mele: 
O poate şi pe-aceasta dărui? 
lago: 
Oh, cinstea-i e ceva ce nu se vede, 
E-a multora ce-ades nici n-o mai au; 
Batista însă... 
Othello: 
N-o mai pomeni! 
Deşi e-n mâna lui şi-n amintire 
Dă roată ca un corb care cobeşte?” 
Pe-o casă de ciumaţi, mă jur că-ncerc 
să uit de ea. 
lago: 
Şi dacă? 
Othello: 
Nu-i a bună. 


323 Conform credinţei populare, un corb care zbura croncănind 
peste o casă în care se găseau ciumaţi prevestea moartea 
acestora şi duceau boala şi spre alte locuinţe. 

lago: 
Dac-ar fi spus că ştiu când te-nşela 
Sau că l-am auzit căci sunt mişei 
Ce-nduplecând sau cucerind vreo doamnă 
Prin lungi şi-obositoare stăruinţi 
Ori poate prin a ei bunăvoință 
Se laudă apoi... 


Othello: 
A spus ceva? 
lago: 
A spus, însă, te-ncredințez, nimic 
Ce n-ar făgădui sub jurământ. 
Othello: 
Ce-a spus? 
lago: 
Că s-ar fi... Nu ştiu ce-a făcut. 
Othello: 
Ce? Cum? 
lago: 
Culcat... 
Othello: 
Cu ea? 
lago: 


Pe ea... cum vrei! 

Othello: S-a culcat cu ea! S-a culcat pe ea! Noi 
zicem s-a culcat pe ea când o laşi însărcinată. S-a 
culcat cu ea. Pe toţi dracii, se lasă cu greţuri! 
Batista... mărturisirile... batista! Să mărturisească, şi 
să fie spânzurat pentru osteneală. Mai întâi să fie 
spânzurat şi pe urmă să mărturisească. Mă 
cutremur. Firea omului nu poate fi țintă în bezna 
unei astfel de patimi, aşa fără niciun temei. Nu 
numai nişte biete vorbe pot să mă zguduie aşa. 


~ 472 ~ 


William Shakespeare 
Puah! Nasul, urechile, buzele. Să fie oare cu putinţă? 
Mărturisiri? Batista? Ah! Drace! 
(Cade în nesimţire.) 
lago: 
Lucrează, tu, otrava mea, lucrează! 
Aşa se prind nerozii,-ncrezătorii 
Şi, tot aşa, neprihănite doamne 
Şi vrednice se văd învinuite. 
Stăpâne, hei, Othello! 
(Intră Cassio.) 
Ce e, Cassio? 


Cassio: 
Ce s-a-ntâmplat? 
lago: 
Stăpânu-i epileptic. 
E-al doilea atac. leri’, încă unul. 
Cassio: 
Hai să-l frecăm la tâmple... 

lago: 


Nu. Dă-i pace! 
Nu trebuie să-i tulburăm leşinul, 
Altminteri face spume şi pe urmă 
L-apucă-o nebunie furioasă. 
Dar iată-l, mişcă. Te retragi o clipă. 
Îşi vine-n fire. Când va fi plecat, 
Am să-ţi vorbesc de-un lucru mai de seamă. 
(lese Cassio.) 
Cum ţi-e, stăpâne? Te-ai lovit la cap? 
Othello: 


324 Atacul de epilepsie e provocat de starea de extraordinară 
tensiune în care se află Othello, de unde ar rezulta că acţiunea, din 
scena da faţă are loc în ziua următoare acţiunii din scena 
precedentă, actul al Ill-lea scena a 4-a. 

Îţi râzi de mine? 
lago: 
Eu să râd? O, nu! 
Îndură-ți, însă, soarta bărbăteşte! 
Othello: 
E-o fiară soțu-ncornorat şi-un monstru! 
lago: 
Sunt fiare multe-n marile oraşe 
Şi monştri printre cetăţeni câţi vrei. 
Othello: 
Ţi-a povestit ceva? 
lago: 
Hai, fii bărbat! 
Gândeşte-te că-mpărtăşeşti povara 
Oricărui ins cu barbă şi-njugat: 
Sunt mii şi mii, ce-n fiecare noapte 
Se culcă-n patul ospitalier 
Şi pot să jure că-i numai al lor. 
Mai bine-i însă de domnia-ta: 
E-un chin drăcesc, batjocura Satanei 
În pat cinstit s-alinţi o desfrânată 
Crezând că-i castă. 
'Ntâi să ştiu ce-s cu; 
Atunci de-abia voi şti ce va fi dânsa. 
Othello: 
Eşti înţelept, nici vorbă! 
lago: 
Stai deoparte 
Şi pune-te la pândă cu răbdare. 
Când copleşit de-amar zăceai aici 
- De-un astfel de-om nevrednică tristeţe - 
Sosi şi Cassio. L-am îndepărtat, 
l-am dat şi lămuriri de-al tău leşin, 

Şi l-am rugat să se întoarcă-ndată 
Să stăm de vorbă. Mi-a făgăduit. 
Ascunde-te şi fii cu luare-aminte 
„La râsetul, batjocura, disprețul 
Inscrise pe-orice colţ al feţei lui, 
C-am să-l stârnesc să-mi spună iar povestea 
Cum, unde şi de când, de câte ori 
El ţi-a iubit şi-ţi va iubi soţia. 
Observă-i orice gest. Şi... calm, altminteri 
Voi crede că ţi-e sufletul bolnav 
Şi nu mai eşti bărbat. 
Othello: 
Ascultă, lago! 
Voi fi-n răbdarea mea viclean cât vrei, 
Dar cât mai sângeros - m-auzi? - la faptă. 
lago: 
Nu-i rău. Dar mai aşteaptă. Nu te-ascunzi? 
(Othello se ascunde.) 
Acum pe Cassio-l întreb de Bianca; 
E-o gospodină care se-nvârteşte 
Vânzându-şi farmecele. 
Îi place mult; dar târfei Cassio i-e sortit 
l-e drag de Cassio;-i soarta-acestor fete: 
Să-nşele-o lume, să-nşele unul. 
Când îi aude numele rostit, 
Pe el îl umflă râsul. Uite-l, vine. 
(Intră Cassio.) 
Un zâmbet doar, şi-Othello-şi pierde capul, 
Şi-n oarba-i gelozie tălmăceşte 
Uşernica purtare a lui Cassio 
Şi gesturile-i, zâmbetele-n rău. 
Ce faci, locotenente? 
Cassio: 

Rău de tot, 
Că mă sluţi c-un titlu făr' de care 
Pot şi să mor. 


lago: 
Ai să-l recapeţi sigur 
Rugându-te frumos de Desdemona... 
De-ar sta-n puterea Biancăi păsul tău. 
Ce iute-ai izbutit! 
Cassio: 


Vai, biata fată! 
Othello (din ascunzătoare): 
la uite cum s-a şi pornit pe râs! 
lago: 
Eu n-am văzut femei iubind atât! 
Cassio: 
Zău, biata fată, poate că-i sunt drag. 
Othello (din ascunzătoare): 
Acum tăgăduieşte slab, dar râde. 
lago: 
Ascultă, Cassio! 
Othello (din ascunzătoare): 
lago îi dă ghes 
Să-i spună tot. Aşa! E bine-adus. 
lago: 
Ea spune-n lume că te-nsori cu dânsa. 
Adevărat să fie? 
Cassio: 
Ha! Ha! Ha! 
Othello (din ascunzătoare): 
Triumfi, romanule?*, triumfi, aşa e? 


325 Unii comentatori consideră că folosirea numelui de „roman” 
pentru Cassio trebuie asociată cu noțiunea triumfurilor romane 
pentru victorii strălucite. 

Cassio: Eu să mă-nsor cu ea? Cu o pramatie? Fii 
bun te rog şi nu mă crede aşa fără de minte! Sunt 
sănătos la cap. Ha! Ha! 

Othello (din ascunzătoare): 

Aşa, aşa! Cum râd biruitorii! 

lago: 

Zău, merge zvonul că te-nsori cu ea! 

Cassio: 

Ci spune drept! 

lago: 

Să fiu de râs, aşa e! 

Othello (din ascunzătoare): 

Mi-ai pus gând rău? Prea-bine! 

Cassio: Să ştii că zvonurile le-a scornit maimuța! 
Crede că mă-nsor cu ea, fiindcă mă iubeşte şi-i 
convine: dar nu că i-am făgăduit ceva. 

Othello (din ascunzătoare): |lmi face lago semn; 
povestea-ncepe. 

Cassio: A fost aici chiar adineauri. Se ţine scai de 
mine peste tot. Mai zilele trecute stăm pe țărm de 
vorbă cu nişte venețieni. Mă pomenii deodată cu 
nebuna, care, pe cinstea mea, mi-a şi sărit de gât! 

Othello (din ascunzătoare):  Strigând fireşte: 
„Cassio, dragul meu!” cum se şi vede, după gesturi. 

Cassio: Şi iat-o că se-agață de mine, se lipeşte, şi 
plângi, şi plângi, şi strânge-mă, şi-mpinge-mă: Ha! 
Ha! Ha! 

Othello (din ascunzătoare): Acum istoriseşte cum 
l-a tras cu ea-n iatac la mine. Ah! Văd că ţi-ai luat 
nasul la purtare, dar nu văd zăvodul căruia să-l 
arunc. 

Cassio: Va trebui, atunci, să mă dezbăr de ea. 

lago: Dar ia te uită: e chiar ea; soseşte. 

Cassio: Nu zău, ce dihoroaică, şi bine parfumată! 

(Intră Bianca.) 

De ce te ţii ca o belea de mine? 

Bianca: Ţine-s-ar dracu şi muierea lui de tine! Ce- 
aveai de gând cu basmaua pe care-abia mi-ai dat-o? 
Neroadă-am fost s-o iau? Să-ţi scot modelul! Halal 
de-aşa model, pe care l-ai găsit la tine-n cameră, şi 
nu ştii - chipurile - cine l-a lăsat. E darul vreunei 
paţachine şi-mi ceri să-i scot modelul? Na, dă-l 
mârţoagei tale. Ori de-unde-l ai, eu n-am să-i scot 
modelul. 

Cassio: Ce-ţi veni, dulce Biancă, zău, ce-ţi veni? 

Othello (din ascunzătoare): Dar, cerule, parcă-i 
batista mea! 

Bianca: Şi dacă vrei să vii la cină pe diseară, n-ai 
decât! Şi dacă nu, pofteşte când ai chef. 

lago: Hai, ia-te după ea! 

Cassio: Zău, n-am ce face: altfel, scoală uliţa! 

lago: Cinezi la ea? 

Cassio: Aşa am de gând. 

lago: Prea-bine, am să caut să te văd. [in foarte 
mult să stăm de vorbă. 

Cassio: Te rog, pofteşte! Ai să vii? 

lago: Hai, du-te! Lasă vorba. 

(lese Cassio. Othello iese din ascunzătoare.) 

Othello: Învaţă-mă cum să-l ucid, lago... 

lago: Ai văzut-o cum se tot fălea cu făr'delegea 
lui? 

Othello: O, lago! 

lago: Batista ai văzut-o? 

Othello: A mea era? 

lago: A ta, jur pe capul meul!... Şi vezi cât 
preţuieşte pentru el pramatia de nevastă-ta! Ea i-a 

dat batista lui, iar el a dăruit-o târfei sale. 

Othello: Aş vrea să-l pot ucide nouă ani în şir. Şi ce 
femeie mândră, şi dulce, şi gingaşă! 

lago: la lasă, trebuie să uiţi. 

Othello: Să piară şi să putrezească, a iadului să fie 
chiar în noaptea asta. Ea n-o să mai trăiască: nu! Mi- 
e inima-mpietrită. Mă doare mâna când lovesc în ea. 
O, nu-i pe lume o fiinţă mai duioasă! E vrednică de 
patul unui împărat să-i fie şi stăpână! 

lago: Vai, nu te recunosc! 

Othello: Ah! Blestemata! Eu ţi-o descriu aşa cum 
este. Atât de îndemânatică la lucrul ei cu acul! O 
cântăreaţă-aşa de minunată! Ar îmblânzi cu viersul 
ei şi-un urs! O minte-atât de-aleasă, o-nchipuire-atât 
de strălucită!“ 

lago: E cu atât mai vinovată. 

Othello: Vai, de mii şi mii de ori! Apoi, dintr-o viţă 
atât de nobilă! 

lago: Prea nobilă. 

Othello: Da, fireşte! Totuşi, lago, ce păcat! Ah, 
lago, ce păcat, lago! 

lago: Dacă te-nduioşează aşa de mult păcatul ei, 
dă-i voie să te-nşele: dacă dimineaţa n-ai a te 
plânge, atunci nu are nimeni nimic de zis. 

Othello: Am s-o tai bucățele! Să-mi pună coarne! 

lago: E urât din partea ei. 

Othello: Şi chiar cu ofiţerul meu! 

lago: Asta e şi mai urât! 

Othello: Fă-mi rost de otravă, lago. Chiar la 
noapte! Eu nu mă răfuiesc cu ea, nu vreau! Mă tem 
de trupul şi de frumuseţea ei, să nu-mi ia minţile din 


326 Din cuvintele lui Othello rezultă că deşi e hotărât să o omoare 
pe Desdemona totuşi dragostea lui pentru ea nu s-a stins. 

nou... La noapte, lago! 
lago: Nu folosi otrava. Sugrum-o în patul ei, chiar 
în patul pe care l-a pângărit. 
Othello: E bine, bine. O âstfel de dreptate mi-e pe 
plac. E foarte bine! 
lago: 
Cât despre Cassio, lasă-mi-l pe seamă: 
La miezul nopţii am să-ți spun mai mult. 
Othello: 
E minunat! 
(Sunet de goarnă.) 
Ce-nseamnă goarna asta? 
lago: 
Desigur ştiri din țară. Ludovic e 
Trimis de duce. Doamna ta-i cu el. 
(Intră Ludovic, Desdemona şi suita.) 
Ludovic: 
Te aibă ceru-n paza-i, generale! 
Othello: 
Plecată slugă, domnul meu! 
Ludovic: 
Senatul 
Si dogele Veneției te salută. 
(Îi dă o scrisoare.) 


Othello: 
Sărut unealta vrerii lor. 
Desdemona: 
Ce veşti ne-aduce vărul Ludovic? 
lago: 


Señiore, mult mă bucur că te văd. 
Şi bun-venit în Cipru! 
Ludovic: 
Mulţumescu-ţi! 

Ce face Cassio? 

lago: 
Domnul meu, trăieşte. 
Desdemona: 
lubite vere, între el şi-Othello 
E-o vrajbă rea. Dar tu ai să-i împaci. 
Othello: 
Eşti oare-ncredinţată? 

Desdemona: 

Cum, stăpâne? 
Othello (citeşte): 

„Să faci întocmai cum îti spun de vrei...” 
Ludovic: 
El n-a răspuns. l-e gândul la scrisoare. 
Stăpânul tău şi Cassio sunt certaţi? 
Desdemona: 
Da, din păcate. Dar aş face-orice 
Să-i văd prieteni iar: ţin mult la Cassio. 

Othello: 

Foc şi pucioasă! 


Desdemona: 
Doamne! 
Othello: 
Nu ai minte? 
Desdemona: 
De ce e mânios? 
Ludovic: 


O fi scrisoarea... 
Pe cât ştiu eu, l-au rechemat în ţară 
Şi-n locu-i las' pe Cassio. 
Desdemona: 
Mă bucur! 
Othello: 

într-adevăr? 


Desdemona: 
Stăpâne? 
Othello: 
Cât mă bucur 
Văzând că eşti nebună! 
Desdemona: 
Nu-nţeleg. 
Othello drag! 
Othello (lovind-o): 
Satană! 
Desdemona: 
Merit oare? 
Ludovic: 


N-ar crede-aşa ceva cei din Veneţia 
Nici dacă aş jura! E prea de tot! 
Să-i ceri iertare! Plânge! 
Othello: 
Demon, demon! 
Din plânsul lor de-ar zămisli, pământul 
Din orice strop ar naşte-un crocodil”. 
Să-mi piei din ochi! 
Desdemona: 
Mă duc, să nu te supăr. 
Ludovic: 
lat-o femeie-ntr-adevăr supusă. 
Te rog, sefiore, cheam-o înapoi! 
Othello: 
Hei, doamnă!“ 


327 Aluzie la expresia „lacrimi de crocodil” desemnând o 
comportare făţarnică, conform legendei că un crocodil plânge când 


îşi mănâncă prada. 


328 În original Othello i se adresează Desdemonei numind-o 


mistress, (v. nota 22). 

Desdemona: 
Domnul meu? 
Othello (către Ludovic): 
Ce vrei să-i spui? 
Ludovic: 
Cum, eu, señiore? 
Othello: 
Domnia-ta-ai dorit s-o-ntorc din drum. 
Se-ntoarce, se rentoarce, o ia-nainte 
Şi iar se-ntoarce. Poate să şi plângă, 
Să plângă, domnul meu, căci e supusă, 
Cum bine-ai zis, supusă, mult-supusă; 
Mai dă-i cu plânsul, hai: cât despre asta, 
Ce plânset izbutit! Mă cheamă-n ţară. 
Veziţi de drum! Am să te chem îndată. 
Mă plec, senior, poruncii, merg acasă. 
Fugi! Cară-te! Rămâne Cassio-n locu-mi; 
Diseară, domnul meu, poftim la cină, 
Şi bun venit la Cipru! Mii de draci! 
(lese Othello şi Desdemona.) 
Ludovic: 
Acesta-i, oare, maurul cel nobil 
Pe care-ntreg Senatu-l proslăvea, 
Acesta-i sufletul ce nu se-nchnă 
Când patima-l încearcă? Asta-i, oare, 
Virtutea lui, pe care n-o atinge 
Restriştea şi-a destinului săgeată? 


lago: 
E mult schimbat. 
Ludovic: 
E-ntreg la minte? Nu-i cumva nebun? 
lago: 


E-aşa cum e. Să judec nu cutez 

Cum poate fi. Dar dacă nu-i, dea Domnul 
Să poată fi. 
Ludovic: 
Cum? Să-şi lovească soţia?! 
lago: 
Da, nu-i frumos. Dar lovitura asta 
De-ar fi şi cea mai grea. 
Ludovic: 
Aşa-i năravu-i? 
Sau, răscolindu-i sângele, scrisoarea, 
El a greşit întâia oară? 
lago: 
Vai! 

N-ar fi cinstit din partea mea să spun 

Ce ştiu şi ce-am văzut. la seama, însă, 

__ Şi faptele-i ţi-l vor descrie ástfel 

Incât să-mi cruţ eu vorba. Urmăreşte-l, 

Şi n-ai decât să vezi cum se mai poartă. 
Ludovic: _ 

Imi pare rău că m-a dezamăgit. 


(les.) 
Scena 2 
O sală în castel. 

Intră Othello şi Emilia. 
Othello: 

Deci n-ai văzut nimic? 
Emilia: 

Nu, niciodată 
N-am bănuit şi nici n-am auzit. 

Othello: 

Dar împreună totuşi i-ai văzut. 
Emilia: 
Dar n-am văzut într-asta nimic rău. 
Din tot ce-au spus nu mi-a scăpat o vorbă. 
Othello: 
Cum? Nu-şi şopteau de loc? 


Emilia: 
Nicicând, stăpâne! 
Othello: 
Nu te-au îndepărtat? 
Emilia: 
Nu, niciodată! 
Othello: 
Mănuşile, sau masca, evantaiul 
Să i le-aduci? 
Emilia: 
Stăpâne, niciodată! 
Othello: 
Ciudat! 
Emilia: 


Pot să şi jur că e cinstită, 
Pun sufletu-mi zălog: de-o bănuieşti, 
Alungă-ţi gândul: cugetul te-nşală. 
Vreun ticălos de ţi-a pus asta-n minte, 
Blestem ceresc ajungă-l, ca pe-un şarpe!“ 
Că dacă ea nu-i castă şi cinstită, 
Nu-i om ferice-n lume! Ponegrită-i 
Soţia cea mai sfântă! 
Othello: 
Cheam-o, du-te. 
(lese Emilia.) 
A spus destul. Dar ce codoaşă, oare, 


329 Aluzie la diavolul în chip de şarpe, din legendele biblice. 

Oricât de bleagă, n-ar vorbi la fel? 
Subţire târfă! Sipet zăvorit 
Şi plin de taine scârnave! Şi totuşi 
Se roagă şi-ngenunche; am văzut-o! 
(Intră Desdemona cu Emilia.) 
Desdemona: 
Stăpâne, m-ai chemat? 


Othello: 

Puicuţo, vino! 
Desdemona: 

Şi care ţi-e porunca? 

Othello: 

Să-ţi văd ochii: 

Priveşte-mă! 
Desdemona: 


Ce stranie dorinţă! 
Othello (către Emilia): 
Femei de teapa ta trag uşa, coană-”, 
Lăsând în voia lor pe prăsilari. 
Tuşesc, fac „hm” când vine cineva. 
Fă-ţi meseria; şterge-o! 
(Emilia iese.) 
Desdemona: 
Cad în genunchi şi-ntreb: ce vrei să spui 
Sunt vorbe de mânie, îmi dau seama, 
Dar tâlcul lor nu-l înţeleg. 
Othello: 
Tu cine mi-eşti? 
Desdemona: 
Soţia ta, stăpâne. 
Soţia credincioasă şi cinstită. 


330 În cazul de faţă Othello i se adresează şi Emiliei folosind 
acelaşi cuvânt mistress, (v. notele 22 şi 51). 

Othello: 
Hai, jură-te, şi iadul fie-ţi partea! 
Dar diavolii-ngroziţi de-un chip de înger 
Nu te vor lua! Te pierzi de două ori! 
Să-mi juri că eşti cinstită! 
Desdemona: 
Ceru-i martor! 
Othello: 
Drăceasca-ţi viclenie el ţi-o ştie. 
Desdemona: 
Stăpâne, eu vicleană? Cum? Cu cine? 
Othello: 
O, Desdemona! Pleacă, pleacă, pleacă! 
Desdemona: 
Ce tristă zi, vai mie! Plângi? De ce? 
Sunt pricina acestor lacrimi, Doamne? 
Pe tatăl meu de-l bănuieşti cumva 
C-ar fi unealta rechemării tale, 
să nu mă-nvinuieşti: cum l-ai pierdut, 
Îl pierd şi eu. 
Othello: 
Ah, cerul dac-ar vrea 
Prin chinuri să mă-ncerce! De-ar ploua 
Ruşini şi griji pe creştetul meu gol! 
De m-ar cuprinde-n lipsuri pân’ la gât 
Şi-ntemniţa, cu sfintele-mi nădejdi, 
În sufletu-mi tot aş găsi-n vrun colţ, 
Un strop de resemnare! Dar, vai mie! 
Să fiu făcut un popândău ţintit 
În ceasul de dispreţ c-un deget moale 
Şi nemişcat! Şi-aş fi-ndurat şi asta, 
Şi bine chiar, prea bine! Dar din locul 
În care mi-am pus inima prinos, 


~ 487 ~ 


E Opere Complete Volumul 6 
In care sau trăiesc, sau nu-ndur viața, 
Fântâna de-unde-al meu izvor purcede, 
Sau altfel seacă: să fiu scos de-acolo! 
Sau să rămân în el, ca-ntr-o băltoacă 
Ce colcăie de broaşte-mperecheate! 
O, tu, răbdare, tânăr heruvim 
Cu roşii buze, schimbă-te la faţă 
Şi-ntunecă-te, iadului asemeni! 
Desdemona: 
Stăpâne, cred că ştii că sunt cinstită. 
Othello: 
Ca musca-n hoit, ce se prăseşte-n zbor. 
Tu floare de pădure, mult-frumoasă, 
Mireasma ta ce dureros de dulce 
Mă ameţea! De ce-ai venit pe lume?! 
Desdemona: 
Cu ce-am păcătuit şi nici nu ştiu? 
Othello: 
Pe-această dalbă filă, rară carte 
De ce-i scris: „târfă”? „Ce-ai păcătuit”? 
„Păcătuit”? Femeie-a tuturora! 
Cuptor mi-ar fi obrajii, prefăcând 
Sfiala-n scrum, de-ar da isprăvii-ţi grai! 
Cu ce-ai greşit? Şi-astupă nasul cerul, 
lar vântul şui, ce-alintă-n cale-i totul, 
In hrubele pământului se-ascunde 
să nu m-audă. Cum, cu ce-ai greşit?! 
Sfruntată târfă! 


Desdemona: 

Jur! Mă necinsteşti! 
Othello: 

Cum, nu eşti târfă? 
Desdemona: 

Nu! Pe sfânta cruce! 
De-nseamnă, când fereşti pentru stăpân 
Acel potir de mâini nelegiuite 
Că nu eşti târfă, o, nici eu nu sunt! 
Othello: 
Cum, nu eşti? 


Desdemona: 
Nu, pe mântuirea mea! 
Othello: 
E cu putinţă? 
Desdemona: 
O, Doamne,-ai milă! 
Othello: 


lartă-mă, te-am luat 
Drept târfa cea şireată din Veneţia, 
Nevasta lui Othello. Hei, cucoană 
Ce-n slujbă eşti un fel de sfântu Petru 
La poarta iadului! 
(Intră Emilia.) 
Da, tu, chiar tu, 
Poftim bacşişul: treaba ne-am făcut-o! 
Intoarce cheia şi păstrează taina. 

(lese.) 

Emilia: 

Vai, ce-o mai fi şi-n capu-acestui domn? 
Ce faci, stăpână? Cum ţi-e, dulce doamnă? 
Desdemona: 
Cam ameţită, zău! 
Emilia: 
Dar, doamnă bună, ce-i cu-al meu stăpân? 
Desdemona: 
Cu cine? 
Emilia: 

Doamnă, cu stăpânul meu? 


Desdemona: 
Dar cine ţi-e stăpân? 
Emilia: 
O, dulce doamnă, 
Acel ce-i şi al tău! 
Desdemona: 


Eu n-am niciunul! 
Emilia, nu-mi vorbi! Să plâng nu pot. 
Dar alt răspuns nu dau decât prin lacrimi. 
La noapte-aşterne-mi patul meu de nuntă; 
Vezi, nu uita. Şi să-mi trimiţi, te rog, 
Pe soţul tău. 
Emilia: 
Da, iată o schimbare! 
Desdemona: 
E drept să fiu privită-aşa, drept foarte!” 
Ce-oi fi făcut s-ajungă să gândească 
Atât de rău din vreo nimica toată? 
(Intră Emilia şi lago.) 
lago: 
Stăpână, ce doreşti? Ţi-e păsul care? 
Desdemona: 
Nu pot să spun. Când dăscăleşti copiii, 
Eşti blând cu ei, îi pedepseşti uşor. 
Aşa să mă fi dojenit şi el 
Că sunt copil, certată! 
lago: 


331 Desdemona consideră că modul cum se comportă Othello cu 


ea este o consecință a faptului că a consimțit să fugă din casa 
părintească şi să se căsătorească pe ascuns cu acesta, ştiind că o 
face împotriva voinţei tatălui ei. Gândurile Desdemonei apar ca un 
ecou al cuvintelor lui Brabantio, adresate lui Othello: „M-a-nşe/at, 
şi-aşa te poate şi pe tine înşela”, (actul |, scena 3). 

Ce se-ntâmplă? 
Emilia: 
Aşa de rău stăpânu-a terfelit-o 
Cu grele-ocări, o, lago, înjosind-o, 
Că nici un suflet mândru n-ar răbda. 
Desdemona (către lago): 
Sunt, oare, ce-a spus el? 


lago: 
Dar ce anume, 
Frumoasă doamnă? 
Desdemona: 
Ce-a spus ea c-a spus 
Stăpânul meu că sunt. 
Emilia: 


l-a spus că-i târfă! 
Nici chiar un bețivan de cerşetor 
N-ar spune-o vorbă de-asta ştoarfei sale. 
lago: 
De ce s-o fi purtat, aşa? 
Desdemona: 
Nu ştiu! 
Sunt sigură că nu-s cum a spus el. 
lago: 
Nu plânge, nu mai plânge. Ce zi tristă! 
Emilia: 
Să fi respins atâţi feciori de neam, 
Să-ţi laşi prieteni, ţara şi-un părinte 
Ca-n schimb să-ţi zică târfă! Să nu plângi? 
Desdemona: 
Ce crudă mi-este soarta... 
lago: 
Fir-ar el... 
De unde-i vine asta? 

Desdemona: 
Cerul ştie! 
Emilia: 
Să-mi puneţi ştreangul dacă nu vreun mârşav, 
Vreun băgăreţ pungaş, ce se-află-n treabă, 
Lingău viclean ce-şi caută o slujbă*”, 
N-a defăimat-o-aşa! Să-mi puneţi ştreangul! 
lago: 
Puah! Nu-i nici vorbă de-un asemeni om! 
Desdemona: 
Dacă-i vreunul astfel, ierte-l cerul! 
Emilia: 
lerta-l-ar ştreangul, iadul măcina-l-ar! 
De ce să-i zică târfă? Cine-o vede? 
Şi unde? Când? Ce fel? E de crezut? 
Vreun ticălos pe maur l-a minţit, 
Vreun derbedeu faimos, vreun scârnav hâtru. 
Dă-i în vileag pe-aceşti nemernici, Doamne, 
Şi pune-un bici în mâinile cinstite, 
Să-i ardă goi prin lume, din Apus 


La Răsărit. 
lago: 
Vorbeşte mai încet! 
Emilia: 
Ruşine lor! Vreun domnişor dintr-ăştia 

Ţi-a-ntors şi ție mintea, şi-ai crezut 

C-am fost cândva cu maurul şi eu! 
lago: 


Hai, lasă, eşti o proastă! 


332 Printr-o figură de ironie dramatică, Emilia intuieşte adevărul, 
numai că nu-şi imagina şi faptul că motorul principal al intrigii este 
răzbunarea. De fapt, Othello îl numeşte pe lago locotenent al său 
ca răsplată pentru că a dovedit vinovăția Desdemonei. 

Desdemona: 
O, dragă lago, 
Prietenul meu bun, te du la el; 
Mi-e martoră a cerului lumină 
Că nu-mi dau seama cum de l-am pierdut, 
Jur în genunchi: de mi-a greşit voinţa 
Vrodată faţă de iubirea lui, 
Cu gândul, sau cu vorba, sau cu fapta; 
De-au fost cândva de-un altul ispitite 
Urechea mea, sau ochii, sau alt simţ; 
Sau dacă azi de mine se desparte 
Şi ca pe-o cerşetoare mă alungă, 
lar eu atunci nu-l mai iubesc mereu, 
Aşa cum l-am iubit întotdeauna, 
să fiu lipsită de-orice bucurie! 
Cruzimea poate multe. - A lui cruzime 
Îmi sfarmă viaţa, dar iubirea nu. 
Eu nu pot spune „târfă”. Mă urăsc 
În clipa chiar când am rostit cuvântul, 
lar fapta însăşi, care ţi-l câştigă, 
N-aş face-o pe-ale lumii-ntregi comori. 
lago: 
Nu-ţi pierde firea, nu. E-n toane rele. 
E-ngrijorat de trebile obşteşti 
Şi-şi varsă focul. 
Desdemona: 
De-ar fi numai asta... 
lago: 
E chiar aşa, cum spun. 
(Trompete.) 
Auzi cum sună trâmbițele cina. 
Solia veneţiană-i la ospăț. 
să nu mai plângi. Te du. Se-ndreaptă totul. 

(Desdemona şi Emilia ies. Intră Rodrig.) 

Rodrig, ce veste? 

Rodrig: Socot că nu te porţi cu mine cum s-ar 
cuveni. 

lago: Cu ce-am greşit? 

Rodrig: Ascultă, lago: în fiecare zi născoceşti câte 
ceva ca să scapi de mine. Şi, după câte se pare, în 
loc să-mi dai cea mai mică rază de nădejde, parcă 
faci înadins să pierd orice prilej. 

lago: Nu vrei să mă asculţi, Rodrig? 

Rodrig: Pe legea mea, ţi-am ascultat destul 
vorbele şi faptele tale nu li se potrivesc de fel. 

lago: Mă-nvinuieşti pe nedrept. 

Rodrig: Nu spun altceva decât adevărul. Am 
cheltuit tot ce aveam. Numai cu jumătate din 
bijuteriile pe care ţi le-am dat pentru Desdemona 
scoteam din minţi şi o călugăriţă. Mi-ai spus că le-a 
primit şi m-ai făcut în schimb să nădăjduiesc într-o 
răsplată apropiată. Dar n-am văzut nimic. 

lago: Bine, bine, dă-i 'nainte. 

Rodrig: Zici că-i bine? Să-i dau 'nainte? Nu, omule, 
nu-i mai dau de fel. Şi nici bine nu e. Pe cinstea mea 
că trebuie să fie la mijloc vreo ticăloşie. Încep să 
cred că am fost tras pe sfoară. 

lago: Foarte bine. 

Rodrig: Îţi spun că nu e bine de loc. Am să mă duc 
şi singur la Desdemona. Să mă cunoască. Dacă-mi 
dă bijuteriile înapoi, o las în pace şi nu-mi mai 
rămâne decât să mă căiesc pentru gândurile mele 
nelegiuite. lar dacă nu, să ştii că am să-ți cer 
socoteală. 

lago: Asta e tot? 

Rodrig: Da. Şi tot ce-am spus sunt hotărât să şi 

fac. 

lago: Acum de-abia văd şi eu că eşti plin de curaj. 
Şi din clipa asta mi-am făcut de tine o mai bună 
părere decât înainte. Rodrig, dă-mi mâna. Bănuielile 
tale au fost foarte îndreptăţite. Te încredinţez totuşi 
că mi-am dat toată silinţa în afacerea asta a ta. 

Rodrig: Nu se vede. 

lago: Aşa e. Recunosc că nu prea se vede, şi 
bănuiala ta nu e lipsită de temei. Ascultă, Rodrig. 
Dacă ai în tine, ceea ce cu drept cuvânt cred acum 
că ai, şi anume: hotărâre, bărbăţie şi virtute, 
dovedeşte-o la noapte. Dacă în noaptea următoare 
nu o vei avea pe Desdemona, să mă trimiţi pe 
lumea ailaltă, şi asta fără judecată, şi născoceşte 
orice chinuri vrei ca să-mi iei viaţa. 

Rodrig: Foarte bine, despre ce e vorba? E un lucru 
bine chibzuit? 

lago: Domnul meu, a sosit din Veneţia un ordin 
special prin c-are Othello e înlocuit prin Cassio. 

Rodrig: Să fie adevărat? Dat atunci Othello şi cu 
Desdemona se întorc la Veneţia. 

lago: O, nu! El pleacă în Mauritania”, iar pe 


333 Mauritania este în prezent o republică islamică foarte întinsă, 
pe coasta Africii de Vest, între Algeria şi Senegal, cea mai mare 
parte a sa fiind constituită din deşertul Sahara şi având o populaţie 
de aproximativ 1.500.000 locuitori. 

În vremea lui Shakespeare era o regiune lipsită de însemnătate 
şi lago sugerează că Othello s-ar reîntoarce în locurile de unde era 
originar, - o ţară complet neînsemnată. S-ar putea, de altfel, ca 
denumirea derivată din „maur” să fie folosită cu sensul de „ţara 
maurilor” în general. Denumirea geografică Mauritania nu mai 
apare în niciuna din celelalte piese ale lui Shakespeare. lago nu 
obişnuieşte să spună minciuni care pot fi uşor verificate, dar face 
acum aceasta pentru a-l putea determina pe Rodrig să acţioneze 
cât mai repede. 

frumoasa Desdemona o ia cu el. Afară numai dacă 
vreo întâmplare nu-i va prelungi aici şederea... Şi 
niciuna n-ar fi mai nimerită decât îndepărtarea lui 
Cassio. 

Rodrig: Ce înţelegi prin „îndepărtarea” lui Cassio? 

lago: Ehei! Adică să facă aşa ca să nu mai fie în 
stare să-l înlocuiască pe Othello; bunăoară, 
zburându-i creierii! 

Rodrig: Şi treaba asta ai vrea s-o fac eu? 

lago: Da! Numai dacă eşti în stare să-ţi faci 
dreptate singur şi să tragi foloasele. În seara asta 
cinează cu o paţachină. O să mă duc şi eu pe acolo. 
Nu ştie încă nimic de norocul şi cinstea care îl 
aşteaptă. Dacă îl pândeşti când pleacă de acolo, e în 
mâna ta. Am să fac aşa ca să fie între douăsprezece 
şi unu. Am să fiu şi eu pe aproape ca să te ajut când 
ai să te năpusteşti asupra-i. O să-i venim de hac noi 
amândoi. Haide, nu mai sta aşa uluit, vino cu mine. 
Am să-ţi dovedesc aşa de limpede că moartea lui e 
tocmai ce ne trebuie, încât ai să te simţi dator să-l 
ucizi. E tocmai vremea cinci. Noaptea se lasă 
repede. Hai la lucru! 

Rodrig: Aş vrea să mai îmi dai ceva motive. 

lago: Lasă, ai să fii mulţumit. 

(les.) 


Scena 3 


O altă sală în castel. 
Intră Othello, Desdemona, Ludovic, Emilia şi suita. 


Ludovic: 
Te rog, sefiore, nu te obosi. 

Othello: 
Mă iartă. Mersul o să-mi facă bine. 
Ludovic: 
Somn bun, şi-umile mulţumiri, stăpână. 
Desdemona: 
Eşti oaspe mult-dorit. 


Othello: 
Pornim, sehiore? 
O, Desdemona! O! 
Desdemona: 
Stăpâne? Spune! 
Othello: 


Mergi la culcare. Am să, vin îndată. 
Dă-i drumul şi însoţitoarei tale. 
Vezi, fă cum spun. 
Desdemona: 
Stăpâne,-aşa voi face. 
(Othello, Ludovic şi suita ies.) 
Emilia: 
Cum stăm? E parcă niţeluş mai blând. 
Desdemona: 
Mi-a spus că se întoarce chiar îndată, 
Poruncă dându-mi să mă culc degrabă, 
lar ţie să-ţi dau drumul. 
Emilia: 
Să-mi dai drumul! 
Desdemona: 
Aşa vrea el. Deci, buna mea Emilia, 
Dă-mi hainele de noapte şi te du. 
Nu trebui’ tocmai azi să-l supărăm. 
Emilia: 
De nu-l mai cunoşteai, era mai bine. 
Desdemona: 

Nu cred: iubirea mea îi ţine partea; 
Chiar când e dârz şi crunt şi certăreţ 
- Descheie-mă, te rog - e plin de farmec. 
Emilia: 
Am pus cearceaful ce mi-ai poruncit. 
Desdemona: 
Totuna-i! Zău, ce gând smintit mă-ncearcă; 
Te rog, de-o fi 'naintea ta să mor, 
Îngroapă-mă cu el. 
Emilia: 
Hai, lasă astea! 
Desdemona: 
A fost o fată ce-o slujea pe mama: 
Varvara o chema. lubea pe unul, 
lar el s-a zăpăcit şi-a părăsit-o. 
Ştia un cântec fata, cu o salce, 
Cânt bătrânesc ce-i viersuia restriştea. 
Ea a murit cântându-l. Astă-noapte 
Nu-mi mai ieşea din gând. Abia mă ţin 
Să-mi las pe umăr capul şi să-l cânt 
Ca biata mea Varvara. Du-te,-acum! 


Emilia: 

S-aduc halatul? 
Desdemona: 

Nu; descheie-aici. 
E-un om de treabă Ludovic acesta! 

Emilia: 

Frumos bărbat! 
Desdemona: 


Si ştie să vorbească. 
Emilia: Cunosc o doamnă din Veneţia care s-ar fi 


dus pe jos, desculţă, până la Ierusalim numai ca să-i 
sărute buza de jos. 

Desdemona (cântă): 
„... Suspină-un biet suflet la-l pomului trunchi", 
Cântaţi-mi de verzile sălcii, 
Cu mâinile-n cruce, cu fruntea-n genunchi, 
Cântaţi-mi de sălcii, de sălcii. 
Izvorul din preajmă-i o-ngână-n şuvoaie 
De lacrimi amare ce pietrele-nmoaie, 
Cântaţți-mi de sălcii, de sălcii...” 
la astea şi pune-le bine. 
„Oh, sălcii, oh, sălcii, oh, sălcii...” 
Dă zor, te rog, are să vină-ndată! 
„Cântaţi-mi de sălcii, să-mi fie cunună, 
Dar vorbe de-ocară, oh, nimeni să-i spună 
Că-i sufăr disprețul cu inimă bună...” 
Nu, urmarea nu-i aşa. Auzi! Cine bate? 
Emilia: 
E vântul doar! 
Desdemona: 
„l-am spus că mă minte, şi ce-a răspuns el? 
Cântaţi-mi de sălcii, de sălcii, 
Că vrea să mă-nşele şi eu să-l înşel!” 
Te du. Somn bun. Pleoapa mi se bate: 
Inseamnă c-o să plâng? 
Emilia: 
Nu, nicidecum. 
Desdemona: 
Aşa se zice. Ah! Bărbaţii ăştia! 
Ce crezi, o fi adevărat, Emilia, 
Că sunt femei ce soţul şi-l înşală? 
334 Cântecul pe care îl cântă Desdemona era foarte popular în 
vremea lui Shakespeare şi apare în mai multe manuscrise din 
secolul al XVI-lea. Textul din piesa de faţă cu muzica respectivă se 


găseşte într-un manuscris, aproximativ din anul 1610, şi se 
păstrează în Biblioteca de la British Museum din Londra. 

Aşa de-urât? 

Emilia: 

C-or fi nu-ncape vorbă. 

Desdemona: 

Ai face asta pentru-ntreaga lume? 

Emilia: 

N-ai face-o? 

Desdemona: 

Nu, pe-a cerului lumină! 

Emilia: 

Nici eu, o, nu, pe-a cerului lumină! 
Aş face-o, cred, mai sigur pe-ntuneric. 

Desdemona: 

Ai face asta pentru-ntreaga lume? 

Emilia: 

Dar lumea-i mare. Pentru-un mic păcat 
E-un preţ prea bun. 
Desdemona: 
Zău, nu te cred în stare! 

Emilia: Zău, cred c-aş face-o, şi-aş desface-o după 
ce s-a făcut. Fireşte că n-aş face asta pentru o 
verighetă, pentru câţiva coţi de pânză şi nici pentru 
rochii, pălării sau alte găteli. Dar pentru întreaga 
lume! De! Care femeie nu şi-ar încornora bărbatul 
ca să-l încoroneze ca pe un rege? Aş da şi prin 
purgatoriu pentru aşa ceva. 

Desdemona: 

Blestem asupră-mi dac-aş fi în stare. 
De-asemenea păcat, pe lumea mare! 

Emilia: Păi păcatul nu-i păcat decât pe astă lume. 
Şi dacă ai căpăta lumea toată pentru osteneala 
asta, e un păcat făcut în propria dumitale lume, şi 
de aceea ai putea să îndrepţi lucrurile foarte repede. 

Desdemona: 
Nu cred că pot fi astfel de femei. 
Emilia: Ba sunt destule, şi aşa de multe, că poţi să 
umpli cu ele lumea asta pusă la bătaie. 
Doar soţu-i vinovat când cade soaţa””. 
Aşa cred. Sau că-şi uită datoria 
Turnând comoara noastră-n-altă poală, 
Sau izbucnesc în gelozii ursuze, 
Ne zăvorăsc, ne iau şi la bătaie, 
Şi strâng, de ciudă, baierile pungii. 
Dar noi, deşi plăpânde,-avem venin 
Şi dor de răzbunare. Afle soţii 
Că soațele au simţuri ca şi ei. 
Au văz, miros, şi cerul gurii lor 
Alege lesne dulcele de acru. 
Ce fac ei când cu altele ne schimbă? 
E-un joc? Da, cred. E patima de vină? 
Şi asta cred. Greşesc din slăbiciune? 
E-aşa. Dar, oare, noi n-avem şi patimi 
Şi dor de joacă, slăbiciuni, ca soţii? 
să fie, deci, de treabă şi să ştie 
Că numai ei ne-nvaţă să greşim. 
Desdemona: 
Somn bun! Şi fie-mi ceru-nvăţătură 
S-aleg din rău doar bine, nu şi ură. 
(les.) 


Actul V 


Scena 1 


335 Emilia s-a exprimat în proză până acum. În momentul de faţă 
ea foloseşte  pentametrul iambic pentru a apărea mai 
sentenţioasă. 

În Cipru. O stradă. 
Intră Rodrig şi lago. 


lago: 
El vine-acum. Te-aţii pe după casă 
Şi-nfigi adânc într-însul spada-ți trasă. 
Ni-i soarta-n joc, gândeşte-te deci bine: 
Fii neclintit în hotărârea ta. 
Rodrig: 
Să-mi fii pe-aproape; poate să dau greş. 
lago: 
Curaj! Îți sunt pe-aproape. Treci la locu-ţi. 
(Se retrage.) 
Rodrig: 
Nu prea mă-ncântă ástfel de ispravă, 
Dar el mi-a dat temeinice cuvinte. 
Un om ucis! Ce-i? Spadă, sus! Lui, moarte! 
lago: 
Pe-acest buboi nou l-am frecat la sânge 
Şi-acum ia foc. Pe Cassio de-l ucide, 
Sau de-i ucis Rodrig, sau se omoară 
Ei între ei, cel folosit sunt eu. 
Rodrig trăind, tot aurul mi-l cere 
Cu pietrele pe care-i le-am suflat 
Ca daruri cuvenite Desdemonei. 
Nu-mi trebui' asta. Dacă scapă Cassio 
E-n viaţa lui ceva măreț de-a pururi, 
Şi-mi face umbră. Maurul apoi 
Mă poate da de gol în faţa lui. 
Sunt în pericol mare. Deci să moară. 
Aşa să fie. Dar l-aud venind. 
(Intră Cassio.) 

Rodrig: 
p E pasul lui. E el! Mori, secătură! 
(II loveşte cu spada.) 
Cassio: 
M-ar fi ucis această lovitură, 
Dar zaua mea-i mai bună decât crezi; 
S-o-ncerc şi eu pe-a ta! 

(Trage sabia şi-l răneşte pe Rodrig.) 


Rodrig: 
M-a omorât! 
(Pe la spate, lago îl răneşte pe Cassio la picior şi 
iese.) 
Cassio: 


Pe veci m-a betegit. Săriţi. Tâlharii! 
(Intră Othello.) 
Othello: 
E Cassio-i, glasu-i, lago-şi ține vorba. 
Rodrig: 
Ce ticălos mai sunt! 


Othello: 
E cum am spus. 
Cassio: 
Săriţi! Lumină! Ah! Un doctor! 
Othello: 


E el! Tu, lago brav, şi care-atât de nobil 
Resimţi jignirea care mi se face, 
Ce lecţie îmi dai! Ţi-e mort iubitul, 
Micuța mea: sunat-a ceasu-ţi rău. 
Sosesc, stricato! Mi s-a şters din suflet 
Privirea ta cu farmecele ei. 
lar patul tău, de viţiu pângărit, 
De sângele-ţi stricat va fi mânjit. 
(Intră Ludovic şi Graţian.) 

Cassio: 
Hei, nicio strajă? Nimeni? Ucigaşii! 
Grațian: 
E vreo nenorocire: groaznic strigăt. 
Cassio: 


Hei, ajutor! 
Ludovic: 
Auzi! 
Rodrig: 
O, ticălos nemernic! 
Ludovic: 


Sunt doi sau trei care gem. Ce noapte neagră! 
Dar dacă se prefac? Nu-i bine, poate, 
Să mergem singuri unde s-a strigat. 
Rodrig: 
Nu vine, nimeni? Dacă mai sânger. 
Ludovic: 
Auzi! 
(Reintră lago, cu o faclă.) 
Grațian: 
E-un ins cu faclă şi-arme. E-n cămaşă. 
lago: 
Ce larmă! Cine-i? Cine strigă-a moarte? 
Ludovic: 
Nici noi nu ştim. 


lago: 
Un strigăt! N-auziţi? 
Cassio: 
Ah, Doamne, ajutor! Aici! 
lago: 
Dar ce e? 
Gratian: 


Îmi pare-a fi stegarul lui Othello. 
~ 504 ~ 


William Shakespeare 
Ludovic: 
E el într-adevăr. Un om destoinic. 
lago: 
Hei, cine-acolo-atât de-amarnic strigă? 
Cassio: 
M-au prăpădit tâlharii. Tu eşti, lago? 
Ajută-mă niţel. 


lago: 
Cine sunt, Cassio, 
Nemernicii care-au făcut aceasta? 
Cassio: 
E unul, cred, pe-aici. Dar nu e-n stare 
S-o ia din loc. 
lago: 


O, josnici trădători! 
(Către Ludovic şi Gratian): 
Hei, voi de-acolo! Haide, ajutaţi-mi! 
Rodrig: 
Aici, hai, dați-mi ajutor! 
Cassio: 
Unul de-al lor. 
lago: 
Tâlhar mişelnic! Slugă! 
(Îl străpunge pe Rodrig cu sabia.) 
Rodrig: 
Blestem asupră-ţi, lago! Câine! Câine! 
lago: 
Omoară omul noaptea pe-ntuneric! 
Dar ceilalți sângeroşi tâlhari pe unde-s? 
Cât de tăcut e-acest oraş! Tâlharii! 
Voi cine sunteți? Oameni buni sau răi? 
Ludovic: 
Încearcă-ne şi-ţi vei putea da seama. 

lago: 
Eşti messir Ludovic. 
Ludovic: 
Chiar el. 
lago: 
lertare! 
Cassio iată-l. Lotrii l-au rănit. 
Gratian: 
E Cassio? 
lago: 
Ce e cu tine, frate? 
Cassio: 
Mi-e retezat piciorul. 
lago: 


Sfinte,-ajută-i! 
Îmi rup cămaşa şi mi-l oblojesc. 
Lumină, domnii mei! 
(Intră Bianca.) 


Bianca: 
Ce s-a-ntâmplat? 
Hei, cine strigă-aşa? 
lago: 
Cine-a strigat? 
Bianca: 


Vai, Cassio, dragul meu! Odorul meu! 
O, Cassio, Cassio, Cassio!... 

lago: 

Hop şi faimoasa târfă!-Ţi dai cu gândul 

Cam cine, Cassio, mi te a schilodit? 
Cassio: 
Nu. 
Grațian: 
Îmi pare rău să te găsesc aşa; te-am căutat. 

lago: 
Vă rog o jartieră. De aş avea 
O targă, să-l purtăm uşor la drum. 
Bianca: 
Leşină, vai! O, Cassio, Cassio, Cassio! 
lago: 
Făptura asta, domnii mei, o bănui 
Că nu-i străină de isprava asta. 
Răbdare, Cassio! Hai, veniţi cu-o faclă. 
Cunoaşteţi chipul ăsta, da sau nu? 
Vai! Nu-i Rodrig? O, Doamne, -i el! Rodrig e! 
Prietenul, concetăţeanul drag! 


Grațian: 
Rodrig? Cel din Veneţia? 
lago: 
Chiar el, señior! Îl ştii? 
Gratian: 
Pe el? Fireşte! 
lago: 


Señior Grațian, mă iartă, n-am luat seama! 
Da-n faptele-astea sângeroase-i scuza 
Purtării-mi rele. 
Gratian: 
Vesel că te văd! 
lago: 
Cum te simţi, Cassio? De-aş avea o targă! 
Gratian: 
Rodrig! 
lago: 
E el! Da, el! 
(Se aduce o targă.) 
Ce bine! lată targa! 
Vrun suflet bun să-l ia de-aici, cu grijă. 

l-aduc eu felcer de la generalul. 
(Către Bianca): 
Cucoană, nu te omori cu firea! 
(Către Cassio): 
Cel care zace-aici, ucis, o, Cassio, 
Mi-era prieten bun. Ce v-a-nvrăjbit? 
Cassio: 
N-a fost nimic. Nici nu l-am cunoscut. 
lago (către Bianca): 
De ce-ai pălit? Să nu stea-n frig. Duceţi-l. 
Şedeţi, señiori. Ce palidă eşti, doamnă! 
Băgaţi de seamă spaima-n ochii ei! 
Aflăm mai mult de te mai uiţi aşa! 
Luaţi seama bine, rogu-vă, priviţi-o! 
Vedeţi, sefiori: când limba n-are glas, 
Păcatul tot grăieşte! 
(Intră Emilia.) 
Emilia: 
Ce-i asta, vai! Ce s-a-ntâmplat, bărbate? 
lago: 
Rodrig şi alții, ce-au scăpat prin fugă, 
Pe Cassio, pe-ntuneric, tăbărât-au. 
Rodrig e mort, iar Cassio greu rănit. 
Emilia: 
Vai, bietul gentilom! Vai, bietul Cassio! 
lago: 
E rodul preacurviei! Tu, Emilio, 
Vezi află-mi unde Cassio-a cinat? 
(Către Bianca): 
Cum? Tremuri toată? 
Bianca: 
A cinat la mine, 
Dar n-am de ce să tremur pentru asta. 

lago: 
Aşa a fost? Urmează-mă! Te-nvinui! 
Emilia: 
Ruşine ţie, târfă! 
Bianca: 


Nu sunt târfă. 
Eu cred că-n viaţa mea sunt mai cinstită 
Ca tine, care mă insulţi! 
Emilia: 
Ca mine? 
Ruşine, pfui! Ruşine! 
lago: 
Domnii mei, 
Să mergem să vedem cum l-oblojeşte 
Pe bietul Cassio. Doamnă, hai cu noi 
Şi cată să ne spui altă poveste! 
Emilia, fuga la castel, vezi, spune 
Stăpânului şi doamnei întâmplarea. 
Nu vreţi să mergem? 
(Aparte): 
Asta-i noaptea-n care 
Se lasă-a pricopseală sau pierzare! 
(les.) 


Scena 2 


O cameră de culcare în castel. Desdemona 
doarme în patul ei. Luminează numai o faclă. Intră 
Othello. 


Othello: 
Aceasta-i pricina, o, suflete, aceasta: 
să nu vi-o spun pe nume, stele caste! 

considerat marele binefăcător al omului. 
pentru a-l da oamenilor, învăţându-i toate meşteşugurile utile. 
Pentru a-l pedepsi, Zeus l-a legat cu lanţuri pe o stâncă în Munţii 
Caucaz unde, în timpul zilei, un vultur uriaş venea să-i devoreze 
ficatul, care se refăcea în fiecare noapte următoare. A fost eliberat 

Aceasta-i pricina! Dar n-am să-mprăştii 

Nici sângele-i, nici n-am să-i vatăm trupul 
Mai alb ca neaua, tot atât de neted 

Ca marmora funebrelor statui. 

Să moară deci, să nu mai mintă pe-alţii! 
Sting flacăra, şi-i sting şi ei lumina. 
Unealta mea de foc, dacă te suflu, 

Pot iar s-aprind văpaia ta dintăi, 
De-o fi să-mi pară rău! Dar dacă-i stinsă 
- Tu, matcă vie-a meşterei naturi - 
Lumina ta, atunci unde se află 
Scânteia prometeică* în stare 
S-aprindă iar lumina vieţii tale? 
De-am rupt o floare, n-o mai fac să crească. 
Se vestejeşte. S-o respir pe ram deci. 
(O sărută.) 
Tu, suflu-mbălsămat, ce parcă-ndupleci 
Dreptatea însăşi, paloşul să-şi frângă, 
Ah, iar şi iar! 
(O sărută.) 
Aşa să fii şi-n moarte: 
Am să te-omor şi-apoi te voi iubi! 
Şi încă un sărut. E cel din urmă: 
N-a fost mai dulce-un altul niciodată 
Şi mai nenorocit. Mă-neacă plânsul, 


336 Prometeu era fiul titanului lapetus şi frate cu Atlas. Era 


de Hercule, care a ucis vulturul şi a sfărâmat lanţurile. 
Conform unei alte legende, Prometeu a creat, omul din pământ 
amestecat cu apă. 


~ 510 ~ 


A furat focul din cer 


William Shakespeare 
Dar lacrimile-s pline de cruzime... 
Cerească mi-e durerea că loveşte 
În tot ce-i e mai drag! Dar s-a trezit. 
Desdemona: 
Othello? Cine-i? 


Othello: 
Eu sunt, Desdemona. 

Desdemona: 

Te culci, stăpâne? 
Othello: 

Ruga ţi-ai făcut-o? 
Desdemona: 

Stăpâne, da. 

Othello: 


Vreo vină dacă-ţi ştii 

De harul Domnului neizbăvită, 

Tu roagă.-i-te-ndată de iertare! 
Desdemona: 

Ce vrei să spui, stăpânul meu? Vai mie! 
Othello: 
Aşa să faci. Dar scurt. Mă plimb şi-aştept; 
Nu-ţi pot nepregătitul duh ucide: 
Te-opreşte cerul să omori un suflet. 
Desdemona: 
Vorbeşti de-omor? 


Othello: 
Da! 
Desdemona: 
Cerul să mă ierte! 
Othello: 
Din inimă, amin! 
Desdemona: 


De-ai spus tu asta, 

Mai trag nădejde: n-ai să mă ucizi! 
Othello: 
Hm! 
Desdemona: 

Dar mă-nspăimânţi! Când îţi roteşti tu ochii, 
Ceva cumplit e-n ei. De ce m-aş teme? 
Păcate nu-mi cunosc. Simt frica totuşi. 

Othello: 
Gândeşte-te la vina ta. 


Desdemona: 
E numai 
lubirea ce ţi-o port. 
Othello: 
Şi mori de-aceea! 
Desdemona: 


E nefirească moartea prin iubire. 
De ce-ţi muşti buza cea de jos? Vai, vai, 
Ţi-e trupu-ncins de-o groaznică mânie. 
Sunt semne rele. Totuşi, sper întruna 
Că nu m-ameninţă. 
Othello: 
Taci, fii pe pace! 
Desdemona: 
E bine-aşa. Dar despre ce e vorba? 
Othello: 
Batista scumpă mie, ce ţi-am dat-o, 
Lui Cassio i-ai dăruit-o. 


Desdemona: 
Nu! 
Pe sufletul şi viaţa mea, nu! Cheamă-l 
Şi-ntreabă-l! 
Othello: 


la aminte, suflet dulce: 

Să nu juri strâmb, căci eşti pe patul morţii! 
Desdemona: 
Dar n-am să mor acum! 
Othello: 
Ba da, acum! 
Mărturiseşte-ţi singură păcatul, 
Că fapt cu fapt, cu jurământ, negându-l, 
Nu schimbi, nici surpi credinţa neclintită 
Sub care gem. Da, trebuie să mori! 
Desdemona: 
Te-ndură-atunci de mine, Doamne! 
Othello: 
Amin! 
Desdemona: 
Îndură-te şi tu! Nicicând, în viaţă-mi, 
Nu te-am jignit. lar Cassio nu mi-e drag 
Decât aşa cum ceru-ngăduieşte 
Şi niciodată nu i-am dat zălog. 
Othello: 
Dar am văzut batista-n mâna lui, 
O, Doamne! Tu-mi schimbi inima-ntr-o piatră, 
Sperjuro! Mă sileşti să-i spun „omor” 
Acelei fapte care mi-este-o jertfă 
Şi vreau s-o-ndeplinesc! Eu am văzut 
Batista-aceea! 
Desdemona: 
A găsit-o, poate, 
Eu niciodată nu i-am dat-o. Cheamă-l, 
să spună adevărul! 
Othello: 
A spus totul! 
Desdemona: 
Stăpâne, ce anume? 

Othello: 
Că te-a avut! 
Desdemona: 
Călcând adică legea? 
Othello: 
Întocmai. 
Desdemona: 
El nu poate spune asta! 
Othello: 


Aşa-i, nu poate - gura i s-a-nchis. 
Cinstitul lago s-a însărcinat. 
Desdemona: 
Mi-e teamă să ghicesc. E mort. Se poate? 
Othello: 
Atâtea vieţi câţi peri în cap de-avea 
Tot le-nghiţea cumplita-mi răzbunare. 
Desdemona: 
A fost trădat şi sunt pierdută. Vai! 
Othello: 
ÎI plângi în faţa mea? Piei, desfrânat-o! 
Desdemona: 
Alungă-mă, dar nu mă omori! 
Othello: 
Jos, târfo! 
Desdemona: 
Ucide-mă, dar mâine! Noaptea asta 
Să mai trăiesc! 


Othello: 

O, nu! Şi de te zbaţi!... 
Desdemona: 

Un ceas, un singur ceas! 
Othello: 


Nu se mai poate! 

Desdemona: 
Cât spun o rugăciune! 
Othello: 
Prea târziu! 
(O înăbuşe.) 
Emilia (de afară): 
Stăpâne, hei, stăpâne! Hei, stăpâne! 
Othello: 
Ce-i larma asta? N-a murit? Nu încă? 
Oricât sunt de-aspru, nu-s ne-ndurător. 
N-am să te las să te frămânţi în chinuri. 
Aşa! 
Emilia (de afară): 
Stăpâne, hei, stăpâne! 
Othello: 
Cine-i? 
Emilia (de afară): 
Stăpâne bun, aş vrea să-ţi spun o vorbă! 
Othello: 
Emilia! Îndată! A murit. 
Vine să-mi spună de-a lui Cassio soartă. 
Prea multă larmă-a fost. Ce! Nu mai mişcă? 
Da, tace ca-n mormânt. S-o las să intre? 
Ar fi mai bine? Parcă mişcă iar... 
Nu. Cum să mă descurc? Şi dacă intră, 
Îi va vorbi soţiei mele. Sigur. 
Soţia mea? Dar care? N-am soţie! 
O, chin nesuferit! Ce greu e ceasul! 


337 Deoarece oamenii înăbuşiţi nu-şi mai recăpătau cunoştinţa, 
unii actori şi critici îl fac pe Othello s-o înjunghie pe Desdemona. S- 
a spus, însă, că probabil Shakespeare nu cunoştea efectele 
înăbuşirii sau, după cum sugerează unii medici, Desdemona putea 
muri după ce s-a trezit dintr-un leşin datorită şi numai şocului 
produs de încercarea lui Othello de a o omori. 

Imi pare-acum că vine o eclipsă 
De soare şi de lună, uriaşă, 
Că globul prins de groază se despică 
De-atâta beznă. 
Emilia (de afară): 
Rogu-te din suflet, 

Stăpâne bun, mă lasă să-ţi vorbesc! 
(Othello deschide uşa. Intră Emilia.) 
Othello: 

Emilia, intră. Te-am uitat. Încet. 
O clipă doar. Să trag perdelele. 

Dar unde eşti? Ce s-a mai întâmplat? 

Emilia: 
Omoruri mişeleşti, stăpâne,-acolo! 
Othello: 
Când? Chiar acum? 
Emilia: 
Stăpâne, chiar acum! 
Othello: 
De vină-i numai luna. Niciodată 
N-a fost atât de-aproape de pământ, 
Scoţând pe om din minţi. 


Emilia: 

Stăpâne, Cassio 

A omorât un venețian, un tânăr 

Numit Rodrig. 

Othello: 
Ai spus Rodrig? Ucis? 

Ucis şi Cassio? 
Emilia: 

Nu, el nu-i ucis. 
Othello: 


Cum, Cassio nu-i ucis? Dă greş omorul, 

lar dulcea răzbunare rătăceşte. 


Desdemona: 
O, pe nedrept ucisă! 
Emilia: 
Cine strigă? 
Othello: 
Ce strigăt? Cine? 
Emilia: 


E glasul doamnei mele. Vai şi-amar! 
Ah. Ajutor! Stăpână, mai vorbeşte-mi! 
O, Desdemona! Spune-mi! Doamnă?” scumpă! 
Desdemona: 
Mor fără nicio vină. 
Emilia: 
Vai! Cine e făptaşul? 
Desdemona: 
Nu-i nimeni. Numai eu. Rămâi cu bine, 
Şi-aminte adu-i soţului de mine. 


(Moare. ) 
Othello: 
Cum? Să fi fost ucisă? 
Emilia: 
Cine ştie? 
Othello: 


A spus că n-am fost eu! Ai auzit-o. 
Emilia: 
Aşa a spus. E drept. O recunosc. 
Othello: 
În iad de foc s-a dus ca mincinoasă, 
Căci am ucis-o eu! 
Emilia: 
338 Emilia foloseşte, în situaţia de faţă, tot cuvântul mistress, (v. 
notele 22 şi 51). 

Cu-atât mai mult e înger, 
lar tu un démon negru, cel mai negru!** 
Othello: 
Se dezmăţase, se făcuse-o târfă! 
Emilia: 
Un demon eşti, şi defăimând-o, minţi! 
Othello: 
Ca unda te-nşela! 
Emilia: 
lar tu, ca focul 
Să spui c-a fost vicleană te repezi! 
Ţi-era dumnezeiesc de credincioasă! 
Othello: 
Întreabă-ţi soţul: Cassio-a avut-o! 
Al iadului străfund să-mi fie-osânda 
De săvârşeam lipsit de-un drept cuvânt 
Această jertfă! Ştie soţul tău! 


Emilia: 
Cum, soţul meu? 
Othello: 
Da, soţul tău! 
Emilia: 
Că şi-a trădat credinţa de soţie? 
Othello: 


Cu Cassio, da! O, de-ar fi fost curată, 
Să-mi fi durat o altă lume, cerul, 
Dintr-un olmaz întreg, neprihănit, 
Nu i-aş fi dat-o-n schimb! 
Emilia: 
Bărbatul meu! 
Othello: 


339 Dragostea pentru Desdemona o face pe Emilia să-şi rişte viaţa 
în acest moment, şi chiar şi-o pierde îndată. 

Da, el mi-a spus-o-ntâiul! 
E-un om întreg, i-e silă de noroiul 
Stârnit de scârnăvii. 
Emilia: 
Bărbatul meu! 
Othello: 
Ce tot mă-ngâni? Am spus: bărbatul tău! 
Emilia: 
De dragoste şi-a râs ticăloşia, 
O, doamna mea! Bărbatul meu să spună 
C-a fost necredincioasă! 


Othello: 
El, femeie! 
Prietenul meu lago, preacinstitul, 
Bărbatul tău! 
Emilia: 


De-a spus aşa ceva, 
Să-i putrezească zilnic dram cu dram 
Stricatu-i suflet: minte cu sfruntare! 
Prea mult iubea ea târgul necurat! 
Othello: 
Ha! 
Emilia: 
Fă cum pofteşti! Ai fost vrednic de dânsa 
Aşa cum este vrednică de cereri 
Isprava ta! 
Othello: 
Mai bine taci! la seama! 
Emilia: 
Nu poţi a-mi face rău nici jumătate 
Din cât pot eu să-ndur. Netot şi bleg! 
Eşti prost de dai în gropi! Făcuşi scofală! 
Tragi spada? N-ai decât! Te spun chiar dacă 

Pierd zece vieţi! Săriţi! Săriţi! Maurul 
Mi-a omorât stăpâna! Ucigaşul! 
(Intra Montanei, Graţian, lago şi alții.) 
Montano: 
Ce s-n-ntâmplat? Ce este, generale? 
Emilia: 
Aici eşti, lago? Bine-ai mai lucrat, 
De-şi pune lume faptele hidoase 
Pe seama ta! 
Grațian: 
Dar despre ce e vorba? 
Emilia: 
Dacă eşti om, dezminte-l pe tâlhar! 
l-ai spus, zice, că l-a-nşelat nevasta. 
Nu eşti atât de mârşav! Nu se poate! 
Vorbeşte, lago! Inima mi-e grea! 
lago: 
l-am spus ce cred: nimic mai mult decât 
Găsea chiar el că-i drept şi-ntemeiat. 
Emilia: 
l-ai spus vreodată că e necinstită? 
lago: 
l-am spus. 
Emilia: 
Dar e-o minciună,-o josnică minciună, 
Pe suflet jur, o mârşavă minciună! 
Ea l-a-nşelat cu Cassio? Spui, cu Cassio? 
lago: 
Cu Cassio, doamnă! la mai ține-ți gura! 
Emilia: 
Ba nu-mi țin gura! Trebui’ să vorbesc: 
Stăpâna-mi zace-aici în pat, ucisă! 
Toți: 

Fereşte, Doamne! 
Emilia: 
Şi vorba ta a dus l-acest omor! 
Othello: 
Seniori, nu vă miraţi: e adevărul! 
Grațian: 
Năprasnic adevăr! 
Montano: 
Cumplită faptă! 
Emilia: 
O, mârşăvie! Vai, ce mârşăvie! 
Gândesc, mă tot gândesc, şi-adulmec totul: 
O mârşăvie! Am simţit de-atunci! 
Ah, de durere am să mă omor! 
Ce mârşăvie! 
lago: 
Ai înnebunit? 
Hai, du-te-acasă,-auzi? Îți poruncesc! 
Emilia: 
Señiori, îngăduiţi-mi să vorbesc! 
Se cade să-l ascult, dar nu acum, 
Şi poate nu mai vin acasă, lago! 
Othello: 
Oh, oh, oh! 
(Cade pe pat.) 
Emilia: 
Da, zaci şi urlă... ai ucis fiinţa 
Cea mai duioasă şi neprihănită 
Care-a privit spre cer! 
Othello (ridicându-se): 
A fost vicleană 
O, unchiule, nu te-am recunoscut! 
A ta nepoată zace-aici. Aşa e: 

Cu mâna mea răsuflul i-am oprit. 
Ştiu. Fapta pare groaznică şi crudă! 
Grațian: 
Sărmană Desdemona, eu mă bucur 
Că tatăl tău nu este printre vii. 
Căsătoria ta i-a fost sfârşitul: 
l-a rupt durerea firul slab al vieţii. 
Priveliştea aceasta l-ar împinge 
La fapte disperate; de-ar trăi, 
Ar blestema, gonind din preajma sa 
Pe îngeru-i de pază, şi s-ar pierde. 
Othello: 
Păcat de el! Dar lago ştie, totuşi, 
Că ea şi Cassio fapta de ruşine 
Au săvârşit-o, şi de mii de ori! 
El, Cassio,-a mărturisit! lar ea, 
Duioasa-i osteneală răsplătind-o, 
l-a dat acel zălog de dor şi semn 
Pe care-ntâiul i-l dădusem eu. 
Eu l-am văzut în mână-i. E-o batistă, 
Un dar străvechi dat mamei de-al meu tată“. 
Emilia: 
Puteri cereşti! O, Doamne! 
lago: 
Taci odată! 


340 În actul III, scena 4, Othello i-a spus Desdemonei că mama sa 
căpătase batista de la o vrăjitoare egipteancă. 

Faptul că acum Othello spune că era un dar din partea tatălui 
făcut mamei sale este explicat de unii comentatori că se 
datorează dorinței lui Othello de a o determina pe Desdemona să 
aibă toată grija să nu o piardă sau să o dăruiască vreuneia din 
servitoarele ei. Alții însă cred că este o scăpare din vedere a 
dramaturgului. S-ar putea presupune şi că Othello nu a găsit 
necesar să dea prea multe explicaţii, care îl priveau personal, lui 
Gratiano. 

Emilia: 
Lumină vreau! Cum, domnule? Să tac? 
Nu! Voi vorbi ca viforul de slobod! 
Chiar dacă cerul, oamenii, toţi dracii 
S-ar năpusti cu hulă, voi vorbi! 


lago: 
Hai, fii cuminte! Du-te-acasă! 
Emilia: 
Nu vreau! 
(lago o ameninţă cu sabia.) 
Grațian: 
Cu spada spre-o femeie! 
Emilia: 


Maur timp! 
Batista despre care ai vorbit 
Din întâmplare am găsit-o eu 
Şi-am dat-o soţului, că-mi tot ceruse - 
Cu stăruinţi mai mari, într-adevăr, 
Decât ar merita un moft ca ăsta - 
S-o fur stăpânei. 


lago: 
Târfă ticăloasă! 
Emilia: 
Ea, să i-o dea? Vai, nu, eu am găsit-o. 
Şi soţului i-am dat-o. 
lago: 
Minţi, otreapă! 
Emilia: 


Nu mint, vă jur! Nu; nu vă mint, seniori! 
Tâlhar norod! Dar ce putea să facă 
Un astfel de smintit cu o femeie 
Atât de bună! 
Othello: 


~ 523 — 


Opere Complete Volumul 6 
Mârşav ticălos! 
Cum? Trăsnetele-n cer sunt numai tunet? 
(Se repede la lago. Acesta o străpunge pe Emilia 
pe la spate şi fuge.) 
Grațian: 
Priviţi-o, cade! Ce mai, a ucis-o! 
Emilia: 
Da... Vreau să zac lângă stăpâna mea. 
Grațian: 
El a fugit. Dar şi-a ucis soţia. 
Montano: 
Lepădătura! Tu ia spada asta: 
E-a maurului: eu l-am dezarmat. 
Păzeşte poarta, nu-l lăsa să iasă: 
Mai bine-ucide-l! Fug după mişel. 
E-un blestemat! 
Othello: 
Eu nu mai sunt viteazul: 
Orice ţingău îmi poate smulge spada! 
Când moare cinstea, gloria ce-nseamnă? 
să piară tot! 
Emilia: 
Ce-ţi prevestea cântarea? 
Poţi să m-auzi, stăpâna mea? Ascultă. 
Vreau, precum lebăda“! să mor cântând. 
(Cântă): 
„Oh, sălcii, oh, sălcii, oh, sălcii...” 
Ea te-a iubit, a fost neprihănită, 
O, maur crud! De nu spun adevărul, 
Să nu mi-ajungă sufletul în cer! 
Murind, rostesc întocmai ce-am gândit. 


341 Aluzie la credinţa că lebăda, care nu are glas, cântă în 
ultimele momente ale vieţii. 

(Moare. ) 
Othello: 
Mai am aici în cameră o annă, 
Un paloş spaniol“ călit în gheaţă. 
A, iată-l! Trebui' unchiule, să ies. 
Graţian (de afară): 
De-ncerci, cumva, o să te coste scump: 
N-ai arme, trebuie să te supui. 
Othello: 
Atunci vorbeşte-mi, uită-te la mine, 
De nu, şi fără arme te înfrunt. 
(Intră Graţian.) 
Grațian: 
Ce vrei să-mi spui?! 
Othello: 
Priveşte: un pumnal! 
N-a stat nicicând un altul mai cumplit 
La coapsă de soldat! Văzut-am zile 
Când eu cu braţu-mi slab şi sfântu-mi paloş 
Răzbit-am printre piedici mai grozave 
De zeci de ori decât un „stai” de-al tău! 
Deşartă laudă! Ce-a fost a fost! 
Ursita cine, oare, şi-o cunoaşte? 
Deşi sunt înarmat, nu-ţi fie frică, 
Aci mi-e țelul, ultimul popas, 
Supremul far al pânzii-mi de pe urmă. 
Te speriu? Pregeţi? Teamă de prisos! 
Un pai să-ndrepţi spre pieptul lui Othello 
Şi dă-napoi. Unde-ar putea să meargă? 
Ce chip arăţi, copilă-a relei zodii? 


342 În vremea, lui Shakespeare, Spania - şi în special Toledo şi 
Bilbao - era vestită pentru făurirea săbiilor călite prin cufundare în 
apă rece ca gheaţa. 

Alb, cum îţi e cămaşa! La judeţ 
El o să-mi zvârle sufletul din cer 
Ca să-l înhaţe diavolii; iubito, 
Eşti rece, cum ţi-a fost neprihănirea. 
Ah, câine blestemat! 
Voi, demoni, izgoniţi-mă cu biciul 
Din faţa arătării ei cereşti! 
Suflaţi-mă-ntr-a vântului bătaie! 
Frigeţi-mă pe flăcări de pucioasă! 
Scăldaţi-mă-n străfund de râu de foc! 
Oh, Desdemona, Desdemona-i moartă! 
Oh! Oh! Oh! 
(Intră Ludovic, Montam, Cassio, dus pe o targă şi 
ofițeri care îl păzesc pe lago.) 
Ludovic: 
Pe unde-i, oare,-acel sărman bezmetic? 
Othello: 
Cel care-a fost Othello? Sunt aici. 
Ludovic: 
Mişelul unde-i? Vipera mi-aduceţi! 
Othello: 
Să-i văd copitele: e un eres; 
j De eşti un demon, nu te pot ucide! 
(Il răneşte pe lago.) 
Ludovic: 
la-i spada. 
lago: 
Sânger, domnul meu: nu-s mort. 
Othello: 
Nu-mi pare rău. Rămâi mai bine-n viață: 
E-o fericire moartea, după mine. 
Ludovic: 
Othello, tu, alt'dată-atât de bun, 

Prins azi în cursa unui blestemat, 
Ce nume-ai să mai porţi? 
Othello: 
Oricare-o fi! 
Cu voia ta: un ucigaş cinstit, 

Căci m-a-ndemnat onoarea, ura, nu! 

Ludovic: 
Mişelul s-a mărturisit, în parte: 

V-aţi înţeles să-l omorâţi pe Cassio? 

Othello: 


Da! 
Cassio: 
Dar niciodată nu ţi-am dat temei, 
lubite? general... 
Othello: 


Te cred! Mă iartă! 
Vrei să-l întrebi, te rog, pe monstrul ăsta 
De ce m-a prins în lanţu-i, trup şi suflet? 
lago: 
Nu mă-ntreba nimic. Ce ştii ți-ajunge: 
De-acum încolo nu mai spun o vorbă. 
Ludovic: 
Nici să te rogi? 


Grațian: 
La caznă-ţi dezlegi limba! 
Othello: 
Faci foarte bine. 
Ludovic: 


Vei înţelege, domnule, ce-a fost, 


343 Faptul că i se adresează lui Othello cu termenul de „iubite” 
arată noblețea caracterului lui Cassio care nutreşte aceeaşi 
dragoste pentru generalul său ca şi până atunci, şi îl iartă pentru 
toate nenorocirile pe care i le-a pricinuit. 

Şi cred că n-ai ştiut. lat-o scrisoare 
Din buzunarul mortului Rodrig, 
Şi iată alta.-Ntr-una dintre-acestea 
Se spune că Rodrig a pus la cale 
Uciderea lui Cassio. 
Othello: 
Ticălosul! 
Cassio: 
Păgână faptă! Mârşavă nespus!... 
Ludovic: 
... Şi-un alt răvaş, găsit şi el asupră-i, 
Cu-nvinuiri, pe care, pare-se, 
Rodrig avea de gând să i-l trimită 
Acelui blestemat. Cred că-n răstimp 
Sosit-a lago şi l-a împăcat. 
Othello: 
Ce groaznic lotru! Cassio, cum ajuns-a 
Batista doamnei mele-n mâna ta? 


Cassio: 

În cameră la mine am găsit-o, 

lar lago tocmai a mărturisit 
Că a scăpat-o dinadins acolo, 
Şi scopul şi-a-mplinit. 
Othello: 
Nebun ce-am fost! 

Cassio: 


Se vede din răvaşu-i cum îl mustră 
Rodrig pe lago că l-a-nduplecat 
Să mă sfideze când eram de strajă, 
Fapt care-a dus la-ndepărtarea mea. 
___Şi chiar acuma, după un răstimp 
In care mort părea, ne-a spus că lago 
E cel ce l-a rănit, şi că tot lago 


~ 528 ~ 


William Shakespeare 
L-a pus la cale. 
Ludovic: 
Vei părăsi-ncăperea. Mă urmezi. 
Puterea şi comanda-ţi sunt retrase, 
Şi-n Cipru, Cassio-i guvernator. 
Cât despre-acest mişel, de e vro caznă 
Mai iscusită, mai chinuitoare, 
Ce-l poate ţine cât mai mult în viaţă, 
A lui să fie! Eşti întemnițat! 
să afle statul nostru venețian 
De felul crimei tale! Hai! Pornim! 
Othello: 
Mai stai! O vorbă, două, până plec. 
Adus-am oarecari servicii ţării. 
Se ştiu. Am zis. Te rog, când vei da seamă 
De-aceste întâmplări nenorocite, 
Arată-mă cum sunt. Nici părtinire, 
Nici ură-n scrisul tău. Să spui de-un om 
Care-a iubit adânc, dar nu-nţelept, 
Nu prea gelos, însă fiind stârnit, 
N-a mai ştiut ce face;-a cărui mână, 
Asemeni indianului bezmetic, 
A lepădat un mărgărit mai scump 
Decât onoarea tribului““*. De-un om, 
Ai cărui ochi n-au fost deprinşi cu mila, 
Dar azi, robiţi, cu lacrimi grele plâng, 
Cum în Arabia-arborii de leac 
Îşi plâng tămâia lor. Aşa să spui. 
Şi să mai spui că la Alep“, odată, 


344 În povestirile lor, diferiţi călători relatau că au întâlnit indieni 


ce nu cunoşteau valoarea perlelor sau aurului. 


345 Oraş important în nord-vestul Siriei, care a făcut parte din 
imperiul turcesc până la primul război mondial, după care Siria a 
trecut sub mandat francez, devenind independentă după cel de al 

Când un otman hain, purtând cealma, 
Bătea pe-un venețian, hulindu-mi ţara, 
L-am luat de gât pe-acel păgân spurcat 
Izbindu-l astfel! 
(Se străpunge.) 
Ludovic: 
Sângeros sfârşit! 
Grațian: 
Orice-am mai spune-acum ar fi zadarnic. 
Othello: 
Te-am sărutat şi-n moarte te-am pierdut. 
(Cade peste trupul Desdemonei.) 
să pier acum, murind într-un sărut! 
(Moare. ) 
Cassio: 
De asta mi-a fost teamă; dar credeam 
Că n-are armă. - A fost un suflet mare. 
Ludovic (către lago): 
Tu, câine fioros, mai crud ca spaima, 
Ca foamea sau ca marea! Oh, priveşte 
La tragica acestui pat povară! 
Să n-o mai văd! Grațian, rămâi în casă, 
Te-nstăpâneşti prin drept de moştenire 
Pe-avutul maurului. 
(Către Cassio): 
Îţi revine, 
Fiind guvernator, însărcinarea 
De-a judeca pe-acest mişel demonic, 
Şi timpul, locul, caznele-i s-alegi. 
Să-i fie grele! Eu mă-mbarc îndată 
Să duc aceste triste veşti în stat, 
Şi să le dau, cu sufletu-ntristat. 


doilea război mondial. 

(les toți.) 


Othello 
Comentarii 


Întrucât tragedia a fost jucată pentru prima oară 
la 1 noiembrie 1604 (reprezentaţie dată la Curte de 
„actorii Maiestăţii Sale”, după cum se arata în 
„Revels Account” evidența cheltuielilor pentru 
spectacole), perioada 1602-1604 include, probabil, 
şi redactarea ei, cu mutații între anii sugeraţi: 1602 
(Kenneth Muir, 1961), 1602-1603 (F.E. Halliday, 
1964), 1604 (John Wain, 1971). Thomas Walkley a 
înregistrat-o la Stationers' Office la 6 octombrie 
1621 şi a publicat-o într-o ediţie in-cuarto sub titlul 
Tragedia lui Othello,  Maurul din Venetia, cu 
menţiunea: „Aşa cum a fost jucată în repetate 
rânduri la The Globe şi la The Black-Friars de 
slujitorii  Maiestăţii Sale”. Textul („bun” după 
aprecierea lui Greg, deşi cules după exemplarul 
imperfect al unui sufler) reţine pasajele licenţioase 
dar are un minus de 160 rânduri faţă de cel din 
ediţia /n-folio (1623), unde piesa ocupă locul al 

zecelea în secţiunea tragediilor (cu păstrarea titlului 
din ediţia /n-cuarto). 

Sursa evidentă a tragediei este a şaptea povestire 
din cea de a treia zi din Hecatommithi (O sută de 
povestiri) de Giraldi Cinthio, lucrare publicată la 
Veneţia în 1566. Nu se ştie ce anume text a folosit 
Shakespeare; după mulţi cercetători, fie originalul 
italian, fie o traducere engleză care nu ne-a parvenit 
(prima traducere cunoscută datează din 1753), dar 
nu traducerea franceză din 1581, tipărită la Paris. Se 
bănuieşte că detaliile referitoare la Veneţia au fost 
împrumutate de dramaturg dintr-o lucrare a lui 
Lewknor (1600). 

Din  Cinthio, Shakespeare preia firul narativ 
conducător, personajele principale (aproape toate 
nenumite), tactica lui lago, conflictul sufletesc al lui 
Othello, câteva amănunte (rolul batistei, sfaturile 
date  Desdemonei de către Emilia etc.), iar 
apropierea tragediei de povestirea italiană se face 
simțită mai ales după debarcarea eroilor în Cipru. Ca 
de obicei, însă, dramaturgul se depărtează atât de 
mult de sursă prin reinterpretarea dramatică a 
acţiunii, prin motivarea psihologică a personajelor, 
prin „alchimia” artistică specifică, încât, dincolo de 
aspectele de suprafaţă, sursa devine un reper vag 
sau chiar „negativ”. Sublinierea e necesară pentru 
că până şi în zilele noastre sunt shakespeariologi 
care îi atribuie autorului lui Othello împrumuturi de 
„adâncime”, de pildă Irving Ribner: 

„Dar povestirea lui Cinthio cuprindea elementele 
de bază necesare dramei intenționate de 
Shakespeare. El găsise aici conflictul omului care, 
indus în eroare, alege calea răului şi e chinuit apoi 

de remuşcări. Găsise şi sugestia că tânăra fată 
iubise pe maur pentru marile lui virtuți, ca şi 
sublinierea de către Cinthio a caracterului nefiresc 
al unei astfel de căsătorii”, (se mărită cu un bărbat 
de altă rasă, religie şi moravuri - n. n.)'*. 

Circumspect, M.R. Ridley, îngrijitorul ultimei ediţii 
a piesei în „The Arden Shakespeare”, subliniază 
„diferenţele foarte clare” dintre piesă şi povestirea 
lui Cinthio, unde constatăm următoarele: 

„1. lago, până acum (până la „secţiunea centrală” 
- n.n.) nu nutreşte niciun fel de ură față de Othello. 
Singurele sale motivări sunt mai întâi dragostea 
fizică, apoi ura față de Desdeinona. Ceea ce 
urmăreşte dânsul este distrugerea ei, nu a soțului 
ei. 

2. Nu Emilia, ci lago însuşi pune stăpânire pe 
batistă cu ajutorul inconştient al fiicei sale 
nevârstnice, nu cu ajutorul conştient al soţiei lui. 

3. Emilia îşi dă seama de la inceput de intenția lui 
lago. 

4. Nu există un echivalent al lui Roderigo”"". 

Numeroase sunt detaliile preluate de Shakespeare 
din propriile sale piese, în primul rând din cele scrise 
cu puțin mai înainte, iar dintre ele, prin dimensiuni 
şi dramatism, se impune atenției o parte din scena 
1, actul IV (vers. 90-165), când, asemenea lui Troilus 
şi Ulise (Troilus şi Cresida, V, 2, 4-178), Othello, la 
sugestia lui lago, ascultă din umbră dialogul dintre 
acesta şi Cassio. Există, după cum vom vedea, şi 
346 Irving Ribner, Tipuri de conflicte în tragedia shakespeariană, 
1960, fragment tradus de Sorin Alexandreseu în „Shakespeare şi 
opera lui”, EPLU, Bucureşti, 1904, p. 660. 


347 M.P. Ridley, în Othello, 1958, „The Arden Shakespeare” 
Methuen, 1971, p. 246. 

reluări tematice. 

Răsunătorul studiu al lui F.R. Leavis /nte/ectu/ 
diabolic şi eroul nobil sau un Othello al 
sentimentalului, în care autorul se ridică vehement 
împotriva „aprecierilor curente”, bazate pe „o 
falsificare fundamentală” a tragediei 
shakespeariene, începe cu generalizarea: 

„Este recunoscut în mod aproape unanim că 
Othello e cea mai simplă dintre marile tragedii ale 
lui Shakespeare: tema e limitată şi definită strict, iar 
piesa, după cum subscrie oricine, este o operă 
artistică extraordinar de reuşită. Efectul pe care-l 
lasă în urma ei este cel al unei clarităţi superioare, 
«clasico» - al unor contururi ferme, definite, 
neestompate şi nedistorsionate de adâncituri 
încetoşate, de aure metafizice şi bogate ambiguităti 
simbolice. S-ar părea că în această privintă există 
un fel de consens. Şi totuşi [...]”**. 

Şi totuşi, lucrurile nu stau aşa, dovadă criticii 
părtinitori etc. Şi totuşi - virând după această 
introducere către apele mai liniştite ale realităţilor 
lingvistice - observăm că în piesă apar nu numai 
„ambiguităţi simbolice”, ci şi „ambiguităţi lexicale”, 
probleme care, dacă nu sunt rezolvate cât de cât 
satisfăcător, vom pluti de la bun început în derivă... 
Evident, este vorba despre cuvinte semnificative 
pentru mesajul tragediei. 

Astfel este adjectivul honest („onest”, „cinstit” 
etc.), care împreună cu substantivul honesty 
(„onestitate”, „cinste” etc.) - mult mai rar - apare, 


348 F.R. Leavis, Diabotical Intellect and the None Hero: or the 
Sentimentalist's Othello, în „The Common Pursuit”, 1958, Penguin 
Books. Harmondsworth, 1969, p. 136. 

după calculele lui William Empson, de nu mai puţin 
de 52 ori în Othello. Într-un studiu amănunţit al 
„cuvintelor complexe” (polisemantice, cu subsensuri 
derivate din sensul lor principal, dar bucurându-se şi 
de o anumită independenţă), Empson discută 
evoluţia sensurilor şi a statutului „social” al 
cuvântului honest, de la medievalul „care merită să 
fie respectat de societate” până la argoticul „care e 
unul de-ai noştri” de la mijlocul secolului al XVI-lea. 

„Într-un anumit stadiu al evoluţiei sale (la data 
când Othello era redactat sau nu), cuvântul a ajuns 
să implice ideea că acela care acceptă dorințele 
fireşti, care nu trăieşte după principii, este omul 
căruia i se potriveşte înțelesul agreabil al lui honest, 
«generos» şi «credincios prietenilor»; iar a crede în 
aşa ceva înseamnă a nu crede în Căderea 
omului”, 

Transcriu două din numeroasele ilustrări oferite de 
Empson pentru a demonstra rolul polisemiei 
termenului în Othello. Prima are drept context un 
scurt dialog între Emilia şi Desdemona: 

„«Emilia: 

Ajută-l, doamnă. Soțul meu e mâhnit/De parcă-n 
joc ar fi chiar soarta lui. 

Desdemona: 

E-un om de treabă (that's an honest fellow)...», 
(III, 3, 3-5). 

Dar Emilia întrerupe, de fapt, discuţia dintre 
Cassio şi Desdemona, care, în această replică 


349 William Empson, Honest in „Othello”, 1951, fragment din „The 
Structure of Complex Words”, 1951, reprodus în „Shakespeare 
Othello”, a selection of critical essays edyted by John Wain, 
„Casebook Series”, Macmillan, London, 1971, p. 99. 

neglijentă, rostită pentru a o face pe Emilia să tacă, 
exprimă şi o atitudine față de lago: deşi demn de 
încredere şi credincios el îi este inferior din punct de 
vedere social. Acest lucru exprimă în suficientă 
măsură de ce lago vorbeşte ironic despre faptul 
cunoscut că este honest; nuanța patronală a 
cuvântului implică o vagă insultă socială precum şi o 
aluzie la stupiditate. Criticii au cercetat problema 
adevăratului statut social al lui lago şi al Emiliei, 
demonstrând că funcţiile de stegar şi doamnă de 
companie erau deţinute de persoane aparținând 
unor condiții foarte diferite; spectatorii trebuiau să 
judece singuri. Din aluziile textuale reiese însă 
destul de clar că lago şi soția sa sunt situați cu mult 
mai prejos de Desdemona, deşi cu mult deasupra 
stegarului Pistol, de exemplu”. 

A doua ilustrare e un comentariu pe marginea 
unui fragment din primul monolog al lui lago: 

„«(...) lar maurul e-ncrezător din fire,/Pe om îl 
crede-onest (honest) de-i pare astfel» (|, 3, 397- 
398). 

(Aici) /ago foloseşte cuvântul pentru a spune că 
intenționează să-l mintă pe Othello. (...) De fapt, 
chiar de la prima sa folosire în piesă, cuvântul pare 
să indice că lago nu se consideră cinstit. În scena de 
deschidere, cu Roderigo (Rodrig), el afirmă despre 
tipul de oameni slugarnici: «Aceşti mişei de treabă 
(honest) 's buni de bici»; sunt opusul oamenilor 
independenţi cum este el însuşi - «băieţii ăştia au 
suflet». (Către sfârșitul actului)... Othello îl numeşte 
pe lago cinstit de două ori; imediat după aceea, lago 
(ca să sublinieze ironia) se întâlneşte de două ori cu 


350 /bid., pp. 99-100. 

Roderigo, apoi, într-un monolog, le spune 
spectatorilor că-l va înşela şi pe Roderigo. După care 
subliniază cele două versuri citate mai sus, enumeră 
datele problemei sale, iar scopul dramatic, se poate 
spune, este de a se convinge că nici unui spectator 
nu i-a scăpat poanta evidentă. Actul se incheie cu 
«E gata!» şi cu satisfacția jubilantă a lui lago de a fi 
născocit urzeala. Dar până şi aici, cred eu, există loc 
pentru tonul ironic cu care lago foloseşte cuvântul 
honest: e/ în sinuează, poate, că ideea lui Othello 
despre honesty este la fel de elementară ca şi 
judecățile sale despre categoria de oameni care o 
exemplifică. De fapt, nu este exclus ca lago să 
vorbească despre Cassio, nu despre el însuşi (...) 
Dar chiar aşa, părerea mea este că lago se are într- 
un fel în vedere. Expresia introductivă «mişei de 
treabă» este, fără îndoială, o ironie directă (evidentă 
prin contradicţie); ea nu poate să însemne decât că 
lago are despre honesty o idee diferită de cea pe 
care o au aceşti mişei””.. 

Empson analizează şi cuvintele honour („onoare” 
etc.) şi honourable („de onoare”, „onorabil” etc.) în 
paralel cu honest: 

„Honest e folosit ultima oară atunci când ofițerul îi 
ia lui Othello sabia - semn de dizgrație, simbol al 
încoronării, două negări posibile pentru honour și 
honesty. 

«Othello: Eu nu mai sunt viteazul;/Orice ţingău îmi 
poate smulge spada./Când moare cinstea (honesty), 
gloria (honour) ce-nseamnă?/Să piară tot» (V, 2, 
241-244). 

înțelesul corect, după mine (deşi comentatorii 


351 /bid., pp. 101-102. 

sunt în mare dezacord aici) este cam acesta: «Mi- 
am pierdut reputaţia civică pentru că uciderea soţiei 
mele s-a dovedit a fi o greşeală; şi atunci de ce să- 
mi mai pese de reputaţia mea militară, care depinde 
de purtarea spadei?» Dar este limpede că efectul 
poetic sau dramatic implică mult mai mult. De fapt, 
întrebarea rezumă atât de deplin piesa încât 
antrenează cele două cuvinte aproape în totalitatea 
sensurilor lor; se pare că, până la urmă, ea distrage 
conceptul de honesty, ale cărui verigi le-a înlăturat 
cu răbdare. Cuvintele honour şi honourable mai sunt 
folosite de 13 ori; 4 din ele de către Othello despre 
sine şi 5 de către alţii despre Othello. Efectul urmărit 
a fost acela de a face din Othello personificarea 
onoarei (honour); dacă onoarea nu supravieţuieşte 
testării acestei idei, nici Othello nu-i mai poate 
supraviețui. lar pentru dânsul honest înseamnă 
honouroble, din care a derivat primul cuvânt; 
testarea unuia e şi testarea celuilalt. Să 
supraviețuiască neprihănirea Desdemonei, pe care 
el o recunoaşte acum, să supraviețuiască 
Desdemona însăşi, personificarea castităţii (care, 
accentuează el, minte când îşi dă ultima suflare), să 
supraviețuiască purtarea decentă a lui Othello, 
respectul pentru el, respectul lui fată de sine însuşi - 
toate acestea sunt honour, nu honesty; nu este cu 
putință ca Othello să le supravieţuiască. Ele însă nu 
sunt testări ale unei idei; ceea ce a fost testat e un 
sens special al lui honest. lago a fost personificarea 
cinstei (honesty), nu numai pentru Othello ci şi 
pentru lumea lui; de ce honour, părintele cuvântului 
honesty, să trăiască mai departe şi să vorbească 
despre sine? Honesty, această inmănunchere 

obscură de simulacre, a fost distrusă de piesă. Nu 
pot găsi un alt mod de a explica aici forța 
întrebării”. 

Avatarurile semantice ale cuvintelor honest şi 
honourable sugerează o paralelă cu degradarea 
conţinutului adjectivului honourable din propoziţia 
„Brutus is an honourablo man” („Brutus e un om de 
toată cinstea”), repetat de mai multe ori de către 
Marc Antoniu în faimosul său discurs din /u/iu Cezar 
(III, 2, 88 şi urm.). Datorită contextului manevrat 
abil de orator, honourable se transformă până la 
urmă în antonimul său, după cum îi interpretează 
sensul cel de al IV-lea cetăţean: „They were traitors: 
honourable men!” („Au fost nişte trădători - oameni 
de toată cinstea”, v. 159). 

Un alt cuvânt-cheie este jealous (şi jealousy), care 
în piesele lui Shakespeare, în afară de sensul 
„gelos” („gelozie”), putea să însemne şi „bănuitor” 
(„bănuială”), ca în: 

„Regina: So full of artless jealousy is guilt/lt spills 
itself in fearing to be spelt” ideea fiind: „Cugetele 
vinovate sunt atât de nestăpânite în bănuielile 
lor/Încât se trădează prin însăşi măsurile de 
prevedere pe care le iau” - Hamlet, IV, 5, 19-20) sau 
„temător”, „îngrijorat” („teamă”, „îngrijorare”), ca 
în: 

„Julieta: (...) jealous of his liberty” (,... temător 
pentru libertatea lui” - Romeo şi Julieta - II, 2, 181)”. 

Analizând amplu rolul şi sensurile cuvântului în 
Othello, A.P. Rossiter spune, printre altele: 

„Dacă se recunoaşte că versurile lui Othello «Of 
one that lov'd not wisely but too well;/Of one not 

easily jealous, but, by being wrought,/Perplex'd in 
the extreme...» - «De-un om/Care-a iubit adânc, dar 
nu-nţelept,/Nu prea gelos, însă fiind stârnit,/N-a mai 
ştiut ce face...» - V, 2, 342-345) conțin un termen 
ambiguu, jealous, atunci putem face aprecieri cu 
privire la ceea ce se spune şi ne putem da seama de 
semnificația decisivă pe care o prezintă pentru 
Othello şi pentru întreaga piesă. Dacă jealous 
înseamnă „bănuitor”, versul arată că Othello nu este 
înclinat să bănuiască: e încrezător (lago e, şi el, de 
această părere), lucru demonstrat de toate 
întrevederile sale cu lago. Este posibil însă ca un om 
care respinge un termen ambiguu să respingă 
fiecare din cele două sensuri ale sale. Dacă el este 
convins că poate respinge când un sens când pe 
celălalt, atunci devine un taler cu două fețe. Dacă 
poate sau, eventual, ar trebui să fie conştient de 
ceea ce, in mod fals, respinge chiar atunci când 
tăgăduieşte sincer echivocul, atunci se înşală singur 
sau este singur în dus în eroare. «Diavolul», putem 
spune noi dacă dorim, «este evaziv cu el sau în el». 
Vina lui nu e ipocrizia, ci lipsa introspecției, a 
cunoaşterii de sine, respectiv a  sincerității în 
înțelesul ei cel mai profund de integritate. Dacă 
jealous înseamnă capabil sau robit de o extremă 
gelozie (sexual jealousy), atunci Othello este, ca să 
nu spunem mai mult, înşelat; pentru că sena a 3-a 
din actul III subliniază continuu tocmai acest lucru: 
înclinația spre gelozie”. 

Despre ceea ce am considerat a fi un cuvânt-cheie 
în Othello, şi anume verbul to think, am amintit în 

Studiul introductiv (vol. | al prezentei ediţii, pp. 40- 
41). Reiau problema, de data aceasta cu 
amplificările cerute pe de o parte de importanţa 
momentelor în care apare acest cuvânt - element 
organic al intrigii dramatice -, pe de altă parte, de 
modalităţile specific shakespeariene de a-l scoate în 
evidenţă - discret, prin asociere cu alte cuvinte 
tematice şi, în general, prin context şi „subtext”. 

To think este, şi a fost şi în vremea lui 
Shakespeare, un verb cu mai multe sensuri, dintre 
care două sunt antonimice: a) „a crede”, „a fi 
convins”; b) „a crede”, „a bănui (doar)”, „a fi posibil 
(dar nu sigur)”, „a i se părea”, „a fi o (simplă) 
părere” (că): şi tocmai jocul dintre aceste două 
sensuri este exploatat de dramaturg într-o suită de 
dialoguri cruciale între Othello şi lago. 

Într-o primă fază a uneltirilor sale, lago repetă 
anumite cuvinte rostite de Othello - inclusiv verbul 
to think - cărora începe să le dea noi conţinuturi 
prin context şi atitudine. Să se observe că Othello 
sesizează „ceva”: 

(1). „Othello: Is he not honest? /ago: Honest my 
lord? Othello: Honest. Ay, honest. /ago: My lord, for 
what | know. Othello: What dost thou think? /ago: 
Think, my lord? Othello: Think, my lord! By heaven, 
he echoes me,/As if there is some monster în his 
thought,/Too hideous to be shown: thou didst mean 
something...” („Othello: Nu e [Cassio] cinstit? /ago: 
Cinstit, stăpâne? Othello: Cinstit. Da, cinstit. /ago: 
Stăpâne, după câte ştiu... Othello: Ce crezi?/Ce 
părere ai? Care e convingerea ta? /ago: Ce cred, 
stăpâne? [posibil ambiguu] Ce convingere am? Dar 
şi: Ce bănuiesc eu? Othello: „Ce cred, stăpâne!”/Pe 

ceruri, repetă spusele mele/De parcă ar fi un 
monstru în gândurile lui,/Prea hâd ca să-l arate. Tu 
ştii ceva...” - III, 3, 103-108). 

In cursul aceluiaşi dialog, Shakespeare recurge din 
nou la repetiţie, cu deosebirea că de data aceasta 
Othello e cel care reia afirmaţiile lui lago, aparent 
morale, deci întru totul convenabile integrităţii 
maurului: 

(2). „lago: For Michael Cassio,/l dare be sworn, | 
think that he is honest. Othello: | think so too. lago: 
Men should be what they seem;/Those that be not, 
would they might sceem none! Othello: Certain, 
men should be what they seem. /ago: Why, then, | 
think that Cassio is an honest man. Othello. Nay, yet 
there's more în this:/l prithee, speak to me as to thy 
thinkings,/As thou dost ruminate, and give the worst 
of thought/The worst of word”. („/ago: Cat despre M. 
Cassio,/Pot să jur - cred că e cinstit [deci nu „pot să 
jur că o cinstit”, ci „pot să jur că am şi eu o părere - 
părerea că e cinstit”]. „Othello: Şi eu cred [sunt 
convins] că e cinstit. /ago: Oamenii ar trebui să fie 
ceea ce par că sunt;/lar cei ce nu sunt [ceea ce par] 
mai bine nu ar mai părea deloc! Othello: Fireşte, 
oamenii ar trebui să fie ceea ce par că sunt. /ago: 
Păi atunci cu cred [mi se pare] că M. Cassio e un 
bărbat cinstit. Othello: Nu, e un dedesubt aici./Te log 
să-mi  vorbeşti/Aşa cum vorbeşti cu gândurile 
tale/C'iuil le frămânţi şi dă vorba cea mai rea/Celui 
mai rău gând al tău” - III, 3, 124-132). 

În faza a doua, îndoiala şi-a făcut lucrarea: 

(3). „Othello. | think my wife be honest and think 
she is not:/l think that thou art just and think thou 
art not./I'll have some proof: my name, that was as 

fresh/As Dian's visage, is now begrim'd and black/As 
my own face. If there be cords or knives,/Poison or 
fire or suffocating streams,/l'll not endure it. Would | 
were satisfied!” („Othello: Cred că soţia mea e 
cinstită [în engleză be, nu is, posibil «că soţia mea s- 
ar putea să fie cinstită»]/şi cred că nu este;/Cred că 
ai dreptate şi cred că nu ai dreptate./Vreau oarecare 
dovezi. Numele meu, care a fost curat ca faţa 
Dianei,/E acum mânjit şi negru cum mi-e 


chipul./Pumnale, ştreanguri, clocote 
ce-neacă,/Otravă, foc, orice! Să nu mai sufăr! Vreau 
să aflu [adevărul]!” - III, 3, 385-391). 


Faza a treia coincide cu începutul actului IV, unde 
întâlnim ecouri din faza întâi (1), III, 3, 105): 

(4). „lago: Will you think so? Othello: Think so, 
lago?” („lago: Aşa crezi? Othello: Aşa cred, lago?” 
IV, 1,1). 

Ea sfârşeşte cu leşinul lui Othello, după ce lago i-a 
sugerat „dovada” cerută (batista) şi maurul şi-a 
manifestat furia şi dezamăgirea prin interjecţii şi 
vorbe aproape fără şir. El „cade în transă” (după 
ediţia in-folio) sau „se prăbuşeşte” (după ediţia /n- 
cuarto) (IV, 1, 44). De fapt, e un atac epileptic 
(„lago: Stăpânul meu a avut o criză de epilepsie,/E a 
doua după cea de ieri” - IV, 1, 49-50). 

În fine, în faza a patra (ultima conversaţie dintre 
Othello şi lago înainte de omorârea Desdemonei), 
verbul to think nu mai apare - şi-a îndeplinit 
misiunea. Continuă însă structurile în care a fost 
folosit, lago repetă enunţurile lui Othello, însă, acum 
stăpân pe situaţie, nu le mai răstălmăceşte, le 
amplifică doar: 

(5). „Othello (despre Desdemona): ... O minte atât 

de aleasă, o închipuire atât de vie! /ago: E cu atât 
mai vinovată. Othello: Înmiit, vai, înmiit. Apoi, dintr- 
o viţă atât de nobilă! /ago: Da, prea nobilă. Othello: 
Da, fireşte. Totuşi, lago, ce păcat! Ah, lago, ce 
păcat, lago! (...) Am s-o tai bucățele... Să-mi pună 
coarne! /ago: Vai, ce urât din partea ei! Othello: Şi 
chiar cu ofiţerul meu! /ago: Asta e şi mai urât. 
Othello: Fă-mi rost de otravă, lago. Chiar la noapte! 
(... ) La noapte, lago. /ago: Nu folosi otrava. Sugrum- 
o în patul ei, chiar în patul pe care l-a pângărit. 
Othello: E bine, bine. Îmi place o astfel de dreptate. 
E foarte bine!” (IV, 1, 199-222). 

Fragmentele mai sus citate cuprind o serie de 
elemente cu caracter de accentuare sau subliniere. 

În primul rând consemnăm pronunţatul mimetism 
lingvistic. lago preia din vocabularul lui Othello 
cuvinte importante, cu care, după cum am văzut, îşi 
urmăreşte scopurile - (1), (2), (5). Procedeul este 
caracteristic pentru lago, lucru demonstrat de W.H. 
Clemen: 

„În conversaţie, lago se adaptează întotdeauna 
partenerului şi-şi foloseşte limbajul ca mijloc de în 
fluențare şi prindere în mreajă. Spre deosebire de 
Othello, el nu este deloc străin de viața obişnuită şi 
e familiarizat indeaproape cu posibilitățile şi 
comportarea oamenilor apartinând celor mai variate 
conditii şi clase”. 

„Întregul său vocabular este atunci acordat după 
starea sufletească şi diapazonul celuilalt personaj. 
(... ) Astfel, adresându-i-se lui Roderigo, lago îşi 
însuşeşte, după cum a semnalat Dr. Schmetz, 

vocabularul eufuistic, bombastic, plin de latinisme, 
specific lui Roderigo însusi (...) ...când, totuşi, i se 
adresează lui Montano, el trece de la proză la 
versuri, folosind metafore sonore şi termeni 
împrumutaţi din astronomie (...) Singura dată când 
lago invocă solemn luminătorii cerului şi stihiile, o 
face de asemenea într-o manieră prefăcută, 
imitativă, prin care caută să se adapteze la 
jurământul anterior al lui Othello, «pe bolta aceasta 
de marmoră» ”. (III, 3, 461)'>. 

Degradarea cuvintelor (think, honest) ne gândim 
aici la termenul „deflation” folosit de M. French în 
legătură cu Troilus şi Cresida (v. comentariile 
respective) - merge mână în mână cu caracterul 
general al lexicului lui lago: 

„Obiectele menționate de el aparțin unei lumi 
inferioare şi pur materiale (...) Lumea lui de imagini 
e plină de animale respingătoare dintr-o categorie 
inferioară, cu referiri la mâncare, băutură şi functii 
corporale (de exemplu «te mănâncă patima», III, 3, 
391, «plăpânda ei dragoste sa va socoti înşelată, va 
începe să se îngreţoşeze, să se dezguste şi să-l 


urască pe maur», Il, 1, 236-238), precum şi de 
termeni tehnici şi comerciali”. 
Totodată: 


„lago... îşi trădează firea prin limbaj şi aceasta nu 
mai atunci când îşi expune planurile şi intenţiile sau 
când caută să ademenească şi să inşele celelalte 
personaje. Chiar şi cuvintele care la prima vedere 
par să nu aibă nicio legătură cu problema respectivă 
ne pot revela personalitatea sa. E suficient să 

examinăm ce gândeşte lago despre alții, despre 
dragoste şi valorile umane generale ca să ştim ce fel 
de om este. Când vorbeşte despre dragoste, 
imaginea animalelor în perioada rutului apare 
mereu în imaginaţia lui... (lago e atât de obsedat de 
imaginile sexuale încât acestea răzbat în vorbirea lui 
chiar când nu se discută nimic de felul acesta...). El 
degradează toate valorile superioare până la nivelul 
său coborât. Pe câtă vreme Othello, în mod 
caracteristic, nu discută niciodată valorile umane 
universale, lago e încântat să le definească într-un 
mod peiorativ. Potrivit definiției sale, dragostea nu 
este decât «un altoi sau un răsad» a/l «pornirilor 
pătimaşe, al imboldurilor cărnii, al dorințelor fără 
frâu» (|, 3, 335-337). «Virtutea? Fleacuri!» exclamă 
el puțin mai înainte (|, 3, 323), «cinstea-i nebunie/Şi 
surpă oamenii» (III, 3, 382-383) şi «Reputația e o 
născocire ieftină şi înşelătoare», citim într-un alt 
pasaj (II, 3, 270-271)”. 

Procesul prin care, datorită şi mimetismului 
lingvistic, Othello a căzut pradă baziliscului, a putut 
fi urmărit în suita (1) - (4), cu rezultatele din (3) - 
îndoiala, (4) - leşinul, şi (5) - hotărârea de a o ucide 
pe Desdemona. Dar deteriorarea psihologiei 
maurului are loc pe un fond lingvistic mai larg, după 
cum, din nou, arată Clemen: 

„Othello aduce cu sine farmecul magic al ţărilor 
depărtate şi al lucrurilor exotice; limbajul său are 
strălucirea şi originalitatea acestei alte lumi din care 
vine. (...) Încă în prima cuvântare a lui Othello ținută 
în fața senatului venețian întâlnim asemenea 
aspecte picturale. În structura dramatică a piesei, 

această cuvântare nu este numai o dovadă directă a 
nevinovăției lui Othello; ea ne oferă un tablou 
pitoresc al lumii sale de baştină. Othello ne vorbeşte 
despre «canibali» şi «antropofagi» şi despre 
«Caverne-adânci şi lâncede pustiuri,/Şi râpe, stânci 
şi munţi cu piscu-n cer» (|, 3, 140-141) şi, mai 
târziu, în imaginile sale auzim despre «marea 
Pontică», despre «Propontida», «Hellespont», «sibile 
şi mituri stranii», despre «un paloş spaniol călit în 
gheaţă» şi despre «arborii din Arabia» >’, 

„Othello nu-şi măsoară imaginile după efectul pe 
care urmează ele să le aibă asupra altora; el 
exprimă ceea ce simte cu inima. (...) Imaginile lui 
pot fi, aşadar, privite ca o autorevelare autentică. 
Cităm încă o dată remarcabilul pasaj din actul III: 

«... Aşa cum Marea Neagră, lago/Nu face cale- 
ntoarsă, ci-şi îndreaptă/gerosu-i val, năvalnicul 
puhoi,/Mereu spre Hellespont şi Propontida,/La fel şi 
gândul meu setos de sânge,/Cu pas cumplit, nu va 
privi-napoi,/Nici dragostea el n-are s-o mai 
simtă/Decât atunci când oarba răzbunare/ll va- 
nghiţi» (III, 3, 451-101). 

Imaginea aceasta apare în momentul critic, de 
cotitură, al piesei: lago i-a furnizat dovada batistei, 
bănuiala lui Othello a căpătat consistență” P> 

„De asemenea, este caracteristic modul în care 
imaginile zugrăvesc transformarea lăuntrică a lui 
Othello: începând cu scena a 3-a din actul III, 
fantezia lui e plină de imagini cu animale scârboase 
aşa cum până atunci ele erau tipice pentru lago. (...) 
Atât Dr. Schmetz cât şi Prof. Morozov subliniază că 

după faimoasele cuvinte «S-a reîntors haosul» (III, 3, 
92), lago stăpâneşte sufletul lui Othello, astfel că 
acesta începe să gândească prin imaginile lui lago, 
«văzând lumea cu ochii lui», cum se exprimă Prof. 
Morozov. Dr. Schmetz a arătat în mod convingător 
că în fluenta distrugătoare a lui lago se trădează şi 
prin alte trăsături stilistice. Strădania lui lago de a 
submina şi otrăvi imaginația luii Othello cu propriile 
sale conceptii intunecate şi meschine a fost 
încununată de succes”. 

Alături de mimetismul lingvistic, observăm în 
fragmentele citate (1)-(5) şi repetarea unor unităţi 
lexicale şi sintactica în vorbirea aceluiaşi personaj. 
Astfel este leit-motivul think sau honest, reluat nu 
numai ca „duet”, ci şi „solo”, atât de Othello cât şi 
de lago. În (3) primele două versuri ale maurului 
reprezintă două structuri sintactice de acelaşi fel; iar 
în (5) Othello îşi exprimă descumpănirea şi obsesia 
şi prin repetiţii - „înmiit, vai, Înmiit” etc. În restul 
scenei (IV, 1, 223-295) găsim: „E minunat!” (după 
„foarte bine”; 225), „Foc şi pucioasă” (repetiţie 
sinonimică, 246), „Satană!” (252) şi „Demon, 
demon!” (255), „Se-ntoarce, se reîntoarce,-o ia- 
nainte/Şi iar se-ntoarce. Poate să şi plângă,/Să 
plângă, domnul meu, căci c supusă;/Cum bine-ai zis, 
supusă, mult-supusă;/Mai dă-i cu plânsul, hai!” (264- 
267), „Vezi-ți de drum!” (269) şi „Fugi! Cară-te!” 
(272). Dar repetițiile caracterizează exprimarea lui 
Othello în toate momentele de tensiune afectivă, 
mai ales sub forma de exclamaţii şi imprecaţii, adică 
după (2): (când lago îi vorbeşte despre gelozie) 
„Cum adică? Cum?” (IIl, 3, 176); (când lago, după ce 

i-a spus lui Othello că Desdemona şi-a înşelat tatăl, 
observă „astea-ți tulbură gândirea”) „Deloc, deloc” 
(III, 3, 215) şi mai cu seamă în replica patetică: 
„Acum, adio-n veci, tu, pace-a minții,/Adio, linişte, 
adio, vouă,/Impăunate osti, războaie mari,/Ce râvna 
o  preschimbă în  virtute./Adio,  armăsarii ce 


nechează,/Și limpezi goarne, tobe 
care-asmut,/Stindard regesc ŞI 
surle-asurzitoare,/Mânaria, strălucirea,-ntreg 


alaiul/Războiului de slavă plin! Şi vouă,/Unelte cu 
glas aspru,  ucigaşe,/Ce  tunetul lui  Joe-l 
îngânați,/Adio, căci menirea lui Othello/A luat 
sfârşit!” UI, 3. 348-358) 

Mark van Doren comentează: 

„... el se va pierde în muzica întunecată a propriei 
sale voci: va spune lucruri pe care nu ar trebui să le 
spună; va fi târât de un potop de vocabule 
necontrolate. Sau dacă sunt controlate, izvorul lor îi 
este tot atât de străin ca şi rafinamentele iubirii 
ultrasubtile; cea mai mare poezie a sa este 
nepremeditată. Limbajul lui nu e limbajul exersat al 
lui Hamlet, deprins cu întreaga gamă a sunetului. 
Vocalele şi consoanele sale sunt cele de calibru 
greu; încărcătura pe care o balansează este 
enormă. «O monstrous! Monstruos!» («O, groaznic, 
groaznic!» III, 3, 428), «O: blood! Blood! Blood!» 
(«Ah! Sânge! Sânge! sânge!» Ill, 3, 452), «Damn 
her, lewd minx! O, damn her!» («Blestem asupra ei, 
desfrânata! O, blestem!» IIl, 3, 476), «O 
Desdemona! Desdemona dead!/Oh! Oh! Oh!» («Oh, 
Desdemona! Desdemona moartă! Oh! Oh! Oh!» V, 
2, 280-281), «O fool! Fool! Fool!» («Ah, nebuniile! 
Nebuniile! Nebunulel» V, 2, 322). Disperarea íl face 

să se repete astfel prin cuvinte ce amintesc de 
gemetele animalice...”*!. 

Pasajul din (2), „Oamenii ar trebui să pară ceea ce 
sunt” şi urm., este un ecou al autocaracterizării lui 
lago de la începutul piesei: „Nu sunt ceea ce sunt” 
(I, 1, 65), în sensul că „nu sunt ceea ce par că sunt” 
şi chiar „nu voi fi ceea ce par că sunt”, pentru că 
vorbele lui întăresc scopul pe care-l urmăreşte, 
menţionat cu câteva versuri mai înainte: „De-/ 
urmez (pe maur),/Nu mă Slujesc decât pe mine 
însumi./Mi-e martor cerul, nu din datorie,/Nici din 
iubire stau pe lângă el,/Ci mă prefac doar pentru 
scopul meu” (Ibid., 58-60). Prin lago, marea temă 
shakespeariană „esenţă realitate - aparenţă” îşi 
găseşte încă o ilustrare excepţională după Richard 
al III-lea. „Taler eu două feţe”, „machiavelic” etc., el 
îşi dă în vileag „esenţa” în cele opt monologuri ale 
sale (şi, în mod excepţional, în discuţiile cu 
Roderigo. Cu urmarea că de intriga şi intrigile pe 
care le pune la cale şi le realizează până la 
deznodământ nu sunt conştienţi decât spectatorii. 
Personajele rămân tot timpul cu „aparenţa”, deşi, 
trecător, Othello îşi pune semne de întrebare de 
exemplu când îi spune „Tu ştii ceva” (1). lar regia şi 
actoria lui sunt atât de iscusite, încât, aşa cum 
observă Spivak: 

„=. fără excepție, toate caracterizările morale 
făcute despre lago de către celelalte personaje sunt 
o indicație ironică în sensul că adevărul este exact 
contrar”, 


361 Mark van Doren, Shakespeare, 1939, Doubleday, New York, 
1953, pp. 198-199. 
362 Bernard Spivak, Shakespeare, The Tempest, edited by A. 

Empson, şi nu fără temei, se întreabă dacă până şi 
spectatorii cunosc întreaga „realitate”: 

„Cu privire la dificila întrebare de ce lago nu este 
suspectat, să reținem că el se făleşte şi cu acest 
lucru într-un loc proeminent, la sfârşitul unui 
monolog şi al unei scene (ll, 1, 824): «...Dar 
uneltirea, iată,/Doar la-mplinire chipul şi-l arată.» 
Shakespeare înfruntă dificultatea printr-o provocare 
la adresa spectatorilor: «Poate că şi voi aţi fost 
prostiţi, chiar dacă aşa ceva nu v-a trecut prin 
minte». Jar motivul pare destul de limpede din 
monologul anterior, deşi nu este ceea ce ar fi vrut 
lago să spună. Acumulate, resentimentele sale 
privind statutul său inferior, au devenit explozive, 
aşa că el îşi imaginează desconsiderări din toate 
direcţiile; oamenii însă nu se pot gândi la aşa ceva 
pentru că li se pare firesc ca statutul lui să fie 
inferior. Şi totuşi (spune versul) «şi-a arătat 
întotdeauna chipul» spiritul său batjocoritor şi 
independența sa dârză au fost repertoriul său 
permanent”. 

Cheia de boltă a suitei de pasaje (1)-(5) este 
replica lui Othello din (3), începând cu versurile: 
„Cred că soția mea e cinstită şi cred că nu 
este;,/Cred că ai dreptate şi cred că nu ai 
(dreptate)”. Importanţa versurilor, ca în atâtea alte 
cazuri de subliniere lingvistico-stilistică 
shakespeariană rezultă în primul rând dintr-o mare 
concentrare de procedee retorice evidente şi 
aluzive: repetiţii de cuvinte („cred”, „cinstită”, 


Harbage, p. 91, citat de |. Şvedov în „Evoliuţia şekspirovskoi 
traghedii”, Moscova, 1975, p. 237. 
363 William Empson, Op. cit., p. 121. 

„dreptate”); simetria celor două fraze în versuri 
„compacte”  (end-stopped) (repetarea tiparului 
gramatical şi metric), antonimia gramaticală („cred” 
- „nu cred”); cuvântul repetat „cinstită” (honest) are 
semnificaţie tematică, e din nou asociat cu think ca 
în (1) şi (2), repetă în ecou frecventa lui folosire 
anterioară şi e reluat, un vers mai departe, prin 
sinonimie „relativă”, de „onoare” (honour), noţiune 
deghizată sub forma „Numele meu” („care a fost 
curat ca fala Dianei/E acum mânjit...”). 

La nivel interpretativ, „cred” şi „nu cred” par 
ambigue: falia din sufletul lui Othello nu mai permite 
sensul „cred” „sunt convins”; dar parcă sensul opus, 
„e o (simplă) părere a mea” e acceptabil? Sau este 
vorba despre un sens median, eventual „mă 
gândesc”? 

larăşi, nu trebuie să scape analizei modalitatea, 
tonul cu care sunt rostite aceste versuri, după 
dezlănţuirile de până acum şi după invocaţia „Pe 
lumea toată” care introduce replica. Othello 
încearcă să se reculeagă, să judece calm, reţinut, 
demn, ca înaintea unei bătălii sau ca atunci când 
vorbeşte în faţa senatorilor venețieni. El constată o 
situaţie neobişnuită (starea sa sufletească), apoi, 
fără a mai menţiona cauzele, vrea dovezi (în spirit 
baconian, ca Hamlet) şi dorinţa şi-o exprimă cu o 
aceeaşi stăpânire de sine: „/'// have some proof” (ad 
litt. „Vreau să am o oarecare dovadă “”.). Aceasta, în 
opoziţie cu limbajul violent anterior, ca în 
ameninţarea adresată lui lago: „Să-mi dovedeşti că 
draga mea-i o târfă,/Mişelule! Dovezi! Să văd cu 
ochii./De nu, ţi-o jur pe veşnicul meu suflet,/Hai bine 
câine să te fi născut./Decât să-nfrunţi stârnita mea 

mânie!” (III, 3, 360-364); de asemenea, prin 
comparare cu revenirea la exprimarea exaltată, 
imediat după ce a rostit cuvântul proof „dovadă”, în 
(3), obsesiv ca şi pentru Troilus în scena trădării 
(Troilus şi Cresida, V, 2) - cu singura deosebire că 
Othello îşi iese din fire înainte de a obţine dovada - 
ticluită -, iar Troilus o are în faţa lui. 

Într-o operă de importanţă capitală pentru orice 
abordare lingvistică a textelor shakespeariene, 
Sister Miriam Joseph comentează astfel versurile de 
mai sus ale lui Othello: 

„Ori de câte ori Shakespeare vrea să zugrăvească 
o culme a dezordinii, a haosului, el introduce 
confuzia logică, adică o contopire reciproc 
distructivă de  incompatibilități, cu ignorarea 
opoziției dintre elementele contrarii şi contradictorii. 
(...) Confuzia judecăților contradictorii îi prilejuieşte 
lui Othello o suferință mintală în suportabilă [... )”. 

Şi nu întâmplător, probabil, autoarea îşi continuă 
lista ilustrărilor din cadrul „opoziţiilor” din logică şi 
retorică cu un citat din Troilus şi Cresida 
(„Sfâşietoarele zvârcoliri afective din Othello nu 
încep în luliu Cezar, ci mai degrabă în Troilus şi 
Cresida ”, spunea Rossiter”): 

„Troilus refuză să dea crezare propriilor săi ochi 
care au văzut-o pe Cresida strămutându-şi 
dragostea de la dânsul la Diomede, nici cea a, 
urechilor sale care au auzit-o spunând, fără să ştie 
că el e aproape, «Adio! Adio!» Cuprins de chinurile 
minţii, Troilus exclamă: «Sminteală-a judecăţii/Ce 
stărui pentru şi-mpotriva ta!/Chezaş de două ori! 
Prin tine mintea/Se poate răzvrăti făr' să se 


364 A.P. Rossiter, Op. cit., p. 127. 

piardă,/lar pierderea devine raţiune/Fără revoltă. E... 
şi nu-i Cresida» (V, 2, 142-146). Suprema dezordine 
logică, acceptarea unei contradicții, exprimă culmea 
confuziei emoționale a lui Troilus şi amara sa 
dezamăgire”. 

Fără îndoială, versurile lui Othello pot fi 
interpretate ca expresie a unei „suferinţe mintale 
insuportabile” (dacă ne gândim la însuşi calmul - 
aparent - cu care sunt rostite). Dar nici ele, nici 
versurile citate de Joseph din replica lui Troilus, nu 
reprezintă „suprema dezordine logică” sau 
„confuzia judecăților”, contradictorii, ci constatarea 
existenţei lor în sufletele celor doi protagonişti, aşa 
cum avea să constate Isabella în Măsură pentru 
măsură, când, pentru a-şi salva fratele de la moarte, 
ştie că trebuie „să pledeze” pentru „un păcat pe 
care-l urăşte mai mult ca orice”: „... mă zbat/Între a 
vrea şi a nu vrea” (Il, 2, 32-33). lar constatările sunt 
perfect lucide, poate chiar surprinzător de lucide 
pentru nişte oameni cărora li s-au spulberat 
convingeri de neclintit. „De minte ea, se minte- 
atunci şi cerul. Nu pot să cred”, afirmase Othello cu 
puţin în urmă (III, 3, 178-179) (Cf. „Troilus: De este- 
o lege-n unitatea însăşi/Aceasta nu e ea”, Trolius şi 
Cresida, V, 2, 138-139). 

În replicile de mai sus ale lui Othello şi Troilus, mai 
ales dacă ţinem seama şi de contextele învecinate 
care le încadrează, desluşim ecouri din Comedia 
erorilor, respectiv prezenţa primelor trepte ale 
cunoaşterii „filosofice”: uimirea („filosofia începe cu 
uimirea”) şi (încă) un pas spre autocunoaştere 


365 Sister Mariam Joseph, Shakespeare's Use of the Arts of 
Language,1947, Hafner, New York, 1966, pp. 132-133. 

(„cunoaşte-te pe tine însuţi”). Amândoi sunt nu 
numai cutremuraţi ci şi uimiţi de realitatea obiectivă 
(Troilus) sau presupus obiectivă (Othello) şi se 
întreabă: „E posibil?” ca unii care nu cunosc încă 
viaţa şi oamenii, spre deosebire de Claudio (în Mu/t 
zgomot pentru nimic) care dăduse răspunsul („Da, e 
posibil!”) pentru că, ironic, Shakespeare îi pusese în 
gură cuvintele: „O, ce îndrăznesc oamenii să facă! 
Ce sunt în stare oamenii să facă! Ce fac oamenii 
Zilnic, fără să ştie ce fac!” (IV, 1, 19-20). Amândoi 
sunt, iarăşi, uimiţi de realitatea subiectivă pe care o 
constată - conflictele interioare, durerea sufletească 
dar şi „mintală”, ca să folosim termenul autoarei 
americane; şi amândoi îşi repliază în felul acesta 
conştienţa asupra lor înşişi. 

Că Othello este o tragedie profund implicată în 
problema cunoaşterii între oameni şi a 
autocunoaşterii o demonstrează pe larg doi 
shakespeariologi. 

Primul este John Bayley: 

„Când afirm că această piesă este mult mai 
complexă decât se presupune de obicei, nu vreau să 
spun că seamănă de aproape cu celelalte mari piese 
ale lui Shakespeare sau că operează ca şi acestea. 
Othello este o tragedie a incomprehensiunii 
(incomprehension), nu la nivelul intrigii, ci la cel mai 
profund nivel al legăturilor dintre oameni (...) Nimeni 
în Othello nu ajunge să se înțeleagă pe sine sau pe 
alții. Niciunul din ei nu-şi dă seama de situația în 
care se află”. 

Al doilea este John Wain: 


A 


366 John Bayley, fragment din The Characters of Love, 1962, 
reprodus în Casebook, Op. cit., p. 169. 

„Othello... este o tragedie a înțelegerii greşite 
(misunderstanding). Nici un personaj nu-l înțelege 
pe altul; de cele mai multe ori, ele nu se înțeleg nici 
pe sine. Dacă Othello ar ințelege-o pe Desdemona, 
ar şti că ee nu este câtuşi de puțin genul de fată 
care, în plină lună de miere, s-ar preta la o aventură 
amoroasă cu primul lui ofițer. Dacă Desdemona l-ar 
înțelege pe Othello, ar şti că dânsul nu vede încă în 
ea o fată reală ci un fenomen magic şi că l-ar apuca 
nebunia dacă i s-ar întâmpla ceva care i-ar face să 
creadă că magia ei albă s-a preschimbat în magie 
neagră. Dacă Emilia l-ar înțelege pe lago, ar şti că 
acesta nu este numai un soț dominator şi bădăran 
care a silit-o să facă nenumărate mici compromisuri 
de dragul liniştii şi al unui modus vivendi, ci, de 
asemenea, printr-o latură ce i-o ascunde ei, un 
diavol pe care îl desfată chinuirea altora. Dar nici 
lago nu ştie acest lucru despre sine până când nu 
are prilejul să constate. Necunoscând puterea iubirii, 
el nu-şi poate imagina suferința la care îl va supune 
pe Othello calomniind-o plauzibil pe Desdemona şi, 
în consecință, nu-și poate imagina holocaustul de la 
sfârşit. Pe de altă parte, lago nu-şi poate închipui 
nici transformarea pe care o va suferi el însuşi. 
Marea scenă a ispitirii (M, 3) este atât de 
convingătoare pentru că ne arată nu numai 
prăbuşirea lui Othello, ci şi prăbuşirea lui lago. La 
începutul acestei scene ei sunt, amândoi, oameni 
sănătoşi; la sfârşitul ei, amândoi sunt stăpâniți de 
aceeaşi nebunie”, 
Lipsa de „intercomprehensiune” a personajelor e 


367 John Wain, Introducerea la Shakespeare, Othelo, Casebook, 
Op. cie Di 42, 

sesizată, în proporţii variabile, în interpretarea 
criticilor care le reconstituie portretele integrale, 
adesea dând dovadă de o aceeaşi lipsă de 
intercomprchensiune în relaţia cu colegii de breaslă, 
cei de altădată dar mai ales cei contemporani cu ei. 
Din schiţele de portret de mai jos, compilate pe 
baza bibliografiei de care am dispus, nu vor lipsi 
ambele aspecte. 

Othello. „Maurul din Veneţia” nu a fost „maur”, ci 
„maur negru” sau „negru”, sensul curent al 
cuvântului englez  „Moor” în perioada lui 
Shakespeare, deşi, aşa cum precizează M.R. Ridley, 
„nu era câtuşi de puțin necesar să ţină de tipul 
negroid pe care îl avea probabil în vedere Coleridge 
când vorbea despre un negru «veritabil» ” (Coleridge 
şi alţii după dânsul nu concepeau că frumoasa 
Desdemona s-a putut îndrăgosti de un negru). 
Othello, aşadar, a fost un negru, dar comparabil nu 
cu fiorosul Aaron din Titus Andronicus, ci, aşa cum 
sugerează G. Wilson Knight, cu Prinţul Marocului din 
Neguţătorul din Veneţia („Nu m-alungați pentru 
culoarea  pielii,/Blazon umbros al soarelui 
fierbinte,/Al cărui bun vecin şi rudă sunt”, ||, 1, 1-3), 
un negru de viţă regească, venit la Veneţia dintr-o 
ţară îndepărtată, misterioasă, cu o batistă magică 
transmisă lui din moşi-strămoşi odată cu un suflet 
nobil şi, totodată, simplu, de om „natural” (de 
„semi-barbar” după unii comentatori). 

Pentru Bradley (care până la Leavis, 1952, a dirijat 
cea mai mare parte a criticii shakespeariene în 
privinţa tragediei) o trăsătură fundamentală a lui 
Othello este imaginaţia poetică: 

„...el nu este numai o figură romantică; romantică 

este propria sa natură. E adevărat, el nu are firea 
meditativă sau speculativă a lui Hamlet, dar în 
sensul cel mai strict al cuvântului, este mai poetic 
decât Hamlet. (...) (în comparaţie cu oricare alt 
erou)... Othello este cel mai mare poet. [...) ... 
Simțim că această imaginaţie l-a însoțit toată 
viața ”®®, 

Leavis combate acest punct de vedere făcând 
observaţia: 

„Dacă personajele dintr-o piesă poetică se 
exprimă prin poezie, putem reține faptul ca atare 
fără să ajungem la concluzia că ele sunt poeți. În 
Othello, care este o dramă poetică, Shakespeare 
operează cu mijloace poetice (...) (Shakespeare) nu-/ 
reprezintă ca poet, ci-l înveşmântă cu farmec 
romantic... ”**, 

La rândul lui şi pe bună dreptate Bayley îl 
combate pe Leavis: 

„Poezia din Othello este categoric poetică şi 
Leavis este atât de convins de scopul psihologic 
negativ al piesei încât e silit să distingă între 
exprimarea poetică a lui Othello când aceasta 
trădează «o atitudine față de emoția exprimată - o 
atitudine de un gen cu care ne-am obişnuit în 
analiza sentimentalismului» și poezie - rostită fie de 
el sau de alții, care este impersonală «în 
modalitatea eroică» şi deci autentică, «conturul ei 
ferm» neascunzând o tandrete implicită. Distincția 
aceasta nu are o existență reală. «Modalitatea 


368 A.C. Bradley, Shakespearean Tragedy, 1904, Macmillan, 
London, 1971, pp. 152-153. 

369 F.R. Leavis, Diabolic Intellect and the Noble Hero, 1952, în The 
Common Pursuit, Penguin, Harmondsworth, 1969, p. 143. 

eroică» este moaalitatea iubirii, aşa cum Dr. Leavis 
ar fi trebuit să constate negreşit dacă nu ar fi fost 
atât de convins că iubirea în această piesă este un 
lucru negativ şi găunos, existând numai ca să fie 
demascată”"". 

La Veneţia, continuă Bradley, 

„=. el nu mai este tânăr, acum e grav, stăpânit, 
oțetit după experiența nenumăratelor pericole, 
greutăți şi vicisitudini, simplu şi în acelaşi timp 
măreț în conduită şi exprimare, un om mare modest 
din fire dar pe deplin conştient de valoarea sa, 
mândru de serviciile aduse statului, neimpresionat 
de demnitari şi neimbătat de onoruri, ferit, după 
cum s-ar părea, de orice pericol dinafară şi de orice 
răzvrătire dinăuntru. lar în cele din urmă viața îi 
este încununată de nimbul iubirii, o iubire la fel de 
stranie, romantică şi aventuroasă ca orice altă 
perioadă din bogata lui istorie, umplându-i inima de 
tandrete şi imaginaţia de extaz”. 

În 1955 (deci după Leavis), Helen Gardner 
aminteşte „evidentele însuşiri eroice ale curajului şi 


vigorii”, „capacitatea eroică a pasiunii”, 
„Singurătatea” lui Othello, apoi adaugă la capitolul 
calităţilor: 


„Valoarea lui nu stă în ceea ce crede lumea 
despre el, deşi lumea îl apreciază extraordinar de 
mult, şi ea nu derivă nicidecum din situaţia pe care 
o ocupă. Intr-un sens, Othello este «un om realizat 
prin propriile sale forţe» (a self-made man), 
produsul unui anumit mod de viaţă, acela pe care şi 
l-a ales singur. In această privință el contrastează 


370 John Bayley, Op. cit., pp. 178-179. 
371 A.C. Bradley, Op. cit., pp. 153-154. 

izbitor cu eroul tragic care l-a precedat direct. 
Hamlet e fiu şi prinț. Se află în condiția universală a 
omului născut în timp, supus circumstanțelor şi 
îndatoririlor pe care nu le-a ales. (...) Hamlet fiu şi 
Ofelia fiică nu sunt liberi să iubească. Posibilitatea 
libertății este tocmai problema dezbătută în Hamlet. 
(...) 

(...) Universalitatea piesei se explică prin aceea 
că, aşa cum e înfățișat, omul alege liber şi-şi 
exprimă alegerea prin faptele sale. (...)”"?. 

Pe de altă parte, Bradley vorbeşte şi despre 
„Sursele pericolului din acest caracter”, „revelate 
cât se poate de limpede în povestire”: 

„.„.. mintea lui Othello, cu toată poezia ei, este 
foarte simplă. El nu este un observator. Natura lui 
tinde către exterior. Nu cunoaşte introspecţia şi nu e 
înclinat spre reflecţie. Emoţia îi stârneşte imaginația 
dar îi zăpăceşte şi-i toceşte intelectul. Din acest 
punct de vedere el este opusul lui Hamlet, cu care, 
totuşi, are în comun o mare francheţțe şi încredere 
înnăscută. În plus, Othello are puţină experienţă cu 
privire la practicile corupte ale vieții civilizate şi nu 
cunoaşte femeile europene” ”. 

M.R. Ridley are păreri asemănătoare despre 
intelectul lui Otbello: 

„.„.. puterea sa intelectuală nu este niciodată la 
înălțimea celorlalte calităţi. «Ori de câte ori 
gândeşte e un copil» şi nici măcar un copil foarte 
inteligent. (...) Dacă mi s-ar cere să formulez o 
«temă» pentru Othello, aş sugera «Rațiunea 


372 Helen Gardner, The Nooble Moor, text reprodus în Casebook, 
Op. cit., pp. 151-152. 
373 A.C. Bradley, Op. cit., p. 154. 

împotriva instinctului». Când Othello se încrede în 
instinctul său are dreptate aproape invariabil (...); 
când gândeşte sau iși închipuie că gândeşte, 
greşeşte aproape invariabil şi urmările sunt 
dezastruoase”"*. 

Leaves vorbeşte despre „masca unui egocentrism 
obtuz şi brutal” şi transformarea „autorespectului” 
în  „stupiditate,  stupiditate feroce, o pasiune 
nebunească şi autoînşelătoare”"?. 

„Marea francheţe şi încredere înnăscută” a eroului 
(Bradley), calităţi care devin slăbiciuni într-un cadru 
social corupt trădează, şi ele, ieşirea din raţional. 

Ridley scrie: 

„«Firea lui sinceră şi deschisă» duce încrederea 
nebănuitoare până la granițele prostiei”"*. 

Aceasta e şi concepţia lui lago, bun cunoscător al 
mediului ambiant. 

Încă Stauffer atrăsese atenţia: 

„Când lago spune «Maurul este o fire sinceră şi 
deschisă», descrierea lui exactă nu e dictată nici de 
laudă, nici de invidie. Sincer şi deschis, generos şi 
încrezător, nu sunt decât nişte cuvinte traduse într-o 
limbă străină pentru ceea ce lago recunoaşte că 
este stupiditate. El îşi exprimă clar disprețul pentru 
asemenea calităţi în versurile imediat următoare: 
«Pe om îl crede-onest, de-i pare astfel,/Şi-i lesne dus 
de nas ca un măgar. (I, 3, 406-408)”. 

Afirmația lui Bradley că Othello, „nu cunoaşte 
femeile europene” pare doar un ecou al insinuărilor 
374 M.R. Ridley, Op. cit., pp. LIV-LV. 

375 F.R. Leavis, Op. cit., pp. 146-147. 
376 M.R. Ridley, Op. cit., p. LV. 


377 Donald A. Stauffer, Shakespeare's World of Images, 1949, 

lui lago când îi spune maurului: „Știu năravul 
țării;/lar cerul din Veneţia vede pozne/Pe care soții 
nu le ştiu. Femeia/Nu luptă cu păcatul, ci-l ascunde”, 
(III, 3, 201-204). Totuşi, referirea indirectă la 
Desdemona este, cel puţin, logică: 

„După mai multe vizite de curtoazie formală pe 
care Othello i le face lui Brabantio la invitația 
acestuia, curtea reală e prezentată ca o chestiune 
viforoasă şi după cununie noii căsătoriți au la 
îndemână doar câteva ceasuri de petrecut împreună 
înainte de a se revedea în Cipru. El nu a avut 
posibilitatea s-o «cunoască», de aceea nu are niciun 
motiv să se încreadă în ea în afară de instinct”"?. 

Cât despre societatea europeană în general, 
Othello recunoaşte (în senat): 

„Nu mare lucru ştiu de-această lume,/Afară doar 
de lupte şi războaie”, (|, 2, 86-87). 

S-a afirmat, şi nu o dată, că Othello nu se 
cunoaşte nici pe sine (Kenneth Muir, Leavis, Wain, 
Bayley etc.), aducându-se şi motivările de rigoare, 
de exemplu: 

„EI ignoră potențialitățile propriilor sale pasiuni 
pentru că niciodată nu i-a fost greu să se 
stăpânească”. 

„Ignorarea potenţialităţilor” e limpede în ceea ce 
priveşte conflictul său erotic; dar înainte de 
dezlănţuirea lui există un moment care dovedeşte o 
anumită  autocunoaştere. Când, în încăierarea 
nocturnă din Il, 3, Montano e rănit grav, Othello 
comentează: 


378 M.R. Ridley, Op. cit., pp. LVII-LVIII. 
379 Kenneth Muir, Shakespeare: The Great Tragedies, 1961, 
Longman Group, London, 1970, pp. 14-15. 

„Cerule, acum/Ilncepe sângele a-mi fi stăpân/Pe 
călăuze ce-s mai de nădejde,/lar patima, umbrindu- 
mi mintea,-ncearcă/S-o ia-nainte”, (v. 206-209). 

Cu optica sa „antisentimentală” („sentimentali” 
au fost Coleridge, Swimburne, Bradley şi discipolii 
lor), am putea adăuga „dărâmătoare de idoli” şi 
„demitizatoare”, Leavis motivează  într-altfel 
„ignoranţa” şi „orbirea” lui Othello. Ceea ce Bradley 
sublinia ca virtute când vorbea despre „un om mare 
modest din fire dar pe deplin conştient de valoarea 
sa, mândru de serviciile aduse statului” e văzut de 
Leavis ca slăbiciune fundamentală. Citindu-i studiul 
putem avea impresia că-i descrie, în bună măsură, 
pe Aiax şi pe Ahile din Troilus şi Cresida: 

„Obiceiul autodramatizării aprobatoare de sine 
este un element esențial în structura lui Othello. (...) 
Este, în cel mai bun caz, manifestarea 
impresionantă a unui nobil egocentrism. (...) 

(...) (Othello are) o concepție ideală despre 
persoana sa. (...) 

(...) In acest moment culminant al piesei («... Ca 
Marea Pontică/Neagră» etc., III, 3, 454-461), când ia 
hotărârea irevocabilă de a se răzbuna, el își 
reafirmă formal eroica sa autodramatizare - îl 
reafirmă pe Othello al «marilor războaie care fac din 
ambiţie o virtute». În felul acesta se accentuează 
rolul acestei nobleți conştiente, acest egocentrism 
nobil, acest respect de sine justificat de experiență 
dar irelevant pentru încercările şi tensiunile 
prezente. (...) Se vede aici cum obişnuita «nobleţe» 
face autoinşelarea invincibilă, egocentrismul pe care 
ÎI exprimă fiind impulsul spre catastrofă. Nobila lipsă 
de autocunoaştere a lui Othello este înfăţişată ca 

umilitoare şi dezastruoasă”. 

Să recunoaştem că această interpretare este 
demonstrată convingător. Cu gândirea rece a lui 
lago, atunci când nu este tendenţioasă, putem 
merge chiar şi mai departe, „Marile războaie”, 
„războaiele pline de slavă” cu care se făleşte 
Othello au fost chiar atât de „glorioase”, în lumina 
demitizatoare a bătăliilor din Troilus şi Cresida şi 
chiar a celor din Henric al V-lea? 

În sfârşit, un scurt popas şi pe tărâmul atât de 
disputat al altui „idol” în calea „cunoaşterii” lui 
Othello, gelozia. Un popas scurt pentru că, 
tangenţial, am mai vorbit despre „monstrul cu ochi 
verzi” şi pentru că la ora actuală, după ce punctul 
de vedere al lui Coleridge, ideea că Othello nu este 
gelos, a fost cu desăvârşire înlăturată, se 
recunoaşte contrariul. Problema rămasă în discuţie 
este dacă Othello devine gelos (cum susţin 
reprezentanţii unui punct de vedere „ortodox”, în 
general acceptat, Bradley, Ridley etc.) sau este 
astfel din fire (Kenneth Muir etc.). „Înclinat spre 
gelozie” ni se pare că rezolvă disputa; este ceea ce 
a demonstrat pe baze lingvistice Rossiter (v. 
secţiunea privitoare la cuvântul jealous), care-l 
citează şi pe Leavis („trădătorul e înăuntrul porţilor”, 
respectiv „succesul imediat al lui lago se explică nu 
atât prin intelectul său diabolic cât prin 
promptitudinea cu care reacţionează Othello”). 

lago. „Reprezentantul major al  psihopaților 
perverşi-apatici” (aşa îl defineşte doctorul Alexandru 
Olaru-"), descendentul direct al diavolului din 


380 F.R. Leavis, Op. cit., pp. 142-147. 
381 In Shakespeare şi psihiatria dramatică, Scrisul Româncsc, 

moralităţile medievale engleze, inteligent, excelent 
psiholog (v. capitolul despre verbul to think), adept 
al minciunii şi făţărniciei ca metodă de lucru 
declarată, are trei convingeri ferme dar false care, 
până la urmă, îi trădează ignoranţa: că el este 
maestrul-păpuşar care poate oricând manevra 
marionetele din jur  (proştii,  „măgarii/boii”, 
„maimuţoii/babuinii”); că virtuțile sunt vorbe goale, 
în primul rând dragostea, pe care o dispreţuieşte 
pentru că nu a înţeles-o niciodată şi urăşte armonia 
dintre Othello şi Desdemona pentru că îi infirmă 
convingerea; şi că sensul vieţii se reduce la 
apărarea cu orice preţ a interesului personal. Acest 
interes personal vădit e scos în evidenţă, pe un 
fundal social, de Mihnea Gheorghiu: 

„... de cealaltă parte (în opoziţie cu Othello, negrul 
credincios) se află albul lago, necredinciosul, spiritul 
răului, trădătorul, înşelătorul, muieraticul şi stâlpul 
tavernelor (...), care aducea cu frumoşii intriganti de 
la Curtea lui lacob Stuart, deghizați ca să facă 
chiolhanuri fără perdea, să fumeze iarba dracului în 
pipe de argint şi să se imbete la «Boor's Head» 
(Capul de mistreţ), ori prin vreo altă tavernă din 
Bread Street, gata să ponegrească totul, urmărind 
doar țelul secolului: <«<Umple-ţi punga cu bani!» 
(refren în |, 3)”**. 

Tot atât de vădită este apărarea cu orice preţ a 
integrităţii sale fizice (cf. Parallos în Totu-i bine când 
sfârşeşte bine) atunci când lago îşi dă seama că 
viaţa îi este periclitată (Othello îl apucă probabil de 


Craiova, 1976, p. 194. 
382 Mihnea Gheorghiu, Scene din viața lui Shakespeare, 1964, 

beregată şi îl ameninţă: „Să-mi dovedeşti că draga 
mea-i o târfă,/Mişelule! Dovezi!” etc., III, 3, 360 şi 
urm.): 

„(...) E complet năucit; este, cred eu, pentru prima 
oară în piesă, speriat de-a binelea şi-i trebuie un 
scurt răgaz ca să-și recapete stăpânirea de sine. 
Când îşi revine, îşi dă seama că pentru a se salva 
trebuie acum să ofere ceva mai precis, ceva care să 
servească drept dovadă. În consecință, el îi 
relatează lui Othello vorbele rostite de Cassio în 
somn şi mai târziu menționează dovada cu batista. 
(...) ... Nu mai poate da îndărăt; se află în chip 
deschis, expus atacului. Dacă Othello îl verifică 
printr-o întrebare directă pusă fie Desdomonei, fie 
lui Cassio, uneltirea lui se va întoarce asupra sa 
însuşi şi îl va nimici. Şi atunci nu-i mai rămâne 
altceva decât moartea amândurora... ”*?. 

Între aceste două convingeri vădite e jocul 
diabolic însuşi, delectarea supremă a 
protagonistului, totuşi nicidecum gratuită cum 
susţinea Coleridge („vânătoarea după motive a unei 
răutăți nemotivate”). Rezumatul lui Nevill Coghill 
este concludent şi, totodată, interesant prin 
introducerea elementului „fantezie”: 

„Psihologic, lago este un om desconsiderat, 
stăpânit puternic de ura față de un şef care (aşa 
cum crede el) l-a împiedicat să avanseze şi de 
invidia față de un om pe care nu-l poate suferi 
pentru că a fost promovat în locul lui. Toate acestea 
apar în primele rânduri ale piesei. Un asemenea ins 
va duce în mod firesc o viată plină de fantezii în 
care poate să-i urască pe aceşti inamici din ce în ce 

mai mult, ca să se răzbune împotriva lor cât mai 
crud. Ideea fantezistă care-i vine cel mai uşor în 
minte este cea a împerecherii animalice; e refrenul 
lui. În prima scenă el îi vorbeşte lui Brabantio în 
limbajul masculilor, iar acum primul lui gând este: 
«Pe maur/Să-l sâcâi tot spunându-i - mai încolo -/Că 
prea se-alintă cu nevasta lui» (l, 3, 400-402). 
Următoarea sa idee e să se răzbune direct pe 
Desdeinona, «nu numai din poftă trupească» (Il, 1, 
304), cum spune el, ci ca să-i facă în necaz lui 
Othello, despre care (bineînţeles) își inchipuie acum 
că «s-a suit în şaua lui» şi a necinstit-o pe Emilia. 
Această fantezie vulgară e atât de puternică încât îl 
include şi pe Cassio: «Îl ţin că mi-a purtat şi el 
scufia» (II, 1, 319). Sa încântă cu aceste închipuiri ca 
un sadic care ticluieşte fel de fel de istorii ca crime 
imaginare comise de victima pe care o va pune în 
lanțuri şi o va biciui «ca să le pedepsească». Este 
foarte posibil ca el să nu «creadă» în vinile 
imputate, prefăcându-se doar că le dă crezare 
pentru că ideea îi procură satisfacție. 

Dar aceste aspecte de psihologie elementară nu 
sunt lucrurile cele mai importante în monologul lui 
lago. Nu contează prea mult dacă spectatorii cred 
că el a auzit într-adevăr zvonurile despre care 
vorbeşte sau dacă le-a născocit ca să-şi sporească 
plăcerea când se va răzbuna. 

Mai important (...) este faptul că primele trei 
monologuri sunt gradate ca ticăloşie. (...) 

(...) În |, 1, 61, el îi spune lui Roderigo că 
urmăreşte «un scop special» prin comportarea sa, 
dar şi aceasta este o fantezie; urzeala lui împotriva 
lui Othello nu-i devine clară decât mult mai târziu, 

când îi fulgeră prin minte, în toată monstruoasa ei 
logică, în cel de al treilea monolog. 

(...) 

În primul monolog lago coboară de la invidia 
profesională la gelozie; în cel de al doilea, fanteziile 
sexuale încep să prolifereze şi plăcerea acută a unei 
legături răzbunătoare, incepe să trezească într-însul 
un fel de poftă ce duce la cruzimea clară din: «Şi n- 
am odihnă până nu-i plătesc/Să-i iau şi eu femeia» 
(II, 1, 310-311). Urmează însă ce poate fi mai rău. 
Nu-i este de ajuns să se răzbune pe Othello 
pângărind trupul Desdemonei; are de gând să-i 
pângărească şi sufletul. Nu-l mai auzim vorbind 
despre dorința lui de a o poseda; fantezia lui 
coboară până la lucrurile cele mai murdare la care 
se poate gândi - un fel de originală teologie 
diabolică pe care o numeşte «teologia iadului»; «Cu 
cât se va trudi să-i facă bine (lui Cassio),/Ea-n ochii 
maurului se va pierde. În felul ăsta îi smolesc 
virtutea/Şi-o plasă-i fac din bunătatea ei,/Tustrei să- 
ncapă-ntr-însa» (II, 3, 367-371)”*%*. 

Spaţiul nu îngăduie decât reproducerea unui 
fragment dintr-un eseu original despre lago al 
poetului şi criticului W.H. Auden: 

„Modul în care lago îl tratează pe Othello se 
conformează definiției date de Bacon cercetării 
ştiinţifice - interogarea Naturii. Dacă vreun 
spectator ar întrerupe piesa şi l-ar întreba: «Ce 
faci?» n-ar putea oare lago răspunde, cu un chicotit 
ştrengăresc: «Nimic. Încerc numai să descopăr cum 
e Othello în realitate»? Ş; trebuie să recunoaştem că 


384 Nevil Coghill, Shakespeare's Professional Skills, 1964, 

experiența lui reuşeşte pe deplin. Către sfârşitul 
piesei el cunoaşte adevărul despre obiectul la care a 
fost redus Othello. Lovitura lui finală, «Ce ştii, ştii», 
este atât de _ terifiantă pentru că, până atunci, 
Othello a devenit un obiect incapabil să mai ştie 
ceva. 

Şi de ce să nu facă lago acest lucru? În definitiv, 
este cert că el a dobândit cunoaştere. Ceea ce ne 
pune în imposibilitatea de a-l condamna de pe 
poziții precumţioase este faptul că, în cultura 
noastră, am acceptat cu toții ideea potrivit căreia 
dreptul de a cunoaşte este absolut şi nelimitat. 
Rubrica scandalului e pe o față a medaliei; bomba 
cu cobalt, pe cealaltă. Suntem întru totul dispuşi să 
recunoaştem că deşi hrana şi viața sexuală sunt 
bune ca atare, excesul într-una din ele nu mai este 
bun, dar ne vine greu să credem că şi curiozitatea 
intelectuală este o dorință ca oricare alta, după cum 
cu greu ne dăm seama că nu se poate pune semnul 
egalității între cunoaşterea corectă şi adevăr. A 
aplica un imperativ categoric cunoaşterii în aşa fel 
încât în loc de a întreba: «Ce pot şti?» întrebăm «Ce 
anume, în clipa aceasta, trebuie să ştiu?» - a admite 
posibilitatea că singura cunoaştere care poate fi 
adevărată pentru noi este cunoaşterea ín 
conformitate cu care putem trăi - aceasta ni se 
pare, tuturor, nebunesc şi aproape imoral. În acest 
caz, însă, cine suntem noi ca să-i spunem lui lago: 
«Nu, n-ai voie?»”>®, 

Desdemona. Tălmăcind caracterul lui lago, unii 
critici îl contrastează cu cel al lui Othello, iar alţii cu 


385 W.H. Auden, fragment din The Dyer's Hand, 1963, reprodus în 

cel al Desdemonei. Ezitările sunt semnificative 
pentru că întăresc în direct ceea ce un al treilea 
grup a exprimat explicit: existenţa unor trăsături 
comune sau asemănătoare în structura intimă a 
maurului şi a soţiei sale. 

Naturi excepţionale, în momentul în care se 
cunosc la Veneţia, atât Othello cât şi Desdemona se 
găsesc în raporturi neobişnuite cu societatea 
venețiană, proverbial  mercantilă, sunt singuri. 
Desdemona nu are nicio prietenă, e „casnică”, a 
crescut, practic, în izolare; Othello, deşi apreciat de 
oficialități şi iubit de subalterni (de Cassio şi, 
chipurile, de lago), se simte mereu un străin într-o 
tară străină. 

Simplitatea, sinceritatea, francheţea şi lipsa 
suspiciunii îi caracterizează pe amândoi. Mai mult 
decât Othello, Desdemona: 

„„.. este oarbă față de puterea bănuielii şi geloziei 
în firea omenească. Când intervine pentru Cassio, 
acționează cu o generozitate care, chiar şi fără 
îndemnurile insidioase ale lui lago, putea foarte bine 
să işte nişte întrebări în mintea oricui în afară de un 
îndrăgostit perfect încrezător”**. 

„„„„O asemănătoare absență a  suspiciunii o 
împinge pe Desdemona la acțiuni ce par echivoce. 
Dacă nu am şti nimic despre urzelile lui lago, am 
simți o oarecare primejdie în simpatia ei 
entuziastă”, 

Poate glumi nestingherit cu lago despre femei“ 
386 Donald A. Stauffer, Op. cit., p. 179. 

387 Richard G. Moulton, Shakespeare as a Dramatic Artist, 1893, 
Dover Publications, New York, 1966, p. 230. 

(cum discuta Helana cu Parolles). 

Aşa cum Othello nu o cunoaşte îndeajuns, nici ea 
nu-l cunoaşte îndeajuns pe maur (v. comentariul lui 
J. Wain, supra), iar amândoi sunt neştiutori în 
privinţa oamenilor din jur, în primul rând în privinţa 
lui lago. Gând Desdemona discuta cu lago şi Emilia 
despre posibilitatea ca vreun ticălos să-i fi insuflat 
lui Othello că i-e casa un bordel, ea exclamă: „Dacă- 
i vreunul astfel (subl, n.), ierte-/ cerul!” (IV, 2, 134). 
lar despre femeile „europene” îi spune Emiliei: 

„Ce crezi, o fi adevărat, Emilia/Că sunt femei ce 
soțul îşi înşală?/Aşa de-urât?” (IV, 3, 62-04) 

„Nu cred că pot fi astfel de femei”. (Ibid., v. 85). 

Marilyn French menţionează şi amănuntul: „Nu 
cunoaşte felul cum bărbaţii discută şi gândesc 
despre erotism”, 

Othello e disciplinat ca oştean; Desdemona 
disciplinată ca fiică şi soţie, mai mult, ca soţie este 
foarte supusă, lucru subliniat ironic de Othello când 
se dezlănţuie: „Să plângă. Domnul meu, căci e 
supusă;/Cum bine-ai zis, supusă, mult-supusă”. (IV, 
1, 265-266). 

Amândoi însă înţeleg să aibă libertatea alegerii 
partenerului, precum şi de a apăra ceea ce cred că 
este dreptul lor (astfel, în faţa senatului, unde 
Desdemona este cea care, atunci când Othello 
primeşte ordinul de a pleca în Cipru, se opune 
separării lor). 

De asemenea, în momentele de criză, amândoi 
sunt capabili de auto-stăpânire - Othello sporadic, 
Desdemona constant şi până la capăt: 

„După scena bordelului ea rămâne, «pe jumătate 

adormită» şi plângând, pradă ultimei extreme a 
deznădejdii şi tulburării. Totuşi, mulțumită unei 
uimitoare manifestări de voință, ea se reculege 
pentru a face faţă unui banchet ceremonial unde 
trebuie să întrețină persoane care au văzut-o 
pălmuită în public şi, judecând după felul cum îşi iau 
ele rămas bun, Desdemona se achită cel puţin 
onorabil”. 

În sfârşit, lipsa „înclinării spre reflecţie” îi este 
specifică nu numai lui Othello ci şi Desdemonei. 
Temperamente romantice, amândoi cunosc prin 
intuiţie sau instinct şi generalizarea uşor critică a 
Desdemonei în scena bordelului „Ah! Bărbații ăştia! 
Bărbații ăştia!” UV, 3, 60) nu este atât rezultatul 
unei judecăţi logice bazate pe realităţile descrise de 
Emilia cât al sugestiei obscure a cântecului sălciei 
pe care-l cântase ea (îşi aduce aminte de acest 
cântec pe care-l cânta slujnica mamei sale, Barbara, 
îndrăgostită de un bărbat care o părăsise): 
premoniţie a tragediei finale. 

„Cântecul salciei... este singura formă prin care ca 
işi poate articula înțelegerea a ceea ce se 
întâmplă”. 

Cunoaşterea intuitivă şi imaginaţia romantică l-a 
aruncat pe unul în braţele celuilalt, nu numai 
chemarea firească a sexului. Despre Othello 
vorbeşte Auden: 

„Când Othello cere permisiunea s-o ia pe 
Desdemona în Cipru, el accentuează elementul 


390 M.R. Ridley, Op. cit., p. LXV. 

391  Inga-Stina Ewbank, Shakespeare's Poetry, în „A New 
Companion to Shakespeare Studies”, edited by K. Muir and S. 
Schoenbaum, Cambridge University Press, London, 1971. p. 105. 

spiritual din dragostea lui: «Mi-e martor cerul: nu vă 
cer aceasta/Spre-ndestularea poftei mele, nici/S- 
astâmpăr focul tinerei porniri,/În mine stins, pentru 
răsfăţul meu,/Ci doar să-ndeplinesc dorinţa ei» (|, 3, 
263-267). Cu toate că imaginea prin care îşi exprimă 
gelozia (1?) este erotică - ce fel de alte imagini 
putea folosi? -, căsătoria este importantă pentru 
Othello mai putin ca legătură sexuală decât ca un 
simbol al faptului că este iubit şi acceptat ca 
persoană, ca frate în comunitatea venețiană. În 
mintea sa, monstrul prea hidos ca să fie arătat este 
teama - pe care până acum şi-a înfrânt-o - că e 
apreciat numai pentru că a fost util societății din 
oraş. Dacă nu ar fi slujba sa, ar fi tratat ca un barbar 
negru”". 

În numele Desdemonei vorbeşte Marilyn French: 

„Inocenta ei nu stă în aceea că e ferită de 
«pângărirea» sexuală (...), ci în aceea că ignoră 
animalitatea pe care alţii o consideră inerentă în 
actul erotic. E castă şi constantă din fire; nu poate 
concepe infidelitatea; nu e în stare să-şi imagineze 
că dragostea se poate sfârși”, 

Concepţia amândurora despre dragoste nu putea 
fi cea a lui lago, antipodul lor din toate punctele de 
vedere: „un altoi sau un răsad” al „pormirilor 
pătimaşe, al imboldurilor cărnii, al dorințelor fără 
frâu” (|, 3, 335-337). Nici cea a lui Freud (nevoia 
eliminării tensiunii). 

De bună seamă, într-o piesă care abundă în 
contraste (de toate genurile) ar fi fost surprinzător 
ca acestea să nu se manifeste într-un fel sau altul şi 


392 W.H. Auden, Op. cit., pp. 216-217. 
393 Marilyn French, Op. cit., p. 216. 

în relaţia Othello-Desdemona. Desdemona e albă, 
Othello e negru - dar Desdemona nu are prejudecăţi 
rasiale. Desdemona e frumoasă, Othello e urât 
(„buzat”, cum spune el însuşi) - dar Desdemona, ca 
atâtea femei din trecut şi chiar de astăzi, nu se lasă 
înşelată de aspectele exterioare: „Am văzut chipul 
lui Othello în mintea/sufletul (mind) lui” (|, 3, 254). 

Amândoi vin din lumii diferite şi chiar opuse, o 
lume  „civilizată” şi una „ceţoasă”, poate chiar 
primitivă - dar Desdemona se simte atrasă de 
mirajul ei. Desdemona iubeşte profund dar 
nepătimaş şi nu cunoaşte gelozia; Othello iubeşte 
profund şi pătimaş, nu e gelos din fire, totuşi e 
înclinat spre gelozia erotică şi şi-o va manifesta 
când va fi „stârnit”. Othello reprezintă o esenţă 
concentrată a principiului masculin, activ, 
Desdemona pe cea a principiului feminin, pasiv. 

Aşadar, vechile maxime contradictorii „ceea ce 
este asemenea tinde câtre ceea ce este asemenea” 
şi „extremele se atrag” sunt ilustrate, ambele, în 
dragostea dintre Othello şi Desdemona, o dragoste 
în care unul se consideră parte integrantă a celuilalt 
şi astfel, prin osmoză şi oglindire, devine fermă de 
cunoaştere şi autocunoaştere (ca în Îmblânzirea 
îndărătnicei): 

„Încredințându-l pe îndrăgostit unei alte făpturi, 
dragostea îl încredințează şi mai mult sie însusi”. 

Şi totuşi, dragostea Desdemonei este superioară 
celei a lui Othello şi nu numai pentru că e „îndelung 
răbdătoare” (Desdemona nu se revoltă, este doar 
surprinsă când Othello îi aruncă vorbe grele sau o 
pălmuieşte, iar prin ultimele ei cuvinte aruncă vina 


394 Ralph Waldo Emerson, Love, 1841. 

morţii ei asupra sa însăşi) şi „nu caută la ale sale” 
(ca Helena sau Hermiona), ci şi pentru că în felul 
cum se manifestă, se integrează în dragostea de 
oameni, într-o bunătate funciară. Desdemonei îi 
este milă de Cassio şi de Barbara şi de „ticălosul” 
amintit în scena bordelului, iar mila pentru Othello 
(ca a Mirandei pentru Fordinand) a fost primul pas 
spre dragostea pentru el: 

„Othello:  (...) Ea m-a iubit pentru ce-am 
îndurat,/Şi-n mila ei de mine am iubit-o./E-ntreg 
vrăjitorescu-mi meşteşug” (|, 3, 167-169). 

Pentru că, aşa cum au repetat întruna înţelepţi 
din cele mai vechi timpuri şi cum, astăzi, rezumă 
ideea filosoful şi medicul Erich Fromm: 

„Dacă iubesc într-adevăr o persoană, iubesc toate 
persoanele, iubesc lumea, iubesc viaţa. Dacă îi pot 
spune cuiva «te iubesc», trebuie să fiu în stare să 
spun «în tine iubesc pe fiecare om, prin tine iubesc 
lumea, în tine mă iubesc şi pe mine însumi» 9%, 

„E-ntreg vrăjitorescu-mi meşteşug” ar fi putut 
spune Shakespeare despre dragostea cu care s-a 
apropiat de dragostea adevărată dintre oameni, fără 
să-i rezolve misterul nerezolvabil că însăşi misterul 
vieţii şi al omului, „ființă necunoscută” (Alexis 
Carrel): dragostea, „care nu poate niciodată fi 
spusă” - „Love that never told can be” (William 
Blake). 

Dar meşteşugul „vrăjitoresc” al artei care a creat 
simpla şi atât de complexa capodoperă numită 
Othello?  Indescifrabil. Ne putem doar uimi, ca 
maurul sau ca Desdemona, constatând şi 


395 Erich Fromm, The Art of Loving, 1956, Unwin Paperbacks, 
London, 1976, p. 44. 

beneficiind, fiecare după capacitatea şi nevoile 
noastre: 

„Dintre tragediile lui Shakespeare, Othello este 
supremă printr-o calitate unică: frumuseţea. O mare 
parte din poezia ei, prin imagini, desăvârşirea 
expresiei şi prezența stăruitoare a ritmului, avântat 
dar ferm, desfată imaginaţia senzorială. Acest fel de 
frumuseţe Othello î/ imparte cu Romeo şi Julieta și 
Antoniu şi Cleopatra; este corel/arul temei pe care o 
împarte cu ele. Dar Othello este remarcabilă şi 
printr-un alt gen de frumusețe. Cu excepția unei 
scene triviale cu bufonul textul este relevant în chip 
nemijlocit pentru problema centrală. Piesa are o 
rară frumuseţe intelectuală, satisfăcând dorinta 
imaginației de ordine şi armonie între părti şi intreg. 
În sfârşit, piesa are o adâncă frumusețe morală. Ea 
apelează direct la imaginația morală înfățișând în 
figura Desdemonei o iubire care nu se schimbă 
atunci când «întâmpină schimbarea», ci «rămâne 
aceeaşi până la capătul zilei de apoi», (Sonetu/ 
116), 

Leon D. Leviţchi 


MĂSURĂ PENTRU MĂSURĂ 
(După faptă şi răsplată) 
Measure for Measure,1603-1604 


Persoanele 


Vincentio, ducele 


396 Helen Gardner, Op. cit., p. 147. 
~ 576 ~ 


William Shakespeare 

Angelo, locţiitorul ducelui 

Escalus, un sfetnic în vârstă, ajutor al locţiitorului 
Angelo 

Claudio, un tânăr gentilom 

Lucio, un filfizon 

Alți doi gentilomi 

Varrius, un nobil în slujba ducelui 

Temnicerul 

Thomas, Peter, călugări 

Judecătorul 

Elbow, un zapciu nătâng 

Froth, un curtean fluşturatic 

Pompey, tejghetar la hanul doamnei Overdone 

Abhorson, călău 

Barnardine, un puşcăriaş dezmăţat 

Isabella, sora lui Claudio 

Mariana, logodită cu Angelo 

Francisca, o călugăriţă 

Doamna Overdone, o codoaşă 

Nobili, gardieni, cetățeni, însoțitori, un băiat. 


Locul acţiunii: Viena. 


Actul | 
Scena 1 


O încăpere în palatul ducelui. 
Intră ducele, Escalus, nobili şi suită. 

Ducele: 
Escalus. 
Escalus: 
Stăpâne? 
Ducele: 


Nu are niciun rost să-ţi spun ce-anume 
Se cere unei bune cârmuiri: 
Doar ştiu că pregătirea ta întrece 
Îndemnurile pe care mintea mea 
Ţi le-ar înşirui. Rămâne numai 
Ştiinţa s-o îmbini cu conştiinţa 
În tot ce faci. Cunoşti ca nimeni altul - 
Şi nu mă-nşeală ţinerea de minte - 
Poporul, firea lui, oraşul, 
Aşezămintele şi rânduiala 
A toate câte sunt înscrise-n legi. 
Aceasta-ţi este împuternicirea. 
(l-o înmânează.) 
Şi din cuvântul ei să nu te-abaţi. 
să vină - să poftească Angelo. 
(lese un slujitor.) 
Ce-şi va-nsuşi el oare din sigiliu? 
să ştii că l-am ales să-mi ţină locul 
Cum m-a-ndemnat şi inima şi mintea, 
Îl învestesc cu-a rangului asprime 
Şi cu însemnele iubirii noastre 
ÎI încununăm, dându-i puteri depline. 
Tu ce părere ai? 
Escalus: 
Dacă-n Viena?” 
Vreun om e vrednic de-o asemeni cinste, 


397 Viena, locul acţiunii din piesă, nu e reprezentată prin niciun 
element caracteristic. 

Acesta-i Angelo. 
(Intră Angelo.) 
Ducele: 
A şi venit. 
Angelo: 
Al înălţimii Tale prea supus, 
Vin ca să-ţi aflu voia. 
Ducele: 
Angelo, 
Un ochi atent citeşte-ntreaga-ţi viaţă 
În felul cum te porţi. Nici firea ta, 
Nici înzestrările nu-ţi aparţin; 
Ca faclele, noi luminăm pe alţii, 
Şi ce virtuţi avem s-aprind în noi 
Şi-n noi se sting de nu le împărţim - 
E ca şi cum n-ar fi. O minte-aleasă 
Râvneşte-un ţel înalt! Nicicând natura 
Nu-ţi îimprumută-un dram fără ca-n schimb, 
Zeiţă chibzuită, să nu-ţi ceară 
Şi mulţumiri şi camătă. Acestea 
Le ştii însă prea bine şi vei fi 
Exemplu viu al rolului ce-l joc. 
Păstrează-ţi faima, Angelo, 
Şi de lipsesc, mă-nlocuieşte-n toate. 
Osânda şi-ndurarea la Viena 
Dintr-al tău glas şi inimă purceadă. 
Cu toate că Escalus e mai vârstnic, 
El va să fie ajutorul tău. 
Primeşte-ţi împuternicirea. 
(l-o înmânează.) 
Angelo: 
Doamne, 
Se cade ca metalul nou să fie 

'Ncercat pân-a se ştănţui pe el 
Un chip măreț. 
Ducele: 
De scuze nu-i nevoie. 

Ai fost ales cu multă chibzuinţă; 
Începe-ţi, dar, înalta-nsărcinare. 
Atât de grabnică-i plecarea noastră 
Că n-avem timp să lămurim nici trebi 
De mare-nsemnătate. Îţi vom scrie 
De-ndată ce se va putea; şi vrem 
Să ştim ce se întâmplă-aici. Cu bine. 
Nădăjduiesc să fii la înălţimea 


Îndatoririlor. 
Angelo: 
Dă-mi voie, Doamne, 
Măcar să te-nsoţesc. 
Ducele: 


Sunt prea grăbit. 

Şi să nu şovăi - crede-mă, puterea 
Nu-ţi este mai prejos decât a mea; 
Poţi legea s-o-năspreşti sau s-o înmoi, 
Cum crezi că e mai bine. Ei, dă-mi mâna. 
Eu plec în taină. Îmi iubesc poporul, 
Dar să m-arăt pe scenă-n faţa lui 
Nu-mi place; chiar de are gânduri bune, 
Eu nu pot cu ochi buni privi potopul 
De zgomotoase-aplauze şi „ave”**; 

Şi cred că nu e înţelept acela 
Căruia-i plac. Cu bine, înc-o dată. 

Angelo: 
să te-ncunune cerul cu izbânzi! 


398 Aluzie la salutul „Ave Caesar!” cu care erau salutaţi împărații 
romanii. 

Escalus: 
Te-ndrume şi te-aducă sănătos. 
Ducele: 
Vă mulţumesc. Cu bine. 
(lese.) 
Escalus: 
Mărite,-ngăduie, să stăm de vorbă 
Nestingheriţi, fiindcă aş dori 
Să ştiu în amănunt ce rol am eu. 
Putere mi s-a dat; dar câtă-anume 
Şi-n ce privinţă, nu sunt lămurit. 
Angelo: 
Nici eu. Să ne retragem împreună 
Şi poate că vom desluşi curând 
Aceste lucruri. 
Escalus: 
Te urmez, mărite. 
(les.) 


Scena 2 


O stradă. 
Intră Lucio şi doi gentilomi. 


Lucio: Dacă ducele şi toţi ceilalți duci nu ajung la 
înţelegere cu regele Ungariei, atunci ducii au să se 
unească împotriva regelui“. 


399 Din spusele lui Lucio reiese că ducele Vienei ar fi depins de 

Primul gentilom: Pace să ne trimeată Cerul, dar nu 
şi pace cu regele Foamete!“ 

Al doilea gentilom: Amin. 

Lucio: Ai vorbit ca piratul cucernic care a plecat pe 
mare cu toate cele zece porunci, dar a şters una de 
pe tablele legii. 

Al doilea gentilom: „Să nu furi”. 

Lucio: Aşa e, pe asta a răzuit-o. 

Primul gentilom: Bineînţeles, dacă tineam porunca 
asta, înseamnă că erau legaţi de mâini şi de picioare 
în meseria lor; că doar plecaseră oamenii să 
prade“". Şi nici printre noi nu cred că se află unul 
căruia în rugăciunea dinaintea mesei să-i placă 
grozav locul unde se cerşeşte pacea. 

Al doilea gentilom: Eu unul n-am auzit soldat 
spunând că nu i-ar place. 

Lucio: Te cred - bănuiesc că n-ai fost niciodată de 
faţă acolo unde se rostesc astfel de rugăciuni. 

Al doilea gentilom: Nu? De cel puţin zece ori. 

Primul gentilom: Unde se rostesc cum? În versuri? 

Lucio: Cu orice număr de silabe şi în limbi diferite. 

Primul gentilom: Probabil şi în diferite religii. 

Lucio: De ce nu? Rugăciunea rămâne rugăciune şi 
harul rămâne har, cu toate controversele; de-o 


coroana Ungariei, ceea ce istoriceşte nu e posibil: acţiunea piesei 
avea loc cel mai târziu, la începutul secolului al XVI-lea, când 
Ungaria nu mai avea rege. (Devenise paşalâc turcesc începând cu 
anul 1541.). 

400 În original, calambur mijlocit de pronunţarea aproape identică 
a cuvintelor Hungary (Ungaria) şi hungry (flămând). 

401 In timpul războiului dintre Anglia şi Spania (început în 1587) 
actele de piraterie împotriva navelor spaniole erau foarte 
numeroase. Odată cu urcarea pe tronul Angliei a lui James | 
(1603), ele au fost interzise, iar în 1604 între Anglia şi Spania s-a 
încheiat un tratat de pace. 

vorbă, tu eşti un om fără har, un ticălos, cu toate 
rugăciunile. 

Primul gentilom: Păi, eu şi cu tine suntem croiţi 
din aceeaşi stofă. 

Lucio: Aşa e, catifea şi tivul catifelei. Tu eşti tivul. 

Primul gentilom: Şi tu eşti catifeaua. Bună catifea, 
cu pluşul gros - pun capul jos. Dar prefer să fiu tiv 
de stambă englezească decât catifea franţuzească 
scumpă cu toate firele zdrenţuite. Am vorbit 
limpede? 

Lucio: Cum să nu - e limpede că te-ai căznit să-ţi 
limpezeşti vorba. Şi pentru că recunoşti că ţi-a fost 
greu, am să învăţ să beau primul în sănătatea ta; 
dar cât trăiesc, n-am să beau după tine. 

Primul gentilom: Mă tem că mi-am făcut rău cu 
mâna mea. 

Al doilea gentilom: Fără doar şi poate - fie că te-ai 
molipsit sau nu. 

(Intră doamna Overdone. ) 

Lucio: la' te uite cine vine - madam Alinarea. Sub 
acoperişul dumisale m-am ales cu o sumedenie de 
boli pentru care a trebuit să plătesc... 

Al doilea gentilom: Cât, cât? 

Lucio: Ghici. 

Al doilea gentilom: Până la vreo trei mii de taleri 
pe an. 

Primul gentilom: Ba chiar mai mult. 

Lucio: Mai mult cu o coroană franţuzească“”. 

Primul gentilom: Mereu îţi închipui că m-ai mai 
descoperit cine ştie ce boală, dar află că greşeşti; 
sunt cât se poate de sănătos. 

Lucio: Ei, nu chiar aşa... Sănătos, auzi-l, când e cu 


402 Coroanele franţuzeşti circulau în mod curent în Anglia. 

ciolanele goale pe dinăuntru, Te-a mâncat 
stricăciunea. 

(Intră doamna Overdone.) 

Primul gentilom: A! Ce mai faci? În care din şolduri 
a pătruns sciatica mai adânc? 

Doamna Overdone: N-am timp să mă vaiet, uite, 
colo, l-au înhăţat şi închis pe unul care face cât cinci 
mii de-alde voi. 

Al doilea gentilom: Închis? Pe tine? 

Doamna Overdone: Pe cine! Pe Claudio, senior 
Claudio. 

Primul gentilom: Claudio la închisoare? Nu se 
poate! 

Doamna Overdone: Ba se poate. Am văzut cu 
ochii mei cum l-au înşfăcat şi l-au dus. Şi asta încă 
n-ar fi nimic; până în trei zile e vorba să-i reteze 
capul. 

Lucio: După toate flecărelile noastre aşa ceva nu 
poate să-mi intre în cap. Eşti sigură? 

Doamna Overdone: Cum mă vezi şi te văd. Asta 
pentru că doamna Julieta aşteaptă un copil de la el. 

Lucio: Să ştii că are dreptate! Trebuia să ne 
întâlnim acum două ceasuri şi n-a venit, el care se 
ţine întotdeauna de cuvânt. 

Al doilea gentilom: Şi se cam potriveşte cu ceea 
ce vorbeam noi adineaori. 

Primul gentilom: Mai ales despre noua 
proclamaţie. 

(les Lucio şi gentilomii.) 

Doamna Overdone: Care va să zică, unii la război, 
alţii la spital, alţii la spânzurătoare, alţii cu sărăcia - 
n-o să-mi mai rămână nici un muşteriu. 

(Intră Pompey.) 

Ei, ce mai veste-poveste? 

Pompey: Pe omul ăla îl duc la puşcărie. 

Doamna Overdone: Dar ce-a făcut? 

Pompey: O femeie dintr-o femeie. 

Doamna Overdone: Cum adică? 

Pompey: A umblat după păstrăvi unde nu au mai 
umblat şi alţii. 

Doamna Overdone: Asta-i bună! O fată o să aibă 
un copil de la el? 

Pompey: Nu, o femeie o să aibă de la el o fată. N- 
ai aflat nimic despre noua poruncă? 

Doamna Overdone: Ce poruncă drăguţule? 

Pompey: Toate casele deocheate din mahalalele 
Vienei o să fie dărâmate. 

Doamna Overdone: Dar cele din oraş? 

Pompey: Alea, nu - rămân pentru prăsilă. Le-ar 
dărâma şi pe ele, dar le-a luat apărarea un cetăţean 
cu scaun la cap. 

Doamna Overdone: Adică au să dărâme toate 
casele de întâlnire de la mahala? 

Pompey: Cucoană, din temelii. 

Doamna Overdone: Asta zic şi eu schimbare în 
stat! Şi eu ce-o să mă fac? 

Pompey: Dumitale n-are de ce să-ţi fie teamă. 
Avocaţii buni nu duc lipsă de clienţi. Chiar dacă-cţi 
schimbi adresa, nu trebuie să-ţi schimbi meseria. Eu 
rămân mai departe tejghetarul dumitale. Nu te 
pierde cu firea, o să le fie milă de dumneata - ţi-ai 
stricat vederea trudind cum ai trudit. Au să închidă 
ochii, să vezi. 

Doamna Overdone: Tejghetar Thomas, mai are 
rost să stăm pe-aici? Să mergem. 

Pompey: Uite-l pe sefior Claudio - îl duce 

temnicerul la închisoare; e şi doamna Julieta. 
(les. Intră temnicierul, Claudio, Julieta şi gardienii.) 
Claudio: 
De ce mă plimbi în văzul tuturor 
Şi nu mă duci de-a dreptul la-nchisoare? 
Temnicerul: 
Nu m-am gândit o clipă să-ţi fac rău; 
Măritul Angelo mi-a dat poruncă. 
Claudio: 
Dac-am greşit, zeiţa Cârmuire 
Ne cere plată pe măsura faptei. 
Căci spune în Scripturi: „Voi milui 
Pe cine vreau să miluiesc” - adică 
Pe unii - dar e cu dreptate. 
(Intră din nou Lucio cu doi nobili.) 
LUCIO: 
Vor să te-nchidă, Claudio? De ce? 
Claudio: 
Fiindc-am fost prea liber, Lucio. 
Aşa cum îmbuibarea cere post, 
Şi libertatea nestrunită naşte 
Constrângerea. Ca şobolanii 
Ce-nghit otrava cu nesaţ, şi noi 
Sorbim vârtos din rău; şi, bând, murim. 
Lucio: Dacă aş putea vorbi atât de înţelept 
aflându-mă sub strajă aş trimite după unii din 
creditorii mei: dar, ca să spun adevărul, prefer să 
vorbesc prostii în libertate decât să ţin lecţii de 
morală în lanţuri. - Ce păcat ai săvârşit, Claudio? 
Claudio: 
Pe nume dacă-i spun, fac alt păcat. 
LUCIO: 
E un omor la mijloc? 

Claudio: 
Nu. 
Lucio: 
Sau desfrânare? 
Claudio: 
Dacă doreşti să-i spui aşa. 
Temnicerul: 
Să mergem, domnule. 

Claudio: 


Numai o vorbă, Lucio, o vorbă. 
(Îl ia deoparte.) 
Lucio: 
O sută, dacă-ți pot fi de folos. 
Aşa se pedepseşte desfrânarea? 
Claudio: 
În faţa martorilor, Julieta - 
O ştii - logodnică mi-a devenit 
Şi m-am culcat în patul ei; mi-e soaţă“;, 
Deşi strigările nu s-au făcut; 
Le-am animat căci zestrea-i rămânea 
În grija rudelor, de care-am vrut 
Să ne ascundem dragostea cât timp 
Asupra-i n-avea dreptul. Din păcate, 


403 În vremea lui Shakespeare nu era necesară ceremonia 
religioasă pentru ca o căsătorie să fie valabilă, fiind suficientă o 
declaraţie formală - un „precontract”, din partea viitorilor soţi. 

Dacă una din părţi contracta ulterior o căsătorie cu o altă 
persoană, ea comitea delictul de bigamie, iar căsătoria aceasta 
era considerată nulă. 

Angelo însă, pentru a nu se considera legal căsătorit cu 
Mariana, fata pe care o părăsise, deşi se angajase formal faţă de 
ea (după cum se constată mai târziu), nu consideră valabilă o 
căsătorie neînsoţită de ceremonia religioasă. 

In actul IV sc. 1, ducele, de altfel, confirmă valabilitatea unui 
precontract de căsătorie. 

Consimţământul ei, deloc silit, 
Pe trupu-i şi-a lăsat, vădit, pecetea. 

LUCIO: 

E-nsărcinată. 
Claudio: 
Din nefericire. 
Nu ştiu dacă locţiitorul vede 
În noutate-un licăr trecător 
Sau dacă trupul obştii e un cal 
Pe care-ncălecând, noul stăpân 
Cu pintenii-l înţeapă ca să ştie 
De frica lui: şi dacă tirania 
E-n slujbă sau în cel ce-o-ndeplineşte. 
Dar, iată, acest nou cârmuitor 
Renvie legile de odinioară 
Care, precum armele neinstruite, 
Zvârlite-ntr-un ungher, de trebuinţă 
N-au fost de paisprezece zodiacuri“”*, 
lar astăzi dânsul, ca să-şi facă-un nume, 
Dezgroapă din arhive-o hotărâre 
Şi jertfă îi cad eu. Vrea faimă, asta-i. 

Lucio: Pun capul că aşa este. lar capul tău stă aşa 
de prost şi pe umeri că orice fetişcană îndrăgostită 
ţi-l poate zbura cu un oftat. Înştiinţează-l pe duce şi 
roagă-l să te ierte. 

Claudio: 

Am încercat degeaba să-l găsesc. 
Fă-mi, Lucio, un bine. Sora mea 
Va fi primită astăzi ca novice 
În mănăstire. Tu înştiinţeaz-o 
Despre primejdia care mă paşte 
Şi spune-i că o rog mult să trimeată 


404 Zodiacul corespunde unui an calendaristic. 

Prieteni la-acest crud locţiitor 

Şi chiar ea însăşi să dea ochi cu el. 
Într-însa-mi pun nădejdea cea mai mare; 

În tinereţea ei e-un grai anume 
Ce, fără vorbe,-i mişcă pe bărbaţi; 
lar dacă vrea, cu vorbele şi mintea 

Se joacă într-atât de măiestrit 

Încât înduplecă pe-oricine. 

Lucio: Dea Domnul să izbândească şi în felul ăsta 
să le vină inima la loc altora ca tine care se pot 
aştepta la grele învinuiri iar tu să te mai bucuri de 
viaţă. Mi-ar părea rău s-o pierzi la o partidă de tric- 
trac. Mă duc la ea. 

Claudio: Îţi mulţumesc, bunul meu Lucio. 

Lucio: Peste două ceasuri. 

Claudio: Să mergem, temnicer. 


(les.) 
Scena 3 
O mănăstire. 
Intră ducele şi călugărul Thomas. 
Ducele: 


Nu, cuvioase Thomas, te înşeli. 
A dragostei bicisnică săgeată 
Nu poate să străpungă-un piept călit. 
Cer adăpost pentru un ţel mai grav 
Şi mai brăzdat de ani decât acela 
Al înfocatei tinereţi. 
Călugărul Thomas: 
Mărite, 
Mi-l poţi destăinui? 

Ducele: 
Părinte, ştii 
Prea bine că am iubit întotdeauna 
Un trai retras şi n-am pus niciun preţ 
Pe întrunirile în care cei tineri 
Petrec, cu îngâmfare zvârlă banii 
Şi cred că sunt deştepţi spunând prostii. 
Lui Angelo, om cumpătat şi aspru 
Cu sine însuşi, i-am încredinţat 
Întreaga mea putere în Viena. 
Mă crede în Polonia - şi-aşa 
Mă crede toată lumea, fiindcă zvonul 
L-am răspândit chiar eu. O să mă-ntrebi 
De ce-am făcut acestea. 
Călugărul Thomas: 
Da, mărite. 
Ducele: 
Avem canoane grele şi legi aspre, - 
Zăbale pentru caii nărăvaşi, - 
Dar ele zac de paisprezece ani 
Ca leul cel bătrân ce nu ieşea 
Din peşteră în căutarea prăzii. 
Ca taţii slabi care după ce-au legat 
Vergi de mesteacăn amenințătoare, 
Le-arată, fără a le folosi, 
Copiilor, şi vergile, cu timpul, 
Mai mult sunt luate-n râs decât temute, 
Aşa şi legile ce-avem sunt moarte 
De nu sunt folosite; libertatea 
Îl trage pe judecător de nas, 
Copiii îşi bat doica şi de râpă 
Se duce buna rânduială. 
Călugărul Thomas: 

Doamne. 
Puteai oricând dreptatea-nlănţuită 
Să o dezlegi; şi de făceai tu asta, 
Nu Angelo, mai aspră-ar fi părut. 
Ducele: 
Prea aspră. A fost vina mea să las 
Frâu liber oamenilor şi-ar fi fost 
Tiranic să-i lovesc fiindcă fac 
Ce le-am îngăduit; când fapta rea 
Nu se plăteşte cu pedeapsă,-nseamnă 
Că este ca şi încuviinţată. 
De-aceea i-am dat sarcina aceasta 
Lui Angelo: el poate pedepsi 
Sub pavăza autorităţii mele, 
lar eu, aflându-mă-n afara luptei, 
Rămân şi în afara clevetirii. 
Pentru-a putea să văd cum cârmuieşte, 
Vei urmări şi tronul şi poporul 
În chip de frate-al ordinului tău. 

Fii bun, dă-mi cuvenita-mbrăcăminte 
Şi-nvaţă-mă cum să mă port întocmai 
Ca un călugăr. Şi mai sunt temeiuri, 
Dar ţi le voi destăinui alt'dată. 
Până atunci, atâta: Angelo 
E-un puritan: nu rabdă răutatea; 

Cu greu mărturiseşte că în vine 
Îi curge sânge sau, când e flămând, 
Că pâinea e mai bună decât piatra. 
O să vedem - puterea schimbă oare 
Un om, şi omu-i altul decât pare? 

(les.) 


Scena 4 

O mănăstire de maici. 
Intră /sabella şi Francisca. 


Isabella: 
Dar n-au surorile şi alte drepturi? 
Francisca! 
Acestea nu sunt de ajuns? 
Isabella: 
Ba da! Cred că-s prea multe; după mine 
S-ar cuveni mai aspre îngrădiri 
Pentru surorile prea sfintei Clara“. 
Lucio (de afară): 
Hei! Pace locului acesta! 
Isabella: 
Cine-i? 
Francisca! 
E un bărbat. lubită Isabella, 
Deschide şi întreabă-l ce doreşte. 
Tu poţi, eu nu; tu încă n-ai jurat. 
Când vei jura, nici tu n-o să ai voie 
Să stai de vorbă cu bărbaţi, decât 
Cu stareţa de faţă, şi atunci 
Acoperindu-ţi chipul; sau să stai 
Descoperită, dar să nu vorbeşti. 
lar a strigat - răspunde-i tu, te rog. 
(lese.) 
Isabella: 
Pace şi sănătate! Cine eşti? 
(Intră Lucio.) 
LUCIO: 


405 Întemeietoarea la Assisi (mic oraş în Italia centrală), în anul 


1212 a unui renumit ordin de călugăriţe, purtând vestminte albe. 

Mă-nchin, fecioară, - căci aşa te-arată 
Bujorii din obraji - pot să vorbesc 
Cu Isabella, novicea frumoasă? 
E soră cu nefericitul Claudio. 


Isabella: 
De ce nefericitul Claudio? 
Te-ntreb, fiindcă trebuie să ştii 
Că eu sunt Isabella, sora lui. 
LUCIO: 


Precum o floare. Fratele-ţi trimite 
Urări. Dar să fiu scurt: e la-nchisoare. 
Isabella: 
O, Doamne! Pentru ce? 


LUCIO: 

O faptă pentru care, dacă eu 

Aş fi judecător, i-aş mulţumi 

În loc să-l pedepsesc. lubita lui 
E-nsărcinată. 
Isabella: 
Domnule, glumeşti. 

LUCIO: 


Deloc. Deşi e-un vechi păcat al meu 
să fiu ca un nagâţ'”* între domniţe, 
Glumind, spunând şi vrute şi nevrute, 
Ştiu să mă port şi altfel. Pentru mine 
Eşti, prin neprihănire, ca o sfântă, 
Un duh de lume lepădat, şi ţie 
Vreau sincer să-ţi vorbesc, ca unui înger. 
Isabella: 
Huleşti ce-i sfânt dacă-ţi baţi joc de mine. 


406 Pentru a înşela păsările de pradă în privinţa locului unde se 
află, nagâţul strigă când e departe de cuib. Datorită acestei 
comportări el a devenit simbol al păcălelii. 

LUCIO: 

Nici vorbă. Adevărul, dar, pe scurt: 

Cu-a sa iubită Claudio s-a unit. 

Şi după cum acel care mănâncă 
Se-ngraşă, sau aşa cum primăvara 

Din stearpa brazdă-nsămânţată-aduce 

Belşugul rodului, sporitu-i pântec 

Vădeşte plugăritul lui destoinic. 


Isabella: 
Dar cine-i? Verişoara Julieta? 
Lucio: 
Ţi-e rudă? 
Isabella: 


Nu, dar ştii, se-ntâmplă-adesea 
Ca şcolăriţele, copilăreşte; 
În semn de dragoste să-şi spună astfel. 
LUCIO: 
E ea. 
Isabella: 
S-o ia de soaţă. 
LUCIO: 
Stai, să vezi. 
Ciudat cum pare, ducele-a plecat 
Lăsând nemulţumiţi mulţi gentilomi 
Şi-s unul dintre dânşii - care sperau 
Să-mbrace uniforma; însă oameni 
Deprinşi ca trebile de stat susţin 
Că tot ce face dânsul e departe 
De ceea ce îşi pune-n gând. 
Acum în locul său l-a-nscăunat deplin 
Pe Angelo, un om cu bragă-n sânge 
Ce niciodată n-a simţit chemarea 
Şi focul patimilor omeneşti, 

Şi în folosul minţii şi-a tocit 
Fireştile porniri, prin post şi studiu. 
Şi omu-acesta, ca să înspăimânte 
Prea multe libertăţi îndătinate 
Ce târcoleau pe lângă legea aspră 
Ca şoarecii pe lângă leu, a scos 
De la arhivă-o hotărâre care 
Pe Claudio-l poate îngropa de viu. 
L-a-ntemniţat şi vrând să-l dea drept pildă 
Urmează-ntocmai crunta prevedere. 
Nădejde nu mai este, - afară doar 
Dacă pe Angelo, prin rugi fierbinţi, 
Vrei să-l îndupleci. Asta e, pe scurt, 
Solia bietului tău frate. 


Isabella: 
Adică 

Vrea să-i ia viaţa? 
Lucio: 

L-a şi condamnat 

Şi-aud că temnicerul a primit 
Poruncă să-l omoare. 

Isabella: 


Dar eu, eu, cu puteri atât de slabe, 
Cum să-l ajut? 


Lucio: 
Pe cât îţi stă-n putinţă. 
Isabella: 
Puteri... mă îndoiesc, vai... 
Lucio: 


Îndoiala 
E trădătoarea noastră; ea ne face 
Să pierdem deseori căci prea ne temem 
Să încercăm a câştiga ce vrem. 

Mergi, dar, la Angelo şi fă-l să afle 
Că-atunci când fetele îi roagă mult, 
Bărbaţii sunt mărinimoşi ca zeii; 
Darmite dacă plâng şi-ngenunchează! 
Ce păs au ele e şi păsul lor. 


Isabella: 
să văd ce pot să fac. 
LUCIO: 
Cât mai degrabă. 
Isabella: 


Plec chiar acum; 
_ Doar să-i spun stareţei de ce mă duc. 
Iti mulţumesc smerit. Lui Claudio spune-i 
Urări din partea mea. Despre urmări 
Am să-l vestesc pân-la căderea nopţii. 
LUCIO: 


Cu bine. 
Isabella: 
Domnul să te aibă-n pază! 
(les.) 
Actul Il 
Scena 1 


O sală în casa lui Angelo. 
Intră Angelo, Escalus, un judecător, temnicerii, 
gardieni şi însoțitori. 


Angelo: 
Din lege să nu facem o momâie 
Care, menită ciorile s-alunge, 
Rămâne-n loc şi-ajunge, prin învăţ, 

Din popândău, prăjină de poiată. 
Escalus: 
Dar e mai bine, cred, să tundem pomul 
Cu foarfeca, decât să-l doborâm 
Cu un topor. Destoinic a fost tatăl 
Băiatului pe care-am vrut să-l scap. 
Gândeşte-te, stăpâne, - 
Deşi cunosc ce multă ţi-e virtutea -, 
Dacă-n vâltoarea propriilor patimi, 
Când vremea s-ar fi potrivit cu locul 
Sau locul cu dorinţa sau, avană, 
Lucrarea sângelui ar fi atins 
Râvnita ţintă - dacă niciodată 
N-ai cunoscut tu vina ce-i aduci 
Şi n-ai greşit faţă de lege. 
Angelo: 
E una să fii ispitit, Escalus, 
Şi alta e să cazi. E drept că-n juriul 
Ce hotărăşte soarta unui om, 
Din doisprezece poate sunt doi-trei 
Tâlhari mai vinovaţi decât pârâtul. 
Justiţia înşfacă doar ce vede; 
Hoţi judecă pe hoţi - ce ştie legea? 
E limpede: găsim o piatră rară, 
Ne aplecăm şi-o luăm căci am văzut-o; 
Sau o călcăm şi ne vedem de drum. 
Nu poţi, dar, să-i scazi vina pe temeiul 
C-aş fi greşit şi eu; zi mai curând 
Că eu, judecător, de fac ca dânsul, 
La moarte singur mă voi osândi 
Fără cruţare. Trebuie să moară. 
Escalus: 
Fie, cum judeci. 

Angelo: 

Unde-i temnicerul? 
Temnicerul: 

Aicea-s, Doamne. 
Angelo: 


Mâine dimineață. 
Căznit să fie Claudio - la nouă. 
Duhovnicu-ntre timp să-l pregătească 
Pentru acest al său din urmă drum. 
(lese temnicerul. ) 
Escalus: 
Să-l ierte Cerul, şi pe noi pe toţi. 
Sunt unii cari se-nalţă prin greşeală, 
În timp ce alţii, prin virtute, cad. 
De cazne unii scapă prea uşor, 
lar alţii pentru o scăpare mor. 

(Intră Elbow, gardieni, Froth şi Pompey.) 

Elbow: Hai, aduceţi-l încoace! Dacă într-o ţară 
oamenii de treabă fac numai treburi urâte în casele 
de pierzanie, se cheamă că eu nu mai ştiu ce-i aia 
lege. Aduceţi-i încoace! 

Angelo: 

Tu cine eşti? Şi despre ce e vorba? 

Elbow: Cu voia Mariei tale, sunt zapciu al bietului 
duce şi mă cheamă Elbow. Eu, domnule, ca să zic 
aşa, mă reazem pe dreptate şi am adus în faţa 
Luminăţiei tale doi binefăcători înrăiţi. 

Angelo: Binefăcători? Ce fel de binefăcători? Poate 
răufăcători? 

Elbow: Cu voia Mariei tale, nu prea ştiu ce sunt. 
Dar nu încape îndoială că-s nişte netrebnici ai naibii 
şi n-au în ei un pic de profanare, cum s-ar cuveni să 
aibă un bun creştin. 

Escalus: Bine adus din condei! lată un zapciu 
înţelept. 

Angelo: La chestiune. Ce soi de oameni sunt? Îţi 
spune Elbow? De ce nu vorbeşti, Elbow? 

Pompey: Nu poate vorbi, stăpâne. Degeaba dă din 
coate, din cap n-are ce scoate. 

Angelo: Tu ce hram porţi? 

Elbow: Asta, domnule? E băiat de prăvălie şi codoş 
pe deasupra. E în slujba unei muieri de toată scârba, 
a cărei casă de pierzanie de la mahala a fost, zice 
lumea, dărâmată şi este acum baie comunală de 
profesie, adicătelea, zic eu, un alt soi de casă 
deocheată. 

Escalus: De unde ştii? 

Elbow: Nevastă-mea, domnule, pe care o detest în 
faţa Cerului şi a Mariei tale... 

Escalus: Cum? Nevasta dumitale? 

Elbow: Da, domnule; care, mulţumesc Cerului, e o 
femeie cinstită... 

Escalus: Şi de aceea o deteşti? 

Elbow: Vreau să zic, domnule, că detest aşa cum 
detestă dânsa, că dacă această casă nu o ţine o 
codoaşă, e păcat de sufleţelul ei, pentru că 
înseamnă că e o casă bună de nimic. 

Escalus: De unde ştii asta, zapciule? 

Elbow: Păi cum, domnule, de la nevastă-mea. 
Dacă dânsa ar fi fost o femeie carnivoră, ar fi putut 
fi învinuită de dezmăţ, adulter şi tot felul de treburi 
necurate. _ 

Escalus: Invinuită de cine? De codoşul femeii? 

Elbow: Da, domnule, de  codoşul doamnei 
Overdone; dar cum dânsa l-a scuipat în faţă, 
înseamnă că i-a zis-o de la obraz. 

Pompey: Cu voia domniei tale, nu a fost aşa. 

Elbow: Dovedeşte, om respectabil, dovedeşte, în 
faţa acestor infami. 

Escalus (către Angelo): Cam zăpăceşte locul 
cuvintelor. 

Pompey: Domnule, nevasta dumisale a venit la noi 
cu burta mare şi a poftit - să ierte înălţimea ta - la 
prune fierte. În clipa aceea nu aveam decât două în 
toată casa şi zăceau, dacă pot să spun aşa, într-o 
strachină din alea de trei bani. Înălţimea ta a văzut 
soiul ăsta de castroane, nu sunt de porțelan 
chinezesc dar sunt castroane pe cinste. 

Escalus: Spune mai departe şi lasă castroanele - 
nu au nicio legătură. 

Pompey: E adevărat, nici cât negru sub unghie - 
aveţi dreptate; dar să mă-ntorc la chestie. Şi cum 
ziceam, doamna Elbow era însărcinată, cum ziceam, 
şi cu burta grozav de mare, şi a poftit, cum zic, la 
prune; şi nu erau decât două în strachină, pentru că 
domnul Froth, aci de faţă, le-a mâncat pe toate 
celelalte şi, cum spun, a plătit, trebuie să spun, 
chiar mai mult decât făceau; pentru că, îţi aduci 
aminte, jupâne Froth, n-am avut de unde să-ţi dau 
restul de trei peni... 

Froth: Aşa este, n-ai avut. 

Pompey: Păi, vezi? Dacă n-ai uitat, dumneata 
spărgeai atunci sâmburii susmenţionatelor prune... 

Froth: Da, E adevărat. 

Pompey: Păi, vezi? Şi tocmai atunci, dacă-ţi mai 
aduci aminte, îţi spuneam că cutare şi cutărică n-au 
să se lecuiască - ştii dumneata de ce anume - decât 
dacă, aşa cum îţi spuneam, n-au să se mai 
lăcomească la... 

Froth: e adevărul adevărat. 

Pompey: Păi, vezi? Aşa că... 

Escalus: Nu mai bate apa în piuă ca un caraghios. 
La chestiune: ce i-au făcut soţiei lui Elbow că omul 
se plânge? Asta vreau să-mi spui. 

Pompey: Înălţimea voastră, deocamdată nu puteţi 
ajunge la pătăranie. 

Escalus: Nici n-am de gând. 

Pompey: Dar o să ajungeţi şi acolo, înălţimea 
voastră. Priviţi, vă rog, la meşterul Froth ăsta - 
dacă, ştiu şi eu, are optzeci de lire pe an: taică-săua 
murit de Ziua tuturor Sfinţilor - nu-i aşa că de Ziua 
tuturor Sfinţilor, meştere Froth? 

Froth: În ajunul Tuturor Sfinţilor. 

Pompey: Păi, vezi? Trag nădejde că spun adevărul. 
Şi cum ziceam, dumnealui, domnule, şedea pe 
scaunul de cinste - asta se întâmpla în bolta 
Ciorchinelor, unde îţi place grozav să stai, este? 

Froth: Îmi place, cum să nu-mi placă o o cameră 
pentru tot poporul, unde e cald şi plăcut iarna. 

Pompey: Păi, vezi? Trag nădejde că ăsta-i 
adevărul adevărat. 

Angelo: 

Nu mai sfârşiţi, cum nu sfârşeşte noaptea 
În iernile ruseşti. Plec şi te las 
Să le asculţi pricina şi să afli 
Temei ca toţi să fie biciuiţi. 

Escalus: 

Aşa gândeam şi eu. Cu bine, Doamne. 

(lese Angelo.) 

Ei, mai departe, domnule, încă o dată, ce i s-a 
întâmplat soţiei lui Elbow? 

Pompey: O dată, domnule? Nu i s-a întâmplat o 

dată! 

Elbow: Vă rog, Înălţimea voastră, întrebaţi-l pe 
omul ăsta ce anume i-a făcut soţiei mele. 

Pompey: Vă rog, Înălţimea voastră, întrebaţi-mă 
pe mine. 

Escalus: Prea bine, ce i-a făcut domnul ăsta? 

Pompey: Vă rog, Înălţimea voastră, uitaţi-vă la 
faţa dumnealui. Dragă meştere Froth, uită-te la 
Înălţimea sa. Spun asta cu bună ştiinţă şi cu gând 
bun. V-aţi uitat bine la faţa lui, Înălţimea voastră? 

Escalus: Bineînţeles, chiar foarte bine. 

Pompey: Nu, vă rog din suflet să vă uitaţi acătării. 

Escalus: Mai bine nici că se poate. 

Pompey: Vede Înălţimea voastră ceva urât pe faţa 
lui? 

Escalus: Nimic. 

Pompey: Pot conjura cu mâna pe Biblie că faţa e 
tot ce are mai urât. Păi, atunci eu zic aşa: dacă faţa 
lui e lucrul cel mai urât, cum putea meşterul Froth 
să-i facă vreun rău soţiei zapciului? Să spună şi 
Înălţimea voastră! 

Escalus: Are dreptate, zapciule. Dumneata ce ai 
de zis? 

Elbow: Mai întâi şi-ntâi, cu voia dumneavoastră, 
casa este o casă respectată. În al doilea rând, şi 
cetăţeanul ăsta este un cetăţean respectat; şi în al 
treilea rând, şi stăpâna lui e pusă la respect. 

Pompey: Pun mâna-n foc, domnule, că soţia 
dânsului este o persoană mai respectată decât 
oricare din noi. 

Elbow: Ce face? Secătură ce eşti, minţi! Minţi, 
hahaleră neobrăzată! N-a venit încă vremea ca să 
fie respectată de cineva, bărbat, femeie sau copil. 

Pompey: Domnule, şi ea şi el au fost respectaţi 
până s-o ia el de nevastă. 

Escalus: Cine e mai înţelept aici? Dreptatea sau 
strâmbătatea? Care e adevărul? 

Elbow: Nemernicul! Nelegiuitul! Hannibal“ 
netrebnic! M-au respectat, zi, pe amândoi, înainte 
de a ne lua? Dacă vreodată m-au respectat pentru 
că sunt în legătură cu ea sau pentru că ea e în 
legătură cu mine, Înălţimea voastră să nu-mi mai 
ziceţi zapciul bietului duce. Dovedeşte că e aşa, 
ticălos Hannibal, altfel fac acţiune de dare în 
judecată! 

Escalus: lar dacă-ţi trage o palmă, poţi să-l dai în 
judecată şi pentru calomnie. 

Elbow: Pe cinstea mea, vă mulţumesc pentru sfat. 
Ce porunceşte Înălţimea voastră să fac cu secătura 
asta neobrăzată? 

Escalus: Uite, dragă zapciule, pentru că a făptuit 
nişte fărădelegi pe care dumneata le-ai descoperi 
dacă ai putea, lasă-l să trăiască în pace până când 
ai să afli cum s-a abătut de la lege. 

Elbow: Pe cinstea mea, vă mulţumesc pentru sfat. 
Acu vezi, secătură neobrăzată, ce ţi-ai atras pe cap? 
Trebuie, să trăieşti mai departe, ticăloase, n-ai 
încotro. 

Escalus: Unde te-ai născut, prietene? 

Froth: Aici, în Viena, domnule. 

Escalus: Ai optzeci de lire pe an? 


407 Personajele lipsite de cultură confundă deseori cuvintele 
neobişnuite cu nume străine, ceea ce face Elbow, care vrând să 
folosească neologismul cannibal ca o în sultă, îl confundă cu 
numele generalului cartaginez şi spune „Hannibal netrebnic”. În 2 
Henric al IV-lea, ||, 4, Pistol răstoarnă confuzia şi spune Cannibal în 
loc de „Hannibal”. 

Froth: Am, nu vă fie cu supărare, Înălţimea 
voastră. 

Escalus: Bine. 

(Către Pompey): Şi dumneata ce meserie ai? 

Pompey: Suit tejghetar, scot bere din butoi pentru 
o biată văduvă. 

Escalus: Cum îi spune stăpânei dumitale? 

Pompey: Doamna Overdone. 

Escalus: A avut mai mulţi bărbaţi? 

Pompey: Nouă, lnălţimea voastră. li zice Overdone 
după ultimul. 

Escalus: Nouă! Vino-ncoace, meştere Froth! 
Meştere Froth, te-aş sfătui să nu faci cârdăşie cu 
oamenii ăştia care trag berea din butoi: s-ar putea 
să te stoarcă până la fund, iar dumneata o să-i 
trimiţi la spânzurătoare. Pleacă şi să nu mai aud de 
tine. 

Froth: Mulţumesc Înălţimii voastre. Să ştiţi că eu 
nimeresc în cârciumă numai dacă sunt tras acolo. 

Escalus: Bine. Ajunge. Umblă sănătos. 

(Froth iese.) 

Vino mai aproape, domnule tejghetar. Cum îţi 
spune? 

Pompey: Pompey. 

Escalus: Şi mai cum? 

Pompey: Thur. 

Escalus: Aşa e, cel mai mare lucru la tine e turul 
pantalonilor; aşa că în cel mai necuviincios înţeles 
eşti Pompey cel Mare. Pompey, care va să zică, la 
adăpostul meseriei de tejghetar eşti codoş, nu-i 
aşa? Hai, spune drept, e mai bine pentru tine. 

Pompey: Drept şi adevărat, domnule, sunt un om 
sărac care vrea să trăiască. 

Escalus: Cum să trăieşti, adică, Pompey? Ca 
verigaş? Ce părere ai despre meseria asta, Pompey? 
E o meserie îngăduită? 

Pompey: Dată legea o îngăduie, demnele. 

Escalus: Par vezi că legea n-o îngăduie, Pompey - 
şi la Viena n-o va îngădui nciodată. 

Pompey: Are de gând Înălţimea voastră să-i 
jugănească pe toţi tinerii din oraş? 

Escalus: Nu, Pompey. 

Pompey: Atunci, domnule, după câte sunt eu în 
stare să-mi dau cu părerea, e nevoie de noi. Dacă 
înălţimea voastră o să ia măsuri împotriva târfelor şi 
destrăbălărilor, să nu vă mai fie teamă de codoşi. 

Escalus: Pentru început, au şi fost luate măsuri cu 
care nu e de glumit, crede-mă - tăierea capului şi 
spânzurătoarea. 

Pompey: Dacă zece ani de-aici înainte o să tăiaţi 
capetele şi o să-i spânzurați pe toţi care greşesc 
astfel, va trebui să Împrumutați scăfâriii din altă 
parte. lar dacă legea asta o să fie în putere la Viena 
încă zece ani, am să vă pot da cu chirie cea mai 
frumoasă casă din oraş cu trei peni etajul. Dacă 
apucaţi zilele acelea, să vă aduceţi aminte ce v-a 
prezis Pompey. 

Escalus: Îţi mulţumesc, Pompey; şi ca să te 
răsplătesc pentru profeție, ascultă: să nu mai apari 
în faţa mea, adus în urma vreunei plângeri, nici 
măcar pentru că stai în casa în care stai. Dacă ai să 
mai fii adus aici, Pompey, am să te gonesc înapoi în 
cortul tău mai grozav decât l-a gonit Cezar pe 
Pompei“ în scurt, dau poruncă să te biciuiască. 


408 Potrivit istoricului antic Plutarh (50-125 e.n.) în bătălia de la 
Pharsala (Grecia) dintre luliu Cezar şi Gnaeus Pompei, acesta din 

Până atunci, cu bine, Pompey. 

Pompey: Mulţumesc Înălţimii voastre pentru sfat 
bun. 

(Aparte): Dar o să-l urmez dacă aşa hotărăsc 
trupul ăsta şi soarta. 

Să mă biciuiască pe mine? 
Cum să se lase inima bărbată? 
Pe gloabe cărăuşii să le bată! 

(lese.) 

Escalus:  Vino-ncoace, meştere Elbow; vino- 
ncoace, domnule zapciu. De câți ani ai slujba asta? 

Elbow: De şapte ani şi jumătate, domnule. 

Escalus: judecând după priceperea cu care îţi 
îndeplineşti îndatoririle, se vede că ai vechime. 
Şapte ani încheiaţi, zici? 

Elbow: Şi jumătate, domnule. 

Escalus: Ce de ani! Cred că nu ţi-a fost uşor - prea 
au tras de dumneata. Nu sunt destui bărbaţi care să 
te înlocuiască? 

Elbow: Ar mai fi ei, Înălţimea voastră, dar, vedeţi, 
puţini se pricep la treaba asta. Când sunt aleşi, ei 
sunt bucuroşi să mă aleagă pe mine şi pentru câţiva 
bănuţi acolo mă descurc eu foarte bine în locul lor. 

Escalus: Mâine să-mi aduci numele celor mai 
destoinici din parohia dumitale - vreo şase-şapte, 
auzi? 

Elbow: Să le aduc la domnia voastră acasă? 

Escalus: La mine acasă. Mergi sănătos. 

(lese Elbow.) 

Cât să fie ceasul? 

Judecătorul: Unsprezece“, Înălțimea voastră. 


urmă s-a refugiat la un moment dat în cortul său. 
409 In familiile bogate masa de prânz se servea la ora unsprezece 

Escalus: Te poftesc să prânzeşti la mine. 
Judecătorul: 
Vă mulţumesc pentru asemeni cinste. 
Escalus: 
Mă-ndurerează moartea lui Claudio, 
Scăpare însă nu e. 
Judecătorul: 
E aspru Angelo. 
Escalus: 
De, e nevoie. 
Clemenţa uneori e-nşelătoare, 
Păcate noi se iscă din iertare. 
Dar bietul Claudio! Scăpare nu-i. 


Să mergem. 
(les.) 
Scena 2 
O altă cameră în aceeaşi clădire. 
Intră temnicerul şi un slujitor. 
Slujitorul: 
E la o-nfăţişare - vine-ndată. 
li dau de ştire. 
Temnicerul: 
Bine. 
(lese slujitorul.) 
Să vedem 


dimineaţa, iar cea de seară la ora cinci. 

Ce gânduri are, poate se îndură. 
Ca într-un vis, săracul, a greşit; 
Toţi, tineri sau bătrâni, păcătuiesc, 
lar el să moară! 


(Intră Angelo.) 
Angelo: 
Ce e, temnicer? 
Temnicerul: 
Vroiţi chiar ca să moară mâine Claudio? 
Angelo: 


N-am spus aşa? Şi nu ţi-am dat poruncă? 
Ce mai întrebi? 
Temnicerul: 
N-am vrut să mă pripesc. 
lertaţi-mă, cunosc judecători 
Care s-au căit amarnic când sentinţa 
A fost îndeplinită. 


Angelo: 
Eu răspund de asta. 
Fă-ţi datoria sau ia-ţi altă slujbă. 

Ne descurcăm, şi fără tine. 

Temnicerul: 
Cer iertare. 
Dar Julieta? Ştiţi, mai e puţin 
Şi o să nască. 

Angelo: 


Du-o într-un loc 
Mai potrivit - şi, fără-ntârziere. 
(Intră din nou slujitorul.) 
Slujitorul: 
Stăpâne, sora celui osândit 
Ar vrea să vă vorbească. 
Angelo: 

Are-o soră? 
Temnicerul: 
Da, Doamne, - o fată cu virtuţi alese; 
Ca mâine va intra la mănăstire, 
De nu cumva a şi intrat. 
Angelo: 
să vină. 
(lese slujitorul.) 
Strămut-o, dar, pe dezmăţată. Dă-i 
Ce se cuvine, însă cu măsură. 
Ai să primeşti poruncă. 
(Intră Isabella şi Lucio.) 


Temnicerul: 
Să trăiţi! 
(Dă să plece.) 
Angelo: 
Mai stai puţin. 


(Către Isabella): 
Bine-ai venit. Ce este? 


Isabella: 
Cu inima cernită vin, stăpâne, 
Să-mi ascultați un păs. 
Angelo: 
Şi ce doreşti? 
Isabella: 


Urăsc mai mult ca orice un păcat 
Pe care ţin să-l pedepsească legea. 
N-aş vrea să-l apăr, dar sunt nevoită; 
Nu trebuie să-l apăr, dar mă zbat 
Între a vrea şi a nu vrea. 
Angelo: 
Anume? 
Isabella: 


~ 609 ~ 


Opere Complete Volumul 6 
Ştiţi, am un frate osândit la moarte. 
Vă rog din suflet: să nu moară el 
Ci vina lui. 
Temnicerul (aparte): 
să te ajute Cerul! 
Angelo: 
Să pedepsesc greşeala şi să-l crut 
Pe vinovat? 'Nainte de-a se naşte 
Păcatu-i vestejit şi aş greşi 
Învinuindu-l iar, când legea l-a înscris, 
Şi pe făptaş să-l iert. 
Isabella: 
E dreaptă legea, 
Dar aspră. Aşadar, nu mai am frate. 
Atotputernicul vă ocrotească. 
(Se retrage.) 
Lucio (către Isabella): 
Te dai bătută? Mai încearcă, roagă-l, 
Cazi în genunchi, agaţă-i-te de haină; 
Hai, prea eşti rece. De i-ai cere-un ac 
Şi încă i-ai vorbi mai cu căldură. 
Deci, stăruie! 


Isabella: 
Şi va muri? 
Angelo: 
Scăpare nu-i. 
Isabella: 
Ba da, 


Cred că-l puteţi ierta; şi mila voastră 
N-o să-ntristeze Cerul sau pe oameni. 
Angelo: 
Nu-l iert. 
Isabella: 

Dar aţi putea dac-aţi voi? 
Angelo: 
Eu ceea ce nu vreau, nu pot nici face. 
Isabella: 
Dar aţi putea, nesupărând pe nimeni, 
De v-ar fi milă cum îmi este mie? 
Angelo: 
E condamnat, acum e prea târziu. 
Lucio (către Isabella): 
Eşti rece, rece. 
Isabella: 
Târziu? O, nu! Putem lua îndărăt 
Oricând, o vorbă spusă. Luaţi aminte: 
Niciun însemn din cele ce-nsoţesc 
Pe marii dregători, coroana, sceptrul, 
Regescul paloş înmânat dreptăţii, 
Bastonul mareşalului sau roba, 
Nu-i prind atât de bine ca-ndurarea. 
Dac-aţi fi fost în locul lui şi dânsul 
În locul vostru, când aţi fi greşit 
El ar fi fost mai blând. 
Angelo: 
Te rog să pleci. 
Isabella: 
Ah, de-aş avea puterea ce-o aveţi 
Şi-aţi fi voi Isabella-n locul meu 
De-ar fi astfel, aş şti deosebirea 
Dintre judecător şi osândit! 
Lucio (aparte, către Isabella): 
E bine, tulbură-l - dă-i zor. 
Angelo: 
E vinovat de încălcarea legii - 
Nu are rost să stărui. 

Isabella: 
Vai! Cândva 
O lume-ntreagă vinovată-a fost, 
Dar El, cel care-avea puteri depline, 
lertare a găsit. Cum v-aţi simţi 
Dacă mai marele Judecător 
V-ar judeca aşa cum sunteţi? Ah, 
Gândiţi-vă şi-atunci milostivirea 
Va fi pe buza voastră ca un suflu 
De om ce-a fost zidit a doua oară. 
Angelo: 
Frumoaso, stăpâneşte-te: nu eu, 
Ci legea fratele ţi-l osândeşte. 
De mi-ar fi rudă, frate sau fecior, 
La fel ar pătimi. Mâine-o să moară. 
Isabella: 
Chiar mâine? Cruţă-l, cruţă-l! Pentru moarte 
Nu-i pregătit. Nici puiul de găină 
Nu e tăiat 'nainte de soroc; 
lar Cerul cade-se a fi slujit 
Mai fără grijă decât trupul nostru? 
Gândiţi-vă, prea bunule stăpân: 
Cine-a murit pentru-o asemeni vină? 
Au săvârşit-o mulţi. 
Lucio (aparte, către Isabella): 
Aşa e bine. 
Angelo: 
Nu-i moartă legea, doar a dormitat; 
Cei mulţi n-ar fi-ndrăznit să calce strâmb 
De-ar fi răspuns de fapta-i cel dintâi 
Al legii călcător. Acum e trează; 
La fapte ia aminte şi, profetic, 

Vede-n oglindă“ răul viitor, 
Azi doar urzit sau amânat, pe cale 
Să se prăsească, sugrumând în faşă 
Făgada vieţii. 
Isabella: 
Arătaţi-i milă! 
Angelo: 
Arăt prea multă-atunci când fac dreptate, 
Căci miluiesc atâţi necunoscuţi 
Ce-ar pătimi dac-aş închide ochii; 
Şi astfel, eu sunt drept şi cu acela 
Ce, ispăşind blestemăţia, piere 
Spre-a nu mai face alta. Ei, destul, 
Împacă-te cu gândul. Mâine - moare. 
Isabella: 
Sunteţi, dar, primii: voi, rostind osânda, 
El, îndurând-o; e grozav să ai 
Putere de gigant, dar e tiranic 
S-o foloseşti precum giganţii. 
Lucio (aparte, către Isabellei): 
Bravo! 
Isabella: 
Cei mari dac-ar putea tuna ca Zeus, 
Zeus tihnă n-ar mai şti; toţi conţopiştii 
S-ar folosi de ceru-i ca să tune - 
Şi cum ar mai tuna! Cer milostiv, 
Cu ascuţitu-ţi fulger de pucioasă 
Tu mai curând vei despica stejarul 


410 În epoca elisabetană se credea în existenţa oglinzilor magice 
în care se putea vedea viitorul. Referiri la aceste oglinzi se 
întâlneau şi la alţi dramaturgi contemporani cu Shakespeare, ca de 
exemplu George Chapman şi Ben Jonson. Unul din regii care apar 
în halucinaţiile lui Macbeth (Macbeth, IV, 2) ţine în mână o 


asemenea oglindă. 

Greu ferecat şi noduros, decât 
Gingaşul mirt; ci omul, mândrul om. 
Gătit în mica, scurta lui mărire, 
Necunoscând ce-i mai vădit în el, 
Oglinda-suflet, aprig ca maimuta, 
În faţa bolţii se prosteşte-atât 
Că, sus, plâng îngerii cari ca şi noi, 
De s-ar hlizi, şi-ar pierde nemurirea. 
Lucio (aparte, către Isabella): 
Fetiţo, nu-l slăbi! O să se-nmoaie; 
Dă semne, văd. 
Temnicerul (aparte): 
De-ar izbândi, o, Doamne! 
Isabella: 
Noi n-avem voie cu măsura noastră 
Să-i măsurăm pe semeni, când cei mari 
Glumesc cu sfinţii - vorba lor de duh 
E profanare-n gura celor mici. 
Lucio (aparte, către Isabella): 
Dă-i zor, dă-i zor, copilă, nu-l lăsa! 
Isabella: 
Înjurătura unui căpitan 
Rostită de-un ostaş e blasfemie. 
Lucio (aparte, către Isabella): 
Şi p-asta o ştiai? Dă-i zor, dă-i zor! 
Angelo: 
N-au niciun rost asemenea zicale. 
Isabella: 
Ba da, căci vinovată ca oricare, 
Mărirea ştie să-şi ascundă buba 
Sub pojghiţe ce n-o tămăduiesc. 
Ci bate la a inimii portiţă 
Şi-ntreabă de n-a cunoscut cumva 


~ 614 ~ 


William Shakespeare 
O vină ca a fratelui meu Claudio; 
lar dacă-i prihănită ca a lui, 
Să nu cuteze a rosti prin grai 
Osândă împotriva-i. 
Angelo (aparte): 
Are drac; 
Şi mă sminteşte vorba ei. - Cu bine. 
Isabella: 
Stăpâne, nu pleca. 
Angelo: 
Îngăduie-mi. Să cuget. Vino mâine. 
Isabella: 
Cum pot să te câştig? Zău, schimbă-ţi gândul. 
Angelo: 
Vrei să mă cumperi?! 
Isabella: 
Da, cu-acele daruri 
Cu care chiar Cerul te va răsplăti. 
Lucio (aparte, către Isabella): 
Strici tot. 
Isabella: 
Nici aur încercat, nici pietre rare 
Ce-s ieftine sau scumpe după cum 
Sunt preţuite de închipuire, 
Ci rugi fierbinţi ce urcă sus în Cer 
Pân-a se face ziuă, rugi curate 
Ale fecioarelor cu gândul doar 
La post şi lucruri nelumeşti. 
Angelo: 
Pe mâine. 
Lucio (către Isabella): 
Nu-i rău. Hai să plecăm. 
Isabella: 

să vă păzească Cel de Sus. 
Angelo (aparte): 
Amin. 
Mă-ndrept spre ispitire pe-un alt drum 
Decât al rugii. 


Isabella: 
Mâine când anume 
Să vin în faţa Înălţimii voastre? 
Angelo: 
'Nainte de amiazi. 
Isabella: 


să vă păzească Domnul. 
(les Isabella, Lucio şi temnicerul.) 
Angelo: 
De tine, - adică de virtutea ta! 
Greşeşte ea sau eu? Păcătuieşte 
Ispititoarea sau cel ispitit? 
Ispită ea?! Nu, eu sunt vinovat, 
Eu, stârv de toporaş care duhneşte 
Sub greu zăduf! Sfiala femeiască 
Ne-mbie mai curând ca uşurinţa? 
Avem destul maidan şi totuşi vrem 
să dărâmăm un sanctuar spre-a face 
Hazna în locul lui? O, ce ruşine! 
Ei, Angelo, ce faci? Mai eşti tu oare? 
Râvneşti la ea nelegiuit fiindcă 
E-o sfântă? Fratele-i, dar, să trăiască! 
Tâlharii n-au decât să fure dacă 
Sunt hoţi judecătorii. O iubesc 
De vreme ce vreau s-o aud din nou 
Şi să o sorb din ochi? La ce visez? 
Vrăjmaş viclean, spre-a prinde-un sfânt“'!, te 


411 Deoarece impune normele puritanismului ca un puritan 

foloseşti 
De sfinţi în chip de nadă! E grozavă 
Ispita ce ne face să greşim, 
În numele iubirii de virtute. 
Cu farmecu-i firesc sporit de artă. 
Nu m-a stârnit nicicând o dezmăţată, 
Însă această fată virtuoasă 
M-a înrobit. Ha! Luam peste picior 
Pe-ndrăgostiţi, zâmbind întrebător... 
(lese.) 


Scena 3 


O încăpere în închisoare. 
Intră, pe uşi diferite, ducele, travestit în călugăr, şi 
temnicerul. 


Ducele: 
Te-ntâmpin cu gând bun, eşti temnicerul? 
Temnicerul: 
Chiar dânsul, cuvioase. Ce pofteşti? 
Ducele: 
Legat prin ordinul de care ţin 
Şi prin iubire, am venit să mângâi 
Pe cei ce-s tulburaţi adânc în cuget, 
Îngăduie-mi, cum este obiceiul. 
Să-i văd şi de la dumneata, să aflu 
Ce vină au ca să-i ajut întocmai 
Cum cere slujba mea. 
Temnicerul: 
Aş face şi mai mult de-ar fi nevoie. 
(Intră Julieta.) 


convins, Angelo se consideră un adevărat sfânt. 

O vezi? E-o domnişoară sub arest. 
Atrasă-n volburile tinereţii, 
Ea cinstea şi-a pătat. E-nsărcinată. 
Făptaşul va să moară - e un tânăr 
Mai vrednic de asemeni alte vini 
Decât de moarte. 


Ducele: 
Când trebuie să moară? 
Temnicerul: 
Cred că mâine. 
(Către Julieta): 


M-am îngrijit de drum - aşa că-aşteaptă. 
Au să te ia de-aici curând. 


Ducele: 
Păcatul, mândră fată, te apasă? 
Julieta! 
M-apasă greu şi cu răbdare-l port. 
Ducele: 


Am să te-nvăţ cum poate conştiinţa 
Să fie încercată spre-a putea vedea 
De te căieşti într-adevăr. 


Julieta! 
Te-ascult. 

Ducele: 

lubeşti pe omul ţie vinovat? 
Julieta! 

Ca pe femeia vinovată lui. 
Ducele: 

V-aţi înţeles, dar, amândoi asupra 
Grozavului păcat? 
Julieta: 
Da, amândoi. 

Ducele: 

Atunci păcatul tău mai greu atârnă. 
Julieta! 
Mărturisesc şi mă căiesc, părinte. 
Ducele: 
Da, fata mea - dar dacă-ţi pare rău 
Nu de păcat, ci numai de ruşinea 
Ce-i rodul lui, această suferinţă 
E vrednică de noi, dar nu de Cer; 
Înseamnă că de Cer ne este teamă, 
Că nu-l iubim... 


Julieta! 
Nu, mă căiesc c-am săvârşit păcatul 
Şi-ndur ocara bucuros. 
Ducele: 
Prea bine. 
lubitul tău va fi dat mâine morţii - 
Aşa aud. Mă duc să-i dau poveţe. 
Dar, pace ţie. Benedicite. 

(lese.) 
Julieta! 


Să moară mâine! Dragoste haină 
Ce-mi prelungeşti, drept mângâiere, viaţa 
Ca zilnic s-o omori. 
Temnicerul: 
Păcat de el. 
(les.) 


Scena 4 


O încăpere în casa lui Angelo. 
Intră Angelo. 


Angelo: 

Mă rog şi cuget, cuget şi mă rog, 

Dar mintea-mi nu se poate aduna. 

Spre Cer merg vorbe goale,-n timp ce gândul 
E surd la tot ce-mi spun“"” şi poposeşte 

La pieptul ei; în gura mea e Cerul, 

Şi parcă-i rumeg numele; iar răul 
E-n inimă - acolo i-am dat viaţă. 
Ştiinţa Statului mă plictiseşte - 

E ca o carte roasă, bună, însă 

Citită de prea multe ori. Mărirea 

De care (să n-audă cineva!) 

Sunt mândru, aş schimba-o cu folos 

Pe-o biată pană legănată-n vânt. 

O, rang! O, demnitate! Cât de des, 
În haină de ceremonie, smulgi 

Elogiul proştilor şi pe-nţelepţi 
Îi fereci de înşelătoru-ţi chip! 

Sângele-i sânge! Pe un corn de drac 

să scriem „înger bun”, cu toate că 

Nu-i stema diavolului. 


(Bătaie în uşă.) 


Cine bate? 
(Intră un slujitor.) 
Slujitorul: 
Vă caută o maică, Isabella. 
Angelo: 


Arată-i drumul. 


(Slujitorul iese.) 
De ce, Doamne, 


412 Cuvintele lui Angelo amintesc de scena în care Regele 
Claudius (Hamlet, Il, 3) încearcă să se roage într-un mod 
asemănător: „... Să mă rog/Nu pot, deşi mi-i gândul viu ca 
vrerea:/Dorinţa-i mare, vina şi mai mare,/[...] Cuvântu-mi zboară, 
gându-i pe pământ:/Na urcă-n cer cuvântul fără gând”. 

În inimă tot sângele se strânge 
Ca s-o smintească, pe când celelalte 
Părţi ale trupului se vlăguiesc 
Şi-şi pierd ce rosturi au? 
Aşa se-adună o gloată de netoţi 
În jurul unui om ce-a leşinat 
Şi-i iau tot aerul trebuincios. 
Aşa fac şi supuşii unui rege 
La care ţin: îşi uită rolul lor, 
Se îmbulzesc prosteşte-n faţa lui 
Şi dragostea firească şi-o arată 
În chip nevrednic. 
(Intră Isabella.) 
Ce-i, frumoasă fată? 
Isabella: 
Vin ca să aflu care vă e voia. 
Angelo (aparte): 
Mai bine mi-ar părea dac-ai cunoaşte-o 
Fără să-ntrebi - e osândit la moarte. 
Isabella: 
Aşa... Vă ocrotească Domnul. 
Angelo: 
l-e dat să mai trăiască, poate chiar 
Atât cât tu sau eu. Dar va să moară. 
Isabella: 
E hotărârea voastră? 
Angelo: 
Da. 
Isabella: 
Când, pot să ştiu? În timpul, mult, puţin, 
Cât i-a rămas, aş vrea să-l pregătesc 
Şi-n suflet să-i strecor curaj. 
Angelo: 

Cum?! Ah, aceste vicii ruşinoase! 
Tot una este să iertăm pe-aceea 
Ce firii i-a răpit un om în viaţă 
Sau pe acei ce-n dulce desfrânare 
Bat bani opriţi cu chip dumnezeesc. 
Ca să răpeşti o viaţă pe nedrept 
Nu e mai rău decât să zămisleşti 
O viaţă neadevărată. 
Isabella: 
Aşa e-n Cer, dar nu şi pe pământ. 
Angelo: 
Zău? Să te-ncurc atunci cu-o întrebare. 
Ce-ai prefera: ca legea cea mai dreaptă 
Pe Claudio să ţi-l răpească, sau, 
Cu gândul să-l mântui, să-ţi dai trupul pradă 
Nelegiuirii dulci, asemeni fetei 
Pe care-a necinstit-o el? 


Isabella: 
Mai bine 
Să-mi dau nu sufletul ci trupul, Doamne! 
Angelo: 


Nu mă gândeam la suflet: un păcat 
Ce-l săvârşeşti silită nu-i păcat 
Decât cu numele. 
Isabella: 
Aşa să fie? 
Angelo: 
Nu jur - căci pot vorbi şi împotriva 
A tot ce-am spus. Răspunde la acestea: 
Eu, glasul legii scrise, dau sentinţa 
Ca fratele să-ţi fie omorât; 
Nu este îndurare în păcat 
Dacă-i scapi viaţa? 

Isabella: 
Dacă vă-nduraţi, 
Sunt gata să-mi pun sufletul chezaş: 
Nu e păcat deloc, ci îndurare. 
Angelo: 
Primejduindu-ţi sufletul, la fel 
Ar cântări-ndurarea şi păcatul. 
Isabella: 
Păcat de este viaţa-i s-o cerşesc, 
M-ajute Cerul: dacă-i un păcat 
A voastră milă, să-l adaug la cele 
De care mă căiesc în ruga serii. 
N-aveţi nicio răspundere. 
Angelo: 
Ascultă: 
Ori eşti, ori vrei să pari neştiutoare - 
Şi nu e bine. Firul nu mi-l urmăreşti. 
Isabella: 
Neştiutoare, da, şi fără rost, 
Însă, prin har, să ştiu că sunt astfél. 
Angelo: 
Mustrându-se, înţelepciunea vrea 
Şi mai de preţ să pară”; după cum 
O mască neagră“ spune mult mai mult 


413 După Angelo, pretinzând că e neştiutoare, Isabella caută, de 
fapt, să-şi arate înţelepciunea. 

414 Comentatorii consideră că replica lui Angelo se referă la 
obiceiul vremii ca soțiile nobililor să vină mascate la spectacolele 
teatrale. Uneori, în loc de măşti ele purtau voaluri. 

Criticul J. Dover Wilson vede în acest text o aluzie la faptul că 
regina, soţia regelui James l, îi comandase lui Ben Jonson un 
spectacol pentru seara de 5 ianuarie 1605 (când se închidea 
stagiunea) cu piesa Masque of Blackness (Masca întunericului). 
Regina participase împreună cu unsprezece doamne de onoare 
aşezate într-un cadru asemeni unei scoici de sidef, îmbrăcate 


~ 623 — 


Opere Complete Volumul 6 
Despre frumosul chip ce-l tăinuieşte 
Ca frumuseţea dezvelită. Uite, 
Ca să pricepi, vorbesc mai desluşit: 
Ţi-e fratele sortit să moară. 
Isabella: 
Aşa. 
Angelo: 
Pedeapsa-nscrisă limpede în lege 
Pentru o vină ca a lui e moartea. 
Isabella: 
E-adevărat. 
Angelo: 
Să zicem că nu-i altfel chip să scape 
(Când - ceea ce nu cred - în apărare 
S-a cam spus tot) iar că tu, sora lui, 
Te ştii dorită de-o persoană-naltă 
Sau cu deplină trecere la jude 
Şi fratele ţi-l poţi scăpa din lanţul 
Stăpânitoarei legi; că nu-i pe lume 
Scăpare pentru el şi ţi se cere 
Ori să-ţi jertfeşti a trupului comori 
Unora cum sunt ei, ori va muri. 
Ce-ai face? 
Isabella: 
Pentru bietul Claudio 
Aş face şi ce-aş face pentru mine: 
De-ar trebui să mor, mi s-ar părea 
Că sunt rubine urmele de bici 
Şi-n faţa morţii rochia mi-aş scoate 


toate la fel, rochiile diferind numai prin culoare - albăstrui sau 
argintii. Pe frunte, la urechi, în jurul gâtului şi încheieturilor 
mâinilor aveau podoabe alese din perle orientale, care contrastau 
în mod plăcut cu culoarea neagră a măştilor. 

Ca-n faţa unui pat râvnit de doruri 
Dar trupul nu mi-aş ruşina. 
Angelo: 
Deci, moară. 
Isabella: 
E-un târg mai fericit. 
Mai bine moară-un frate într-o clipă 
Decât o soră veşnic, izbăvindu-l. 


Angelo: 
N-ai fi atunci la fel de crudă 
Ca şi osânda ce-o învinuieşti? 
Isabella: 
Răscumpărarea ruşinoasă-i una, 
lertarea, alta; legiuita milă 
Nu-i rudă ca un târg murdar. 
Angelo: 


Parcă spuneai că legea e un despot 
Şi-n vina fratelui tău desluşeai 
O joacă mai curând decât un viciu. 
Isabella: 
Mă iartă, Doamne,-ades, spre-a căpăta 
Ce ne-am dori, nu spunem ce gândim. 
De dragul omului la care ţin 
lert oarecum ceva ce mă scârbeşte. 
Angelo: 
Slabi suntem toţi. 
Isabella: 
Dacă doar dânsul este 
Supus acestei slăbiciuni iar alţii 
N-au moştenit-o-n chip firesc, atunci 
Să moară. 
Angelo: 
Şi femeile sunt slabe. 

Isabella: 
Da sunt fărâmicioase ca oglinda, 
In care văd cum capăt rotunjime. 
Femeile? Vai, profitând de ele, 
Bărbaţii strică propria zidire. 
Numiţi-ne-nzecit fărâmicioase! 
Căci suntem moi precum ne e şi carnea, 
Ne modelăm după tipare false. 
Angelo: 
Aşa e! Şi ce spui despre femei 
E-adevărat şi despre noi, bărbaţii - 
Nici noi nu suntem îndeajuns de tari 
Ca să-nfruntăm ispita. Cred ce spui 
Şi-am să-ţi vorbesc deschis: să fii ce eşti, 
Femeie - nu mai mult decât atât. 
Şi dacă eşti femeie, cum te-arată 
Prea bine-ntreagă-nfăţişarea ta, 
Mi-o dovedeşte-acum, punându-ţi straiul 
Prin naştere sortit, al slăbiciunii. 
Isabella: 
Am, Doamne, - un singur glas şi-aş vrea din suflet 
Să foloseşti limbajul cel dintâi. 
Angelo: 
Fără ocoluri? Te iubesc. 
Isabella: 
Şi Claudio a iubit pe Julieta 
Şi-acum îmi spui că trebuie să moară. 
Angelo: 
lubeşte-mă şi nu va mai muri. 
Isabella: 
Virtutea voastră-şi poate-ngădui 
Să se sluţească ispitind pe alţii... 
Angelo: 


~ 626 ~ 


William Shakespeare 
Pe cinstea mea, te rog să-mi dai crezare, 
Prin vorbe gândul mi-am dezvăluit. 
Isabella: 
Puţină, zău, ţi-e cinstea ca să-ţi dau 
Crezare multă; şi ce gând murdar! 
O, faţa, faţa! Angelo, ia seama, 
Te dau de gol. Semnează de îndată 
lertarea lui. De nu, atunci să ştii 
Că-n gura mare am să spun întregii lumi 
Ce om eşti tu. 
Angelo: 
Cine te-o crede, Isabella? 
Curatu-mi nume, viaţa de ascet, 
Puterea-ncredinţată, dezminţirea, 
Vor atârna atât de greu încât 
Ce vini ai să-mi aduci vor semăna 
A ticăloasă calomnie. Uite, 
Nu voi zăgăzuli în niciun fel 
Pornirile ce simt; consimţământul 
Să fie pe măsura poftei mele; 
Inlătură sfiala şi roşeaţa 
Ce-atrag, cârtind. Pe fratele tău Claudio 
Cu trupul tău îl mântui, altfel, dânsul 
Nu numai că va fi ucis, ci încă, 
Va suferi-ndelung pân-a muri 
Fiindcă nu te porţi cum e firesc. 
Aştept răspunsul mâine sau, mă jur 
Pe răvăşirea ce-o încerc, voi fi 
Ne-ndurător cu el. Cât despre tine, 
Să ştii că strâmbătatea mea atârnă 
Mai greu în cumpeni ca dreptatea ta. 
(lese.) 
Isabella: 

Cui să mă plâng? De-aş povesti acestea, 
M-ar crede cine? O, perfide guri 
A căror limbă, una şi aceeaşi, 

Ori osândind, ori încuviinţând, 
Sileşte legea să se ploconească 
voinţei lor şi binele sau răul 
Le-ndrumă după cum îi este pofta. 
Mă duc la Claudio. Deşi-a căzut 
Sub ispitirea sângelui, el ţine 
Atât la cinste,-ncât dac-ar avea 
Treizeci de capete ca să le-aştearnă 
Pe treizeci de butuci, el le-ar jertfi 
Ca sora lui să nu se terfelească. 
Trăieşte castă, Isabel; mori, frate. 
Mai mult decât un frate-i curăţia. 
Ce-mi cere Angelo cu am să-i spun 
Spre-a-l întări în cuget la greu drum. 

(lese.) 


Actul Ill 
Scena 1 


O cameră în închisoare. 
Intră ducele travestit, un călugăr, 
Claudio şi temnicerul. 


Ducele: 
Speri să te ierte domnul Angelo? 
Claudio: 
Nenorociţii nu au un alt leac 
Decât nădejdea. 
Sper să trăiesc şi-s pregătit să mor. 

Ducele: 
Nu te-ndoi de moarte, şi atunci 
Şi ca şi viaţa vor părea mai blânde. 
Cu viaţa sfătuieşte-aşa: Te pierd? 
Atuncea pierd, ceva ce numai proştii 
Ar vrea să mai păstreze; boare eşti 
Supusă-nrâuririlor din ceruri 
Ce-mpresur ceas de ceas sălaşu-acesta 
În care stai; eşti doar bufonul morţii, 
Căci te căzneşti să scapi de ea fugind, 
Deşi spre ea alergi mereu'“'”: Nobleţe 
Nu ai; plăcerile ce-ncerci crescute-s 
De josnicii. Vitează nu eşti: frică 
Ţi-e şi de gingaşa, furcata limbă 
A şarpelui. Marea-ţi odihnă-i somnul 
Şi-l chemi ades; dar te-nspăimântă moartea, 
Ce-i tot un somn“'*. Tu nu eşti tu, fiindcă 
Te-alcătuieşti din mii şi mii de boabe 
Născute-n pulberi. Nu eşti fericită; 
Ce n-ai, te zbaţi mereu să dobândeşti, 
Uitând ce ai. Sprinţară eşti, căci chipul 
ŢI-l schimbi, minune mare, după lună. 
De eşti bogată, tot săracă eşti; 
Căci ca asinul frânt sub drugi de aur, 
Porţi doar un drum bogatele poveri 
Şi te descarcă moartea. N-ai prieteni; 
Însăşi odrasla ta ce-ţi spune tată, - 


415 Aluzie la faptul că în piesele medievale numite moralităţi 
clovnul trece prin tot felul de situaţii comice încercând să fugă de 
moarte dar nu reuşeşte decât să se apropie tot mai mult de ea. 
416 Compararea morţii cu somnul era obişnuită în literatura 
tuturor timpurilor, începând cu scriitorul roman Cicero. Apare, cu 
toată banalitatea ei, şi în celebrul monolog al lui Hamlet (Hamlet, 
II, 1). 

Ţâşnire-a coapsei tale,-afuriseşte 
Podagra, bubele şi ologeala, 
Că nu sfârşesc cu tine mai curând. 
Nici tinereţe n-ai, nici bătrâneţe, 
Ci-un fel de somn până-n chindii, visând 
La amândouă; dulcea-ţi tinereţe 
Trecută-i şi miloagă ca un hârb. 
lar când îmbătrâneşti şi eşti bogată, 
Foc nu mai ai, nici dragoste, nici vlagă, 
Nici nuri, ca să-ţi priască bogăţia. 
Şi-atunci, din ceea ce numim noi viaţă 
Cea mai rămas? În viaţă, tăinuite 
Sunt mii de morţi; dar ne-ngrozim de moartea 
Ce-ndreaptă toate-aceste nedreptăţi!“!” 
Claudio: 
Îţi mulţumesc smerit. Vrând să trăiesc, 
Văd pân-la urmă că aş vrea să mor 
Şi dau de viaţă, cătând moartea. Vină! 
Isabella (dinăuntru): 
Hei! Pace, har, tovărăşie bună! 
Temnicerul: 
Urarea-i de prieten. Cine-i? 
Ducele (către Claudio): 
lubite domn, mai trec pe-aici curând. 
Claudio: 
Prea cuvios părinte,-ţi mulţumesc. 
(Intră Isabella.) 


417 Reflexiile filosofice ale ducelui cu privire la moarte şi viaţă 
amintesc de gândurile exprimate de Michel Eyquem Montaigne 
(1533-1592) în Eseurile sale (Cartea l, Cap. XIX) unde scrie între 
altele: „E o prostie să ne îndurerăm din cauza plecării noastre 
acolo unde suntem scutiți de orice durere... Eşti în stăpânirea 
morții tot timpul cât eşti în viaţă şi eşti dincolo de moarte când nu 
mai eşti în viață... ”. 

Isabella: 
O vorbă aş dori să schimb cu Claudio. 
Temnicerul: 
Bine-aţi venit. - Senior, e sora voastră. 
Ducele: 
O vorbă, temnicerule. 
Temnicerul: 
Câte poftiţi. 
Ducele: 
Aş vrea să stau ascuns ca să-i aud ce-şi spun. 
(Ducele şi temnicerul ies.) 
Claudio: 
Ce fel de mângâiere îmi aduci? 
Isabella: 
Ca toate mângăierile: prea bună. 
Având cu Cerul treburi, Angelo 
Vrea să fii solul lui deosebit 
Ca să-l înfăţişezi pe veci acolo. 
Te pregăteşte, dar, cu mare grabă. 
Pleci mâine. 
Claudio: 
Nu mai e nicio scăpare? 
Isabella: 
Niciuna, decât spre-a, cruța un cap 
S-ar frânge-o inimă în două. 
Claudio: 
Cum? 
Isabella: 
Da, frate, poţi trăi. Judecătorul 
E plin de îndurare diavolească. 
Dac-o implori, te lasă-n viaţă, dar 
Te-ncătuşează pân-ce mori. 
Claudio: 

Pe viaţă? 
Isabella: 
Da, închisoare veşnică - un gând 
Ce te-ar lega-nnebunitor, chiar dacă 
Ai voie să colinzi prin lumea-ntreagă. 
Claudio: 
Adică? 
Isabella: 
Un consimţământ prin care 
S-ar descoji onoarea de pe trunchi 
Şi ai rămâne gol. 
Claudio: 
Nu înţeleg. 
Isabella: 
Ştii, Claudio, mă înspăimântă gândul 
Că-n locul cinstei ce-i nepieritoare 
Tu vei alege şase-şapte ierni 
De viaţă-n zbucium. Poţi da piept cu moartea? 
Durerea morţii stă mai mult în teamă 
Şi-un uriaş ce moare nu încearcă 
Un chin mai mare decât biata gâză 
Când în picioare o călcăm. 
Claudio: 
De ce 
Mă ruşinezi astfel? Să prind curaj 
Din vorba gingaşă a unei flori? 
De-o fi să mor, eu bezna am s-o-ntâmpin 
Ca pe-o mireasă şi-am s-o strâng la piept. 
Isabella: 
Vorbeşti cu glasul din mormânt al tatei, 
Ca frate bun. Da, trebuie să mori. 
Prea nobil eşti ca să păstrezi o viaţă 
Plătind preţ necinstit. Sfântul părelnic 

Cu chip sever, cu-o vorbă înţeleaptă 
Ce-n creştet ciocăneşte tinereţea 
Şi-neacă nebuniile în apă 
Cum şoimul pasărea, este un drac. 
Râneşte-i murdăria dinăuntru 
Şi ai să vezi un lac adânc ca iadul. 
Claudio: 
Angelo, prinţul! 
Isabella: 
Vai, cum ştie iadul 
Să-mbrace-un stârv hâd în fireturi! Crezi 
Că dacă mi-aş jertfi lui fecioria 
Ai fi tu mântuit? 
Claudio: 
Cu neputinţă! 
Isabella: 
Prin fapta lui el ţi-ar îngădui 
Să stărui în păcat. La noapte-mi cere 
să fac ce-mi este silă să numesc, 
Altminteri vei muri. 
Claudio: 
Să nu faci asta. 
Isabella: 
Vai, dac-ar fi la mijloc viaţa mea 
Aş arunca-o ca pe-un ac şi astfel 
Te-aş izbăvi. 
Claudio: 
Îţi mulţumesc nespus. 
Isabella: 
Fii gata să mori mâine, Claudio. 
Claudio: 
Sunt! E atât de-mpătimit încât 
E gata să nesocotească legea 

Ce-o vrea temută? Dar - nu-i un păcat; 

Sau este cel mai mic din cele şapte. 

Isabella: 
Cum cel mai mic când toate sunt de moarte? 

Claudio: 

De-ar fi pierzanie, cum şi-ar lua el, 

Un om atât de înţelept, pe-o joacă, 

Osânda veşnică? O, Isabella! 


Isabella: 
Ce este? 
Claudio: 
Moartea e îngrozitoare. 
Isabella: 
Şi-o viaţă ruşinoasă e cumplită. 
Claudio: 


Da, dar să mori, să nu ştii unde mergi; 
Să zaci în frig şi-ncet să putrezeşti; 
Mişcarea caldă-a sângelui să piară 
În bulzi de humă şi sărmanul suflet 

Să-noate-n mări de foc sau să trăiască 
Pe-al gheţei pântecoase trist tărâm; 
să te-ncolţească vânturi nevăzute 

Şi să te poarte-avan în jurul lumii 
Ce-atârnă-n gol, sau să ajungi mai rău 
Decât acei pe cari poeţi păgâni 
'I închipuie urlând grozav - vai, vai! 
Cea mai urâtă şi chinuitoare viaţă 
La care vârsta, chinul, sărăcia 
Şi-ntemniţarea pot supune firea 
E-un rai faţă de groaza morţii“!*. 


418 Şi în cuvintele lui Claudio se reiau idei din monologul lui 
Hamlet şi se resimte din nou în fluenta lui Montaigne: „... această 
moarte pe care unii o numesc cel mai îngrozitor lucru dintre toate 

Isabella: 
Doamne! 
Claudio: 
Zi, surioară, că nu mor. Păcatul 
Prin care, săvârşindu-l, scapi un frate 
Natura îl răscumpără-ntr-atât 
Încât devine o virtute. 
Isabella: 
Fiară! 
Mişel sperjur! Netrebnic fără cinste! 
Să te fac om vârându-mă-n gheenă? 
Nu este un incest să-ţi capeţi viaţa 
Din a surorii tale ruşinare? 
Ce să mai cred? Dea Dumnezeu ca mama 
Să-l fi trădat pe tatăl nostru când 
Te-a zămislit: asemeni slut vlăstar 
Din sângele-i n-ar fi putut ieşi. 
Nu te cunosc, mori, piei. De te-ar salva 
Un singur semn al meu, eu nu l-aş face! 
Mă voi ruga într-una ca să mori. 
Niciun cuvânt ca să te scap. 
Claudio: 
Ascultă... 
Isabella: 
Ţi-e obicei păcatul, nu-ntâmplare; 
Chiar mila e o târfă pentru tine. 
Mori, cât mai grabnic. 
(Dă să plece.) 
Claudio: 
Ascultă, Isabella... 
Ducele (se apropie): 


lucrurile îngrozitoare este [...] singurul sprijin al libertăţii noastre şi 
cel mai sigur leac împotriva tuturor relelor”, (Eseul Il, Cap. XI). 

O vorbă, soră dragă, doar o vorbă. 
Isabella: 
Da, ce doreşti? 

Ducele: Dacă ţi-ar îngădui vremea, aş vrea să 
stăm de vorbă ceva mai încolo; spovedania ti-ar fi 
de priinţă şi dumitale. 

Isabella: Vreme de prisos nu am; înseamnă să 
întârzii de la alte treburi; dar am să te aştept puţin. 

(Aşteaptă în spate.) 

Ducele: Fiule, am auzit întâmplător vorbele pe 
care le-ai schimbat cu sora ta. Angelo nu sa gândit 
niciodată s-o necinstească; n-a făcut altceva decât 
să-i pună virtutea la încercare şi, astfel, să-şi dea 
seama cât mai bine de alcătuirea firilor omeneşti. 
Dânsa, cu un puternic simţ ai cinstei, i-a arătat o 
cuviincioasă împotrivire şi el a primit-o bucuros. 
Sunt duhovnicul lui Angelo şi ştiu că este aşa; drept 
aceea, pregăteşte-te pentru cele veşnice. Nu te 
mângâia cu nădejdi deşarte; mâine trebuie să mori; 
du-te, îngenunchează şi te pregăteşte. 

Claudio: Să cer iertare de la sora mea; mi-e atât 
de nesuferită viaţa încât o să-i rog să mă scape de 
ea. 

Ducele: Ţine-te tare. Cu bine. 

(Claudio pleacă.) 

Temnicer, o vorbă. 

Temnicerul (apropiindu-se): Ascult, părinte. 

Ducele: Plecaţi aşa cum aţi venit. Lăsaţi-mă puţin 
cu fata; odată cu hainele acestea cugetul meu te 
încredinţează că nu-i pot face niciun rău dacă rămân 
în preajma ei. 

Temnicerul: Prea bine. 

(lese împreună cu Claudio. Isabella vine în faţă.) 

Ducele: Mâna care te-a înzestrat cu frumuseţe, te- 
a înzestrat şi cu bunătate. Când cineva e frumos din 
naştere, însuşirile plăcute care nu au nevoie de 
adaus împiedică frumuseţea de a mai fi bună; dar 
harul, fiind sufletul firii tale, va păstra mereu 
frumuseţea trupului. Propunerile ruşinoase ce ţi le-a 
făcut Angelo au ajuns din fericire la urechea mea; şi 
cu toate că avem nenumărate pilde ale acestei 
slăbiciuni, căderea lui mă uimeşte peste măsură. Ce 
ai de gând să faci ca să-l mulţumeşti pe acest 
locţiitor şi să-ţi izbăveşti fratele? 

Isabella: O să mă duc să-i spun, la fel de răspicat 
ca şi până acum, ce am de gând. Mai bine să-mi 
moară fratele din pricina legii decât copilul meu să 
se nască în afara ei. Dar, vai, cât de mult s-a înşelat 
bunul duce în privinţa lui Angelo! Dacă se întoarce 
cândva şi izbutesc să ajung la dânsul, să nu mi se 
mai descleşteze gura vreodată dacă nu-i spun cum 
a stăpânit şi cum nu s-a stăpânit ca locţiitor! 

Ducele: S-ar cuveni, de bună seamă. Totuşi, aşa 
cum stau lucrurile acum, el o să-ţi înlăture învinuirea 
sub cuvânt că doar te-a pus la încercare. De aceea, 
în numele dragostei ce o port facerii de bine, 
pleacă-ţi urechea la sfaturile mele; se întrezăreşte o 
ieşire. Vreau să cred că eşti în stare, în chipul cel 
mai cinstit, să faci un bine pe deplin meritat unei 
sărmane doamne care a fost înşelată; să-ţi scapi 
fratele de urgia legii; să nu-ţi pătezi prin nimic 
gingaşa făptură: şi să-l bucuri nespus pe ducele 
plecat, dacă s-ar întâmpla să se întoarcă şi să afle 
despre această întâmplare. 

Isabella: Să aud despre ce e vorba. Sunt în stare 
să fac orice nu pare nevrednic cugetului meu. 

Ducele: Virtutea e cutezătoare şi bunătatea nu e 
nicicând fricoasă. Ai auzit de Mariana, sora lui 
Frederic, marele ostaş care s-a prăpădit pe mare? 

Isabella: Am auzit de dumneaei - e un nume 
dinspre care se spun lucruri frumoase. 

Ducele: Dânsa urma să se mărite cu Angelo, 
logodit cu ea prin jurământ, şi a fost hotărâtă şi 
nunta. Între vremea legământului şi ultimul termen 
al ceremoniei, fratele ei Frederic a suferit un 
naufragiu în care, odată cu vasul, s-a dus la fund şi 
zestrea surorii lui. Îţi dai seama ce nenorocire s-a 
abătut asupra bietei femei, şi-a pierdut un frate ales 
şi cu renume, care o iubea ca pe lumina ochilor; 
apoi cea mai însemnată parte a averii ei, zestrea; şi, 
totodată, l-a pierdut şi pe cel juruit să-i fie soţ, pe 
acest făţarnic Angelo. 

Isabella: Se poate? Angelo a părăsit-o? 

Ducele: A lăsat-o plângând şi nu i-a şters o lacrimă 
ca s-o mângâie; şi-a călcat jurământul, chipurile 
pentru că a aflat că nu e cinstită: în scurt, i-a dăruit 
numai tânguirile, pentru că ea îl iubeşte şi acum: iar 
el, stană de piatră, scăldat de lacrimile ei, nu se 
înduioşează. 

Isabella: Ah, dacă s-ar milostivi moartea şi ar 
smulge-o pe biata fată din această lume! Ce 
ticăloasă e viaţa când lasă pe omul acesta să 
trăiască! Dar cum ar putea fi ajutată? 

Ducele: E o rană lesne de tămăduit; şi dregând 
strâmbătatea, îţi scapi fratele fără ca măcar să-ți 
pătezi cinstea. 

Isabella: Arată-mi cum, sfinţia ta. 

Ducele: Fata aceasta, cum ţi-am spus, mai ţine la 
el. Purtarea lui ticăloasă, care, în chip firesc, ar fi 

trebuit să-i stingă dragostea, a aţâţat-o mai rău şi a, 
făcut-o mai nestăpânită, ca o piedică în calea 
şuvoiului. Du-te la Angelo; prefă-te că eşti gata să-i 
dai ascultare; nu te împotrivi câtuşi de puţin la ceea 
ce-ţi cere. Dar nu uita să-i pui următoarele condiţii: 
mai întâi, să nu staţi mult împreună; al doilea, locul 
să fie întunecos şi liniştit; iar ceasul întâlnirii să fie 
cât mai pe potrivă - lucruri la care nu se poate să nu 
consimtă. Acum află şi cheia. O vom sfătui pe 
sărmana femeie să vină la întâlnire în locul tău. 
Dacă se află despre acestea mai târziu, el poate fi 
silit să plătească: şi astfel, fratele tău scapă, cinstea 
ta rămâne neatinsă, biata Mariana îşi recâştigă 
drepturile şi coruptul locţiitor e cumpănit după 
măsura lui. Fetei am să-i spun la ce trebuie să se 
aştepte. Dacă te gândeşti cum să pui cât mai bine la 
cale toate acestea, câştigul îndoit - pentru tine şi 
pentru Mariana - apără înşelătoria de învinuiri. Ce 
părere ai? 

Isabella: Urzeala mă mulţumeşte pe deplin şi nu 
mă îndoiesc că se va desăvârşi în faptă. 

Ducele: Hotărâtor e felul cum te descurci. Du-te 
degrabă la Angelo; dacă stăruie să te culci cu el la 
noapte, făgăduieşte-i că o să-i faci voia. Eu mă duc 
chiar acum la St. Luca“, unde, la o fermă apărată 
de şanţuri, locuieşte nefericita Mariana; acolo să mă 
cauţi; şi grăbeşte-te să lămureşti treburile cu 
Angelo. 

Isabella: Îţi mulţumesc pentru această mângâiere. 
Cu bine, bunule părinte. 

(lese.) 


419 Probabil o casă de ţară aparţinând unei organizaţii religioase. 

Scena 2 


Stradă în faţa închisorii. 
Intră ducele, travestit în călugăr; de cealaltă 
parte, 
Elbow, Pompey şi gardieni. 


Elbow: Păi, dacă alt leac nu este şi trebuie să 
cumpăraţi şi să vindeţi bărbaţii şi femeile ca pe vite, 
toată lumea o să bea vin bastard“, negru şi alb, ca 
să zămislească pui de lele de toate neamurile. 

Ducele: Doamne, ce amestecătură e aici! 

Pompey: Lucrurile n-au fost niciodată cum trebuie 
- dintre două camete“”!, cea veselă a fost oprită, iar 
cea, urâtă încuviinţată prin lege; o haină cu blană de 
miel ca să-i ţină cămătarului de cald şi deasupra o 
blană de vulpe ca să se arate că şiretenia, mai 
bogată decât nevinovăția, e la vedere. 

Elbow: Vezi-ţi de drum, prietene. - Te aibă-n pază 
Cerul, bunule călugăr frate. 

Ducele: Şi pe tine, bunule tată-frate. Ce 
blestemăţie a făcut omul ăsta? 

Elbow: Păi, domnule, pe legea mea, a călcat 
legea; şi pe urmă, domnule, îl ţinem şi de hoţ, 
domnule, pentru că, domnule, am găsit asupra lui 
un şperaclu ciudat pe care l-am trimis domnului 
locţiitor. 

Ducele: 

Ruşine, verigaş afurisit! 
Trăieşti din relele la care-ndemni. 


420 Vin dulce spaniol, asemănător cu muscatul. 
421 Desfrânarea şi camăta erau considerate delicte de gravitate 
egală. Printr-o lege din 1571 camăta a fost legalizată. 


~ 640 ~ 


William Shakespeare 
Gândeşte-te din ce ticăloşii 
Îndopi o gură sau îmbraci un spate. 
Ci spune-ţi: din atingerile lor 
Scârbavnice, dobitoceşti, eu beau, 
Mănânc, îmi fac şi haine şi trăiesc. 
Crezi că e viaţă-un trai ce se-ntreţine 
Din zoaie şi duhori? Mergi şi te-ndreaptă. 

Pompey: E adevărat, domnule, că, într-un fel, e o 
treabă care duhneşte. Totuşi, domnule, aş vrea să 
dovedesc că... 

Ducele: 

Eşti de-al Satanei dacă el îţi dă 
Dovezi în apărarea fărdelegii. 
Zapciu, închide-l. Sfatul şi pedeapsa 
Cu-această fiară vor avea de furcă. 

Elbow: Domnule, trebuie să-l duc în faţa 
locţiitorului, dânsul l-a prevenit. Locţiitorul nu-i 
poate suferi pe destrăbălaţi; dacă e şi codoş de 
meserie, i-ar fi mai moale la o poştă depărtare decât 
în faţa lui. 

Ducele: 

De-am fi toţi sfinţi, cum par să fie unii, 
Şi graiul crimei n-ar fi şi al minciunii! 

Elbow: Gâtul lui, domnule, o să aibă soarta 
mijlocului dumitale, domnule, o să-l încingă cu funia. 

(Intră Lucio.) 

Pompey: Văd o ieşire, cer să fiu eliberat pe 
chezăşie. Dumnealui e gentilom şi-i sunt prieten. 

Lucio: Ce s-a întâmplat, nobile Pompey? Târât de 
carul de triumf al lui Cezar?“ Adică nu se mai 


422 Gnaeus Pompeius nu a fost silit să meargă în urma carului 
învingătorului său, luliu Cezar. Cunoştinţele de istoric ale lui Lucio 
sunt deficitare. 

găseşte o femeiuşcă nou zidită asemenea iubitei lui 
Pigmalion, care să vâre pentru tine mâna în 
buzunar şi s-o scoată plină de bani? Aud? Ce ai de 
zis despre cântecul ăsta, despre temă şi melodie? 
Sau ţi s-au înecat răspunsurile în ultima ploaie cu 
băşici? Ce spui, batepoduri? Mai este lumea cum a 
fost, flăcăule? Pe ce cale a apucat? E jale şi n-am 
cuvinte? Sau cum e? S-a schimbat la faţă? 

Ducele: E veşnic, veşnic aceeaşi - ba chiar şi mai 
rău. 

Lucio: Ce mai face dumicatul meu, stăpâna ta? 
Mai e codoaşă? 

Pompey: Păi, cum să spun, domnule, şi-a mâncat 
osânza şi a ajuns şi ea în cadă. 

Lucio: A, foarte bine; aşa e drept; aşa trebuie să 
fie. Cu vremea, stricata prospeţică ajunge patroană 
de bordel apoi se pomeneşte în cadă - e o urmare 
firească; aşa treime să fie. Mergi la închisoare, 


423 Lucio îşi dovedeşte lipsa de cultură clasică şi în ceea ce spune 
despre iubita lui Pygmalion, pe care o prezintă ca prostituată. 
Conform legendei mitologice, Pygmalion, un sculptor din Cipru, 
făcuse o statuie reprezentând o femeie atât de frumoasă încât s-a 
îndrăgostit de ea şi rugând-o fierbinte pe Venus să-i dea viaţă, 
zeiţa i-a îndeplinit dorinţa. 

Statuii care căpătase viaţă Pygmalion i-a dat numele de Galatea 
şi s-a căsătorit cu ea, la nunta lor fiind prezentă şi zeiţa Venus. 
Legenda clasică, povestită de Ovidiu (Metamorfozele, X, 216-297), 
era foarte răspândită în societatea cultă elisabetană. Unii 
comentatori ai textului shakespearian consideră că Pompey o 
confundă pe Galatea cu o prostituată pentru că în vremea lui 
Shakespeare era obiceiul ca statuile să fie pictate şi fardate aşa 
cum era şi o statuie ce o reprezenta pe Galatea. Lipsa de cultură 
clasică a lui Lucio pare însă o explicaţie mai plauzibilă. De 
menţionat că un poem al lui John Marston, Metamorfoza imaginii 
create de Pygmalion, a fost ars în public în anul 1599 pentru 
delictul de indecenţă, din ordinul episcopului Whitgift (Mesure pour 
mesure, traducere de Rene Galland, Paris, 1930, p. 226). 

Pompey? 

Pompey: Chiar aşa, domnule. 

Lucio: Ce e drept, nu-ţi strică. Păi, cu bine. Du-te şi 
spune-le că eu te-am trimis acolo. Pentru datorii, 
Pompey, sau pentru ce? 

Pompey: Pentru codoşlâc, pentru codoşlăc. 

Lucio: Atunci, foarte bine, la beci cu el. Dacă 
închisoarea i se cuvine unui codoş, înseamnă că e 
dreptul lui. E codoş fără doar şi poate şi încă deo 
veşnicie - s-a născut aşa. Cu bine, dragă Pompey. 
Salută pârnaia din partea mea - acu' te faci bun 
gospodar, Pompey, o să ţii casa. 

Pompey: Trag nădejde că domnia ta o să-mi fii 
chezaş? 

Lucio: Na, Pompey, n-o să binevoiesc; nu se 
poartă. O să mă rog, Pompey, să-ţi prelungească 
şederea acolo; iar dacă îţi ieşi cumva din fire, au să- 
ţi mai pună şi alte fiare. Adio, destoinice Pompey. 
- Te apere Cel de Sus, cuvioase. 

Ducele: Şi pe, dumneata. 

Lucio: Bridget se mai boieşte, Pompey? Da? 

Elbow (către Pompey): Să mergem, domnule, hai. 

Pompey: Atunci nu vrei să fii chezaş pentru mine, 
domnule? 

Lucio: Nici atunci, Pompey, nici acum. - Ce se mai 
aude, sfinţia ta? Ceva nou? 

Elbow (către Pompey): Haide odată, să mergem. 

Lucio: La mititica cu tine, Pompey, la mititica. 

(Elbow, gardienii şi Pompey ies.) 

Ce veşti mai ai despre duce, părinţele? 

Ducele: Nici una. Ştii dumneata ceva? 

Lucio: Unii zic că ar fi la împăratul Rusiei, alţii că e 


~ 643 ~ 


Opere Complete Volumul 6 
la Roma“. Dumneata unde crezi că este? 

Ducele: Ştiu şi eu? Dar oriunde ar fi, îi doresc 
sănătate. 

Lucio: Auzi ce i-a trăsnit prin cap - să plece pe 
furiş de la cârma ţării şi să asuprească pe cerşetorii 
în mijlocul căror nu i-a fost dat să vadă lumina zilei. 
În lipsa lui, Angelo face bine pe ducele; ba chiar 
prea bine, întrecând măsura. 

Ducele: Se descurcă frumos. 

Lucio: Nu i-ar strica ceva mai multă îngăduinţă 
faţă de desfrâu. E cam prea aspru, cuvioase. 

Ducele: Viciul s-a întins din cale afară şi asprimea 
trebuie să-l înfrâneze. 

Lucio: Foarte adevărat; şi e un viciu cu rubedenii 
multe şi de seamă; dar, vezi, cuvioase, nu poate, fi 
stârpit până când nu se isprăveşte cu mâncarea şi 
băutura. - Se spune că Angelo ăsta n-a fost făcut 
din bărbat şi femeie, aşa cum se zămislesc oamenii. 
Ce crezi - o fi adevărat? 

Ducele: Păi atunci cum a fost făcut? 

Lucio: Zic unii că l-a lepădat o sirenă. Alţii, că l-au 
adus pe lume doi moruni. Dar, hotărât lucru, atunci 
când iese, udul lui îngheaţă - asta ştiu că e 
adevărat. Unde mai pui că e o momâie stearpă, nu 
încape nicio îndoială. 

Ducele: Eşti plin de haz, domnule, şi vorbeşti, nu 


glumă. 
Lucio: Auzi, ce cruzime din partea lui să ridice 
viaţa unui bărbat pentru că i s-au burzuluit 


pantalonii! Ar fi făcut aşa ceva ducele care a plecat? 
Inainte de a spânzura un om pentru că a zămislit o 


424 În actul |, scena 3, ducele îi spune călugărului Thomas că 
Angelo îl crede plecat în Polonia. 

sută de bastarzi, ar fi plătit ca să fie îngrijiţi o mie. 
Inţelegea oarecum ştrengăriile astea, îşi cunoştea 
rosturile meseriei. Învăţase să fie îndurător. 

Ducele: N-am auzit niciodată că ducele ar fi fost 
învinuit în public de slăbiciune pentru femei; mi 
avea o asemenea înclinare. 

Lucio: Da' de unde! Te înşeli. 

Ducele: Nu se poate. 

Lucio: Despre cine spui că nu se poate? Despre 
duce? Ba se poate! Şi asta cu o cerşetoare 
nenorocită de cincizeci de ani. Îi arunca mereu un 
galben în talger. Aşa-i trăsnea lui. Se mai şi îmbăta 
pe deasupra, dacă vrei să ştii. 

Ducele: Vorbeşti cu păcat, de bună seamă. 

Lucio: Află că am fost bun prieten cu el. Era un om 
bănuitor ducele ăsta şi cred că ştiu de ce anume s-a 
retras. 

Ducele: Vrei să-mi spui şi mie de ce? 

Lucio: Nu pot, te rog să mă ierţi, e o taină ce 
trebuie zăvorâtă cu grijă dincolo de dinţi şi buze. 
Dar pot să te las să ghiceşti: cei mai mulţi cetăţeni îl 
socoteau un om înţelept. 

Ducele: Înţelept? Nu încape îndoială. 

Lucio: Un om de nimic, neştiutor, fără judecată. 

Ducele: Spui asta ori din invidie, ori din prostie, ori 
din greşeală. Fie numai felul cum a răzbit în viaţă şi 
a ajuns să cârmuiască statul şi încă este destul ca 
dânsul să se bucure de un nume mai bun. Dacă-l 
judecăm după câte a înfăptuit, până şi în ochii 
invidioşilor trebuie să apară ca un adevărat cărturar, 
om de stat şi oştean. Aşa că vorbeşti fără să ştii, 
sau, dacă îl cunoşti cu adevărat, răutatea ţi-a 
întunecat mintea. 

Lucio: Da’ de unde! Il cunosc, şi-l iubesc. 

Ducele: Dragostea vorbeşte cu o cunoaştere mai 
deplină şi cunoaşterea cu mai multă dragoste. 

Lucio: Ehei, ştiu eu ce ştiu. 

Ducele: Nu prea cred, pentru că nu ştii ce spui. 
Dacă însă ducele o să se întoarcă vreodată - ne 
rugăm cu toţii să se întâmple aşa -, mi-ar plăcea să 
răspunzi în faţa lui. Dacă e adevărat ce-ai spus, să ai 
şi curajul să susţii asta. Eu unul mă leg să te poftesc 
acolo. Cum te cheamă, rogu-te? 

Lucio: Lucio - şi ducele mă cunoaşte foarte bine. 

Ducele: O să te cunoască şi mai bine, tinere, dacă 
mai trăiesc ca să-i spun ce-ai vorbit. 

Lucio: Nu mi-e teamă de dumneata. 

Ducele: A! Poate nădăjduieşti că Ducele nu se mai 
întoarce; sau îţi închipui că sunt un potrivnic prea 
slab. Ce e drept, nu-ţi pot face mult rău. Retragi ce- 
ai spus? 

Lucio: Mai bine mă spânzur. Te înşeli în privinţa 
mea, cuvioase. Dar să nu mai vorbim d-astea. Ştii 
cumva dacă mâine Claudio va fi executat sau nu? 

Ducele: De ce să moară, domnule? 

Lucio: De ce? Pentru că a umplut o sticlă cu 
pâlnia. Locţiitorul ăsta jugănit o să lase ţara fără 
prunci cu atâta cumpătare. În streşinile lui vrăbiile 
să nu-şi facă cuib, pentru că se împerechează prea 
des“. - Ducele n-ar scoate la lumină faptele care se 
fac într-ascuns. Numai de s-ar întoarce! Zău, Claudio 
ăsta e condamnat fiindcă şi-a desfăcut şireturile ce-i 
leagă ciorapii de pieptar. - Te las, cuvioase, fii bun şi 
roagă-te pentru mine. lţi mai spun o dată, ducele nu 


425 Conform unei tradiţii răspândite, vrăbiile erau considerate 
păsări foarte amoroase. 

prea era dus la biserică. Acum nu mai este în 
putere; dar, ascultă ce-ţi spun, încă ar mai săruta o 
cerşetoare, chiar dacă ea ar mirosi a pâine de 
secară şi usturoi. N-ai decât să mă torni pentru ce- 
am spus. Cu bine. 

(lese.) 

Ducele: 

Nu sunt pe lume ranguri sau măriri 
Ce scapă de a lumii clevetiri; 
Bârfeala, rea, loveşte pe la spate 
Chiar sufletele cele mai curate, 
Ce rege oare poate-n loc să ţină 
A bărfitorului limbă haină? 
Dar cine vine-ncoace? 

(Intră, separat, Escalus, temnicerul şi doamna 
Overdone.) 

Escalus: Hai, la închisoare cu ea. N 

Doamna Overdone: Stăpâne, îndură-te. Inălțimea 
ta treci drept un om milostiv. Bunul meu stăpân! 

Escalus: Ai fost prevenită de două şi chiar de trei 
ori, dar dumneata calci mai departe cu stângul! E de 
ajuns ca îndurarea să înceapă să înjure şi să 
săvârşească fapte de tiran. 

Temnicerul: Cu voia lnălţimii voastre, e codoaşă 
de unsprezece ani bătuţi. 

Doamna Overdone: Stăpâne, în felul acesta m-a 
ponegrit unul Lucio, care a lăsat-o grea pe doamna 
Kate Keep-down pe vremea ducelui şi i-a zis că are 
s-o ia de nevastă. De Sfinţii Filip şi lacob““ copilul lui 
o să aibă un an şi trei luni. I l-am îngrijit eu şi uite 
cum mă ponoseşte în stânga şi în dreapta. 

Escalus: E un individ destrăbălat la culme. 


426 Ziua sfinţilor Filip şi lacob era la 1 mai. 

Chemaţi-l la mine, iar pe ea duceţi-o la închisoare. 
- Hai, să nu mai aud o vorbă. 

(Gardienii şi doamna Overdone ies.) 

Temnicer, fratele meu Angelo nu se lasă 
înduplecat, Claudio trebuie să moară mâine. Să i se 
aducă duhovnici şi să fie pregătit sufleteşte potrivit 
dragostei creştine. Dacă fratele meu ar fi condus 
treburile ca un om îndurător cum sunt eu, tânărul n- 
ar fi împărtăşit o asemenea soartă. 

Seara bună, părinte. 

Ducele: De bunătate şi fericire să ai parte! 

Escalus: De unde eşti? 

Ducele: 

Nu-s din această ţară, dar acum 
Prilejul m-a adus pe-aici. Sunt frate 
Al unui ordin prea evlavios 
Şi vin din Roma, de la Sfântul Scaun, 
Cu-nsărcinări ce mi le-a-ncredinţat 
Sfântul Părinte. 

Escalus: Ce mai nou peste hotare? 

Ducele: Nimic, afară de nişte friguri atât de 
grozave care s-au abătut asupra bunătăţii că numai 
moartea o mai poate vindeca. Nimic nu se mai 
bucură de preţuire afară de schimbare şi noutate şi 
este tot atât de primejdios să îmbătrâneşti pe un 
făgaş oarecare pe cât este de virtuos să fii 
nestatornic în tot ce întreprinzi. Aproape că nu mai 
găsim destul adevăr care să apere obştia şi, 
dimpotrivă, atât de multe chezăşii sau ipoteci încât 
blestemăm societăţile. Pe calamburul acesta se 
sprijină o mare parte din înţelepciunea lumii. E o 
noutate destul de veche, dar, vedeţi, e noutatea pe 
care o trâmbiţează o zi după alta. Spuneţi-mi, vă 

rog, domnule, ce fel de ţinută morală avea ducele? 

Escalus: Se străduia în primul rând să se cunoască 
pe sine însuşi. 

Ducele: Ce anume îi plăcea în chip deosebit? 

Escalus: Când îi vedea pe alţii fericiţi se bucura 
mai mult decât atunci când primea ceva ce i-ar fi 
putut face plăcere lui. Un om foarte măsurat în 
toate. Dar să-l lăsăm să-şi vadă de ale sale şi să ne 
rugăm să-i meargă toate în plin. Spune-mi, te rog, 
cât este de pregătit Claudio? Înţeleg că ai binevoit 
să-l cercetezi. 

Ducele: Zice că judecătorul nu a luat nicio măsură 
samavolnică împotriva lui şi că el se supune întru 
totul hotărârii judecății. Totuşi, sub îndemnul 
slăbiciunii omeneşti, nutrise fel de fel de nădejdi 
deşarte că va rămâne în viaţă - nădejdi pe care i le- 
am spulberat fără cruţare aşa că acum e pregătit 
pentru moarte. 

Escalus: Ţi-ai îndeplinit îndatoririle slujbei atât faţă 
de Cer cât şi faţă de osândit. Am stăruit cât am 
putut pentru bietul om, dar confratele meu 
judecătorul a fost atât de aspru încât m-a silit să 
recunosc că el, Angelo, este întruchiparea Dreptăţii. 

Ducele: Dacă propria sa viaţă va fi pe măsura 
asprimii hotărârilor sale, ferice de dânsul; dar dacă 
se întâmplă să cadă în păcat, s-a osândit singur. 

Escalus: Mă duc să-l văd pe întemnițat. 

Ducele: Mergi în pace. 

(Escalus şi temnicerul ies.) 

Cel ce-a primit spadă din Cer 
Să fie sfânt, nu doar sever, 
Să ştie că ce drepturi are 
Atârnă de a sa purtare; 

| s-a dat harul de-a veghea, 


De-a-ncuraja virtutea? De-i aşa, 
Măsura pentru plăţi să-i fie 
Chiar propria-i nevrednicie. 

Să ucizi pentru păcate 
Ce-ţi surâd e-o nedreptate! 
E nedrept şi e ruşine 
Dacă Angelo pe mine 
Pentru-o vină mă-osândeşte 
'N timp ce vina lui sporeşte! 
Vai, ce-ascunde-un om când, iată, 
'N chip de înger se arată! 
Cum sunt ucigaşii-n stare 
să ia timpul de-a-n călare 
(Două versuri lipsesc din text.) 

Plasa de paing cum poate 
Târi marea greutate? 
Viciul mintea-l va-nfrunta: 
Angelo se va culca 
Cu logodnica uitată, 
Masca îşi primeşte plată 
De la travestiu; iar mâine 


Legământul bun rămâne. 
(lese.) 


Actul IV 
Scena 1 


Ferma de la St. Luke. 
Intră Mariana şi un băiat. 


Băiatul (cântă): 

„Cântec 
la cu tine-aceste buze 
dulce amăgite-odată 
ȘI-aceşti ochi, lumini ce nu-s 
dimineață-adevărată. 
Dar săruturile mele 
le vreau iar - 
Ne-au pecetluit iubirea 
în zadar.” 

(Intră ducele, travestit.) 

Mariana: 

Nu mai cânta şi pleacă, pleacă-n grabă; 
Soseşte-un om de bine,-al cărui sfat 
Adesea îmi alină suferinţa. 
(Băiatul iese.) 
Mă iartă, cuvioase - îmi pare rău 
Că mă găseşti în muzică-afundată. 
Mă iartă şi mă crede: nu-i un cântec 
Să placă voioşiei, ci durerii. 
Ducele: 
Aşa e; deşi muzica adesea, 
Prin vraja ei, preface-n bine rău! 
Şi binele spre rele îl îndeamnă. 

Spune-mi, te rog, a întrebat cineva de mine 
astăzi? Cam la vremea aceasta a fost vorba să ne 
întâlnim aici. 

Mariana: Nu a întrebat nimeni - şi am stat acasă 
toată ziua. 

(Intră Isabella.) 

Ducele: Te cred, bineînţeles. Da, chiar acum e 
ceasul. Fii bună şi pleacă pentru câtva timp; s-ar 
putea să te chem curând, şi asta pentru binele tău. 

Mariana: Îţi sunt întotdeauna îndatorată. 

(lese.) 
Ducele (către Isabella): 


Bine-ai venit - mă bucur. 
Ce veşti de la locţiitorul nostru? 
Isabella: 


Are-o grădină ce-i împrejmuită 
C-un gard de cărămidă; e o vie 
În partea dinspre asfinţit, şi-acolo 
E-o poartă de uluci ce se deschide 
Cu-această cheie, apoi o portiţă 
Înspre grădină. l-am făgăduit 
Aicea să-l aştept la miezul nopţii. 
Ducele: 
Şi crezi că drumul îl vei recunoaşte? 
Isabella: 


Ştiţi, mi l-am însemnat cu multă grijă. 
Vorbind numai în şoapte vinovate, 
El mi l-a zugrăvit în amănunt 
De două ori. 

Ducele: 
Mai sunt şi alte semne 
Asupra cărora v-aţi înţeles? 
Isabella: 


Nu - mai e zgomotul de paşi în beznă. 
Şi i-am mai spus că întâlnirea noastră 
Nu va fi lungă, căci mă va-nsoţi 
Un slujitor care să mă aştepte; 
El ştie că mă duc să-l întâlnesc 
Pe fratele meu Claudio. 
Ducele: 
Foarte bine. 
Dar Mariana încă n-a aflat 
Nimic din toate-acestea. - Mariana! 

(Intră Mariana.) 
(Către Mariana): 
Fă cunoştinţă cu această fată. 
O să te-ajute. 
Isabella: 
Asta şi doresc. 
Ducele: 
Nu te-ndoieşti de buna mea credinţă? 
Mariana: 
Se poate? Mi-ai fost cel mai mare sprijin. 
Ducele: 
Atuncea ia-ţi prietena de mână 
Şi mergeţi ca să-ţi spună câte toate. 
Eu vă aştept. Darvă grăbiţi fiindcă 
Se-apropie înnegurata noapte. 
Mariana (către Isabella): 
Fii bună şi urmează-mă. 
(Mariana şi Isabella se retrag.) 
Ducele: 
Rang şi mărire! Mii de ochi vicleni 
Te urmăresc; a zvonurilor haită 
Se-alătură acestor trădători 
Şi-amuşină în chip şi fel ce dregi; 
Mii de şuete bănuieli te fac 
Izvor al fanteziei lor smintite 
Şi-n gând te zdrumică. 
(Mariana şi Isabella se întorc.) 
V-aţi înţeles? 
Isabella: 
Primeşte, căci e sfatul tău, părinte. 
Ducele: 
Nu numai sfatul, ci şi rugămintea. 
Isabella: 

Când te desparţi de el, cu glas încet, 
Atât să-i spui: „Şi-acum să-ţi aminteşti 
De fratele meu Claudio...” 
Mariana: 
Nicio grijă. 
Ducele: 
Şi, fiică dragă, teamă să nu-ți fie. 
E soţul tău, aşa cum a jurat“: 
Unirea voastră nu e un păcat 
Şi dreptul tău asupra lui dă farmec 
Acestui renghi. - Să mergem. Deci, aşa: 
Ssă-nsămânţăm; pân-la cules mai va. 
(les.) 


Scena 2 


În închisoare. 
Intră temnicerul şi Pompey. 


Temnicerul: Dă-te-ncoace, vericule. Te pricepi să 
tai capul unui om? 

Pompey: Dacă e holtei, domnule, mă pricep, dar 
dacă e însurat se cheamă că e capul femeii lui şi cap 
de femeie nu pot să retez. 

Temnicerul: Lasă  cimiliturile şi  răspunde-mi 
limpede. Mâine dimineaţă urmează să moară 
Claudio şi Barnardine. Avem un călău al închisorii, 
dar omul are nevoie de ajutor. Dacă îl ajuţi, ai 

scăpat de cătuşe; dacă nu, îţi ispăşeşti pedeapsa 
până la capăt şi când o fi să ieşi, au să te biciuiască 
fără milă. Ştie o lume ce codoş grozav ai fost. 

Pompey: Domnule, nici nu mai ţin minte de câte 
ori am fost un codoş nelegiuit, iar acum va trebui să 
mă mulţumesc cu funcţia de călău legiuit. M-aş 
bucura să capăt niscai lămuriri de la colegul meu. 

Temnicerul: Hei, Abhorson!“** Unde e Abhorson? 

(Intră Abhorson.) 

Abhorson: M-aţi strigat, domnule? 

Temnicerul: Nene, cetăţeanul ăsta o să te ajute 
mâine la execuţie. Dacă vrei, ia-l cu anul şi lasă-l să 
stea aici cu tine; dacă nu, foloseşte-l acum şi dă-i 
drumul. N-are cum să câştige în ochii tăi - a fost 
Ccodoş. 

Abhorson: Codoş, domnule? Să-i fie ruşine, o să ne 
facă de ocară meseria noastră măiestrită. 

Temnicerul: Fugi, de-aici, cântăriţi la fel - doar un 
fulg ar înclina cumpăna. 

(lese.) 

Pompey: Îngăduie-mi, cinstită faţă - ce mai, 
domnule, ai o faţă cinstită, dar o privire tăioasă al 
naibii - dumneata îi spui meseriei ăsteia artă? 

Abhorson: Aşa-i spun - artă. 

Pompey: Domnule, se zice că pictura e o artă; iar 
cum târfele ţin de meseria mea şi folosesc 
sulemenelile înseamnă că meseria mea e o artă. Dar 
ce artă e aceea să spânzuri oamenii, să fiu pus în 
ştreang dacă pot să-mi închipui. 

Abhorson: E o artă. 

Pompey: Dovada? 


428 Numele călăului e compus din to abhor (a-i fi scârbă de) şi 
whoreson (fiu de prostituată). 

Abhorson: Haina oricărui om cinstit e pe măsura 
tâlharilor dumitale. Dacă e prea mică pentru tâlharul 
dumitale, omul dumitale cinstit o socoteşte destul 
de încăpătoare. Dacă e prea mare pentru tâlhar, 
ăsta o socoteşte destul de mică. Aşa că haina 
oricărui om cinstit e pe măsura tâlharilor dumitale. 

(Intră temnicerul.) 

Temnicerul: V-aţi înţeles? 

Pompey: Domnule, sunt gata să-i slujesc, fiindcă 
meseria călăului dumitale este mai plină de căinţă 
decât a codoşului; dânsul îşi cere iertare mai des. 

Temnicerul: Jjupâne, să-ţi pregăteşti butucul şi 
securea pentru mâine dimineaţă la patru. 

Abhorson: Hai, codoşule, să-ţi dau învățături. Vino 
cu mine. 

Pompey: Vreau să învăţ, domnule, şi trag nădejde 
că ai să mă găseşti destul de îndemânatic dacă ai 
prilejul să mă foloseşti chiar pentru căpăţâna 
dumitale. Zău, domnul meu, îţi sunt atât de 
îndatorat, încât trebuie să te răsplătesc pe măsură. 

Temnicerul: 

să vină Barnardine şi Claudio. 
(Abhorson şi Pompey ies.) 
Pe el îl plâng, dar nu pe Barnardine, 
Un ucigaş, chiar dacă mi-ar fi frate. 
(Intră Claudio.) 
Aceasta e sentinţa, Claudio. 
E miezul nopţii iar la opt vei fi 
Nemuritor. Dar unde-i Barnardine? 

Claudio: 

În somn adânc, precum cinstita muncă 
În oasele acelor ce trudesc. 
Nu-i chip să-l scoli. 

Temnicerul: 
Nu-l mai ajută nimeni! 
Mergi, pregăteşte-te. 
(Se aud ciocănituri. ) 
Cine să fie? 
să te-ntărească Cel de Sus. 
(Claudio iese. Ciocănituri. ) 
Îndată! 
De-ar fi iertare sau o păsuire 
Pentru blajinul Claudio... 
(Intră ducele, travestit.) 
Părinte, 
Bine-ai venit la noi. 
Ducele: 
Cele mai bune 
Şi-ntremătoare duhuri ale nopţii 
să te-nconjoare, vrednic temnicer! 
Vreun oaspe? 


Temnicerul: 
După clopotul de seară, 
N-a mai fost nimeni. 
Ducele: 
Da... Nici Isabella? 
Temnicerul: 
N-a fost. 
Ducele: 


Deci vor veni de-aici încolo. 
Temnicerul: 
Vreo mângâiere pentru Claudio? 
Ducele: 
Nădejdi mai sunt... 
Temnicerul: 
Prea-i crud locţiitorul. 

Ducele: 
Nu, nu! l-e viaţa dreaptă ca dreptatea 
Ce-o-mparte cu frânghia şi satârul. 
Prin sfântă înfrânare el supune 
În sine însuşi tot ce cu puterea-i 
Le cere altora să înfrâneze. 
De-ar fi dintr-un aluat cu vinovatii 
Ar fi tiranic, dar fiind cum este, 
E drept. 
(Se aud ciocănituri. Temnicerul se duce la uşă.) 
Sosesc. E-un temnicer de treabă. 
Rar îi iubesc pe oameni temnicerii. 
(Ciocănituri. ) 
Ce este? Omu-i stăpânit de grabă, 
Prea dă cu sete-n uşa asta surdă. 
(Temnicerul se întoarce.) 
Temnicerul: 
S-aştepte pân-se scoală gardianul 
Şi îl aduce-aici. A fost chemat. 
Ducele: 
Nu s-a schimbat porunca pentru Claudio“, 
Ca să nu moară mâine? 
Temnicerul: 
Nu, părinte. 
Ducele: 
Deşi-s aproape zorii, până-n ziuă 
O să mai afli una, alta. 
Temnicerul: 
Poate 


429 Unii comentatori văd în întrebarea ducelui o referire la 
graţierea de către James | a unor condamnaţi la moarte pentru 
trădare, la Winchester (în 1604) - grațiere sosită în ultimul 
moment. 

Că ştii ceva: dar nu cred să mai vină 
Altă poruncă. Nu s-a pomenit. 
Şi-apoi, din scaunul de judecată 
Măritul Angelo a dat de ştire 
Ce va urma. 
(Intră un vestitor.) 
Trimisul dumnealui. 

Ducele: 

Cu el, iertarea pentru Claudio. 

Trimisul: Stăpânul meu îţi trimite această hârtie şi- 
ţi porunceşte prin mine să nu te abaţi de la ceea ce 
stă scris aici în nicio privinţă - cum ar fi cuprinsul, 
ceasul sau toate celelalte, îţi dorim o dimineaţă 
bună - îmi pare că s-a făcut aproape ziuă. 

Temnicerul: 

Voi asculta întocmai. 

(Trimisul iese.) 

Ducele (aparte): 

lertarea-i cumpărată cu-un păcat 
De care cel ce iartă-i vinovat. 
Greşeala nu mai este luată-n seamă 
Când e copilul unui om de seamă. 
Când viciul iartă, îndurarea creşte; 
De dragul vinei, cel greşit sporeşte. 
Ce noutăţi mai sunt? 

Temnicerul: Ţi-am spus: domnul Angelo, pesemne 
socotindu-mă prea lenevos în slujba mea, îmi dă 
ghes în chipul ăsta neobişnuit. Mi se pare ciudat - n- 
a mai făcut aşa ceva până acum. 

Ducele: Să auzim despre ce e vorba, te rog. 

Temnicerul (citeşte): „Orice s-ar putea să afli 
împotrivă, Claudio să fie executat până la orele 

patru", iar Barnardine după-amiază. Ca să mă 
încredințeze că ai făcut întocmai, capul lui Claudio 
să-mi fie trimis până la orele cinci. Fă totul aşa cum 
se cuvine şi, ia aminte, de aceasta atârnă mai multe 
lucruri decât putem noi să-ți spunem deocamdată. 
Așadar, îndeplineşte-ţi sarcina fără greş, altminteri 
s-ar putea să dai socoteală.” 

Ce părere ai, părinţele? 

Ducele: Cine e acest Barnardine care urmează să 
fie executat după amiază? 

Temnicerul: E de fel din Boemia“, dar a crescut 
aici. Stă la închisoare de nouă ani. 

Ducele: Cum se face că ducele nu l-a lăsat liber 
sau nu a pus să fie omorât? După câte ştiu, aşa 
obişnuia să facă întotdeauna. 

Temnicerul: Prietenii lui au izbutit mereu să-i facă 
rost de amânări. Şi, ce e drept, până acum, adică 
înainte de cârmuirea domnului Angelo, crima lui n-a 
putut fi dovedită pe deplin. 

Ducele: Acum e dovedită. 

Temnicerul: Cât se poate de limpede, şi n-o 
tăgăduieşte nici dânsul. 

Ducele: S-a purtat frumos în închisoare? Se 
căieşte? Pare abătut? 

Temnicerul: De moarte nu se teme mai mult decât 


430 Noile instrucţiuni ale lui Angelo devansează execuţia lui 
Claudio cu patru ore şi o amână pe a lui Barnardino pentru a fi 
sigur că cel dintâi va fi executat înainte de a sosi ordinul de 
grațiere făgăduit Isabelle. 

431 Intrucât în piesa-sursă a lui George Whetstone, Promos şi 
Cassandra (1578) regele Matei Corvin al Ungariei apare şi ca rege 
al Boemiei, unii critici consideră că Shakespeare a transferat 
această unire a Boemiei cu Ungaria asupra unirii Boemiei cu 
ducatul imaginar al Vienei. 

un om beat care doarme; nu-i pasă, nu se 
sinchiseşte, habar nu are de ceea ce a fost, este sau 
o să fie; moartea nu-l tulbură şi nu se gândeşte la 
cele veşnice. 

Ducele: Are nevoie de povaţă. 

Temnicerul: Nici nu vrea să audă de aşa ceva. La 
închisoare s-a simţit tot timpul ca acasă - daţi-i voie 
să plece de aici şi n-o să primească. Se îmbată de 
mai multe ori pe zi şi uneori câteva zile în şir. L-am 
trezit deseori, chipurile ca să-l ducem la butuc şi i- 
am arătat sentinţe născocite. Degeaba, a rămas 
neclintit. 

Ducele: Mai vorbim noi despre el. Temnicerule, pe 
fruntea dumitale scrie cinste şi hotărâre; dacă nu 
citesc bine, înseamnă că mă înşală priceperea de-o 
viaţă. lar eu mă încred atât de mult în această 
pricepere încât îndrăznesc să mă joc cu propria mea 
soartă. Claudio, pe care trebuie să-l răpui după cum 
cere actul de condamnare, nu a greşit mai mult faţă 
de lege decât Angelo, cel ce l-a condamnat. Ca să 
înţelegi acestea voi aduce dovezi zdrobitoare dacă 
am un răgaz de numai patru zile; aşa că te rog să- 
mi faci de îndată un hatâr primejdios. 

Temnicerul: Ce anume, părinte? 

Ducele: Să amâni execuţia. 

Temnicerul: Vai de mine, cum să fac una ca asta? 
Când ceasul e hotărât şi am poruncă sub pedeapsă 
să-i trimit lui Angelo capul? S-ar putea să păţesc ca 
şi Claudio dacă mă abat de la poruncă. 

Ducele: Mă leg pe jurământul tagmei mele 
călugăreşti că nu vei păţi nimic dacă te laşi călăuzit 
de îndrumările mele. Fă în aşa fel ca lui Barnardine 
să i se taie capul şi acesta să-i fie dus lui Angelo. 

Temnicerul: Angelo i-a văzut pe amândoi şi o să-şi 
dea seama de înlocuire. 

Ducele: O, moartea se pricepe să schimbe grozav 
înfăţişarea unui om şi o mai poţi şi ajuta. Rade-i 
capul şi barba şi spune-i că aşa a fost dorinţa 
pocăitului; ştii că se obişnuieşte““”. Dacă o să ai 
parte de altceva decât de mulţumire şi noroc, jur pe 
patronul ordinului meu că am să-mi pun viaţa 
chezăşie ca să te scap. 

Temnicerul:  lartă-mă, părinte - mi-aş călca 
jurământul. 

Ducele: Cui ai jurat: ducelui sau locţiitorului? 

Temnicerul: Ducelui şi celor care aveau să-l 
înlocuiască. 

Ducele: Dacă ducele va recunoaşte că ai făcut 
bine ce-ai făcut, o să te socoteşti nevinovat? 

Temnicerul: De unde să ştiu eu că va fi aşa? 

Ducele: Să nu te îndoieşti o clipă. Dar pentru că ți- 
e teamă şi nu-ţi sunt de ajuns hainele acestea, 
cinstea mea şi vorbele cu care am căutat să te 
înduplec, voi merge mai departe decât aveam de 
gând, ca să nu-ţi mai fie frică de nimic, uite, domnul 
meu, ăsta e scrisul şi pecetea ducelui; nu mă 
îndoiesc că-i cunoşti scrisul şi pecetea nu ţi-e 
străină. 

Temnicerul: Le cunosc pe amândouă. 

Ducele: În scrisoare e vorba despre întoarcerea 
ducelui; s-o citeşti şi s-o reciteşti în voie ca să afli că 
până în două zile el va fi aici. E un lucru pe care 
Angelo nu-l ştie; mai mult, chiar astăzi, dânsul va 


432 Într-un document al timpului se relatează că în Germania, 
Elveţia şi în alte ţări se obişnuia să se radă capul şi barba 
condamnaților pentru crime deosebit de odioase. 

primi scrisori cu un cuprins neadevărat, vestindu-l 
că ducele ori a murit, ori s-a făcut călugăr. Uită-te, a 
răsărit steaua care îi spune ciobanului să-şi scoată 
oile la păscut. Să nu te întrebi cum anume se vor 
petrece lucrurile; când e cunoscut, orice lucru greu 
devine uşor. Cheamă-l pe călău şi spune-i să-i taie 
capul lui  Barnardine. Am să-l  spovedesc, 
pregătindu-l pentru o viaţă mai destoinică. Eşti încă 
nedumerit; dar rândurile acestea te vor lămuri pe 
deplin. Să mergem; aproape că s-a luminat de-a 
binelea. 

(les.) 


Scena 3 


O altă încăpere. 
Intră Pompey. 


Pompey: Cunosc acum locul ăsta aşa cum 
cunoaştem casa breslei noastre. Cu atâţia vechi 
muşterii ai doamnei Overdone, ai zice că e casa 
dumneaei. Mai întâi, colo e domnişorul Rash. L-au 
vârât aici pentru mărfuri cu care a făcut negoţ 
necinstit - hârtie de împachetat şi ghimbir vechi, o 
sută nouăzeci şi şapte de lire; în felul ăsta a câştigat 
cinci mărci“ bani gheaţă. Pe atunci, zău, ghimbirul 
nu prea avea căutare, căci muriseră toate babele. 
Mai este apoi unul jupân Caper, adus aici la cererea 
lui jupân Threepile mătăsarul pentru vreo patru 
costume de satin de culoarea piersicii şi pentru 
astea e învinuit acum de cerşetorie. Îl avem pe 


433 Ceva mai mult de 3 lire sterline, - o sumă foarte mare pentru 
acele vremuri. 

urmă pe tânărul Dizie“” trişorul, pe tinerelul Deep- 
vow, ăla de înjură cumplit, pe jupân Copperspur 
care vinde arama în chip de aur, pe jupân Starve- 
Lackey, ăla cu spada şi pumnalul“, pe tânărul 
Drop-heir'**, craidonul care l-a căsăpit pe grămădăul 
de Pudding, apoi se mai află jupân Forthright 
lăncierul,  neîntrecutul jupân  Shoe-tie, marele 
călător, şi neostoitul Half-can care înjunghia oalele 
ŞI, zic eu, ar mai fi vreo patruzeci, toţi oameni de 
vază în meseria noastră şi care strigă acum de după 
gratii „făceţi-vă milă şi pomană”. 

(Intră Abhorson.) 
Abhorson: Vericule, adă-l încoa' pe Barnardine. 
Pompey: Jupân Barnardine! Trebuie să te scoli ca 


434 Numele deţinuţilor enumeraţi de Pompey sunt metaforice. 
Dizie derivă de la dice (zaruri) şi înseamnă „trişorul la zaruri”. 
Deep-voto (deep - profund, cumplit; to vow - a jura (aici: a înjura) 
- „care înjură cumplit”; copperspur (copper - aramă; spur - pinten; 
- „care vinde pinteni de aramă drept pinteni de aur”; S/arve- 
Leckey (to starve - a flămânzi; lackey - lacheu) - „cel care îşi ţine 
lacheii flămânzi”. 

435 Armele tradiţionale pe care nobilii le foloseau în dueluri erau 
sabia şi pavăza rotundă. În ultima parte a domniei Elisabetei 
acestea fuseseră înlocuite cu spada şi pumnalul, urmând moda 
italiană. Unii comentatori ai piesei consideră că menţionarea unor 
duelgii printre deţinuţi ar fi ca urmare a edictului din 1604 care 
interzicea duelurile. 

436 Drop-heir (to drop - a lăsa să cadă, a pierde; heir - 
moştenitor) „cel care şi-a pierdut moştenirea” fiindcă l-a ucis pe 
Pudding („cârnat gras”) pentru a-l moşteni; Forth-right „cel care 
loveşte, în duelul cu lancea, ţintind drept înainte”; Shoetie (shoe - 
pantof; tie - cravată, fundă) - „cel care face funde mari în formă 
de rozetă la pantofi”, conform unei mode exagerate adusă de pe 
continent; Ha/f-can (half - jumătate; can - bidon) - „oca mică”. 

437 Deţinuţii pentru neplata datoriilor lăsau în jos, pe ferestre, de 
după gratii, o cutie sau un săculeţ cerând trecătorilor de pomană, 
din cauza proastei alimentaţii din închisoare. Faptul este confirmat 
în special privind închisoarea Ludgate. 


~ 664 ~ 


William Shakespeare 
să te spânzure, auzi, Barnardine? 

Abhorson: Hei, Barnardine! 

Barnardine (dinăuntru): Dea frenţea“**-n voi şi-n 
amenințările voastre! Ce-i cu gălăgia asta? Cine 
sunteţi voi? 

Pompey: Prietenii dumitale, gâdea. Fii bun, scoală- 
te şi du-te la moarte. 

Barnardine (dinăuntru): Du-te la naiba de-aici, 
netrebnicule - mi-e somn. 

Abhorson: Spune-i că trebuie să se deştepte, şi 
încă repede. 

Pompey: Te rog, jupâne Barnardine, trezeşte-te ca 
să-ţi fac felul, pe urmă ai să dormi cât pofteşti. 

Abhorson: Întră la el şi scoate-l. 

Pompey: Vine, domnule, vine. Aud cum foşnesc 
paiele. 

(Intră Barnardine. ) 

Abhorson: Securea e pe butuc, nenicule? 

Pompey: E gata, domnule. 

Barnardine: Ce e, Abhorson? Ai vreun gând cu 
mine? 

Abhorson: Dragul meu, îmi pare rău că nu te-am 
găsit la rugăciune - pentru că, uite, a venit sentinţa. 

Barnardine: Nemernice, am băut toată noaptea. 
Nu se potriveşte. 

Pompey: Cu atât mai bine, domnule. Cel care bea 
noaptea şi e spânzurat dimineaţa poate dormi mai 
adânc a doua zi. 

(Intră ducele, travestit.) 

Abhorson: Uite, domnule, ţi-a venit duhovnicul. Îţi 
închipui că de data asta glumim? 

Ducele: Domnule, îndemnat de dragostea creştină 


438 Sifilis. 

şi aflând cât de repede trebuie să pleci, am venit să 
te povăţuiesc, să te întăresc şi să mă rog cu 
dumneata. 

Barnardine: Nu sunt eu ăla, cuvioase. Am băut 
zdravăn toată noaptea şi vreau să-mi mai dea 
vreme ca să mă pregătesc - dacă nu, să-mi facă zob 
creierii cu ciomegele. Nu-mi dau consimţământul să 
mor azi, ce mai calea-valea. 

Ducele: 

Ba trebuie - te rog acum frumos 
să te gândeşti la drumul ce te-aşteaptă. 

Barnardine: Jur că nu vreau să mor azi, oricât ar 
încerca cineva să mă înduplece. 

Ducele: Ascultă... 

Barnardine: Nicio vorbă. Dacă ai să-mi spui ceva, 
vino la mine în secţie - azi nu mai ies de-acolo. 

(lese. Intră temnicerul.) 

Ducele: 

Nu-i bun nici să trăiască, nici să moară! 
O inimă de piatră... 
Temnicerul: 
După el 
ŞI-I duceţi la butuc, haide, băieţi! 

(Abhorson şi Pompey ies.) 

Părinte, cum îţi pare puşcăriaşul? 

Ducele: 

Nu-i pregătit să moară. Beat cum este, 
Am face un păcat de l-am trimite 
Spre cele veşnice. 
Temnicerul: 
Aici, părinte, 
A fost răpus în zori de friguri grele 

Unul Ragozine““, un corsar vestit, 
Cu Claudio de-o vârstă; de-o culoare 
La păr şi barbă. Ce-ar fi să-l uităm 
Pe beţivan până ce-şi vine-n fire 
Şi capul lui Ragozine, care-aduce 
Mai mult cu-acela al lui Claudio, 
S-ajungă la locţiitor. 
Ducele: 
să ştii 
Că-i o-ntâmplare hotărâtă-n ceruri. 
Să-i taie capul chiar acum; e-aproape 
Sorocul dat de Angelo. Pe urmă 
Trimite-i-l, iar eu îl voi convinge 
Pe-acest tâlhar că trebuie să moară. 
Temnicerul: 
Voi face-ntocmai. Însă Barnardine 
Va fi căznit în după-masa-aceasta; 
lar noi pe Claudio cum să-l mai ţinem 
Acolo unde e, şi eu să scap 
De cine ştie ce primejdii, dacă 
Se află că e viu? 
Ducele: 
Aşa să faci: 
Pe Barnardine şi Claudio să-i pui 
In camere de taină; până când 
Surâde soarele de două ori, 
Vei şti că eşti ferit de cei în drept 
să vadă ziua. 
Temnicerul: 


439 Nume derivat din cuvântul italian ragussa, corabie din Ragusa 
(port pe coasta dalmată a Mării Adriatice, azi Dubrovnik). 
Condamnarea la închisoare a piraţilor devenise un fapt frecvent 
după edictul din 1604 interzicând pirateria. 

Nu-ţi ies din cuvânt. 
Ducele: 
Hai, şi lui Angelo trimite-i capul. 
(Temnicerul iese.) 
Eu între timp să-i scriu nişte scrisori 
Pe care i le va duce temnicerul; 
să afle că-s pe-aproape şi-s silit 
De treburi grabnice să mă întorc 
La slujba mea obştească; şi doresc 
Să ne-ntâlnim lângă fântâna sfântă, 
O leghe depărtare de oraş, 
Şi-acolo, fără pripă, fir-ă-fir, 
Lui Angelo-i vom face judecata. 
(Intră temnicerul.) 
Temnicerul: 
Aici o capul; o să-l duc chiar eu. 
Ducele: 
Prea bine. Te aştept ca să vorbim 
De lucruri pe care numai dimineaţa 
Se cade să le ştii. 
Temnicerul: 
Mă-ntorc îndată. 
(lese.) 
Isabella (dinăuntru): 
Om bun, deschideţi. 
Ducele: 
E glasul Isabellei. Vrea să ştie 
Dac-a venit iertarea pentru Claudio, 
Dar despre dezlegări eu am să tac, 
Ca mângâierea Cerului să vină 
Când o aşteaptă mai puţin. 
(Intră Isabella.) 
Isabella: 


~ 668 ~ 


William Shakespeare 
E voie? 
Ducele: 
Copilă scumpă, bună dimineaţa. 
Isabella: 
De două ori mai bună, când urarea 
Este rostită de Sfinţia ta. 
lertarea a trimis-o Angelo? 
Ducele: 
L-a izbăvit de lume, Isabella, 
lar capul, retezat, e-acum la dânsul. 
Isabella: 
Vai, nu se poate! 
Ducele: 
Aşa-i. Arată-te-nţeleaptă, fiică, 
Şi răbdătoare pân-la capăt. 
Isabella: 
Mă duc întins la el ca să-i scot ochii! 
Ducele: 
Să nu-ţi închipui că te va primi. 
Isabella: 
Biet Claudio! Sărmană Isabella! 
Nedreaptă lume! Angelo nemernic! 
Ducele: 
Rău n-ai să-i faci, iar ţie nu-ţi ajută. 
Te lasă-n grija Cerului şi-aşteaptă. 
la scama la ce-ţi spun şi mai târziu 
Să-ţi aminteşti că n-am greşit nicicum. 
Nu plânge - ducele se-ntoarce mâine, 
Aşa mi-a spus chiar confesorul lui. 
El i-a şi-nştiinţat pe Angelo 
Şi pe Escalus, care se pregătesc 
Cu cinste să-l întâmpine la porţi 
Ca să-l repună-n scaun. Dacă poţi 

Să nu te-abaţi din calea înţeleaptă 
Pe care-aş vrea să mergi şi mai departe, 
Vei hotări de soarta ăstui ticălos, 
Prin duce te vei răzbuna cum crezi 
Şi vei trăi în cinste. 
Isabella: 
Te ascult. 

Ducele: 

Să duci acest răvaş fratelui Peter - 

El m-a vestit că ducele se-ntoarce. 

Să-i spui că vreau să-l întâlnesc diseară 
La Mariana, ca să-l sfătuiesc 
Cum să v-ajute. El vă va-nsoţi 
La duce; şi lui Angelo acolo 
Îi va aşterne vinile în faţă. 
Eu, bietul, sunt ţinut de-un jurământ 
Aşa, că voi lipsi. Du-i, dar, răvaşul, 
Aibi inima uşoară, şterge-ţi ochii; 
Pe ordinul meu sfânt, te sfătuiesc de bine. 
Hei, cine e acolo? 
(Intră Lucio.) 
LUCIO: 
Bună seara““. 
Pe unde-i temnicerul? 
Ducele: 
Nu-i aici. 

Lucio: Vai, frumoasă Isabella, mi se frânge inima 
când te văd cu ochii înroşiţi; trebuie să ai răbdare. 
Eu unul sunt gata să prânzesc şi să cinez numai cu 


440 Salutul lui Lucio: „Bună seara”, contrazice pe cel al ducelui 


„Bună dimineaţa” adresat Isabellei cu puţin timp mai înainte. 
Dealtfel e clar că în momentul de faţă acţiunea se desfăşoară 
dimineaţa. 

apă şi pâine de tărâţe. Să-mi ghiftuiesc pântecul ca 
să-mi pierd căpăţâna? O masă bogată m-ar stârni. 
Zice lumea că ducele se-ntoarce mâine. Pe cuvântul 
meu, Isabella, l-am iubit pe fratele tău. Dacă ducele 
ăsta zurliu n-ar fi cutreierat cine ştie ce unghere 
dosnice şi ar fi stat acasă, Claudio ar mai fi în viaţă. 

(Isabella iese.) 

Ducele: Domnule, ducele nu-ţi poate fi câtuşi de 
puţin recunoscător pentru asemenea vorbe; noroc 
că nu s-ar recunoaşte în ele. 

Lucio: Călugăraşule, nu-l cunoşti pe duce cum îl 
cunosc eu. E un vânător de fuste mai grozav decât 
crezi. 

Ducele: Vezi că ai să dai socoteală pentru asta 
într-o zi. 

(Plecând.) 

Cu bine. 

Lucio: Stai puţin, merg cu dumneata - ştiu multe 
poveşti nostime despre duce. 

Ducele: Şi aşa mi-ai spus prea multe, dacă sunt 
adevărate; dacă nu sunt adevărate, au fost prea 
puţine. 

Lucio: M-a chemat o dată în faţa lui pentru că 
lăsasem o fată grea. 

Ducele: Ai făcut una ca asta? 

Lucio: Pe cinstea mea; dar am jurat că n-am niciun 
amestec - altfel mă sileau să mă însor cu 
matracuca. 

Ducele: Domnule, tovărăşia dumitale o fi plăcută, 
dar nu e cinstită - rămâi sănătos. 

(Mergând. ) 

Lucio: Nu, nu, te însoțesc până la capătul străzii. 
Dacă te supără măscările, să le lăsăm încolo. Să ştii, 

cuvioase, sunt un fel de scai - mă agăţ de oameni. 
(les.) 


Scena 4 


În Viena. 
Intră Angelo şi Escalus. 


Escalus: O scrisoare o dezminte pe cealaltă. 

Angelo: Sunt scrise dezlânat şi fără noimă. Faptele 
lui aduc a nebunie: dea Domnul să nu-şi smintească 
judecata. Şi de ce, mă rog, să ne întâlnim la porţi şi 
să facem schimb de slujbe? 

Escalus: Nu-mi dau seama. 

Angelo: Şi de ce să-i vestim pe cetăţeni, cu un 
ceas înainte de întoarcerea lui, şi dacă unii au vreo 
plângere, s-o înmâneze în plină stradă? 

Escalus: A lămurit de ce - ca să răspundem pe loc 
la toate jalbele. În felul acesta orice uneltiri 
împotriva noastră mai târziu nu vor mai avea nicio 
putere. 


Angelo: 

Dă proclamația în zori, te rog. 

Trec să te iau. Înalţii demnitari 

să vină cu suita cuvenită 
Ca-ntâmpinare. 
Escalus: 
Sigur. Noapte bună. 

Angelo: 


La revedere. 
(Escalus iese.) 
Gândind la fapta-mi, nu pot lua măsuri 
Nici judeca. Eu, om de vază, eu 

Care prin lege-am înfierat desfrâul, 
Am necinstit o fată! Cu ce vorbe 
M-ar împroşca ea, de n-ar fi ruşinea 
Că s-a-ntinat! N-o să cuteze - ştie 
Că rangul meu nu poate fi jignit 
Fără pedeapsă grea pentru pârâş. 
Nu trebuia să moară Claudio, 
Dar tinereţea, foc primejdios, 
Putea să se răzbune mai târziu 
In viaţa lui, pătată de ruşine. 
De ce nu mai trăieşte... Când uităm 
De harul ce-am avut în noi cândva, 
Toate-s pe dos; ba vrem, ba n-am mai vrea. 
(lese.) 


Scena 5 


O chilie de călugăr. 
Intră ducele, îmbrăcat în hainele sale proprii, 
şi călugărul Peter. 


Ducele: 
să înmânezi scrisorile la timp. 
Ce-am pus la cale ştie temnicerul. 
La treabă, dar; faci totul cum ţi-am zis 
Şi nu-mi ieşi din cuvânt; doar, la nevoie, 
Schimbi amănuntele. Te du la Varrius 
Şi spune-i unde sunt. Acelaşi lucru 
Să-i spui lui Rowland, Crassus şi Valencius. 
La porţi dânşii să vină cu trompete. 
Trimite-mi-l pe Varrius. 
Călugărul Peter: 
Îndată. 

(Călugărul iese. Intră Varrius.) 
Ducele: 
Ai şi venit? Îţi mulţumesc mult, Varrius. 
Să facem o plimbare. Între timp 
Şi alţi prieteni se vor strânge-aici. 
(les.) 


Scena 6 


Viena. 
Intră /sabe!/la şi Mariana. 


Isabella: 
Nu-mi place să vorbesc cu ocolişuri; 
Aş spune adevărul, însă tu 
Ai rolul să-l învinuieşti de-a dreptul. 
El, totuşi, m-a rugat să-ncep eu vorba 
Ca să ne-ascundem gândul. 
Mariana: 
Fă cum zice. 
Isabella: 
Şi mi-a mai spus că dacă-ntâmplător 
Nu-mi ţine partea, eu să nu mă mir. 
Amar e leacul, dulce vindecarea. 
(Intră călugărul Peter.) 
Mariana: 
Dac-acest Peter... 
Isabella: 
Uite-l acolo, taci. 
Călugărul Peter: 
Aflaţi că v-am găsit cel mai bun loc 
Ca să vă vadă ducele. Trompeţii 
Au trâmbiţat de două ori. La poartă 

Stau cetăţenii gravi, cei mai de vază, 
lar Ducele se-apropie de ei. 
Hei, hai, plecaţi. 
(les.) 


Actul V 
Scena 1 


Loc public lângă poarta oraşului. 
Pe uşi diferite intră ducele, îmbrăcat în 
hainele sale proprii, Varrius, nobili şi suită; 
Angelo, Escalus, Lucio, cetățeni. 


Ducele: 
Salut, destoinic văr. - Mă bucur mult 
Că te revăd, prieten vechi şi sincer. 
Angelo şi Escalus: 
Bine-ai venit din nou, Maria ta! 
Ducele: 
Vă mulţumesc la amândoi din suflet. 
Am întrebat de voi şi-am înţeles 
Că aţi domnit cu-atâta-nţelepciune 
Încât mi-arăt recunoştinţa-n public - 
Prolog pentru răsplata ce-o să vină. 
Angelo: 
Mă simt şi mai îndatorat. 
Ducele: 
Ţi-e meritul atât de grăitor 
Că l-aş jigni prin vorbe-n piept ascunse 
In locul celor ce, săpate-n bronz“, 


441 Ecou al frecvent citatei ode a lui Horaţiu, în epoca Renaşterii, 
începând cu cuvintele: „Exegi monumentum aere perennius” („am 

Cetate-s contra vremii şi uitării. 
Dă-mi mâna, ca să vadă toţi supuşii 
Că preţuirile de suprafaţă 
Pe cele dinăuntru le restrâng. 
Escalus, mâna asta-i pentru tine - 
Susţineţi bine stema amândoi. 
(Intră călugărul Peter şi Isabella.) 
Călugărul Peter: 
Acum. Vorbeşte şi îngenunchează. 
Isabella: 
Dreptate, Duce! Ochii ţi-i apleacă 
Asupra unei fete, vai, pătate. 
Maria ta, nu-ţi mohori privirea 
Cătând spre alte lucruri, până când 
Nu-mi asculţi plângerea şi nu îmi faci 
Dreptate! Da, dreptate! Cer dreptate! 
Ducele: 
Vorbeşte. Cine te-a jignit? Fii scurtă. 
Dreptate sefior Angelo-ţi va face, 
Destăinuie-te lui. 
Isabella: 
Slăvile Duce, 
Mă-ndemni să cer dreptate de la diavol. 
Tu însuţi să m-asculţi, iar după-aceea 
Dă-mi grea pedeapsă dacă nu mă crezi 
Altminteri, fă-mi dreptate. 
Ascultă-mă, te rog. 
Angelo: 
Mărite, cred că n-are mintea-ntreagă. 


ridicat un monument mai durabil decât arama”) (Ode, Ill, XXX). 


Ideea este repetată în epilogul cu care Ovidiu îşi încheie 
Metamorfozele - „Am creat o operă pe care nici mânia lui lupiter, 
nici focul, nici fierul, nici dintele vremii nu o vor putea distruge”. 


~ 676 ~ 


William Shakespeare 
M-a tot rugat pe fratele ei Claudio 
Să-l las în viaţă; însă prin sentinţă 
A fost dat morţii. 


Isabella: 
Prin sentinţa cui? 
Angelo: 
Vorbeşte cu pornire şi ciudat. 
Isabella: 


Ciudat, se poate - dar cu adevăr. 
Că Angelo-i sperjur, nu e ciudat? 
Că Angelo-a ucis, nu e ciudat? 
Că Angelo-i un desfrânat mârşav, 
Un ipocrit ce-a siluit fecioare, 
Nu e ciudat? 
Ducele: 
Ciudat peste măsură! 
Isabella: 
Pe cât e de adevărat că dânsul 
E Angelo, pe-atât de-adevărat 
E ceea ce spun eu, chiar dacă straniu. 
E-adevărat de zeci de ori, fiindcă, 
Oricum ne-am răsuci noi, adevărul 
E adevăr. 
Ducele: 
Luaţi-o de-aici. Sărmana, 
Vorbeşte-aşa căci n-are judecată. 
Isabella: 
Te conjur, Doamne, pe credinţa ta 
Că mângâierea nu-i din lumea-aceasta, 
să nu-mi faci nedreptate socotind 
Că sunt nebună. Nu-i cu neputinţă 
Ce e ciudat. Şi nu-i cu neputinţă 
Ca un tâlhar cum nu mai este altul 

Să pară grav, cucernic, drept, perfect 


Ca Angelo; la fel, Angelo, poate, 
În ciuda slavei, titlurilor, formei, 
să fie-un porc. De este mai puţin, 
Nu e nimic, iar de-i mai mult de-atât, 
Nu mai am nume pentru răutate. 
Ducele: 
Pe cinstea mea, dacă-i nebună, 
Şi cred că este, nebunia ei 
Ciudat e-nvăluită-n judecată 
Şi vorbele-i se leagă fir cu fir 
Cum n-am mai pomenit la vreun nebun. 
Isabella: 
N-o ţine-aşa, stăpâne, şi în loc 
De-a surghiuni, prin rangu-ţi judecata, 
Prin judecată-arată adevărul 
Acolo unde pare-ascuns şi-ascunde 
Ce pare-adevărat dar este strâmb. 
Ducele: 


Mulţi dintre oamenii ce nu-s nebuni 
Au minte mai puţină. Ei, vorbeşte. 
Isabella: 


Sunt sora unui om pe nume Claudio 
Pe care Angelo, pentru desfrâu, 
L-a osândit la moarte pe butuc. 
lar eu, novice într-o mănăstire, 
Am fost trimisă la locţiitor 
De Claudio. Dorinţa i-am aflat-o 
Prin Lucio. 
LUCIO: 
Aci de fată, Doamne. 
M-am dus la ea să-i spun c-o roagă Claudio 
Să-ncerce, stând cu Angelo de vorbă, 

Să-i capete iertarea. 
Isabella: 
Aşa este. 
Ducele (către Lucio): 
Nu ţi s-a dat cuvântul. 
Lucio: 
Nu, mărite. Dar n-am putut să tac. 
Ducele: 
Acum să poţi. 
Şi ia aminte: 
Când o să-ţi vină rândul, roagă Cerul 
să poţi vorbi cinstit. 
LUCIO: 
Te-ncredinţez, slăvite. 

Ducele: 

Pe tine să te-ncredinţezi - ia seama. 
Isabella: 

Ce-a spus se leagă de povestea mea. 
LUCIO: 

E-adevărat. 

Ducele: 

Se poate, dar n-ai dreptul să vorbeşti, 

Nu eşti la rând. - Continuă. 


Isabella: 
M-am dus 

La ticălosul de locţiitor. 
Ducele: 

Sunt vorbe nebuneşti. 
Isabella: 

Îţi cer iertare; 

Sunt vorbe la subiect. 

Ducele: 


Şi-a revenit acum. Zi mai departe. 

Isabella: 
Făr-a mai spune cum am stărulit, 
Cum l-am rugat căzându-i în genunchi, 
Cum n-a vrut să audă, ce-am răspuns 
(Am spus destule), să vă-nfăţişez, 
Cu silă şi mâhnire, încheierea. 
L-ar fi iertat pe fratele meu Claudio 
Doar dacă îmi jertfeam eu fecioria 
Sălbaticei lui pofte. Pân-la urmă 
lubirea mea de soră-a biruit 
Asupra cinstei şi am fost a lui. 
A doua zi, vai, împlinindu-şi țelul, 
A poruncit ca bietului meu frate 
Să i se taie capul. 
Ducele: 
Năluciri... 
Isabella: 
De-ar fi doar năluciri, nu adevăruri! 
Ducele: 
Sărmană fată, ori nu ştii ce spui, 
Ori unelteşti netrebnic împotriva 
Cinstitei feţe. Mai întâi şi-ntâi 
Onoarea lui e neştirbită;-apoi 
Ar fi lipsit de noimă să condamne 
Cu-atâta străşnicie un păcat 
Care-ar fi fost şi-al său. Greşind el însuşi, 
Cu sine l-ar fi comparat pe Claudio 
Şi nu l-ar fi ucis. Te-au pus la cale... 
Mărturiseşte după sfatul cui 
Faci plângere. 
Isabella: 
Aceasta-i tot? Atunci 
Răbdare dăruiţi-mi, oşti cereşti, 

Şi dezveliţi la cuvenită vreme 
Ticăloşia-n strai regesc ascunsă! 
Te aibă-n pază, Doamne, Cel de Sus 
Fiindcă n-ai crezut în spusa mea. 
Ducele: 
E de-nţeles că vrei să pleci. Sergent! 
Închide-o! 
(Isabella e pusă sub pază.) 
Cum putem îngădui 
Ca vorbe-atât de grele să împroaşte 
Pe-un om de rangul meu? E-o uneltire. 
Cine-a ştiut că vrei să vii încoace? 
Isabella: 
Un frate, Lodowick. De-ar fi aici! 
Ducele: 
Pesemne un duhovnic. - Cine îl cunoaşte? 
LUCIO: 
Eu, Doamne. E-un călugăr băgăcios. 
Nu-mi place omul; cât aţi fost plecat, 
V-a ocărit cu-asemeni vorbe-ncât 
L-aş fi bătut grozav de n-avea rasă. 
Ducele: 
M-a ocărit? Deştept monah! Şi biata fată 
Cum a-nvăţat-o dânsul să-l înfrunte 
Pe mandatarul nostru? Căutaţi-l! 
LUCIO: 
Aseară, la-nchisoare, i-am văzut, 
Pe ea şi pe călugăr. Dârz călugăr, 
Un terchea-berchea. 
Călugărul Peter: 
lartă-mă, stăpâne. 
Eram acolo şi am auzit 
Cum eşti vorbit de rău. Întâi, femeia 

L-a defăimat pe Angelo, când dânsul 
Nu e mai vinovat de necinstirea ei 
Decât un prunc. 
Ducele: 
Aşa am spus şi noi. 
Pe Lodowick călugărul îl ştii? 
Călugărul Peter: 
ÎI ştiu - e-un om cucernic şi prea sfânt, 
Nici strâmb, nici băgăcios, cum spune el; 
Şi jur că despre Înălţimea ta 
N-am auzit să spună vorbe rele. 
LUCIO: 
Ba da, cumplite vorbe - nu te mint! 
Călugărul Peter: 
Ce spun chiar el va întări curând; 
Azi zace-n pat de-o boală cam ciudată. 
Aflând el cum că Angelo-i pârât, 
M-a-nsărcinat să-ţi spun ce ştie el 
Şi poate-adeveri prin jurământ. 
Dar pân-atunci e cu putinţă 
să-l apărăm pe-acest destoinic nobil, 
Învinuit în public şi-n ascuns. 
Plin mărturia altei doamne. Dânsa 
Va da de gol minciuna. 
Ducele: 
O vom asculta. 
Nu-ţi vine, Angelo, să râzi? O, Doamne, 
Deşertăciunea unor bieţi nătângi! 
Aduceţi nişte bănci. - Cinstite văr, 
Eu stau de-o parte - fii judecător 
Al propriului proces. 
(Intră Mariana, cu fața acoperită.) 
E martora? 

Păi, să vorbească, dar să-şi scoată vălul. 
Mariana: 
lertare, Doamne, chipul mi-l arăt 
Doar dacă-mi cere soţul. 
Ducele: 
Cum, eşti măritată? 

Mariana: Nu, Doamne. 

Ducele: Eşti fată? 

Mariana: Nu, Doamne. 

Ducele: Atunci eşti văduvă? 

Mariana: Nici asta, Doamne. 

Ducele: Înseamnă că eşti nimic - nici fată, nici 
văduvă, nici soţie! 

Lucio: Maria ta, s-ar putea să fie femeie de stradă 
- multe dintr-astea nu-s nici fete mari, nici văduve, 
nici neveste. 

Ducele: Închideţi-i gura omului ăsta! Poate că o să 
aibă prilejul să trăncănească despre el însuşi. 

Lucio: Am tăcut, stăpâne. 

Mariana: 

Mărturisesc că n-am fost cununată 
Şi trebuie s-adaug că nu-s nebună. 
L-am cunoscut pe soţul meu; dar dânsul 
Nu ştie că m-a cunoscut. 

Lucio: Înseamnă că băuse, ce mai încoace şi 
încolo! 

Ducele: Îmi pare rău că nu eşti beat şi tu, ca să 
taci. 

Lucio: Nu mai scot o vorbă. 

Ducele: 

Nu este martora lui Angelo. 
Mariana: 
O clipă, Doamne. 

Cea care îl acuză de dezmăţ 
Mi-acuză soţul în acelaşi timp. 
Pe dânsul, la acel al nopţii ceas, 
Eu l-am ţinut în braţe, pot să jur, 
După tipicul dragostei. 


Angelo: 
Dă vina şi pe alţii? 
Mariana: 
N-am ştiinţă. 
Ducele: 
Ei, cum? Ziceai că-i soţul tău. 
Mariana: 


Da, Doamne, Angelo, care nu ştie 
Că trupul ce a cunoscut e-al meu 
Şi crede că a fost al Isabellei. 
Angelo: 
Ciudată-nşelăciune! Scoate-ţi vălul. 
Mariana (dezvelindu-şi fața): 
Bărbatul mi-a cerut să mă descopăr. 
Crud Angelo, despre această faţă 
Jurai cândva că-ţi place s-o priveşti. 
Aceasta-i mâna ce sub jurământ 
Ai prins-o într-a ta; cu acest trup 
Te-am mulţumit când am venit în chioşc 
În locul Isabellei şi-ai crezut 
Că este ea. 
Ducele: 
Cunoşti femeia-aceasta? 
Lucio: Ea zice că da - adică trupeşte. 
Ducele: Destul, domnule. 
Lucio: Destul, mărite. 
Angelo: 
Stăpâne, o cunosc. Acum cinci an! 

Se şi vorbea de cununia noastră; 
Dar nunta nu s-a săvârşit, în parte 
Deoarece făgăduita-i zestre 
S-a dovedit mai mică; mai adins 
Fiindcă bunul nume i-l stricase 
Uşurătatea; şi-n aceşti cinci ani 
Nu i-am vorbit o dată, n-am văzut-o 
Şi nu am mai ştiut de ea nimic, 
Îţi dau cuvântul. 
Mariana: 
Doamne, cum lumina 
Vine din cer sau vorba din suflare, 
Cum este tâlc în adevăr, şi-acesta 
E în virtute, sunt şi eu unită 
De dânsul prin logodnă, dacă-i sfânt 
Un jurământ ce-a fost rostit prin vorbă. 
Apoi, înalt al meu stăpân, marţi noaptea 
În chioşc m-a cunoscut ca soaţa lui. 
Dacă acestea sunt adevărate, 
să mă ridic cu bine din genunchi; 
De nu, să mă prefac în stei de marmur. 
Angelo: 
Stăpâne, văd că gluma s-a-ngroşat. 
Îţi cer să-mi faci dreptate - nu mai rabd 
Nebunele acestea, sunt doar scule 
În mâna unor mari uneltitori. 
Îngăduie-mi, stăpâne, să descopăr 
Ce s-a fost pus la cale. 
Ducele: 
Bucuros! 
Şi... nu-i cruța! Călugăr fără minte, 
Şi tu, şerpoaică înţeleasă 
Cu cea care-a plecat, crezi că-i de-ajuns 

Să juri pe fiecare sfânt în parte 
Spre-a-i întina renumele? Escalus, 
Dă-i ajutor lui Angelo să afle 
De unde au purces aceste iţe. 
Mai e şi-un alt călugăr cârcotaş, 
Să fie-adus încoace. 
Călugărul Peter: 
Păcat că nu-i aici, stăpâne - dânsul 
A îndemnat femeile la pără. 
Pe unde este ştie temnicerul 
ŞI-I poate-aduce-aici. 
Ducele: 
Mergeţi la el! 
(Un slujitor iese.) 
lar tu, văr nobil şi cinstit de toţi, 
Ascultă-ţi martorii până la capăt 
Şi pe acei ce te-au nedreptăţit 
Să-i pedepseşti cum crezi. Vă las puţin. 
Rămâneţi până când veţi hotărî 
Asupra hulitoarelor. 
Escalus: 
Aşa vom face. 
(Ducele iese.) 
Sefior Lucio, oare nu spuneai dumneata despre 
călugărul Lodowick că e un om necinstit? 
Lucio: Cucullus not facit monachum'**; nu e cinstit 
decât atunci când îşi pune hainele pe el. A spus 
numai ticăloşii pe seama Ducelui. 
Escalus: Te rugăm să rămâi aici până când vine ca 
să i le aruncăm în obraz. Il oblicim noi pe călugărul 
ăsta, mare coţcar! 
Lucio: Nu se află un al doilea ca el în toată Viena, 


442 Dicton latin: „Comănacul nu poate face pe cineva călugăr”. 

p-onoarea mea! 

Escalus: Chemaţi-o încă odată pe Isabella aceea, 
vreau să vorbesc cu ea. 

(Un slujitor iese.) 

Dă-mi voie, mărite, să-i pun întrebări... o să vezi 
cum o încolţesc. 

Lucio: N-ai s-o încolţeşti mai rău ca dânsul, cum a 
recunoscut singură. 

Escalus: Crezi? 

Lucio: Eu zic că dacă ai lua-o la întrebări între 
patru ochi, ar mărturisi mai repede. In faţa altora 
poate că i-ar fi ruşine. 

(Intră, pe uşi diferite, temnicerul, ducele, travestit 
şi cu glugă pe cap, şi Isabella, sub escortă.) 

Escalus: O-nvălui în întuneric. 

Lucio: Foarte bine faci, femeilor nu le place lumina 
la miezul nopţii. 

Escalus: Cucoană, a venit o doamnă care 
tăgăduieşte tot ce ai spus dumneata. 

Lucio: Mărite, ăsta e netrebnicul despre care 
vorbeam, cel de lângă temnicer. 

Escalus: La timp a venit. Să nu vorbeşti cu ei până 
când nu te strig. 

LUCIO: 

Tac, zău. 
Escalus: 
Femeile acestea spun 
Că dumneata le-ai pus să-l clevetească 
Pe Angelo. E-adevărat? 
Ducele: 
Minciuni. 
Escalus: R 
Cum? Iți dai seama unde eşti? 

Ducele: 
Cinstescu-ţi locul; chiar Satan, ades, 
Cinstit e pentru tronul său de flăcări. 
Unde e Ducele ca să m-asculte? 
Escalus: 
El e în noi, şi noi te ascultăm. 
Vorbeşte, însă cu dreptate. 
Ducele: 
Deschis, oricum. Vai, suflete sărmane, 
Aici îl căutaţi pe mielul vulpii? 
Cu Ducele odată a plecat 
Şi dreptul vostru. Ducele-a greşit 
Când v-a-nturnat îndreptăţită jalbă 
Punând judecător pe ticălosul 
Pe care aţi venit să-l osândiţi. 
LUCIO: 
El e mişelul - despre el vorbeam. 
Escalus: 
Călugăr dârz şi hulitor! N-ajunge 
Că ai momit femeile acestea 
Să-nvinuiască-un om ales, ci-n față 
Mişel să-i zică şi-alte blasfemii? 
să treacă-apoi la Duce şi să spună 
Că e nedrept? Luaţi-l de-aici! La cazne! 
Îţi vom desface orice-ncheietură - 
Şi-ţi dăm de rost! Nedrept!!! 
Ducele: 
Te-aprinzi prea iute. 
Maria sa nu mi-ar suci un deget, 
De parc-ar fi al său. Nu-i sunt supus, 
Nici el nu mi-e păstor. Adus cu treburi 
În statul vostru, la Viena,-s martor 
Al stricăciunii care-a dat în clocot 

Şi, revărsându-se,-a spurcat tot locul. 
Legi sunt pentru tot felul de abateri, 
Dar cum acestea nu-s băgate-n seamă, 
Par liste de pedepse caraghioase 
Ce-atârnă-n frizerii pentru mojici“**: 
Nu-i voie? Ei şi ce? 
Escalus: 
Bârfeşte statul! 
La temniţă cu el! 
Angelo: 
Ce vină-i poţi aduce, Lucio? 
E omul despre care ne-ai vorbit? 

Lucio: El este, Doamne. - Dă-te mai încoace, jupân 
Chelie. Mă cunoşti? 

Ducele: Îmi aduc aminte de dumneata după glas. 
Te-am cunoscut la închisoare, pe când lipsea 
Ducele. 

Lucio: A, da? Şi-ţi mai aduci aminte ce spuneai 
despre Duce? 

Ducele: Prea bine, domnule. 

Lucio: Da? Care va să zică Ducele e un 
destrăbălat, un prost şi un fricos, aşa cum spuneai 
atunci? 

Ducele: Domnul meu, ar trebui să ne schimbăm 
rolurile înainte de a pune asemeni vorbe pe 


443 Rene Galland (Op. cit., p. 232) oferă două explicaţii pentru 
sensul cuvintelor ducelui. 

După unii comentatori mai vechi, bărbierii afişau în frizeriile lor 
liste de pedepse caraghioase dacă cineva îi contrazicea în cele ce 
povesteau ei, - de exemplu să plătească câte o oală cu bere 
tuturor celor prezenţi. 

După alţii, întrucât bărbierii făceau şi mici operaţii chirurgicale 
ca extracţii dentare, lăsarea de sânge etc., ar fi vorba de pedepse 
hazlii pentru pacienţii care nu se comportau bine în cazul 
operaţiilor respective. 

socoteala mea. Adevărul este că aşa ai vorbit 
dumneata despre el, ba chiar mult mai urât. 

Lucio: Că mare ticălos mai eşti! Nu te-am tras eu 
de nas pentru felul cum vorbeai? 

Ducele: Nu. lar pe Duce îl iubesc cum mă iubesc 
pe mine însumi. 

Angelo: Auziţi-l pe nelegiuitul ăsta cum încearcă s- 
o scalde acum după ce l-a ponegrit cum l-a 
ponegrit! 

Escalus: Cum să stai de vorbă cu o astfel de 
otreapă? Duceţi-l la închisoare! Unde e temnicerul? 
La închisoare! Zăvorăşte-l cu lacăte, ca să nu mai 
trăncănească! Închide-le şi pe dezmăţatele alea şi 
pe cel cu care s-au înhăitat! 

(Temnicerul pune mâna pe duce.) 

Ducele: Stai, domnule, mai stai o clipă. 

Angelo: Cum, se împotriveşte? Ajută-l, Lucio. 

Lucio: Hai, prietene, hai! Hai! Se poate, ticălos 
chelbos şi mincinos? Te-ai acoperit cu gluga, nu? 
Arată-ţi mutra de netrebnic! Ciupi-te-ar vărsatul! 
Mutra şi botul cu care muşti oile, ca să te atârnăm 
puţintel în ştreang!“** Nu vrei să-ţi scoţi gluga? 

(Smulge gluga şi-l descoperă pe duce.) 

Ducele: 

Eşti prima cutră ce-a făcut un duce. 
Aceştia trei au chezăşia mea. 

(Către Lucio): 

Stai, nu fugi - călugărul mai are 
Să-ţi spună-o vorbă, două. - Ridicaţi-l. 

Lucio (aparte): 

Mai rău poate să iasă decât ştreangul. 


444 Câinii care muşcau oile erau spânzurați şi lăsaţi să atârne 
astfel timp de o oră. 

Ducele (către Escalus): 
Trec cu vederea tot ce-ai spus - stai jos. 
Să-mi schimb locul cu-al lui. 
(Către Angelo): 
Te rog... Mai ai 
Cuvânt, vorbă de duh sau semeţie 
Care-ar putea să-ţi fie de folos? 
Atunci te-ncrede-n ele, cât eu încă 
N-am spus tot adevărul; după-aceea 
Nădejdi n-o să mai ai. 
Angelo: 
Temut stăpân, 
Aş fi mai vinovat decât mi-e vina 
Crezând că pot să mă ascund, când văd 
Cum, ca un sol ceresc, mi-ai urmărit 
Toţi paşii. Doamne, nu mai fă procesul 
Ruşinii mele - judecata mea 
E propria-mi mărturisire. Deci, 
Atât te rog: sentinţa, cât mai grabnic, 
Pe urmă moartea. 
Ducele: 
Vino, Mariana. - 
Te-ai logodit cândva cu dânsa? Spune. 
Angelo: 
Da, Doamne. 
Ducele: 
Cunună-te cu ea, acum. - Tu, frate, 
Faci slujba şi te-ntorci aici cu el. 
Tu, temnicerule, îl însoţeşti. 
(Angelo, Mariana, călugărul Peter şi temnicerul 
ies.) 
Escalus: 
Mai mult mă miră tot ce se petrece 

Decât necinstea lui. 
Ducele: 
Vino încoace, Isabella. 
Duhovnicul îţi este prinţ acum. 
Dar îţi rămân la fel de credincios 
Ca şi atunci când te povăţuiam 
Cum să răzbeşti. Eu inima nu-mi schimb 
Cu hainele odată. 


Isabella: 
lartă-mă că eu, 
Vasala, ţi-am împovărat domnia 
Fară să ştiu. 
Ducele: 


Te iert! Şi, draga mea, 
Nu te sfii să-mi ceri şi astăzi sprijin. 
Răpunerea lui Claudio, ştiu, te-apasă 
Şi poate că te-ntrebi acum de ce 
M-am străduit să-l scap lucrând din umbră 
În loc să-mi folosesc, deschis, puterea. 
lubito, vai, l-au dat prea iute morţii 
lar gândul meu cel bun n-a mai avut 
Răgazul să rodească. Doarmă-n pace. 
Mai bună-i viaţa ce-a scăpat de moarte 
Ca viaţa ce-o trăim cu groaza ei. 
Te mângâie gândind că-i fericit. 
Isabella: 
Încerc, Maria ta. 
(Intră Angelo, Mariana, călugărul Peter şi 
temnicerul. ) 
Ducele: 
Pe mirele acesta proaspăt, care 
Cu gânduri ticăloase ţi-a rănit 
Onoarea bine apărată, iartă-l 


~ 692 ~ 


William Shakespeare 
De dragul Marianei; însă când 
L-a condamnat pe Claudio, el însuşi 
Avea pe conştiinţă două fapte: 
El necinstise-o fată şi-ncălcase 
Făgăduiala dată. Chiar şi-o lege 
Mult milostivă cere-un Angelo 
Pentru un Claudio, moarte pentru moarte. 
Zor cere zorul, tihnă cere tihna, 
Asemeni ce-i asemeni şi măsură 
Măsura. Angelo, tăgăduieşti? 
Chiar vina ta-ţi tăgăduieşte dreptul 
La vreo-nlesnire. Noi te osândim 
La moarte pe butucul unde capul 
Şi l-a pus Claudio - cu-aceeaşi grabă. 
Luaţi-l de-aici. 
Mariana: 
Stăpâne, - ar fi prea crud 
Să mă batjocoriţi astfel cu-un soţ. 
Ducele: 
El te-a batjocorit, făcând pe soţul. 
Am socotit că pot să-ţi apăr cinstea 
Prin cununie; căci ocara, altfel, 
Te-ar fi-nsoţit mereu, stricându-ţi viaţa. 
Averea-i, dreptul nostru, ţi-o dăm ţie 
Ca astfel, văduvă fiind, să-ţi cumperi 
Un soţ mai bun. 
Mariana: 
Vai, Doamne, nu-mi doresc 
Un alt bărbat şi nici mai de ispravă. 
Ducele: 
Să nu ţi-l mai doreşti - am hotărât. 
Mariana: 
Stăpâne milostiv... 

Ducele: 
Degeaba stărui. 
Hai, duceţi-l la cazne. 
(Către Lucio): 
Şi-acum tu. 
Mariana (ingenunchind): 
Vai, bună Isabella, ţine-mi partea, 
Cazi în genunchi de mila mea, iar eu 
Te voi sluji cu cinste toată viaţa. 
Ducele: 
Nu are nici un rost s-o necăjeşti. 
Dacă, de milă, ar îngenunchea, 
Al fratelui ei duh ar sparge piatra 
De pe mormântul ei şi ar veni 
Aici ca s-o ridice. 
Mariana: 
Isabella, 
Domniţă,-ngenunchează lângă mine, 
Ridică-ţi mâinile şi taci, doar eu 
Am să vorbesc. Bărbaţii cei mai buni 
Au mii de lipsuri, sunt cam urâcioşi, 
Dar pân-la urmă se mai dreg. Aşa e 
Şi soţul meu, mai ştii? O să se schimbe. 
Ah, Isabella, nu îngenunchezi? 
Ducele: 
E moarte pentru moarte. 
Isabella (îngenunchina): 
Te rog, Doamne, 
Priveşte-l pe-acest om, ştii, ca şi cum 
Ar fi în viaţă Claudio. Nu cred 
Că pân-a mă vedea, l-a stăpânit 
Vreun gând viclean. Şi-atunci, de ce să moară? 
Cu fratele meu a fost drept - i-a dat 

Pedeapsă pentru-o faptă săvârşită; 
Cât despre Angelo, ce faptă 
A fost urmarea gândului urât? 
Ea trebuie-ngropată ca pornirea 
De-o clipă. Ghidul nu-i răspunzător 
Cum sunt supuşii. Planuri şi urzeli, 
Însă doar gânduri. 
Mariana: 
Doar atât, stăpâne. 
Ducele: 
Sculaţi-vă, zadarnic mă rugaţi. 
Mai e şi-o altă vină. Temnicer, 
De ce a fost dat morţii la un ceas 
Neprevăzut de lege? 
Temnicerul: 
- A fost poruncă. 
Ducele: 
Primit-ai vreun înscris anume? 
Temnicerul: 
Nu. 
Mi s-a şoptit porunca-n mare taină. 
Ducele: 
Te-am dat afară. Cheile, te rog. 
Temnicerul: 
Vai, iartă-mă, stăpâne! M-am gândit 
Că-i o greşeală, însă m-am supus. 
Pe urmă m-am căit, şi, ca dovadă, 
În viaţă l-am lăsat pe unul care 
Urma să moară din poruncă dată 
La fel. 
Ducele: 
Pe cine? 
Temnicerul: 

Unul Barnardine. 
Ducele: 
Mai bine îl cruţai pe Claudio. 
Adă-l încoace să mă uit la el. 
(Temnicerul iese.) 
Escalus: 
Păcat, mărite Angelo, că tu, 
Om înţelept, cu-atâta-nvăţătură, 
Ai fost înfrânt de-o patimă trupească, 
Apoi şi judecata ţi-ai pierdut. 
Angelo: 
Îmi pare foarte rău că am iscat 
Atâta suferinţă. Mă căiesc 
Din inimă şi nu cer îndurare. 
Mi-e greu păcatul şi doresc să mor. 
(Intră temnicerul cu Barnardine, Claudio, legat la 
ochi, şi Julieta.) 


Ducele: 
Şi care-i Barnardine? 
Temnicerul: 
Acesta, Doamne. 
Ducele: 


Călugării vorbeau de dânsul. Taică, 
Aud că eşti un om ursuz, trăind 
Cu gândul că e viaţă-adevărată 
Doar ce se vede-n jur. Eşti condamnat, 
Dar eu îţi iert greşelile-omeneşti 
Şi te îndemn să cugeţi mai adânc 
La cele viitoare. Cuvioase, 
Să-i dai învățături. Cine-i acesta, 
Legat la ochi? 
Temnicerul: 
Alt condamnat la moarte 

Îi venea rândul după Claudio, 
Dar l-am scăpat. E Claudio leit. 

(Îi desface legătura de pe ochi.) 

Ducele (către Isabella): 

Cum seamănă-ntr-atât, o să-l iertăm 
De dragul lui. Şi-acum, de dragul tău, 
Dă-mi mâna, zi că vrei să fii a mea. 
Şi mie-mi este frate, dar nu-i clipa 
să stărui. Angelo a prins curaj - 

În ochii lui e-un licăr de speranţă. 
Ţi-e vina, Angelo, răscumpărată 
De bunătate. Să-ţi iubeşti soţia: 
Virtutea ei te face virtuos. 
Deşi-s pătruns de duhul îndurării, 
Nu pot să iert pe unul de aici. 

(Către Lucio): 

Ţingăule, care-ai văzut în mine 
Un prost, un laş, un crai şi un smintit, 
Ce ţi-am făcut ca să mă zugrăveşti 
Cu-asemeni vorbe? 

Lucio: P-onoarea mea, stăpâne, am vorbit aşa 
numai din pricina obiceiului; după cum vă este voia, 
n-aveţi decât să mă spânzurați pentru atâta lucru; 
însă v-aş ruga mai degrabă să fiu biciuit. 

Ducele: 

Da, biciuit, pe urmă spânzurat. 
Vezi, temnicer, să dai de ştire astfel: 
De este vreo femeie siluită 
De-acest stricat (el însuşi se jura 
Că a lăsat pe una cu copil), 

Să spună şi-o să-l însurăm cu dânsa. 
După tipic, să fie biciuit 
Şi pus în ştreang. 

Lucio: Rog pe Înălţimea voastră să nu mă însuraţi 
cu o haitoşă. Înălţimea voastră spuneaţi mai 
adineaori că eu v-am făcut duce; stăpâne milostiv, 
nu mă răsplătiți făcând din mine un încornorat. 
Ducele: 
Pe cinstea mea, vei lua-o de nevastă, 
Atunci am să te iert de clevetiri 
Şi alte vini. Duceţi-l la-nchisoare 
Şi voia să mi se-mplinească-ntocmai. 
Lucio: 
Stăpâne, căsnicia cu o fleoarţă 
Înseamnă moarte, biciuit şi ştreang. 
Ducele: 
Ca şi batjocorirea unui prinţ. 
Tu, Claudio, ai grijă de femeia 
Pe care-ai necinstit-o. Mariana, 
Fii fericită; Angelo, iubeşte-o: 
Am spovedit-o şi-i cunosc virtutea, 
Îţi mulţumesc din inimă, Escalus, 
Şi bunătatea ţi-o voi răsplăti. 
Cinstit ai fost şi vrednic, temnicer - 
Îţi mulţumesc şi-am să te-nalţ în slujbă. 
Tu iartă-l, Angelo, că ţi-a adus 
Nu capul ce-l râvneai, ci pe acela 
Al lui Ragozine; un păcat ca ăsta 
Se iartă singur. Scumpă Isabella, 
Fii într-un gând cu mine: ce-i al meu 
E şi al tău, şi-al meu e ce-i al tău. 
Să mergem la palat, să afle-oricine, 
Din ce-o urma, atât cât se cuvine. 
(les toți.) 

Măsură pentru Măsură 
Comentarii 


Scrisă, după toate probabilitățile, în 1603-1604 
(potrivit unor autori în 1604), piesa a fost jucată 

pentru prima oară la 20 decembrie 1604 „de către 
actorii Maiestăţii Sale”. Informaţia apare în „Revels 
Account” (evidenţa cheltuielilor pentru spectacolele 
date la Curte), unde numele autorului e ortografiat 
„Shaxberd”. Pentru perioada dintre 1604 şi 1623, 
anul când Măsură pentru măsură este înregistrată la 
in-folio (ca a patra piesă din secţia comediilor) nu 
există nicio informaţie despre existenţa vreunei 
ediţii in-cuarto; iar prima reprezentaţie într-un 
teatru public se crede că nu a avut loc decât foarte 
târziu, în 1908, după mai multe adaptări jucate pe 
scenă (de pildă cea a lui Davenant, The Law Against 
Lovers (Legea împotriva îndrăgostiților), 1662, pe 
care Samuel Pepys a apreciat-o favorabil, deşi textul 
a constituit o prost inspirată contopire a Măsuri; 
pentru măsură cu Mult zgomot pentru nimic. 

Textul care ne-a parvenit este nesatisfăcător, 
conţinând tot felul de erori tipografice şi de 
manuscris, versurile sunt frecvent transcrise 
defectuos etc., şi, ceea ce e mai grav, se pare că 
este foarte în complet: 

„Este întru totul posibil ca Dover Wilson să aibă 
dreptate când susține că piesa a fost inițial scurtată 
pentru reprezentația de la Curte din 1604, iar 
ulterior extinsă din nou pentru teatru, de fiecare 
dată intervenind  condeie inferioare. Poate că 
dovezile lui Wilson nu sunt chiar atât de 
convingătoare cum crede dânsul. Totuşi, nu încape 
îndoială că este ceva în neregulă cu textul”®. 

Ca şi Othello, Măsură pentru măsură s-a inspirat 
dintr-o povestire din Hecatommithi (1565) de Giraldi 


445 John Bailey, Shakespeare, Longmans, London, 1929, p. 162. 

Cinthio, atât direct cât şi prin intermediul piesei în 
două părţi Promos and Cassandra (1578) de George 
Whetstone şi al traducerii povestirii lui Cinthio de 
către acelaşi Whetstone (în Heptameron of Civil 
Discourses, 1682). Se cuvine a fi amintită şi 
dramatizarea lui Cinthio a propriei sale povestiri în 
Epitia (1583). 

Intriga principală a piesei lui Shakespeare 
urmează în mare firul narativ din Hecatommithi 
(„crima” lui Vico-Claudio, târgul infam al lui Juriste - 
Angelo, ajutorul pe care Epitia - Isabella îl cere lui 
Maximilian  - Ducelui), dar se îndepărtează 
fundamental de sursă, unde Vico este executat şi 
Epitia se căsătoreşte cu Juriste. 

O serie de amănunte sunt preluate atât din 
povestire, cât şi din Promos şi Cassandra (aceasta a 
sugerat şi intriga secundară, comică), iar cele din 
actele IV şi V în special din Epitia. 

Protagoniştii din Măsură pentru măsură apar în 
Hecatommithi dar şi în Promos şi Cassandra: Ducele 
(Maximilian; Corvinus, regele Ungariei), Isabella 
(Epitia; Cassandra), Angelo (Juriste; Promos), 
Claudio (Vico; Andrugio), dar Escalus e anticipat de 
Secretarul din  £Epitia; celelalte personaje se 
întâlnesc numai în piesa lui Whetstone - Lucio 
(Rosko), temnicerul, călăul, Julieta (Polina), lumea 
interlopă. Angelo ca apărător fanatic al legii are 
trăsături comune cu Podesta (magistrat principal 
într-un oraş italian din Evul Mediu) din Epitia. 

Tot din Epitia, cum afirmă J.W. Lever, îngrijitorul 
ultimei ediţii a piesei în „Arden Shakespeare”, 
dramaturgul a împrumutat „... tonul extrem de 
intelectual, tratarea serioasă a problemelor juridice, 

exemplul unei tragedii potențiale dirijată înspre un 
deznodământ fericit’, 

Shakespeare introduce noi personaje (de exemplu 
Mariana) episoade (substituirea Isabellei cu Mariana, 
a lui Barnardine cu decedatul Ragozine). Pretinsa 
plecare şi întoarcere a ducelui ca să studieze 
marasmul social (e posibil să fi fost influenţat aici de 
The Faun al lui Marston sau The Phoenix al lui 
Middleton), deghizarea lui în chip de călugăr şi 
duhovnic. 

După Lever, în afară de acordarea unei funcţii 
speciale ducelui, „... principalele efecte urmărite de 
Shakespeare prin modificările de structură au fost 
de a spori contrastul dintre tratarea lui Claudio şi 
cea a personajelor rău famate şi de a-l tine pe 
Claudio departe de Isabella în primele două acte, 
folosindu-l pe Lucio ca intermediar. Aceste 
modificări concordă cu ținuta specifică a piesei, aici 
e suficient să notăm că, spre deosebire de orice 
versiune anterioară a povestirii despre «magistratul 
corupt», prima jumătate a piesei Măsură pentru 
măsură a fost construită pe contraste sistematice. 
Totuşi, cea mai importantă inovație a constat în 
prezentarea Isabellei ca novice a ordinului sever al 
Sfintei Clara. Nu putea fi acceptată vreo soluție 
«romantică» facilă, ca aceea pe care se bazaseră 
Cinthio şi Whetstone. Până şi afecțiunile fireşti ale 
înrudirii, principala motivaţie din versiunile acestor 
autori, au fost puse într-un raport de opoziţie faţă de 
rectitudinea morală spre care aspiră Isabella. In 
consecință, concupiscența a fost contrastată cu 


446 J.W. Lever, Shakespeare, Measure for Measure, 1965, în „The 
Arden Shakespeare” Methuen, London, 1971, pp. XL-XLI. 

abstinenta, bordelul cu mănăstirea, îndurarea cu 
justiţia, natura cu spiritul, în cumpănă fiind viata 
unui tânăr sot şi tată”, 

Cu privire la debitul lui Shakespeare faţă de 
propriile sale piese, Peter Ure semnalează Totu-i 
bine când sorteşte bine: 

„... O fată elocventă, figură centrală absolută, este 
supusă unei serii de încercări; in ambele piese 
există un judecător la care se face apelul final în 
cursul deznodămintelor complexe din actul V; în 
ambele există «trucul patului», înlocuirea unei femei 
cu o alta fără ca bărbaţii să-şi dea seama de 
schimbare; şi în ambele personajele principale sunt 
amenințate de dezastru şi pierdere în maniera 
tragicomediei”**. 

B. Ifor Evans stabileşte paralele cu Hamlet: 

„=: Un număr de imagini din Măsură pentru 
măsură şi Hamlet reprezintă reluări apropiate 
cronologie, ceea ce se întâmplă rar în oricare altă 
perioadă a operei lui Shakespeare. Astfel, în prima 
scenă ducele face reflectia: «O 
minte-aleasă/Râvneşte-un țel înalt!  Nicicând 
natura/Nu-ţi  împrumută-un dram fără ca-n 
schimb./Zeiţă chibzuită, să nu-ţi ceară./Şi mulțumiri 
şi camătă» (|, 1, 36-41) jar mai târziu, Lucia spune: 
«Îndoiala/E trădătoarea noastră; ea ne face/Să 
pierdem deseori căci prea ne temem/Să încercăm a 
câştiga ce vrem» (|, 4, 77-79). Aşa cugetă şi Hamlet 
după ce a văzut armata lui Fortinbras: «Acel ce ne- 
a-nzestrat cu-atâta minte/Că ştim ceti-n trecut şi 


447 Ibid., p. XLIV. 
448 Peter Ure, Shakespeare: The Problem Plays, 1961, Longman 
Group, London, 1970, pp. 15-16. 

viitor,/Doar nu ne-a dat divina raţiune/Ca s-o lăsăm 
să mucezească-n noi./Uitare de-animal e? Teama 
laşă/De a gândi urmările prea viu -/Un gând ce-i 
doar o parte-nţelepciune,/Şi trei părţi laşitate? Nu 
ştiu,  dar/Trăiesc  spre-a spune: Trebuie s-o 
fac, /lemei, voinţă, căi, putere - am» (IV, 4, 36-46). 
Acest pasaj nu este un exemplu izolat. Câteodată 
paralelismul nu apare foarte precis în cuvinte şi 
expresii particulare şi în structura frazei, dar atunci 
când Claudio contemplă moartea, identitatea este 
evidentă atât în desfăşurarea gândului cât şi în 
modul în care este acesta exprimat: «Da, dar să 
mori, să nu ştii unde mergi;/Să zaci în frig şi-ncet să 
putrezeşti;/Mişcarea caldă-a sângelui să piară/ln 
bulzi de humă şi sărmanul suflet/Să-noate-n mări de 
foc sau să trăiască/Pe-al gheţei pântecoase trist 
tărâm;/Să te-ncolţească vânturi nevăzute/Şi să te 
poarte-avan în jurul lumii/Ce-atârnă-n gol» (III, 1, 
116-124). Acestea ar putea aproape servi ca adaos 
sau glosă la pasajul din monologul lui Hamlet «a fi 
sau a nu fi»: «Să mori, să dormi,/Să dormi - visând, 
mai ştii? Aici e greul,/Căci se cuvine-a cugeta: ce 
vise/Pot răsări în somnu-acesta-al morţii/Când hoitu- 
i lepădat?» (III, 1, 64-68). Și, iarăşi, mai târziu în 
aceeaşi replică: «... teama a ceva de după 
moarte./Tărâmul neaflat, de unde nimeni/Nu se 
întoarce» (III, 1, 78-80). Dintre paralelele cu Măsură 
pentru măsură mai greu de definit e cea care 
aparține experienței cu caracter de  disecție, 
înclinația spre căutare şi filosofie, atât de 
pronunțată în Hamlet... °’, 


449 B. Ifor Evans, The Language of Shakespeare's Plays, 1952, 
Methuen, London, 1966, pp. 134-135. 

„Comedia” din canonul shakespearian (1623), 
denumită ulterior  „tragicomedie”, „comedie 
sumbră” etc, a devenit astăzi „a problem 
play”,acceptându-se în general sensul pe care i l-a 
dat termenului Ernest Schanzer: 

„O piesă tratând o problemă morală care ocupă în 
ea un loc central, prezentată într-o asemenea 
manieră incât nu avem certitudinea orientării 
noastre etice iar reacțiile nesigure şi diferite în 
mintea spectatorilor sunt posibile şi chiar 
probabile”. 

În Hamlet, „închisoarea” era Curtea Regală, 
Danemarca, lumea. În Măsură pentru măsură, patru 
scene au loc într-o închisoare reală şi una în faţa 
închisorii, trei în mănăstire şi chilii monahale, deci 
într-un fel tot locaşuri de detenţie, cinci în locuri 
unde sunt judecaţi oameni dintre care mulţi vor fi 
trimişi la închisoare (aici intră şi casa lui Angelo), 
ferma de la St. Luke unde Mariana e izolată de 
lume, „un loc public” prin care trec condamnaţii. 
Numai actul V (o singură scenă) se desfăşoară 
„lângă poarta oraşului”, în plină lumină după mult 
întuneric (noaptea din închisoare, noaptea de la 
fermă), deşi se poate presupune că şi „poarta” 
implică ideea de îngrădire şi constrângere. 

Acest decor sumbru, rece, în bună măsură 
„oficial” (locul obişnuit de muncă al magistraţilor 
care au asistat la spectacolul de la Curte din 1604), 
ales de Shakespeare pentru o piesă sumbră, se 
întregeşte cu frecventele referiri la casele de 
toleranţă, o altă instituţie creată de om, de data 


450 Ernest Schanzer, The Problem Plays of Shakespeare, 1963, 
Routledge Paperbacks, London, 1965, p. 6. 

aceasta una contravenind celor „legale” dar 
exprimând, totuşi, o formă de oprimare - 
„libertatea” de a constrânge şi degrada dragostea. 
Reprezentanţii bordeielor sunt aduşi pe scenă şi 
rolurile lor ocupă un spaţiu considerabil în economia 
piesei -  codoaşa doamnă Overdone, codoşul 
Pompey, Froth, grupul întemniţaţilor pentru desfrâu; 
iar glumele lor şi ale lui Lucio, mult prea scabroase 
„pentru cei ce-l apreciază pe Aristofan şi Rabelais” 
(M.R. Ridley) contribuie din plin la atmosfera 
generală de murdărie. Dezgustul dramaturgului faţă 
de neînfrânarea sexuală, vădit în Hamlet şi Troilus şi 
Cresida, este atât de prezent în Măsură pentru 
măsură în cât „aceasta ne dă senzația că este un 
canal de scurgere” (Marilyn French). 

Haosul preconizat de Ulise în discursul său despre 
grad (în Troilus şi Cresida, |, 3) e atotstăpânitor în 
Viena (precum şi în Londra şi alte oraşe). 

Travestit în călugăr, Ducele îi spune lui Escalus 
către sfârşitul piesei: 

„Adus cu treburi/În statul vostru, la Viena,-s 
martor/Al  stricăciunii care-a dat în clocot/Si, 
revărsându-se,-a spurcat tot locul./Legi sunt pentru 
tot felul de abateri,/Dar cum acestea nu-s băgate-n 
seamă,/Par liste de pedepse caraghioase/Ce-atârnă- 
n frizerii pentru mojici./Nu-i voie? Ei şi ce?” (V, 1, 
314-320). 

Shakespeare vorbeşte prin Duce şi în actele 
precedente, situaţia descrisă semănând cu cele din 
Sonetul 66 şi Timon din Atena: 

„... libertatea îl trage pe judecător de nas,/Copiii 
işi bat doica şi de râpă/Se duce rânduiala”, (|, 3, 29- 
31). 

În faţa închisorii: „Doamne, ce încurcătură e aici!” 
(III, 2, 5) 

Ca răspuns la întrebarea lui Lucio: „Mai este 
lumea cum a fost?” „E veşnic, veşnic, aceeaşi - ba 
chiar şi mai rău”, (Ill, 2, 57). 

Ca răspuns la întrebarea lui Escalus: „Ce mai e 
nou peste hotare?” „Nimic, afară de niște friguri atât 
de grozave care s-au abătut asupra bunătății că 
numai moartea o mai poate vindeca. Nimic nu se 
mai bucură de prețuire afară de schimbare şi 
noutate şi este tot atât de primejdios să 
îmbătrâneşti pe un făgaş oarecare pe cât este de 
virtuos să fii nestatornic în tot ce întreprinzi. 
Aproape că nu mai găsim adevăr care să apere 
obştea...” (III, 2, 241-247). 

Doamna Overdone comentează, plângându-se că 
nu prea are muşterii: 

„Care va să zică, unii la război, alții la spital, alții 
la spânzurătoare, alții cu sărăcia...” (|, 2, 88-90). 

Escalus critică nedreptăţile: 

„Sunt unii care se-nalță prin greşeală,/În timp ce 
alții, prin virtute, cad./De cazne unii scapă prea 
uşor,/lar alții, pentru o scăpare, mor”, (IV, 2, 140- 
141). 

După aprecierea lui Rossiter, în Măsură pentru 
măsură întâlnim figura tradiţională a „/umii întoarse 
pe dos”, aşa cum a fost pictată de Pieter Brucghel în 
„Proverbele flamande” şi cum avea să fie zugrăvită 
de Hobbes: „... natura omului este singuratică, 
temătoare, scârboasă, brutală şi fără viață lungă; o 
lume unde forța şi înşelăciunea sunt singurele legi”. 

„Dar”, adaugă Rossiter, 

„„.. NU este oare aceasta chiar lumea lui lago, 

«domnişorul cu suflet de piatră,/Care nu poate 
vedea dincolo de această lume» şi-şi potriveşte 
viața după un asemenea tipic?””.. 

Totodată, lumea din Măsură pentru măsură este şi 
o lume a aparenţelor, sub toate formele ei posibile, 
făţărnicie, travestiu, teatru. Ducele, care regizează 
piesa şi joacă teatru de la început până la 
deznodământ (silit să mai şi mintă din când în 
când), face generalizări ca acestea: 

„De-am fi toți sfinți, cum par să fie unii,/Şi graiul 
crimei n-ar fi şi-al minciunii!” (W, 2, 40-41). 

„Vai, ce-ascunde-un om când, iată,/'N chip de 
înger se arată!” (III, 2, 293-294). 

Angelo, „un fariseu față de lege” (Schanzer), 
generalizează pornind şi de la autocaracterizări: 

„O rang! O, demnitate! Cât de des,/În haină de 
ceremonie, smulgi/Elogiul proştilor şi pe-nțelepți/|i 
fereci de înşelătoru-ți chip! Sângele-i sânge. Pe un 
corn de drac/Să scriem «înger bun», cu toate că/Nu-i 
stema diavolului”, (II, 4, 12-17). 

Lăudând frumuseţea Isabellei: „O mască neagră 
spune mult mai mult/Despre frumosul chip ce-l 
tăinuieşte/Ca frumuseţea dezvelită”, (II, 4, 80-82). 

„Vai, cum ştie iadul/Să-mbrace-un stârv hâd în 
fireturi!” (III, 1, 93-94) 

Falsitatea locţiitorului e subliniată de Isabella: 

„O, fața, fața! Angelo, ia seama...” (II, 4, 151). 

Către Claudio: „Sfântul părelnic/Cu chip sever, cu 
vorbă înțeleaptă/Ce-n creştet ciocăneşte 
tinerețea/Şi-neacă nebuniile în apă/Cum  şoimul 
pasărea, este un drac”, (III, 1, 87-90). 


451 A.P. Rossiter, Angel with Horns, 1961, Longman Group, 
London. 1970, p. 167. 

Isabella şi Mariana încuviinţează trucul patului, 
Lucio minte, personajele din lumea interlopă mint şi 
înşală. 

După Rossiter, Barnardine: 

„... este singurul personaj pozitiv în lumea acestor 
comedii de probleme: un om fără mască, perfect 
sigur de ceea ce este, «de nedespuiat», «complet». 
Toţi ceilalţi sunt oamenii îndoielii şi ai aparenței”””. 

În strânsă legătură cu relaţia realitate-aparenţă, B. 
Ifor Evans insistă asupra imaginii oglinzii: 

„Mai remarcabilă şi mai persistentă - pentru că se 
repetă des în primele acte - este o imagine care, 
într-un fel sau altul, contrastează obiectul real şi 
reflectarea lui într-o oglindă, umbra şi lucrul. Din 
nou, Shakespeare se opreşte asupra unui anumit 
grup de asociații cu care mintea sa se străduieşte să 
definească o idee, fără să fie preocupat de jocul 
imaginilor. Dramaturgul pare fascinat şi totodată 
tulburat de comportarea oamenilor şi de motivele 
lor adevărate, de parada conformismului moral şi 
realitatea dorinței senzuale. Imaginea imprimării 
unui chip pe o monedă şi cea a chipului însuşi (...) 
nu este decât o incercare de a descoperi imaginea 
care va corespunde ideii. Dar îndeosebi oglinda şi 
sticla îi servesc ca ilustrare. Una din cele mai clare 
referiri o face Isabella: 

«... ci omul, mândru! Om, 

Gătit în mica, scurta lui mărire. 
Necunoscând ce-i mai vădit în el, 
Oglinda-suflet, aprig ca maimuța, 

In faţa bolţii se prosteşte-atât 
Că, sus, plâng îngerii care ca şi noi, 


452 A.P. Rossiter, Op. cit., p. 167. 

De s-ar hlizi, şi-ar pierde nemurirea» (Il, 2, 117- 
122). 
Ea revine mai târziu asupra amăgirii oglinzii când 
vorbeşte cu Angelo: 


«Angelo: 
Şi femeile sunt slabe. 
Isabella: 
Da, sunt fărâmicioase - ca oglinda...» (II, 4, 125- 


126)”. 

La caracterul apăsător al atmosferei din Măsură 
pentru măsură contribuie substanţial suferinţele 
omeneşti fizice (astfel, viaţa din închisoare) şi mai 
ales morale (Isabella, Claudio, Mariana, Ducele, 
Angelo), precum şi spectrul morţii care pluteşte 
aproape neîntrerupt în aer. Cuvântul „moarte” e pe 
buzele tuturor, condamnarea lui Claudio determină 
cursul intrigii principale iar discuţiile despre moarte 
capătă importanţă tematică şi prin generalizări, cum 
ar fi cele ale Ducelui, când, travestit în duhovnic, îl 
consolează pe Claudio în spiritul împrumutat, cum 
spune John Wain „punct cu punct din stoicismul 
roman al lui Seneca” (marea replică din III, 5 şi urm. 
- „Nu te-ndoi de moarte, şi atunci/Și ea şi viața vor 
părea mai blânde”, etc.) sau când Isabella, fanatică 
în credinţa ei, îl consolează în lumina preceptelor 
creştine, adăugând: 

„Durerea morții stă mai mult în teamă 
Şi-un uriaş ce moare nu încearcă 
Un chin mai mare decât biata gâză 
Când în picioare o călcăm”. (III, 1, 76-79). 
Stauffer observă: 
„Dintre, toate temele contrapunctice din această 


453 B. Ifor Evans, Op. cit., p. 137. 

piesă niciuna nu este tratată cu mai multă 
complexitate decât cea a atitudinii fată de moarte. 
Groaza instinctului vital în prezența mortii, 
acceptarea morții prin rațiune, transcenderea morții 
prin spirit, până şi disprețul fată de moarte prin 
ignoranță, toate sunt prezente. Barnardine nu-şi 
îndeplineşte singura funcţie pe care o are în intriga 
piesei, deoarece reprezintă atât de bine acest ultim 
motiv al în sensibilităţii încât Shakespeare nu se 
îndură să-l omoare. Beat şi închis, Barnardine nu se 
lasă convins că trebuie să fie executat. (...) Prin 
contrast cu el, sensibilul Claudio e atât de îngrozit 
de moarte incât Ducele trebuie să folosească 
întreaga sa forță oratorică. Mulțumită mentorului, 
Claudio învață această filosofie stoică şi spune 
printr-un paradox nu prea convingător: 

«Vrând să trăiesc, 
Văd pân-la urmă că aş vrea să mor 
Şi dau de viaţă cătând moartea. Vină!» (|, 3, 41- 
42) 

Totuşi, instinctul este mai puternic şi atunci când, 
în aceeaşi scenă, el află că există o modalitate a 
salvării sale de mormânt, izbucneşte rostind 
cutremurătoarea replică: 

«Da, dar să mori, să nu ştii unde mergi» etc. (|, 3, 
116 şi urm.) care întrece prin grozăvie oricare din 
medlitațiile despre moarte ale lui Hamlet (...) Sora lui 
e revoltată de teama abjectă a lui Claudio deoarece 
pentru un cuget atât de convins de anumite valori 
cum este cel al Isabellei moartea are puțină 
importanţă şi putem să-i dăm crezare când spune: 

«Vai, dac-ar fi la mijloc viaţa mea, 
Aş arunca-o ca pe-un ac şi astfel 

Te-aş izbăvi» (III, 1, 102-104). 

Aceasta este atitudinea față de moarte în marile 
tragedii, unde valorile spirituale cântăresc mai mult 
decât o prelungire a existenţei. Dar ea nu e nici pe 
departe resimţită ca o certitudine în această piesă 
ambiguă, unde moartea nu-şi pune pecetea pe nici 
o hotărâre definitivă. Aici, atitudinea este cea a 
tuturor pieselor din perioada respectivă şi judecățile 
înțelepte rareori influențează acțiunea”. 

După ce aminteşte şi de replica lui Pompey, 
codoşul, „... sunt un biet om care vrea să trăiască” 
şi-l compară pe milosul Duce cu Francisc d'Assisi, 
Stauffer încheie astfel: 

„Simpla luptă pentru existență precum şi 
obişnuitele prilejuri de suferință trupească şi mintală 
sunt văzute de Shakespeare ca legătură între 
oameni. Sadismul şi negarea prezente în piesele din 
această perioadă amară apar mult mai dureroase la 
Shakespeare decât la existențialiştii şi naturaliştii 
secolului al XX-lea pentru că în concepția lui ele 
violau ordinea naturii”. 

În sfârşit, faptul că Angelo este agent şi promotor 
activ şi feroce al morţii poate fi completată şi cu 
ideea propriei sale morţi, pusă astfel în lumină de 
Leavis: 

„... Se poate afirma cu toată seriozitatea că după 
ce şi-a recunoscut vinovăția, el a trecut printr-o 
moarte virtuală (...) Pe lângă că moartea sa 
iminentă a părut o certitudine, prin distrugerea 
imaginii sale despre sine, a personalității sale aşa 


454 Donald A. Stauffer, Shakespeare's World of Images, 1949, 
Indiana University Press, Bloomington-London, 1966, pp. 146-147. 
455 Ibid., pp. 147-148. 

cum a trăit-o pentru sine însuşi şi pentru lumea 
dinafară, el a cunoscut moartea”. 

Gustul amar al piesei îl simt până şi cei mai 
predispuşi spre seninătate şi voie bună cititori sau 
spectatori. Nu l-au putut înlătura total nici calda şi 
complexa umanitate a Ducelui, nici simpla 
umanitate a unor personaje de rând, nici glumele 
spirituale din text (există şi acestea), nici comicul de 
caracter şi situaţie, uneori de bun gust (de pildă, 
scenele în care Lucio îl vorbeşte de rău pe Duce fără 
să ştie că acesta este interlocutorul); şi nu-l înlătură 
total nici deznodământul  „fericit”, cele patru 
căsătorii. Pentru că „totu-i bine când sfârşeşte bine” 
la Shakespeare poate să însemne şi „nu totul e bine 
când sfârşeşte bine”. 

Pe un asemenea deprimant fond „topografic”, de 
atmosferă şi stări sufleteşti, evoluează tema 
principală a piesei, nu „ethosul creştin” (G. Wilson 
Knight), nici „ordinea în guvernare” (Stauffer), nici 
„lertarea” (John Wain), nici „procesul sexualității” 
(M. French), ci „justiția şi clemența/indurarea” (M.R. 
Ridley şi alţii) sau „echi/ibrul care trebuie să existe 
între justiție şi conştiință/umanitate”, cum proclamă 
Ducele adresându-i-se lui Escalus la începutul 
piesei: „Rămâne numai/Ştiinţa s-o  îmbini cu 
conştiința/In tot ce faci”, (l, 1, 7-9) şi (despre 
Angelo): „// învestesc cu-a rangului asprime/Şi cu 
însemnele iubirii noastre/il încunun”, (|, 1, 19). 

Titlul piesei o derutant, fiind modificat faţă de 
Noul Testament din care se inspiră: „Cu ce măsură 
măsurați, vi se va măsura” (Marcu, IV, 21), cu 


456 F.R. Leavis, Measure for Measure, în „The Common Pursuit”, 
1952, Penguin Book, Harmondsworth, 1969, p. 172. 

omiterea contextului: „Wu judecați ca să nu fiţi 
judecați şi cu măsura cu care măsuraţi vi se va 
măsura” (Matei, VII, 1-2) şi mai ales: „Cu ce măsură 
măsurați, vi se va măsura” şi „iertati şi veti fi iertați” 
(Luca, VI, 37-38). Or, fără contextul din Luca, 
„măsură pentru măsură”, chiar pentru buchiniştii 
elisabetani, trimitea destul de lesne la legea veche, 
la răzbunarea cuprinsă în „ochi pentru ochi” şi 
„dintre pentru dinte”. Sau tocmai această 
posibilitate a avut-o Shakespeare în vedere? 

Încă August Wilhelm Schlegel îşi exprima 
nedumerirea: 

„În mod impropriu, lucrarea îşi împrumută numele 
de la pedeapsă; adevăratul tâlc al întregului este 
triumful îndurării asupra justiţiei stricte, niciun om 
nefiind scutit de erori ca să aibă dreptul s-o împartă 
egalilor săi”. 

Gervinus găsea necesară schimbarea prepoziţiei: 

„„..(să se acorde) pedeapsa nu ca măsură pentru 
măsură, ci cu măsură”. 

În secolul nostru, Stauffer vede în titlul piesei încă 
o expresie a caracteristicei ironii shakespeariene: 

„Trebuie să învăţăm să trăim alături de viclenii 
noştri diavoli şi principala acțiune morală din piesă 
este menită să-i învețe pe cei doi idealişti, Angelo şi 
Isabella, să-şi potrivească cele mai bune gânauri şi 
speranțe cu existența posibilă într-o lume ce nu 
poate fi ignorată. Titlul, aşa cum rezultă necontenit 
din cuvintele şi faptele Ducelui, este ironic. După 


457 August Wilhelm Schlegel, Uben dramatische Kunst und 
Literatur 1809. 

458 Citat de J.W. Lever, Op. cit., din Shakespeare Commentaries, 
traducere de F.E. Burnett, 1875, p. 502. 

concepția lui Shakespeare, moralitatea Vechiului 
Testament din «ochi pentru ochi» nu este măsurată 
ci extremă. Titlul se apropie mai mult de mesajul 
real al piesei dacă este interpretat ca o laudă a liniei 
de mijloc aristotelice. Moderaţția şi lipsa de 
moderație sunt teme frecvente şi speranța pentru 
om stă în aceea că acțiunea măsurată sau 
temperată poate întâlni o reactie de acelaşi fel”. 
Contemporanii lui Shakespeare au manifestat un 
interes susținut pentru problemele privind 
autoritatea statală, justiţie şi pedepsele concrete 
statornicite în legi şi edicte contradictorii şi 
învechite (ca acelea referitoare la căsătorie, 
neschimbate din secolul al XII-lea) - cf. „Claudio: (...) 
Dar, iată, acest nou cârmuitor/Renvie legile de 
odinioară/Care, precum armele nelustruite,/Zvărlite- 
ntr-un  _ ungher, de  trebuință/N-au fost de 
paisprezece zodiacuri...” (|, 2, 175-179); iar aceste 
probleme erau în general discutate prin prisma 
concepţiilor religioase, caracteristice vremii. Regele 
era încă socotit locţiitorul lui Dumnezeu pe pământ, 
Dumnezeu era împărţitorul suprem al dreptăţii, 
dreptatea era privită ca răzbunare. Ecouri directe 
ale acestei gândiri se întâlnesc în lucrări teoretice 
unde este specificat rolul tragediei. În The Art of 
Poesie (Arta poeziei, 1589) Richard Puttenham arăta 
că obiectul ei era „nestatornicia soartei şi dreapta 
pedeapsă a lui Dumnezeu ca răzbunare împotriva 
unei vieți vicioase şi nevrednice”; iar după Fulke- 
Greville, în Liffe of Sidney (Viaţa lui Sidney), 
tragedia antică „murmura împotriva Proniei Cereşti 
pe câtă vreme tragedia modernă era dominată de 

legea morală”, străduindu-se „să sublinieze felul în 
care se răzbună Dumnezeu împotriva fiecărui păcat 
în parte, spre disperarea sau  zăpăceala 
muritorilor”, 

Cât despre tragediile scrise în această perioadă, 
este impresionant numărul celor axate pe 
răzbunare, începând cu Tamburiaine (Tamerlan, 
juc., 1587, tip. 1590) de Christopher Marlowe. Deşi 
păgân, eroul e înfăţişat ca un stăpânitor care se 
conformează convingerilor religioase elisabetane: 

„Se află-un Dumnezeu al răzbunării 
Ce tunetul şi fulgerul le-asmute 
ȘI eu sunt Biciul lui şi-ascult de EI”. UI, 5). 

Dar ideea de răzbunare a divinității şi autorităţii 
împotriva păcătoşilor a găsit un izvor nesecat pentru 
nevoile teatrului în tragediile „sângeroase” ale lui 
Seneca, denumite şi „senecane”. Aceasta, fără să se 
ţină seama de „pedeapsa lăuntrică”, prezentă, aşa 
cum subliniază Battenhouse, în drame „de cabinet” 
ca Thebais (în care Oedip cunoaşte mustrările 
conştiinţei, furia şi nebunia), Hercules Furens (unde 
sufletul lui Hercule devine „sălaş al patimilor 
nebuneşti”), sau Thycsles („chinurile sufletului” 
eroului)“. 

Pe de altă parte, legile şi aplicarea lor nu găseau 
în Scriptură un cod adecvat sau complet, astfel că, 
treptat,  speculaţia teologică s-a disociat de 
necesităţile imediate ale practicii sociale, care a 


460 L.G. Salinger, Tourneur and the Tragedy of Revance, în The 
Age of Shakespeare, edited by Boris Ford, Pelican, 
Harmondsworth, 1964, p. 334. 

461 Roy Battenhouse, Marlowe's Tamburiaine, A Study in 

găsit cuprinzătoare sisteme elaborate de autori 
clasici: 

„Preceptele de inspirație divină ale dreptății şi 
îndurării erau mai puțin edificatoare decât clasica 
via media a echităţii bazate pe rațiune. De Officiis 
(Cicero) şi De Clementia (Seneca), mult mai curând 
decât Pentateucul sau Evangheliile, sunt autoritățile 
decisive în The Governour al lui Thomas Elyot, în 
Basilikon Doron al lui James l, precum şi în alte 
lucrări influente”. 

„=. Propriile păreri ale lui Shakespeare însuşi în 
aceste chestiuni par să fi fost în strânsă 
concordanță cu cele ale regelui şi ale altor scriitori 
umanişti ai vremii. Nu găsesc nimic caracteristic 
creştin în aceste păreri. James însuşi le sprijină 
referindu-se la scriitori antici, precreştini, cum ar fi 
Aristotel, Cicero şi Seneca. Sunt puncte de vedere 
ale oamenilor omenoşi şi luminați din toate 
timpurile. 

Consider că ideea atât de repetată în ultima 
vreme, potrivit căreia Măsură pentru măsură 
exprimă un ethos specific creştin, este lipsită de 
justificare”, 

Atât via media cât şi „omenia” şi „îndurarea” sunt 
recomandate şi justificate în De Clementia de 
Seneca, din care cred că următoarele fragmente 
sunt cele mai importante: 

„=. unde este omul cel atât de puternic şi de 
mulțumit de sine însuşi care să nu se bucure văzând 
aşezată lângă suveran clemența gata să sară în 
ajutorul fragilei umanități?” (|, 1) (cf. „Angelo: şi 


462 J.W. Lever, Op. cit., p. LXIV. 
463 Ernest Schanzer, Op. cit., p. 126. 

femeile sunt slabe. Isabella: Da, sunt fărâmicioase 
ca oglinda...” - II, 4. 125-126). 

„... este la fel de crud să-i iertăm pe toți şi să nu 
jertăm pe nimeni. Trebuie păstrată calea de mijloc; 
iar acolo unde echilibrul este dificil şi trebuie să 
câștige una din două părţi, aceasta să fie omenia”, 
(1,2). 

„Clementa, aş spune, este, pentru toți oamenii, 
conformă cu natura lor, dar ea este şi mai de laudă 
la suverani, pentru că ei au în jurul lor mai mulţi 
nenorociti care trebuie să fie salvați (...) Cruzimea 
omului particular face puține victime; cea a prințului 
pedepseşte crunt, ca un război”. 

„(...) (laudă pe regele) pătruns de această 
cugetare: „Orice om poate ucide în pofida legii; 
numai eu pot salva în pofida ei»” (|, 5). 

„Există oare puțini magistrați pasibili de lovitura 
legii în numele căreia anchetează?” (|, 6). 

„Cu privire la moravurile publice, acestea pot fi 
îndreptate cel mai bine dacă suntem cumpătați în 
darea pedepselor; pentru că un mare număr de 
delincvenți creează obiceiul de a se comite delicte 
(...) iar severitatea pierde, prin însăşi frecvența cu 
care se manifestă, ceea ce are mai eficace: în 
influența exemplului...” (|, 22). 

„O autoritate mai puțin aspră este cea mai 
ascultată. Spiritul uman este nesupus din fire; se 
înverşunează împotriva obstacolelor şi 
constrângerilor; ascultă mai bucuros atunci când nu 
e silit să asculte. Si tot aşa cum un cal mândru şi 
generos se acomodează cel mai bine cu un frâu mai 
liber, şi morala publică păşeşte înainte cu o mişcare 
spontană ca urmare a clemenței...” (|, 24). (Cf. 

„Claudio: (...) Sau dacă trupul obştii e un cal/Pe 
care-ncălecâna, noul stăpân/Cu pintenu-l înțeapă ca 
să ştie/De frica lui...” - |, 2, 169-172). 

„Clementa este moderația unui suflet care 
dispune de puterea de a se răzbuna [...) ... Este 
moderația care iartă ceva din pedeapsa cuvenită şi 
meritată...” (II, 3). 

„Înțeleptul va trece multe cu vederea; va salva 
multe suflete bolnave, dar nu şi pe cele incurabile. 
EI îl va imita pe agricultorul priceput, care nu se 
îngrijeşte numai de copacii drepți, dezvoltați frumos, 
ci găseşte proptele pentru îndreptarea celor a căror 
creştere a fost stânjenită dintr-o cauză sau alta: el 
tunde marginile copacilor ale căror ramuri prea 
stufoase i-ar împiedica să se înalțe...” (II, 7)". (Cf. 
„Escalus: Dar e mai bine, cred, să tundem pomul/Cu 
foarfeca decât să-l doborâm... ” - II, 1, 5-6). 

După ce argumentează pe larg de ce nu poate fi 
de acord cu Ulrici, R.W. Chambers, G. Wilson şi alţi 
apărători ai ethos-ului specific creştin, Rossiter 
ajunge şi la concluzia următoare în amplul său 
stadiu: 

„Atitudinea lui Shakespeare în această piesă mi se 
pare că a fost descrisă cât se poate de corect de 
Raleigh: este «critică şi ironică, exprimată prin 
aluzii, întrebări şi comparații». Este atitudinea 
caracteristică într-o piesă de probleme” ®. 

Că atitudinea lui Shakespeare este în primul rând 
critică în Măsură pentru măsură se vede din 


464 De la clémence, în Oeuvres complètes de Sénèque le 
philosophe, traduction nouvelle par J. Baillard, tome premier, 
Librairie Hachette, Paris, 1905, pp. 281-311. 

~ 719 ~ 


Opere Complete Volumul 6 
condamnarea directă dar mai ales în directă, 
„aluzivă” a stărilor de lucruri din Viena, a „lumii 
întoarse pe dos”. lar de vină nu este atât „căderea 
omului în păcat” (cum se poate citi printre rânduri, 
de exemplu atunci când Isabella vorbeşte despre un 
om „zidit a doua oară” - II, 2, 79), cât, aşa cum a 
accentuat întotdeauna dramaturgul, lipsa 
autocunoaşterii. Ca în Othello, Totu-i bine când 
sfârşeşte bine sau Troilus şi Cresida (sunt exemplele 
cele mai apropiate cronologic), oamenii nu se 
cunosc între ei, dar, mai pregnant ca oricând până 
acum, în Măsură pentru măsură ei nu se cunosc pe 
ei înşişi. Maxima înscrisă pe templul de la Delfi 
(„Cunoaşte-te pe tine însuţi”) e repetată, sub o 
formă sau alta, de personajele piesei: 

„Escalus (despre duce): Se străduia în primul rând 
să se cunoască pe sine însuşi”. (II, 2, 252-253). 

„Isabella (despre om în general): Necunoscâna ce- 
i mai vădit în el, Oglinda-suflet...” (III, 2, 119-120). 

„Temnicerul (prin  implicaţie): ad Cunosc 
judecători/Cari s-au căit amarnic când sentința/A 
fost îndeplinită”. (II, 2, 10-12). 

„Ducele: Angelo/E-un puritan; nu _ rabdă 
răutatea;/Cu greu mărturiseşte că în vine/li curge 
sânge sau, când e flămând,/Că pâinea e mai bună 
decât piatra”. (|, 3, 50-53). 

„Escalus (către Angelo): Gândeşte-te (...) Dacă-n 
viitoarea propriilor, patimi  (...)  niciodată/N-ai 
cunoscut tu vina ce-i aduci...” (II, 1, 8-15). 

„Isabella (către Angelo): Ci bate la a inimii 
portiță/Și-ntreabă da n-a cunoscut cumva/O vină ca 
a fratelui meu Claudio...” (11, 2, 136-138). 

Comentatorii piesei atrag atenţia asupra 

autocunoaşterii: 

„Cunoaşterea de sine (este) principala țintă a 
căutărilor din Măsură pentru măsură... ”*, 

„Ducele nu poate crede că locțiitorul lui puritan îşi 
cunoaşte propriile slăbiciuni şi pasiuni sau că 
ignorarea acestora îi dau siguranță şi integritate”. 

„Necunoaşterea de sine a lui Angelo, revelată mai 
ales în primul său monolog (Il, 2, 116 şi urm.) este 
fundamentală pentru concepția lui Shakespeare 
despre caracterul acestuia. Cu excepția scurtului 
interval de timp de la sfârşitul piesei unde se 
preface ca să-şi scape pielea, el nu este un ipocrit şi 
trăieşte mai curând conform idealului de 
inumanitate pe care şi l-a creat (...). Este un auto- 
amăgitor mai curând decât un amăgitor al altora” ®. 

„(Angelo) nu este un ipocrit conştient, ci mai 
degrabă un om ale cărui principale defecte sunt 
auto-inşelarea şi mândria că e atât de drept”®. 

„În conformitate cu natura piesei, personalitatea 
Isabellei, ca şi cea a lui Angelo şi Claudio, nu pare 
nici «bună», nici «rea», ci fundamental auto- 
ignorantă, cu tensiuni interioare împinse până la 
punctul de prăbuşire morală înainte ca procesul să 
fie inversat şi o nouă integrare psihică realizată”. 

„Lucio poate exista numai într-o societate a bunei 
cuviințe infatuate şi a auto-inşelării, pentru că 
mintea lui se hrăneşte perfect parazitar cu aceste 

nesincerități”"!. 

Ascendentul Ducelui asupra tuturor celorlalte 
personaje stă în primul rând în faptul că el este 
singurul care s-a studiat, şi se studiază în 
continuare, pe sine însuşi.  Autocunoaşterea, 
respectiv cunoaşterea rațională a propriilor sale 
potenţe, nu numai a virtuţilor ci şi a scăderilor, s-a 
asociat la Duce cu empatia şi dragostea de oameni 
funciară, pentru a-l face înţelegător faţă de aceştia 
şi pe calea raţiunii; şi concomitent, interesul pentru 
cunoaşterea semenilor i-a stimulat şi simțul 
observației, capacitate caracteristică şi unor eroi 
shakespearieni anteriori, de pildă lui Hamlet şi lago. 
De aici şi aura „misterioasă” cu care-l înconjoară G. 
Wilson Knight când îi face portretul: 

„Atitudinea Ducelui fată de  responsabilitatea 
umană este încântătoare de la început până la 
sfârşit: el este ca un tată blajin şi toți ceilalți sunt 
Copiii lui (...). 

Deghizat în călugăr, Ducele se mişcă de colo până 
colo, figură întunecoasă, dirijând, observând, 
moralizând asupra actiunilor celorlalte persoane. Pe 
măsură ce progresează piesa şi stratagema lui cu 
privire la Angelo se face simțită, el capătă o 
demnitate misterioasă ce sporeşte mereu, scopul 
său inițial pare că devine din ce în ce mai profuna, 
acțiunea se apropie cu paşi siguri de finalul ei logic, 
hotărât dinainte. Am încetat cu desăvârşire să ne 
gândim la Duce numai ca la un conducător studios 
şi nepractic, incapabil să-şi îndeplinească funcția. In 
cadrul universului dramatic el se bucură mai curând 
de demnitatea şi puterea unui Prospero, cu care 

~ 722 ~ 


William Shakespeare 

seamănă în chip curios. Stratagema şi planul 
amândorura este stratagema şi planul piesei: ei 
ticluiesc şi construiesc piesa şi astfel, inevitabil, 
trebuie puşi pe picior de egalitate cu poetul însuşi - 
pentru că amândoi sunt simboluri ale mişcărilor 
controlate, gândite, combinate, ale figurilor de şah 
din dramă”. 

Cert este că Ducele are calificarea necesară 
pentru a întreprinde „experimentul ştiinţific” 
(termen folosit de W. Knight) la care îl supune pe 
locţiitor. Schematic, procesul ar putea fi interpretat 
în felul următor: 

Transferarea atribuțiilor sale lui Angelo era 
menită, aşa cum îi spune Ducele călugărului 
Thomas, să dea un răspuns întrebării: „... puterea 
schimbă oare/Un om, şi omu-i altul decât pare?” (|, 
3, 53-54) 

Istoria scrisă şi nescrisă cunoscuse destule cazuri 
când, îmbătaţi de putere, oameni cumsecade s-au 
transformat în fiare. Ducele ştia foarte bine acest 
lucru, după cum, pe de altă parte, ştia din capul 
locului (deşi mulţi comentatori nu sunt de acord) că 
Angelo nu e un sfânt, dovadă descrierea pe care, 
indignat, i-o face când îi vorbeşte Isabellei despre 
cruzimea manifestată de locţiitor faţă de Mariana 
(„A lăsat-o plângând şi nu i-a şters o lacrimă ca s-o 
mângâie; şi-a călcat jurământul...” etc. - III, 1, 233 şi 
urm.). Nu era aşadar vorba de o „schimbare”, ci, cel 
mult, de o potenţare a râului în condiţii de libertate 
deplină de acţiune. Tot astfel, Ducele era din capul 
locului convins că sfântul „pare” sfânt, că „nu este 
ceea ce este”, ca să folosim autocaracterizarea lui 

lago. Dacă această interpretare e corectă, rămâne 
doar alternativa că „experimentul” e făcut de dragul 
cetăţenilor Vienei şi că este un „exemplum”, o 
„dovadă” ŞI un avertisment (demascarea 
magistratului corupt). lar în acest sens, va fi un 
experiment pe deplin reuşit. 

Neştiind că devine o piatră de încercare în testul 
lui Shakespeare (nu al Ducelui), Isabella îl imploră 
pe Angelo să-l graţieze pe Claudio, iar locţiitorul, 
subjugat de frumuseţea ei trupească şi sufletească, 
până la ieşirea sa din scenă în actul II (scena 4), „ar 
putea rivaliza cu Macbeth în despicătura creată între 
dorințele sale obsesive şi conştiință”"'*. Totuşi, răul 
învinge şi e potenţat, Angelo o şantajează pe 
Isabella ameninţând-o că-l va supune la torturi pe 
fratele ei, o minte josnic promiţându-i că-l va ierta. 

În momentul când, după o absenţă de două acte 
(II, 4 - IV, 4), Angelo reintră în scenă, el e prins în 
experimentul Ducelui - „trucul patului”, 
„Verificarea”, „dovada” peremptorie a jocului dublu 
al „apărătorului ordinii” în stat. El a depăşit acum 
definitiv faza conflictului moral şi cum nu cunoaşte 
jumătăţile de măsură, din „sfântul desăvârşit” 
devine „tică/osul desăvârşit” (John Wain), ordonă 
crima (uciderea lui Claudio) în ciuda promisiunii de 
grațiere, cu febrilitatea laşului care vrea să scape de 
un martor incomod (încalcă legea prin aceea că nu 
dă un ordin scris, ci verbal de execuţie şi îi cere 
temnicerului ca pedeapsa să fie aplicată la o oră 
matinală, neîngăduită de lege, vrea să i se aducă 
neîntârziat „dovada” - capul retezat), comite virtual, 

crima, apoi, în scena procesului din actul V renegă 
depoziţiile martorilor, cere pedepsirea exemplară a 
Isabellei, Marianei şi călugărului hulitor Lodowick 


(Ducele).  Demascându-l, acesta îşi încheie 
experimentul „public” şi trece  deîndată la 
experimentul „particular”: îl iartă. Reuşeşte şi acest 


experiment pentru că are un efect imediat asupra 
lui Angelo (parcă prea imediat şi teatral, dar, cum 
ne învaţă Isabella: „... nu-i cu neputință/Ce e ciudat” 
- V, 1, 51-52), verosimil nu atât prin aceea că 
Ducele i-a trezit conştiinţa (nişte antecedente 
existau, cum s-a văzut), cât prin caracterul sentinţei 
primite, total străină mentalităţii cobaiului. El este 
atât de uimit („filozofia începe cu uimirea”) de 
năruirea bruscă a concepţiilor sale despre dreptate 
încât preferă moartea: „imi pare foarte rău că am 
iscat/Atâta suferință (un început de empatie sau o 
minciună?). „Mă căiesc/Din inimă şi nu cer 
îndurare./Mi-e greu păcatul şi doresc să mor”, (V, 1, 
475-478). lertarea ca pedeapsă (în cazul lui Angelo 
ca pedeapsă mai rea decât moartea) s-ar părea că e 
o formulă acceptată de Shakespeare în anul sau anii 
când a compus Măsură pentru măsură, deci când 
putea să ia cunoştinţă de tragedia lui Thomas 
Heywood, A Woman Killed with Kindness (O femeie 
ucisă prin bunătate sau Bunătatea ucide o femeie, 
publicată în 1607, dar jucată în 1603 - deşi, lucru 
curios, expresia „a woman killed with kindness” 
apare încă în Îmblânzirea îndărătnicei, 1593-1594). 
Or, tema principală a piesei lui Heywood este 
pedeapsa sau răzbunarea prin iertare. Dacă Hamlet 
declara: „Trebuie să fiu crud numai pentru a fi bun”, 
John Frankford, soţul înşelat, ar fi putut spune: 

„Trebuie să fiu bun numai pentru a fi crud”; asistând 
la scena trădării - ca Troilus -, primul său impuls 
este să o omoare pe Anne, dar apoi o iartă. „Nu 
poate fi atât de ticălos/Ca să mă ierte”, (IV, 4, 137) 
exclamă ea, prevăzând fără greş o veşnicie a 
mustrărilor de cuget până la moartea care le va 
pune capăt. Pe de altă parte, să nu uităm că 
Shakespeare însuşi va dezvolta teza iertării ca 
pedeapsă în Furtuna, unde spiriduşul Ariel îi 
înştiinţează pe uneltitori că stăpânul său, Prospero, 
îi va ierta: „... vă vestesc la toți/Sfârșit încet 
(mustrările de cuget), mai crud ca-acel năprasnic”, 
(III, 3, 77-79). 

Despre Isabella, cel mai controversat personaj din 
piesă (o reuşită deplină după unii, un eşec după 
alţii, de exemplu după Charlton; întruchiparea 
bunătăţii sau, dimpotrivă, o „egocentrică” şi o 
„Vanitoasă” - John Wain, chiar o „egoistă” - 
Rossiter; fire glacială sau aprinsă), se pot afirma cu 
certitudine trei lucruri: ea se dezbată treptat de 
bigotismul care o caracteriza ca novice; indiferent 
dacă era „rece” sau „miloasă” sau „pasionată” la 
început, ea evoluează spre o dragoste curată şi 
profundă pentru Duce, viitorul ei soţ, precum şi spre 
o simpatie umană atât de pronunţată încât îl iartă 
pe duşmanul ei de moarte Angelo, găsind şi 
explicaţii raţionale pentru gest: 

„Nu cred/Că pân-a mă vedea, l-a stăpânit/vreun 
gând viclean. Şi-a- tunci, de ce să moară? (...) Cât 
despre Angelo, ce faptă/A fost urmarea gândului 
urât?/Ea trebuie-ngropată ca pornirea/De-o clipă. 
Gândul nu-i răspunzător/Cum sunt supuşii”, (V, 1, 
416-454). Aici se dezice întrucâtva de dogma 

creştină, care afirmă că gândul păcătos este 
echivalent cu fapta păcătoasă. 

Viaţa, în colaborare cu Ducele, o supune unor 
ispitiri ieşite din comun, ceea ce ar putea să explice 
„schimbarea”  mentalităţii sau  „accentuarea” 
trăsăturilor nobile existente: 

„Ţinută în neştiință despre supraviețuirea lui 
Claudio, ea a dat glas în IV, 3, aceloraşi dureri şi 
aceloraşi dorinte de răzbunare pe care le 
cunoscuseră Epitia şi Cassandra în împrejurări 
comparabile. Stăpânită de ele, în actul V ea trece 
prin situații şi mai tragice decât Epitia şi Cassandra: 
expunându-se ruşinii publice; declarând lumii că a 
îngăduit remuşcării ei ca soră să-i terfelească 
onoarea;  refuzându-i-se,  disprețuitor, mărturia; 
suferind chiar arestul fizic şi ocara. Evoluţia ei se 
încheie cu depăşirea fazei de chin şi răzbunare”. 

Dintre celelalte personaje, Claudio reprezintă 
omul normal, alături de care, în ipoteza că şi noi 
suntem normali, ne înfiorăm în faţa morţii, chiar 
dacă nu vom recunoaşte că: 

„Dac-am greşit, zeița Cârmuire/Ne cere plată pe 
măsura faptei (...) - dar e cu dreptate”, (l, 2, 129- 
132). 

Sau vom râde pe înfundate auzindu-l declamând: 

„De-o fi să mor, eu bezna am s-o-ntâmpin/Ca pe-o 
mireasă şi-am s-o strâng la piept”, (ll, 1, 81-83) - 
exemplu deprimant de mimetism lingvistic după 
modelul sincer: 

„Isabella: De-ar trebui să mor, mi s-ar părea/Că 
sunt rubine urmele de bici/Și-n fața mortii rochia mi- 
aş scoate/Ca-n faţa unui pat râvnit de doruri...”, (M, 

4, 101-104). 

Este clar că fratele lsabellei a trecut printr-o 
experienţă cumplită; dar ce anume a învăţat din 
această experienţă nu ştim pentru că (datorită 
omisiunilor din ediţia in-folio?) atunci când „reînvie” 
în actul V, el nu scoate o vorbă. Mai mult decât 
Claudio suntem noi afectaţi de ordalia lui sau de 
ordalia despre care ştia că au cunoscut-o alţii: 

„Dr. Leavis a denumit piesa «un experiment 
controlat», jar experimentul se pare că nu e făcut 
numai cu personajele din piesă, ci şi cu toți 
spectatorii ei. Ea ne lasă cu sentimentul că şi noi 
suntem supuşi unui test deosebit de riguros al 
capacității noastre de a forma o judecată corectă. 
Aşa se explică de ce Măsură pentru măsură a 
generat un impresionant corpus criticus (probabil 
mai mare decât cel în legătură cu oricare altă 
comedie shakespeariană) şi criticii nici pe departe 
nu vorbesc la unison”? 

Apariție meteorică, Julieta nu are timp decât să 
accepte mustrările Ducelui-călugăr: „Mărturisesc şi 
mă căiesc, părinte”, (ll, 3, 29). Mariana femeie 
cumsecade, casnică, iubitoare, îndură ca Helena din 
Totu-i bine când sfârşeşte bine bădărăniile lui 
Angelo cu un stoicism care ar face de prisos alte 
îndrumări decât cele cu caracter practic din partea 
Ducelui, iar simpla ei umanitate îi îngăduie să 
generalizeze „empatic”: 

„Bărbaţii cei mai buni/Au mii de lipsuri, sunt cam 
urâcioşi,/Dar pân-la urmă se mai dreg. Aşa e/Şi sotul 
meu, mai ştii? O să se schimbe”, (V, 1, 440-442). 

Lucio are un cazier special în procesul deschis şi 

rezolvat de Duce şi nu întâmplător criticii s-au oprit 
asupra rolului său în aparenţă minor. Mulţi dintre 
aceştia, invocând şi promptitudinea cu care, ca 
prieten bun al lui Claudio, a sărit în ajutorul lui 
intervenind pe lângă Isabella, s-au întrebat: de ce 
tocmai pe el nu l-a iertat Ducele? John Bailey, de 
pildă, îşi exprimă indignarea printr-un semn de 
exclamaţie la sfârşitul constatării: 

„=. Când citim scena finală, suntem înclinați să 
spunem că singurul păcat de neiertat este acela de 
a bârfi un duce!""* 

De fapt, Ducele l-a iertat, în sensul că i-a cruțat 
viaţa, ca lui Angelo. Ordinul lui „să fie biciuit şi pus 
în ştreang” e „figurat”, după cum reiese din 
cuvintele precedente: 

„De este vreo femeie siluită/De-acest stricat (el 
însuşi se jura/Că a lăsat pe una cu copil),/Să spună 
şi-o să-l însurăm cu dânsa”, (V, 1, 511-514), ci şi din 
replica imediat următoare a Ducelui: 

„Pe cinstea mea, vei lua-o de nevastă./Atunci am 
să te iert de clevetiri/Și alte vini” (Ibid., vv. 520- 
522), precum şi din comentariul împricinatului: 

„Stăpâne, căsnicia cu o fleoarță/Înseamnă moarte, 
biciuit şi ştreang” (Ibid., w. 524-525). 

Dacă ar mai fi fost nevoie de alte dovezi în 
sprijinul acestei interpretări, ar fi putut fi utilă 
trimiterea pe care prof. J.W. Scott de la universitatea 
din Southampton o face într-o revistă din 1972 la un 
text semnificativ din // Cortegiano de Castiglione 
(tradus în engleză în 1561), cu ecouri clare în Mu/t 
zgomot pentru nimic: 

„... în Spania (ca şi în multe alte locuri) e obiceiul 

ca atunci când un bărbat e dus la execuţie, dacă o 
prostituată de rând îl cere de soț, acestuia să i se 
cruțe viața” (Cartea a l-a). 

Am preluat citatul nu pentru că ar mai fi fost 
nevoie de o „dovadă”, ci doar ca să subliniez 
legalitatea în care se încadra Ducele. 

Ca şi pentru Angelo, iertarea este o pedeapsă şi 
pentru Lucio, dar, ţinând seama de lipsa lui de 
principii, presupunem că el nu ar fi preferat 
moartea. 

Pe de altă parte, Ducele îl iartă pe Lucio fără 
niciun fel de condiţii pentru un păcat pe care îl 
consideră tot atât de grav ca şi  desfrâul, 
„Datjocorirea unui prinț” (Ibid., vers. 526). Şi nu are 
dreptate? Nu numai pentru „un prinţ” şi pentru „o 
autoritate” oamenii de teapa lui Lucio sunt „extrem 
de primejdioşi” (G.W. Knight); ei sunt un adevărat 
flagel social, comparabili cu răufăcătorii care 
calomniază cu bună ştiinţă pentru scopurile lor - 
lago, Don John (în Mu/t zgomot pentru nimic), 
Parolles (în Totu-i bine când sfârşeşte bine). Sunt 
oameni care, fără să urmărească beneficii 
personale, „se află în treabă”, „se trezesc vorbind”, 
bârfesc de dragul de a bârfi deoarece nu au un 
subiect mai interesant de discuţie dar ştiu că vor 
găsi întotdeauna pe cineva la fel de puţin inteligent 
care să-i asculte. Cu adevărat, Lucio ocupă o firidă 
specială în gândirea  shakespeariană privind 
comunicarea prin limbaj a oamenilor şi, în ultimă în 
stanţă, „cunoaşterea”. Ce este mai trist, aceste 
personaje sunt, adesea,  nerecuperabile ca 
Barnardine. Putem crede că Lucio va învăţa ceva 
după lecţia primită? 

Ca realizare artistică, piesa a fost criticată în fel şi 
chip. 

După Stauffer: 

„Ca şi în celelalte comedii din această perioadă a 
centrului mort, ea este un eşec pentru scenă pentru 
că nu traduce într-o dramă credibilă pronunţatele 
predilecții trecătoare ale lui Shakespeare pentru 
filosofia morală”. 

După John Wain: 

„... Ducele se sprijină cu un picior pe folclor (...) şi 
nu stârneşte un interes real prin chipul său de 
ceară, veşnic născocitor şi dispus să predice, 
tensiunea dramatică se întrerupe ori de câte ori 
apare pe scenă”. 

După Ure: 

„... trasul cu urechea al Ducelui este cea mai 
penibilă scenă din toate comediile lui 
Shakespeare”? 

Pentru Coleridge, elementele comice erau 
„dezgustătoare”, cele serioase, „oribile“. Piesa era 
„O lucrare odioasă”. Hazlitt regreta că „îi lipseşte 
pasiunea”. 

S-au spus şi lucruri bune. 

Kermode consideră impecabile primele trei acte, 
John Wain primele două, Leavis toate cele cinci acte, 
iar piesa este „una din cele mai mari opere” ale lui 
Shakespeare. 

John Wain apreciază: 

„... Scenele care privesc comportarea oamenilor 
sub stresul tentatiei, dialogul aprins dintre Angelo şi 

Isabella, pledoaria dureroasă pentru cruțare a lui 
Claudio, chiar şi Lucio cu filosofia lui despre bolile 
venerice”. 

Tot după el, piesa este „ce/ mai interesant eşec al 
lui Shakespeare”, după cum potrivit lui M.R. Ridley, 
indiferent dacă o admirăm sau nu, „nu-i putem 
tăgădui forța”. 

J.W. Lever vorbeşte despre „un tipar structural 
foarte coerent” şi consideră piesa „o capodoperă cu 
fisuri”. 

Încă nu ne-am învăţat minte. Când este vorba 
despre critici, nu mai trebuie să ni se pară ciudate 
divergenţele de opinii şi dacă sunt ciudate, să ne 
aducem aminte încă o dată de cuvintele Isabellei: 
„... Nu-i cu neputință/Ce e ciudat”. Aceasta mai ales 
când judecat este Shakespeare, şi mai ales când 
este judecată „capodopera cu fisuri” (apreciere pe 
care merită să ne-o însuşim). În definitiv, este inutil 
să discutăm dacă o tablă de şah trebuie să fie 
socotită neagră sau albă: tabla este în carouri şi 
natura jocului cere ca ea să fie astfel. 

„„Şi este atâta, atâta poezie în Măsură pentru 
măsură, acest joc de şah în care Shakespeare are ca 
partener pe Shakespeare! 

Leon D. Leviţchi 

„Admiraţia mea pentru Shakespeare creşte pe zi 

Stendhal, 1825 

